
APPROBATION. 


Les prières des Saints Pères se recommandant assez d'elles- 
mêmes, nous autorisons la publication de l'ouvrage intitulé : 
Liber precum, etc. 

+ PIERRE, évêque de Saint-Claude. 

PROOEMIUM. 


Quoniam in medio laqueorum positi sumus , 
facile a coelesti desiderio frigescimus. Quapropter 
assiduo indigemus munimento , ut expergefacti ad 
Deum nostrum verum et summum bonum cum de- 
fluimus recurramus. Idcirco non presumptionis 
temeritate, sed magna Dei mei dilectione huic 
opusculo ad laudem ejus operam dedi, ut ex piis 
dictis sanctorum Patrum breve et manuale verbum 
de Deo meo mecum semper haberem, ex cujus 
lectionis igne quoties tepesco, in ejus accendar 
amorem (Hugo a S. Victore, de Anima, lib. 1v, 
cap. A). 


INSTRUCTIO SACERDOTIS 


A SANCTO BERNARDO. 


Ao, Qui datus est nobis primo in redemptionis pretium , 
non cessat se nobis dare quotidie in viaticum ; primo pas- 
sibilis et passionibus expositus , nunc impassibilis et gloria 
et honore coronatus ; tunc homo mortalis, nunc homo vi- 
ctor mortis ; tunc paulo minus ab Angelis minoratus, nunc 
præ Angelis omnibus sublimatus : tanto melior, ait Apo- 
stolus, Angelis effectus, quanto differentius præ illis nomen 
hæreditavit. Cui enim aliquando Angelorum dixit Pater, 
filius meus es tu , ego hodie genui te? Et rursum , ego ero 
illi in Patrem , et ipse erit mihi in Filium ? Et rursum, cum 
introducit primogenitum in orbem terræ, dicit: Et ado- 
rent eum omnes Angeli Dei ( Hebr. 1, 4-6). In hoc loco, 
dilecte Dei sacerdos, videtur mihi maxime consistere summa 
desiderii tui, quod cupis illustrari aliquatenus claritate illa, 

quam habuit Verbum incarnatum post elorificationem hu- 
manitatis assumptæ. Cupio satisfacere voto tuo, et velle 
adjacet mihi , perficere autem ex me non invenio , nisi ille 
det qui dat omnibus abundanter, et non improperat. Quod 
ergo dare dignabitur, mihi quidem pigrum scribere non 
erit , tibi autem necessarium. 

2». Primo adverte quod scriptum est, Deus habitat lu- 
cem inaccessibilem ; et rursum : Deus noster ignis consu- 
mens est. Quod utrumque dictum est de divina essentia , 
in qua Pater unum est cum Filio , et Spiritu Sancto : quia 
in illa Trinitate nihil prius aut posterius, nihil majus vel 
minus; sed totæ tres personze coceternz sibi sunt et cozequa- 
les. Unde et Filius: Ego et Pater unus sumus. Si ergo unum 
sunt, habitant eamdem lucem inaccessibilem : sunt idem 
ignis consumens , et eadem claritas, eadem potentia , ea- 
dem sapientia , eadem majestas, eadem eternitas. Est ita— 
que Filius a Patre , Deus de Deo, lumen de lumine , Deus 
verus de Deo vero. Est utique splendor paterne glorie. 
Hinc et Apostolus ait : qui cum sit splendor glorize, et figura 
substantiee ejus ; haud dubium quin Patris. Splendet ergo 
æque Filius ut Pater, imo idem splendor Filius qui Pater. 
Sufficiuntne ista tibi testimonia de claritate filii ? Aut for- 
tasse dices , te magis desiderare , te delectari claritate ejus, 
prout Deus est et homo ? Nec in hac parte ipsius opitulante 
gratia deerunt testimonia. 

3°. Primo te esse monitum volo , ne cestimes offuscatam 
Verbi claritatem , per assumptam in Deo humanitatem. 
Audi quid scriptum est: « Deus assumpsit humana, non re- 


liquit divina: assumpsit quod non erat, manens quod 
erat. » Angelus ad Mariam ait : Spiritus Sanctus superve- 
niet in te , et virtus altissimi obumbrabit tibi. Cujus dicti 
intelligentia est : Spiritus Sanctus operabitur in te incarna- 
tionem verbi incarnandi , separando a carne tua partiun- 
culam , quæ animabitur, et divinse essenti: in unitate per- 
sonæ copulabitur.Verum quæ causa obumbrationis altissimi 
virtutis? heec nimirum precipua. Caro virginis nisi quadam 
latente operatione obumbrata fuisset , splendorem tantæ 
majestatis sine sui consumptione nequaquam ferre potuis— 
set. Unde Dominus ad Moysen: Non videbit me homo 
super terram , et vivet; ac si diceret : tantæ sum in natura 
divina claritatis, quod homo constitutus in mortali carne 
videre me nequaquam poterit absque sui consumptione. 
Inde est quod cum Moyses in multa constantia Domino 
supplicaret, dicens: « Domine, ostende teipsum mihi; » 
ait ; « sta in foramine petrae, et cum spertransiero , videbis 
posteriora mea ; faciem autem meam videre non poteris ; » 
hocait, per faciem designans divinitatem , per posteriora 
humanitatem , quam tamen Moyses corporali intuitu non 
vidit, sed posteris videnda reliquit. Exemplariter quidem 
cognoscitur, quando gloriosa caro Christi, quee in altari 
conficitur, et fidelibus in viaticum distribuitur, igne divini 
ardoris clarificatur. Sicut enim clarissima purpura candi- 
dissimam lanam inficit, et totfm in sui colorem transire 
cogit ; ct quemadmodum anima totum corpus animat , ve- 
getat, et vivificat; sicut et ignis ferrum transverberans 
ignitum reddit; candorem suum et calorem conferens, 

ipsum scintillare, flammescere , et urere contra naturam 
suam facit: sic Deus hominem sibi unitum deificat , et 
supra omnem creaturam exaltatum puritatis omnipotentia 
et deitatis praerogativa secum clarificat. Filius de se ipso tes- 
timonium perhibet , dicens : « Ego lux veni in hunc mun- 
dum, et dilexerunt homines magis tenebras quam lucem ; » 
et iterum : « Ego sum lux mundi. » Joannes id ipsum ex- 
presse loquitur, inquiens : « Erat lux vera , quæ illuminat 
omnem hominem venientem in hunc mundum. » Ad Pa- 
trem quidem ante Passionem orans locutus est Filius, di- 
cens :« Clarifica me, Pater, apud temetipsum claritate quam 
habui priusquam mundus fieret ; » cui Pater : « Et clarifi- 
cavi, et clarificabo. » Quid clarius? quid manifestius? quid 
evidentius ? 

4», Ex Evangelio collige claritatem , quam nunc habet 
Deus homo secundum hominem clarificatus , qui apropin- 
quante tempore, quo transiturus erat de hoc mundo ad 
Patrem , assumpsit Petrum et Joannem et Jacobum, et 
ascendit supra montem Thabor, et transfiguratus est ante 
eos , et splendida facta est facies ejus sicut sol, et vestimenta 
ejus sicut nix, qualia fullo non potest facere super terram ; 
et apparentibus Moyse et Elia, cum intuerentur claritatem 
vultus ejus, ferre fulgorem non poterant, sed timentes 
valde et consternati animis, quasi examines lapsi sunt 
super terram. Si igitur tanti jubaris, tam radiosi splendoris, 
humanis obtutibus tam importabilis claritatis apparere di- 
gnatus est, corpore adhuc mortalitati obnoxio , et membris 
nondum corruptione exutis: quantam claritatem credere 

debemus inesse Filio Dei in forma hominis assumpti , jam 
elorificati , jam super ccelos coelorum exaltati , jam haben- 
tis nomen quod est super omne nomen , ita ut in nomine 
ejus omne genus flectatur ccelestium, terrestrium et infer- 
norum ; jam constituto in die virtutis suæ , in splendoribus 
sanctorum , ubi Pater jucunditatem et exsultationem the- 
saurizans ait : Ante Luciferum genui te. Ibi revera lucet , 
in die virtutis suæ , in die seternitatis suze. Hanc nimirum 
diem nulla nox interpolat , nulla interrumpit obscuritas , 
nulla caligo sequestrat. Ibi cireumdatur abysso luminis , ob 
immensum pelagus claritatis. Ibi ipse Christus tanquam sol 
refulget in clypeos aureos, et resplendent montes ab eo. 
Ibi illustrantur ab eo sancti. Unde Propheta : illuminans tu 
mirabiliter a montibus æternis. Et rursum scriptum est : 
« In circuitu tuo, Domine, lumen est, quod nunquam defi- 
ciet, ibi requiescunt Sanctorum anime ; » et iterum: « San- 
ctum est verum lumen et admirabile, ministrans lucem his 
qui permanserunt in agone certaminis : recipiunt a Christo 


splendorem sempiternum , in quo assidue felices leetan- 
tur. » 


9». Ecce quam vera , quam consona testimonia de illa 
beata et ineffabili claritate , in qua Christus est, imo qua 
Christus est , quee , nequit minui, augeri non potest , quia 
immensa, quia eterna est, quia superat omnem sen- 
sum, quia omnem cogitatum excedit, omnem «estima- 
tionem supergreditur ; et homo accedit ad cor altum , et 
incomprehensibiliter in sua claritate exaltabitur Deus. 
Semper eadem manet claritas , in nullo accessu assumit 

augmentum, et nullo decessu patitur detrimentum. Non 
decrevit per assumptum hominem, non magis excelluit 
in Deo per glorificatum hominem. Quod manifestat Pro- 
pheta dicens : tu autem idem ipse es , et anni tui non de- 
ficient. Habacuc quoque Propheta intuens hanc lucem ait : 
« Splendor ejus, ut lux erit; cornua in manibus ejus. Ibi 
abscondita est fortitudo ejus , ante faciem ejus ibit mors : » 
aperte designans, quod etiam, cum manus ejus cruci affixze 
fuissent, licet ipse sol radios suos obumbrasset , ne Ghri- 
stum morientem in cruce videret , lux deitatis non minus 
in Christo nituit. Unde praemisit : « Splendor ejus ut lux 
erit. » Tu, Judæe , insultans dicebas : « Vidimus eum non 
habentem speciem neque decorem. » Oculo lippo vidisti ; 
imo oculo ceecutienti penitus , quia tune cæcitas cecidit in 
Israel. Ast Habacuc claros oculos habebat ; et populus gen- 
tium qui ambulabat in tenebris, vidit lucem magnam , in 
regione umbrc mortis lux orta est eis. 

Manet igitur claritas Verbi incarnati in homine glorifi- 
cato, persistit in isto ad dexteram Patris collocato. Non 
tempore decrescit, nec tempore minuitur, nullo eventu 
obfuscatur. Splendet æque , cum est in altari, ut in subli- 
mitate coeli ; non minus radiat, cum est in manibus sacer- 
dotis, quam in sinu Patris. 

6°. Gloriare igitur semper, sed in Domino , sacerdos Dei 
altissimi ; dignitatem tuam considera, intuere mentalibus 
oculis eminentiam tuam , cogita preerogativam tuam , vide 
sortem tuam. Certe funes ceciderunt tibi in præclaris , si 
hereditatem tuam preeclaram non negligis. Attende quan- 

tum Deus tuus te extulit, quantum præ omnibus creaturis 
sublimavit. Oratio tua munda sit, quia datur locus voci 
tuæ in coelo , cum rite assistis sacris altaribus , cum san- 
ctissimum mysterium coelestis sacrificii celebrare intendis. 
Ad-vocem tuam prolatam , ad Verbum tuum vivificum , ad 
postulationem tuam salutarem , summus Pater, cujus nutu 
omnia subsistunt, quem indesinenter laudant Angeli , cui 
jubilant astra matutina, quem adorant Dominationes , quem 
tremunt Potestates ; qui respicit terram et facit eam tre- 
mere ; qui fecit mirabilia magna solus ; ipse, inquam , tan- 
tus, tam immensus , dulcissimum filium suum deponit , et 
manibus tuis imponit; transmittit ab altissimis, et digitis 
tuis immittit. Ibi holocaustum tuum pingue fit , plus quam 
in millibus agnorum et arietum pinguium. 

1*. Multum enim acceptum fuit munus Abel, sed non 
ita; multum placuit sacrificium. Abrahæ patriarchee, sed 
non adeo; multum approbata fuit oblatio Melchisedech , 
sed multo minus isto. Denique quid ait Propheta ? « Sacri- 
ficium et oblationem noluisti, holocaustum et pro peccato 
non postulasti; tunc dixi, Ecce venio: » dixit ille, qui 
non per sanguinem hircorum aut vitulorum , sed per pro- 
prium sanguinem introivit semel in sancta, zeterna redemp- 
tione inventa. Omnia in figura contingebant antiquis. Hic 
veritas , ibi figura ; ibi umbra , hic lux ; ibi nubes , hic cla- 
ritas ; ibi agnus legalis, hic agnus innocens qui tollit pec- 
cata mundi. Verus est enim Filius Dei, quem tu sacerdos 
immolas , quem manibus tractas, quem ore sumis , quem 
in corpus tuum transmittis; sed non sola ad te venit illa 


— EAM — 

majestas. Venit ad te Filius , sed non sine Patre. « Qui me 
misit,iu quit, mecum est , et non me reliquit solum. » Ve- 
nit ad te Filius , sed non sine Spiritu Sancto. Quid enim ait 
Joannes ! « Super quem videris descendentem Spiritum et 
manentem, ipse est Christus. » Super alios descendit Spiri- 
tus Sanetus , sed non semper manet. Super Christum vero 
semper mansurus descendit. Adest nihilominus totus super- 
norum exercitus civium. « Millia, inquit, millium mini- 
Strabant ei , et decies centena millia assistebant ei. » Sem- 
per enim Angeli, licet sint administratores spiritus , et in 
ministerium missi propter eos qui hereditatem capiunt 
salutis, vident tamen faciem Patris , semper assistunt vul- 
tui majestatis, in quem desiderant prospicere: fruun- 
tur, nec fastidiunt , qui eo magis frui sitiunt. Quanta luce 
credis te cireumfundi , sanete sacerdos , in preesentia tantae 
majestatis ; in tam solemni adventu et conventu Trinitatis, 
et totius militi:e ccelestis? quantam sestimas claritatem 
adesse , et inesse toti curie coelesti ? Tantam nimirum 
quantam ferre non posses, nisi virtus Altissimi tuæ infir- 
mitati ad ferendum obumbraret. 

8». Attende igitur, ut praedixi, et semper in mente habe, 
jugi memoria retine gratiam tibi singulariter a Deo colla- 
tam , quam nec Angelis prestitit, nec ceteris hominibus 
concessit. Panis enim in manibus tuis in corpus unigeniti 
Filii Dei transubstantiatur ; vinum in sanctissimum sangui- 
nem Domini nostri Jesu Christi tua benedictione converti- 
tur. Multum ardent Seraphim sanctze Trinitati præ czeteris 
cunctis spiritus loco et charitate conjuncti. Unde et ardentes, 

siveincendentes Seraphim interpretatur. Unusquisque enim 
ordo ejus rei censetur nomine , quam copiosius accepit in 
munere. Non tamen hoc privilegio poenitent , ut corpus vel 
sanguinem Redemptoris nostri in subjecta creatura sancti- 
ficent. Cherubim , quibus inest plenitudo scienti:e , quod 
etiam testantur nomine , quia familiarius omnibus cogno- 
scunt de mysteriis coelestibus ; mirantur quod mirabilis 
facta est scientia et potentia sacerdotalis ex eis , et non pos- 
sint ad eam. Throni, qui tantæ dignitatis sunt, ut in eis 
Dominus sedeat, et per eos sua judicia decernat , non hoc 
prevalent , quo sacerdotes preeeminent. Dominationes, li- 
cet dominium super caeteros a Domino acceperint ; Princi- 
patus quamvis principentur aliis sibi subjectis ; Potestates, 
cum potentatus sublimitate preeemineant ; Virtutes coelo- 
rum , cum potestates aereas sua virtute coerceant, ne 
omnem nequitiam suam in genus humanum exerceant ; 
Archangeli, cum summa mysteria divine: voluntatis infe- 
rioribus spiritibus nuntiare habeant , et eosdem inferiores 
spiritus ex auctoritate ad homines mittant ; Angeli, licet 
semper videant faciem Patris qui in coelis est ; hi , inquam, 
omnes sancti Beatorum Spirituum ordines , quamvis per- 
fruantur beatitudine , ut nihil eis desit a summa felicitate , 
gloriam tamen sacerdotis reverentur, admirantur dignita- 
tem , cedunt privilegio , honorant potentiam. 

9». O genus ecclesiasticum , regale sacerdotium , gens 
sancta , populus acquisitionis , virtutes annuntiate ejus qui 
vos vocavit de tenebris in admirabile lumen suum et inef- 
fabile mysterium suum. Vos estis lux mundi, vos estis sal 

terree. Levitis dicitur : Mundamini , qui fertis vasa Domini ; 
vobis dicendum est: Mundamini, qui estis vasa Domini. 
Glorificate et portate Deum in corpore vestro. Vos elegit 
Deus in hcereditatem sibi. In vobis sepelitur illud corpus 
gloriosum et glorificatum, quod olim in Jerosolymis est 
sepultum exanime et defunctum. Certe sanctus ille Joseph 
noluit illud sepelire nisi in sepulcro novo , in quo nondum 
quisquam positus fuerat, studuit illud involvere in sindone 
munda. Væ tibi , si non posueris et illud in sepulcro novo, 
vel saltem innovato , id est in corpore a peccatis penitus 
mundo; vel, si peccasti, per poenitentiam et satisfactionem 
mundato ! Væ tibi , sinon posueris illud in sindone munda ; 
id est conscientia ab omni immunditia penitus defoecata et 
absoluta ! Non sit in corpore tuo conventio Christi ad Belial, 
non sit consensus Dei cum idolis, non sit societas luci ad 
tenebras ; peccatum non regnet in mortali corpore tuo , et 
sic dedicabis venerabile sepulcrum Christo, templum Spi- 
ritui Sancto. « Templum, inquit Apostolus , Domini san- 
ctum est, quod estis vos ; » et iterum : « An nescitis , quia 
corpora nostra templa sunt Domini, et Spiritus Sanctus ha- 
bitat in nobis ? Si hoc vere dicitur de quolibet charitatem 
habente , multo amplius dici debet de sacerdote Deo pla- 
cente. 

10». Perpende et attende etiam, devote sacerdos, quanta 
diligentia , quanta vigilantia sancti Angeli conservarunt 
locum sepuleri , corpore Dominico jam sublato , redivivo et 
glorificato : in quanta claritate , in quanta vultus et ve- 
stium venustate apparuerunt sanctis mulieribus sepulcrum 

visitantibus, et corpus requirent)ibus. Procul dubio scire 
debes , quod si tu idem Dominicum corpus , jam supra mo- 
dum gloriosum , et in ccelis regnans , et ad dexteram Patris 
honorificatum digne tract»veris , mundum et novum sepul- 
crum tui corporis preeparaveris ; ipsa angelorum non dee- 
rit tibi frequens custodia, animam tuam servabunt, corpus 
gubernabunt , in omnibus viis tuis te protegent ; et dicent 
tibi tuisque similibus : Vos saneti Domini vocabimini , mi- 
nistri Dei nostri. Vide ergo ne tangas illud sacrificium , nisi 
innocens manibus et mundo corde ; alioquin ipse dicet tibi : 
Noli me tangere , quia tactus tuus contagium est. 

11». Meditare , dilecte Dei sacerdos , et meditatio cordis 
tui semper sit, quod Joannes Baptista preecursor Domini , 
amicus Sponsi, paranymphus sponse, propheta, et plus 
quam propheta , in utero sanctificatus , in eremo justifica- 
tus ; hic tantus, tam præcipui meriti, tam singulariter san- 
ctificatus contremiscit, et non audet tangere sanctum Dei 
verticem , sed clamat cum tremore : Sancüfica me , Salva- 
tor. Meditare quod Petrus clavicularius regni coelorum a 
Domino designatus, Pastor ovium trina dilectionis con- 
fessione constitutus, et princeps Apostolorum prefigura- 
tus; in periculo mortis, naufragio incumbente , positus 
penes Dominum approximare pertimuit , et se elongare ab 
eo præ formidine voluit dicens : Exi a me, Domine , quia 
peccator sum. Joannes ille electus et proedilectus discipulus, 
qui supra pectus Domini in coena recubuit , cui Christus in 
cruce Matrem Virginem virgini commendavit, cui nihilo- 


minus adhuc in mortali carne constituto revelata sunt se- 

creta coelestia ; ipse supra modum eloriatus est de solo 
auditu, visu extrinseco et tactu Dominici corporis , dicens : 
Quod fuit ab initio , quod audivimus , et vidimus oculis no- 
stris , quod perspeximus , quod manus nostre conirectaverunt 
de Verbo vite. Si ergo isti gloriosi principes terree , curiae 
cœiestis proceres eximii, tantum reverebantur forinsecus 
tactum Dominici corporis, nondum in gloria ad cœlos trans- 
lati ; quanta reverentia , quanto timore, et tremore, quanta 
corporis castitate et animi puritate oportet sacerdotem, 
nunc illud gloriosum , et in claritate paterne glorie su- 
blimatum super omnia , illud conficere, tangere , sumere, 
et in corpus proprium trajicere ? 

12». Quapropter si offers munus tuum ad altare, qui- 
cumque sacerdos , si disponis illud venerabile et ineffabile 
mysterium celebrare, et recordatus fueris quod frater tuus 
habet aliquid adversum te , ille magnus frater, qui Filius 
Dei est per naturam, et nobis potestatem dedit Filios Dei 
fieri, et fratres suos per gratiam ; qui nos dignatus est 
vocare fratres suos, per prophetam dicens: Narrabo no- 
men tuum fratribus meis, et rursum post resurrectionem : 
ite , dicite fratribus meis, etc. Si ille frater habet aliquid 
adversum te, si offendisti in illam majestatem cogitatu , 
dicto vel facto ; si candorem innocentice tuæ aliqua macula 
offucasti , si conscientiam habes vel valde ægram, vel mi- 
nus bene sanatam ; relinque ibi munus tuum , differ my- 
sterium, et vade prius reconciliari fratri tuo, per devotam 
cordis contritionem , per puram oris confessionem , per 
duram corporis in poenitentia attritionem , et condignam 

satisfactionem ; lava per singulas noctes lectum tuum , per 
singula peccata munda conscientiam tuam. Ascende tribu- 
nal conscientiee tuæ , sedeas in loco judicis ; teipsum con- 
demna , et reum constitue. Accedat memoria peccati ac- 
cusatrix , actio sit testis , consensus et delectatio aggravet 
peccatum sive reatum. O:nia accusent, nihil te excuset. 
Veniat timor carnifex , et tortor reum cruciet. Sanguinem 
cordis , scilicet lacrymas , fundat ; et sic per judicium pro- 
prium evades divini judicii supplicium , juxta illud Apo- 
stoli : Quod si nosmetipsos judicaremus , non utique a Domino 
judicaremur ; et tunc veniens offeres munus tuum , et pla- 
cebit Deo super vitulum , cornua producentem et ungulas. 

43°. Ritu quoque legalis sacerdotis ingressuri sancta 
sanctorum , fac tibi luterem de speculis mulierum , quæ 
excubant ad ostium tabernaculi , ut dum te lavas , si ma- 
culam in corpore deprehenderis , abluas. Luterem, sacram 
scripturam accipe : mulieres excubantes ad ostium taber- 
naculi, intellige sanctas animas vigilantes ad introitum 
regni coelestis. Specula earum sunt exempla sanctorum , 
sive testimonia scripturarum : in his animæ justorum velut 
in speculo se considerant, et quidquid deformitaüs in se 
deprehenderint castigant. Litterarum igitur divinarum sa- 
cris meditationibus jugiter vaca, his tanquarm divinitus 
illuminatus te oblecta, ibi totum in speculo quodam reful- 
gente considera : si quid in te pravum deprehenderis , 
corrige ; quod rectum, tene; quod deforme, compone; 
quod pulehrum , excole; quod sanum, serva; quod in- 
firmum, corrobora. Dominica præcepta infatigabiliter lege, 

inexplebiliter dilige, efficaciter imple: et per hec quid 
cavendum , quidve sectandum tibi sit , sufficienter instru- 
ctus agnosce. 

Ecce habes qualemcumque initialem formam declinandi 
mala et faciendi bonum ; quæ si tenueris , dabit tibi bene- 
dictionem legislator, et eo duce ibis de virtute in virtu- 
tem ; et ipse erit tibi in Deum protectorem , et in locum 
refugii, ut salvum te faciat; et dicet tibi : Ecce ego tecum 
sum omnibus diebus vitæ tuze, usque ad consummationem 
sceculi. Vere erit tecum , quia dabit seipsum in viaticum , 
ne deficias in via, donec plene reficiat in patria. Proba igi- 
tur te modo predicto, et sie de pane illo sanctæ Euchari— 
stiæ edas, et de calice bibas. 


———— — ác umm (7) Guns 


PARS PRIMA. 


ORATIONES ANTE ET POST MISSAM. 


——ÓHi 


1. ANTE MISSAM. 


PRZEPARATIO AD MISSAM, 


PRO OPPORTUNITATE SACERDOTIS FACIENDA. (Ex MISSALI. ) 


Ant. Ne reminiscaris. /n duplicibus duplicatur. 

Psalm. 83. Quam dilecta tabernacula tua, Domine 
virtutum ! * concupiscit et deficit anima mea in atria 
Domini. 

Cor meum, et caro mea, * exultaverunt in Deum 
vivum. ' 

Etenim passer invenit sibi domum, * et turtur nidum 
sibi, ubi ponat pullos suos. 

Altaria tua, Domine virtutum ; * rex meus, et Deus 
meus. 

Beati, qui habitant in domo tua Domine : * in secula 
seculorum laudabunt te. 

Beatus vir, cujus est auxilium abs te : * ascensiones 
in corde suo disposuit, in valle lacrymarum, in loco, 
quem posuit. 

Eteaim benedictionem dabit legislator, ibunt de vir- 
tute in virtutem : * videbitur Deus deorum in Sion. 

Domine Deus virtutum, exaudi orationem meam : * 
auribus percipe Deus Jacob. 

Protector noster aspice Deus : * et respice in faciem 
Christi tui : 

Quia melior est dies una in atriis tuis * super millia. 

Elegi abjectus esse in domo Dei mei, * magis quam 
habitare in tabernaculis peccatorum. 

Quia misericordiam , et veritatem diligit Deus : * gra- 
tiam et gloriam dabit Dominus. 

Non privabit bonis eos, qui ambulant in innocentia : * 
Domine virtutum, beatus homo , qui sperat in te. 

Gloria Patri, etc. 

Psalm. 84. Benedixisti Domine terram tuam : * aver- 
tisti captivitatem Jacob. 

Remisisti iniquitatem plebis tux : * operuisti omnia 
peccata eorum. 

Mitigasti omnem iram tuam : * avertisti ab ira indi- 
gnationis tua. 

Converte nos Deus salutaris noster: * et averte iram 
tuam a nobis. 

Numquid in æternum irasceris nobis : * aut extendes 
iram tuam a generatione in generationem ? 

Deus tu conversus vivificabis nos : * et plebs tua læta- 
bitur in te. 

Ostende nobis Domine misericordiam tuam : * et salu- 
tare tuum da nobis. 

Audiam quid loquatur in me Dominus Deus : * quo- 
niam loquetur pacem in plebem suam : 

Et super sanctos suos : * et in eos, qui convertuntur 
ad cor. 

Verum tamen prope timentes eum salutare ipsius : * 
ut inhabitet gloria in terra nostra. 

Misericordia et veritas obviaverunt sibi : * justitia et 
pax osculate sunt. 

Veritas de terra orta est : * et justitia de coelo prospexit. 

Etenim Dominus dabit benignitatem : * et terra nostra 
dabit fructum suum. 

Justitia ante eum ambulavit : * et ponet in via gressus 
Suos. 

Gloria Patri , etc. 

Psalm. 85. Inclina Domine aurem tuam, et exaudi 
me : * quoniam inops et pauper sum ego. 

Custodi animam meam quoniam sanctus sum : * sal- 
vum fac servum tuum , Deus meus, sperantem in te. 

Miserere mei Domine, quoniam ad te clamavi tota 
die : * lætifica animam servi tui, quoniam ad te Domine 
animam meam levavi. 

Quoniam tu Domine suavis et mitis : * et multæ mise- 
ricordi: omnibus invocaatibus te. 

Auribus percipe Domine orationem meam : * et intende 
voci deprecaüonis mese. 

In die tribuladonis meæ clamavi ad te : * quia exau- 
disti me. 

Non est similis tui in Diis Domine : * et non est secun- 
dum opera tua. 

Omnes gentes quascumque fecisti, venient, et adora- 
bunt coram te Domine : * et glorificabunt nomen tuum. 

Quoniam magnus es tu , et faciens mirabilia : * tu es 
Deus solus. 

Deduc me Domine in via tua , et ingrediar in veritate 
tua : * lætetur cor meum ut timeat nomen tuum. 

Confitebor tibi Domine Deus meus in toto corde meo, * 
et glorificabo nomen tum in æternum. 

Quia misericordia tua magna est super me : * et eruisti 
animam meam ex inferno inferiori. 

Deus, iniqui insurrexerunt super me , et synagoga 
potentium quæsierunt animam meam : * et non propo- 
sueruní te in conspectu suo. 

Et tu Domine Deus miserator et misericors , * patiens 
et multe misericordie, et verax. 3 

Respice in me, et miserere mei, * da imperium tuum 
puero tuo : et salvum fac filium ancillæ tuæ. 

Fac mecum signum in bonum, ut videant qui oderunt 
me, et confundantur : * quoniam tu Domine adjuvisti 
me, et consolatus es me. 

Gloria Patri , etc. 

Psalm. 115. Credidi, propter quod locutus sum : * ego 
autem humiliatus sum nimis. 

Ego dixi in excessu meo : * omnis homo mendax. 

Quid retribuam Domino, * pro omnibus, que retribuit 
mihi ? 

Calicem salutaris accipiam : * et romen Domini irvo- 
cabo. 

Vota mea Domino reddam coram omni populo ejus : * 
pretiosa in conspectu Domini mors sanctorum ejus. 

O Domine , quia ego servus tuus : * ego servus tuus, 
et filius ancille tuc. 

Dirupisti vincula mea : * tibi sacrificabo hostiam lau- 
dis, et nomen Domini invocabo. 

Vota mea Domino reddam in conspectu omnis populi 
ejus : * in atriis domus Domini, in medio tui Jerusalem. 

Gloria Patri, etc. 

Psalm. 199. De profundis clamavi ad te, Domine : * 
Domine exaudi vocem meam. 

Fiant aures tux intendentes , * in vocem deprecationis 
meze. 

Si iniquitates observaveris, Domine : * Domine, quis 
sustinebit? 

Quia apud te propitiatio est, * et propter legem tuam 
sustinui te, Domine. 

Sustinuit anima mea in verbo ejus : * speravit anima 
mea in Domino. 

A custodia matutina usque ad noctem , * speret Israel 
in Domino. 

Quia apud Dominum misericordia : * et copiosa apud 
eum redemptio. 

Et ipse redimet Israel , * ex omnibus iniquitatibus 
ejus. 

Gloria Patri , etc. 

Ant. Ne reminiscaris , Domine, delicta nostra , vel 
parentum nostrorum ; neque vindictam sumas de pec- 
catis nostris. 

Tempore Pasch. additur Alleluia. 

Postea sacerdos dicit. Kyrie eleison. Christe eleison. 
Kyrie eleison. 

Pater noster. y. Et ne nos inducas in tentationem. 
B. Sed libera nos a malo. y. Ego dixi, Domine miserere 
mei. B. Sana animam meam, quia peccavi tibi. y. Con- 
vertere, Domine, aliquantulum. Ñ. Et deprecare super 
servos tuos. y. Fiat misericordia tua Domine super nos. 
8. Quemadmodum speravimus in te. y. Sacerdotes tui 
induantur justitiam. 8. Et sancti tui exultent. y. Ab 
occultis meis munda me, Domine. Ñ. Et ab alienis parce 
servo tuo. y. Domine exaudi orationem meam. Ñ. Et 
clamor meus ad te veniat. v. Dominus vobiscum. Ñ. Et 
cum spiritu tuo. 


Oremus. 


Aures tuc pietatis, mitissime Deus , inclina precibus 
nostris ; et gratia Sancti Spiritus illumina cor nostrum : 
ui tuis mysteriis digne ministrare , teque æterna chari- 
tate diligere mereamur. 

Deus, cui omne cor patet, et omnis voluntas loquitur, 
et quem nullum latet secretum : purifica per infusionem 
Sancti Spiritus cogitationes cordis nostri ; ut te perfecte 
diligere, et digne laudare mereamur. 

Ure igne Sancti Spiritus renes nostros et cor nostrum, 

Domine ; ut tibi casto corpore serviamus, et mundo 
corde placeamus. 

Mentes nostras, quesumus Domine, Paraclitus, qui 
a te procedit, illuminet : et inducat in omnem , sicut 
tuus promisit Filius, veritatem. 

Adsit nobis , quesumus Domine, virtus Spiritus San- 
cti: quæ et corda nostra clementer expurget , et ab om- 
nibus tueatur adversis. 

Deus, qui corda fidelium Sancti Spiritus illustratione 
docuisti ; da nobis in eodem Spiritu recta sapere , et de 
ejus semper consolatione gaudere. 

Conscientias nostras , quesumus Domine , visitando 
purifica : ut veniens Dominus noster Jesus Christus filius 
tuus, paratam sibi in nobis inveniat mansionem. Qui 
tecum vivit. 


ORATIONES 
DICENDJE CUM SACERDOS INDUITUR SACERDOTALIBUS PARAMENTIS. 
Cum lavat manus. 


Da, Domine, virtutem manibus meis ad absterrendam 
omnem maculam : ut sine pollutione mentis et corporis 
valeam tibi servire. 


Ad amictum, dum ponitur super caput. 


Impone, Domine, copiti meo, galeam salutis ad expu- 
gnandos dtabolicos incursus. 

Ad albam, cum ea induitur. 


Dealba me, Domine , et munda cor meum : ut in san- 
guine agni dealbatus , gaudiis perfruar sempiternis. 


Ad cingulum , dum se cingit. 


Precinge me , Domine, cingulo puritatis , et extingue 
in lumbis meis humorem libidinis, ut maneat in me 
virtus continentic et castitatis. 


Ad manipulum, dum imponitur brachio sinistro. 


Merear, Domine, portare manipulum fletus et dolo- 
ris : ut eum exultatione recipiam mercedem laboris. 


Ad stolam , dum imponitur collo. : 


Redde mihi, Domine, stolam immortalitatis, quam 
perdidi in prevaricatione primi parentis: et quamvis 


indignus accedo ad tuum sacrum mysterium , merear 
tamen gaudium sempiternum. 


Ad casulam cam assumitur. 


Domine, qui dixisti : jugum meum suave est, et onus 


meum leve : fac , ut istud por:are sic valeam , quod 
consequar tuam gratiam. Amen. 

ORATIONES 


ANTE CELEBRATIONEM ET COMMUNIONEM DICENDL.E. 


ORATIO SANCII AMBROSII EPISCOPI, 


Die dominica. Summe sacerdos, et vere Pontifex Jesu 

hriste , qui te obtulisti Deo Patri hostiam puram et 
immaculatam in ara crucis pro nobis miseris et pecca- 
toribus, et qui dedisti nobis carnem tuam ad mandu- 
candum, et sanguinem tuum ad bibendum, et posuisti 
mysterium istud in virtute Spiritus Sancti tui , dicens : 
hzc quotiescumque feceritis, in mei memoriam facietis. 
Hogo per eumdem sanguinem tuum , magnum salutis 
nostre pretium : rogo per hanc miram et ineffabilem 
charitatem , qua nos miseros et indignos sic amare 
dignatus es, ut lavares nos a peccatis nostris in san- 
guine tuo. Doce me servum tuum indignum , quem 
inter cætera dona tua etiam ad officium sacerdotale 
vocare dignatus es nullis meis meritis, sed sola digna- 
tione misericordic tu: : doce me, quiso , per Spiritum 
Sanctum tuum, tantum tractare mysterium ea reveren- 
lia et honore , ea devotione et timore , quibus oportet et 
docet. Fac me per gratiam tuam semper illud de tanto 
mysterio credere et intelligere, sentire et firmiter tenere, 
licere et cogitare quod tibi placet, et expedit anime 
meæ. Intret Spiritus tuus bonus in cor meum, qui sonet 
ibi sine sono, et sine strepitu verborum loquatur omnem 
veritatem. Profunda quippe sunt nimis, et sacro tecta 

velamine. Propter magnam clementiam tuam concede 
mihi missarum solemnia mundo corde et pura mente 
celebrare. Libera cor meum ab immundis et nefaadis , 
vanis et noxiis cogitationibus. Muni me beatorum Ange- 
lorum pia et fida custodia, ac tute!a fortissima, ut hostes 
omnium bonorum confusi discedant. Per virtutem tanti 
mysterii, ct per manum saacti Angeli tui, repelle a me, 
et a cunctis servis tuis , durissimum spiritum superbia 
et xenodochie , invidi: et blasphemie , fornicationis et 
immunditiz, dubietatis et dissidenti:e. Confundantur qui 
nos persequuntur, pereant illi qui nos perdere festinant. 

Feria 9*. Rex virginum et amator castitatis et integri- 
tatis, coelestis rore benedictionis tux extingue in corpore 
meo fomitem ardentis libidinis : ut maneat in me tenor 
castitatis corporis et anima. Mortifica in membris meis 
carnis stimulos , omnesque libidinosas commotiones ; et 
da mihi veram et perpetuam castitatem , cum ceteris 
donis tuis, quæ tibi placeat in veritate; ut sacrificium 
laudis casto corpore et mundo corde valeam tibi offerre. 
Quanta enim cordis contritione, quanta reverentia et 
tremore , quanta corporis castitate et animx puritate 
istud divinum et coeleste sacrificium est celebrandum, 
ubi caro tua in veritate sumitur, ubi sanguis tuus in 
veritate bibitur, ubi ima summis , terrena divinis jun- 
guntur, ubi adest sanctorum Angelorum presentia, ubi 
tu es sacrificium et sacerdos mirabiliter et ineffapiliter 
constitutus. 

Feria 3>. Quis digne hoc celebrare poterit, nisi tu Deus 

omnipotens offerentem feceris dignum ? Scio Domiae , 
et vere scio, et idipsum pietati taz confiteor , quia non 
sum diguus accedere ad tantum mysterium propter 
nimia peccata mea, et infinitas negligentias meas. Sed 
scio , et veraciter ex toto corde meo credo , et oce coafi- 
teor , quia iu potes me facere dignum , qui solus potes 
facere mundum de immundo conceptum semine , et de 
peccatoribus justos et sanctos. Per hanc omnipotentiam 
tuam te rogo, Deus meus, ut concedas mihi peccatori 
hoc sacrificium celebrare cum timore et tremore cum 
cordis puritate et lacrymarum fonte, cum lætitia spiri- 
tuali, et coelesti gaudio. Sentiat mens mea dulcedinem 
beatissime presentis tuc, et excubias sanctorum Ange- 
lorum tíaorum in circuitu meo. 

Feria 4*. Ego enim, Domine, memor venerand:z Pas- 
sionis tuæ accedo ad altare tuum , licet peccator , ut 
offeram tibi sacrificium , quod tu instituisti, et offere 
precepis:i in commemorationem tui, pro salute nostra. 
Suscipe illud , quæso, summe Deus, pro Ecclesia sancta 
iua, et pro populo quem acquisivisii Sanguine tuo. Et 
quoniam me peccatorem inter te et eumdem populum 
tuum medium esse voluisti, licet in me aliquid boni 
operis testimonium non agnoscas , officium saltem dis- 
pensalionis credit:e non recuses ; nec per me indignum 
eorum salutis pereat pretium , pro quibus victima salu- 
taris dignatus es esse redemptio. Profero eiiam Domine 
(si digneris propitius intueri) tribulationes plebium, 
pericula populorum , captiv rum gemitus , miserias 

oecphanorum , necessitates peregrinorum, inopiam debi- 
lium , desperadones languentium, defectus senum, su- 
spiria juvenum , vota virginum, lamenta viduarum. 

Feria 5. Tu enim misereris omnium , Domine, et 
nihil odisti eorum quæ fecisti. Memorare quz sit nostra 
substantia : quia tu Pater noster es, quia tu Deus noster 
es , ne irascaris satis, neque multitudinem viscerum tuo- 
rum super nos contineas. Non enim in justificationibus 
nostris prosternimus preces ante faciem tuam , sed in 
miserationibus tuis multis. Aufer a nobis iniquitates no- 
stras : et ignem Sancti Spiritus in nobis clementer ac- 
cende. Aufer cor lapideum de carne nostra : et da nobis 
cor carneum , quod te amet , te diligat, te delectetur, te 
sequatur, te perfruatur. Oramus, Domine, clementiam 
tuam, ut sereno vultu familiam tuam, sacri tui nominis 
officia prastolantem , aspicere digneris : et ut nullius sit 
irritum votum , nullius vacua postulatio, tu nobis preces 
suggere quas ipse propitius audire, et exaudire dele- 
cteris. 

Feria 6. Rogamus etiam te, Domine, sancte Pater, et 
pro spiritibus fidelium defunctorum : ut sit illis salus , 
sanitas , gaudium , et refrigerium , hoc magnum pietatis 
sacramentum. Domine Deus meus, sit illis hodie ma- 
enum et plenum convivium de te pane vivo, qui de ccelo 
descendisti , et das vitam mundo, de tua carne sancta et 
benedicta, agni videlicet immaculati, qui tollis peccata 
mundi , qux de sancto et glorioso beatæ virginis Mariæ 
utero est assumpta, et de Spiritu Sancto concepta, ac de 

illo pietatis fonte , qui per lanceam militis ex tuo sacra- 
tissimo latere emanavit : ut exinde refecti et satiati, re- 
frigerati et consolati, exultent in laude et gloria tua. Peto 
clementiam tuam, Domine, ut descendat super panem 
tibi sacrificandum plenitudo tuæ benedictionis, et sancti- 
ficatio tuæ divinitatis. Descendat etiam , Domine , illa 
Sancti Spiritus tui invisibilis incomprehensibilisque ma- 
jestas, sicut quondam in patrum hostias descendebat , 
qui et oblationes nostras corpus et sanguinem tuum 
efficiat, et me indignum sacerdotem doceat tantum tra- 
ciare mysterium cum cordis puritate et lacrymarum de- 
votlione, cum reverentia et tremore, ita ut placide ac 
benigne suscipias sacrificium de manibus meis ad salu- 
tem omnium tam vivorum quam defunctorum. 
Sabbato. Rogo etiam te, Domine, per ipsum sacro- 
sanctum mysterium corporis et sanguiuis tui, quo quo- 
tidie in ecclesia tua pascimur et potamur, abluimur et 
sanctificamur, atque unius sununz divinitatis participes 
efficimur : da mihi virtutes tuas sanctas, quibus repletus 
bona conscientia ad altare tuum accedam , ita ut hac 
coelestia sacramenta mihi salus et vita. Tu enim dixisti 
ore tuo sancto et benedicto : Panis, quem ego dabo, caro 
inea est pro mundi vita. Ego sum panis vivus, qui de 
coelo descendi. Si quis manducaverit ex hoc pane , vivet 
ia æternum. Panis dulcissime, sana palatum cordis mei, 
ut sentiam suavitatem amoris tui. Sana illud ab omni 
longuore, ut nullam preter te sentiam dulcedinem. Pa- 

saporem, qui nos semper reficis, et nunquam in te defi- 
cis, comedat te cor meum , et dulcedine saporis tui re- 
pleantur viscera anim: mee. Manducat te angelus ore 
pleno, manducet te peregrinus homo pro modalo suo, 
ne deficere possit in via, tali recreatus viatico. Panis 
sancte , panis vive, panis munde, qui descendisti de 
coelo, et das vitam mundo, veni in cor meum, et munda 
me ab omni inquinamento carnis et spiritus. Intra in 
animam meam, sana et munda me interius et exterius. 
Esto tutamen, et continua salus anim: et corporis mei. 
Repelle a me insidiantes mihi hostes , recedant procul a 
presentia potentia tuc, ut foris et intus per te munitus, 
recto tramite ad tuum regnum perveniam : ubi non in 
mysteriis, sicut in hoc tempore agitur, sed facie ad fa- 
ciem te videbimus, cum tradideris regnum Deo et Patri, 
et eris Deus omnia in omnibus. Tunc enim me de te 
satiabis satietate mirifica : ita ut nec esuriam nec sitiam 
in :eternum. Qui cum eodem Deo Patre, et Spiritu Sancto 
vivis et regnas per omnia sæcula seculorum. Amen. 


ALIA ORATIO ANTE MISSAM. 


Ad mensam dulcissimi convivii tui , pie Domine Jesu 
Christe , ego peccator de propriis meritis nihil præsu- 
mens, sed de tua confidens misericordia et bonitate, 
accedere vereor et contremisco. Nam cor et corpus habeo 
multis criminibus maculatum, mentem et linguam non 
caute custoditam. Ergo, o pia Deitas, o tremenda Ma- 
jestas, ego miser inter angustias deprehensus, ad te 

fontem misericordiæ recurro, ad te festino sanandus , 
sub tuam protectionem fugio, et quem judicem sustinere 
nequeo, salvatorem habere suspiro. Tibi, Domine, plagas 
meas ostendo, tibi verecundiam meam detego. Scio pec- 
cata mea multa et magna , pro quibus timeo. Spero in 
misericordias tuas, quarum non est numerus. Respice 
ergo in me oculis misericordiæ tuæ, Domine Jesu Christe, 
Rex æterne, Deus et homo, crucifixus propter hominem. 
Exaudi me sperantem in te : et miserere mei pleni mi- 
seriis et peccatis, tu qui fontem miserationis nunquam 
manare cessabis. Salve salutaris victima, pro me et 
omni humano genere in patibulo crucis oblata. Salve 
nobilis et pretiose sanguis , de vulneribus crucifixi Do- 
mini mei Jesu Christi profluens, et peccata totius mundi 
abluens. Recordare Domine , creaturæ tuæ, quam tuo 
sanguine redemisti. Poenitet me peccasse, cupio emen- 
dare quod feci. Aufer ergo a me , clementissime Pater, 
omnes iniquitates et peccata mea : ut purificatus mente 
et corpore, digne degustare merear sancta sanctorum : 
et concede , ut hæc sancta prelibatio corporis et sangui- 
nis tui , quam ego indignus sumere intendo, sit peccato- 
rum meorum remissio, sit delictorum perfecta purgatio, 
sit tarpium cogitationum effugatio, ac bonorum sensuum 
regeneratio , operumque tibi placentium salubris effica- 
cia animw quoque ef corporis contra inimicorum meo- 
rum insidios firmissima tuitio. Amen. 

ORATIO SANCTI THOMAE AQUINATIS. 


Omnipotens sempiterne Deus, ecce accedo ad sacra- 
mentum unigeniti filii tui Domini nostri Jesu Christi : 
accedo lanquam infirmus ad medicum vitæ, immundus 
ad fontem misericordicw, cæcus ad lumen claritatis æter- 
næ, pauper et egenus ad Dominum coeli et terrae. Rogo 
ergo immensae largitatis túæ abundantiam , quatenus 
meam curare digneris infirmitatem , lavare foeditatem, 
illuminare cæcitatem, ditare paupertatem, vestire nudi- 
tatem ; ut panem angelorum, Regem regum, Dominum 
dominantium, tanta suscipiam reverentia et humilitate, 
tanta contritione et devotione, tanta puriate et fide, tali 
proposito et intentione , sicut expedit saluti animæ mea. 
Da mihi, quzso, Dominici corporis et sanguinis suscipere 
sacramentum , sed etiem rem et virtutem sacramenti. 
O mitissiime Deus! da mihi corpus unigeniti Filii tui 
Domini nostri Jesu Christi, quod traxit de virgine Maria, 
sic suscipere : ut corpori suo mystico merear incorporari, 
et inter ejus membra connumerari. O amantissime Pater ! 
concede mihi dilectum filium tuum, quem nunc velatum 
in via suscipere propono, revelata tandem facie perpetuo 
contemplari. Qui tecum vivit et regnat in unitate Spiri- 
tus Sancti Deus, per omnia secula seculorum. 

ALIA ORATIO. 


Sacerdotes ante celebrationem sacri recitantes sequentem orationem 
lucrantur indulgentiam quinquaginta annorum, ex concessione 
Gregorii XII. 


Ego volo celebrare missam, et conficere Corpus, et 
Sanguinem Domini nostri Jesu Christi juxta ritum sanctæ 
Romane Eeclesi:ze, ad laudem omnipotentis Dei , totius- 
que curi? triumphantis; ad utilitatem meam totiusque 
curie militantis; pro omnibus qui se commendarunt 
orationibus meis in genere et in specie, ac pro felici 
statu sanctæ Roman: Ecclesie. Amen. 


Gaudium cum pace, emendationem vite, spatium 
vere ponnitenti&, gratiam et consolationem Sancti Spi- 


ritus, perseverantiam in bonis operibus tribuat nobis 
omnipotens et misericors Dominus. Amen. 


SECUNDA PRECATIO SANCTI AMBROSII. 


ITEM IN PROEPARATIONE AD MISSAM, 


1. Summa et incomprehensibilis natura, virtus vita- 
que beata, lux inaccessibilis , vera , singularis, et una 
sapientia, veritas incommutabilis, sancta, incomparabi- 
lis, et æterna dilectio, temporalium rerum sine tempore 
conditor, visibilium et invisibilium invisibilis æternus- 

que patrator, Pater et Filius et Spiritus Sanctus , unus 
et verus in Trinitate Dominus Deus : Pater non habens 
a quo sis, habens tamen sapientiam , id est filium , cui 
major vel anterior non sis : Filius habens Patrem a quo 
sis, non famen habens cui minor vel posterior sis : Spi- 
ritus Sanctus habens Patrem et Filium, a quibus sis, non 
tamen habens quibus vel inæqualis vel impar sis ; quia 
totum in hac tua divinitate, cui tempus accidit nun- 
quam, seternum ac coxternum, «quale ac coæquale est, 
in qua alius Pater, alius Filius, alius Spiritus Sanctus : 
Sed Pater in filio et Spiritu Sancto, filius in Patre et 
Spiritu Sancto , Spiritus Sanctus in Patre et filio est ; 
quia sicut tua , Deus noster, natura personas recipi., sic 
partes nequaquam admittit : cui nec supra, nec subtus, 
ante vel retro convenit, quia corporum lineamenta non 
recipit. Unde et tota omnibus in locis sine Joco habetur, 
aec tamen tota comprehenditur; tota namque ubique 
habetur, quia profecto pars in ea nulla reperitur : tota 
autem non comprehenditur, quia videlicet eum in crea- 
turis unicuique tota præsens efficitur, etiam ultra crea- 
turas tota invenitur. Quamobrem cum coelum et terram 
implet, tota est : cum hominem unum implet, tota est ; 
nec variatur per singula, quæ in singulis tota est ; nec 
loco ad locum transit, cum unum deserens , alterum 
petit, quæ semetipsam sine loco et tempore movet. Hinc 
merito colendus, hinc adorandus es, hinc incemmuta- 
bilis, hinc incireumscriptus agnosceris : hinc mediator 
Dei et hominum homo Christus Jesus secundum divini- 

, latis essentiam , totus cum hominibus in terris, totus 
erat cum Patre in ccelis cum diceret : Nemo ascendit in 
collum, nisi qui de colo descendit filius hominis, qui 
in coelo est (JoAw., uz, 43). Qui videlicet, cum in forma 
Dei esset, non rapinam arbitratus est esse se aequalem 
Deo : sed semetipsum extnavit, formam servi accipiens, 
in similitudinem hominum factus, et habitu inventus 
ut homo. Humiliavit semetipsum, factus obediens usque 
ad mortem , mortem autem crucis ( PHILIP., m, 6). 

2. Per hunc te, beata Trinitas, humanitatis habitum, 
per hujus subjectionis humilitatem deprecor, per hujus 
sacratissimam obedientiam, per hujus beatissimam mor- 
tem exoro in primis , ut te Dominum Deum meum dili- 
gam, te sitiam, te loto corde perquiram : deinde ut 
proximum juxta vires atque mensuram in hac ipsa tua 
dilectione charum semper atque dilectum attendam. 
Sed hanc dilectionem nulli, Domine, prestabis, nisi cui 
vitia prius odisse donaveris. Obsecro ergo, pia et vera 
misericordia , solida atque unica spes mea, ut superbie 
regnum auferas ab anima mea. Horrendum, Domine, 
pavendumque tam maximum malum, quod angelos de 
colo projecit, quod homines de paradiso eliminavit , 
quodque initium omnis peccati est, et ad ipsum pertinet 
quidquid vitii et iniquitatis est, cujus prima soboles 
septem nimirum principalia vitia, ex hac virulenta ra- 
dice proferuntur, scilicet inanis gloria, invidia, ira, 
tristitia , avaratia, ventris ingluvies atque luxuria. Sed 
et numerosa propaginis turba ex singulis generatur. 

3. Inanis ergo gloria cum plene mentem ceperit, mox 
septiformem in illa nequitiam gignit, inobedientiam 
scilicet, jactantiam , hypocrisin , contentionem , perti- 
naciam, discordiam, ac novitatum presumptionem. Sed 
si huic vera humilitas opponatur , omnis ejus nequitia 
vacuatur. Te ergo deprecor, humilitatis magister, ut 
hanc cordi meo inseras, insertamque custodias, quae 
dum cunctis inferiorem se attendit, subjectionem pro- 
tinus gignit, jactantiam exstinguit, hypocrisin excludit, 
contentionem refugit , pertinaciam emollit, discordiam 
precavet , novitatum prasumptionem abhorret. Hoc 
beate humilitatis medicamine morbum elationis sanan- 
dum praevideras, cum per hominem assumptum auctor 
nostre salutis, tuis ad te venientibus diceres : Discite a 
me quia mitis sum et humilis corde, et invenietis 
requiem animabus vestris (MATTH., x1, 29). Et rursum : 
Nisi conversi fueritis , et efficiamini sicut parvuli, non 
intrabitis in regnum colorum (MATTH., xvi, 3). 

4. De invidia quoque odium, susurratio , detractio , 
exsultatio in adversis proximi , afflictio autem in pro- 
speris ejus propagatur. O mala progenies , qu: si animo 
intromissa dominari coeperit, omnem sanctitatis sobolem 
exstinguit ! Qui itaque invidet vel odit, non alium prius 
quam seipsum occidit: qui susurrat et detrahit, prius 
suas quam aliorum radices evellit : qui exsultat in 
adversis proximi, et affligitur in prosperis ejus , alieno 
se primum gladio petit. Hoc secundum superbiz virgul- 
tum tunc primo fuit exortum, cum ille de quo scri- 

ptum est, invidia diaboli mors introivit in orbem terra- 
rum (Sap. n, 94), Caïn persuasit ut livoris odio fraternum 
funderet sanguinem. Sed nimirum idem Caïn invidus 
prius suam animam , quam alterius carnem peremit, 
scriptum quippe est : Qui odit fratrem suum, homicida 
est. Et scitis quia omnis homicida non habet vitam 
eternam in se manentem (I JoAN. , nr, 15). Hinc, 
Domine, apparet cujus primum homicida est, qui alte- 
rum odit, in quo vita non est. Quod contra Moyses 
omnium mitissimus admonet , dicens : Ne oderis proxi- 
mum tuum in corde tuo (Lev., xix, 11). Et quia ille, qui 
invidet et odit, consequenter susurrat et detrahit; hoc 
malum scriptura sancta preecavendum denuntiat : Non 
eris, inquit , susurro in populis (ibid. , 46) ; et : Nolite 
detrahere alterutrum, fratres (JACOB., rv , 44). Qui vero 
detrahit fratri, detrahit legi ; qui enim susurrat et detra- 
hit, consequens est ut in adversis proximi exsultet , in 
prosperis autem animi tristitiam contrahat. Sed occurrit 
beatus Apostolus, et dicit : Gaudere cum gaudentibus , 
flere cum flentibus ( Rom., xu, 45). Et ecce alius pro 
terrenis rebus , terrenisque honoribus, alias pro virtu- 
tum successibus cuilibet invidet, quemlibet odit , contra 
quemlibet susurrat , de quolibet detrahit, de cujuslibet 
exsultat, de prosperis animum mcoestificat. 

5. Sed ut in cunctis hoc multiplex malum superetur , 
occurrat, Domine , quaso , illud multiforme bonum , 
quod potenti virtute resistens non det invidi locum, 
charitas scilicet, quæ fundamentum est omnium virtu- 

tum et bonorum : qua non invidet, sed congaudet : non 
odit, sed diligit : non susurrat, sed objurgat : non detra- 
hit, sed arguit : non de adversis proximi gaudet, sed 
moaret : non de prosperis afflictionem contrahit, sed con- 
solationem recipit. Merito autem tale nomen accepit , 
quod illa charius inveniri non poterit : quam qui habet, 
te utique habet. Deus, inquit, charitas est; et qui manet 
in charitate, in Deo manet, et Deus in eo (I Joan., tv, 8). 
Qui ut praefatum invidiæ superet malum , cordis simul 
et oris jungenda custodia est : cordis scilicet, ne invideat, 
nein adversis proximi exsultet, ne in prosperis moesti- 
titiam contrahat: oris vero, ne susurret, ne detrahat. 
Scriptum quippe est : Omni custodia serva os tuum : 
serva tuum cor, quia ex ipso vita procedit (Prov., 1v, 
23). Et rursum scriptum est : Mors et vita in manibus 
lingue (Prov., xvin, 21). Citius autem malum quod 
intus latet, exstinguitur , si a pravo eloquio foris lingua 
frenetur. Pone, Domine , custodiam ori meo, et ostium 
circumstantic labiis meis : ut non declinet cor meum 
in verbum malum (Ps. cx, 3). Libera animam meam 
a labiis iniquis, et a lingua dolosa (Ps. cxix, 9). 

6. Ira autem invidiam sequitur, qua inter cætera vitia 
nihil asperius , nihil invenitur amarius ; quæ dum ultra 
modum efferbuerit, atrociter mentem exulcerat, sensum 
hebetat, linguam immutat, oculos obumbrat, totumque 
corpus perturbat. Hinc protinus rixæ , contumeliz, cla- 
mor, indignatio, tumor mentis, et blasphemie suscitan- 
tur. De qua nimirum scriptura sancta testatur , dicens : 

Ira in sinu stulti requiescit (Eccl., vui, 10), et : Ira viri 
justitiam Dei non operatur (JAC., 1, 20). 

7. Sed objice, Domine, contra tam amarissimum ira- 
cuudie malum suavissimum patientie bonum, in quo 
specialiter animarum nostrarum salus collocatur, cum 
nobis per Evangelium dicatur : /n patientia vestra pos- 
sidebitis animas vestras (Luc., xxi, 19). Quz: nimirum 
dum arcem et principatum in mente susceperit , omnes 
mox perturbationes compescit : rixas et contumelias in 
exhortationem convertit , confusum clamorem sub ordi- 
nato silentio premit, indignationem tumoremque mentis 
mansuetudine vincit, blasphemias gratiarum actione 
repellit. Quod si forte in immensum ira succensa ad 
horam patientia succubuerit, nullumne, Domine, reme- 
dium erit? Erit certe. Nam cum hujus mali damnatio- 
nem Evangelium denuntiet, dicens: Qui irascitur fratri 
suo, reus erit judicio : qui autem dixerit fratri suo 
racha, reus erit consilio : qui autem dixerit fatue, reus 
erit gehennae. ignis (MATrH., v, 22); protinus recupera- 
lionem subjungit, cum dicit: Si offers munus tuum 
ad altare, et ibi recordatus fueris quia frater tuus 
habet aliquid adversum te, relinque ibi munus tuum 
ante altare, et vade prius reconciliari fratri tuo, et 
tunc veniens offeres munus tuum (ibid., 23). Et illud : 
Cum statis ad orandum , remittite , si quid habetis 
adversus alterum in cordibus vestris ( MARC., XI , 93). 
Hanc mihi, Domine Deus, secundam tribue victo- 
riam , si furore cæcatus amisero primam , cum non 


tuo zelo, sed meo vitio cujuslibet animum offendo. 

8. Tristitia quoque iram persequitur : qu: dum cor- 
dis arcana penetrat, protinus in ejus cubiculo malitiam, 
rancorem , pusillanimitatem , desperationem , torporem 
circa pr:cepia, vagationem mentis erga illicita generat. 
Que inter csetera vitia quam sit detestanda , beatus 
Paulus indicat : Sæculi, inquiens, tristitia mortem 
operatur (II Cor., vui, 40). Sed obsecro, Deus et Domi- 
nus meus , oppone contra seculi tristitiam futuræ bea- 
titudinis letitiam, qu: ex moerore contractam malitiam 
vincat benevolentia , tædio procreotum rancorem pellat 
sinceritate , pusillanimitatem fortitudine roboret, des- 
perationem spei fiducia erigat, torporem circa præcepta 
exercitio spiritali repellat, vagationem mentis erga illicita 
inconcussa stabilitate refrenet. Quod si, ad momentum 
subtracta lætitia spiritali, malum tristitiae praevaluerit , 
agam, quiso, quod monet beatus Jacobus : Tristatur 
quis in vobis? oret equo animo, et psallat (Jacon., v, 43). 

9. Avaritia sequitur tristitiam , qux in utroque Tesia- 
mento pari notatur exsecratione. In veteri namque dici- 
tur: Avaro nihil est scelestus (Eccl., x, 9); in novo 
autem : e£ avaritiam, que est idolorum servitus 
(Eph., v, 5). Ex qua profecto septem nequitic procrean- 
tur, scilicet, proditio, fraus, fallacia, perjurium , in- 
quietudo, violentia, et contra misericordiam obduratio. 
Et ecce, Domine Deus, quilibet amator mundi , et non 
tui, propter metalla pretiosa, ardentes fulgentesque 
lapides, servos et servas, predia et fundos ad mortem 

proximum tradit, fraudem incurrit, fallaciam obducit , 
perjurium committit : et alius inquietus et violentus est 
propter villam, alius propter gallinam : alius obduratur 
contra misericordiam ne retribuat aurum, alius ne por- 
rigat potum. Sed peto, mi Deus, amator castus et ve- 
rus, ut cui preter te nulia possessio debeiur in terra, 
nihil quod tu non es, concupiscam in terra; semper 
illius sententie meminerim , qua dicitur : Nudus egres- 
sus sum de utero matris mea , nudus revertar illuc 
(Jos., 1, 21). Atque illius : Nihil intulimus in hunc mun- 
dum , sed nec auferre quid possumus (I Tim., vx, 1.) 
Qui: nimirum dum pie considerantur, mundi contem- 
ptum afferre videntur, qui avarisi: contra cius est. 

10. Post hac restat ventris 1agluvies , quæ a necessi- 
tate quidem incipit, sed modum necessitatis excedens, 
ad voluptatem pertransit; dumque a licitis ad illicita 
pervenerit, mox ineptam iætitiem, scurrilitatem , im- 
munditiam , multiloquium , seasusque hebetudinem 
circa intelligentiam perturit: cujus mortiferum virus 
tunc utcumque vacuatur, cum non qualitas, sed libido 
in escis pricavelur. Prima enim mulier non exquisita- 
rum dapum, sed sola pomi delectatione mortem mundo 
induxit (Genes., 11, 6) ; et antiquus hostis regem nosrum 
non de carne , sed de pane tentavit ( MATTH., Iv, 3) : et 
Sodoma idcirco igne et sulphure periit; quia inter cæ- 
tera mala panem in saturitate comedit (Genes., xix , 24). 

11. Quapropter clementiam tuam , Deus , imploro, ut 
sicut æger ad medicinam ; sic ad sumendas dapes acce- 

dam; nequaquam scilicet in eis voluptatem appetens, 
sed necessitati subveniens. Aufer a me propter magnam 
misericordiam tuam omne cibarum noxium deside- 
rium, congruamque servo tuo escarum propitius tribue 
abstinentiam , ut inter necessarium modum proprium 
temperem appetitum, remotaque a me omni prorsus 
crapula et ebrietate, sciam in virtute tua abundare, 
sciam et penuriam pati, noverim quoque in quibus 
mihi sufficiens esse possim. Ita, Domine, ita, Pater 
bone, noxiis gastrimargiæ succis arefactis inepta letitia 
vel scurrilitas non pullulabit, quæ illos maxime ad insa- 
niam perducit, in quibus crapula et ebrietas dominium 
sumit : Sedit enim populus manducare et bibere, et 
surrexerunt ludere (Exod., xxxi, 6). Contra quos illa 
sententia venit, qua dicitur : Væ vobis divitibus , qui 
habetis consolationem vestram! Et væ vobis, qui ride- 
tis nunc ; quia plorabitis et flebitis (Luc., vi, 95)! Quod 
contra ii qui carnem suam crucifixerunt cum vitiis et 
concupiscentiis ejus (Galat., v, 24) audiunt : Mundus 
gaudebit , vos vero contristabimini ; sed tristitia vestra 
vertetur in gaudium , et gaudium vestrum nemo tollet 
a vobis (JoAN., xvi, 20) : Et rursum : Beati qui lugent, 
quoniam ipsi consolabuntur (MArTr&., v, 5). Immunditia 
quoque quie juxta Apostolum quibusdam regni coelestis 
aditum claudit , vigilantem nunquam, dormientem vero 
tardius sua colluvione fodavit. Multiloquium inedia 
pressum silebit : hebetudo sensus circa intelligentiam 
spiritualis acuminis ingenio cedet; quod sancta parci- 

monia in mente propagabit; venter enim abstinentia 
contractus humanos in altum elevat sensus. 

19. Luxuria gastrimargiam sequitur, quc dum licen- 
ic metas excedit, mox de se cæcitatem mentis , inconsi- 
derationem, inconstantiam , precipitationem , amorem 
sui, odium Dei, affectum presentis seculi, horrorem 
autem vel desperationem gignit futuri. Sed peto, Do- 
mine, ut qui ab ipso pabertatis tempore a complexu 
carnalis copulæ alienum me esse voluisti , delectationis 
ejus consensu non tangar. Quid enim prodest, Domine 
Deus, virginem esse corpore, si contingat mente esse 
corruptum? Qui enim viderit mulierem ad concupi- 
scendum eam, jam mæchatus est in corde suo (MATTH. , v, 
28). Huic profecto necdum castitatem professo, juxta 
Apostolum melius est nubere, quam uri (/7 Cor., vit, 
9) : Sed obsecro, Domine, ut cui non licet nubere, nec 
contingat aduri. 

13. Ecce dum pro me sollicitus talia postulo , memi- 
nisse charitatis debeo ; ut etiam pro aliis exorem. Te 
igitur amatorem Ecclesie tux deprecor, Deus, pro sa- 
cerdotibus ejus; ut verbis simul et meritis vitæ popu- 
lum sibi creditum ad colestem patriam invitent. Pro 
regibus , ducibus, et jis qui in sublimate positi sunt, ut 
patres orphanorum et judices viduarum semetipsos 
exhibeant, miseriis inopum, et gemitibus pauperum 
condoleant , nihil nisi quod justum est, in judicio qua- 
rant; sicque administrent presentia, ne amittant bona 
futura. Pro virginibus, continentibus, ac mundo renun- 

üiantibus; ut presentia despiciant, futura requirant, 
nec se negotiis secularibus implicent ; ut tibi militantes 
placeant, cui se probaverunt. Pro conjugatis , ut sic sibi 
invicem carnis debitum solvant, ne a desiderio patrice 
ccelestis exorbitent. 

14. Sed quid ago, Domine ? quasi oblitus peccatorum 
meorum , pro aliis exorare presumo. O quam in multis 
offendi atque offendo ! Sed tamen non subrepit despera- 
tio, cum publicanum in templo justificatum attendo, 
cum latronem in cruce confitentem , et de cruce ad 
Paradisum transeuntem aspicio, cum Mariam post mul- 
las criminum maculas fonte pietatis ablutam , cum 
Petrum post negationem apostolatus gratiam recuperasse 
intueor. Sed rogo, ineffabilis pietas, ut cui de tantis 
exemplis presumere donasti, gemitus publicani, con- 
fessionem latronis, lacrymas meretricis, fletusque ne- 
gantis apostoli concedas. Quia si flagello temporali sce- 
lera mea vindicanda provideris, lacrymosus imploro ; ut 
dum contra haec iratus desevis, semper in ira miseri- 
cordiæ recorderis: quem enim diligis, corripis ; flagellas 
autem omnem filium ,quem recipis (/7ebr., xu, 6). Qui- 
bus nimirum verbis etsi virga percussoris minatur, 
paternus tamen pietatis affectus monstratur. Da ergo, 
Domine, inter flagella tolerantiam , ne murmurationis 
notam, ut malus servus incurram : sed magis quasi 
bonus filius , gratiarum actiones rependam. 

15. Illud etiam magnopere peto, ut diem obitus, diem 
extremi judicii, damnationem eterni supplicii, beati- 

tudinemque regni futuri semper meminerim : quod 
nemo indesinenter potest, nisi qui ad vitam præordi- 
natus est eternam. Indesinenter, Domine , recolenda est 
dies illa, in qua lux cum tenebris pugnat , misericordia 
cum crudelitate desudat, in qua adversarius noster mala 
qua fecimus, locuti sumus, vel cogitavimus, violeatis- 
simus accusator retexet, justitiam tuam ad hsec pu- 
nienda deposcet. Ubi quid sum, Domine, nisi tu qui 
juste judicas, etiam misericorditer defendas? Recordare, 
quaeso, quia advocatus meus ipse, qui judicas. Quod si 
etiam in illo adhuc seculo aliquid in me vindicandum 
reservas , peto ne me potestati demonum tradas , dum 
scelus meum purgatoria poena detergis. 

16. Nunquam, Domine, oblivioni tradenda est dies 
illa, de qua dixit propheta : Dies, inquit, iræ, dies illa, 
dies tribulationis et angustia , dies calamitatis et mise- 
ric , dies tenebrarum et caliginis , dies nebula et tur- 
binis , dies tuba et clangoris (Soruox., 1, 15 et seq.) : in 
qua , coelis et terris ardentibus , exibunt Angeli, et sepa- 
rabunt malos de medio justorum , et mittent eos in 
caminum ignis (MATTH., xir, 49) : in qua messores col- 
lecta zizania alligabunt in fasciculos ad comburendum. 
In qua a sinistris positi audient impii : Discedite a me, 
maledicti , in ignem eternum , qui preparatus est dia- 
bolo, et angelis ejus ( MATTH., xxv, 44). In qua jam 
obsecratis vitæ januis cum exstinctis lampadibus stultae 
virgines a thalamo excluse plorabunt, dominationemque 
gementes clamabunt : Domine, Domine, aperi nobis 

(ibid., 11) ; et tunc dices illis : nescio vos. In qua etiam 
qui miraculis coruscaverunt, similiter lamentabuatur 
repulsi, et dicent : Domine, Domine, nonne in no- 
mine tuo prophetavimus , et in nomine tuo daemonia 
ejecimus , et in tuo nomine virtutes multas fecimus 
(Marrnu., VIL 92)? Et tunc corfteberis etiam istis quia 
nunquam novisti eos, subjiciens : Dscedite a me omnes 
qui operamini iniquitatem (Ps. v1, 9). Quis hiec, Domine 
Deus , terribilis in consiliis, mirabilis in majestatibus , 
faciensque prodigia : quis, inquam, hæc non paveat, et 
a fundo cordis non contremiscat; cum etiam illos dam- 
nari audiat, quos in hac vita contigit miraculis coru- 
scare? Ad qux nimirum valet illa sententia, qua dicitur: 
Nescit homo utrum amore an odio dignus sit, sed 
omnia reservantur in futurum incerta (Eccl., 1x, ^). In 
quo et si justus vix salvabitur, peccator et impius ubi 
parebunt ? 

17. Etiam , Domine Deus, indesinenter meditandum 
eterne damnationis supplicium, in quo quidquid poena- 
rum nunc excogitari potest , quidquid etiam non potest, 
semper adest. Cujus vermis immortalis, ignis inexstin- 
guibilis, foetor intolerabilis est : cajus terra tenebrosa, et 
montis caligine cooperta, terra miserie et tenebrarum 
est : cujus torrentes in picem convertuntur, et humus 
in sulphur, ardebitque in sempiternum ; cujus lacus 
sanguine, igneque permixtus est, et quoscumque sus- 
cipit, demergit simul et exurit. O quam horrenda ! 
O quam stupenda sunt ista ! 

18. Sed major erit, Domine , cruciatus , amissio tuæ 
claritatis. Sufficit enim ad plenam miseriam tua non 
perfrui beatitudine, in qua justi receptis corporibus, 
sanctorumque Angelorum celsitudini coæquati, in æter- 
nam lucem aspicientes, sicut sol refulgebunt. Nec im- 
merito sole et luna non indigebunt; quia te perenne 
lumen habebunt. Non esurient neque sitient, non labo- 
rabunt neque deficient, non merebunt neque lugebunt; 
quia quidquid satietatis, quidquid quietis, quidquid 
gaudii est, tua visitatio praestabit, que in omnibus 
omnia erit. Nec tempus jam illis accedet, quia totum 
eeternitas possidebit : nec timebunt ultra jam mori, qui 
meruerint beata immortalitate vestiri. Quid autem de hac 
beatitudine miser ego homo amplius dicere valeo ? Qui 
de illa quidquid dixero, illa sententia reprimor, quam 
per prophetam et apostolum dictam intelligo : Quod 
oculus non vidit , nec auris audivit , nec in cor hominis 
ascenderunt , qua præparavit Deus his, qui diligunt 
eum (I Cor., n, 9). Erunt certe in illa beata vita haec 
bona qua premisi, sed ineffabili, et nobis adhuc in- 
comprehensibili modo. Hujus desiderio, Domine Deus, 
formator et reformator meus, hujus amore peragam : 
nec sit ultra timor in charitate, sed perfecta charitas 
foras mittat timorem (I Joan., 1v, 18). 

19. Et ut efficax haec mea sit deprecatio, beatæ Marice 
virginis suffragia peto, quam tanti meriti esse fecisti, ut 
prima inter mulieres novum munus offerret , et nulla 
preter ipsam tam novum acciperet : novum scilicet 

munus prima offerret , ut puerpera virgo perseveraret : 
nulla preter ipsam tam novum acciperet, ut Deum 
virgo pareret, et post partum virgo maneret. Apostolo- 
rum intercessionem imploro, qui beatissimam Mediatoris 
paupertatem, ejusque passiones vestigio insequentes , ad 
tantum celsitudinis culmen pervenerunt; ut quæcum- 
que ligarent super terram , essent ligata et in coelo : et 
quie solverent super terram , essent soluta et in ccelo 
(MarrH., XVI, 19) : atque in extremis sederent super 
duodecim thronos, judicantes duodecim tribus Israel 
(Marrn., xix, 28). Martyrum preces deposco, qui pro 
veritate non dubitarunt sanguinem fundere , nec dilexe- 
runtanimas suas usque ad mortem, ut mortis supera- 
rent auctorem. Confessorum orationes expostulo, qui 
bella tentantis inimici, dum pie viverent ia catholica 
pace, vel etiam hereticorum conflictationem diuturno 
certamine pertulerunt, atque, ut verum dicam, longioris 
occultique martyrii palmas acceperunt. Talium, Deus 
meus, preces nunquam spernas, si ut pro me exorent, 
ipse inspiraveris, qui in :ternitate perenni vivis et re- 
gnas cuncta per secula, et in omnibus seculis. Amen. 

TERTIA PRJEPARATIO AD MISSAM. 


ORATIONES SANCTI ANSELMI. 
Ad Christum. 


Dulcissime, et super omnia desideranda desiderande 
et suavissime Jesu Christe , adesto supplicationi mes, et 
intende voci orationis mec (Ps. v, 3), et per tuam 
magnam misericordiam emunda ab omni inquinamento 
peecati animam meam, ut dignus possim accedere ad 
servitium tui altaris, digneque tractare mysterium cor- 
poris et sanguinis tui. Fateor, dulcissime Domine, coram 
omnipotentia tua me nimis esse culpabilem, et multa 
mala fere per singulas horas facientem , et tamen de 
ineffabili bonitate tua non desperantem. Bonus es tu, 
Domine , e£ in bonitate tua doce me justificationes tuas 
( Ps. cxvn, 68), ut eas intelligendo, easque, sicut decet, 
jugiter operando, mundo corde mundaque anima possim 
recipere mysteria tua. 

Ecce, anima mea, prepara hospitium cordis tui ad 
suscipiendum corpus et sanguinem creatoris tui mundis 
cogitationibus mundisque operibus, expurga ab omnibus 
interioribus tuis quidquid potest offendere hospitem tam 
immense majestatis ; non enim potest in illa anima vel 
in illo corde manere, quam possidet aliqua contaminatio 
malitic , et nisi ibi summa pax summaque charitas fue- 
rit, indignum judicans illud hospitium conversatione 

sue mansionis, nec diu ferens tantam inquietudinem 
perturbationis, ab illo hospitio cito discedit. Væ autem 
menti illi quam Christus propter suas iniquitates deserit, 
deserensque et damnans tentationibus et dolis inimici 
seduci permittit ! 

Diligenter ergo, o anima mea, inspice, diligenter 
omnes sensus corporis tui ad teipsam intus recollige , et 
quidquid eis sordidum vel immundum inveneris , foras 
projice, expulsaque omni malitia vel iniquitate, diligen- 
ter post illas aditum pectoris tui reclude , ne ad te va- 
leant quandoque redire, vel amplius interiora tua inqui- 
nare. Peractis vero omnibus qua ad ipsius venerabilis 
mysterii consecrationem pertinent, expulsisque omnibus 
qua ipsius mentis arcanum maculare solent, o tu, mi- 
sera anima mea, cum magna diligentia intuere omnes 
negligenlias tuas , omnia mala et peccata quæ facere so- 
lebas. Et cum ipsius Redemptoris tui corpus et sangui- 
nem in manibus tenes, illius ineffabilem misericordiam, 
quam dulcius potes, exora, ut per suam magnam 
pietatem omnia peccata tua dimittat, et ut haec vel alia 
amplius admittere non valeas. Hoc ante omnia, et sicut 
interitum tuum moneo caveas, ne in hujusmodi recor- 
dationibus aliquos diaboli laqueos incurras, quos multi 
incauti sepius incurrunt; qui dum mala sua quasi pro 
eis plorantes ante mentis oculos reducunt, per easdem 
recordationes in ipsorum malorum delectationes insi- 
pienter reincidunt. 

Recordare, quam dulcius potes, ipsius corporis Christi 

quod tenes ineffabilem pietatem , et plus quam æstimari 
possit admirandam dulcedinem , quod pro redemptione 
tua multas injurias sustinuit, et ad ultimum crucifixum 
sit. Sed et ipsam passionem quam in cruce pertulit per 
singulos dolores cogita et recogita , scilicet cum quanto 
dolore in ipsius crucis patibulo et pedes ejus et manus 
infixæ sunt, latus ejus per militis lanceam transforatum, 
ab ipsis etiam pro quibus patiebatur, ibi ante crucem 
quasi malefactor sit illusus, irrisus , et tam horrida op- 
probria sustinens, quasi agnus mausuetissimus inesti- 
mabilem patientiam ostendit. Qui cum facile posset, non 
se de suis interfectoribus vindicavit, sed Patrem, ut hoc 
peccatum illis dimitteret , oravit. Cum vero, hujusmodi 
recordationibus quasi satiata requiescere cœperis, nec 
tamen requiescens hac dulciter et cum magno affectu 
ruminare cessaveris ad ipsum dulcissimum dulcissimi 
Domini corpus quod in manibus tenes loquere, et quasi 
cum presenti loquens, tuas illi necesitates expone. De 
illo haec fideliter crede quod corpus hoc veraciter corpus 
illud sit quod de Virgine natum est, quod crucifixum 
est, quod in sepulcro positum est, quod tertia die a 
mortuis resurrexit, quod ad coelos ascendit, et quod 
sedet ad dexteram Patris. 

Nec dubites in illa hora sacrificii corporis et sanguinis 
tui Redemptoris angelos adesse suo Creatori, suique 
Creatoris carni et sanguini cum magna reverentia inef- 
fabile obsequium deferre. Quid vero de omnibus sanctis 
æstimari debet? Quid cogitari potest, cum ipsius re- 

demptionis suc: pretium in terra celebrari conspiciunt , 
de cujus æterna visione lætantes, jam magnum gaudium 
possident in cœlo ? Tu vero, anima mea, haec omnia 
fideliter credens, carnemque tui creatoris dulciter am- 
plectens, in ipsis amplexibus ejus pietatis significa tuam 
necessitatem, et quam dulcius potes ejus exora pietatem, 
ut per suam ineffabilem misericordiam omnem tuam 
emundet fceditatem. Ingere totam teipsam in Christum 
quem tenes, et ipsum prius adorans, tuas iterum et ite- 
rum representans ingere necesitates. 


ALIA ORATIO AD CHRISTUM. 


O dulcissime Domine Jesu Christe , qui pro mea re- 
demptione crucifixus es et mortuus, ante te est omne 
desiderium meum, et gemitus meus a te non est abscon- 
ditus ( Ps. xxxvii, 10). Ecce benignissime Deus , coram 
te est miseria mea , et in manibus meis est misericordia 
tua, miseria peccatricis anim: mex , misericordia re- 
demptionis tuc. Miserere ergo mei, Deus , secundum 
magnam misericordiam tuam , et secundum multitu- 
dinem miserationum tuarum dele iniquitatem meam 
(Ps. L, 1-3), et ab hac hora usque in finem custodi vitam 
meam. Defende ab omni iniquitate animam meam , ut 
jam amplius agere non valeam unde oculos tux majes- 
tatis offendam. Da mihi, benignissime Deus, te, sicut 
jubes et rectum est , super omnia diligere ; deinde pro- 
ximum non minus quam meipsum, sicut iterum przci- 
pis, amare. Est enim hoc justissimum et omnino ratio- 

nabile ut te super omnia, et etiam plusquam nos 
debeamus diligere, quia tu nos antequam essemus dile- 
xisti, diligens creasti, creatos ad notitiam sanctissimi 
nominis tui adducere curasti; nos vero neque hoc 
ipsum , quod te vel aliquid boni diligimus, a nobis ipsis 
nisi a te habemus. Proximum vero nostrum et tu nobis, 
sicut nos ipsos, recte diligere præcipis, et non recte di- 
ligimus eum , sicut precipis quia æquali dilectione nos 
omnes creasti, æquali dilectione pro omnibus passionem 
suscepisti , :equaliter omnibus vitam eternam præpa- 
rasti. Da omnibus, clementissime Pater, qui fidem re- 
ctam habent, recte et sancte vivere, nec in ulla omnino 
re ab his qui praecipis deviare; his vero qui nondum 
in te credunt, antequam de hac vita exeant, da fidem et 
dilectionem sanctissimi nominis tui suscipere, et susce- 
ptam usque in finem rectam et inviolatam custodire. Sit 
omnibus vivis et defunctis sacrificium tui corporis et 
sanguinis remissio omnium peccatorum : vivis quidem, 
qui recte vivunt, et, si nondum recte vivunt, recte 
quandoque vivere volunt ; defunctis autem, qui per hoc 
sacrificium se sperant in misericordia tua accipere re- 
missionem suarum iniquitatum, et post hzc pervenire 
ad gloriam sempiternam regnumque colorum. 
Credimus de te, Domine Jesu Christe, quia tu idem 
ipse, qui es Filius Dei , es Filius Virginis tu idem ipse, 
qui in principio eras Verbum , et Verbum eras apud 
Deum, et Deus eras Verbum , et per quod omnia facta 
sunt (JoAx., 1, 1-3) ; a Patre ante omnia sæcula genitus, 

in tempore es ex Virgine natus quamvis altera natura 
sis quam Pater, postquam factus es filius Virginis et 
habitasti in nobis; altera natura existens, secundum 
quod filius Dei es quamvis in duabus naturis tua per- 
sona, Deus et homo, existis æqualis Patri secundum 
divinitatem , minor Patre secundum humanitatem. 
Quia vero tu idem ipse Deus qui homo, et qui homo 
Deus ; propterea sanctissima Virgo quz te portavit, ab 
omnibus fidelibus theotócos prwdicatur et creditur, 
hoc est mater Dei. Et quia tu non alter Filius Dei, 
alter Filius hominis, sed tu idem ipse Filius Dei , qui 
Filius hominis passionem et mortem pro salute humani 
generis suscepisti, non in natura deitatis, sed in natura 
humanitatis ; tu idem ipse, non alter propter distantiam 
nature , sicut nec una natura existens propter unitatem 
persona. 

Est adhuc , dulcissime Domine Jesu Christe, quod de 
ineffabili charitate qua nos diligis, cogitare possumus 
et debemus quod nobis miseris peccatoribus, ad indi- 
cium tux magnae dilectionis, in hoc mysterio tui corpo- 
ris et sanguinis ostendis. Cam aliquis homo alterum 
hominem , sicuti plus potest, diligit; preter alia, vi di- 
lectionis forsitan potest pro eo mori , si ita dilectio exi- 
git; quod tamen raro accidit ut quis hoc pro suo dilecto 
velit pati. Quod si unquam amicus pro amico facit in 
magnam admirationem magnumque stuporem omnes 
qui hoc audiunt, convertit. Tu vero, dulcissime Domine 
Jesu , non solum pro amicis, sed et pro inimicis mori 

voluisti e£ non solum hoc , sed et istud quod nullus fa- 
cere pro amico vult fecisti, et adhuc facis, videlicet cum 
teipsum, qui pro nobis mortem sustinuisti, das ad man- 
ducandum et bibendum in hoc mysterio tui corporis et 
sanguinis, manducamus corpus tuum et bibimus san- 
guinem tuum, scilicet nostrae redemptionis pretium. 
Da mihi ergo, Domine Jesu, sic vivere, sic caste et 
sancte deinceps tui altaris servitium facere ut sic vi- 
vendo, sic faciendo, sic carnem manducando et sangui- 
nem bibendo, post mortem carnis ab omnibus peccatis 
absolutus ad te Creatorem meum et Redemptorem recto 
itinere valeam pervenire , ubi te cum omnibus sanctis 
in æterna felicitate sine fine possim laudare et benedi- 
cere. 


ALIA ORATIO 


PRO SACERDOTE QUI HABET CELEBRARE. 


Impellit me, Domine Deus, ministrandi officium , 
hostias salutares offerre pro populi delicto : terret con- 
scientia indebiti sacerdotii pro reatu proprio. Si a me 
omnium sacerdotum peripsemate sacrificium offeratur, 
pollute conscientiæ crimen augetur ; tamen majestati 
universe carnis judicis non offertur, negligentie reatus 
ascribitur. Inter haec tuæ, omnipotens Deus, libramen 
pietatis imploro; cujus diem ultionis, accusante con- 
scientia, pertimesco, ne indignum misericordia tua ju- 
dices, quem a tempore pæœnitentiæ non excludis. Su- 
spende , Domine, securim, donec cultor vinec Spiritus 

Sanctus admoveat cophinum stercoris ad radicem in- 
fructuose arboris. Parce mihi, Domine, parce clemen- 
tissime , qui Davidem post lapsum clementer ad veniam 
revocasli; qui Petri misericors amare flentis lacrymas 
respexisti ; qui latronem tanti facinoris reum divina 
gratia illustrasti , cui mox obtinuit confessio perspicere 
Dei filium, fides premium , poena veniam, lamenta 
gaudium sempiternum ; dum confessor in cruce, pos- 
sessor Paradisi exstitit post crucem. Sed quia verba ve- 
nia tu: pietatis indigent, qua indigni sacerdotis opera 
non commendant , saltem astantium vota suscipe; ut ef 
mihi suis apud te precibus veniam, et eorum meritis 
sacrificia nostrorum vulnerum salubriter nobis confe- 
rant medicinam. Et quia , omnipotens Deus, pro nobis 
omnibus factus es hostia pro peccatis , adsis nobis satis- 
factio in sacrificio pro delictis , qui vivis et regnas, etc. 


ALIA ORATIO 


PRO SACERDOTE CELEBRATURO. 


Conscientia quidem trepidus, omnipotens Deus, ad 
altare tuum accedo, sed ad fiduciam de tuc pietatis 
misericordia retineor. Et licet ad celebranda tibi sacrifi- 
cia semper inveniar indignus; tamen si recedo, vereor 
de inobedientia condemnari. Pro qua re dignare me, 
piissime Pater, paterna pietate ac placato vultu respicere, 
et cordis mei interim ora purgare. Et si ego pondere 
peccatorum meorum ac reatu constringor; mearum 
tamen precum obtentu, tibi sint, quæso Domine, in 

omnibus placita mysteria consecranda. Per Dominum 
nostrum , etc. 


ALIA ORATIO. 


Conscientia culpabilis, vita trepidus et anxius, cri- 
minum funibus captivatus , te unicum refugium et sin- 
gulare remedium miserorum deprecor, Domine, ut mei 
indigni sacerdotis tui miserearis, mihique indulgeas 
quod illud sacramentum salutare, Angelis et Archan- 
gelis, et omnibus sublimitatibus tremendum et adoran- 
dum , sceleratis labiis consecrare, ac profanatis manibus 
presumo attrectare ; sed dum accedo per me, fateor, 
Domine, præsumo de te, memor malorum meorum, et 
tuorum qua a seculo sunt bonorum. Adhuc, Domine, 
te rogare præsumo , ut non sit mihi sacrosanctum sacri- 
ficium tuum ad judicium , neque ad condemnationem, 
sed potius ad liberationem peccatorum et angustiarum 
mearum, et ad perennem anime me salvationem. 
Idipsum, Domine Devs, supplicans repeto, non elata, 
ut ipse conspicis, presumptione, sed prona et pavida 
presumptione, quia miser et immundus carnis tuc 
sancti et pretiosi sanguinis tui sacramentum immundis 
manibus consecrare audeo. Supplex exoro et obsecro, 
Domine, ministerium tuum respice, et misero mihi 
ministro miserere, sacrificatorem purifica , et sacrifi- 
cium sanctifica. Deus Pater, audi me; quidquid est in 
me contra me, clementer aufer a me ; apta me tuo 
sancto servitio, ac ministerium idoneum tibi me per- 

fice , et annue ut quæ tibi placita sunt, inter hæc sancta 
mysteria postulem, et quæcumque postulo tua, Domine, 
benignissima , quaeso , misericordia percipiam. Tibi ho- 
nor, tibi gloria in sæcula sæculorum. Amen. 


ALIA ORATIO. 


Si tantum, Domine, reatum nostre delinquentiæ 
cogitamus, deputatum observationis ministerium non 
implemus; grave est enim, quod ad mensam tuam 
mundo corde et innocentibus manibus non venimus; 
sed gravius est, si dum peccata metuimus , etiam sacri- 
ficium non reddamus. Liceat igitur pro inobedientia 
assistere , pro indulgentia petere , pro officio ministrare, 
pro remedio immolare , pro populo obsecrare. Quæso 
ergo conforta in me quod trepidat, cura quod tædet, 
reconcilia quod discordat, evacua quod corrumpit, 
humilia quod superbit. Sit pia justitia clemens correc- 
tio; nunquam absorbeat peccatorem, imo reconciliet 
poenitentem. Da in salutem disciplinam, non in mortem 
sententiam : exaudi peccatoris precem , qui visitas in 
dolore gementem. Per Christum Dominum nostrum. 
Amen. 


ALIA ORATIO AD CHRISTUM. 


Domine Jesu Christe, qui Patre disponente, Spiritu 
Sancto cooperante, per mortem tuam spontanea volun- 
tate misericorditer a peccato et morte æterna mundum 
redemisti, adoro et veneror eo quo possum, quamvis 
tepido affectu et humili devotione, gratias agens tanto 

beneficio, hoc sanctum corpus, et hunc sanguinem 
tuum, qu: ad emundationem et defensionem a peccatis, 
accipere desidero. Confiteor, Domine , quia nimis sum 
peccator, et indignus ad eorum tactum accedere. Sed 
confidens de illa clementia, qua pro peccatoribus , ut 
justi fierent , animam tuam ponens, eam dedisti , et pia 
hostia mactari voluisti; illa praesumo, licet peccator, ut 
per illa justificer, accipere. Supplex ergo te, pie mise- 
rator hominum , obsecro ut qua ad delendum peccata 
dedisti , non mihi sint ad peccatorum augmentum , sed 
ad indulgentiam et tuitionem. Fac me, Domine , ita ea 
ore et corde percipere, atque fide et affectu sentire , ut 
per eorum virtutem sic merear complantari similitudini 
mortis et resurrectionis tux, per veteris hominis morti- 
ficationem, et novitatem juste vitæ, ut dignus sim cor- 
pori tuo , quod est ecclesia, incorporari, et sim mem- 
brum tuum, et tu capat meum , et maneam in te, et tu 
in me : quatenus in resurrectione reformes corpus humi- 
litatis mex, configuratum corpori claritatis tuæ , secun- 
dum promissionem Apostoli tui, etin te in eternum gau- 
deam de gloria tua, qui cum Patre et Spiritu Sancto, etc. 


ALIA ORATIO AD CHRISTUM. 


Domine Jesu Christe , Fili Dei vivi, qui ex voluntate 
Patris, cooperante Spiritu Sancto, per mortem tuam 
mundum vivificasti , adoro et veneror hoc sanctum cor- 
pus tuum , et hunc sanguinem tuum , quod est tradi- 
ium, et qui pro multis effusus est in remissiorrem 

peccatorum : deprecorque clementiam tuam, miseri- 
cordissime Domine, per horum virtutem, fac me unum 
de illis multis, et fac me hoc sentire sic per fidem et 
affectum , ut sentiam ea per salutis effectum. Et absolve 
et libera servos et ancillas tuas, me et omnes , qui mihi 
confessi sunt peccata sua, et pro quibus promisi, vel 
obnoxius sum exorare, et qui se sperant vel petunt meis 
orationibus apud te adjuvari , ab omni peccato, et poena 
peccati; et fac Ecclesiam tua continua protectione et 
consolatione lætari. 


QUARTA PRÆPARATIO AD MISSAM. 


Domine Jesu Christi, Fili Dei unigenite, qui es et qui 
eras cum Patre et Spiritu Sancto unius essentiæ Deus; 
in quo solo est vera omnium peccatorum remissio , et 
per quem vita et salus praestatur æterna : qui publica- 
num confitentem peccata sua justificasti, et Chananzeam 
humilem te invocaatem exaudisti, et Petrum negantem 
respexisti , flentem quoque amare recepisti, et latroni 
cruce te confitenti veniam cum gloria paradisi donasti. 
Da mihi miserrimo et infelicissimo peccatori, cum ti- 
more et tremore confitenti peccata mea, veniam et 
indulgentiam scelerum meorum, ut sacrosancti com- 
munionem corporis et sanguinis tui non ad judicium 

damnationis, sed ad remedium perpetuæ mihi concedas 
esse salutis. Per Dominum nostrum Jesum Christum. 
Amen. 


ORATIO SANCT! AMBROSII 


IN QUA PRO SUIS PECCATIS VENIAM POSTULAT. 


Miserator et misericors, patiens et multum miseri- 
cors, magne et terribilis Deus, tibi confiteor peccata 
mea, crimina mea, facinora mea , delicta mea tibi pate- 
facio, vulnera mea, scelera mea. Tu propter ineffabilem 
bonitatem tuam confer mihi misero medicinam. Tu 
enim mitissime dignatus es dicere : Volo mortem pec- 
catoris , sed ut convertatur et vivat. Confiteor, inique 
egi, perversa est in conspectu tuo via mea. Lapsa est in 
lacum miseriæ vita mea. Exstincta est iniquitatibus meis 
anima mea. Superbia , libido, ira, impatientia , malitia, 
invidia, gula, concupiscentia, rapina, mendacium, per- 
jurium , scurrilitas, stultiloquium , ignorantia, negli- 
gentia, seu ceterae pestes occiderunt animam meam. 
Pollutum est cor meum et labia mea, et visus meus et 
auditus , gustus , odoratus, et tactus, et omnimodis cogi- 
tatione , locutione, sive actione perditus sum. Quæso, 
Domine Deus, cujus miseratio nullum habet finem, 
attrahe me post te sicut attraxisti mulierem peccatri- 
cem, dona mihi compunctionem mentis et corporis , et 
uberrimos lacrymarum fontes, sicut donasti illi non 
cessare osculari pedes tuos, rigare lacrymis, et exter- 

iniquitatum mearum sit magna dilectio mea in te, ut 
propter immensitatem pietatis tuæ omnia dimittas mihi 
peccata. Largire mihi de preteritis veniam , de præsen- 
tibus malis continentiam , de futuris cautelam. Fac me 
priusquam moriar consequi plenissime misericordiam 
tvam, etne dies meos ante finiri sinas, quam peccata 
dimittas , sed sicut scis et vis miserere mei. 


ORATIO BEATI PAP/E GREGORII 


DE CONFESSIONE PECCATORUM ET DE VENIA PRO HIS POSCENDA. 


Da mihi , Domine, confessionem quse tibi sit placita. 
Parturi in corde meo inenarrabiles gemitus, suscipiam 
profundam bonitatem tuam in humilitate cordis. Ipsum 
mihi da petere quod te delectet audire. Ipsum anime 
mæ insere ut jugiter delectatio mea ipse sis. Da mihi 
lacrymas ex tuo affectu quas peccatorum meorum pos- 
sint dissolvere vincula. Audi, Deus meus, audi lumen 
oculorum meorum, audi quod peto, et da quid petam, 
ut audias. Si despicis pereo , et si respexeris, vivo ; si in 
justitiam meam non respexeris, feteo; si misericordiam 
tuam respexeris, fetentem suscitas de sepulcro. Quid 
non mali ego corruptibilis creatura, et quid non boni tu 
creator et creature fortissimus innovator? Cecidi de 
manu tua vitio meo, potens es artifex tibi iterum placi- 
tum figurare. Corripe me in misericordia tua , ne in ira 
corripias me. Quod odis in me longe fac a me , et casti- 
latis ac continenti: spiritum insere in me, vitium omne 
mortifica in me, et animam meam vivifica in te. Hoc 

da petere, ut te petendo non offendam; hoc praesta quod 
ipse semper custodias: tolle de me quod nocet : ipsum 
presta quod prosit. Vulnera mea pando tibi, medicinam 
tuam ne deneges mihi. Quod suscipis cura , quod curas 
sic continue ne dimittas, spes mea, fortitudo mea, mise- 
ricordia mea, pietas sempiterna , qui es, et qui eras, et 
qui permanes in secula seculorum. Amen. 


ORATIO ISIDORI DE EADEM RE. 


Misericordiam tuam , Domine , deprecor , misericor- 
diam tuam imploro, tuam imploro miserationem , tuam 
clementiam quaro. Dele peccata mea, ablue facinora 
mea , peccatorum meorum maculas munda, labem cri- 
minum meorum purga, sordes delictorum meorum 
absterge, sordes iniquitatum mearum ablue, non dife- 
ras mundationem meam. Deus, totum me tibi sanan- 
dum offero. Recipiat salatem anima mea, da vulneri 
meo salutem. Deus languoribus meis medelam tribue , 
per plagas vulnerum redde incolumem. Vulneratus sum, 
medelam quæro. Languidus sum, medelam posco. Con- 
sumpta est caro mea , contabuit species mea , ossa mea 
exaruerunt, membra mea contabuerunt. Appropinquavi 
corruptioni, umbra mortis comprehendit me , tenebrae 
operuerunt me, caligo inferni involvit me, oppressit me 
tenebrarum horror; doce me facere voluntatem tuam, 
quia Deus meus es tu. Tibi honor, ct gloria , virtus et 
potestas in secula sæculorum. 


ORATIO ANTE ECCHAZGRISTIE PERCEPTIONEM. 


Domine Jesu Christe , fili Dei vivi, qui ex voluntate 
Patris , cooperante Spiritu Sancto per mortem tuam 
mundum vivificasti , libera me per hoc sacrum corpus 
et sanguinem tuum a cunctis iniquitatibus et universis 
malis, et fac me tuis obedire præceptis, et a te nunquam 
in perpetuum digneris separari. 

Deus propitius esto mihi peccatori, quia tu es immor- 
talis et sine peccato. Tu solus, Domine Deus meus, tu 
es benedictus, qui benedicis omnia; tu es sanctus qui 
sanctificas, Domine Deus meus, Deus meus, indulge mihi 
indigno famulo tuo peccatori, quia peccator sum et in- 
dignus, quia pr:esumo ad sanctum altare tuum invocare 
te; quia peccavi coram te et coram Angelis tuis; sed 
tribue mihi indulgentiam delictorum meorum, et con- 
firma me in sancta Ecclesia tua, in fide orthodoxorum, 
et doce me facere voluntatem tuam omnibus diebus vitæ 
meæ. Qui vivis et regnas in secula seculorum. Amen. 


SALUTATIO 


AD DOMINUM JESUM CHRISTUM SANCTI ANSELMI. 


Christi corpus ave, sancta de Virgine natum, 
Viva caro , Deitas integra, verus homo. 
Salve vera salus, via, vita Redemptio mundi 
Liberet a cunctis nos tua dextra malis. 
Christi sanguis ave, cceli sanctissime potus , 
Unda salutaris crimina nostra lavans. 
Sanguis ave lateris Christi de vulnere sparse 
In cruce pendens unda salutaris ave. 


T a 
ORATIO SANCTI AMBROSI ANTE MISSAM. 


Ante conspectum divinæ majestatis tuæ reus assisto , 
qui invocare nomen sanctum tuum præsumo ; miserere 
mihi, Domine, homini peccatori ; ignosce indigno sacer- 
doti per cujus manus hzc oblatio videtur offerri. Parce 
peccatorum labe pre ceteris capitalium polluto , et non 
intres in judicium cum servo tuo, quia non justificabitur 
in conspectu tuo omnis vivens, scilicet vitiis ac volu- 
ptatibus carnis aggravatus. Recordare, Domine, quod caro 
sumus, in tuo conspectu etiam coli non sunt mundi, 
quanto magis nos homines terreni, immundi sicut pan- 
nus menstruate. Indigni sumus, Jesu Christe, ut sumus 
viventes, sed tu qui non vis mortem peccatoris, da nobis 
veniam in carne constitutis, ut per poenitentia labores 
vita eterna perfruamur in coelis per te, Jesu Christe , 
qui cum Patre et Spiritu Sancto vivis et regnas in secula 
seculorum. Amen. 


ALIA ORATIO ANTE MISSAM. 


(EX LITURGIA MOZARABICA.) 


Panem coelestem accipiam et nomen Domini invocabo. 
Ave in evum sanctissima caro Christi in perpetuum 
summa dulcedo. Ave in evum coelestis potus, qui mihi 
ante omnia et super omnia dulcis es. 

O Domine Deus meus ; da mihi corpus et sanguinem 
Filii tui Domine nostri Jesu Christi ita sumere , ut per 
illud remissionem omnium peccatorum merear acci- 
pere , et tuo Sancto Spiritu repleri Deus noster, qui 
vivis et regnas in secula sæculorum. 

QUINTA PILEPARATIO AD MISSAM. 


CONFESSIO PECCATORUM. 


Domine sancte, Pater omnipotens, et misericors Deus, 
qui dixisti poenitentiam te malle peccatorum quam mor- 
tem, te supplices deprecamur, ut sancta gratia tua corda 
nostra illuminare digneris, et compunctionem nobis 
largiri saluberrimam , qua possimus, et nosmetipsos et 
peccata nostra humiliter agnoscere , et deflere salubriter, 
omniumque delictorum et peccatorum nostrorum de 
quibuscumque nostra non accusat conscientia, puriter 
coram te et coram angelis tuis confessionem agere , et 
fructum dignum pænitentiæ exercere , sicut tibi, Domi- 
ne, confiteamur omnia peccata nostra capitalia atque 
minuta, de omni superbia et vana gloria atque jactan- 
cia, de sacrilegio, si ullo modo polluti sumus, de omni- 
que libidine quocumque modo maculati sumus, de 
omni avaritia et concupiscentia mala, de omni gula ef 
ebrietate , de odio et invidia, de ira et omni perturba- 
tione animi, de mendacio et falso testimonio , de multi- 
loquio, detractione, et de omni otioso sermone, atque 
perjurio , de fraude et furto, de maledictione sive adu- 
latione iniqua atque de indiscreto silentio , si pauperes 
clamantes exasperavimus , et eorum curam neglexi- 
mus, quod infirmos et in vinculis constitutos non visi- 
tavimus , quod ad orationem sanctam pigriores et tar- 
diores quam oportuit fuimus, quod ad ecclesiam tardius 

venimus, quod aliis jejunantibus nos nostram gulam 
non constrinximus. De somno atque acedia, de omni 
torpore et otio, sive de zelo iniquo, de omnibus simul 
vitiis et negligentiis nostris, sive in cogitatu, sive in 
loquela, sive in opere malo , quocumque modo pecca- 
vimus, scienter , aut ignoranter , voluntarie vel inviti , 
dormiendo sive vigilando, tu clementissime Pater , de 
omnibus peccatis et negligentiis nostris de omnique 
incuria nostra, veram et fructuosam nos poenitentiam 
tribue ante diem exitus nostri, et emendationem condi- 
gnam atque necessariam bonis operibus exercere, ut 
per merita et intercessiones sanctorum et omnium per- 
fectorum tuorum veram indulgentiam mereamur te 
largiente Domino atque auxiliante qui vivis, etc. 


ALIA CONFESSIO. 


Deus inæstimabilis misericordiæ , Deus immensæ pie- 
tatis, Deus conditor et reparator humani generis , qui 
confitentium tibi corda purificas, et accusantes se ante 
conspectum divine clementize tuse, ab omni vinculo 
iniquitatis absolvis ; virtutem tuam totis exoro gemitibus 
ut secundum multitudinem miserationum tuarum de 
omnibus peccatis meis, de quibus me accusat conscien- 
tia, puram mihi concedas coram te agere confessionem, 
veramque ex his omnibus et condignam mihi tribuas 
poenitentiam , quaecumque peccavi in cogitationibus pes- 
simis, in meditationibus pravis, in consensu malo , in 
consilio iniquo , in concupiscentia, atque delectatione 

immunda , in verbis otiosis, in factis malitiosis, in visu, 
in auditu, in gustu, in odoratu, et tactu. Tu enim, mise- 
ricors Deus, ad operandam mihi anim: mese salutem 
membra singula humanis usibus apta dedisti: Sed ego 
miserrimus omnium et peccator te, æternæ salutis auc- 
torem, contempsi, et æterna mihi inimico incendia præ- 
paranti suadente concessi. Lapsus sum in peccatis, corrui 
in delictis. Meam ergo a te exposco medicinam. Tu, 
Domine , occultorum cognitor , qui dixisti poenitentiam 
te malle peccatorum quam mortem, tibi omnia cordis 
mei revelo arcana ; respice in me et miserere mei ; fon- 
temque lacrymarum, et remissionem omnium peccato- 
rum intima mihi cordis confessione tribue poscenti. 
Renova, innova in me, piissime Pater, quidquid actione, 
quod verbo, quod ipsa denique cogitatione diabolica 
fraude vitiatum est, et unitati corporis ecclesiæ mem- 
brum tuæ redemptionis adnecte , et non habentem fidu- 
ciam nisi in tua misericordia ad sacramentum tu: re- 
conciliationis admitte. Per Jesum Christum unigenitum 
Filium tuum Dominum et Salvatorem nostrum , qui 
tecum una cum Sancto Spiritu unus es Deus, unus es 
Dominus, per immortalia regnans s:ecula seculorum. 


ORATIO SANCTI AMBROSII ANTE MISSAM. 


Ignosce , Domine, quod dum rogare compellor , dum 
per immunda labia mea nomen sanctum tuum assumo, 
et immundorum actuum secreta confiteor, non habeo 
apud te verba sine crimine. Tu enim conscientie me 

vulnera , tu cognitionum mearum occulta nosti, et 
immunditias meas tu solus agnoscis. Miserere mihi, 
Donrine , ignosce mysterii tui secreta tractanti, nec indi- 
gnum misericordiæ tu: judices, quem pro aliis rogare 
permittis, et in quo testimonium boni operis non agno- 
scis, officium saltem dispensationis creditæ non recuses, 
Salvator mundi, qui cum Patre et Spiritu Sancto vivis 
et regnas per omnia secula seculorum. Amen. 


ORATIO SANCTI PETRI DAMIANI. 


Mediator Dei et hominum , Domine Jesu Christe , qui 
veram carnem ex intemeratis beate Mariæ visceribus 
suscepisti, quique pro salute nostra ipsum agnum imma- 
culati tui corporis obtulisti Deo Patri super aram crucis 
in odorem suavitatis , atque , ut antiquæ praevaricationis 
virus emoveret, temetipsum fecisti humano generi medi- 
cinam ; absolve me nimis infelicem et miserum : innu- 
meris peccatorum vinculis obligatum. Ecce ante ipsum, 
Domine , vivificae crucis tuæ me prosterno vexillum , 
novumque et inauditum victori: tux supplex adoro 
triumphum. Tu enim sacerdos et hostia; tu redemptor 
et pretium. Libet , piissime Domine , tanquam sub 
recenti tuæ passionis articulo te in crucis supplicio videre 
pendentem. Libet pretiosum sanguinem in ore meo su- 
scipere distillantem. O beata scilicet hostia , qu: et tar- 
tarea septa dirumpit, et ccelestis regni januam fidelibus 
aperit. O pretii nostri pondus in crucis statera libratum, 
quo debiti nostri chirographum antiquus exactor deplo- 

rat excisum. Video te interioribus oculis , Redemptor 
meus , crucis clavis affixum. Video te novis vulneribus 
sauciatum. Audio te latroni clara voce dicentem : hodie 
meum eris in paradiso. Per istud itaque salutifere tue 
passionis ac mortis imploro mysterium ; per hoc inquam, 
redemptionis nostre lacrymabiliter obsecro sacramen- 
tum. Noli me, sicut mereor, ab electorum tuorum socie- 
tate dividere, sed in paradisi gloria cum ipsomet beato 
latrone constitue. Tu, Domine, animam meam hujus 
sancto crucis impressione consigna , tu me hujus vir- 
tute purifica. Per hanc me totum undique juri tuo sic 
vindica , ut nulla prorsus adversarii valeat in me portio 
reperiri, quatenus te ad judicium veniente, cum hoc in 
celo divinæ virtutis insigne claruerit , ego hoc stigmate 
signatus inveniar, ut crucifixo configuratus in poena, 
consors fieri merear resurgentis in gloria , qui vivis et 
regnas , etc. 


ORATIO EXCELLENTISSIMA. 


(EX LITURGIA SANCTI CHRISOSTOMI.) 


Credo , Domine , et confiteor quod tu es Deus et Filius 
Dei vivi, qui venisti in mundum ut peccatores salvos 
faceres, quorum primus ego sum. Et coenae tuæ mysticze 
hodie, Fili Dei, consortem me accipe. Non enim inimicis 
tuis mysterium dicam, non osculum tibi dabo sicut 
Judas , sed sicut latro confiteor tibi : memento mei, Do- 
mine, in regno tuo : et, Domine, non sum dignus, ut 
sub sordidum tectum anim: me: ingrediaris, sed sicut 

dignatus es in spelunca et præsepio brutorum reclinari , 
et in domo Simonis leprosi , etiamque mihi similem me- 
retricem peccatricem ad te accedentem recepisti , digne- 
ris etiam in præsepium animae meæ rationis expertis, et 
in speluncam corporis mei mortui et leprosi intrare. Et 
sicut non abhoruisti os sordidum meretricis osculantis 
intemeratos pedes tuos: sic, Domine Deus meus, ne 
abhorreas me peccatorem , sed ut bonus et clemens , 
dignare me participem fieri sanctissimi corporis et san- 
guinis tui. 

Deus noster, condona , ignosce , remitte mihi pecca- 
tori, quzecumque in te admisi , voluntaria et involunta- 
ria; sive sciens, sive ignorans; seu verbo, seu opere, 
seu concupiscentia commiserim : omnia mihi indulge, 
ut bonus et clemens, intercessionibus intemerate et 
semper virginis matris tuæ. Indemnatum me custodi , 
ut sumam pretiosum et immaculatum corpus, ad me- 
delam anim: et corporis ; quia tuum est regnum et po- 
testas et gloria, Patris et Filii et Spiritus Sancti, nunc et 
semper, et in secula seculorum. Amen. 


ORATIO SAXCTI JOANNIS GUALBERTI. 


Domine sancte Pater, omnipotens æterne Deus, da 
mihi corpus et sanguinem Filii tui Domini nostri Jesu 
Christi ita sumere , ut merear per hoc remissionem ac- 
cipere, et tuo Sancto Spiritu repleri ; quia tu es Deus, et 
preter te non est alius , cujus gloriosum nomen perma- 
net in secula seculorum. Amen. 

2. GRATIARUM ACTIO POST MISSAM. 


(EX MISSALI.) 


Antiphona. Trium puerorum cantemus hymnum : 
quem cantabunt sancti in camino ignis benedicentes 
Dominum. Tempore Paschali additur Alleluia. 

Qua antiphona in festis duplicibus tantum duplica- 


tur. 
CANTICUM TRIUM PUERORUM. DAN. 3. 


Benedicite omnia opera Domini Domino : laudate et 
superexaltate eum in sæcula. 

Benedicite Angeli Domini Domino : benedicite coeli 
Domino. 

Benedicite aqua omnes, quæ super colos sunt, Do- 
mino : benedicite omnes virtutes Domini Domino. 

Benedicite sol et luna Domino : benedicite stella coeli 
Domino. 

Benedicite omnis imber et ros Domino : benedicite 
omnes spiritus Dei Domino. 

Benedicite ignis et æstus Domino : benedicite frigus 
et æstus Domino. 

Benedicite rores et pruina Domino : benedicite gelu et 
frigus Domino. 

Benedicite glacies et nives Domino : benedicite noctes 
et dies Domino. 

Benedicite lux et tenebræ Domino : benedicite fulgura 
et nubes Domino. 

Benedicat terra Dominum : laudet et superexaltet eum 
in secula. 

Benedicite montes et colles Domino : benedicite uni- 
versa germinantia in terra Domino. 

Benedicite fontes Domino : benedicite maria et flumina 
Domino. 

Benedicite cete et omnia qui moventur in aquis , Do- 
mino : benedicite omnes volucres coli Domino. 

Benedicite omnes bestiæ et pecora Domino : benedi- 
cite filii hominum Domino. 

Benedicat Israel Dominum : laudet et superexaltet 
eum in secula. 

Benedicite sacerdotes Domini Domino : benedicite 
servi Domini Domino. 

Benedicite spiritus et anima justorum Domino : bene- 
dicite sancti et humiles corde Domino. 

Benedicite Anania, Azaria, Misael Domino : laudate et 
superexaltate eum in secula. 

Benedicamus Patrem et Filium cum Sancto Spiritu : 
laudemus et superexaltemus eum in seacula. 

Benedictus es Domine in firmamento coli : et lauda- 
bilis, et gloriosus , et superexaltatus in secula. 

Psalm. 150. Laudate Dominum in sanctis ejus : lau- 
date eum in firmamento virtutis ejus. 

Laudate eum in virtutibus ejus : laudate eum secun- 
dum multitudinem magnitudinis ejus. 

Laudate eum in sono tube : laudate eum in psalterio 
et cithara. 

Laudate eum in tympano et choro : laudate eum in 
chordis et organo. 

Laudate eum in cymbalis bene sonantibus : laudate 
eum in cymbalis jubilationis : omnis spiritus laudet Do- 
minum. 

Gloria Patri, etc. 

Deinde repetitur antiphona : Trium puerorum can- 
temus hymnum : quem cantabant sancti in camino ignis 
benedicentes Dominum. 

Postea sacerdos dicit. 

Kyrie eleison. 

Christe eleison. 

Kyrie eleison. 

Pater noster. 

. Et ne nos inducas in tentationem. 
. Sed libera nos a malo. 

. Confiteantur tibi, Domine, omnia opera tua. 
. Et sancti tui benedicant tibi. 

. Exultabunt sancti in gloria. 

. Laetabuntur in cubilibus suis. 

. Non nobis, Domine , non nobis. 

. Sed nomini tuo da gloriam. 
Domine exaudi orationem meam. 
. Et clamor meus ad te veniat. 

. Dominus vobiscum. 

. Et cum spiritu tuo. 

Oremus. 


Deus, qui tribus pueris mitigasti flammas ignium : 
concede propitius, ut nos famulos non exuraí flamma 
vitiorum. 

Actiones nostras, quaesumus Domine, aspirando præ- 
veni, et adjurando prosequere : ut cuncta nostra oratio 
et operatio a te semper incipiat, et per te coepta finiatur. 

Da nobis, quesumus Domine, vitiorum nostrorum 
flammas extinguere : qui beato Laurentio tribuisti tor- 
mentorum suorum incendia superare. Per Christum 
Dominum nostrum. Amen. 


ORATIONES 


POST CELEBRATIONEM ET COMMUNIONEM DICENDÆ. 


ORATIO SANCTI THOMJE AQUINATIS. 


Gratias tibi ago, Domine sancte, Pater omnipotens, 
æterne Deus, qui me peccatorem , indignum famulum 
iuum , nullis meis meritis , sed sola dignatione miseri- 
cordie tux satiare dignatus es pretioso corpore et san- 
guine Filii tui Domini nostri Jesu Christi. Et precor, ut 
haec sancta communio non sit mihi reatus ad penam , 
sed intercessio salutaris ad veniam : sit mihi armatura 
fidei, et scutum bone voluntatis. Sit vitiorum meorum 
evacuatio , concupiscentia; et libidinis exterminatio, cha- 
ritatis et patienti: , humiliatis et obedienti:e , omnium- 
que virtutum augmentatio : contra insidias inimicorum 

omnium tam visibilium quam invisibilium firma defen- 
sio : motuum meorum tam carnalium quam spiritua- 
lium perfecta quietatio: in te uno ac vero Deo firma 
adhæsio , atque finis mei felix consummatio. Et precor 
te ut ad illud ineffabile convivium me peccatorem per- 
ducere digneris , ubi tu cum filio tuo et Spiritu Sancto, 
sanctis tuis es lux vera, satietas plena, gaudium sempi- 
ternum , jucunditas consummata , et felicitas perfecta. 
Per eumdem Christum Dominum nostrum. Amen. 


ALIA ORATIO SANCTI BONAVENTUILE. 


Transfige, dulcissime Domine Jesu, medullas et viscera. 
animd meae suavissimo ac saluberrimo amoris tui vul- 
nere, vera, serenaque et apostolica sanctissima charitate : 
ut langueat, et liquefiat anima mea , solo semper amore 
et desiderio tui , te concupiscat , et deficiat in atria tua , 
cupiat dissolvi, et esse tecum. Da ut anima 1nea te esu- 
riat, panem angelorum , refectionem animarum sancta- 
rum, panem nostrum quotidianum, supersubstantialem, 
habentem omnem dulcedinem et saporem , et omne 
delectamentum suavitatis : te, in quem desiderant An- 
geli prospicere, semper esuriat et comedat cor meum, 
et dulcedine saporis tui repleantur viscera anima meg : 
te semper sitiat fontem vitæ, fontem sapienti: et scientiz, 
fontem «terni luminis, torrentem voluptatis, ubertatem 
domus Dei: te semper ambiat, te querat, te inveniat, 
ad te tendat , ad te perveniat, te meditetur, te loquatur, 
et omnia operetur in laudem et gloriam nominis tui, 


cum humilitate et discretione, cum dilectione et dele- 
ctatione , cum facilitate et affectu , cum perseverantia 
usque in finem : et tu sis solus semper spes mea, tota 
fiducia mea , divitis mex, delectatio mea , jucunditas 
mea, gaudium meum , quies et tranquillitas mea, pax 
mea, suavitas mea, odor meus, dulcedo mea, cibus 
meus, refectio mea, refugium meum, auxilium meum, 
sapientia mea , portio mea , possessio mea , thesaurus 
meus, in quo fixa et firma, et immobiliter semper sit 
radicata mens mea , et cor meum. Amen. 


RHYTHMUS SANCTI THOM/E AQUINATIS 
AD SACRAM EUCHARISTIAM. 


Adoro te devote, latens Deitas, 
Quæ sub his figuris vere latitas : 
Tibi se cor meum totum subjicit , 
Quia te contemplans, totum deficit. 
Visus tactus, gustus in te fallitur, 
Sed auditu solo tuto creditur. 
Credo quidquid dixit Dei Filius, 
Nil hoc verbo veritatis verius. 
In Cruce latebat sola Deitas, 
At hic latet simul et humanitas : 
Ambo tamen credens, atque confitens, 
Peto quod petivit latro poenitens. 
Plagas , sicut Thomas non intueor, 
Deum tamen meum te confiteor. 
Fac me tibi semper magis credere, 
Ín te spem habere, te diligere. 
O memoriale mortis Domini , 
Panis vivus, vitam praestans homini : 
E. 1. 6 

Prosta mex menti de te vivere, 
Et te illi semper dulce sapere. 
Pie Pellicane Jesu Domine, 
Me immundum munda tuo sanguine, 
Cujus una siilla salvum facere 
Totum mundum quit ab omni scelere. 
Jesu, quem velatum nunc aspicio, 
Oro fiat illud, quod tam sitio : 
Ut te revelata cernens facie, 
Visu sim beatus tuæ glorie. Amen. 


ORATIO SANCTI AUGUSTINI 


EDITA JUSSU URBANI PAPÆ VIIL 


Ante oculos tuos Domine, culpas nostras ferimus , et 
plagas quas accepimus, conferimus. Si pensamus malum 
qaod fecimus, minus est quod patimur, majus est quod 
meremur. Gravius est quod commissimus , levius est 
quod toleramus. 

Peccati poenam sentimus, et peccandi pertinaciam 
non vitamus. 

In flagellis tuis infirmitas nosira teritur, et iniquitas 
non mutatur. 


Mens cera torquetur, et cervix non flectitur. 

Vita in dolore suspirat, et in opere non se emendat. 

Si expectas, non corrigimur : si vindicas, non du- 
ramus. 

Confitemur in correctione qaod egimus : obliviscimur 
post visitationem quod flevimus. 


Sinin 

Si extenderis manum , facienda promittimus : si sus- 
penderis gladium , promissa non solvimus. 

Si ferias, clamamus ut parcas : si peperceris , iterum 
provocamus ut ferias. 

Habes Domine confitentes reos: novimus quod nisi 
dimittas, recti nos perin:as. 

Presta, Pater omnipotens sine merito quod rogamus, 
qui fecisti ex nihilo, qui te rogarent. Per Christum Do- 
minum nostrum. Amen. 

y. Domine non secundum peccata nostra facias nobis. 

i. Neque secundum iniquitates nostras retribuas no- 
bis. 

Oremus. 


Deus, qui culpa offenderis, poenitentia placaris : pre- 
ces populi tui supplicantis prospitius respice ; et flagella 
tue iracundie , quie pro peccatis nostris meremur, 
averte. Per Christum Dominum nostrum. Amen. 


ALIA ORATIO. 


Decreto Urbis et Orbis 11 Decembris 1846, Pius IX , Pontifex Maximus, 
Sacerdotibus, qui sequentem Orationem inter alias preces pro gra- 
tiarum actione post Missam recitaverint , Indulgentiam trium anno- 
rum concessit. 


Obsecro te, dulcissime Domine Jesu Christe, ut passio 
tua sit mihi virtus, qua muniar, protegar atque defen- 
dar. Vulaera tua sint mihi cibus, potusque, quibus 
pascar, inebrier, et delecter. Aspersio sanguinis tul sit 
mihi ablutio omnium peccatorum meorum. Mors tua 

sit mihi gloria sempiterna, et nunc et in perpetuum. 
Amen. i 


ALIÆ ORATIONES PRO GRATIARUM ACTIONE, 


EX LITURGIA SANCTI CHRISOSTOMI DESUMPT.E. 


Dignum et justum est te celebrare, te benedicere , te 
laudare, tibi gratias agere, te adorare in omni loco domi- 
nationis tux. Tu enim es Deus ineffabilis , incompre- 
hensibilis , invisibilis , inexcogitabilis , semper existens , 
eodem modo existens, tu et unigenitus Filius tuus et 
Spiritus Sanctus. Tu ex nihilo nos condidisti , et lapsos 
rursus erexisti ; nec desiisti omnia facere , donec nos in 
coelum deduceres , et futurum regnum tuum largireris. 
Pro his omnibus gratias agimus tibi, et Filio tuo unige- 
nito , et Spiritui Sancto , pro omnibus que videmus , et 
qui non videmus , manifestis et occultis tuis in nos bene- 
ficiis. Gratias etiam agimus pro hoc ministerio , quod ex 
manibus nostris accipere dignatus es ; etiamsi tibi adsint 
millia Angelorum et dena millia Archangelorum , Che- 
rubim et Seraphim sex alis instructi , multos oculos 
habentes, sublimes et alati: qui victorie hymnum 
canunt , clamant, vociferantur et dicunt : Sanctus, San- 
ctus , Sanctus Dominus Sabaoth. 

Cum his quoque beatis virtutibus, benigne Domine, 
et nos clamamus et dicimus : Sanctus et omnino san- 
ctus, tu et unigenitus Filius tuus et Spiritus Sanctus : 
Sanctus es et omnino sanctus, et magnifica gloria tua : 
qui mundum tuum ita dilexisti , ut Filium tuum unige- 

nitum dares , ut omnis qui credit in ipsum non pereat, 
sed habeat vitam æternam. Qui cum venisset, et quam 
pro nobis susceperat œconomiam implesset nocte illa 
qua traditus est, imo seipsum tradidit pro mundi vita, 
accepto pane in sanctis suis et illibatis manibus : cum 
gratias egisset, benedixisset, sanctificasset , fregisset , 
dedit sanctis Discipulis et Apostolis suis dicens : Accipite, 
comedite : hoc est corpus meum , quod pro vobis frangi- 
tur in remissionem peccatorum. Amen. 

Gratias agimus tibi , Domine benigne , benefactor ani- 
marum nostrarum, quia in presenti die dignatus es nos 
ccelestibus et immortalibus mysteriis tuis. Viam nostram 
dirige , confirma nos omnes in timore tuo, custodi vitam 
nostram , tutos fac gressus nostros, precibus et suppli- 
cationibus gloriose Dei para et semper Virginis Mariæ, 
et omnium sanctorum tuorum. 

Recti participes effecti divinorum, sanctorum , illiba- 
torum, immortalium, coelestium et vivificorum myste- 
riorum , digne gratias agamus Domino. 

Domine, miserere. 

Suscipe, serva, miserare et custodi nos Deus gratia tua. 

Domine , miserere. 

Diem omnem , perfectum , sanctum, pacificum, et a 
peccato immunem postulantes , nos ipsos et invicem , et 
totam vitam nostram Christo Deo consecremus. Quia tu 
sanctificatio nostra , tibi gloriam referimus, Patri ct Filio 
et Sancto Spiritui nunc et semper, et in saecula sæculo- 
rum. Amen. 

Qui benedicis benedicentes te, Domine , qui sanctifi- 
cas eos qui in te confidunt, serva populum tuum et bene- 
dic hwreditatem : plenitudinem Ecclesie tuc custodi, 
sanctifica eos qui diligunt decorem domus tuæ : tu illos 
vicissim ‘glorifica divina tua virtute, et ne derelinquas 
nos, qui speramus in te. Da pacem mundo , Ecclesiis 
tuis , sacerdotibus , regibus nostris, exercitui, et omni 
populo tuo : quia omne datum bonum , et omne donum 
perfectum , desursum est , descendens ex te Patre lumi- 
num , et tibi gloriam , gratiarum actionem et adoratio- : 
nem referimus , Patri et Filio et Sancto Spiritui, nunc 
et semper, et in secula seculorum. Amen. 


Psalm. 33. Benedicam Dominum in omni tempore : : 
semper laus ejus in ore meo. | 

In Domino laudabitur anima mea : audiant mansueti, | 
et letentur. 

Magnificate Dominum mecum, et exaltemus nomen 
ejus in idipsum. | 

Exquisivi Dominum, et exaudivit me : et ex omnibus: 
tribulationibus meis eripuit me. 

Accedite ad eum, et illuminamini : et facies vestrae 
non confundentur. 

Iste pauper clamavit, et Dominus exaudivit eum : et. 
de omnibus tribulationibus ejus salvavit eum. 

Immittet Angelus Domini in circuitu timentium eum: 
et eripiet eos. | 

Gustate, et videte quoniam suavis est Dominus : bea- 
tus vir, qui sperat in eo. 

Timete Dominum omnes sancti ejus : quoniam non est 
inopia timenabus eum. 

Divites eguerunt et esurierunt: inquirentes autem 
Dominum non minuentur omni bono. 

Venite filii, audite me: timorem Domini docebo vos. 

Quis est homo qui vult vitam : diligit dies videre 
bonos? 

Prohibe linguam tuam a malo : et labia tua ne loquan- 
` tur dolum. 

Diverte a malo, et fac bonum : inquire pacem , et per- 
sequere eam. 

Oculi Domini super justos: et aures ejus in preces 
eorum. 

Vultus autera Domini super facientes mala : ut perdat 
de terra memoriam eorum. 

Clamaverunt justi, et Dominus exaudivit eos: et ex 
omnibus tribulationibus eorum liberavit eos. 

Juxta est Dominus iis qui tribulato sunt corde: et 
humiles spiritu salvabit. 

Multe tribulationes justorum : et de omnibus his libe- 
rabit eos Dominus. 

Custodit Dominus omnia ossa eorum : et unum ex his 
non conteretur. 

Mors peccatorum pessima : et qui oderunt justum 
delinquent. 

Redimet Dominus animas servorum suorum : et non 
delinquent omnes qui sperant in eo. Gloria Patri, etc. 

Qui plenitudo legis et prophetarum es , Christe , Devs 


noster, qui omnem paternam œconomiam implevisti , 
imple gaudio et lætitia corda nostra perpetuo, nunc et 
semper, et in secula seculorum. Amen. 


CANTICUM SIMEONIS. 


Nunc dimittis servum tuum, Domine, secundum ver- 
bum tuum in pace : 

Quia viderunt oculi mei salutare tuum. 

Quod parasti ante faciem omnium populorum ; 

Lumen ad revelationem Gentium , et gloriam plebis 
tux Israel. 

Gloria Patri , etc. 


$9. ALIÆ ORATIONES PRO GRATIARUM ACTIONE. 


ORATIO SANCTI ANSELMI. 


Spes mea, Christe Deus, hominum tu dulcis amator, 
Lux mea, vita, salus, pax et decus omne tuorum, 
Omnia pro quorum voluisti ferre salute, 

Carnem, vincla, crucem, vulnus, mortemque sepulcrum. 
Post tres inde dies devicta morte resurgens 

Discipulis visus, nutantia corda reformans , 

Inde quaterdena cœlorum summa petisti, 

Vivis in :eternum, nunc et per sccula regnas. 


Tu es Deus meus vivus, Christus meus sanctus, Domi- 
nus meus pius , rex meus magnus, pastor meus bonus , 

magister meus verax, adjutor meus opportunus , dile- 
ctus meus pulcherrimus, panis meus vivus, sacerdos 
meus in ternum, dux meus ad patriam, lux mea verax, 
dulcedo mea santa, vita mea recta , sapientia mea præ- 
clara, simplicitas mea pura, concordia mea pacifica, 
custodia mea tuta , portio mea bona , salus mea sempi- 
terna , misericordia mea magna, patientia mea robustis- 
sima , victima mea immaculata , redemptio mea sancta, 
spes mea firma, charitas mea perfecta , resurrectio mea 
sancta, vita mea æterna, exsultatio et vita mea beatissima 
sine fine mansura. Te deprecor, supplico et oro ut perfi- 
cias in me opus ceptum misericordie tux: ego enim , 
ultimus servorum tuorum , non immemor beneficiorum 
miserationis tu: , quæ mihi peccatori collata sunt , gra- 
tias tibl ago , quia me indignum pro tua sola clementia 
ex christianis parentibus nasci fecisti, et per aquam 
sancti baptismatis et renovationem Sancti Spiritus ab ori- 
ginalibus vinculis expedisti, et in tuos adoptionis filios 
aggregasti; quoniam mihi rectam fidem donasti, eam- 
que in corde meo semper augere et confirmare dignatus 
es per illuminationem gratie tux, et per documenta . 
sanct» matris Ecclesi: ; obsecroque te , Domine, et sup- 
pliciter rogo , adauge semper in me hanc fidem , fidem 
veram et fidem sanctam, catholicam et orthodoxam , 
fidem prudentissimam et invictissimam , bonis omnibus 
cunctisque virtutibus adornatam , quz per dilectionem 
operetur in me quod tibi placet ; quæ nequeat vinci inter 
verbera altercationis in tempore persecutionis, vel in 

die necessitatis et mortis. Cunctarum fons et origo , lar- 
gitor et conservator virtutum , Deus, auge, quæso, in 
me fidem rectam , spem inconcussam , charitatem per- 
fectam , humilitatem profundam , patientiam invictissi- 
mam, corporis et anim castitatem perpetuam. Da mihi 
prudentiam, justitiam , fortitudinem et temperantiam , 
discretionem in omnibus, et sensum pervigilem , ut pos- 
sim inter bona et mala , inter dextram et sinistram pru- 
denter discernere. Fac me ergo divitem sacrarum virtu- 
tum , ex quibus tibi serviam , per quas tibi in veritate 
placeam : amator enim factus sum pulchritudinis carum 
per gratiam tuam. Da mihi eas propter honorem et glo- 
riam nominis tui; conjunge illas fidei meæ , ut sint ei 
individu: comites per omne tempus vite mex; unde, 
rogo, fac me per gratiam tuam semper et in fide stabi- 
lem, et in omni opere efficacem , ut fidem tuam , quam 
lingua mea loquitur, probabilis vita bonis moribus fatea- 
tur. 

Gratias , tibi ago, Domine , quia me vas vacuum , et 
inutilem idiotam replesti scientia, intelligentia ; et de- 
disti semper humilem scientiam , qua ædificet. Da mihi 
et mitissimam et sapientem eloquentiam , qux nesciat 
inflari, et de tuis bonis super fratres extolli. Pone, 
quaeso , in ore meo verbum consolationis et zedificationis 
et exhortationis per Spiritum Sanctum tuum, ut et bonos 
valeam ad meliora exhortari, et eos, qui adverse gra- 
diuntur, ad tux rectitudinis lineam revocare verbo et 
exemplo. Sint verba, quæ dederis servo tuo tanquam 


m .— 

acutissima jacula , et ardentes sagittæ , qua penetrent et 
incendant mentes audientium ad timorem et amorem 
tuum. Tu pastor et rector omnium , Christe Deus , qui 
nullis meis meritis, sed sola dignatione misericordie 
tux, vocasti parvitatem meam ad hoc pastorale officium ; 
propter te e£ nomen tuum fac me idoneum ad hoc mini- 
sterium , et sapienter domum tuam regam , et in omni- 
bus secundum voluntatem tuam gregem tuum pascere 
valeam. Ttibue pro pietate et bonitate tua , ut efüiciar in 
domo tua lucerna ardens et lucens; concede propter 
honorem et gloriam nominis tui , ut cum multo bono 
fructu fraternz societatis , merear pervenire ad gloriam 
tuam : non est tibi enim quidquam difficile, non aliquid 
impossibile. Velle tuum , facere; voluntas tua , opus est. 
Et ideo corde credo, et ore confiteor quod tu potes et vis 
opus illud magnifice adimplere per me tantillum : scio, 
et certus sum quod tu vales fructus bonos et magnos 
facere de grege tuo per me exiguum et infirmum. Par- 
vulus quippe sum, et nullius virtutis homuncio, nihil 
habens in me quod expediat, vel quod dignum sit tanti 
officii, idcirco desperaus omnimodis de parvitate, non 
respiro nisi in sola misericordia tua. 

Sed licet sis magnus in magnis , gloriosus tamen ope- 
raris magna in minimis. Erit certe tua laus dulcior, et 
copiosior in ore hominum , cum per me tantillum ope- 
rari dignatus fueris magna de grege tuo. Mitte ergo in 
auxilium meum sanctum Angelum tuum de colis, qui 
me adjuvans in omnibus, prosperari istud opus faciat 

in manu mea; ita ut glorificetur nomen tuum benedi- 
ctum in me misero peccatore. Dives in misericordia, lar- 
gus in muneribus, qui omnibus omnia tribuis et nihil 
perdis, da mihi coelestia et terrena subsidia ad omnem 
sufficientiam , ut habeam unde gregem tuum possim 


pascere et sustentare tam spiritualiter quam corporali- 
ter, atque venientes in tuo nomine suscipere absque 
n a q 


ulla hæsitatione, simulque loca commissa ordinare et 
præparare ad quietem et salutem fratrum, sicut decet 
et oportet. Omnia a te hoc postulo, Domine Deus noster, 
quia cuncta bona nostra, dona tua sunt. Non enim 
aliunde possumus tibi servire neque placere , nisi tuo de 
munere. 

At si non forte est in consilio æternæ voluntatis tuz , 
ut facias per me de ovibus tuis fructum bonum et ma- 
gnum , obsecro et suppliciter rogo, dissolve me a nexu 
tanti officii, modis quibus tibi videtur, ordine quo tibi 
placet. Scis enim omnia, et potes omnia. Quid hic facio? 
Quid moror in his tumultibus si facturus non sum per 
gratiam tuam aliquid boni de fratrum salute? Duo a te 
peto : unum horum pro tua clementia ne deneges mihi. 
Rogo te per omnes miserationes tuas, da mihi consola- 
tionem tuam calestem in multis tribulationibus meis. 
Pondus enim istud gravissimum , quod impositum est 
super cervices meas, ferre non valeo, deponere timeo : 
angusti: mihi sunt undique, et quid eligam ignoro. 
Adjutor omnium in te sperantium Deus, ne me deserat 
pietas tua, ne me derelinquat gratia tua. In te speran- 

tem , Deus, et in misericordia solummodo confidentem 
adjuva me; quia sine te tibi placere non valeo. Quis 
unquam speravit in te, et derelictus est? Non est audi- 
tum a seculo. Deus tu es optimus infinite pietatis et 
immense bonitatis, qui in te sperantes nunquam con- 
suevisti relinquere. Ostende, quæso, misericordiam tuam 
in me, quia ad te confugi, ut videant qui oderunt me, 
et confundantur ; quoniam tu , Domine , adjuvisti me et 
consolatus es me. 

Gratias tibi ago, Domine, quia me et a vano hujus 
mundi consortio separasti, et ad tuum sanctum officium 
perduxisti , nullis meis meritis, sed sola dignatione 
misericordie tuæ. Benedico te, Domine Deus noster, qui 
mihi das indigno servorum tuorum societate et chari- 
tate perfrui. Da mihi quietem, et salutem corporis et 
anime, simul opportunam ad te vacationem. Libera me 
a vanissimis hujus mundi implicationibus ad profectum 
anime meg, propter honorem et gloriam nominis tui ; 
et quia scriptum est : Nemo militans Deo implicat se 
secularibus negotiis , et ab omnibus curarum tumulti- 
bus separas animas servientium tibi, ut tibi soli Domino 
vacent die ac nocte; da fructuosum et spirituale otium 
abrenuntiantibus mundo , ut ipso cordis palato gustent 
et sapiant quoniam dulcis et suavis es, Domine, sicut 
tua scriptura admonet, dicens : Vacate, et videte, quo- 
niam ego sum Deus. Et alibi : sapientiam discite in tem- 
pore otii, et qui minoratur actu ipse percipiet eam. Sed 
et sacratissima sententia tua ore tuo pio prolata plenius 

informat nos, et a mundanis curis prorsus prohibet, 
dicens : Non potestis Deo servire et mammona. Et rur- 
sum : Nemo mittens manum suam ad aretcum, et aspi- 
ciens retro, aptus est regno coelorum. Et alibi nos evi- 
denti exemplo retrahere dignaris, dicens : mementote 
uxoris Loth. 

Gratias tibi ago, misericordissime Domine, qui me 
miserum multumque negligentem peccatorem a princi- 
pio, et a cunabulis per universa pene vitia et peccata 
decurrentem , benigne et patienter adhuc ad poeniten- 
tiam exspectas, nolens me perdere cum peccatis, vitiis , 
culpis et negligentiüis meis. Si enim mihi, Domine, 
secundum peccata mea facere voluisses, olim me terra 
vivum absorbere debuisset. Sed rogo, pie Domine , ne 
tua in me exspectatio sit vacua , sit quod absit, infru- 
ctuosa. Tu qui non vis mortem peccatoris, da mihi de 
preteritis malis meis indulgentiam ; de presentibus 
concede emendationem ; de futuris vero largire jugiter 
custodiam atque cautelam. Da locum et spatium ad 
dignos penitentie fructus. Aperi oculos cordis mei per 
Spiritum Sanctum tuum , ut videam et plangam omnia 
peccata mea. Domine, tempus est acceptabile, et dies 
sunt salutis. Miserere mei, Domine, et ne perdas me 
cum peccalis meis, ne reserves mala mea punienda in 
illa futura vita, in illis infernalibus suppliciis, in illo 
tremendo examine tuo. Propter magnam clementiam 
iuam solve omnium peccatorum meorum vincula, 
priusquam ab hac vita egrediar. Da mihi cor contritum 

et humiliatum, da mihi gratiam lacrymarum. Da lamen 
in corde, da vires in corpore, ut qui agenda sunt videam, 
et ad ea implenda , qua videro, fortiter convalescam 
cunctis diebus vitæ mes. Miserere mei, Domine , mise- 
rere mei. Non permittas hanc animam peccavicem, pro 
qua et nasci de Virgine, et mori in cruce dignatus es ; 
non jubeas, quaeso, separari eam ab hoc mortali corpore 
priusquam me facias plene et perfecte poenitere, et plan- 
gere omnia peccata mea quacumque egi post baptis- 
mum àb ipsis cunabulis meis, sive scienter et nescien- 
ter, sive superbe, vel negligenter ; ita ut in die exitus 
mei, emundatis dilectis omnibus et bene correctis mo- 
ribus, securus et gaudens videam dulcissimam et pul- 
cherrimam faciem tuam cum letitia et exsultatione 
propter tuam nimiam misericordiam et bonitatem. 
Gratias tibi ago iterum iterumque, omnipotens et mi- 
sericors Christe, qui immeritam exiguitatem meam 
propter te, et nomen sanctum tuum, de multis angustiis, 
tribulationibus, calamitatibus et infirmitatibus ; de mul- 
tis foveis, laqueis, scandalo, et peccatis ; de multis insi- 
diis visibilium et invisibilium inimicorum ; de multis 
malis, et gravissimis periculis hactenus liberare dignatus 
es, dirigens mirabiliter et misericorditer vitam meam 
inler adversa et prospera ; ita ut nec adversa me dejice- 
rent, nec prospera extollerent. Posuisti enim frenum 
tuum in maxillis meis , et non decelieuisti me penitus 
iu manu arbitrii mei, habens curam mei paterna pie- 
tate, et non permittens amplius tentari supra id quod 

potero sustinere. Ubi locus fuit peccandi, quandoque 
non fuit voluntas; vel quando fuit voluntas, non fuit 
locus. 

Sit itaque tibi laus, sit benedictio, sit gratiarum actio, 
Domine Deus meus, pro universis tuis donis et datis , et 
pro omnibus beneficiis tuis , quae anima; et corpori meo 
largiris, et semper largitus es ab ipsis cunabilis, pro 
pietate tua, et bonitate, nullis meis meritis exigentibus, 
imo peccatis meis gravissimis non obstantibus. Sed rogo, 
Domine, rogo ne sinas me ingratum esse tantis benefi- 
ciis et indignum tam multis miserationibus. Non mihi , 
non diabolo, non mundo, non alicui rerum, non cuilibet 
hominum liceat in me tua dona subvertere, quia totum 
est fragile quidquid tibi nititur obviare. Pone, quaeso, 
magis magisque frenum tuum in maxillis meis, et trahe 
me post te tanquam mansuetum animal, in nullo tuis 
jussionibus recalcitrantem , sed plano moderatoque in- 
cessu te Dominum meum portantem , et voluntati tuae 
in omnibus obtemperantem. Excita, Domine, torporem 
meum tuis stimulis, et fac me toto corde totaque virtute 
quaerere faciem tuam cunctis diebus vite mec. Attrahe 
me ad te, virtus salutis nostræ, Deus , freno potentis 
grati; tuc, et non sinas me propria voluntate in arbitrio 
proprio evagari. Imaginem tuam non sinas in me obscu- 
rari; que si te prestante defendatur, semper egregia , 
nobilis et perspicua est. Miserere, Domine, mei miser- 
rimi et indigni servi tui, quia non sum sicut innumeri 
et multiplices famuli tui, qui tibi ab ipsis cunabulis de- 

votissime servierunt; non sicut illi qui post publica fla- 
gitia poenitendo, tibi meruerunt esse devoti. Non sum 
sicut et muli illorum qui in oculis hominum tanquam 
iniqui et perversi esse videntur, sed multo aliter se ha- 
bent in conspectu tuo: tu enim solus nosti corda filio- 
rum hominum. Si quid tamen, Domine, boni facio, avt 
fecero, tua gratia largiente , quo fine hoc faciam, quave 
districtione a te pensetur, ignoro. Unde, Deus terribilis 
in consiliis super filios hominam, tuam sanctam et im- 
mensam supplex et multum tremens deprecor clemen- 
tiain, ut qui neminem vis perire, sed omnes salvos 
facere, non me derelinquas in manu consilii mei, neque 
in judicio əcbitrii mei, neque in potestate aut tentatione 
dæmonum , neque in errante judicio aut noxio consilio 
hominum , sed pro bonitate ac pietate tua , juxta suam 
benignissimam , qus in sui dispositione falli non potest, 
provideniam , dispone hic et ubique , nunc et semper, 
dies vitæ mex in beneplacito tuo, et dirige per Spiritum 
Sanctum tuum cor, linguam, actusque meos secundum 
volun:atem tuam in tua misericordia ut te rectore, te 
duce illa semper studeam cogitare , loqui et agere quz 
tibi placent, per gratiam tuam in veritate ; et me tan- 
dem ad vitam perducant sternam, te miserante et 
donante, qui es largitor omnium bonorum, et qui es 
Deus benedictus cum Patre et Spiritu Sancto in swecu!a 
seculorum. Amen. 


= en 


4. ALL'E, ORATIONES PRO GRATIARUM ACTIONE. 


LAMENTATIO IN PASSIONEM CHRISTI. 


EX SANCTO BERNARDO. 


Quis me consolabitur, Domine Jesu Christe, qui te 
vidi in cruce suspensum , plagis lividum , morte palli- 
dum ; et non sum crucifixo compassus, obsecutus mor- 
tuo, ut saltem lacrymis meis loca illa vulnerum deli- 
nirem? Quomodo dereliquisti me insalutatum , cum 
formosus in stola tua , Rex gloric, in alta coelorum te 
recepisti ? Prorsus renuit consolari anima mea. Heu me 
miserum , unum de miseris filiis Evæ elongatis a Deo ! 
Quid faciet, altissime Domine, quid faciet ille longin- 
quus et exsul? Heu mihi, Domine, heu anime me! 
recessisti consolator anims: mec , nec valedixisti mihi ! 
Quid dicam ? quid faciam ? quo vadam ? Ubi te Dominum 
meum quiram? ubi te inveniam? quem interrogabo ? 
quis annuntiabit dilecto meo quia amore langueo ? Re- 
nuit consolari anima mea, nisi te, dulcedo mea sancta, 
attenderem et ad osculum oris tui. O bone Jesu ! cruen- 
tam bestiam aversatus non es, sed os in quo non 
inventus est dolus, ori in quo abundavit malitia, dul- 
citer applicuisti. Quis audiet sine gemitu, qualiter in 
illa hora homicidz tibi manus injecerunt, et innocentes. 
manus tuas, Jesu bone , constringentes, te agnum man- 
suetum nihil obloquentem ad instar latronis traxerunt 

ad victimam ? Sed nec tunc misericordia tu: dulcedinis, 
Christe, super inimicos tuos stillare desiit favum mellis. 
Nam mutilatam a discipulo tuo aurem inimici tui sa- 
nasti tangens. 

9? Attende, anima mea, quis est iste habens imaginem 
quasi regis, et nihilom:zus servi despectissimi cozfu- 
sione repletus. Coronatus incedit, sed corona ejus cru- 
ciatus est illi; quia mille puncturis speciosum ejus ver- 
ticem vulneravit. Regali purpura induitur; sed in ea 
potius despicitur, quam honoratur. Sceptrum gestat 
manu ; sed eo ipso venerandum ejus caput feritur. Ado- 
rant coram ipso positis in terram genibus, et regem 
clamant ; et continuo ad conspuendum amabiles genas 
dissiliunt. Maxillas palmis concutiunt, et collum hono- 
rabile exhonorant. Sub crucis onere dorsum incurvare 
cogitur, et suam ipsius ignominiam portare jubetur. 
Liquesce, anima mea, igne compassionis super contri- 
tionem amabilis juvenis istius , quem in tanta mansue- 
tudine vides tantis afflictum doloribus. Qualis est hic, 
quia ccelum et terra compatiuntur ei ? Cognosce , anima 
mea. Iste formosus pre filiis hominum , sed et præ 
millibus angelorum, quam deformis prz filiis hominum 
factus est! Quia vidimus eum novissimum virorum , 
non habentem speciem neque decorem. Respice, Do- 
mine, sancte Pater ; ecce enim vox sanguinis fratris mei 
Jesu Christi clamat ad te de terra, id est de cruce. In- 
tuere dulcem natum tuum toto corpore extensum. Cerne 
manus ejus innoxias promanantes sanguine, et remitte 

mihi scelera qux perpetraverunt manus me. Considera 
Filii tui latus crudel fossum cuspide, et renova me sacro 
fonte, quem inde credo fluxisse. Vide immaculata vesti- 
gia duris confixa clavis, et perfice gressus meos in semi- 
tis (tuis. Candet nudatum pectus; rubet cruentatum 
latus : hominis Dei conspice pcenam , et releva hominis 
condit miseriam. Misi propaginem tuam inter me et te 
Deum mediatorem; misi, inquam , intercessorem , per 
quem spero veniam. Multum quippe est quod mea me- 
ruit impietas ; sed longe majus est quod reposcit condi- 
toris piezas. Qu^nto Deus superior est homine , teato 
mea malitia inferior est ipsius bonitate. Dominum Jesum 
Christum habemus advocatum ; non sævum hominem, 
non crudelem tyr: anum habemus judicem ; sed pium 
Dominum, qui bene meis scit infirmitatibus compati. 
Scio enim quod si coxternus tibi, sancte Pater, Filius 
non esset, peccator homo non auderet polluta ad te 
labia aperire. Dat ausum loquendi Christus Deus, quem 
habemus sacerdotem in ccelis pro nobis interpellantem. 
In ejusmodi confido advocato, in ejus misericordia 
Spero. 

3» O dilectissime Pater, quando te videbo? Quando 
ante faciem tuam apparebo? Qu: ndo satiapor pulchri- 
tud.ne tua ? Quando videbo vultum tuum desiderabilem, 
in quem desiderant Angeli prospicere, qui omnes adim- 
plet letitia, quem omnes deprecantur divites plebis, 
quem sputis inquinaverunt, manibus ceciderunt, velut 
derisorem eum cooperuerunt, nec pepercerunt amaris 

vulneribus virginem carnem divellere ? Quid commisisti, 
dilectissime puer, ut sic cruciareris ? Quid fecisti, aman- 
tissime juvenis, ut sic judicareris ? Certe ego causa dole- 
ris tui, causa tuz culpa , et tux offensionis occasio. O 
amor mirabiliter ardens, ipsam , ut ita dicam, deponens 
altitudinem, virtutem infirmans, exinaniens majestatem ! 
Ut quid hzc omnia ? Certe ut de hac paupercula mere- 
trice exhiberet sponsam non habentem maculam neque 
rugam. Ipsa sponsa est anima humana , qua fornicata 
est cum diis multis, quia cum amatoribus suis , sub 
omni ligno frondoso prosternebatur meretrix. O mere- 
trix ! Quid retribuam Domino pro omnibus quz retri- 
buit mihi ? Væ anima te non quærenti , te non amanti ! 
Qu: si mundum diligit, peccatis servit, nunquam quieta, 
nunquam secura. Nihil, quaso, sine te mihi dulcescat, 
nihil placeat : nihil speciosum , nihil preter te arrideat 
pretiosum ; vilescant omnia preter te. Quod tibi est 
adversum , mihi sit molestum ; et tuum beneplacitum 
sit mihi indeficiens desiderium. Tædet gaudere sine te, 
delectat gaudere tecum , et flere tecum , et conturbari 
pro te. Sit nomen tuum refocillatio mea , memoria tua 
consolatio mea. Si peccata mea prohibent , si me delicta 
mea excludunt, benignitas tua me non repeilit. O bone 
Jesu ! memoria tua super mel dulcis ; meditatio tui plus 
quam omnis cibus suavis, de te loqui plena refectio, te 
nosse perfecta consolatio: tibi adhaerere vita terna ; a 
le separari mors est perpetua. O quam excelsus tu es, 
et quam humilis corde ! Fac me gustare per amorem, 

quod gusto per cognitionem. Fame tui amoris languet 
anima mea; refocilla eam; satiet eam dilectio tua, 
impinguet eam affectus tuus , impleat eam amor tuus. 
Quid enim mihi moveat crebras lacrymas , nisi absentia 
Jesu Christi ? O bone Jesu ! si tam dulce est de te flere, 
quam dulce est de te gaudere! Novi quod sis lenis 
natura, mitis et humilis corde, blandus aspectu , et 
quidem unctus oleo lætitiæ pre» consortibus tuis. Qui 
non sentit odorem tuum , Christe , aut fetidus aut mor- 
tuus est. Tota dulcedo terre humanitas Christi : tota 
dulcedo coeli spiritus Christi. 

4». O quam dulciter, Jesu Christe, cam hominibus 
conversatus es ! quàm fortiter tam indigna et aspera pro 
hominibus passus es ! Et tu , Domine, pro injustis passus 
es, moriens propter delicta nostra, qui venisti gratis 
mortuos vivificare , servos facere fratres, coheredes ca- 
ptivos, exsules reges. Sed, o bone Jesu, quid fecisti, quod 
majus esset cum magis esset gaudentium cum operaba- 
ris salutem in medio terre nostre, affigens peccata 
nostra cruci, damnans diabolum et salvans miseros? 
Vere, Domine, dignum fuit et justum ut fleres, et eadem 
causa flendi nobis existit hodie super filios Adam. Flevit 
enim Deus, ut Passio sua sufficeret redemptioni omnium, 
cum profuit redemptioni paucorum. O dulcis Domine, 
fodiendas præbes manus tuas et pedes, ut procedat coele- 
stis thesaurus qui in illis latet, et sit nobis redemptio 
copiosa. O quanta est amaritudo peccatorum meorum ! 
Væ mihi ! pro iis necesse fuit Dominum vulnerari. Certe, 

bone Jesu, si non essent hoc ad mortem eternam, 
nequaquam oportuisset te mortem subiisse , ut ego vive- 
rem. Sed quid faciam ? Ecce tu Filius Altissimi moreris, 
ut ego vivam. Et unde tibi dignatio tanta , charitas tam 
immensa? Et quid bone Jesu, pro tali tua morte et mea vita 
tibi rependam ? Plus enim videris diligere vitam meam , 
quam animam tuam, quam in manus inimicorum tra- 
didisti pro me , Jesu Christe , ut me restitueres vitæ, et 
ab inimicis me tam crudelibus eriperes, liberares a 
morte. Et quis sum ego pro cujus salute tanta fecisti , ita 
te exinanisti, quem tam dilexisti , pro quo etiam descen- 
disti in carnem, in passionem, in mortem , mortem 
autem crucis ? Heu mihi peccatori pro nimia iniquitate 
et impietate mea ! O lacrymae , ubi vos subtraxistis ? ubi 
estis, fontes lacrymarum? humectate maxillas meas , 
irrigate genas meas, fluite super faciem. Heu me mise- 
rum ! omnis creatura compatitur Christo, et turbatur 
de morte sua , sed miserum cor meum non compatitur 
Creatori suo morienti pro ipso. Flete me, coelum et terra; 
lugete me, omnes creatura. Melius esset me non esse 
creatum , quam sic induratum cor meum remanere de 
tanta morte. O Domine, quantum humiliasti te ! Sed per 
mortem tuam, cui tam fuit chara anima mea, Jesu 
bone , libera me.ab iniquitatibus meis, et per passionem 
tuam fuga impietatem meam. Per illa ergo vincula qua 
manus tuas sanctas tam acriter ligaverunt, solve vincula 
iniquitatis mex. Passio tua sancta et dura animam meam 
tam dilectam tibi liberet a morte æterna. Amen. 

ORATIO SANCTI JOANNIS GUALBERTI. 


Tibi, Domine, ago laudes et gratias. Custodi, Domine, 
in me immaculatam fidem. Tibi inclino cervicem ; tibi 
genua flecto. Te Dominum meum, cum sis unus in 
S. Trinitate, confiteor. Erue me de periculis. Tuere me 
in omnibus causis. Erue me jacentem, et ea qux explere 
non possum , quasi sint postulata concede. 


59. GRATIARUM ACTIO. 


Amantissime , benignissime , dulcissime Domine Jesu, 
ecce nunc ad altàre tuum accessi ; corpus tuum sacra- 
tissimum accepi in hac mystica mensa quam circundant 
Angeli ; panem supersubtantialem , omne delectamen- 
tum in se habentem , qui dat vitam mundo , comedi, et 
bibi vinum quod germinat virgines. Ecce tu, Deus meus, 
Redemptor meus , Salvator meus , ecce tu præsens es in 
me; ecce hora salutis , tempus acceptabile, momentum 
dilectionis et gratie. Oh! si scirem donum Dei! Oh! si 
cognoscerem fontem aqu:e salientis in vitam æternam ! 
Ecce possideo Christum meum. Væ mihi, Domine, 
quia frigescit cor meum, cum ardere deberet. O beati 
Angeli, omnes Sancti codestis Jerusalem, benedicite 
Domino pro me. Sed tu quoque, benedic , anima mea, 

Domino : et omnia , qua intra me sunt, nomini sancto 
ejus. 

Benedic, anima mea, Domino : et noli oblivisci omnes 
retributiones ejus. 

Qui propiliatur omnibus iniquitatibus tuis : qui sanat 
omnes infirmitates tuas. 

Qui redimit de interitu vitam tuam : qui coronat te in 
misericordia et miserationibus. 

Qui replet in bonis desiderium tuum : renovabitur ut 
aquilæ juventus tua. 

Faciens misericordias Dominus : et judicium omnibus 
injuriam patientibus. 

Notas fecit vias suas Moysi, filiis Israel voluntates suas. 

Miserator et misericors Dominus : longauimis, et mul- 
tum misericors. 

Non in perpetuum irascetur : neque in eternum com- 
minabitur. 

Non secundum peccata nostra fecit nobis : neque secun- 
dum iniquitates nostras retribuit nobis. 

Quoniam secundum altitudinem cœli a terra : corro- 
boravit misericordiam suam super timentes se. 

Quantum distat ortus ab occidente : longe fecit a nobis 
iniquitates nostras. 

Quomodo miseretur paier filiorum , misertus est Do- 
minus timentibus se : quoniam ipse cognovit figmentum 
nostrum. 

Hecordatus est quoniam pulvis sumus : homo, sicut 
foenum dies ejus , tanquam flos agri sic efflorebit. 

Quoniam Spiritus pertransibit in illo, et non subsi- 
stet : et non cognoscet amplius locum suum. 

Misericordia autem Domini ab eterno, et usque in 
eternum super timentes eum. 

Et justitia illius in filios filiorum, his qui servant tes- 
tamentum ejus : 

Et memores sunt mandatorum ipsius, ad facien- 
dum ea. 

Dominus in colo paravit sedem suam: et regnum 
ipsius omnibus dominabitur. 

Benedicite Domino omnes Angeli ejus: potentes vir- 
tute, facientes verbum illius , ad audiendam vocem ser- 
monum ejus. 

Benedicite Domino omnes virtutes ejus : ministri ejus, 
qui facitis voluntatem ejus. 

Benedicite Domino omnia opera ejus: in omni loco 
dominationis ejus, benedic anima mea Domino. 

- Quid retribuam Domino, pro omnibus qu: retribuit 
mihi ? Totum te mihi miserrimo sacerdoti dedisti ; quid 
tibi offeram ? Omnia jam tua sunt. Reddam tibi quidquid 
mihi concessisti. Oifero tibi intelligentiam meam, ut tua 
claritate illuminata te cognoscat et opera qu: fecisti ; 
cor meum , ut amore tuo flagret , et semper diligat te et 
omnia qua amas et quomodo amas ; voluntatem meam, 
ut semper tuis subjecta præceptis accipiat jugum tuum 
et sequatur te ; jugum enim tuum suave est et onus leve ; 
linguam meam , ut te confiteatur, te priedicet, te mani- 
festet mundo, et vias tuas doceat ; omnes denique sen- 

sus , mentisque facultates , ut te suo modo magnificent. 
Sed , quia sine te nihil possum facere , da mihi et velle 
et perficere. Mane in me , ut in te maneam. Vivifica me, 
ut opus quod dedisti mihi facere in tua charitate perfi- 
ciam. Dirige omnes gressus meos, ut curram in viam 
mandatorum tuorum. Aperi oculos meos, ut te videam 
in omnibus que tu creasti ; aures meas , ut vocem tuam 
audiam in creaturis hujus mundi ; nam coeli enarrant 
gloriam Dei. Emitte in me Spiritum Sanctum tuum veri- 
tatis, ut me doceat omnem veritatem , me illuminet , 
cor accendat, dirigat cogitationes, desideria et omnes 
affectiones meas. Dic animæ mec : salus tua ego sum, 
et Spiritus tuus, qui renovat omnia , in me habitet , et 
sit virtus activa omnium actuum. Emitte spiritum scien- 
tiæ et intellectus, spiritum consilii et fortitudinis , spi- 
ritum sapienti: et pietatis , spiritum timoris Domini, ut 
nunquam in manibus mei consilii derelictus, semper 
melius eligam, et in omnibus flatum supernum sentiens, 
odorem tuum, Domine mi Jesu bone , exhalare possim 
atque fratres meos ad te perducere, qui via, veritas et 
vita es. Rogo te in humilitate mea per immensum tuum 
amorem , da ut te mirabiliter cognoscam et cognoscere 
faciam ; da ut, sicut præcepisti per Apostolum, digne 
annuntiem verbum tuum, doceam justificationes tuas, 
et ut in docendo sive predicando nunquam gloriam 
meam , sed tuam , quaeram. Da nunquam zelo amaro, 
ab ira, seu amoris proprii motibus accensus loqui ad ani- 
mas quas ad te abducere mihi opus incumbit, et nun- 

quam ex ore meo proferre ullum verbum quod non decet 
inter sanctos. Da mihi in conversationibus prudentiam 
e; charitatem , in agendis consilium et sapientiam; in 
directione animarum amorem sanctum, fortitudinem 
suavem , et viam rectam pacis et virtutis; in correctione 
equitatem et justitiam bonitate plenam. Aufer a me spi- 
ritam acediæ et torporis, spiritum iracundi:w et duritiz, 
spiritum superbi: et jactantie , spiritum invidiz et ini- 
quitatis, spiritum avaritiæ et cupiditatis. Longe fac a me 
zelum amarum, ex quo procedunt multa lamentabilia 
mala , divisiones, detractiones, odia, rixæ, susurratio- 
nes, qua pacem destruunt, a te repellunt et ministros 
tuos odibiles reddunt. Denique da, ut sim fidelis mini- 
ster, opus tuum consummem, , et in tua charitate perse- 
verans merear in regnum tuum coeleste iniroire , ubi 
regnas cum Deo Patre et Spiritu Sancto in ssecula sæcu- 
lorum. Amen. 


INNOCENTII III PAPÆ 


ORATIONES TRES EFFICACISSIMA : 


QUI CONTRITE ET DEVOTE EAS LEGENTIBUS PLURIMAS CONTULIT REMISSIONES 
ET INDULGENTIAS. 


Oratio 1*. 


Domine Jesu Christe, Fili Dei vivi, qui pro redem- 
ptione nostra nasci, et circumcidi voluisti, et a Judæis 
reprobari , a Juda osculo tradi, capi et ligari, et cum 
vinculis Annæ, Caiphæ , Herodi , Pilato offerri, et coram 

eis illudi , colaphis, alapis , flagellis et arundine cædi, 
facie velari, et sputo conspui, spinis coronari , a falsis 
quoque testibus accusari, judicari et ut agnus innocens 
tuam crucem ferendo ad victimam duci, clavis perfo- 
rari , felle et acetó potari, atque in cruce morte turpis- 
sima condemnari , ac lancea vulnerari. Tu per has sacra- 
tissimas poenas ab omnibus peccatis et pcenis nos libera, 
et per sanctam crucem tuam illuc perduc nos miseros 
peccatores , quo perduxisti tecum crucifixum latronem 
sero poenitentem. Qui vivis , etc. 


Oratio 2». 


Auxilientur nobis, pie Domine Jesu Christe , omnes 
passiones tuæ , et defendant nos ab omni dolore et tristi- 
tia, ab omni periculo et miseria, ab omni peccato et 
cordis immunditia , ab omni scandalo et infamia, a mor- 
bis malis anima et corporis, et a morte subitanea et 
improvisa , et ab omni persecutione inimicorum visibi- 
lium et invisibilium ; scimus enim quod in quacumque 
hora vel die passionis tuæ memoriam habuerimus, salvi 
erimus : ideo de immensa tua pietate confisi te depreca- 
mur, piissime Salvator, per benignissimas sacratissimas- 
que passiones tuas , ut benigno nos protegas auxilio, et 
continua pietate ab omni malo nos conserves. Qui vi- 
vis , etc. 

Oratio 3*. 


Domine Deus de Deo, lumen de lumine, qui huma- 
num genus ex precepto Patris patibulo crucis proprio 
sanguine redimere dignatus es, te suppliciter exoramus, 
ut non secundum peccata nostra facias nobis, sed secun- 
dum misericordiam tuam salvos fac nos indignos famu- 
los tuos : tu quoque exsurge in adjutorium nostrum , et 
esto nobis turris fortitudinis, et clypeus inexpugnabi- 
lis justitiæ , a facie tam corporalis, quam incorporalis 
inimici , atque ab omni peccato et poena misericorditer 
nos libera, et ab omni adversitate corporis et anime cle- 
menter nos defende. Qui vivis , etc. 


ALIA ORATIO. 


Anima Christi, sanctifica me. 
Corpus Christi, salva me. 
Sanguis Christi , lava me. 
Passio Christi, conforta me. 
O bone Jesu exaudi me. 

Intra tua vulnera absconde me. 
Ne permittas me separari a te. 
Ab hoste maligno defende me. 
In hora mortis me: voca me. 
Et jube me venire ad te, 

Ut cum sanctis tuis laudem te, 
In szcula seculorum. Amen. 


PARS SECUNDA. 


ORATIONES PRÆCLARÆ SANCTORUM 


PRO VARIIS TEMPORIBUS VITÆQUE NECESSITATIBUS (*). 


ORATIO SANCTI JOANNIS CHRYSOSTOMI. 


Domine Deus meus, magnus et terribilis et gloriosus, 
omnis visibilis et intelligibilis natur: Creator, qui servas 
pactum tuum et misericordiam tuam iis qui diligunt te 
et custodiunt mandata tua : gratias ago tibi et nunc et 
perpetuo ob beneficia omnia tam manifesta, quam oc- 
culta, quie mihi contulisti. Et ad hoc usque tempus 
laudo, glorifico et magnifico te, quia mirabilem exhi- 
buisti erga me misericordiam et miserationem tuam, 
protegens me ex utero matris meæ , et in omnibus pro- 
videns mihi , conservans et dirigens sancte ea qua ad 
me spectant ex sola benignitate et clementia tua. Neque 
enim ob indignitatem et passiones meas despexisti humi- 
litatem meam ; sed ex benignitate et commiseratione tua 
benefaciendi et providendi finem non fecisti: Et usque 
ad senectam et senium Deus meus ne derelinquas me 
( Ps. Lxx, 18), Jesu Christe, pulchrum nomen, dul- 


(*) Sacerdos potest, si placet, inter sequentes orationes, quas volue- 
rit, recitare pro gratiarum actione. 

cedo mea , concupiscentia mea et spes mea : qui propter 
ros homo factus es, et crucis mortem subiisti, et omnia 
in sapientia dispensasti et disposuisti propter salutem 
nostram. Confiteor tibi, Domine Deus meus, in toto 
corde meo; flecto genu corporis et anima, confitens 
tibi Deo meo omnia peccata mea. Inclina tu quoque au- 
rem tuam ad supplicationem meam, et dimitte impieta- 
tem cordis mel. Peccavi, inique egi, irritavi et exaspe- 
ravi bonum meum Dominum , nutritorem, curatorem : 
non est genus nequitiæ, quod dici possit vel dici nequeat, 
quod non admiserim et opere et verbo, et ex cognitione 
et ex ignorantia, ex animo et cogitationibus , supra mo- 
dum omnem peccando: ac cum sepe me poenitentiam 
acturum promisissem, toties in eadem mala incidi. Faci- 
lius stillæ pluviæ numerentur, quam peccata mea : super- 
gressa sunt enim caput meum, , et sicut onus grave gra- 
val: sunt. Nam a juventute ad hoc usque tempus absurdis 
cupiditatibus fores aperiens, effreni impetu usus sum , 
vestem superne textam sancti baptismatis foedans , tem- 
plum corporis mei commaculans, miseram animam igno- 
miniosis affectibus deturpans, iniquitatem omnem et 
injustitiam exercens : quæ si singulatim commemorare 
voluero, deficiet me tempus. Quoniam vero omnia tu 
nosti : neque enim est creatura occulta tibi ; omnia enim 
nuda et aperta oculis tuis: quid dicatur tibi scienti , qui 
nihil ignoras? Mihi autem conteruntur et cor et ossa 
animi mei , et totus in dubitationis profundum immer- 
gor, mecum reputans quod cum tot tantaque peccata 


admiserim , ne minimum quoque ponnitenti: opus exhi- 
buerim : et tempus putationis prope est, et mortis sta- 
tuta hora adest, nullumque poenitenti: tempus. Ideo 
turbata est anima mea , dolore et moestitia plena : impa- 
ratus enim cum sim, mea examinans et dijudicans, 
nihil ad defensionem idoneum invenio, neque ullam 
machinam vel modum , quo ab æterno igne eripiar. Si 
enim vix justus salvus evadit, ego peccator ubi compa- 
ream? Et si per multas tribulationes regnum colorum 
dignis in sortem datur, et angusta arctaque via vitæ est : 
quomodo ego passionibus et perditis moribus salute di- 
gnus habebor? Si omnis justitia hominis sicut pannus 
menstruate; tantum conum tanta iniquitas , quid repu- 
tabitur ? Si de otioso verbo rationes sunt reddende : pro 
tot tantisque peccatis quam vel apparentem habebo de- 
fensionem ? Hei mihi , o anima ! Quod nostra sic proces- 
serint. Brevis est vita et circunscripta , cito transiens et 
ad mortem mittens: seternum peccatoribus est suppli- 
cium , ut et regnum justis, et vita amborum morte non 
abscinditur? quid ergo faciam ? quid agam ? in quod ca- 
hos me conjiciam ? Terribilis mors est, maxime pecca- 
torum ,' quia mala : nam mors peccatorum pessima : 
terribiles etiam sunt post mortem formidines ; sed longe 
terribilius est incidere in manus Dei viventis, ex quibus 
nemo possit eruere. Cum igitur venerit ut glorificetur in 
sanctis suis, et reddat unicuique secundum opera sua : 
cum throni positi fuerint , cum judex terribilis, qui sine 
acceptione est, sedebit, et fluvius igneus manabit in con- 

spectu ejus, et splendor atque gaudium justis paratum 
erit , et universe Angelorum myriades , omnesque qui 
à seculo sunt homines, omnisque simul creatura, visi- 
bilis et intelligibilis , cum tremore aderit : quid ego tunc 
faciam pudore plenus, a conscientia damnatus, omni 
ficncia ac defensione vacuus? Gemitus undique. Væ mihi 
ob tanta mala! quid primum lugeam? quid secundum 
fleam ? quid gemitu prosequar ? bonorum privationem , 
an malorum morrorem? interminatum supplicium, an 
separationem a Deo? Luge, anima mea, hzc tecum re- 
putans , et ea quae tibi post decessum occurrent, utpote 
admodum molesia et dolore plena , et clama : Deus vir- 
tutum, Deus æterae , Deus misericordiw et miseratio- 
num, ne derelinquas me, ne despicias me , ne auferas a 
me misericordiam tuam : intende in adjutorium meum, 
Domine salutis mee. Nam cum ita me habeam, et ita 
cogitem , non a bona spe excido, neque de salute mea 
despero. Novi enim Domini mei clementiam ; novi beni- 
gnum illum non esse injuriarum memorem, et quia 
misericordiam vult, nec mortem peccatoris, sed ut con- 
vertatur et vivat, vultque omnes salvos fieri et in agni- 
tionem veritatis venire, maxime eos qui a peccato con- 
vertuntur. Non enim venisti vocare justos, sed peccatores 
ad poeniteatiam. Non enim opus habent sani medico, 
sed male habentes. Nunc incepi loqui ad Dominum 
meum. Ego autem sum terra et cinis, vermis et non 
homo; opprobrium hominum et abjectio plebis. Da mihi 
verbum in apertione oris mei , qui das optatum precanti, 


— 415 — 
quia a te omne datum bonum est, et omne donum per- 
fectum desursum est descendens a te Patre luminum : ut 
digne precer et utiliter supplicem. Ne avertar humilia- 
tus et dedecore affectus , sed quæ sperabam consequutus: 
et sic abscedam gaudens in certitudine cordis mei. Mise- 
rere mei, Deus, secürdum magnam misericorc;am 
tuam, quia in te confidit anima mea: Miserere mei, 
Domine , quoniam infirmus sum, medice animarum et 
corporum. Ut ad terribile tribunal tuum adstans, ut in- 
temeratos pedes tuos tangens, sic rogo et oro et obsecro 
cum contrito et humiliato corde: propitius esto mihi 
peccatori , concede mihi inutili et humili, respice de 
sancto habitaculo tuo in miseriam meam , respice de 
sancta sublimitate tua in orationem humilis servi tui, et 
ne despicias obsecrationem meam : dimitte mihi, ut 
refrigerer, priusquam abeam eo unde amplius non re- 
vertar. Ut homo peccavi, ut Deus ignosce : tu enim nosti, 
Domine , quarn labens sit humana natura , et quod ho- 
minis animus a juventute ad mala sit omnino pronus. 
Recordare quod pulvis simus ; recordare quod tu solus 
sis mundus et iliibatus et incorruptus , nos autem omnes 
in increpationibus ; recordare miserationum tuarum a 
seculo et misericordiæ tuæ, neque condemnes me in ini- 
quitatibus meis, nec secundum peccata mea retribuas 
mihi. Nosti multitudinem iniquitatum mearum , quod 
inon possint numerari; sed scio etiam benignitatis tuæ 
pelagus, quod inwstimabile et insuperabile sit. Tu es 
enim qui tollis peccatum mundi, qui de ccelo descendisti 

in terram , ut errantem et perditam ovem perquireres : 
pastor bonus, qui animam suam ponit pro ovibus , et 
venisti in mundum ut peccatores salvos faceres, quorum 
primus ego sum. Miserere, miserere operis manuum 
tuarum ; ne detesteris me indignum , sed miserere ope- 
ris tui : qui propter me crucem sustinuisti, et vibicum 
stigmata accepisti; sed sanans, dele omnia pharmaco 
commiserationis et spongia benignitatis tuæ: omnia 
enim potes, nihil tibi impossibile est. Compunge obdu- 
ratum cor meum , leve fac pondus conscientiæ , suscipe 
lacrymas meas et gemitum , ut meretricis , ut coryphæi 
apostolorum Petri: excipe parvam hanc meam confes- 
sionem et penitentiam , qui excepisti latronis vrobam 
poenitentiam in cruce : suscipe fructum labiorum meo- 
rum ut hostiam viventem , beneplacentem , in odorem 
suavitatis. Oro, orationem accipe ; obsecro, obsecratio- 
nem admitte. Peccavit et Manasse , rex ille , sed acta pœ- 
nitentia non periit : peccavit ante illum etiam David , sed 
cum de peccato lacrymatus esset, misericordiam asse- 
[uutus est. Multa alia habeo exempla , qu: me in mæ- 
rore meo consolentur, quæ desperationem a me depel- 
lant, qu: spem salutis meam nutriant. Consolare tu 
quoque cor meum , Pater misericordiarum et Deus totius 
consolationis ; solatium affer bonum , fons misericordiæ 
et bonorum. Multa fecisti a seculo magna et mirabilia , 
gloriosa et exsuperantia , quorum non est numerus : sed 
si me prodigum serves , si me indignum admittas, multo 
magis mirabilis eris : quia tanta est misericordie et be- 

nignitatis tuze virtus , ut ex luto margaritam facias, et ex 
filio gehennz filium regni constituas. Et adhuc ad te 
clamabo Dominum meum , et ad Deum meum depreca- 
bor : dirige residuum vitæ secundum voluntatem tuam, 
confirma me in timore tuo, corrobora me in dilectione 
tua, et in multitudine bonitatis tuæ bonum mihi finem 
et dignum benignitate tua concede : ossa et modos omnes 
totamque compositionem substantiæ me: in misericor- 
dia et benignitate tua respice , et in requiei locum mise- 
ram animam meam deducens, constitue ibi, quia multae 
mansiones apud te, singulis secundum meritum distri- 
butæ. Adhuc obsecro et oro, da, quiso, Domine , indig- 
nitati mec gratiam prudentiz, ad cognoscendam ea quæ 
tibi placita et mihi utilia sunt; et non solum ad cogno- 
Scendum , sed etiam ad perficiendum, ut ne a vanis 
rebus abripiar et abducar, et qux non oportet faciam , 
ut sine gloria inani cum humilibus humilier, et cum 
patientibus compatiar, et peccantibus ignoscam. Scio 
enim quod , si non dimittam , non dimittetur mihi. Ideo 
rogo, ut omnibus in me peccantibus omnia dimittas : 
neque enim illi in causa sunt, sed ego miser, qui non 
feci voluntatem tuam , et non servavi præcepta tua. Eos 
autem qui nos diligunt opulentis donis tuis remunera : 
spiritualem vero patrem meum, ct fratres, quos tu de- 
disti, o misericors , iisdem judiciis, quibus mecum agis, 
benigne miserare. Hoc precis mex verba sunt, me vi- 
vente et mortuo , opem postulantia sint: hzc confessio 
et lacrymae quasi incensum in conspectu tuo recte diri- 

gantur. Ego autem quotidie exspecto diem mortis inevi- 
tabilem. Et corpus quidem miserum sepulture traditum 
corrumpetur, et in ea ex quibus compositum fuit dissol- 
vetur, quod tu, vitæ largitor, suscitabis incorruptibile 
in tempore regenerationis : spiritum vero meum in ma- 
nus tuas commendo. Requiem da ei, sancte Domine , in 
lumine viventium, et in habitatione letantium, et paren- 
tes meos, majores , fratres, famulos tuos probos ; quo- 
niam , etsi peccavimus , sed non discessimus a te, neque 
expaudimus manus nostres ad Deum alienum ; sed te 
agnovimus, te dileximus, in te credidimus , et te adora- 
mus unum in Trinitate Deum : in te etiam precamur, et 
in te salutis spem reposuimus. Miserere nostri secundum 
magnam misericordiam tuam, et serva ad coeleste et 
eternum regnum tuum. Etiam, quiso, Domine mi, 
Domine , ita sint hzec in nobis, qui speramus in te, pro- 
pter magnam et immensam tuam bonitatem et ob inef- 
fabilem misericordiam et clementiam : intercessionibus 
gloriosissime» , celebratissima , super omnes benedicte , 
et gratia plene Domin: nostr: , sanctissimae Deipara et 
semper virginis Mariæ , celestium et intelligibilium vir- 
tutum , et omnium qui a seculo tibi placuerunt. Amen. 


ORATIONES SANCTI AUGUSTINI. 


Gratias agit Deo pro remissione peccatorum, qucdque a multis 
servatus sit. 


Quid retribuam Domino , quod recolit hzc memoria 
mea , et anima mea non metuit inde? Diligam te, Do- 

mine, et gratias agam, et confitear nomini tuo, quo- 
niam tanta dimisisti mihi mala et nefaria opera mea. 
Groüs tuæ deputo et misericordie tuse, quod peccata 
mea tanquam glaciem solvisti. Gratiæ tuæ deputo et quæ- 
cumque non feci mala: quid enim non facere potui , qui 
etiam gratuitum facinus amavi? Et omnia mihi dimissa 
esse fateor ; et qui mea sponte feci mala , et qua te duce 
non feci. Quis est hominum qui suam cogitans infirmi- 
tatem audet viribus suis tribuere castitatem atque inno- 
centiam suam ; ut minus amet te, quasi minus ei neces- 
saria fuerit misericordia tua, qua donas peccata conversis 
ad te ? Qui enim vocatus a te secutus est vocem tuam, et 
vitavit ea que. me de meipso recordantem et fatentem 
legit, non me derideat ab eo medico ægrum sanari, a 
quo sibi prestitum est ut non ægrotaret , vel potius ut 
minas zgrotaret : et ideo te tantumdem, imo vero am- 
plius diligat ; quia per quem me videt tantis peccatorum 
meorum languoribus exui, per eum se videt tantis pec- 
catorum languoribus non implicari. 


PETIT AMOREM DEI, ET DELICTORUM VENIAM. 


Quis mihi dabit acquiescere in te? Quis mihi dabit ut 
venias in cor meum , et inebries illud , ut obliviscar 
mala mea , et unum bonum meum amplectar te? Quid 
mihi es? Miserere ut loquar. Quid tibi sum ipse, ut 
amari te jubeas a me , et nisi faciam irascaris mihi , et 
mineris ingentes miserias? Parvane ipsa est, si non amem 
te? Hei mihi! Dic mihi per miserationes tuas, Domine 

Deus meus , quid sis mihi. Dic anima mes : Salus tua 
ego sum. Sic dic , ut audiam. Ecce aures cordis mei ante 
te, Domine ; aperi eas, et dic animse mez: Salus tua 
ego sum. Curram post vocem hanc , et apprehendam te. 
Noli abscondere a me faciem tuam ; moriar, ne moriar, 
ut eam videam. 

Angusta est domus anim; me: quo venias ad eam ; 
dilatetur abs te. Ruinosa est; refice eam. Habet qua. "" 
dunt oculos tuos ; fateor et scio: sed quis mundabit eam ? 
aut cui alteri przeter te clamabo , ab occultis meis munda 
me, Domine, et ab alienis parce servo tuo? Credo propter 
quod et loquor ; Domine , tu scis. Nonne tibi prolocutus 
sum adversum me delicta mea , Deus meus ; et tu dimi- 
sisti impietatem cordis mei ? Non judicio contendo tecum 
qui veritas es; et ego nolo fallere meipsum, ne mentia- 
tur iniquitas mea sibi. Non ergo judicio contendo tecum ; 
quia si iniquitates observaveris, Domine ; Domine , quis 
sustinebit ? 


PRECATIO AD DEUM. 


Deus universitatis conditor, presta mihi primum ut 
bene te rogem , deinde ut me agam dignum quem exau- 
dias, postremo ut liberes. Deus per quem omnia, quae 
per se non essent , tendunt esse. Deus qui ne id quidem 
quod se invicem perimit, perire permittis. Deus qui de 
nihilo mundum istum creasti , quem omnium oculi sen- 
tiunt pulcherrimum. Deus qui malum non facis , et fa- 
cis esse ne pessimum fiat. Deus qui paucis ad id quod 

vere est refugientibus , ostendis malum nihil esse. Deus 
per quem universitas etiam cum sinistra parte perfecta 
est. Deus a quo dissonantia usque in extremum nulla 
est, cum deteriora melioribus concinunt. Deus quem 
amat omne quod potest amare, sive sciens, sive nesciens. 
Deus in quo sunt omnia, cui tamen universe creaturz nec 
turpitudo turpis est, nec malitia nocet, nec error errat. 
Deus qui nisi mundos verum scire noluisti. Deus pater 
veritatis, pater sapientiæ, pater veræ summæque vitæ, 
pater beatitudinis , pater boni et pulchri , pater intelligi- 
bilis lucis, pater evigilationis atque illuminationis no- 
strae, pater pignoris quo admonemur redire ad te. 

Te invoco, Deus veritas, in quo et a quo et per quem 
vera sunt , qua vera sunt omnia. Deus sapientia, in quo 
et a quo et per quem sapiunt , quæ sapiunt omnia. Deus 
vera ef summa vita, in quo et a quo et per quem vivunt, 
qui vere summeque vivunt omnia. Deus beatitudo, in 
quo ef a quo et per quem beata sunt, qus beata sunt 
omnia. Deus bonum et pulchrum , in quo et a quo et per 
quem bona et pulchra sunt, quz bona et pulchra sunt 
omnia. Deus intelligibilis lux, in quo et a quo et per 
quem intelligibiliter lucent, quz intelligibiliter lucent 
omnia. Deus cujus regnum est totus mundus, quem sen- 
sus ignorat. Deus de cujus regno lex etiam in ista regna 
describitur. Deus a quo averti, cadere; in quem con- 
verti , resurgere ; in quo manere, consistere est. Deus a 
quo exire, emori ; in quem redire, reviviscere; in quo 
habitare, vivere est. Deus quem nemo amittit, nisi 

deceptus; quem nemo quaerit, nisi admonitus; quem 
nemo invenit , nisi purgatus. Deus quem relinquere , hoc 
est quod perire; quem attendere, hoc est quod amare ; 
quem videre, hoc est quod habere. Deus cui nos fides 
excitat, spes erigit, charitas jungit, Deus per quem 
vincimus inimicum, te deprecor. Deus per quem acce- 
pimus ne omnino periremus. Deus a quo admonemur ut 
vigilemus. Deus per quem a malis bona separamus. 
Deus per quem mala fugimus , et bona sequimur. Deus 
per quem non cedimus adversitatibus. Deus per quem 
bene servimus et bene dominamur. Deus per quem 
discimus aliena esse quæ aliquando nostra, et nostra 
esse qua aliquando aliena putabamus. Deus per quem 
malorum escis atque illecebris non hæremus. Deus per 
quem nos res minute non minuunt. Deus per quem 
melius nostrum deteriori subjectum non est. Deus per 
quem mors absorbetur in victoriam. Deus qui nos con- 
vertis. Deus qui nos eo quod non est exuis , et eo quod 
est induis. Deus qui nos exaudibiles facis. Deus qui nos 
munis. Deus qui nos in omnem veritatem inducis. Deus 
qui nobis omnia bona loqueris , nec insanos facis, nec a 
quoquam fieri sinis. Deus qui nos revocas in viam. 
Deus qui nos deducis ad januam. Deus qui facis ut pul- 
santibus aperiatur. Deus qui nobis das panem vitz. Deus 
per quem sitimus potum , quo hausto nunquam sitiemus. 
Deus qui arguis seculum de peccato, de justitia, et de judi- 
cio. Deus per quem nos non movent qui minime credunt. 
Deus per quem improbamus eorum errorem, qui ani- 

marum merita nulla esse apud te putant. Deus per quem 
non servimus infirmis et egenis elementis. Deus qui nos 
purgas, et ad divina preparas premia, adveni mihi 
propitius tu. 
Quidquid a me dictum est, unus Deus tu, tu veni 
mihi in auxilium ; una æterna vera substantia , ubi nulla 
discrepantia, nulla confusio, nulla transitio , nulla indi- 
gentia, nulla mors. Ubi summa concordia , summa evi- 
dentia, summa constantia, summa plenitudo, summa 
vita. Ubi nihil deest, nihil redundat. Ubi qui gignit, et 
qaem gigait unum est. Deus cui serviunt omnia , quae 
serviunt; cui obtemperat omnis bona anima. Cujus 
legibus rotantur poli, cursus suos sidera peragunt, sol 
exercet diem , luna temperat noctem : omnisque mun- 
dus per dies, vicissitudine lucis et noctis; per menses, 
iacrementis decremeniisque lunaribus ; per annos, veris, 
sstatis, autumni et hiemis successionibus ; per lustra , 
perfectione cursus solaris; per magnos orbes, recursu in 
ortus suos siderum , magnam rerum constantiam , quan- 
tum sensibilis materia patitur, temporum ordinibus 
replicationibusque custodit. Deus cujus legibus in ævo 
stantibus, motus instabilis rerum mutabilium pertur- 
batus esse non sinitur, frenisque circeumeuntium sacu- 
lorum semper ad similitudinem stabilitatis. revocatur : 
cujus legibus arbitrium anim: liberum est, bonisque 
premia et malis pænæ, fixis per omnia necessitatibus 
distribute sunt. Deus a quo manant usque ad nos omnia 
bona, a quo coercentur a nobis omnia mala. Deus supra 

quem nihil, extra quem nihil, sine quo nihil est. Deus 
sub quo totum est, in quo totum est, cum quo totum 
est. Qui fecisti hominem ad imaginem et similitudinem 
tuam, quod qui se ipse novit agnoscit. Exaudi, exaudi , 
exaudi me, Deus meus , Domine meus, rex meus, pater 
meus, causa mea, spes mea, res mea, honor meus, 
domus mea , patria mea, salus mea , lux mea , vita mea. 
Exaudi, exaudi, exaudi me more illo tuo paucis notis- 
simo. 

Jam te solum amo, te solum sequor , te solum quæro, 
tibi soli servire paratus sum , quia tu solus juste domi- 
naris; tui juris esse cupio. Jube, quæso, atque impera 
quidquid vis , sed sana etaperi aures meas , quibus vocem 
tuam audiam. Sana et aperi oculos meos, quibus nutus 
tuos videam. Expelle a me insaniam, ut recognoscam te. 
Dic mihi qua attendam, ut aspiciam te, et omnia me 
spero quae jusseris esse facturum. Recipe , oro , fugitivum 
tuum, Domine, clementissime Pater: jamjam salis pœ- 
nas dederim , satis inimicis tuis, quos sub pedibus habes, 
servierim, satis fuerim fallaciarum ludibrium. Accipe 
me ab istis fugientem famulum tuum , quia et isti me 
quando a te fugiebam acceperunt alienum. Ad te mihi 
redeundum esse sentio: pateat mihi pulsanti janua tua ; 
quomodo ad te perveniatur doce me. Nihil aliud habeo 
quam voluntatem; nihil aliud scio nisi fluxa et caduca 
spernenda esse; certa et æterna requirenda. Hoc facio, 
Pater, quia hoc solum novi ; sed unde ad te perveniatur 
ignoro. Tu mihi suggere , tu ostende , tu viaticum praebe. 

Si fide te inveniunt qui ad te refugiunt, fidem da; si 
virtute, virtutem ; si scientia, scientiam. Auge in me 
fidem, auge spem, auge charitatem. O admiranda et 
singularis bonitas tua ! 

Ad te ambio, et quibus rebusad te ambiatur, a te rur- 
sum peto. Tu enim si deseris, peritur : sed non deseris , 
quia tu es summum bonum, quod nemo recte quzsivit, 
et minime invenit. Omnis autem recte quæsivit, quem 
tu recte quærere fecisti. Fac me, Pater, querere te, vin- 
dica me ab errore; quærenti te mihi nihil aliud pro te 
occurrat. Si nihil aliud desidero quam te , inveniam te 
jam, quæso, Pater. Si autem est in me superflui alicujus 
appetitio, tu ipse me munda, et fac idoneum ad videndum 
te. Caeterum de salute hujus mortalis corporis mei, 
quamdiu nescio quid mihi ex eo utile sit, vel eis quos 
diligo , tibi illud committo, Pater sapientissime atque 
optime, et pro eo quod ad tempus admonueris depreca- 
bor : tantum oro excellentissimam clementiam tuam , ut 
me penitus ad te convertas, nihilque mihi repugnare 
facias tendenti ad te, jubensque dum hoc ipsum corpus 
ago atque porto, parum, magnanimum, justum, 
prudentemque esse, perfectumque amatorem percepto- 
remque sapientiz tuæ, et dignum habitatione, atque ha- 
bitatorem beatissimi regni tui. Amen, amen. 


INVOCATIO DE; OMNIPOTENTIS, AD MORUM ET VITE 
REPARATIONEM. 


Domine Deus meus, da cordi meo te desiderare, 

desiderando quaerere, quirendo invenire, inveniendo 
amare , amando mala mea redimere, redempta non ite- 
rare: da, Domine Deus meus , cordi meo poenitentiam , 
spiritui contritionem, oculis lacrymarum fontem, mani- 
bus eleemosyn: largitatem. Rex meus, extingue in me 
desideria carnis, et accende ignem tui amoris. Redemptcz 
mei, expelle a me spiritum superbi: , et concede propi- 
tius thesaurum humilitatis tuze. Salvator mei, amove a 
me furorem ire, et indulge mihi benignus scutum pa- 
tientiæ. Creator mei, evelle a me animi rancorem, et 
largire mihi mitis mentis dulcedinem. Da, clementissime 
Pater, mihi solidam fidem, spem congruam, charitatem 
continuam. 

Rector mei, averte a me vanitatem , mentis inconstan- 
liam , cordis vagationem , oris scurrilitatem , oculorum 
elationem , ventris ingluviem , opprobria proximorum, 
scelera detractionum, curiositatis pruriginem, divitiarum 
cupidinem, potentatuum rapinam, inanis glorie appeti- 
tum, hypocrisis malum, adulationis venenum , contem- 
ptum inopum, oppressionem debilium, avaritice ardorem, 
invidiæ rubiginem, blasphemi: mortem. Reseca in me, 
factor mei, temeritatem, iniquitatem, pertinaciam, 
inquietudinem, otiositatem , somnolentiam, pigritiam, 
mentis hebetudinem , cordis cæcitatem , sensus obstina- 
tionem, morum truculentiam, boni inobedientiam , con- 
silii repugnantiam, linguæ effrenationem , pauperum 
predam , impotentum violentiam , innocentum calum- 
niam , subditorum negligentiam , circa domesticos seve- 


ritatem, adversus familiares impietatem, erga proximos 
duritiam. 

Deus meus, misericordia mea, oro te per dilectum Fi- 
lium tuum, da mihi misericordi: opera, pietatis studia : 
compati afflictis, consulere erroneis, succurrere miseris, 
subvenire egenis , consolari m«estos , relevare oppressos , 
pauperes recreare , flebiles refovere , dimittere debitori- 
bus, parcere in me peccantibus, odientes me diligere , 
pro malis bona reddere , neminem despicere , sed hono- 
rare; bonos imitari, malos cavere, virtutes amplecti, 
vitia rejicere : in adversis paiientiam , in prosperis con- 
tinentiam, custodiam oris, et ostium circumstantiæ labiis 
meis; terrena calcare, celestia sitire. 


ORATIO 


AD PETENDAM DEVOTIONEM INTER SACRA MYSTERIA TRACTANDA. 


Pulcherrime Jesu Christe, rogo te, per illam sacratissi- 
mam effusionem pretiosi sanguinis tui quo redempti 
sumus, da mihi cordis contritionem et lacrymarum fon- 
tem , precipue dum preces et orationes tibi psalmodiam 
decanto, dum mysterium nostro redemptionis, manifes- 
tum misericordi: tux judicium, recolo vel profero, dum 
sacris altaribus, licet indignus, assisto, cupiens tibi 
offerre illud admirabile et coleste sacrificium, omni 
reverentia et devotione dignum, quod tu, Domine , Deus 
meus, sacerdos immaculate, instituisli, et offerre praece- 
pisti in commemorationem tux charitatis, mortis scili- 

cet, et passionis pro salute nostra, pro quotidiana nostre 
fragilitatis reparatione. 

Confirmetur mens mea inter tanta mysteria dulcedine 
presentis tuæ; sentiat te sibi adesse, et lzetetur coram te, 
ignis qui semper luces, amor qui semper ardes, dulcis 
Christe, bone Jesu, lumen «ternum et indeficiens , panis 
vitæ qui nos reficis, in te non deficis ; quotidie comederis, 
et semper integer manes : resplende mihi, accende me , 
illumina et sanctifica vas tuum ; de malitia evacua, imple 
de gratia, et plenum conserva, ut ad salutem animae 
mew manducem cibum carnis tuæ, quatenus mandu- 


cando te, vivam de te, vivam perte, perveniam ad te, et 
repausem in te. 


ORATIO SANCTI AUGUSTINI AD SANCTAM TRINITATEM. 


Domine Deus noster, credimus in te Patrem, et Filium, 
et Spiritum Sancium. Ad hanc regulam fidei dirigens 
intentionem meam quantum potui, quantum me posse 
fecisti, quæsivi te, et desideravi intellectu videre quod 
credidi, et multum disputavi, et laboravi, Domine Deus , 
mea unica spes, exaudi me ne fatigatus nolim te quærere; 
sed quaeram faciem tuam semper ardenter. Tu da [qua- 
renti vias, qui inveniri te fecisti, et magis magisque in- 
veniendi te spem dedisti. Coram te est firmitas et infirmi- 
tas mea : illam serva; hanc sana. Coram te scientia et 
ignorantia mea. Ubi mihi aperuisti, suscipe intrantem. 
Ubi clausisti , aperi pulsanti. Meminerim tui , intelligam 
te, diligam te. Auge in me ista donec me formes ad inte- 

grum. Scio scriptum esse : in multiloquio non effugies 
peccatum : sed utinam proedicando verbum tuum et lau- 
dando te tantummodo loquerer! non solum fugerem 
peccatum , sed meritum bonum acquirerem quantum- 
libet multum sic loquerer. Neque enim homo de te bea- 
tus, peccatum præciperet germano in fide filio suo, cvi 
conscripsit dicens : Predica verbum , insta opportune, 
importune. Numquid dicendum est istum non multum 
locutum, qui non solum opportune, verum etiam im- 
portune, verbum tuum, Domine, non tacebat! Sed 
ideo non erat multum , quia tantum erat necessarium. 
Libera me, Deus, a multiloquio quod patior intus in 
anima mea misera in conspectu tuo, et confugientem ad 
misericordiam tuam. Non enim cogitationibus taceo, 
etiam tacens vocibus, et si quidem non cogitarem nisi 
quod placeret tibi, non utique rogarem , ut me ab hoc 
multiloquio liberares; sed multa sunt cogitationes mez 
quales nosti cogitationes hominum quoniam vane sunt. 
Dona mihi non eis consentire; et si quando me delec- 
tant, eas nihilominus improbare, nec in eis velut dormi- 
tando immorari, nec in tantum valeant apud me, ut 
aliquid in opera mea procedat ex illis, sed ab eis mea 
saltem sit tuta sententia, tuta conscientia tuente. Sapiens 
quidam cum de te loqueretur in libro suo, qui ecclesias- 
ticus proprio nomine illum vocat; Multa , inquit , dici- 
mus, et non pervenimus, et consummatio sermonum 
universa est ipse. Cum ergo pervenerimus ad te, cessa- 
bunt multa ista quæ dicimus, et non pervenimus, et 

manebis unus omnia in omnibus, et sine fine dicemus 
unum, laudantes te in unum, et in te facti etiam nos 
unum, Domine Deus, une Deus Trinitas, quzecumque 
dixi in his libris de tuo, agnoscant et tui, si quæ de meo, 
et tu ignosce, et tui. | 


CRATIO EJUSDVM. 


Salva me, Domine, rex æternæ gloriæ , qui solus potes 
salvare. Da mihi et velle et operari et perficere quz tibi 
placent et mihi expediunt. Da in perturbatione et tribu- 
latione auxilium, in persecutione solatium, et in omni 
tempore tentationis virtutem. Tribue mihi de preteritis 
malis veniam, de prwsentibus vitiis emendationem , de 
futurisque peccatis largiri digneris custodiam. Deus qui 
prescius es futurorum, qui transacta velut presentia 
conspicis, tu, Domine, oculos cordis mei aperire dignare, 
et acceptabilem tibi fac animam meam , ut semper tuus 
amor pectus meum inflammet, et per diem tecum sit 
fabulatio mea, et per noctem visitationem tuam cognos- 
cam : quia dulcia sunt eloquia tua, Domine, in faucibus 
meis, suscipe spiritum meum in tua perpetua pace. Te 
invoco, Domine, cui assistant omnes chori sanctorum, et 
glorificant cum timore et tremore : noli derelinquere 
animam meam , ut non dominetur ei quem tu confu- 
disti in desiderio tuo. Te invocoilluminatorem hominum 
et salvatorem et redemptorem. Clamo ad te, exaudi me, 
Domine , et solve vincula peccatorum meorum , in qui- 
bus constrictus teneor, qui cum Patre, etc. 


o 


ALIA EJUSDEM ORATIO AD PETENDUM SANCTUM AMOREM. 


O Domine Jesu, heu mihi misero! quod tam sero te 
amavi , pulchritudo tam antiqua et tam nova! Tu enim 
sancta gralia tua me vocasti, et rupisti surditatem meam, 
illuminasti cor meum, :agasti cæcitatem meam. Pedisti 
enim mihi sensum purum ut cognoscerem te : dedisti et 
amorem ut diligerem te, dedisti et voluntatem ut exar- 
descerem in sanctam pacem iuam. Cum enim sancta 
tibi inhæsero voluntate, nullus mihi nocebit dolor et 
labor; sed viva erit vita mea tota plena gratia tua , quo- 
niam quem tu imples sublevas eum : cum enim tui ple- 
nus non sum, oneri mihi sum. Contendunt lætitiæ mex 
flendæ cum lætandis maroribus, et ex qua parte stet 
victoria nescio. Contendunt morores mei mali cum gau- 
diis bonis, et ex qua parte stet victoria nescio. Hei mihi, 
Domine, miserere mei ! hei mihi! Ecce vulnera mea non 
abscondo : medicus enim tu es, ego æger sum, tu mise- 
ricors es, ego vero miser. Nam quid tentatio est vita 
humana super terram? Et tota spes mea non nisi in 
magna valde misericordia tua? Da, Domine, nobis et 
velle et posse perficere quod jubes, et jube quod vis. 
Imperas nobis continentiam , sed nemo potest esse con- 
linens nisi tuo dono. Et hoc ipsum est sapientia scire 
cujus hoc donum est. Per continentiam quippe colligi- 
mur in membra corporis tui , et redigimur in unum a 
quo in multa defluximus. Minus enim te amat quam 
debeat, qui tecum aiiquid amat. O amor, qui semper 

ardes, et nunquam extingueris ! Tu es charitas vera , tu 
es charitas pura. Deus meus, extingue in me omnem 
concupiscentiam malam, et accende in me suavissimam 
charitatem. Continentiam jubes , tu misericors Deus , da 
quod jubes. Jubes certe ut contineam a concupiscentia 
oculorum , et ambitione secu! istius : sed adhuc vivunt 
in memoria mea talium rerum imagines , quas ibi con- 
suetudo mea fixit, ct occursantur mihi. Numquid non 
potest manus tua, Deus omnipotens , sanare omnes lan- 
guores anim» mea, atque abundantiore gratia tua lasci- 
vos motus etiam mei operis extinguere. Auge in me, 
Domine, auge magis magisque in me munera tua, ut 
anima mea in me sequatur te. Qui cum Patre et Spiritu 
Sancto unus es Deus , unus es Dominus, vivens et domi- 
nans per omnia , et super omnia in scecula sceculorum. 
Amen. 


ORATIONES 


VARLE EX LIBRO CUI TITULUS : LIBELLUS PRECUM , DESUMPTAE. 


ORATIO SANCT! HILAHII AD CONSERVANDAM FIDEM. 


Sancta Trinitas , conserva , oro , fidei mex incontami- 
natam religionem, et usque ad excessum spiritus mei 
dona mihi hane conscientiæ mec vocem; ut quod in re- 
generationis mex symbolo baptisatus in Patre et Filio et 
Spiritu Sancto professus semper obtineam , Patrem scili- 
cet te nostrum, Filium tuum una tecum adorem, et 
Sanctum Spiritum tuum, qui ex te per unigenitum est, 

promerear , quia mihi idoneus ad fidem testis est dicens : 
Pater, omnia mea tua sunt, et tua mea. Deus meus 
Jesus Christus manens in te, et ex te et apud te semper 
Deus, qui es benedictus in secula seculorum. Amen. 


ORATIO SANCTI JOANNIS EVANGELIST/E. 


Domine Jesu Christe, te obsecro per misericordiam et 
clementiam tuam , ut prastes mihi veniam delictorum 
meorum. Aperi mihi pulsanti januam vitæ, et princeps 
tenebrarum non occurrat mihi. Non veniat mihi pes 
superbie, et manus extranea a te non contingat mihi; 
sed suscipe me secundum verbum tuum , et perduc me 
ad convivium epularum tuarum, ubi epulantur tecum 
omnes amici tui. Tu es enim Jesus Christus Filius Dei 
vivi, qui cum Patre et cum Spiritu Sancto vivis et regnas 
in secula sæculorum. Amen. 


€RATIO SANCTI MARTIXI 


AD PETENDUM AUXILIUM DEI IN PERICULO. 


Deus glorie, Deus qui unus et verus Deus, qui solus 
et justus es, Deus in quo omnia , sub quo omnia , per 
quem omnia facta sunt; exaudi me orantem sicut exau” 
disti tres pueros de camino ignis ardentis; exaudi me 
orantem sicut exaudisti Jonam de ven.re ceti ; exaudi me 
orantem sicut exaudisti Susannam , et liberasti eam de 
manu iniquorum testium; exaudi me orantem sicut 
exaudisti Petrum in mari et Paulum in vinculis. Parce 

anima mea, parce factis meis, parce cunctis criminibus 
meis, qui cum Patre, etc. 


ORATIO SANCTI AMBROSII. 


Largire mihi, Domine, Pater pie et sancte, intellectum 
qui te intelligat, sensum qui te sentiat, animam que 
te sapiat , diligentiam quz te quærat, sapientiam quae te 
inveniat, animam quæ te agnoscat , oculos cordis qui te 
videant, conversationem quas tibi placeat, perseveran- 
tiam que te expectet, finem perfectum, prssentiam 
tuam, sanctam resurrectionem , bonam retributionem, 
vitam eternam : qui regnas in secula seculorum. 
Amen. 


CRATIO SANCTI HIERONYMI AD OBTINENDAS VIRTUTES. 


Mane cum surrexero intende ad me, Domine, et 
guberna omnes actus meos, et verba mea, et cogitationes 
meas , ut totum diem transigam in tua voluntate : dona 
mihi , Domine , timorem tuum, cordis compunctionem, 
mentis humilitatem, conscienti: puritatem , ut terram 
despiciam , coelum aspiciam, infernum timeam, peccata 
odiam, justitiam diligam. Abscinde a me, Domine, gulæ 
appetitum, concupiscentiam fornicationis, amorem pe- 
cunie, pestem iracundiae, justitiam seculi, mentis aci- 
diam, vanam lætitiam , tyrannidem superbie. Planta 
in me, Domine , virtutem abstinentiæ , et continentiam 
carnis , et castitatem mentis, voluntariam paupertatem, 


— 4135 — 


veram patientiam , letitiam spiritualem , animi stabili- 
tatem , cordis contritionem, humilitatem non fictam, 
fraternam charitatem. Custodi os meum ne loquar vana, 
ne fabuler secularia , ne detraham absentibus , ne 
maledicam presentibus , ne respondeam maledictum 
pro maledicto; sed e contrario benedicam Dominum in 
omni tempore, semper laus ejus in ore meo. Custodi 
oculos meos ne videant mulierem ad concupiscendam 
eam, ne desiderent rem proximi , nec delicias hujus 
seculi; sed dicam cum spiritu David : Oculi mei semper 
ad Dominum ; et iterum : ad te levavi oculos meos, qui 
habitas in colo. Custodi aures meas ne audiant linguam 
detrahentem , ne audiant mendacium, nec verbum otio- 
sum; sed aperte sint quotidie ad audiendum verbum 
Dei. Custodi pedes meos ne circumeant domos otiosas : 
sed stent in oratione Dei firmiter immobiles. Custodi 
manus meas ne porrigantur sepe ad accipienda munera, 
sed potius eleventur quotidie in precibus Domini munde 
et puræ sine ira, et disceptatione, quo possi dicere illum 
propheticum sermonem : elevatio manuum mearum 
sacrificium vespertinum. Custodi, Domine , exitum no- 
strum, qui in tuo nomine proficiscimur, et angelus tuus 
sanctus ccelestis comitetur nobiscum , qui possit dedu- 
cere nos usque ad locum destinatum , et dirigere pedes 
nostros in viam pacis et veritatis. Custodi, Domine, cogi- 
tationes nostras, sermones et opera, ut possimus in con- 
spectu tuo perficere voluntatem tuam , et ambulare in 
via tua toto tempore vitæ nostræ, per Redemptorem ani- 

marum nostrarum Dominum nostrum, cui est gloria in 
secula seculorum. 


ORATIO SANCTI EPHREM AD PETENDUM AUX!LIUM DIVINUM. 


Domine Deus et Salvator meus, quare me dereliquisti ? 
miserere mei, quoniam tu es amator omnium solus. 
Salva me peccatorem , quoniam tu es sine peccato solus. 
Erue me de cono iniquitatum mearum, ut non infigar 
in æternum. Libera me de ore inimici mei : ecce enim 
ut lco rugiens devorare me cupit. Excita potentiam tuam 
et veni , ut salvum me facias. Emitte coruscationes tuas, 
dispermge omnem virtutem inimici, amator hominum , 
benignissime Deus. Adjuro te per miserationes tuas ne 
me cum hoedis a sinistris tuis statuas cum iis qui te exa- 
cerbaverunt. Ne dicas mihi, nescio te ; sed tribue mihi 
propter multam misericordiam tuam, indesinentem cor- 
dis compunctionem et fletum , et sanctifica me , ut fiam 
templum gratiæ tux. Qui vivis, etc. 


ORATIO BEAT! GREGORII 


IN QUA OMNIPOTENTI DEO DEBITAS AGIT GRATIARUM ACTIONES. 


Tibi ago laudes, et gratias tibi refero , Deus meus 
misericordie me: , qui me ad tuam cognitionem perdu- 
cere, et per sacri baptismatis ablutionem inter adop- 
tionis tuæ filios aggregare dignatus es. Tibi ago laudes 
et gratias, qui me ab ipsis rudimentis infantiæ usque ad 
hanc horam per inulta defluentem vitia immense boni- 
fatis tuæ patientia ad emendationem exspectas. Te laudo, 

et glorifico, qui me sepissime de multis tribulaüonibus, 
et angustiis, calamitatibus et miseriis liberasti , qui me 
hactenus de æternis suppliciis, de corporis hujus crucia- 
tibus exemisti. Te laudo et glorifico, qui mihi sospita- 
tem membrorum , tranquillitatem temporum , et hono- 
rem , affectum et charitatem , si quæ etiam in me sunt 
dona pro tuæ pietatis gratia conferre dignatus es. Quaeso, 
Domine Deus, inæstimabilem suavitatis tuæ clementiam, 
ut inchoata in me bona perficias , quidquid in me tibi 
displicet repellas, a cunctis me quz supersunt tribula- 
tionibus, iniquitatibus ac diversis malis eripias , cogita- 
tiones meas , locutiones pariter et actus in tua voluntate 
dirigas, et ne auferas animam meam de hoc mundo 
priusquam emendare studeat. In tua voluntate inter 
adversa me et prospera gradientem semper et ubique 
custodias, et ad tu: me visionis desiderata gaudia quan- 
doque perducas. 


ORATIO SANCTI ISIDOR]! PRO OMNIBUS CHRISTIANIS. 


Pie et exaudibilis Domine Deus noster Jesu Christe, cle- 
mentiam tuam cum omni supplicatione deposcimus , ut 
per interventum et meritum beat: et gloriose semper- 
que Virginis Marie, omniumque sanctorum angelorum, 
archangelorum , patriarcharum, prophetarum , apos- 
tolorum, martyrum, virginum , confessorum , mona- 
chorum, et omnium civium supernorum Ecclesie tua 
sanctae catholic: fidem augeas , pacem tribuas, rectori- 
bus nostris et nobis indulgentiam, et remissionem pecca- 

torum concedas : infirmis salutem, lapsis reparationem, 
aerum commoditatem, navigantibus atque itinerantibus 
fidelibus iter prosperum ac salutis portum, tribulantis 
gaudium , oppressis relevationem ; captivis, vinctis, et 
peregrinis remissionem , absolutionem , ad patriam re- 
versionem, mutuam discordantibus charitatem , infide- 
libus veram fidem , et defunctis fidelibus perpetuam 
requiem. Angelum tuum sanctum nobis hic et ubique 
custodem et defensorem propitius donare digneris , qui 
cum Patre et Spiritu Sancto vivis et regnas , Deus, per 
omnia secula s:eculorum. Amen. 


ORATIO 


PRO FAMILIARIBUS NOSTRIS ET CUNCTIS FIDELIBUS DEFUNCTIS. 


Te , Domine sancte , Pater omnipotens , eterne Deus, 
supplices deprecamur pro spiritibus famulorum et famu- 
larum tuacum N, quos ab origine ab hujus seculi ad te 
accersire præcepisti ; ut digneris, Domine, dare eis locum 
lucidum, locum refrigerii et quietis, et ut liceat eis tran- 
sire portas infernorum, et vias tenebrarum, maneantque 
in mansionibus sanctorum , et in luce sancta quam olim 
promisisti Abrahæ et semini ejus. Nu!lam lesionem su- 
stineant animi eorum, sed cum magnus ille dies resur- 
rectionis ac remunerationis advenerit, ressuscitare eos 
digneris , Domine, una cum sanctis et electis tuis; et ut 
deleas eorum delicta atque peccata usque ad novissimum 
quadrantem, tecumque immortalitatis vitam et regnum 
consequantur zternum per requiem æternam. 


ORATIO PRO QUALICUNQUE HOMINE FIDELI DEFUNCTO. 


Omnipotens et misericors Deus , tuam deprecamur 
clementiam , quia judicio tuo aut nascimur aut finimur, 
ut animam fratris nostri N. quam tua pietas de incolatu 
hujus mundi transire precepit, in requiem eternam 
suscipias, et in consortio electorum tuorum in resurrec- 
tione sociari permittas : utin :eterna beatitudine una cum 
illis sine fine permaneat per animam quam redemisti. 
Suscipe, Domine, cum servis tuis , et qui te confessus 
est in vita communi , et constituas eum in vita perenni. 

In Dei nomine beatorum apostolorum , martyrum et 
confessorum atque Virginum, ex libro quem beatus Hie- 
ronymus de eorum per anni circulum natalitiis con- 
scripsit. [Incipiunt nomina qua sicut a sanctis patribus 
traditum est in quotidianis sunt legenda. 

Miserere nobis miseris , misericors Trinitas sancta , et 
dimitte universa delicta nostra quæ commisimus coram 
angelis tuis in conspectu tuo, per merita et orationes et 
intercessiones et invocationes omnium sanctorum tuo- 
rum, quorum hodie sfetivitas celebretur N., et quorum 
nomina nunc recitamur. Libera nos, clemens Trinitas, 
cum omnibus fratribus et sororibus nostris ab omni 
malo przeterito , proesenti et futuro; de morte ad vitam , 
de tenebris ad lucem, de inferno ad paradisum, de malo 
ad bonum, de ignorantia ad scientiam, de peccatis ad 
veram poenitentiam , de omnibus vitiis ad perfectas vir- 
tutes, de cunctis insidiis inimici ad medicinam coales- 

lem ; et divinam protectionem per invocationem trini 
nominis tui Patris, et Filii, et Spiritus Sancti , quia qui 
fideliter et humiliter tuum invocaverit , salvus erit. 
Humiliter ergo et fideliter te postulamus, ut deleas et 
obliviscaris cuncta scelera nostra per suffragia et merita 
omnium sanctorum tuorum. Angeli, archangeli , virtu- 
tes , potestates, principatus, dominationes, throni , che- 
rubim , seraphim , patriarche , prophete , apostoli , 
martyres, et confessores, et episcopi sancti, et presbyteri 
sancli , et diaconi sancti , et omnes sancti ecelesiastici, et 
anachoritz, et eremite , et monachi, et sancto virgines, 
et sancte viduæ, et sancte sapientes, et omnes sancti 
qui nos precesserunt ab Adam usque in hodiernum 
diem , orent pro nobis. 

Per horum omnium SS. martyrum et confessorum, 
et beatarum virginum merita et orationes et interces- 
siones et passiones et suffragia, Trinitas clementissima , 
exaudi me, libera me, defende me, redime me, protege 
me, adjuva me, et salva me, conserva me, illustra 
me. Da mihi, Domine , cor contritum, purum, quod te 
videat, et cogitet, et credat : et pedes castos, qui praecep- 
tis tuis obedienter ministrent , et manus continentes sine 
ira , et vanitate ad te elevatas, quc utilitatem proximo- 
rum et misericordiam laborent. Largire, Domine Christe, 
labia discreta , quæ te benedicant, et magnificent , et 
predicent , et cum timore et tremore et exsultatione te 
semper adorent , et aures intentas , quæ nomen tuum et 
legem tuam et verba tua audiant , et oculos huiniles qui 

te videant, sensum qui te sentiat, intellectum qui te 
intelligat , et animam quæ te semper cogitet, et diligat ; 
et non veniat mihi pes superbie, et manus peccatoris 
non moveat me. 

Largire mihi, clemens Trinitas, abstinentiam et castita- 
tem, mansuetudinem, largitatem, pietatem et quietem, ct 
misericordiam , lenitatem , indulgentiam , humilitatem , 
benignitatem, hilaritatem , patientiam , modestiam , sin- 
ceritatem. Miserere mihi , Domine, miserere mihi. Da 
mihi de criminibus preteritis veniam , de presentibus 
emendationem , de futuris custodiam. Per Dominum 
nostrum Jesum Christum. 


ORACIO EUGENII EPISCOPI. 


Rex Deus immense, quo constat machina mundi, 
Quod miser en famulus posco tu perfice clemens. 
Sit mihi recta fides , et falsis obvia sectis. 

Sit mihi præcipue morum correctio præsens. 

Sim carus, humilis, verax, cum tempore præsens, 
Secreti tacitus , et linguæ famine cautus. 

Da fidum socium, da fixum semper amicum, 

Da blandum, sobrium, parcum, castumque ministrum. 
Non me pauperies cruciet, aut languor obuncet. 
Sit comes alma salus et sufficientia victus ; 

Absint divitiz, fastus, et gurgia litis, 

Invidiæ, luxus, et ventris pensio turpis. 

Crimine ne lædam quemquam, nec crimine lædar. 
Sic bene velle queam, quo pravum posse recedat. 
Nil turpe cupiam, faciam, vel proloquar unquam. 
Te mens desideret, lingua canat, actio promat. 
Da, Pater altitonans, undosum fletibus imbrem, 

Quo valeam lacrymis culparum solvere moles. 

Da, precor, auxilium, possim quo vincere mundum , 
Et vitæ stadium placido percurrere passu ; 

Cumque suprema dies morte patefecerit urnam 
Concedas veniam cui tollit culpa coronam. 


ORATIO PRO IXVIDIA HOMINUM, 


Libera nos, Domine, a latratu hominum pessimorum, 
ut detrahentia vomituum eorum caenosa contagia nos- 
tram qui a te est non polluant puritatem. Te depreca- 
mur, pius dominator Deus, qui vivis et regnas in secula 
seculorum. Amen. 


ORATIO AD POSTULANDAM PECCATORUM REMISSIONEM. 


Deus justorum gloria, et misericordia peccatorum, 
qui dixisti : I Nolo mortem peccatoris , sed magis ut con- 
vertatur et vivat : suscipe me, piissime Pater , pæniten- 
tem famulum tuum, quia tibi confiteor omnia delicta 
et peccata mea, quzecumque peccavi coram te, et coram 
sanctis angelis tuis, in cogitatione, in verbo et opere, in 
omnibus simul vitiis et peccatis , sive in superbia et ela- 
tione, unde me gravissime reor esse pollutum, et in 
omnibus peccatis quæ nascuntur ex ea, in inobedientia , 
in presumptione iniqua , atque in pertinacia et conten- 
tione, vel etiam in arrogantia et obstinatione, sive in 
gula, in qua me super mensuram occupatum oestimo , 
et in universis vitiis que generantur ex ea, in inhonesta 
letitia, in scurrilitate et risu, in vaniloquio , in immun- 
ditia simul cordis et corporis, in instabilitate mentis, in 

libidine et ebrietate , in comessatione non modica , in 
fornicatione quoque multis modis me pollutum esse 
sentio , et in cunctis sceleribus qu: pullulantur ex ea, 
in czecitate mentis, in visu malo et noxio, in auditu vano 
ac turpi, in gustu immoderato, in odoratu scelesto , in 
consensu delectationis maligne , in immenso amore 
proprie voluntatis, in periculo vite , in lascivia et petu- 
lantia , in incontinentia mali desiderii, consilio iniquita- 
tis, in odio mandatorum tuorum , et in negligentia 
atque in inconsideratione vitæ futurz, in avaritia quoque 
surabundanter me reor esse demersum , et in tota serie 
criminum quz procedunt ex ea, in invidia et dolo , in 
furto et rapina , in perjurio atque mendacio , in inquie- 
tudine mentis , in injusto judicio vel fraude , in veritatis 
contemptu , in oblivione beatitudinis sempiterna, et in 
obduratione mortis. Deinde in ira et in iracundia nimium 
me esse arbitror depravatum , et in omnibus delictis 
ejus radice surgentibus, in tumore mentis, in rixa et 
dissentione, in contumelia, in injurgandi vel ulciscendi 
amore, in odio, in impatientia, in maledictionibus , in 
indignatione iniqua, in recordatione injurie mee, in 
acedia etiam immensa timeo me nimium obnoxium 
esse, et in omni labe facinorum ex ejus fomite prorum- 
pentium , in somnolentia et boni operis pigritia , in 
inconstantia , in pervagatione mentis, in trepidatione 
laborandi, in tædio cordis, in moratione atque delec- 
tatione , in tristitia injusta ab antiquo in me hoste com- 
missa, et in ejus semine nequissino valde timeo me 

obvolutum, in malignitate animi , in asperitate linguæ , 
in amaritudine verborum , in rancore animi , in pusilla- 
nimitate , in cenodoxia namque vitio et in omnibus 
malis quie prodeunt ex ea valde me depravatum esse 
arbitror, in jactantia, in arrogantia, in indignatione 
proximorum , in discordia, et hypocrisi , et innumeris 
peccatis. Insuper etiam multis in afflictione et in angu- 
stia constitutis per gratiam tuam subvenire potui , mul- 
tosque de tribulatione et angustia liberare, sed meis pec- 
catis tardantibus minus hoc egi , quam debui , et scepe 
sciens malum persilui et bonum loqui neglegi: unde 
nunc reum me esse gravissime sentio, meque reum 
esse confiteor ; sed tu, Domine, qui omnia nosti etiam 
antequam fiant, tibi patefaciam omnia facinora cordis 
mei, tuam misericordiam humiliter invoco , ut omnia 
quacumque peccavi coram te, et de quibuscumque mea 
me accusat conscientia, seu quæ confessus , seu quz per 
negligentiam vel oblivionem detegi in cogitatu, in verbo 
et opere, vel in negligentia mea, haec omnia oblivioni 
in perpetuum tradas. Tu, Deus infinitze misericordie, 
qui omnibus invocantibus te in veritate subvenire soles, 
te supplici mente deposco, ut ex his omnibus mihi in 
hujus vitæ spatio compunetionem saluberrimam ex inti- 
mo corde, veramque poenitentiam, confessionem puram, 
emendationemque per omnia dignam , uberem etiam 
lacrymarum fontem quo defleam mala qux commiseram 
largire digneris. Nam si qua sunt de supra nominatis , 
quibus non sum pollutus , tu: est, Domine, pietatis 

defensio, malum vero semper a me factum scio , ab 
incautione mea vel etiam ignorantia. Tuum tamen, 
Domine , plasma sum , meque sacratissimo et pretiosis- 
simo sanguine tuo redemisti. Miserere mihi et gemitum 
fructiferum tribue , ne iterum lugenda committam. Tu, 
Domine piissime, omnium largitor bonorum, tribue mihi 
contra spiritum superbis humilitatem veram, per quam 
universa mala superbie valeam vincere; contra gulam 
et concupiscentiam malam continentiam dignam ; et 
contra immunditiam fornicationis cordis et corporis ca- 
stitaten , et totius pravae delectationis mortificationem , 
jejunii vel orationis instantiam , atque vigiliarum con- 
suetudinem sanctam : ita ut omnia valeam tentamenta 
diaboli per misericordiam grati tuc superare : contra 
avaritiam tibi placitam largitatem, vires et scientiam 
superandi omnia qua nascuntur ex ea ; contra iræ impe- 
tum patientiam, temperantiam animi : ita ut omnia quae 
prodeunt ex ea exstinguantur in me; contra acediam 
boni operis, perseverantiam et studium sancti certaminis 
ad implendam in omnibus voluntatem tuam quantum 
tuæ sit donum pietatis in me ; contra tristitiam gaudium 
mihi , Domine, tribue spirituale , per quod omnia vitio- 
rum mala penitus evellantur ; contraque vanam gloriam 
plenissimam fidem, spem firmam, et charitatem perfec- 
tam , ut te toto corde, tota mente, tota etiam merear 
virtute diligere, hic quoque omnium peccatorum remis- 
sionem pleniter percipere , et in futuro æternam læti- 
tiam possidere quod ipse nobis praesta, Filius Dei manens 
ME T 10 

et regnans cum Patre et Spirictu Sancto, unus Deus in 
Trinitate et in unitate perfecta in secula seculorum. 
Amen. 


ORATIO PRO ITER AGENTIDUS. 


Domine sancte, Pater omnipotens , zterne Deus, qui 
es doctor sanctorum , et dirigis itinera sanctorum, dirige 
angelum pacis nobiscum , qui nos ad loca destinata per- 
ducat. Sit nobis comitatus jucundus, ut nullus viz nostra 
subripiat inimicus. Procul a nobis sit malignorum acces- 
Sus, et comes nobis dignetur esse semper sanctus. Per 
Dominum. 


ORATIO PRO ISDEM. 


Domine Sancte, Pater omnipotens , æterne Deus , pro- 
pitiare digneris supplicationibus nostris, et mitte ange- 
lum tuum sanctum nobiscum , qui nos a cunctis adver- 
sitatibus protegat, et in servitio sancti nominis tui ubique 
custodiat, ut nullus nos in viam nostram decipiat inimi- 
cus, sed mereamur ab omni hoste triumphum, et tua 
semper miserationis subsidium : quatenus tua jussa 
complentes, sospites ad propria redeamus, per te, Christe 
Jesu, qui cum Patre et Spiritu Sancto vivis. 

Omnipotens et misericors Deus, tuum super nos nomen 
supplices invocemus, ut tua largiente clementia bene 
ambulemus in prosperis, et ut nomen tuum sit semper 
in cogitationibus, in verbis, et in operibus nostris, angeli 
tui sancti comitentur nobiscum ; archangelorum, pa- 
triarcharum , prophetarum, apostolorum , martyrum, 

confessorum , et omnium sanctorum tuorum auxiiientur 
nobis orationes. Emitte, Domine, super nos spiritum 
castitatis, benignitatis, et veritatis, misericordisx et largi- 
latis, tuæque perpetuw charitatis, lucis et pacis, qui nos 
regat, protegat, atque ab omni malo defendat, ut per 
vias planas et rectas cui» omni fiducia sine impedir:ento 
ad loca desiderata possimus pervenire, et in nomine tuo 
sancto cum sanitate et letitia ad propria possimus habi- 
tacula remeare. Per Dominum nostrum Jesum. 


ORATIONES 


EX LIBRO CUI TITULUS : de usu psalmorum , DESUMPTÆ. 


Previa monitio de usu psalmorum. 


Primus usus. SY vis pro peccatis tuis poenitentiam 
agere, et confessione peccatorum tuorum veniam rogare 
delictis, quantum vales intente, non celeritate verborum, 
sed mente cogitando ac scrutando, decanta septenos 
psalmos Davidicos. Et celerrime invenies clementiam 
Dei. 

Secundus usus. Si vis mentem tuam spirituali gaudio 
et lætitia illuminare, et magnam spem de Dei indulgen- 
tia tibi promittere; et si vis orare, mitte mentem tuam 
ad virtutem psalmorum quorum initium est : Exaudi, 
Domine, justitiam meam ; ad te, Domine, levavi ; Deus 
in nomine tuo ; Deus misereatur nostri; Deus in adju- 
torium; in te, Domine, speravi; inclina, Domine. Ft 
nullatenus poteris tua propria lingua, nec humano sensu 

tam perfecte miseriam tuam ac tribulationem, angu- 
stiamque diversarum tentationum explicare; et illius 
misericordiam implorare, quam in his psalmis, et cæte- 
ris his similibus. 

Tertius usus. Si vis omnipotentem Deum laudare , et 
ipsius majestatem, omniumq::e beneficiorum suorum, 
gratias agere , decanta illos psalmos, quorum titulus est 
alleluia : vel Ps. 14, 72, 13; vel alios similes. 

Quartus usus. Si diversis tentationibus afflictus sis , et 
vel humanis vel spiritualibus tentationibus undique 
astrictus, et tibi videris a Deo derelictus , qui plerumque 
sanctos suos ad tempus derelinquit probandos, et per id 
tibi videatur tentatio major esse quam tolerare possis , 
intima mente decanta illos psalmos, quorum caput est : 
Deus, Deus meus, respice in me ; Exaudi, Deus, oratio- 
nem meam, cum deprecor ; Salvum me fac, Deus. Et 
clemens Deus statim te adjuvabit, et tentationem , quam 
pateris, tolerare te posse efficiet. 

Quintus usus. Si tibi vita præsens fastidiosa sit, et ani- 
mum tuum delectet supernam patriam contemplari, et 
omnipotentem Deum ardenti desiderio querere , intenta 
mente hos psalmos decanta : Quemadmodum ; quam di- 
lecta; Deus, Deus meus. Et clemens Deus citius mentem 
tuam consolobitur. 

Sextus usus. Si te in tribulationibus a Deo derelictum 
intelligas, compuncto corde decanta hos psalmos : Usque- 
quo, Domine; Deus auribus nostris; miserere mei, 
Deus ; Exaudi , Deus , orationem meam , et ne despezxe- 

ris ; in te, Domine , speravi. Et Deus statim lætificabit te 
in omnibus angustiis tuis. 

Septimus usus. Post acceptum quietem, et prosperitatis 
tempore, hos psalmos decanta in laudem; Benedicam 
Domino; Benedic, anima mea, Domino; Exaltabo 
te, Deus meus, rex. Et in omni tempore sive prosperi- 
tatis , sive adversitatis, semper hymnum trium puero- 
rum decanta. Nullus itaque virtutem hujus nominis 
explicare potest, in quo omnis creatura ad laudandum 
Creatorem invocatur. 

Octavus usus. Si volueris intima mente exercere te in 
divinis laudibus ac preceptis, et mandatis coelestibus, 
psalmum, Zeati immaculati in via, decanta. Et licet 
usque ad obitum vitæ tuæ hujus psalmi virtutem contem- 
pleris atque scruteris, nunquam perfecte illum, ut puto, 
intelligere poteris. In quo nullus versus est , quin insit 
vel via Dei, vel lex, vel mandatum, seu praeceptum Dei, 
vel verba, aut justificationes , vel judicia , aut sermones. 
Et ideo non est tibi opus, ut per diversos libros animum : 
diffundas. 

Nonus usus. In psalterio usque ad obitum vitæ tuc 
habes materiam legendi, scrutandi, docendi ; et omnem 
virtutem divinorum dictorum invenies in psalmis, si 
intima mente perscruteris , et ad medullam intimi intel- 
lectus per Dei gratiam perveneris. 

ORATIO AD ADOGANDUM, GRATIAS AGENDUM ET PETENDUM. 


Domine Deus omnipotens , eterne et ineffabilis, sine 
fine atque initio, quem unum in Trinitate , et trinum in 
unitate confitemur; te solum adoro, te laudo, te behe- 
dico, teque glorifico. Tibi, o misericors et clemens , gra- 
tias refero, qui me exutum nocte perfidiæ et erroris, 
participem fieri tribuisti grati; tue. Perfice, quaeso, 
Domine, ceptum in me opus misericordie tue. Dona 
mihi semper cogitare , loqui et agere qua placita sunt 
tibi; et gratuita me ubique pietate custodiens, fac me 
indignum et miserum ad tuam pervenire visionem.. 
Amen. 


H 


AD LAUDANDUM DEUM. 


Versus. 


Benedicat nos omnipotens et misericors Deus, qui fecit 
ccelum et terram. Benedicimus Patrem, et Filium et 
Spiritum Sanctum : laudamus et super exaltamus eum in 
secula. Benedictus es, Domine Deus Patrum nostrorum, 
et laudabile et gloriosum nomen tuum in secula. Qui 
timetis Dominum, benedicite Domino : benedictus Domi- 
nus ex Sion, qui habitat in Jerusalem. Cantate Domino, 
et benedicite nomen ejus : bene nuntiate de die in diem 

salutare ejus. Nos qui vivimus, benedicimus Domino ; ex 
hoc nunc et usque in seculum. Benedictus Dominus 
Deus Israel, qui fecit mirabilia magna solus : et benedic- 
tum nomen majestatis ejus in eternum , et in seculum 
seculi. Benedicam Domino in omni tempore , semper 
laus ejus in ore meo. Laudabo nomen Dei mei cum can- 
tico, et magnificabo eum in laude. Laudent eum coeli et 
terra, mare et omnia qua in eis sunt. Cantabo Domino 
in vita mea, psallam Deo meo, quandiu fuero. Suavis sit 
ei laudatio mea, ego vero delectabor in Domino. Sit glo- 
ria Domini in seculum saeculi, letabitur Dominus in 
operibus suis. Laudem Domini loquitur os meum, et 
benedicat omnis caro nomen sanctum ejus in æternum , 
et in seculum seculi. Sit nomen Domini benedictum , 
ex hox nunc et usque in seculum. 


Gratiarum actio. 


Gratias tibi ago infinita misericordia, Domine Deus 
omnipotens, qui me per aquam sacri baptismatis, et 
renovationem sancti spiritus ab originalibus vinculis 
expedisti. Gratias tibi ago, qui me in te credere recte 
fecisti , et tuorum me fidelium numero sociare dignatus 
es. Te laudo et glorifico, misericordissime Domine, 
qui me per universa crimina percurrentem non es 
passus perire; sed benigne revocans de profundo me 
iniquitatis ereptum, ad  pomitentiam perduxisti. Te 
laudo, et glorifico, qui me de «terna mortis interitu, de 
peenis et hujus carnis cruciatibus, in qua affligi dignus 

sum , hactenus liberasti. Tibi ago laudes et gratias, qui 
me de multis mortibus, de multis opprobriis, calamita- 
libus et miseriis, de immanissimis diaboli laqueis, de 
immundis desideriis exemptum , diruptis vinculis , qui- 
bustenebar astrictus, perducere dignatus es ad servitium 
tuum. Tibi ago laudes, et gratias, qui me eripiens a jur- 
giorum procellis, des mihi servorum tuorum perfrui 
charite, qui mihi salutem corporis, et animi largiris 
quietem. Tibi laudes, tibi, Domine, decanto honorem et 
gloriam, qui quotidie me et sine intermissione delin- 
quentem, et tua precepta postponentem , tanta adhuc 
patientia quotidie ad emendationem exspectas. Quaeso, 
Domine Deus meus, qui mihi usque ad presentem 
horam tuam misericordiam impendere dignatus es, per- 
fice opus misericordie tuæ; libera me a malis omnibus, 
quae premunt me, sicuti copisti; salva me usque in 
finem per Jesum Christum servatorem et recuperatorem 
nostrum, qui tecum et cum Spiritu Sancto vivit et 
regnat in sæcula seculorum. Amen. Deo gratias, Deo 


gratias, Deo gratias. Benedicta gloria Domini de loco 
Suo. 


II . 


DOENITENTIA, ET PUBLICAE POEXITENTLE GEMITUS. 


Versus. 


Ego dixi, Domine, miserere mei , quoniam iniquitates 
mea supergresse sunt caput meum , multiplicatæ sunt 

super capillos capitis mei. Quo ibo a spiritu tuo? Eripe 
me de inimicis meis, Deus meus. Suscipe me secundum 
eloquium tuum. Ab occultis meis munda me, Domine. 
Propter nomen tuum, Domine, propitiaberis peccato 
meo. Quoniam iniquitatem ego agnosco. Delictum meum 
cognitum tibi feci. Adjutor meus esto, ne derelinquas 
me. Quoniam tu es patientia mea. Adjutor meus tu es. 
Sit nomen Domini benedictum. 


Confessio peccatorum. 


Tibi, Domine Deus, confiteor crimina et delicta. Tu 
propter ineffabilem pietatem et misericordiam tuam sus- 
cipe, quaeso , confessionem meam: imo ipse largire , ut 
toto corde confitear. Tu enim, clementissime Domine, 
dignatus es dicere : Volo mortem. peccatoris, sed ut con- 
vertatur et vivat. Multis vitiis infelix sine intermissione 
deservio , ac propter hoc gravatur anima mea, et corpus 
meum : unde somniculosus ac torpens, tarde ad ora- 
tiones et officia accurro, et semper alienatus et negligens 
assisto. Libidinis stercoribus putrefactus sum, et intus 
exteriusque totus inquinatus. Pollutum est cor meum, et 
labia mea, oculi mei, etaures mex, gustus meus, pariter 
odoratus et tactus, et usque ad hanc horam cogitatio- 
nibus vanis sordidatur cor meum. Tristitia demersus 
sum , acedia dissolutus, iræ facibus inflammatus sum, 
cupiditatis igne perustus , invidi: venenis infectus sum , 
fraterno odio toxicatus, detractione convulsus sum, omni 
malitia tabefactus, oblivione et desidia hebetatus sum ; 

fraude et hypocrisi, fragilitate et negligentia languidus, 
falsitate et mendaciis maculatus sum , van glori levi- 
tate turgidus. Sepe majorum jussa contempsi. Sepe 
rebellans et murmurans exstiti. Sæpe corde tumido 
excusationes falsas objeci. Promisi de his et hujusce- 
modi malis emendationem, et semper in eisdem rela- 
bor. Promissiones meas, quibus me sanctam regulam 
scrutaturum spopondi, momentis singulis violo. Semper 
infelix, ad vaniloquia , ad otiositatem festino. Heu me ! 
Quante impietates, quante diverse tenebre lacerant 
mentem meam ! Quae universa, nisi ineffabili bonitatis 
tu: misericordia repellas ac deleas; mortua est in pec- 
catis anima mea. Plura sunt mala mea , in quibus per 
ignorantiam lapsus sum : plura, quae animo meo exci- 
derunt. Innumera sunt omnino mala, qux miser com- 
misi, et quanta enarrare non sufficio: pro quibus omni- 
bus mihi perdito tormenta pariter, et vermes, et ignis 
paratur æternus. Sucurre, Domine Jesu Christe , mihi 
miserrimo et captivo; et ne me perire patiaris, quem 
dignatus es redimere pretioso sanguine tuo. Ne perdas 
me cum peccatis meis, neque in æternum reserves mala 
mea. Ne projicias me a facie tua, ne despicias me, neque 
confundas me peccantem in te. Reminiscere miseratio- 
num tuarum. Qui facis magna et mirabilia absque nu- 
mero, serva me gratuito munere tuo. Qui non sprevisti 
publicanum , ne spernas me. Qui latroni in cruce posito 
subvenisti, subveni mihi. Qui mulieri peccatrici flenti ad 
vestigia tua misertus es, miserere mei. Cui est cum Deo 

Patre et Sancto Spiritu æquus honor, et par gloria in 
secula seculorum. Amen. | 


IV 


SUPPLICATIO PRO GRATIA VIRTUTES OMNES CONSEQUENDI 
ET VITIA CONTRARIA EMENDAXDI. 


Versus. 


Custodi animam meam, et eripe me, Domine; non 
confundar, quoniam invocavi te. Confundantur et defi- 
ciant , detrahentes anim: mæ ; operiantur confusione et 
pudore, qui quærunt mala mihi. Exsurge, Domine, præ- 
veni eos , et subverte eos , eripe animam ab impio , fra- 
meam inimicorum de manu tua. Deus meus, eripe me 
de manu peccatoris , et de manu contra legem agentis et 
iniqui. Intende anim: mez, et libera eam, propter ini- 
micos meos eripe me. Esto mihi in Deum protectorem, 
etin locum munitum, ut salvum me facias. Exaudi, 
Domine, vocem meam, qua clamavi ad te, miserere mei 
et exaudi me. Exaudi, Domine, vocem deprecationis 
meæ, dum oro ad te, et dum extollo manus meas ad 
templum sanctum tuum. Intret oratio mea in conspectu 
tuo : inclina aurem tuam ad deprecationem meam , Do- 
mine. Intret postulatio mea in conspectu tuo, Domine , 
secundum eloquium tuum eripe me. Eripe me, Domine, 
ab homine malo ; a viro iniquo libera me. Eripe me de 
operantibus iniquitatem, et de viris sanguinum salva 
me. Convertantur inimici mei retrorsum, in quacumque 

die invocavero te , ecce cognovi quoniam Deus meus es 
tu. Fac mecum, Domine , signum in bonum , ut videant 
qui me oderunt, et confundantur. Sit nomen Domini 
benedictum, ex hoc nunc et usque in seculum. 


Postulatio. 


Presta mihi, Domine, spiritum , ut te tota cordis 
intentione exquiram ; deinde ut digna petam ; postremo 
ut petitionum mearum effectum consequar. Exue me a 
peccatis praeteritis , custodi me ab imminentibus, muni 
me a futuris. Dona cibi potusque congruentem abstinen- 
tiam , castitatis cingulum , cordis labiorumque mundi- 
tiam, largire mihi patientiam , longanimitatem, benig- 
nitatem , modestiam , spirituale gaudium , et perfectum 
mundi contemptum. Tribue mihi nulli occasionem scan- 
dali praebere, simplicitatem puritatemque diligere , 
instanter ea qui pacis sunt sequi. Longe fac a me 
hypocrisim , tribue mihi veram humilitatem, plenam 
confessionem, perfectam emendationem. Aufer a lingua 
mea jurandi consuetudinem , mendaciorum nebulam , 
deiraetionis pestem , murmurationis ingluviem, scurri- 
litatis ac stultiloquii vanitatem. Pone custodiam ori meo, 
et ostium circumstantie labiis meis. Concede mihi, 
quaso, majorum subdi imperiis, et alacri corde ad obe- 
dientiam, ad compassionem , ad concordiam, sine mora 
concurrere. Da mihi in omnibus discretionem, ut pos- 
sim inter bona malaque discernere , ut bonos valeam ad 
meliora exhortari, et eos qui adverse gradiuntur, ad tuæ 


rectitudinis lineam revocare. Excita torporem meum, 
et desidiam meam tuis stimulis , et fac me strenue per- 
severare in preceptis et laudibus tuis. Dona mihi pru- 
dentiam , justitiam , fortitudinem , sive temperantiam. 
Largire mihi fidem rectam , spem inconcussam , chari- 
tatem perfectam. Infunde cordi meo spiritum sapientiz 
et intellectus, consilii et fortitudinis, scienti: et pietatis, 
atque timoris tui. Dona mihi, Domine , benedictionem 
de rore cœli , et de pinguedine terre : da irriguum su- 
perius, et irriguum inferius. Concede misere anime 
mese liquefieri igne charitatis tuæ , fac me tuo desiderio 
mundo funditus exstingui. Concede mihi cor habere 
contritum et humiliatum coram te semper. Largire , me 
in conspectu tuo per ignem compunctionis hostiam vivam 
fieri. Summa æterna lux , illumina me. Summa eterna 
virtus, libera me. Summa «eterna fortitudo, conforta 
me. Summa seterna sapientia, depelle tenebras igno- 
ranti: mea. Summa eterna misericordia , miserere mel. 
Dona mihi toto corde meo, tota anima mea, totis viri- 
bus meis, exquirere faciem tuam semper. Et perduc 
me misericors ad tuam sanctissimam visionem. Adsit, 
quaeso, mihi beatorum angelorum tuorum pia custodia, 
et presta ut apud te pro me felicissima sanctorum tuo- 
rum agmina intercedant. Concede mihi fragilissimo di- 
lecti tui Filii sequi et imitari vestigia, ut merear conse- 
qui misericordiam tuam et ad gaudia pervenire pro- 
missa. 

Alia oratio ad Patrem in nomine filii. 


Deus ineffabilis et incircumscriptze naturz, institutor 
omnium rerum , et Domini nostri Jesu Christi Pater, qui 
eumdem dilectum Filium de sinu tuo misisti ad publi- 
cum nostrum, suscipere nostram vitam, ut nobis daret 
suam ; obsecro te, ut des mihi cum eodem Filio tuo te in 
omnibus benedicere et glorificare, quia quorum una est 
substantia, unum et datum. Des etiam mihi per illum 
et cum illo peccatorum omnium veniam, et mandato- 
rum tuorum custodiam ; dilectionem tuam, et frater- 
num amorem, contra diabolum fortia arma , et erga 
fratres charitatem perfectam ; temperantiam cibi et po- 
tus, et libidinis continentiam ; auditum castum , et sim- 
plicem visum ; puritatem cordis, et munditiam corporis ; 
cogitationem mundam, et oris et cordis custodiam , ut 
nec cor intus iniquitatem concipiat, nec lingua fores 
parturiat, ut nec falsa loquar, nec vera taceam, nec 
salutifera abscondam, nec mortifera proferar. Precor 
ergo, ut des mihi assiduitatem orationis, frequentiam 
lectionis, ut praecepta tua infatigabiliter legam, et in- 
explebiliter diligam , et efficaciter compleam , et quid- 
quid in me pravum deprehendero, corrigam ; quod 
rectum est teneam , quod deforme componam, quod 
pulchrum excolam, quod sanum servem, quod infir- 
mum corroborem. Des insuper mihi despicere tempo- 
ralia, et æterna diligere, ut mortuum mihi deputem 
mundum. Nec gaudens, nec lugens de temporalibus, 

ut nec metuam aliquid temporale nec diligam, nec blan- 
dis corrumpar, nec adversis concutiar. Et quia ipse tuus 
unice natus dixit : Nemo venit ad me , nisi Pater, qui 
misit me, traxerit eum, obsecro, Domine, et supplici- 
ter rogo, trahe me tu ad ipsum, et ipse me perducat ad 
te illuc, ubi est sempiterna vita , et sempiterne beata ; 
æterna securitas, et secura tranquillitas; felix æterni- 
tas , et æterna felicitas ; ubi est amor perfectus, et nul- 
lus timor ; ubi est dies æternus , et unus omnium spiri- 
tus : ubi tu cum illo, et ille tecum in communione sancti 
spiritus zternaliter ac sempiternaliter vivis et regnas 
Deus. Per omnia saecula seculorum. Amen. 


y 


PRO CONTEMPLATIONE ET AMORE C(ELESTIS PATRIÆ, QUÆ 
NONNIS! A MUNDI CONTEMPTORIBUS PERCIPITUR. 


Nora. Admonet nos Apostolus, dicens: Si consurrezis- 
tis cum Christo, que sursum sunt quarite, ubi Christus 
est in dextera Dei sedens. Et iterum : Nostra autem con- 
versatio in coelis est. Si ergo nostra conversatio in cadis 
est, lugeamus nos in hoc calamitoso itinere, quamdiu ex- 
sulamus in hoc a patria. Transcendamus contemplationis 
pennulis, cuncta quie coeperunt ex tempore, et cum tem- 
pore finiuntur ; et ad illam totis desideriis patriam mente 
volitemus, ad quam in tempore pergitur, sed sine tem- 
pore vivitur. Ad accendenda ergo nostra desideria, hos 
quinque canamus spiritu et mente quotidie : Sicut ser- 


vus; judica me Deus, et discerne; Te decet hymnus 
Deus; quam amabilia sunt ; voce mea ad Dominum 
clamavi ; voce mea ad Dominum. Hi etiam in tribula- 
tione mentes consolantur et sablevant. 


Versus. 


Te decet hymnus Deus in Sion, et tibi reddetur votum 
in Jerusalem. Illic ascenderunt tribus, tribus Domini, tes- 
timonium Israel, ad confitendum nomini tuo. Domine , 
exaudi orationem meam , ad te omnis oratio veniat. Bea- 
tus quem elegisti et assumpsisti, inhabitabit in atriis 
tuis. Heu me ! quod incolatus meus prolongatus est, ha- 
bitavi cum habitantibus cedar, multum incola fuit anima 
mea. Negavit consolari anima mea, memor fui Dei, et 
delectatus sum. Defecit cor meum, et caro mea : Deus 
cordis mei, et pars mea Deus in sæcula. Quid mihi est 
in coelo, et a te quid volui super terram ? quoniam incola 
ego sum apud te in terra, et peregrinus sicut omnes 
patres mei. Sitivit in te anima mea , quam multipliciter 
et caro mea. Domine, dilexi decorem domus tuæ, et 
locum tabernaculi glori tuæ. Tene manum dexteram 
meam , et in voluntate tua deduc me , et cum gloria as- 
sume me. Ut videam voluntatem Domini, et protegar a 
templo sancto ejus. Ut audiam vocem laudationis tuæ, 
et enarrem universa mirabilia tua. Et ut inhabitem in 
domo Domini in longitudine dierum. Ego autem cum 
justitia apparebo in conspectu tuo, satiabor dum mani- 
festabitur gloria tua. Domine Deus meus, in zternum 

confitebor tibi. Sit nomen Domini benedictum, et ex hoc 
nunc et usque in seculum. 


Confessio Patris et Filii et Spiritus Sancti. 


Confitebor tibi, Domine, rex coeli et terrx , et honori- 
fico te sacrificio laudis: et quia exteriora mihi munc7a 
desunt, quæ sunt in me vota laudationis reddam tibi. 
Credo te toto corde, et ore confiteor Patrem , et Filium , 
et Spiritum sanctum, in personis ternionem, in substan- 
tia unionem ; non corpus , aut in corpore positum, ne- 
que in diversis speciebus aut mistum , aut membrorum 
compagibus effigiatum, sed unius, simplicis, incorpo- 
rex , atque invisibilis nature ; nihil in te majus aut infe- 
rius habentem ; sed per omnem modum, , ex omni parte 
sine deformitate perfectum, sine quantitate magnum, 
sine qualitate bonum, sine tempore sempiternum , sine 
morte vitam, sine infirmitate fortem , sine mendacio 
veritatem, sine loco ubique totum, sine sinu ubique 
praesentem, sine extensione omnia implentem, sine con- 
tractione ubique occurrentem , sine motu omnia tran- 
scendentem , sine statu infra omnia manentem , sine in- 
digentia omnia creantem, sine labore omnia regentem, 
sine sui initio omnibus initium dantem , sine sui muta- 
tione omnia mutabilia facientem ; in magnitudine infi- 
nitum, in virtute omnipotentem , in bonitate summum, 
in sapientia inzestimabilem, in consiliis terribilem , in 
justitiis justum, in cogitationibus secretissimum, in ver- 
bis veracem , in operibus sanctum , in misericordiis 

copiosum , erga delinquentes patientissimum, erga pa- 
tientes pium ; semper idem ipsum zternum ac sempi- 
ternum, immortalem atque incommutabilem. Quem 
nec spatia dilatant, nec brevitas locorum angustat , nec 
receptacula ulla coarctant, nec voluntas variat, nec ne- 
cessitudo corrumpit, nec mæsta perturbant, nec læta 
demulcent. Cui nec oblivio tollit, nec memoria reddit ; 
nec preterita transeunt, nec futura succedunt. Cui nec 
origo initium, nec tempora incrementum, nec casus 
finem dabit ; sed ante secula , et in szeculis, et per secula 
in æternum vivis. Et est tibi perennis laus, et «terna 
gloria, summa potestas , et singularis honor, perpetuum | 
regnum, etsine fine imperium : per indefessa et immor- 
talia seecula seculorum. Amen. 


VI 


PRO CUSTODIENDA HUMILITATE , ET COGNITIONE NUMANÆ 
FRAGILITATIS. 


Versus. 


Memento, Domine, quoniam pulvis sumus , homo 
sicut fenum dies ejus, et sicut flos agri, ita efflorebit. 
Quia spiritus pertransibit ab eo, et non erit, et non co- 
gnoscet amplius locum suum. Exibit spiritus ejus, et 
revertetur in terram suam : in illa die peribunt omnes 
cogitationes eorum. Ego dixi in excessu mentis mez ; 
omnis homo mendax. Memorare , Domine, qua est mea 
substantia : non enim vane constituisti filios hominum. 


— 163 — 


Domine, quid est homo, quod innotuisti ei ; aut filius 
hominis, quoniam reputas eum ? humiliatus sum usque- 
quaque, Domine, vivifica me secundum verbum tuum. 
Vide humilitatem meam , et eripe me: quia legem tuam 
non sum oblitus. Custodiens Dominus parvulos, humi- 
liatus sum, et liberavii ine. Ego vero egenus et pauper 
sum, Dominus curam habet mei. Sit nomen Domini 
benedictum, et ex hoc nunc et usque in seculum. 


Oratio. 


Domine Jesu Christe , qui in hunc mundum propter 
peccatores de sinu Patris advenisti , ut nos de eodem pec- 
cato redimeres , quia scio et credo ; non propter justos, 
sed propter peccatores in terra habitare voluisti. Exaudi 
me, Domine Deus, peccatorem et culpabilein , et indi- 
gnum et negligentem , et obnoxium. Tibi confiteor omnia 
peccata mea , omnia mala mea , quidquid in hoc seculo 
gessi , delicto meo, actu, sive iniquis cogitationibus , de 
omnibus veniam peto. Peccavi : tamen te non abnegavi , 
quia scio et credo quia tu Pater es. Indulge mihi, Christe. 
Te laudo, te magnifico, te glorifico, Trinitas sancta. Tibi 
gratias ago in omnibus infirmitatibus meis, quia non 
habeo spem in alium , nisi in te, Deus meus. Ad portum 
Ecclesi: tux, Christe, confugio , et ante pignora sancto- 
rum tuoruni prostratus indulgentiam peto. Precor et 
supplico tibi, Deus, ut mihi concedere digneris pro tua 
misericordia misericordiam , et pietatem usque in finem 
meum, et in illa hora tremenda, quando anima mea 

migratura erit de corpore meo. Presta mihi sensum rec- 
tum , fidem rectam , et credulitatem. Omnipotens Deus , 
Deus meus, exaudi me, ut animam meam liberare di- 
gneris de inferno inferiori. Deus omnipotens , libera me 
de poena infernali. Deus omnipotens, libera me de igne 
inexstinguibili. Deus omnipotens, libera me de proto- 
plasto Satana. Deus omnipotens , libera me de vermibus 
immortalibus. Deus omnipotens , libera me de mansione 
impiorum. Deus omnipotens , libera me de angustia œter- 
na. Deus omnipotens, liberare digneris animam meam 
de tenebris exterioribus. Quia in te confido, quia opus 
manuum tuarum sum ego, ne me despicias, Christe. 
Rogo sanctam ac beatissimam matrem nostram Mariam, 
rogo vigenti quatuor seniores, omnes sanctos angelos tuos 
deprecor, omnibus sanctis patriarchis et prophetis sup- 
plico , omnes apostolos et martyres, et confessores tuos, 
atque virgines rogo : similiter omnes sanctos tuos, et 
electos Dei invoco in auxilium meum. Et in illa tremenda 
hora, quæ anima mea egressura erit de corpore meo, 
sancte archangele, deprecor, qui animarum accipienda- 
rum accepisti potestatem , ut animam meam suscipere 
digneris , quando de corpore erit egressura : et libera eam 
de potestate inimici , ut pertransire possim portas infero- 
.rum et vias tenebrarum, ut non se opponat leo vel dra- 
co, qui consuetus est animas inferorum recipere, et ad 
&terna tormenta detrahere. Te deprecor, sancte Petre, 
princeps apostolorum , qui tenes claves regni coelorum, 
et accipiendarum animarum accepisti potestatem, ut por- 

tam paradisi mihi aperire digneris. Domine Jesu Christe, 
fili Mariæ, processum do tibi, ut agas de anima mea 
pietatem et misericordiam, quia in te speravi. Christe 
Redemptor mundi , quando occursurus sum , ne sim ex- 
pulsus a facie tua, quia non mereor coronam vel veniam, 
nisi mihi concedere digneris. Auxiliatrix sit mihi sancta 
Trinitas , exaudi me , Domine, qui es Deus meus vivus, 
et virtus mea , judex justus. Tu medicus potentissimus. 
Tu es sacerdos in ceternum. Tu dux ad patriam. Tu lux 
mea vera. Tu dulcedo mea sancía. Tu sapientia mea clara. 
Tu simplicitas mea pura. Tu anima mea catholica. Tu 
concordia mea pacifica. Tu custodia mea tota. Tu per- 
fectio mea tota. Tu salus mea sempiterna. Tu misericor- 
dia mea magna. Tu vita mea immaculata. Tu patientia 
robustissima. Tu redemptio mea facta. Tu resurrectio 
mea sancta. Tu vita perpetua. Te rogo , te deprecor, ut 
per te ambulem, ad te perveniam , in te requiescam , et 
ad te resurgam. Exaudi me, Domine. Memento, Do- 
mine, David , sicut jurasti patribus nostris, ut avertas 
iram tuam a famulo tuo. Angelus Michael, Angelus Ra- 
phael, omnes Angeli , omnes Archangeli, omnes Throni, 
omnes Dominationes, omnes Principatus et Potestates, om- 
nes Patriarch:e et Prophet:e, omnes Apostoli et Martyres, 
omnes Confessores et Virgines, in adjutorium et auxilium 
assistant mihi, per Dominum nostrum Jesum Christum. 
Domine, de limo terr: formasti me, ossibus et venis 
compegisti me. Domine, pro tua pietate salvum me fac. 
Pax hic, Deus hic. Domine, exaudi orationem meam, et 

clamor meus ad te veniat. Quia tibi soli peccavi et malum 
coram te feci : quia peccata mea innumerabilia sunt val- 
de. Veniam pro his peto, Domine, peccatis et negligen- 
tiis meis, pro vana gloria, pro concupiscentia carnali, pro 
delectatione, pro murmuratione, invidia , superbia, pro 
cogitationibus meis iniquis, pro hoc quod ego ad opus 
Dei tarde venio. Peccata mea nec dicere, nec nominare 
possum. Reus sum, iniquitates meas, et malitias meas 
non abscondi, quia scio et credo quod tu pius Pater 
es. Ne me derelinquas, Pater misericors, sed dignare 
indulgere quod malum egi. Suecurre mihi pius, invi- 
sibilis, dulcis, et amabilis, antequam porta inferorum 
absorbeat me, antequam veniat pars inimici mei. Tu 
mihi manus porrige, et lumen ostende, ut nulla potestas 
inferni invadat me in illa hora, quando anima mea as- 
sumptura erit de corpore meo. Piissime Deus, miseri- 
cors Deus, clementissime Deus, te laudo, te magnifico, 
tibi gratias ago : qui me salvasti per noctem, jubeas 
me servari per diem. Fac me, Domine, tuam gratiam 
invenire , te amare , te laudare et timere, tibi servire, et 
diligere omnibus diebus vitæ mex. Deus, tibi commendo 
vitam meam. Miserere mei , Domine glorie, qui es unus 
et verus , et solus et justus, et in quo omnia, et per quem 
omnia facta sunt. Exaudi me, Domine, orantem ; sicut 
exaudisti tres pueros de camino ignis ardentis. Parce ani- 
mæ me, parce malis meis, et cunctis criminibus meis. 
Christe Deus meus, pone teante me , si exsultat inimicus 
meus contra me. Ego dormiam , et cor meum vigilet. 

Angeli tui , Domine , me custodiant tam per diem , quam 
per noctem. Deus omnipotens, emitte Spiritum tuum bo- 
num et rectum, qui animam meam et corpus meum 
custodiat. Peccavi, Domine, peccavi in lege Del, verbis, 
factis, et cogitationibus. Multa sunt peccata mea. Negli- 
gens fui de opere Dei , et de ordine meo. Precor te, beata 
Virgo Maria, et omnes Sancti Dei, orate pro me pecca- 
tore. Misereatur mei omnipotens Deus , et donet Dominus 
Deus verus veram humilitatem, veram poenitentiam, 
veram indulgentiam , sobrietatem , tolerantiam , bonam 
fidem, bonam perseverantiam. Illuminet me Spiritus 
sanctus, indulgeat mihi Dominus omnia peccata mea hic 
et in futuro. Amen. 


VII 


IN TENTATIONIBUS MALIGNORUM SPIRITUUM. 


Versus. 


Exaudi , Deus, orationem meam , cum tribulor, a ti- 
more inimici eripe animam meam. Tribulationes cordis 
mei dilatata» sunt, de necessitatibus meis eripe me. Sta- 
tuisti in loco spatioso pedes meos, miserere mei, Domine, 
quoniam tribulor. Exsurge , quare obdormis , Domine? 
Exsurge , et ne repellas usque in finem. Ne tradas me à 
desiderio meo peccatori , cogitaverunt adversum me, ne 
derelinquas me , ne unquam exaltemur. Exsurge, Do- 
mine, non przevaleat homo , judicentur gentes in cons- 
pectu tuo. Exsurge , Domine Deus meus, exaltetur manus 

tua, ne obliviscaris pauperis in finem. Tu autem, Do- 
mine, ne longe facias auxilium tuum a me, ad defen- 
sionem meam aspice. Emitte manum tuam de alto, eripe 
me, et libera me de aquis multis, et de manu filiorum 
alienorum. Quoniam alieni insurrexerunt in me, et fortes 
quoessierunt animam meam : et non proposuerunt Do- 
minum ante conspectumsuum. Ettu, Domine, fac mecum 
misericordiam propter nomen tuum , quoniam suavisest 
misericordia tua. Libera me, quoniam egenus sum, et 
pauper sum ego, et cor meum conturbatum est in me. 
Ne tradideris me in animas persequentium me, quoniam 
insurrexerunt in me testes iniqui. Disperge illos in vir- 
tute tua, et destrueeos protector meus , Domine. Adjutor 
meus et liberator meus esto , Domine, ne tardaveris. Sed 
et lingua mea meditabitur justitiam tuam , dum confusi 
et reveriti fuerint, qui querunt mala mihi. Sit nomen 
Domini benedictum , ex hoc nunc et usque in seculum. 
Domine Deus virtutum , converte nos , et ostende faciem 
tuam , et salvi erimus. Exsurge, Domine , adjuva nos, et 
libera nos propter nomen tuum. 


Oratio. 


Praesta mihi, Domine, profectum quærendi legem tu- 
am, et peccatorum omnium remissionem , ut qui desi- 
derio magno ad lumen Scripturarum tuarum pervenire 
cupio, nullis peccatorum caligationibus oculi mei obscu- 
rentur. Attrahe me ad te virtute omnipotenti: tuæ. Non 
me derelinquas in propria voluntate vagari, quem pre- 

tiososanguine redemisti. Imaginem tuam in me non sinas 
obscurari ; quæ si te prestante defendatur , semper egre- 
gia est. Non diabolo liceat tua dona subvertere , quia to- 
tum fragile est, quidquid tibi nititur obviare. Audi me, 
pie rex , clamantem pro peccatis meis , et prius illa a me 
remove, quam pro eisdem in tua examinatione condem- 
ner. Quid mihi mea insidiatur iniquitas? quid contra me 
delicta mea confligant? Creaturam tuam evertere cupiunt, 
qui nulla substanti:w firmitate subsistant. Dicat certe 
diabolus , cur me insaturabili dolore prosequitur ? Num- 
quid ego illi dedi, ut tibi, Domine , superbus existeret , 
et de beatitudine collocata caderet, cum tante virtutis 
insignia possideret? Sufficiat illi, quod me in Adam per- 
didit : quare me quotidianis deceptionibus impius calum- 
niator insequitur ; et sicut illea gratia tua per culpam su- 
am cecidit, me quoque , ut ab eadem separet , exquirit? 
Concede mihi , Domine, contra hostem crudelissi;inum , 
pium tuz defensionis auxilium ; ut sicut ille fragilitatem 
meam non desinit impugnare, ita tuis cogatur viribus 
confusus obscedere. Non permittas, bone rex, in me sævis- 
simum hostem sua vota complere, qui te graviter elegit 
offendere. Quid me sicut leo rugiens circuit, quid me devo- 
rare contendit? Semel illi in baptismate sacro renuntiavi, 
semel tibi Domino credere professus sum. Talem me per- 
petua defensione concede servari, qualem me fieri per 
aquam regenerationis, Creator altissime , preestitisti. Et 
quia tuus esse coepi, alium dominum nesciam ; ut quia tua 
gloria redemptus sum, tua mandata te donante faciam. 

Quod si me relinquis, statim ille tergiversator invadit, qui 
indefessus atque impudens semper assistit, lucra sua com- 
putans humanas ruinas. Qui ideo blanditur ut decipiat, 
ideo instigat ut perimat. Maxime per corpus nostrum 
animas nostras decipit, et ita per desideria humana dif- 
funditur, ut nulla providentia, nullo prorsus consilio 
sentiantur. Longum est per cuncta discurrere : tali quis 
posset obsistere, nisi tu, Domine, decreveris obviare? 
Quid enim mihi non potest facere , qui te in meo corpore 
ausus fuit per subdola machinamenta tentare? Exaudi 
me, o custos hominum; et me ab illo indulgentia tua 
libera, qui me trahere nititur ad gehennam. Cum illo 
partem non habeam, ut tecum, Domine possim habere. 
Vindica fabricam tuam ab illo, qui destruit. Damnari 
alios non faciat, qui seipsum damnavit: sed potius ille 
cum suis pereat, qui perdere cuncta festinat. Me vero 
omnipotens libera, et eripe ab hoste generis humani, et 
perduc me ad gaudia æterna, ubi sine fine lætari merear. 
Amen. 


VII 
IN TRIBULATIONIBUS VARIIS, QUE AB HOMINIBUS INFERUNTUR. 
Versus ut supra. 


ORATIO. 


Christe, Fili Dei vivi, virtus et una indiscreta majestas, 
orationis meæ tota substantia ; invoco nomen tuum san- 
ctum: exaudi me cum corde luctantem, et agnoscentem 

peccata facinorum, et cogitationum crimina confitentem. 
Frange, Domine, artes diaboli, obrepentibus aliis aliud 
suggerendo. Ipsa enim orationem in alienationem cap- 
tivat. Respice, Domine, lacrymas meas; et cum lacrymae 
non sunt, indulgentia tuæ pietatis infunde. Custodi in 
me immaculatam fidem, meque cum proximis meis 
semper in pace reconcilia ; fructus tuos, panis ac vini, 
propria largitate distribue. Tibi inclino cervicem, tibi 
genua flecto. Te Dominum meum, cum sis unus, in 
sancta Trinitate confiteor. Frange , Domine, contra me 
omnium potestatem, erue me jacentem; et ea quc ex- 
plere non possum, quasi sint postulata, concede. Amen. 


IX 


POST TRIBULATIONEM DE ACCEPTO GAUDIO GRATIARUM ACTIO. 


Versus. 


Cum invocarem te, exaudisti me Deus justitie mee, 
in tribulatione dilatasti mihi. Confitebor tibi, Domine, 
in toto corde meo , narrabo omnia mirabilia tua. Lætabor 
et exsultabo in te, et psallam nomini tuo, Altissime. 
Exsultavit cor meum in salutari tuo : cantabo Domino, 
qui bona tribuit mihi, et psallam nomini Domini Altis- 
simi. Narrabo nomem tuum fratribus meis, in medio 
ecclesiæ laudabo te. Quoniam respexisti humilitatem me- 
am; nec conclusisti me in manus inimici. Confitebor 
tibi , Domine , in secula, quia fecisti : et exspectabo no- 
men tuum, quoniam bonum est ante conspectum san- 

ctorum tuorum. Protexisti me a conventu malignantium, 
et a multitudine operantium iniquitatem. Propterea con- 
fitebor tibi in populis, Domine, et nomini tuo psalmum 
dicam. Deus in sancto via tua, quis Deus magnus sicut 
Deus noster? Tu es Deus, qui facis mirabilia solus. Ego 
aute msemper in te speravi, Domine, et adjiciam super 
omnem laudem tuam. Mihi autem adhaerere Domino 
bonum est, ponere in Domino Deo spem meam. Per sin- 
gulos dies benedicam te, et laudabo nomen tuum in æter- 
num, et in seculum seculi. Quoniam tu , Domine, 
adjuvisti me, et consolatus es me. Sit nomen Domini 
benedictum , ex hoc nunc et usque in seculum. 


Oratio. 


Benedictum nomen tuum , Domine Deus patrum nos- 
trorum : qui cum iratus fueris misericordiam facis, et 
in tempore tribulationis peccata dimittis his, qui invocant 
nomen tuum. Ad te, Domine, faciem meam converto , 
tibi omnia peccata mea confiteor. Tu nosti omnia , ante- 
quam fiant. Tu scis, quia post baptismum praecepta tua 
contempsi, et mandata tua non custodivi;et bonum quod 
potui facere , per negligentiam non feci: et malum quod 
non debui facere , per audaciam perpetravi. Et per con- 
cupiscentiam multa mala feci in visu, in auditu, in gus- 
tu, in odoratu, et tactu : in cogitatione, et in locutione , 
et in opere. Et quod in sacrosancto baptismate coram 
Angelis et sanctis tuis promisi, non custodivi, sicut de- 
bui; nec adimplevi, sed contempsi , et praeceptis tuis non 


obedivi , sicut debui : sed superbiendo , irascendo, con- 
temnendo, negligendo , proprias voluntates faciendo, 
murmurando , detrahendo , dijudicando culpas incurri. 
Deus , tu scis insipientiam meam, et delicta mea non sunt 
abscondita. Aspice in me confitentem peccata mea coram 
te, et miserere mei. Concede mihi in hoc sæculo agere 
veram poenitentiam , et in futuro da mihi indulgentiam, 
quia tu dignatus es dicere : Nolo mortem peccatoris, sed 
ut convertatur et vivat. Effunde super me misericordiam 
tuam , et dimitte omnia peccata mea, que conscientia 
mea metuit, et adjice quod oratio non praesumit. Et da 
mihi perseverantiam in bonis operibus , ut te miserante 
pervenire merear ad gloriam regni tui , Salvator mundi, 
qui vivis et regnas in secula seculorum. Amen. 


X 
PRO IPSO DIXI INITIO. 


Versus. 


Conserva me, Domine, quoniam in te speravi; dixi 
Domino , Deus meus es tu , quoniam bonorum meorum 
non eges. Auditam fac mihi mane misericordiam tuam, 
quia in te speravi, Domine. Notam fac mihi viam in qua 
ambulem , quia ad te, Domine , levavi animam meam. 
Dirige me in veritate tua , et doce me : quia tu es Deus 
salutaris meus, et te sustinui tota die. Deduc me, Do- 
mine , in via tua; et ambulabo in veritate tua. Averte 
oculos meos, ne videant vanitatem. In via tua vivifica 

me. Legem mihi constitue in via tua, et dirige me in 
semitam rectam propter inimicos meos. Deduc me in 
semitam mandatorum tuorum’, quia ipsam volui. Et 
misericordia tua subsequatur me, omnibus diebus vitæ 
mez. Sed et lingua mea meditabitur justitiam tuam, 
tota die laudem tuam. Sit nomen Domini benedictum , 
ex hoc nunc et usque in seculum. 


Oratio. 


Gratias tibi ago, omnipotens Pater, qui me dignatus es 
in hac nocte custodire. Deprecor clementiam tuam, piis- 
sime Domine, ut concedas mihi diem venturum sic pe- 
ragere in tuo sancto servitio, cum humilitate et discre- 
lione, qualiter tibi complaceat servitus nostra : et presta 
mihi hodie cum summa patientia tibi gratum exhibere 
servitium. Immitte, quaeso, Domine, angelum tuum in 
circuitu nostro, et eripe nos ab impiis, qui in circuitu 
ambulant; ut viam mandatorum tuorum absque omni 
errorum scandalo inoffenso pede currere valeamus , per 
Dominum nostrum Jesum Christum. Amen. 


XI 
RATIO PRO SE ET PRO OMNIBUS ALIIS. 


Pie exaudibilis Domine Jesu Christe, exaudi me indig- 
nissimum peccatorem supplicantem, per interventum et 
meritum beatz et gloriose semper Virginis Mariæ geni- 
tricis tuæ, et omnium civium supernorum. Ecclesise tuae 

sancte catholice fidem auge, pacem tribue Pape nostro, 
episcopoque nostro, abbati nostro, et omni huic congrega- 
tioni; principibus quoque nostris , consanguineis, paren- 
tibus, et tua mihi charitate conjunctis; etiam sua nobis 
munera largientibus, persequentibus et calumniantibus 
nos; omnibus, qui pro nobis implorant sanctum nomen 
tuum, vel qui pro se nos miseros apud tuam clementiam 
supplicare voluerunt. Nobis quoque peccatoribus remis- 
sionem et indulgentiam tribue omnium peccatorum , 
infirmis salutem, lapsis reparationem , aeris commodi- 
tatem navigantibus, et itinerantibus iter prosperum ac 
salutis portum, tribulatis gaudium, oppressis relevatio- 
nem, captivis , vinctis, et peregrinis remissionem, abso- 
lutionem, ad patriam reversionem propitius concede. 
Amen. Angelum tuum sanctum nobis hic et ubique lar- 
gire custodem et defensorem , mutuam discordantibus 
charitatem , infidelibus veram fidem , defunctis parenti- 
bus nostris , patribus, fratribus , seu omnibus in tua fide 
quiescentibus indulgentiam tribue delictorum. Amen. 
Ego dixi : Domine, miserere mei,sana animam meam, 
qui peccavi tibi. Sacerdotes tui induant justitiam, et 
sancti tui exsultent. Domine, salvum fac regem, et 
exaudi nos in die, qua invocaverimus te. Salvum fac 
populum tuum, Domine , et benedic hazreditatem tuam , 
et rege eos, et extolle eos usque in seculum. Memento 
congregationis tuæ, quam creasti ab initio. Liberasti vir- 
gam h:ereditatis tuæ. Ne tradas bestiis animas confiten- 
tium tibi: animas pauperum tuorum ne obliviscaris in 

finem. Domine, Deus virtutum, converte nos, et ostende 
faciem tuam, et salvi erimus. Ostende nobis, Domine , 
misericordiam tuam, et salutare tuum da nobis. Domine, 
Deus virtutum , exaudi preces nostras , auribus percipe, 
Deus Jacob. Et tu, Domine, Domine, fac nobiscum mise- 
ricordiam propter nomen tuum, quia suavis est miseri- 
cordia tua. Protege nos a conventu malignantium , et a 
multitudine operantium iniquitatem. Mitte nobis auxi- 
lium de sancto, et de Sion tuere nos. Exaudi nos, Do- 
mine, quoniam benigna est misericordia tua : secundum 
multitudinem miserationum tuarum respice in me. Præ- 
tende, Domine, misericordiam tuam scientibus te, et 
justitiam tuam his qui recto sunt corde. Complaceat tibi, 
Domine, ut eripias me: Domine, in auxilium nostrum 
respice. Exsurge, Domine, adjuva nos, et libera nos 
propter nomen tuum. 


XH 
PRO DEFUNCTIS. 


Versus. 


Animæ morientium fratrum nostrorum in bonis de- 
morentur, et semen eorum hæreditate possideat terram. 
Non veniat eis pes superbiæ, et manus peccatorum non 
moveant eos. Accipiant benedictionem a Domino, et mise- 
ricordiam a Deo salutari suo. Exsultent in conspectu Dei, 
et delectentur in ketitia. Tu autem, Domine, ne longe 
facias misericordias tuas a me : misericordia tua et veri- 

tas tua suscipiat eos. Da eis, Domine, protectionem salutis 
tuæ, et dextera tua suscipiat eos. Emitte lucem tuam et 
veritatem tuam: ipsa eos deducat in montem sanctum 
tuum, in tabernacula tua. Et habitent in tabernacula tua 
in secula; protegantur in velamento alarum tuarum. 
Tu autem, Domine, miserere eis, et resuscita eos, ct 
confirma eos in conspectu tuo in æternum : ut inhabi- 
tent in domo tua, in longitudine dierum. 


Oratio. 


Ne reputes, piissime Domine, peccata quiescentium 
fratrum meorum, vel eorum qui mihi conjuncti tua 
charitate exstiterunt; ut his atque omnibus in tua fide 
defunctis digneris :ternam concedere requiem. 

Da, quaeso, Domine, requiem omnibus fratribus 
nostris, qui de hac luce in confessione tui nominis 
migraverunt, et nobis miserere. Amen. 


XIII 


ORATIO PRICSQUAM CORPUS DETUR QUIETI. 


Versus. 


Mitte nobis, Domine, auxilium de sancto, et de Sion 
tuere nos. Protege nos a conventu malignantium , et a 
multitudine operantium iniquitatem. Ilumina faciem 
tuam super servum tuum, et salvum me fac in tua 
misericordia. Domine, non confundar, quoniam invocavi 


te. Faciem tuam illumina super servum tuum, et doce 
p. 12 

me justificationes tuas. Quoniam tu illuminas lucernas 
meas, Domine Deus meus, illumina tenebras meas. 


Oratio prima in dormitorii cellula. 


Benedic, Domine, queso, cellulam istam, ut qui in 
uiibra alarum tuarum speramus, ab omnibus insidiis 
dæmonum, virtutis tuæ potentia tueamur. Per Dominum 
nostrum Jesum Christum. 


Alia. 


Huic cellule, quaeso, Domine, presens adesto, ut 
caterva daemonum contrita effugetur. 


Item oratio. 


Domine, quem neque spatia dilatant, nec brevitas 
locorum angustíat, hanc cellulam , quaeso , presentia tue 
luce perfunde, ut tenebrarum auctor confusus abscedaít. 


Alia. 


A face impiorum, queso, Domine , sub umbra alarum 
tuarum nos protege, ut ad laudem tui nominis surrec- 
turi, te super nos vigilante securi dormiamus. Per 
Dominum nostrum Jesum Christum. 


Alia. 


Gratias tibi ago, Domine sancte Pater, omnipotens 
æterne Deus, qui me dignatus es in hoc die custodire per 
tuam sanctam misericordiam ; concede mihi hane noc- 

tem tranquillo et mundo corde et corpore sic pertransire, 
ut pure ad vigilias surgens gratum tibi servitium exsol- 
vere possim 


ORATIONES SANCTI JOANNIS GUALBERTI. 


Gratias tibi ago, infinita misericordia, Domine Deus 
omnipotens, qui me peraquam sacri baptismatis et reno- 
vationem Sancti Spiritus ab originalibus vinculis expe- 
disti. Gratias tibi ago, qui me in te credere recte fecisti , 
et tuorum me fidelium numero sociare dignatus es. 

Domine Deus omnipotens , æterne et ineffabilis sine 
fine atque initio, quem unum in Trinitate et trinum in 
unitate confitemur, te solum adoro, te laudo , te bene- 
dico, teque glorifico, tibique, misericors et clemens, 
gratias refero, qui me exutum nocte perfidis; et erroris, 
participem fieri tribuisti gratie tuæ. Perfice, quiso, 
Domine, ceptum in me opus misericordie tue. Dona 
mihi tempus cogitare, loqui.et agere qua placita sunt 
tibi, et gratuita me ubique pietate custodiens, fac me 
indignum et miserum ad tuam pervenire visionem. 


Oratio in initio diei, surgendo. 


Gratias tibi ago, omnipotens Pater, qui me dignatus es 
in hac nocte custodire. Deprecor clementiam tuam, 
piissime Domine, ut concedas mihi diem venturum sic 
peragere in tuo sancto servitio, in humilitate et discre- 

tione, qualiter tibi complaceat servitus nostra ; et præsta 
mihi hodie cum summa patientia tibi gratum exhibere 
servitium. 


Oratio pro sensuum custodia. 


Mecum esto, Domine Sabaoth , mane cum surrexero; 
intende in me et guberna actus meos et verba mea et 
cogitationes meas. Custodi pedes meos, ne circumeant 
domum otiosi, sed stent in oratione. Custodi manus 
meas; sint pure, munde et elevate sine ira et disputa- 
tione. Custodi os meum, ne loquatur vana, ne fabuletur 
seecularia , ne detraham proximo meo, ne invitem alios 
ad vanum eioquium , sed semper sim promptus ad lau- 
dem, tardus ad iram. Custodi aures meas, ne audiant 
detractionem , nec mendacium, nec verbum otiosum; 
sed aperiantur quotidie ad audiendum verbum Dei, ut 
tota die transeam in tua voluntate. Custodi oculos meos, 
ne videant vanitatem. Dona mihi timorem tuum, Do- 
mine, cordis compunctionem, mentis humilitatem, con- 
scienti: puritatem, ut coelum aspiciam , terram despi- 
ciam, peccata odiam, justitiamque diligam in secula 
seculorum. Amen. 


Oratio pro se et rectore suo. 


Reple corda nostra fide, spe et charitate, obedientia et 
humilitate atque patientia, et fac nostrum rectorem 
secundum cor tuum, ut faciat voluntatem tuam ad salu- 
tem suam et nostram. Amen. 

Oratio pro universis gradibus ecclesiæ. 


Universis gradibus, qui in fide sanctissima Trinitatis 
in Ecclesia tua Catholica communiter continentur, mise- 
rere, clementissime Deus. Propitiare omnibus in quibus- 
cumque necessitatibus atque miseriis constitutis , et uni- 
verso populo tuo Christiano, quem pretioso sanguine 
redemisti. Miserere omnibus catholicis tam vivis quam 
defunctis, et aversos a via veritatis dignare ad te conver- 
tere, ut te toto corde requirant. Et æterna protectione 
omnes conserva , ut nullis tentationibus a te separentur. 
Et presta ut mortuis prosit hæc oratio servi tuiad emun- 
dationem delictorum seu levigamentum poenarum. Tu, 
Deus magne et terribilis, misericors et amator hominum, 
tu scis quidquid singulis expediat: obsecramus clemen- 
tiam tuam, Domine, ut juxta voluntatem tuam fiat nobis 
omnibus tam vivis quam et fidelibus defunctis, Salvator 
mundi, qui vivis et regnas, etc. 


ORATIONES 


PER ORDINEM E LIBRI, DE USU PSALMORUM, SECUNDA PARTE DESUMPT.£. 


I 


ORATIO POST PSALMOS, PRO SE. 


Liberator animarum et mundi redemptor, Jesu Christe, 
Domine Deus æterne , rex immortalis , supplico ego pec- 

cator immensam et magnam clementiam tuam, ut per 
modulationem psalmorum, quos ego miser cantavi, 
liberes animam meam de peccato, et abducas cor meum 
de malis et pravis perfidisque cogitationibus, etabstrahas 
corpus meum a servitate peccati , et repellas a me car- 
nales concupiscentias, et eripias me de omni impedi- 
mento Satanz, atque ministrorum ejus visibilium atque 
invisibilium, et infidelium tuorum , qui querunt impe- 
dire animam meam. 


II 


ORATIO QUANDO PRO ALIIS PSALMI DECANTANTUR. 


Domine Deus omnipotens, creator coeli et terrae, exaudi 
propitius orationem meam, in qua ego peccator magni- 
ficentiam tuam exoro pro famulo tuo N... Suscipe, obse- 
cro, per magnam misericordiam tuam, et pro modu- 
latione psalmorum, quos infelix cantavi, petitionem 
meam; et concede ei in presenti sæculo vitam et sani- 
tatem, et spatium in ista vita ad poenitentiam agendam , 
et in futuro seculo da ei veniam, et indulgentiam vel 
remissionem omnium peccatorum, et cum omnibus 
sanctis tuis, vitam percipere sempiternam. Amen. 


M 
ORATIO PRO PATRE, ET MATRE , ET OMNI PARENTELA. 


Dominator Domine Deus omnipotens, qui mirabiliter 
cuncta condidisti, et tua dispositione omnia creasti, qui- 

que jussisti conditionem propagand: sobolis ex viro et 
femina esse, et præcepisti dilectionem et amorem circa 
patrem matremque exhibere; exaudi me, misericors 
Deus , clamantem ad te pro genitore meo, et pro geni- 
trice mea, quorum utrumque ex tua providentia mihi 
humillimo preparare dignatus es; seu et fratribus meis 
atque sororibus, omnique parentela, qui mihi peccatori 
ex carnis consanguinitate conjuncti sunt, tam vivis quam 
et defunctis, quorum nomina et merita tibi Domino Deo 
universorum cognita sunt, ut protegas eos atque ab omni 
malo defendas, et in via salutis eos disponas; et ne dies 
eorum ante finiri sinas, quam per veram confessionem , 
veramque emendationem suorum omnium delictorum , 
peccata dimittas, ut carne exutos coelesti participatione 
dignos efficias. Exaudi me etiam miserrimum , clemen- 
tissime Deus , supplicantem ad te pro animabus famulo- 
rum famularumque tuarum, illorum et illarum, qui 
nobis suas largiti sunt eleemosynas , et quorum nomina 
scripta sunt apud nos, et qui se in nostris commendave- 
runt orationibus, ut eis tua misericordia beneficia im- 
pendas, et in loco tibi placentium collocare digneris, 
Servator mundi, qui cum Patre et Spiritu Sancto vivis et 
regnas in secula seculorum. Amen. 


IV 


ORATIO PRO ABBATE VEL CONGREGATIONE. 


Domine Deus æterne et incomprehensibilis, tu solus 

nosti corda filiorum hominum. Tu scis quod innumera- 
bilis est iniquitas mea, et quo modo pro aliis rogare 
valeo, qui pro me ipso idoneus non sum? Tamen , cle- 
mentissime Pater, secundum multitudinem misericordie 
tux suscipe preces servi tui, quas in conspectu majestatis 
tux effundo pro famulo tuo N. Abatte, vel cunctis fratri- 
bus, qui sub regimine ipsius esse videmus , ut des nobis 
omnibus charitatem veram ad invicem et concordiam, 
quie tibi sit placita. Aufer a nobis, Domine, omnia mala, 
et mitte nobis omnia bona qui sine te nemo habere 
potest : et da nobis perseverantiam in bonis operibus, ut 
le miserante pervenire mereamur ad gloriam regni tui , 
Servator mundi, qui vivis et regnas in secula sæculo- 
rum. Amen. 


Alia oratio. 


Dominator Domine Deus omnipotens, in voluntate tua 
universa sunt posita , tu nosti omnia, antequam fiant. 
Aspice in nos, et miserere nostri. Tu, clementissime 
Deus, qui hanc congregationem ad glorificandum nomen 
tuum sanctum in hunc locum adunare permisisti , da 
adjutorium tuum sanctum de ccelis nobis servis tuis, ne 
patiamur detrimentum anima nostre; et ne des hanc 
congregationem in dispersionem, sed conserva eam 
propter nomen sanctum tuum, etreple corda nostra fide, 
spe et charitate, obedientia , et humilitate, atque patien- 
lia; et fac nostrum rectorem atque Patrem secundum 
cor tuum, ut faciat voluntatem tuam ad salutem suam 

et nostram : qualiter te, Domine, semper mereamur 
habere pastorem, et in omnibus protectorem. Fiat, 
Domine, voluntas tua in omnibus nobis , ut te miserante 
pervenire mereamur ad gloriam regni tui, Servator 
mundi, qui vivis et regnas in secula seculorum. Amen. 


y 


ORATIO PRO FAMILIARIBUS ET OMNIBUS CHRISTIANIS, OMNIBUS 
COMMENDATIS. 

Domine Deus omnipotens, qui ecclesiam tuam toto 
orbe terrarum in cunctis gentibus dilatare dignatus es, 
et ab omnibus gradibus qui in ea fideliter continentur , 
tibi serviri jussisti , et cui singulorum merita cognita 
sunt, miserere universis familiaribus nostris et omnibus 
orthodoxis episcopis, abbatibus , presbyteris, diaconis et 
subdiaconis , acolytis, exorcistis , lectoribus , janitoribus, 
monachis , clericis , virginibus , viduis , conjugatis , 
continentibus, pæœnitentibus , regibus, principibus, duci- 
bus, judicibus, universis gradibus qui ia fide sanctæ 
Trinitatis in Ecclesia tua Catholica communiter continen- 
tur. Miserere et omnibus qui in fide et amore sancti 
nominis tui nobis eleemosynas suas dederunt, seu in 
orationibus nostris se commendaverunt , et his quos 
admisceri in orationibus nostris promisimus , tam vivis 
quam defunctis , incolumibus atque infirmis, quorum 
nomina et merita tibi Domino Deo universorum sunt 
cognita, quia sapientiz€ tua» non est numerus. Exaudi 
me, piissime et misericors Deus, et miserere omnibus 

catholicis adhuc in corpore commorantibus ; et aversos 
a via veritatis dignare ad te convertere , ut te toto corde 
requirant: et æterna protectione omnes conserva, ut 
nullis tentationibus a te separentur ; et præsta ut mortuis 
prosit hæc oratio servi tui ad emendationem delictorum 
seu alleviationem poenarum. Tu Deus magne et terribi- 
lis, misericors et amator hominum , tu scis quid singu- 
lis expediat. Obsecramus clementiam tuam, ut juxta 
voluntatem tuam fiat nobis omnibus, tam vivis quam 
defunctis fidelibus, Servator mundi , qui vivis et regnas. 
in secula seculorum. Amen. 


VI 


: ORATIO PRO ELEEMOSYNA. 


Domine Deus omnipotens, magne et æterne medice, 
qui remedium animarum in eleemosynarum distribu- 
tione fidelibus tuis indulgentiam et remissionem pecca- 
torum misericorditer promisisti ; exaudi me, clemens 
et benigne, pro universis fidelibus tuis, qui nobis elee- 
mosynas suas dederunt, vel in fide tuæ majestatis in ora- 
tionibus nostris se commendaverunt, tam vivis quam 
defunctis, incolumibus atque infirmis : et perveniant ad 
aures misericordie tu: preces meæ, quas pro salute illo- 
rum coram te effundo. Ne aspiciàás, Domine , peccata 
mea, sed fidem illorum atque illarum, qui nobis in fide 
tui nominis largiti sunt bona temporalia, ut tu Deus 
remunerator omnium bonorum retribuere illis digneris. 

pro parvis magna , et pro terrenis proemia sempiterna , 
Servator mundi, qui vivis et regnas in secula sæculo- 
rum. Amen. 


VII 


CONFESSIO MAJESTATIS, ET POSTULATIO VENLE. 


Domine, exaudi orationem meam , auribus percipe 
verba oris mei. Deus, intret in conspectu tuo oratio mea. 
Inclina aurem tuam ad preces meas, Domine. Deus qui 
justa postulantes exaudis , ne sis inexorabilis propter 
nimia peccata et crimina mea, sed propter immensam 
pietatem tuam exaudi orationem meam , et auribus per- 
cipe lacrymas meas, et remitte mihi, ut refrigerer prius- 
quam abeam , et amplius non ero. Deus qui omnes 
homines vis servare , et neminem vis perire , serva me 
a laqueo mortis , et a poenis inferni, et ab omnibus insi- 
diis inimici mentis et corporis. Deus, qui non vis mortem 
peccatoris , sed ut convertatur et vivat, adjuva me , ut 
toto corde convertar ad te, et tuis merear inhærere 
mandatis. Deus, qui mortificas et vivificas, deducis ad 
inferos ac reducis, da mihi mortificationem carnis , et 
vivificationem spiritus.: Deus, qui suscitas de pulvere 
egenum, et de stercore elevas pauperem ; erige me de 
lacu miseriz, et de luto fæœcis ad te clamantem, et statue 
supra petram pedes meos; et immitte in eos, et in os 
meum canticum novum , hymnum gloriz tux. Deus , 
qui solus habes immortalitatem , et lucem habitas inac- 

cessibilem, libera me a morte perpetua, et ostende mihi 
lucem miserationum tuarum , et dele iniquitates meas , 
et doce me facere voluntatem tuam cunctis diebus vitæ 
mee. Deus, qui nosti preterita et futura, da mihi veniam 
delictorum meorum proeteritorum , et de presentibus et 
futuris dona mihi continentiam , ut ad tuam merear 
misericordiam pervenire. Deus, qui magis nos vis esse 
correctos quam perire neglectos, noli me perdere in 
delictis meis multis et maximis; sed secundum tuam 
misericordiam et miserationem corripe me,et a tua 
misericordia ne repellas me, nec corruam in conspectu 
adversariorum meorum; et ne dicat inimicus meus, 
prevalui adversus eum. Deus, cujus oculi respiciunt vias 
filiorum hominum, respice in me , et miserere mei , et 
repelle a me quod odisti , et misericors impende quod 
diligis. Repelle a me, Domine, omnes cogitationes noxias, 
et omne os pravum , et opus perversum; et dimitte quæ 
conscientia mea misera metuit, et adjice quod oratio 
non presumit. Deus, quia tibi de omnibus cura est, noli 
me derelinquere in manu consilii mei, et in arbitrio 
meo sine adjutorio, quia non justificabitur in conspectu 
iuo omnis vivens; et quia sine te labitur humana mor- 
talitas, tuis semper auxiliis et abstrahatur a noxiis omni- 
bus fragilitas mea, et ad salutaria dirigatur. Deus , qui 
es cordium inspector , da mihi cor quod te timeat , sen- 
suni qui te intelligat, opus quod tibi placeat; ut te 
timendo semper declinem a malo, et te diligendo sem- 
per a te custodiar in bono: et da mihi virtutem resis- 

tendi contra vitia et insidiatores omnium virtutum. Deus, 
qui es largitor omnium bonorum, largire mihi fidem, et 
opus scientie et continentiam , charitatem et castitatem, 
veram patientiam et humilitatem, et voluntariam pau- : 
pertatem , et perseverantiam bonam in tuo famulatu. 
Deus, qui es via, veritas et vita, deduc me in viam 
tuam , ut ingrediar in veritate tua; ketetur cor meum, 
ut timeat nomen tuum, et perduc me ad vitam æter- 
nam. 

Deus , qui es lux vera illuminans corda fidelium, illu- 
mina cor meum lumine intellizentiee tuæ, et da mihi 
scientiam veram , et repelle a me omnes tenebras igno- 
rantiæ , et tenebras peccatorum meorum expelle a me, 
Domine, ut in splendore luminis tui seniper ambulare 
merear. Deus, qui facis mirabilia magna solus, fac 
mecum signum in bonum , ut videant qui me oderunt, 
et confundantur ; quoniam tu , Domine , adjuvisti me, et 
consolatus es me, et dicant : haec mutatio dextera: Excel- 
si, esto. Domine, fac cum servo tuo secundum miseri- 
cordiam tuam, et justificationes tuas doce me. Servus 
tuus sum ego , da mihi intellectum , ut discam mandata 
tua, et custodiam illa in toto corde meo, quia in custo- 
diendis illis retributio multa cst. Domine, fac mecum 
secundum misericordiam tuam, quia suavis est miseri- 
cordia tua. Libera me, quia egenus et pauper ego sum, 
et cor meum conturbatum est intra me. Libera mea 
persequentibus me , quia confortati sunt super me. Li- 
bera me , Deus Isracl, ex omnibus iniquitatibus meis. 

Libera me de sanguinibus, Deus, Deus salutis mee, 
et exultabit lingua mea justitiam tuam. Libera me de 
ore leonis, et a cornibus unicornium, ut enarrem 
nomen iuum fratribus meis. Liberator meus de inimicis 
meis iracundis, ab insurgentibus in me exaitabis me , ^ 
viro iniquo eripies me, nec me patiaris tentari supra i 
quod possum, quia tu scis figmentum meum, , tu scis 
fragilitatem corporis et mentis meæ. Tu seis insipien- 
tiam meam, et delicta mea a te non sunt abscondita. 
Deus meus, eripe me de manibus inimicorum meorum, 
et a persequentibus me, et deduc me de laqueo quem 
absconderunt mihi , quia tu es protector meus : et illu- 
mina faciem tuam super servum tuum , et salvum me 
fac in tua misericordia. Domine , non confundar , quo- 
niam invocavi te. 


VIII 


ORATIO PRO COGNITIONE DEI, ET PRO INDULGENTIA DELICTORUM 
EY PEREMPTIONU DIVERSARUM TRIBULATIONUM. 


Miserere, Domine , miserere, Christe ; tu misericordia 
mea miserere mei. Miserere, Domine, miserere, Christe, 
ut bene rogem te. Miserere, Domine, miserere, Christe, 
ut dignum me facias exaudiri. Miserere , Domine, mi- 
serere , Christe. Exaudias me, ut sciam voluntatem 
tuam ; doceas me, ut in charitate tua enutrias me. Mise- 
rere , Domine , miserere , Christe, ut credam in te , ut 
cognoscam te, ut diligam te. Miserere, Domine, mise- 

rere, Christe , ut sperem in te. Miserere , Domine , quia 
coinquinatum sensum habeo in omnibus concupiscentiis 
illicitis, et ex omni elatione et ira, et suspicione et hypo- 
crisi. Miserere, Domine Deus omnipotens, ut cognoscam 
et diligam vinculum charitatis perseveranter. Miserere , 
Deus, ut a morte perpetua eripias me. Miserere, Deus, 
ut de omnibus peccatis et criminibus meis veram poeni- 
tentiam et indulgentiam tribuas mihi. Miserere, Deus, ut 
remissionem omnium peccatorum meorum concedas 
mihi, ut ab omni tribulatione eripias me, et ab omni 
immunditia cordis et corporis liberes me, totumque 
fomitem libidinis exstinguas in me, ac ab omnibus insi- 
diis diaboii et omni malo liberes me. Miserere , Domine 
Deus, miserere, uf anima mea vivat in te , et vita mea 
proficiat in te. Miserere, Domine Deus Pater, gloria mea, 
vita mea , salus ac fortitudo mea. Miserere, Spiritus 
paraclete, consolatio et illuminatio mea. Miserere, mise- 
rere, Trinitas et unitas. Te laudo, te adoro, te confiteor , 
pax mea, spes mea , .aus, vita, pulchritudo et beatitudo 
mea, confidentia et fiducia mea , remissio facinorum et 
flagitiorum meorum : amor ac firmamentum meum , 
refugium, liberator, et susceptor Deus «meus : doctor , 
medicina, gubernator ac redemptor meus, requies mea, 
sanitas et delectatio mea , testis et judex meus, sancta 
Trinitas, inseparabilis unitas. Deus omnipotens , me ab 
omni malo liberare digneris, et tua sempiterna benedic- 
tione benedicere, qui es Deus benedictus, ineffabilis et 
incorruptibilis in secula seculorum. Amen. 

IX 


ORATIONES PRO CONFESSIONE PECCATORUM. 


Confiteor , quia propter corporis mei suavitatem et 
delectationem, Dei pr:ecepta postposui, et scepe vigilias 
sanctas dimisi , et somnolentiam meam explevi : desi- 
diam, mollitiem, pigritiam, torporem, ignaviam, plenus 
fastidio spirituali secutus sum. Per superbiam et elatio- 
nem Dei precepta transgressus sum, et me meliorem 
ceeteris putavi : de multis rebus voluptates carnales , et 
immunditias, ebrietates, comessationes, convivia, mani- 
feste et occulte perpetravi, et in his totis sensibus meis , 
tanquam in deliciis delectans male suaviterque requievi. 
Dominicorum dies , et sanctas Dei solemnitates , et sanc- 
torum festivitates indigne, et sine Dei timore deduxi , et 
nihil spirituale in his meditatus sum, sed totum carnali- 
ter egi, intentus ad saturitatem ventris, et ad dissolu- 
tionem risus , et joci vani discursus : religiosum statum 
cum timore Dei reverenter , prout debui , non custodivi. 
In sancta ecclesia, dum ad opus Dei accessi et interfui , 
multa vana et mala cogitavi, perpetravi et locutus sum ; 
et scepe nimio somno gravatus multas perdidi orationes, 
lectiones et psalmodias cum officiis. Nam et vigilans 
frequenter alienata memoria discurrit visus meus inte- 
rior per multas rerum terrenarum dispositiones , et per 
illicitas oblectationes , vanas ac turpes meditationes, 

variosque errores ; unde occupatus sensus meus sine 
fructu spirituali efficitur. 


Alia confessio. 


Suscipe confessionem meam, Domine Deus, unica spes 
salutis mex. Gula, ebrietate , libidine, tristitia , ace- 
dia, somnolentia , negligentia , ira, cupiditate, invidia , 
odio, detractione , perjurio, falsitate, mendacio, vana 
gloria , levitate ac superbia perditus sum omnino. Cogi- 
tatione, locutione, actione, atque omnibus sensibus meis 
exsecutus sum ; sed tu, qui justificas impios et vivificas 
mortuos, vivifica me , et justifica me, Domine Deus 
meus. Amen. 


Alia confessio valde movens ad compunctionem. 


Consecrata Dei ministeria, et sanctas reliquias, et sanctos 
codices, etsancta vasa indignus et pollutus tetigi, et sordide 
atque negligenter contrectavi. Corpus et sanguinem Domi- 
ni polluto corde et corpore , sine confessione et pcniten- 
tia, scienter et indigne accepi, nec judicium Dei super me 
venturum exterritus timui, ut timere debui. Officia, et 
orationes atque psalmodias vel lectionesnegligenter atque 
irreverenter in conspectu Dei effudi, et multa dimisi , 
qua non solvi. Patrem meum et matrem , fratres et soro- 
res , et omnes propinquos meos et Christianos, non, sicut 
precepit Deus , dilexi propter Deum, et nec eis honoris 
obsequium exhibui; sed semper omnibus carnaliter pla- 


cere volui , quia quæ mea sunt, quæsivi potius, quam 

quie Dei. Adversantes et calumniantes me non solum se- 
cundum Dei preceptum non dilexi , nec patienter susti- 
nui ; sed insuper malum pro malo ampliatum eis reddidi, 
et sepe malum pro bono reddere decertavi. Episcopos, 
presbyteros, abbates, monachos , canonicos et omnem 
clerum Ecclesi€ Dei, nee non et priores meos, seu in 
sublimitate positos non amavi , nec dilexi, neque honoris 
obsequium probui eis , sicui Deus praecepit, sed insuper 
vituperavi eos, et detraxiatque dijudicavi. Hospitalitatem 
non dilexi, veram fraternitatem puro corde non custo- 
divi. Infirmos et incarceratos non visitavi , nudosve 
operui , ut debebam. Hospites et peregrinos propter Deum 
non suscepi. Esurientes et sitientes non refeci. Dolentes et 
flentes non sum consolatus. Discordantes inter se plus ad 
iram quam ad pacem provocavi. Malum et credere et 
audire malui quam bonum ; et mendacium prius quam 
veritatem : et quod maxime credere debui , non credidi, 
et quod non debui credere , credidi. Sepe ad malum con- 
sensi , detrabentes libenter audivi: meipsum per carna- 
lia desideria, et malas cogitationes ac voluntates , et mala 
opera contaminavi et perdidi , et cui nocere potui, nocui, 
et diabolo consensi, et voluptati illius peccando me subdi- 
di. Confiteor quia multum peccavi in visu , auditu, gustu, 
odoratu , et tactu; in pedibus et in manibus meis, et in 
lingua mea, etin omnibus meis sensibus multa mala 
perpetravi. Repletus omni iniquitate, malitia et nequitia, 
feci sacrilegium : reddidi malum pro bonis; et non so- 
lum ista , sed et alia mala feci multa , et facientibus con- 

sensi. Ego miser peccavi nimis, quia eleemosynas, quas 
sub obtentu sacerdotii suscepi , male expendi , et in pro- 
priis usibus meis ea consumpsi , et illud quod inde debui 
facere, non feci. Peccavi, quod negligens fui de meo 
cursu, quem per horas canonicas exsolvere debui ; et de 
mea psalmodia, et de meis orationibus, et de meo mi- 
nisterio, quod non custodivi secundum ordinem. Peccavi 
de illis poenitentibus qui ad me propter confessionem 
venerunt , quos ego nec secundum canonicum judicium 
judicavi, nec sollicitus fui de illis, sicut debui. Peccavi 
erga subditos mihi , quia circa negligentes zelum recti- 
tudinis justo moderamine non tenui, ut debui; et sepe 
per inutilem remissionem eis condescendi , quando non 
debui. Peccavi postquam confessus fui crimina mea quæ 
perpetravi. Peccavi in desiderio alienarum rerum, et per 
curiositatem multa vidi oculis meis , et multa audivi au- 
ribus meis , qu: nec videre nec audire oportuerat. Sepe 
volui publica increpatione eum qui mihi non placuit , 
confundere, et proximi famam mordaciter carpere, et 
passim vituperare. Sæpe occulta cordis alieni male diju- 
dicavi. Peccavi, quia injurias mihi factas in mente reti- 
nui, et peccantibus in me puro corde non indulsi, et 
modo dimitto ex toto corde omnibus, qui in me pecca- 
verunt. Peccavi, quia ipsas iniquitates , quas feci in alios, 
jure dijudicavi, et condemnavi ; ct aliter me, aliter alios 
judicavi. Multa dixi, quæ dicere non debui. Multa cogi- 
tavi quæ non debui , et multa, quæ cogitare debui bona, 
non cogitavi. Horrui quod diligere debui, et dilexi quod 

non debui. Pro quibus omnibus atque aliis innumeris 
sceleribus meis; quz contra legem Dei commisi , ut pos- 
sem apud Deum invenire indulgentiam , vitam religiosam 
suscepi; sed miser ego sepe involvor variis modis in le- 
vitatibus , vanitate, negligentia , inquietudine animi, in 
amaritudine , et stimulis malarum cogitationum , in con- 
tumaci eversione , in negligentia boni operis, in prævari- 
catione religionis , in loquacitate, duritia mentis , in ac- 
cidia, in indignatione, inobedientia, dijudicatione , mur- 
muratione, et detractione , superbia et rancore animi. 
Quas omnia mala coram Deo omnipotente, et sancto hoc 
altari , et sanctis reliquiis quz& in hoc loco sunt, confiteor 
pura et vera confessione; et bona voluntate emendare 
propono, in quantum Dei misericordia dignatur me ad- 
juvare. Ipse enim Deus omnipotens, qui dixit per pro- 
phetam : Nolo mortem peccatoris, sed ut convertatur et 
vivat ; etiterum : in quacumque die ingemueris , salvus 
eris, et qui me dignatus est ad confessionem peccatorum 
meorum misericorditer trahere, et mihi virtutem con- 
tinendi me a malis operibus tribuat , et misereatur animo 
meze , et parcat et remittat ac deleat omnia peccata mea 
preterita, presentia et futura, et perducat me et intro- 
ducat in vitam æternam. Amen. 


X 


ORATIO AD PETENDUM PURITATEM ANIM/E ET VIRTUTUM 
POSSESSIONEM. 


Domine, quidquid errans ; sciens atque contemnens; 

quidquid voluntate, vel infirmitate, seu studio; quid- 
quid subreptione vel meditatione , cogitatu , dicto vel 
facto , occulte seu manifeste peccavi ; quidquid etiam ho- 
rum aut latet animo , aut patet , aut mordet sensum,aut 
deludendo quibuscumque modis per securitatem decipit, 
gratuita pietate tua placatus clementer indulge ; necsine 
spe venis: animam meam deseras , quam post perpetrata 
crimina multa et gravia , ad immensam tuæ pietatis cle- 
mentiam festinare miseratus inspiras; et cum eam de 
futuris pænarum tormentis suspectam esse pateris, de 
mansuris quoque vitæ æternæ gaudiis, indulta venia 
peccatorum , semper respirare concedas; et emundatam 
animi conscientiam a prævaricationum seu omnium vi- 
tiorum cogitatione iterum apostatari eam a te , vel irre- 
cuperabiliter inquinari non permittas. Domine, omnem 
stultitiam cordis mei misericorditer munda, et quæ in 
me sunt vitiorum secreta purifica, et cor meum, ad ex- 
pugnandas passiones, tua sancta unctione dilata, sensusque 
meos ad impugnationum certamina superanda conforta ; 
et fac me digne vitiis meis irasci, ut omnium peccato- 
rum meorum indulgentiam consequar. Domine , fac nos 
incessanter ante mentis oculos habere timorem tuum, 
ut in omni loco peccata nostra , et futurum pro eis judi- 
cium cogitare ac timere, simulque precepía tua, et 
gloriam celestem a te datam his qui ea servant, consi- 
derare, et semper in mente retinere ; quia incessanter 
tu Deus, qui nos judicaturus es, de coelo respicis omnes 
actus et cogitationes nostras, et locutiones nostras, et. 


E oS 

quod omni hora Angelus nobis deputatus in ccelo annun- 
tiat facta nostra ; et idcirco timentes nunquam recedamus 
a bonis meditationibus et actibus, sed semper in cordibus 
nostris tibi placita cogitemus et disponamus. Domine , 
tribue nobis , ut nullo actu delectemus nostram volun- 
tatem propriam implere ; sed omnia secundum tramitem 
preceptorum tuorum tibi, et superioribus nostris obe- 
diendo faciamus. Domine, largire nobis, ut sine mur- 
muratione oris et cordis, omnibus diebus vitæ nostre 
simus veraciter subjecti et obedientes tibi, et senioribus 
nostris. Domine , tribue nobis, ut omnia dura et aspera, 
et nostra voluntati contaria , etiam super vires et scien- 
tiam nostram nobis injuncta, vel etiam haec ipsa cum 
injuriis et contumeliis imperata , simpliciter et humiliter 
in spe misericordie tua; , absque ulla simulatione patien- 
ter et gaudentes suscipiamus, et cum magno desiderio 
impleamus , etsi impossibilia fuerint nobis , humiliter et 
patienter suggeramus imperanti impossibilitatem no- 
stram : et si ille suam sententiam nullatenus mutare vo- 
luerit , tu operare in cordibus nostris , ut nos confidentes 
in auxilio tuo, datis nobis divinitus animi viribus et 
scientia, ex charitate obediamus devote, quia sine te ni- 
hil boni possumus. Da nobis, Domine , ut nulla correp- 
tione contendere praesumamus , neque ullis sermonibus 
justos nos conemur ostendere , nec erubescendo deformes 
aliis apparere, aliquem culpare velimus; sed terra con- 
sternati tam diu nos culpabiles et reos confiteamur , 
quousque commotio animi nos corripientis nostra humili- 

tate sanetur. Domine , da nobis, ut omnes nostras malas 
cogitationes, et mala opera a nobis absconsa humiliter 
nostro confiteamur superiori; ut per correptionem et 
admonitionem, diaboli laqueos te auxiliante evadamus, 
sed et cor nostrum semper sit confitens omnia ; cui nihil 
est absconditum. Domine , tribue nobis, ut semper simus 
contenti omni vilitate cibi , et potus, ac vestium ; ut quæ- 
cumque sint vilia ista , in tantum, ut per ea possit cor- 
pus nostrum subsistere ad serviendum tibi, non nobis 
sit cura de melioribus, sed his simus sufficientes absque 
dolo et hypocrisi. Domine , da nobis ut omnis extremitas 
placeat nobis quantocumque fuerimus minimi, et pos- 
teriores omnibus in sedendo , in stando , et ascendendo, 
et loquendo , et inomnibus quz dici possunt, gaudeamus 
de hoc: et tunc nos vere a te misericorditer respectos 
estimemus , et in cordibus nostris gratias tibi agamus. 
Domine , da nobis ut ad omnia qus nobis injunguntur, 
quantocumque sint vilia et abjecta, et omnium minis- 
teriorum minima, indignos nos ad tam honesta facien- 
dum, et corde credamus ac sentiamus, ac perficiamus.ea 
cum magna devotione. Domine, da nobis fructum chari- 
tatis et humilitatis , et obedientiz , et patientiæ, cum vero 
amore fraternitatis. Domine, tribue nobis ut nos semper 
ex intimo corde credamus viliores omnibus atque inferio- 
res, et siehaberi nos ab aliis et constitui cupiamus, atque ab 
omnibus dici, quamvis alii sic nos non æstiment , nec or- 
dinent, neque dicant; et nos non sinas esse hypocritas, ut 
quasi nos ore nostro fateamur nos esse indignos, et viliores 

atque inferiores omnibus esse debere, et sub hac profes- 
sione humili velimus videri, et haberi ab aliis tanquam 
justi et religiosi, interius hujus sæculi altitudines, et lau- 
des atque honores appetentes. Neque de illis nos permittas 
esse quibus si alter eis dixerit quod ipsi de se fatentur ore 
proprio, vel si ita eos viles aut extremos posuerit ut illis 
esse debere dicunt, aut statim in contumelias; aut ni- 
miam iram irrumpunt , utad hoc usque perveniantquod 
instigante diabolo, a congregatione cui se sociaverunt 
recedant; aut certe dolum in corde celantes, iracundiæ 
tempus reservent : vèl eos qui recte vivere decertant, 
detrahere et dilacerare injuriis atque impedire non de- 
sistant. Ab his, Domine, et hujus modi nervis corda nos- 
tra munda. Domine , adjuva nos, et libera nos, et custo- 
di nos; ut nihil agamus nostra præsumptione , nisi quod 
agendum in monasterio sancta præœcipit regula. Domine, 
tribue nobis virtutem discrete tacendi, et discrete lo- 
quendi, ut interrogati cum humilitate et reverentia res- 
pondeamus ; et cum interrogamus, cum omni subjectione 
et reverentia interrogemus, caventes, ne plus aut aliter 
videamur loqui quam expedit nostra religioni vel causz, 
seu necessitati, unde loquimur ; et muni corda nostra, ut 
nunquam delectemur vana vel superflua gloria , neque 
inutilia cogitemus , audiamus, loquamur, seu videamus. 
Domine , miserere nobis , et fac ut non simus faciles ac 
prompti in risu, sed te tribuente, sit in nobis salutaris 
contritio et cordis humiliatio, et compunctio, et affluen- 
tia lacrymarum, et utilis tristitia. Risus otiosus , carnalis 

letitia, dissolutio et oblectatio, tua virtute pellatur a 
nobis. Domine, da nobis ut cum loquimur, leviter, cum 
gravitate, pauca verba salutaria, sine vocis clamore et 
absque concitatione loquamur. Domine, tribue nobis 
miseris et indignis ut in omni loco omnique tempore, et 
omni opere sedentes, stantes , ambulantes, operantes in- 
clinatum et humiliatum habeamus cor coram te, et reos 
nos omni hora de nostris actibus æstimemus, et repleti 
spiritu timoris et amoris tui, dicamus singuli in secreto 
cordis nostri : Domine, non sum dignus ego peccator 
levare oculos meos in coelum. Deus, propitius esto mihi 
peccatori semper, hic et in eternum, qui vivis et regnas 
in secula seculorum. Amen. 


XI 


ORATIO AD CRUCIFIXUM. 


Christe, qui pro nobis crucis et mortis patibulum 
subiisti , ut mortis a nobis expelleres potestatem , et san- 
guinis tui nos pretio liberares, miserere mei, qui sum 
humillimus servus tuus, et veniam mihi omnium meo- 
rum tribue peccatorum , meque coram adoranda cruce 
tua prostratum ab omnibus malis eripe, bonis tuis mise- 
ricorditer refice. 


Alia oratio. 


Domine Jesu Christe, qui es, et qui eras cum Patre 
ante secula genitus, Deus ex Deo vero, conceptus ex 

Spiritu. Sancto, et natus homo in fine seculorum de 
Maria Virgine semperj qui obediens Patri usque ad mor- 
tem, mortem autem crucis, liberasti nos tuo sancto ct 
pretioso sanguine , destructo mortis imperio, omnibus 
in te credentibus coelestis gloriæ aditum reserasti : te 
Deum verum , et Dominum nostrum suppliciter exoro , 
sedentem ad dexteram Dei Patris omnipotentis ; depre- 
cando infinitam et ineffabilem misericordiam tuam , ut 
per virtutem hujus salutaris signi crucis et redemptio- 
nis tu: , redimas me miserum , et dignum morte pecca- 
torem ab omnibus criminibus et facinoribus meis, et 
libera me ab omnibus malis preteritis , preesentibus et 
futuris, et mortifica in me omnia vitia spiritualium et 
carnalium nequitiarum , et fac me resurgere tecum in 
virtute gloriz tuæ , et quz sursum sunt, celestia. desi- 
derare et quaerere, et ad stern: beatitudinis gloriam 
feliciter pervenire, prestante tua immensa clementia , 
Domine Jesu Christe Deus , et Dominus noster, qui cum 
Patre et Spiritu Sancto in unitate essentiæ deitatis omnia 
creando regis, vivificas, et gubernas, per immortalia 
secula seculorum. Amen. 


XII 


PRIMA HORA HAC ORATIONE ORANDUM EST. 


Domine Deus, qui ad principium hujus diei nos per- 
venire fecisti, tua nos serva virtute , ut in die hac ad nul- 
lum declinemus peccatum : sed semper ad tuam justi- 


` 

tiam faciendam nostra procedant eloquia. Per Dominum 
nostrum Jesum Christum. 


Oratio ad secundam horam. 


Domine Deus omnipotens, qui nos in hane horam 
secundam post nocturnas caligines pervenire fecisti , 
conserva nos hodie per omnium horarum spatia et mo- 
menta temporis, et perpetua nos semper fac misericor- 
dia permanere illesos, per Dominum nostrum Jesum 
Christum. 


Oratio ad tertiam. 


Domine Deus, Jesu Christe, qui hora tertia diei ad 
crucis poenam pro mundi salute ductus es, te supplici- 
ter deprecamur ut nostra deleas peccata : ut et de przete- 
ritis malis nostris semper apud te inveniamus veniam, 
et de futuris jugiter habeamus custodiam. Qui vivis et 
regnas per omnia sæcula seculorum. Amen. 


Oratio ad sextam. 


Domine Jesu Christe, qui dum hora sexta pro redem- 
ptione mundi in crucis ascendisti lignum , universus 
mundus in tenebras conversus est, illam nobis lucem in 
anima et corpore nostro semper tribue, per quam ad 
eternam vitam pervenire mereamur. Qui cum Patre et 
Spiritu Sancto regnas in æterna secula. 


Oratio ad nonam. 


Domine Jesu Christe , qui nona hora in crucis patibulo 

confitentem latronem intra moenia paradisi transire jus- 
sisti , te suppliciter deprecamur, ut post obitum nostrum 
paradisi nos gaudia introire gaudentes cencedas. Qui 
vivis et regnas per omnia sxcula seculorum. Amen. 


Oratio ad vesperas. 


č 


Gratias tibi agimus, Domine Deus omnipotens, qui 
nos per hujus diei cursum in hanc horam vespertinam 
pervenire tribuisti, te supplices deprecamur, ut ad te 
elevatio manuum nostrarum sit in conspectu tuo acce- 
ptabile sacrificium vespertinum. Per Dominum nostrum 
Jesum Christum. 


Oratio hore duodecima. 


Domine Deus, dominator omnium et protector, qui 
separasti lucem de tenebris, te subnixe precibus exora- 
mus , ut per hanc superventure noctis caliginem tua nos 
protegat dextera , ut in lucis aurora cuncti surgamus gau- 
dentes. Per Dominum nostrum Jesum Christum. 


Oratio ad completorium. 


Pacem tuam , Domine , da nobis de ccelo, et pax tua , 
Christe, semper maneat in visceribus nostris, ut non 
timeamus a timore nocturno. 


Alia. 


Pacem tuam , Domine, da nobis de coelo, et pax tua, 
Christe, semper maneat in visceribus nostris, ut dormia- 

mus cum pace , et vigilemus cum Christo, qui cum Patre 
et Spiritu Sancto regnat in sæcula 


ORATIONES 


EXCERPT/E EX LIBRO VETERI, CUI TITULUS : OFFICIA PER FERIAS. 


ORATIO , 
Si quis se in tribulationibus derelictum intelligat, decantanda. 


Deus, qui contritorum non despicis gemitum , et mæ- 
rentium non aspernaris affectum, adesto precibus no- 
stris, quas pietati tuæ pro tribulatione nostra fundere 
presumimus : implorantes, ut eas clementer suscipere 
digneris, tribuasque, ut quidquid contra nos diabolice 
atque humanz moliuntur adversitates, ad nihilum redi- 
gas , et consilio pietatis tuæ allidas , ut nullis adversitati- 
bus læsi , sed erepti de omni tribulatione et angustia, 
leti tibi in Ecclesia tua sancta gratias referamus, per 
Christum Dominum nostrum : per quem te, summe 
Deus, rogamus ut preces has attendas propitiabili digna- 
tione, et ad hanc nostram orationem respicias, quam 
tibi pro ereptione et relevatione nostra a pressura nostre 
infirmitatis offerimus. Jam, Domine , respice super nos 
vultu placabili, et misericordia singulari a nobis amove, 
quod sævitia malorum permittit, quod inimicorum pra- 
vitas infert, quod pravorum in consiliis adversitas alli- 
gat, quod ex judicio imminet , quod ex sententia pendet, 

quod conspiratione machinatur, quod accusatione con- 
fingitur, quod proprie merentur iniquitates, quod alie- 
nis fictionibus alligatur; quod pressuris dejicimur, quod 
cruciatibus premimur, quod angustiis angustiamur. Non 
justitia tua, Domine, quæsumus, injustiiias nostras exer- 
ceas : sed potius pietatem tuam in nostris iniquitatibus 
manifesta. Non nos in persecutione dejicias: non per 
intolerantiam perdas, sed per tribulationem exerce, per 
pietatem attolle, per misericordiam rege : quo per te ab 
inimicorum jaculis tuti , a preesenti tribulatione exempti, 
te Deum unum in Trinitate consona collaudemus voce. 
Qui cum eo unigenito filio tuo Domino nostro Jesu Chri- 
sto, sanctoque paracleto Spiritu vivis et regnas, Domine 
Deus omnipotens , per omnia secula seculorum. Amen. 


ALIA ORATIO. 


'Adjuva nos, Deus saluter noster, propter gloriam no- 
minis tui, Domine , libera nos , et propitius esto peccatis 
nostris propter nomen tuum. Dimitte, Deus, peccata 
nostra, et tribue nobis misericordiam tuam oris nostri 
deprecatus alloquio, ac humilitatem attende, vincula 
solve, delicta dele, tribulationem inspice , adversitatem 
repelle, effectumque petitionis nostra largiens et beni- 
gnus clementer exaudi. 

Omnipotens sempiterne Deus, qui subvenis in peri- 
culis et necessitatibus laborantibus, majestatem tuam 
suppliciter exoramus, ut mittere digneris sanctum ange- 
lum tuum, qui nos in angustiis et necessitatibus nostris 

laborantes, consolationibus foveat tuis, quibus et de præ- 
senti tribulatione consequamur auxilium, et eterna re- 
media comprehendere valeamus. Per, etc. 


ORATIO PRO DEFUNCTO. 


Libera , Domine , animam servi tui de periculis infer- 
norum, et de periculistenebrarum, et de persecutionibus 
multis, et de flammarum gehenne ignibus. Libera, Do- 
mine , animam servi tui, sicut liberasti Abraham de Ur 
Chaldaeorum. Libera, Domine, animam servi tui , sicut 
liberasti Loth de civitate Sodomorum. Libera, Domine, 
animam servi tui, sicut liberasti populum Israel de manu 
JEgyptiorum. Libera , Domine , animam servi tui, sicut 
liberasti Moysern de manu Pharaonis, qui antecedebat 
populum Israel in deserto. Libera, Domine, animam 
servi tui, sicut liberasti David de manu Saulis, et de 
manu Goliz gigantis. Libera, Domine, animam servi tui, 
sicut liberasti Eliam et Enoch de hoc mundo. Libera, 
Domine , animam servi tui , sicut liberasti tres pueros de 
camino ignis ardentis. Libera , Domine, animam servi 
tui, sicut liberasti Susannam de manu principum. Li- 
bera, Domine, animam servi tui, sicut liberasti Daniel de 
lacu leonum. Sicut liberasti, Domine , Jonam de ventre 
celi, sic aminam fratris nostri ab omnibus periculis pœ- 
narum liberare digneris, et bonis æternis cum electis tuis 
eam perfrui jubeas. Per, etc. 


x 

CONFESSIO PECCATORUM POST ACCEPTAM QUIETEM. 


Confiteor tibi, Domine, omnia peccata mea , quzecum- 
que feci, et egi, et gessi omnibus diebus vitæ mex. Deus, 
qui creasti omnia, tu nosti peccata mea : indulge et mise- 
rere mei, quia nimirum peccavi tibi, Domine, miserere 
mei. Per intercessionem omnium Angelorum aíque 
Archangelorum , miserere mei. Per intercessionem Pa- 
triarcharum et Prophetarum, miserere mei. Per inter- 
cessionem Apostolorum, Martyrum, Confessorum , et 
Virginum te deprecor, miserere mei. Domine,si in te 
peccavi, tamen te non dereliqui, deos alienos non ado- 
ravi: miserere mei, Domine, veniam peto a te pro omni- 
bus culpis meis. Pius Deus, tibi confiteor peccata mea , 
quia crimina agnosco in me. Deus, propitius esto mihi 
peecatori servo tuo: non me deseras, non me derelin- 
quas, Deus meus. Pius Deus, sanctus fortis, sanctus et 
immortalis : misericors Deus clementissime , adjuva me 
peccatorem famulum tuum. Domine, mollifica cor 
meum durum et lapideum , qui sum cinis mortuus. 
Salva me, Domine, vigilantem, custodi me dormientem ; 
ut dormiam in pace , et vigilem in Christo. Amen. De- 
precor te, Domine, ut omnes, qui mihi bona volunt aut 
faciunt, redde illis in :eternum : et si qui mihi mala 
volunt aut faciunt, da illis indulgentiam. Misericors 
Deus , da mihi famulo tuo remissionem peccatoruni , et 
finem perfectum ; perduc me ad viam salutis. 

Alia oratio. Fiat mihi, queso, Domine, fides firma in 

corde , galea salutis in capite, signum Christi in fronte , 
verbum veritatis in ore, voluntas bona in mente, dilectio 
Dei in pectore, precinctio castitatis in circuitu, honestas 
in actione, sobrietas in conscientia, humilitas in prospe- 
ritate, patientia in tribulatione, spes in Creatore, perse- 
verantia usque in finem , amor vite æternæ; prestante 
Domino. 


ORATIO SANCTI BENEDICTI. 


Digneris mihi donare, Pater pie et sancte, intellectum 
qui te intelligat, sensum qui te sentiat , animum qui te 
sapiat, diligentiam qus te quaerat, sapientiam quie te 
inveniat, animum qui te cognoscat, viscera qu: te 
ament, cor quod te cogitet, actum qui te augeat , audi- 
tam qui te audiat , oculos qui te videant, linguam quz 
le preedicet, conversationem quse tibi placeat, patientiam 
quæ te sustineat, perseverantiam quæ te exspectet, finem 
perfectum , presentiam tuam sanctam , resurrectionem 
bonam , retributionem , vitam eternam. Amen. 


GRATIARUM ACTIO. 
M 


Tibi ago laudes et gratias, Deus meus, misericordia 
mea, qui me ad tuam cognitionem perducere , et per 
sacri me baptismatis ablutionem inter adoptionis tux 
filios aggregare dignatus es. Tibi ago laudes et gratias , 
qui me ab ipsis rudimentis infantiæ usque ad hanc horam 
per multa defluentem vitia, immense bonitatis tuv pa- 


tientia ad emendationem exspectas. Te laudo et glorifico, 
B. I. 13 

qui me sæpissime de multis tribulationibus et angustiis , 
calamitatibus et miseriis liberasti, qui me hactenus de 
æternis suppliciis, de corporis hujus cruciatibus exe- 
misti. Te laudo et glorifico, qui mihi sospitatem mem- 
brorum , tranquillitatem temporum, et honorem, affec- 
tum et charitatem : si qua etiam dona sunt in me tux 
pietatis, conferre dignatus es. Quaeso , Domine Deus, 
inssstimabilem suavitatis tuæ clementiam ; ut inchoata 
in me bona perficias. Quidquid in me tibi displicet , re- 
pellas; a cunctis me, qux supersunt, tribulationibus , 
iniquitatibus ac diversis malis eripias. Cogitationes meas, 
locutiones pariter et actus in tua voluntate dirigas ; et ne 
auferas animam meam de hoc mundo, priusquam emen- 
dari studeat in tua. voluntate. Inter adversa me et pros- 
pera gradientem semper et ubique custodias : et ad tuc 
me visionis iterata gaudia quandoque perducas. Amen. 


ORATIO PRO FAMILIARIBUS. 


Libera nos, quesumus, Domine sancte Pater omni- 
potens, eterne Deus, ab omnibus vitiis, et de insidiis 
inimici. Protege nos ab omni tribulatione et potestate 
iniqua, ut magnificetur nomen tuum et majestas tua ; 
ne dicant gentes, ubi est Deus eorum? Deus autem nos- 
ter in ccelo, omnia quaecumque voluit, fecit. Custodi 
nos, Domine, ut pupillam oculi, sub umbra alarum 
tuarum protege nos: ne ulla potestas humana iniqua 
nobis nocere valeat in anima, in corpore, in mente, 
in ambulando, in dormiendo, in stando, in sedendo , 

in visu, in auditu, in tactu, in odoratu , in gustu , in 
potu, in usu, in gressu, in lectione, in oratione, in 
sensu , in locutione, in cogitatione, in separatione, in 
congregatione , in itinere, in navigatione. Libera nos, 
clemens Trinitas , ab omni malo preterito , preessenti , et 
futuro : sicut liberasti servos tuos ab initio mundi, Noe 
a diluvio, Abraham de Ur Chaldæorum , Lot de civitate 
Sodomorum, Moysen et populum Israel de mari rubro 
et de manibus Pharaonis, David de manu Saulis et Goliz, 
Eliam et Enoch de hoc mundo , Tobiam de dolore ocu- 
lorum, tres pueros de camino ignis ardentis, Susannam 
de manu principum, Daniel de lacu leonum , Jonam de 
ventre ceti, Ezechiam de infirmitate, Naaman Syrum de 
egritudine, et Jesum filium Nun de przliis Chananzo- 
rum, Ninivem de morte minante, Isaac de gladio patris 
sui, Job de tribulationibus suis, Gedeon de barbaris, 
Petrum de fluctibus maris et de carcere, Paulum de 
multis tribulationibus et periculis. Sic sancta Trinitas 
eterne Deus , nos famulos tuos ab omnibus in hoc sæ- 
culo insidiis diaboli liberare , et in tuo sancto conservare 
digneris illaesos servitio : ut in futuro tecum praemia 
consequi mercamur terna, qui vivis et regnas in sæ- 
cula seculorum. Amen. 

DEPREGATIO 


QUAM PAPA GELASIUS PRO UNIVERSALI ECCLESIA CONSTITUIT 
CANENDAM ESSE. 


Dicamus omnes, Domine , exaudi et miserere. 

Patrem unigeniti , et Dei Filium genitoris ingeniti, et 
sanctum Deum spiritum fidelibus animis invocamus. 

Pro immaculata Dei vivi Ecclesia , sacerdotibus ac mi- 
nistris , divinam bonitatis opulentiam deprecamur. 

Pro sanctis Dei magni sacerdotibus et ministris, cunc- 
lisque Deum verum colentibus populis , Christum Domi- 
num supplicamus. 

Pro universis recte tractantibus verbum veritatis , 
multiformem verbi Dei sapientiam peculiariter obse- 
cramus. 

Pro his, qui se mente et corpore propter coelorum 
regna castigant, et spiritualium labore desudant, largi- 
torem spiritualium munerum obsecramus. 

Pro religiosis principibus, omnique militia eorum, 
qui judicium et justitiam diligunt, Domini potentiam 
obsecramus. 

Pro jucunditate et serenitate pluviæ, atque aurarum 
vitalium blandimentis, ac prospero diversorum operum 
cursu , rectorem mundi Dominum deprecamur. 

Pro his, quos prima christiani nominis initiavit agni- 
tio, quos jam desiderium gratiæ coelestis accendit, om- 
nipotentis Dei misericordiam obsecramus. 

Pro his, quos humane infirmitatis fragilitas , et quos 
nequitie spiritalis invidia, vel varius seculi horror 
involvit, Redemptoris nostri misericordiam implora- 
mus. 

Pro his, quos peregrinationis necessitas, aut iniqua 
potestatis impietas, vel hostilis vexat ærumna , Salvato- 
rem Dominum supplicamus. 

Pro judaica falsitate , aut haeretica pravitate deceptis , 
vel gentilium superstitione perfusis, veritatis Dominum 
deprecamur. 

Pro operariis pietatis, et his qui necessitatibus labo- 
rantium fraterna charitate subveniunt, misericordiarum 
Dominum deprecamur. 

Pro omnibus intrantibus in hsec sancte domus Dei 
atria religioso corde , et supplici devotione convenienter 
Dominum glori: deprecamur. 

Pro emundatione animarum corporumque nostrorum 
omnium , ac venia peccatorum , clementissimum Domi- 
num supplicamus. 

Pro refrigerio fidelium animarum , precipue sancto- 
rum Domini sacerdotum , qui huic Ecclesi: praefuerunt 
catholice , Dominum spirituum, et universe carnis ju- 
dicem deprecamur. 

Mortificatam vitiis carnem , et viventem fide animam 
presta, Domine , presta. 

Castum timorem, et veram dilectionem praesta , Do- 
mine, presta. 

Gratum vitæ ordinem , et probabilem exitum presta , 
Domine, presta. 

Angelum pacis, et solatia sanctorum præsta , Domine, 
praesta. 

Nosmetipsos , et omnia nostra , quz orta, qu: acta, 
per Dominum ipso auctore suscepimus , ipso custode 
retinemus , ipsiusque misericordiæ et arbitrio Providen- 
tite commendamus. Domine, miserere. 


ORATIO SANCTI ISIDORI AD PETENDAM CHARITATEM. 


Beatissimi servi illi, quos cum venerit Dominus, inve- 
nerit vigilantes. Beata vigilia, qua ad Dominum univer- 
sitatis amatorem vigilatur. Utinam me quoque vilem, 
licet tuum tamen servulum, ita digneris , Domine, de 
somno inertiæ excitare; ita illo divine charitatis igne 
accendere, quo de meo corde supra sidera exardesceret 
tu: charitatis flamma, tuæ nimis dilectionis desiderium, 
semperque divinus intra me arderet ! Utinam illa ligna 
haberem , quibus ille ignis jugiter aleretur, pasceretur, 
succenderetur, et illa flamma nutriretur, quæ exstingui 
nesciret , sed augeri sciret! Utinam talis essem meriti, 
ut mea lucerna semper tota nocte in templo Domini Dei 
mei arderet, ut omnibus domum Dei intrantibus luce- 
ret ! Da mihi, Domine, rogo te, in nomine Jesu Christi, 
Filii tui Dei mei, illam, qua nescit cadere, charitatem : 
ut mea lucerna accendi sciat, exstingui nesciat; mihi 
ardeat, aliis luceat. Tu ipse, Christe, lucernas nostras 
accendere digneris , ac lucidissime Salvator noster, quo 

perpetue luceant in templo tuo, ac perenne lumen a te, 
perenni lumine accipiant, ut tenebre nostre illuminen- 
tur, mundi autem tenebre fugentur; sic lumen mex 
largiaris lucernæ, rogo te, Domine Jesu, ut illius lumi- 
nis claritate, illa ita mihi sancta sanctorum appareant , 
qua te zeternum pontificem æternorum in interioribus 
magni illius templi tui illo intrantem habeant , quo te 
jugiter tantummodo aspiciam , desiderem, exspectem. 
Tantum te amans concupiscam. Tuum sit, queso , ita te 
nobis pulsantibus demonstrare, amantissime Salvator 
noster, ut te amplius intelligentes te tantum amemus, te 
solum die ac nocte meditemur, semper de te cogitemus : 
et in tantum nobis tuam inspirare digneris dilectionem, 
quantum amari Deum decet ac diligi, ut omnia interiora 
nostra tua impleat dilectio, totosque nos tuus possideat 
amor, tua impleat charitas, ut tua igniti charitate preter 
te aliud amare nesciamus, quo tanta charitas aquis mul- 
tis hujus aeris, hujus terre, hujusque maris exstingui in 
nobis nequeat : Juxta illud, Aque multe non potuerunt 
exstinguere charitatem : quod in nobis quoque compleri 
vel ex parte Deus faciat, donante Domino nostro Jesu 
Christo. 


EJUSDEM ALIA ORATIO. 


Apud nos fias, quesumus , Domine , ut nos defendas 
in gloria : intra nos fias, ut nos recipias : circa nos fias, 
ut nos conserves: ante nos fias, ut nos deducas : pro 
nobis fias , ut pro nobis intercedas : super omnia fias, ut 

nos benedicas, et provoces ad tuum regnum, qui vivis 
et regnas. 


ORATIO SANCTI! GREGORII PAPE 


AD OBTINENDAM LIBERATIONEM AB OMNI MALO. 


Deus omnipotens Pater et Filius et Spiritus Sanctus , 
unica Trinitas in tribus personis, qui es idem et qui eras, 
et qui venturus es. Libera me, Domine, ab omnibus 
peccatis meis et ista mortalitate, et a morte poene, a 
planta usque ad verticem, intus et foris. Intercedite pro 
me sancti Cherubim , sancti Seraphim , sancti Throni , 
sancte Dominationes, sancti Principatus, sanct; Potesta- 
les, sancto Virtutes, sancti Angeli, sancti Archangeli. 
Sancte Gabriel, sancte Michael, sancte Raphael, orate pro 
me. Intercedite pro me, sancti Patriarchae, sancti Duces, 
sancti Judices, sancti Sacerdotes, sancti Prophet, sancti 
Reges, sancti Machabaei , sancti Infantes. Intercedite pro 
me nativitas Christi , Christi circumcisio , Christi bap- 
tisma, Christi operatio, Christi virtutes, Christi doctrina, 
Christi crux , Christi anima , Christi caro , Christi resur- 
rectio, Christi descensio , Christi ascensio. Sancta Maria, 
sancti Apostoli, sancti Discipuli, sancti Successores, sancti 
Baptist: , sancti Principes , sancti Episcopi , sancti Præs- 
byteri , sancti Diaconi , sancti Subdiaconi , sancti Lecto- 
res , sancti Exorcistæ , sancti Martyres, sancti Confesso- 
res , sancti Anachoreto» , sancti Monachi , sancti Clerici, 
sancti Laici, sancte Virgines, sancte Uxores, sancti 
Domini , sancti Servi, sancti Divites, sancti Pauperes; 

saneti Doctores , sancti Fratres, sanctse Sorores. Horum 
omnium generaliter nomina , et memoria , et spiritus, 
et anime, et sancte cogitationes , et sancta verba, et 
sancta opera, et merita in coelis, et reliqui: in terris, et 
divitiæ bonitatis Dei , et longanimitatis, et patientiæ , et 
misericordie ; hæc omnia in nomine Domini nostri Jesu 
Christi, sint scuta, sint galeæ , sint sanitates , sint suffra- 
gia, sint loricæ anime meæ , et spiritus mei , et corporis 
mei cum omnibus personis intus et foris, a planta usque 
ad verticem : visui, auditui, odoratui , gustui , tactui , 
carni et sanguini cum omnibus ossibus, et nervis, et 
visceribus meis, venis, medullis, compagibus , artubus 
meis, cuti, meatibus meis. Per te enim, Jesu Christe , 
omnia vivificantur, et inspirantur, et mutantur, et sana 
sunt. Protege me , Domine , a dextris et a sinistris , ante 
et retro, subtus et supra, in aere, in terra , in aquis , in 
mari, in flexu, in erectione, in gressu, in sede, in stando, 
in ambulando, in vigilando , in dormiendo , in loco , in 
omni hora , in omni die , in omni nocte , in omni vita. 
Adjuva me, custodi me, Trinitas sancta , omnipotens 
Deus. Libera me, Domine, ab omni malo preterito, præ- 
- senti et futuro : de periculis terre, et maris, et omnium 
bestiarum , et phantasmatum , et volucrum , et quadru- 
pedum , et serpentium. Defende me ab igne et fulgure, 
a tonitruo, a grandine , a nive, a pluvia , a ventis, a 
hiatu terre, a turbine, a terre motu, ab omnibus homi- 
nibus malis, a veneficiis, ab invidis oculis. Ego confiteor 
impietatem peccati mei : peccator enim sum , et de pec- 

cato natus. Tu autem verus Deus omnipotens sine pec- 
cato. Rogo Patrem per Filium. Rogo Filium per Patrem. 
Rogo Spiritum Sanctum per Patrem et Filium ; ut et 
omnia vitia elongentur a me , et omnes sancte virtutes 
plantentur in me. Deus immense , a quo omnia , per 
quem omnia sunt : in quo omnia facta sunt, visibilia et 
invisibilia , supra tegens, et infra ferens, opera tua extra 
cireumdans , intra replens. Custodi me , Domine , crea- 
turam tuam usque in sempiternum. Hos omnes invoco 
in auxilium meum. Per, etc. 


ORATIO SANCTI AUGUSTINI EPISCOPI. 


Deus justiti:e , te deprecor, Deus misericordie, Deus 
invisibilis, Deus incomprehensibilis, Deus inenarrabilis, 
æterne , perpetue, benedicte ; Deus, cujus omnia, in quo 
omnia, sub quo omnia, per quem omnia sunt : parce 
anims mes, parce malis meis, parce peccatis meis 
atque criminibus : visita infirmum, cura ægrum, sana 
languentem. Da cor, quod te timeat, sensum qui te 
intelligat, oculos cordis qui te videant. Da mihi scin- 
tillam sapientiæ tuze, que» mihi justificationum tuarum 
iter ostendat, et foveas inimici declinare me doceat. 
Miserere mei, quia peccavi, et propter duritiam cordis 
mei, in ipsa peccatorum meorum morte perduro : ego 
ore, ego corde, ego opere, ego omnibus vitiis inqui- 
natus sum , omnibus sceleribus coopertus sum. Veniam 
peto, quia crimen agnosco : scelera mea tibi fateor, 
quie etsi non confiterer, tamen te latere non possunt. 


LIO = 


Tu enim scrutator cordis et renium es. Tibi occulta 
manifestantur, et secreta patefiunt. Miserere mei, Do- 
mine, ne me perire patiaris: ne me permittas æternis 
tenebris et perpetua morte consumi. Aufer a corde mco 
alienum sensum, cura in me stuporem mentis : exstirpa 
a visceribus meis consilia iniquitatis, erade a lingua mea 
detrahendi consuetudinem , mentiendi facilitatem , lo— 
quendi scurrilitatem, et omnes actus meos arte et medi- 
cina tua sana. Circumcide in me, Domine , vitia cordis 
et corporis. Miserere mei, Deus, quia tu nosti facta mea. 
Si tu transgressiones meas judicio tuo persequi ac punire 
voluisses, olim me terra vivum absorbuisset. Sed quia 
tanta est clementia majestatis tuæ , ut nullum perire 
patiaris ; sed omnes exspectas ad poenitentiam reverti, 
qui das spatium poenitendi ; da possibilitatem operanti , 
ut non sit hoc vanum indulgentiz tuc tempus , quod 
mihi largiri pro tua pietate dignaris. Miserere mei, Deus, 
ne me despicias, neque avertas faciem tuam a me , quia 
non pro justitia mea peto misericordiam tuam, sed 
propter clementiam tuam respice ad me de sede majes- 
tatis tuæ, et tenebras cordis mei radio splendoris tui 
illumina. Protege me, Domine , scuto veritatis ac fidei, 
ut me diaboli jacula ignita non penetrent , et quidquid 
illud est, quod infelicitas mea a te petere aut non presu- 
mit, aut non intelligit , id tu pro tua virtute tribue , et 
hoc largire, quod animam meam salvet a morte ; et 
exeunti mihi de hac clausura tenebrarum manum por- 
rige, et lumen ostende. Miserere mei, Domine, et redin- 


— 990 — 


tegra confractum, sana corruptum, emenda vitiatum, et 
illud indulge, quod feci, et hoc, presta, ne iterum 
faciam. Misericors et miserator Deus, qui et barbaros sal- 
vare vis, et ad veritatis agnitionem venire, ad te confugi 
fidelium Salvatorem. Miserere mei, quia te plurimum 
exacerbavi , et inimicum gaudere feci , et ecce mortuus 
sum obediens ei. Tu, Domine, et impiis, et his qui sunt 
sine misericordia, misereris : miserere humilitati mee : 
apud te enim impossibile nihil est, quoniam secus infer- 
num dissipata est anima mea. Fac misericordiam , quia 
benignus es et misericors, figmento tuo ; qui et corpora, 
quie non sunt, in die resurrectionis suscitaturus es. 
Exaudi me, Domine, quia defecit spiritus meus, et 
infelix anima mea. Tabefactum est etiam corpus meum, 
quod coinquinavi : etiam vivere non valeo pro eo, quod 
non credidi. Ignosce peccatum meum per poenitentiam , 
vivifica me contritum, et igne splendoris tui illumina ; 
et accende cor meum ; ut ego accipiens fiduciam miseri- 
cordiz et indulgentiz tuc, residuum tempus vitæ, quod 
mihi donaveris, mandata tua custodiam , et a timore 
tuo non recedam ; sed devote serviam tibi amplius, 
quam modo. Parce ergo mihi, et vivifica me, omnipotens 
Deus , Domine Jesu Christe , universitatis conditor, spes 
unica mundi. Presta mihi , ut te bene rogem , et ut me 
agam dignum, quod me exaudias. Auge in me, Domine, 
munera tua, ut anima mea diligat te et fiat expedita ab 
omni vitio concupiscentie. Rogo te, Pater, deprecor te, 
Fili, obsecro te, Spiritus Sancte , ut evadam de mundi 

miseria, et dones mihi eterni regni perpetua gaudia. 
Revertere jam Deus meus , et ne obliviscaris mei usque 
in finem , non in perpetuum deseras , nec me cadere in 
potestate daemonum permittas. Licet in offensa jaceam , 
tu tamen clemens, tu pius, tu patiens, tu multum mise- 
ricors, nullum derelinquis, nullum spernis ad sanitatem 
venientem , sed ultro offerens misericordiarum clemen- 
tias peccatores exspectas , ut redeant. Quanti enim scele- 
rati, et multis flagitiis involuti, per bonitatis tu: gratiam 
ad indulgentiam pervenerunt ? Sicut multis non meren- 
tibus gratis veniam donasti : sic et mihi indigno indul- 
gentiam largiri digneris propter tuam ineffabilem mise- 
ricordiam , omnipotens Deus, qui vivis et regnas per 
omnia sæcula sæculorum. Amen. 


ORATIO SANCTI GREGORII, 


AD IMPLORANDAM DEI MISERICORDIAM. 


Domine sancte , Pater omnipotens , :eterne Deus , qui 
sedes in septimo throno ; sub cujus pedibus omnia con- 
tremiscunt ; miserere mei , qui fecisti coelum et terram, 
mare et omnia qua in eis sunt. Fac Domine, cor meum 
immaculatum, qui diem a nocte separas. Ad te expando 
manus meas in similitudinem crucis : ad te humilior, 
ad te resurgam. Domine, antequam discutias me , mise- 
rere mei ; sana peccatorum meorum vulnera , quia pec- 
cavi in te. Ab occultis meis munda me, Domine. Humina 
cor et sensum meum lumine serenitatis tuæ. Te ante 
omnia sensus meus sapiat. Da mihi intellectum , ut 

sciam testimonia tua, et custodiam ea in corde meo. Da 
mihi gratiam tuam, quia non est, qui convalescat. Pater 
orphanorum, indultor egentium , confessor poeniten- 
tium ; presta mihi veniam, quem plasmasti de limo ; et 
cogitationes , quæ fidem non frangant. Doce me facere 
voluntatem tuam. Quæcumque precipis, ipse adjuva, 
ut implere possim , ut non peccem tibi amplius ; sed da 
mihi desiderium ad omne opus bonum. Domine, in tua 
justitia libera me de peccatis meis, ab omni malo, ab 
omni periculo, ab omni haeresi, ab omnibus iniquis 
desideriis : et constitue me in omni opere bono, et visita 
dolores meos , et sana quse tibi apta non sunt; et quod 
in me obscurum est, nomen luminis accipiat. Ante te, 
Domine, omne desiderium meum, et gemitus meus a te 
non est absconditus. Da mihi, Domine, fortitudinem 
adversus insidias diaboli , et instiganti obsistere satancw. 
Da mihi arma virtutis, et loricam fortitudinis tuæ. Nulla 
mihi nimia oblectatio subripiat, nullus antiqua putre- 
dinis suæ me foetor corrumpat. Aufer a me lubricos et 
inutiles cogitatus, suggestionesque furtivas. Deus , qui 
plus potes dare, quam nos petamus aut intelligamus , 
moveat vox mea misericordiam tuam, qui es unus in 
Trinitate, et trinus in unitate. Ne perdas me cum pecca- 
tis meis; quia non venisti justos salvare, sed peccatores 
ad poenitentiam revocare: qui es amator poenitentic , 
miserere mei. 

Domine sancte , Pater omnipotens, æterne Deus, forti- 
tudo mea , firmamentum meum , liberator et protector 

magnus et patiens, refugium et virtus , adjutor et libe- 
rator, lux lucis , fons luminis , sol justiti:e, stella diei , 
qui inhabifas seculum, cujus alta et superna terra , 
cujus thronus inestimabilis, et gloria incomprehensibilis, 
cui assistunt militi cum pavore , cujus vultus excitat 
abvssos, et tabescere facit montes: exaudi orationem 
servi tui, Deus meus, per Dominum nostrum Jesum 
Christum Filium tuum, qui est splendor vero lucis, 
janua vitæ , via salutis , lucerna ardens , cibus coelestis , 
panis vivus, potus ex fonte perenni, Verbum in principio 
apud Deum cum Spiritu Sancto, qui a Patre procedens 
circumit girum cœli. Quid ergo Deus meus , quid rogo, 
nisi Dominus Deus? Summe, optime , potentissime , et 
misericordissime , et justissime , et sacratissime et præ- 
sentissime, et pulcherrime , stabilis et incomprehensibi- 
lis, immortalis ; mutans omnia , nunquam novus , nun- 
quam vetus; innovans omnia sine vetustate , perdens 
superbos et nesciunt, semper agens, semper quietus , 
colligens et non egens, portans et implens, et protegens, 
creans , et nutriens , et perficiens ; quxrens , cum nihil 
tibi desit. Amas nec æstuas; zelas et securus es : poenitet 
te, et non doles : irasceris et tranquillus es : opera mutas, 
nec mutas consilium : recipis quod invenis, et nunquam 
amisisti : nunquam inops, et gaudes lucris : nunquam 
avarus, et usuras exigis: supererogas ut debeas, nec 
quis habet quidquam non tuum. Reddis perdita debita , 
nihil perdens : sine qualitate bonus, sine quantitate 
magnus, sine indigentia Creator, sine situ omnia tenens, 

sine loco ubique totus , sine tempore sempiternus , sine 
ulla mutatione mutabilia faciens, nihilque patiens. 
Exaudi, exaudi me, Domine. Tu es enim Deus meus 
vivus et verus, Pater meus sanctus, Dominus meus pius, 
rex meus magnus , judex meus justus , magister meus 
unus, adjutor meus opportunus, medicus meus potentis- 
simus, dilectus meus pulcherrimus , panis meus vivus, 
sacerdos meus in «ternum. Deus meus ad patriam lux 
mea vera. Dulcedo mea sancta , via mea recta , sapientia 
mea preclara, simplicitas mea pura, concordia mea 
pacifica, custodia mea tuta , portio mea bona, salus mea 
sempiterna, misericordia mea magna, patientia mea 
robustissima , victima mea immaculata , redemptio mea 
facta, spes mea futura, charitas mea perfecta, resurrectio 
mea saneta , vita mea æterna. Te deprecor, supplico et 
rogo, ut per te ambulem, ad te perveniam, in te 
requiescam. Exaudi, exaudi, exaudi me, Christe, qui 
cum Patre et Spiritu Sancto vivis et regnas. 


ORATIO SANCTI! GREGORII PAP.E, 


AD IMPLORANDAM MISERICORDIAM PER MERITA CHRISTI ET INTERCESSIONEM 
SANCTORUM. 

Peccavi, Domine , coram te , peccavi et coram angelis 
tuis. Fac mecum servulo tuo secundum misericordiam 
tuam. Tibi, Domine, misericordia, tibi, Domine, justitia. 
Sana me, Domine , et sanabor : salva me , et salvabor, 
quia non infernus confitebitur tibi, neque mors laudabit 
le. Vivens , vivens ipse confitebitur tibi, sicut et ego 

hodie. Intercede pro me, sancta Maria, mater Domini 
nostri Jesu Christi. Beatissima et gloriosa genitrix , 
adjuva me. Obsecro vos, apostoli Christi , per comme- 
morationem vestram , ut mihi servulo vestro miserea- 
mini, et me in omni adjutorio adjuvetis. Obsecro vos , 
novem ordines Angelorum, Angelos, Archangelos, Po- 
testates, Principatus, Dominationes, Thronos, Cherubim 
et Seraphim , ut intercedatis pro me , ut sit mihi propi- 
tius Christus Filius Dei vivi. Obsecro divitias bonitatis et 
longanimitatis et patienti:e tuæ, Jesu Christe Fili Dei 
Salvator noster; quia non vis mortem peccatoris , sed 
ut convertatur et vivat; nec exstinguis linum fumigans, 
et arundinem quassatam non confringis. Fac me sicut 
unum de mercenariis tuis, et efficiar a te de servo ami- 
cus : et fiat voluntas tua , sicut in coelo et in terra. 


ORATIO SANCTI HIERONYMI PRESBYTERI, 


AD PETENDAM VITAM /ETERNAM. 


Domine Jesu Christe , qui me dignatus fuisti creare ad 
imaginem tuam , et redimere de tuo pretioso sanguine : 
qui intra matris viscera , mea membra compaginasti, et 
ad istius vitæ lucem perduxisti. Precor dulcissimam 
pietatem tuam, ut me tuo celesti lumine illuminare 
digneris , et vias paradisi mihi ostendas, et ad portum 
salulis æternæ perducas. Domine misericordissime , di- 
gnare in me accendere ignem amoris tui, qui peccata 
mea consumat, et ad tuum desiderium semper accendat . 


et habitet Spiritus Sanctus in corde meo , qui me doceat 
me. 15 

facere voluntates tuas. Domine piissime Pater, mollifica 
cor meum durum et lapideum. Largire mihi compunc- 
tionem cordis, ut de reatu peccatorum meorum profusas 
lacrymas ante clementiam tuam fundam. Concede mihi, 
Domine, lacrymas Marie, qua pedes tuos unguento 
unxit, lacrymis rigavit, et crine tersit. Concede mihi 
fidem latronis, qui in cruce positus te confessus est , 
dicens : Memento mei, Domine, cum veneris in regnum 
tuum ; et audire meruit : Amen dico tibi , hodie mecum 
eris in paradiso. Presta mihi , omnipotens Deus , ut in 
illa die qua jusseris animam meam a corpore separari , 
piam sententiam merear audire , et Angeli sancti perdu- 
cant animam meam ad gaudia justorum. Angeli vero 
iniqui tristes abscedant a me. Dirigatur ad te , Domine, 
oratio mea , sicut incensum in conspectu tuo. Exaudi, 
Domine, vocem meam, qua clamavi ad te, miserere mei 
et exaudi me. Domine , exaudi orationem meam , et cla- 
mor meus ad te veniat. 


ORATIO EJUSDEM GRATIAM PONITENTI IMPLORANTIS. 


Da mihi, Domine, compunctionem cordis , et lacry- 
mas oculis meis ; ut defleam diebus ac noctibus omnes 
dies negligenti:& mex cum humilitate et puritate cordis 
et charitate. Appropiat oratio mea in conspectu tuo. Si 
iratus fueris, Domine , adversum me ; quem adjutorem 
quaram , aut quis miserebitur infirmitatibus meis ? Me- 
mento, Domine , quod Chananc:am et Publicanum vo- 
casti ad poenitentiam , et Petrum lacrymantem susce- 

pisti ; sic et meas suscipere digneris preces, misericors 
Deus, salva me, Salvator mundi, qui regnas. 


ORATIO SANCTI HIERONYMI, 


DIVINAM GRATIAM ET CHARITATEM IMPLORANTIS. 


Ego te , Domine Jesu Christe, vere credo, verum fa- 
teor ; quia vere redemisti nos : vere, quia vivificasti nos; 
verum quia salvasti nos. Tu fortior forte, victor in præ- 
lio, preparator vite. Tu resurrectio mortuorum. Tua 
sumus vasa , tu noster figulus. Rogamus te, Domine, ut 
vacua spiritu tuo impleas, plena conserves. Te in Patre 
credimus : Patrem similiter in te confitemur, Spiritum 
quoque Sanctum in utroque veneramur. Trinum Deum 
colimus in personis , unum in substantia deitatis. Munda 
me, Domine, vas tuum , et sanctifica, quod fecisti ; de 
malitia evacua , et imple de gratia. Presta mihi , ut fra- 
ternam semper teneam charitatem : mala obliviscar, 
aliena non requiram. Te solum creaturarum omnium , 
qui unus et verus es, semper diligam Creatorem, qui 
mortificas et vivificas, deducis ad inferos et reducis , in 
Trinitate semper permanens in secula seculorum. 


ORATIO SANCTI COLUMBANI. 


AD PETENDAS VIRTUTES ET OMNE OPUS BONUM. 


Domine Deus, destrue , et quidquid in me plantat ad- 
versarius , eradica ; ut destructis iniquitatibus , in os et 
cor meum intellectum et opus bonum inseras : ut opere 
et voluntate tibi soli deserviam, et intelligam mandata 

tua, et teipsum requiram. Da memoriam. Da charita- 
lem. Da castitatem. Da fidem. Da omne, quod scis ad 
utilitatem anim mee pertinere. Domine, fac in me bo- 
num , et præsta mihi, quod scis oportere , qui regnas. 


ORATIO SANCTI IS!DOnI, 


SUPER PECCATA SUA GEMENTIS. 


Quo fletu mala mea flere incipiam, quibus lacrymis 
facinora mea lugeam, quibus fletibus angustias meas 
plangam ? Scio me esse peccatorem, et quam turpis sum 
video. Iniquum me esse reprehendo, impium me esse 
accuso. Rogo te, Domine , ut ignoscas mihi ; ego agnosco 
iniquitatem meam. Et nunc summe clementie Deus, 
quoniam delicta mea cognita tibi facio, et in justitiam 
meam non abscondo ; misericordiam tuam deprecor, 
misericordiam tuam imploro. Tuam imploro miseratio- 
nem , tuam queso clementiam; dele mea peccata , ablue 
facinora mea. Peccatorum meorum maculas munda, la- 
bem criminum meorum purga, sordes delictorum meo- 
rum absterge, sordes iniquitatum mearum ablue. Non 
differas mundationem meam, Deus. Totum me tibi sa- 
nandum offero , recipiat salutem anima mea. Da vulneri 
meo salutem , Deus , languoribus meis medelam tribue, 
post plagas vulnerum redde incolumem. Vulneratus sum, 
medicum quaro. Languidus sum, medelam posco. Con- 
sumpta est caro mea, contabuit species mea. Ossa mea 
exaruerunt , membra mea contabuerunt. Appropinquavi 
corruptioni, umbra mortis comprehendit me. Tenebroe 

operuerunt me , caligo inferni involvit me. Oppressit me 
tenebrarum horror. Doce me facere voluntatem tuam , 
quia Deus meus es tu. Tibi honor, et gloria, et virtus, et 
potestas in secula seculorum. Amen. 


ORATIO PRO OMNSI POPULO. 


Parce , Domine, parce populo tuo, quem redemisti , 
Christe , sanguine tuo ; ut non in ;ternuim irascaris no- 
bis. Deprecamur, Domine, in omni misericordia tua , ut 
auferatur furor tuus et ira tua a loco isto, et a domo 
sancta tua, quoniam peccavimus. Peccavimus tibi, Do- 
mine , et tu iratus es nobis, et non est qui effugiat manus 
tuas : sed supplicamus, ut veniat misericordia tua super 
nos, qui Ninivæ pepercisti. Invocantes Dominum excla- 
memus, ut respiciat populum conculcatum et dolentem : 
protegat templum sanctum suum , ne ab impiis conta- 
minetur, sed misereatur nobis. Exclamemus omnes ad 
Dominum dicentes: Peccavimus tibi, Domine, patien- 
tiam habe in nobis, et erue nos a malis istis, qua quo- 
tidie acerescunt super nos. Dimitte, Domine, peccata 
populi tui, secundum multitudinem misericordis tuz , 
sicut propitius fuisti patribus nostris. Propitius esto no- 
bis, et impleatur gloria tua universa terra. Recordare, 
Domine, dic angelo percutienti : Sufficit, contine manum 
tuam , et cesset interfectio qux grassatur in populo, et 
ne perdas omnem animam viventem. Exsurge , Domine, 
adjuva nos et libera nos propter nomen tuum. 

ORATIO SANCTI EPHREM , 


DEI MISERICORDIAM IMPLORANTIS. 


Pone , Domine , lacrymas meas in conspectu tuo, sicut 
in promissione tua, ut avertatur inimicus meus retror- 
sum , et expavescens conturbet , cum viderit me in loco 
quem przparavit misericordia tua. Exspectans autem ini- 
micus videre in loco, quem mihi propter delicta mea 
preparavit, videat me in loco lucis et vitæ eterne, et 
conversus in tenebris conturbetur, quia nequaquam vo- 
luntas ejus effecta est. Ita benignissime , ita amator ho- 
minum, , ita qui solus sine peccato es, effunde super me 
inestumabilem et immensam misericordiam tuam , et 
presta mihi ut et ego et hi qui te diligunt regni tui effi- 
ciamur hwredes ; et videntes gloriam tuam , adoremus 
bonitatem tuam : et dicamus pariter, qui digni fuerimus 
videre insatiabilem pulchritudinem majestatis tuæ : Glo- 
ria Patri, qui fecit nos, gloria Filio, qui sanavit nos, 
gloria Spiritui Sancto, qui renovavit nos : Trinitas sancta, 
une Deus, sub umbra alarum tuarum nos protege , qui 
es benedictus in secula. 


ORATIO CONTRA DIABOLUM. 


Praesta, Domine, legentibus profectum , quærentibus 
legem tuam , peccatorum omnium remissionem : uf qui 
desiderio magno ad lumen Scripturarum tuarum perve- 
nire cupimus , nullis peccatis caligantibus obscuremur. 
Attrahe nos ad te virtute omnipotentia; tuæ. Ne relinquas 

sua voluntate vagari, quos pretioso sanguine redemisti. 
Imaginem tuam in nobis non sinas obscurari , que si te 
prestante defendatur , non diabolo , non nobis liceat tua 
dona subvertere; qu'a totum fragile, quidquid nititur 
obviare. Audi nos, pie Rex, contra peccata nostra ; ef 
prius illa a nobis remove, antequam nos per ea juste 
possis in tua examinatione damnare. Quid nobis nostra 
insidiatur iniquitas? Quid contra nos delicta confligunt? 
Creaturam tuam evertere cupiunt, qui nulla substantia 
firmitate consistunt. Diabolus cur nos insaturabili dolore 
prosequitur? Numquid illi consilium dedimus, ut tibi 
Domino superbus existeret, et de beatitudine collata cade- 
ret, cum tantæ per te virtutis insignia possideret? Sufficiat 
quod nos in Adam perculit ; quare quotidianis deceptioni- 
bus impius calumniator insequitur? Et sicut ille fragilita- 
lem nostram non desinit impetere, ita tuis possit viribus 
confusus abscedere. Non permittas , bone Rex , in nobis 
sevissimum hostem sua vota complere , qui te graviter 
eligit offendere. Quid nos sicut leo rugiens circuit? Quid 
devorare contendit? Semel illi in baptismate sacro re- 
nuntiavimus ; semel tibi Domino credere professi sumus. 
Tales nos per tuam defensionem concede servari, quales 
nos fieri per aquam regenerationis, Creator altissime , 
prestitisti. Qui tui esse coepimus , alium Deum nescia- 
mus. Tua gratia redempti sumus , tua mandata , te do- 
nante, faciamus. Si nos relinquis, tergiversator invadit. 
Indefessus atque impudens semper assistit, lucra sua 
computans humanas ruinas. Blanditur ut decipiat , ins- 

ligat ut perimat. Maxime per corpus nostrum animas 
decipit, et ita labilis per desideria humana diffunditur , | 
ut nulla pene providentia, nullo prius consilio sentiatur. 
Longum est per singula discurrere. Tali quis possit obsis- 
tere, nisi tu, Domine, illi decreveris obviare? Quid enim 
de nobis possit facere, qui te in nostro corpore ausus fuit 
per subdola machinamenta tentare ? Exaudi nos , o custos 
hominum. Hic nos ab illo indulgentia tua libera , qui nos 
trahere nititur ad gehennam. Cum illo sortem non ha- 
beamus , ut tecum, Domine, habere possimus. Vindica 
fabricam tuam ab illo qui destruit. Damnari alios sic 
facit, qui se ipse damnavit : sed potiusille cum suis per- 
eat, qui perdere cuncta festinat. (Et ego, ab ejus potestate 
tua misericordia, Domine , ereptus, transferri merear in 
locum lucis et pacis, socius sanctorum qui te laudant, te 
diligunt sine fine per sempiterna sæcula. ) 


ORATIO JOANNIS FISCAMNENSIS ABBATIS. 


GRATIARUM ACTIO, ET PETITIONES. 


Spes mea, Christe Deus, te deprecor, supplico et rogo, 
ut perficias in me coeptum opus misericordie tua. Ego 
enim ultimus servorum tuorum, non immemor bene- 
ficiorum miserationis tux», qu: mihi peccatori collata 
sunt, gratias tibi ago, qui me indignum pro tua sola 
clementia per aquam sacri baptismatis, et renovatione 

Sancti Spiritus ab originalibus viücuns expedisü. Tu pas- 
tor et rector omnium, Christe Deus, qui nullis meis meri- 
tis, sed sola dignatione misericordiz tux vocasti parvita- 
tem meam ad hoc pastorale officium, propter te et nomen 
sanctum tuum, fac me idoneum ad hoc ministerium, ut 
sapienter domum tuam regam, et in omnibus secundum 
voluntatem tuam gregem tuum pascere valeam. Concede, 
propter honorem nominis tui, utcum multo bono fructu 
fraterna societatis pervenire merear ad gloriam tuam... 
Scio et certus sum quod tu vales fructus bonos et magnos 
facere de grege tuo , per me exiguum et infirmum. Par- 
vulus quippe sum et nullius virtutis homuncio, nihil 
habens in me quod expeti debeat, vel quod dignum sit 
tanti officii. Idcirco, desperans de parvitate mea, non 
respiro nisi in sola misericordia tua. Sed licet sis magnus 
in magnis , gloriosus tamen operaris magna in minimis. 
Erit certe laus tua dulcior , et copiosior more hominum, 
cum per me fantillum operari dignatus fueris magna de 
grege tuo.... Da mihi coelestia et terrena subsidia ad 
omnem sufficientiam, ut habeam unde gregem tuum pos- 
sim pascere et sustentare , tam spiritaliter quam corpo- 
raliter , atque venientes in tuo nomine suscipere absque 
ulla hæsitatione, simulque loca commissa ordinare et 
preparare ad quietem et salutem Francorum, sicut decet 
et oportet. Duo a te peto : unum horum pro tua clemen- 
tia non deneges mihi. Rogo te per omnes miserationes 
tuas, da mihi consolationem tuam coelestem in multis 
tribulationibus meis! Pondus enim istud gravissimum 

quod impositum est super infirmas cervices meas , ferre 
non valeo, deponere timeo... Gratias tibi ago, Domine, 
qui me etiam a vano hujus mundi consortio separasti, et 
ad tuum servitium sanctum perduxisti. 


ALIA EJUSDEM ORATIO. 


DESIDERIUM COELESTIUM, ASPIRATIO AD SUPERNA. 


Christe Domine , virtus et sapientia Patris, qui ponis 
nubem ascensum tuum , qui ambulas super pennas ven- 
torum , qui facis Angelos tuos Spiritus, et ministros tuos 
ignem urentem : obsecro et suppliciter rogo , da perpetes 
pennas fidei, da celeres alas virtutum , quibus erectus 
æterna et ccelestia valeam contemplari. Adhaereat, quiso, 
anima mea post te, et suscipiat me dextera tua ; sustollat 
me super altitudinem terræ , et cibet me illa coelesti hæ- 
reditate , cui suspirat peregrinatio mea nocte ac die. Et 
quia moribunda membra vigorem anims hebetant, 


Dissice terren: nebulas et pondera molis ; 
Siste vagam mentem per devia multa ruentem. 


Da coestem menti conscendere sedem, ut, superno 
lumine irradiata, terram despiciat , coelum aspiciat, pec- 
cata odiat , justitiam diligat. Quid enim pulchrius quidve 
dulcius quam inter tenebras hujus vitæ multasque ama- 
ritudines diviu: dulcedini inhiare, et æternæ beatitudini 
suspirare : illicque teneri mentem ubi haberi vera gaudia 
certissimum est. O beata dies in qua mihi dicere licebit : 
Ecce quod concupivi jam video , quod speravi jam teneo, 

quod desideravi jam habeo: illi jam in ccelis junctus 
sum , quem in terris positus tota virtute dilexi , tota cha- 
ritate amplexus sum , toto amore inhzsi. Ipsum laudo, 
benedico atque adoro, qui vivit et regnat in secula sæcu- 
lorum. Amen. 


SANCTI PETRI DAMIANI PREGES. 


1. GRATIO AD DEUM PATREM. 


Rogo te , immensa pietas , Deus Pater omnipotens, ne 
perdas me creaturam tuam ad tui similitudinem condi- 
tam ac pio Filii tui Domini mei Jesu Christi cruore re- 
demptam. Porrige mihi manum tuam, Domine Deus 
meus , et eripe me de profundissimo lacu iniquitatum 
mearum. Erige lapsum, solve compeditum, illumina 
ciecum , sana me mille malignorum spirituum vulne- 
ribus sauciatum heu ! me miserum, heu me perditum, 
heu me indeficienti lacrymarum fonte lugendum! Qui 
dum spurcissimæ carnis mex legibus vixi, nunquam te 
de me gaudere permisi, sed semper de reprobz vitæ 
mes flagitiis ad amaritudinem provocavi. Sed scio , Do- 
mine, quia in voluntate tua cuncta sunt posita , et non 
est qui possit tuæ resistere voluntati. Si enim decreveris 
salvare nos , continuo liberabimur. Produc , Domine, de 
saxea cordis mei duritia lacrymarum abundantiam , qui 
de rupe deserti largissimam profluentis aquæ copiam 
prodire jussisti. Domine Jesu Christe, si tu es lux vera, 

ei ego colo te, cur pateris in tenebris esse me? Væ mihi, 
lumen adoro , et tenebras perfero; veritati deservio, et 
per inanium cogitationum figmenta deludor. Domine, 
qui catervas tartari divinitatis tuæ radiis illustrasti ; qui 
densas /Egypti tenebras Moysis famuli tui precibus effu- 
gasti; respice chaos istud , et tenebrosum mei cordis in- 
fernum visitationis tuæ luce perfunde, utanimam, quam 
tu dignatus es, lux :eterna, redimere, tenebrarum auctor 
nequeat in obscuritatis sux caligine possidere. Qui illu- 
minasti cæcum a nativitate , illumina me. Qui leprosos 
mundasti , purifica me. Qui Lazarum de sepulcro susci- 
tasti, resuscita me vitiis fetidum , et perverse consue- 
tudinis mole depressum. Qui Danielem in lacu a leonum 
morsibus custodisti , eripe me. Qui tres pueros de camini 
æstuantis incendio liberasti, libera me. Qui liberasti Israel 
de oppressione Pharaonis , libera me. Qui liberasti David 
de manibus Goliæ et Saulis, libera me. Qui eduxisti Pe- 
trum de carcere Herodis, libera me. Domine benedicte, 
gloriose, piissime vides , et ipse conscienti: meæ testis 
es, quia volo mala mea cuncta respuere sanctisque jus- 
sionibus, ut dignum est, obedire ; sed quia nequeo ex 
me, spero in te. Non enim invenio in carne mea bonum. 
Et revera, Domine, quis unquam sanctorum ex se vir- 
tutem vel sanctitatem habere potuit? Quis per se, sine 
auxilio, perfectionis culmen ascendit? Certe, Domine, 
non Petrus , non Paulus , non martyr, non apostolus, non 
denique ipsi Angeli , non Cherubim aut Seraphim, nisi 
a te percepissent , donum aliquod habere potuissent. 

Si ergo ipse virtutes ccelorum nihil habent a se, sed 
omnia perceperunt a te, quid ergo boni a me , qui sum 
stercus et vermis , pulvis et cinis, poteris exspectare , 
uisi quod ipse digneris infundere? Tu enim es Pater lu- 
minum, a quo omne datum optimum omneque donum 
perfectum. Tu es, a quo bona cuncta procedunt. Tu fons 
vitæ. Tu auctor salutis æternæ. Sicut enim terre non a 
seipsa, sed de coelo semper lumen infunditur; sic anima 
mea sicut terra sine aqua tibi , tenebrosa squalet semper 
et arida , nisi tuæ gratiæ rore perfusa tui splendoris ra- 
dio fuerit illustrata. Et quidem inquiro apud te, Domine, 
ut tibi de meis aliquid offeram, sed, cum omnia mei 
pectoris arcana revolvo, nihil ibi nisi tenebras video, 
nihil omnino nisi vitiorum tribulos et spinas invenio. 
Vide ergo, Domine, miseriam meam , vide tant: pau- 
pertatis inopiam , mihique compunctionis gratiam tri- 
bue, quc animx: mes rubiginem tergere tamque cruenta 
meorum criminum valeat inquinamenta lavare. Expelle, 
Domine , frigus hoc atque torporem de meo pectore , et 
flammam in me dulcisimz tux charitatis accende. Num- 
quid enim , Domine, immensam tuæ pietatis abundan- 
liam mea valebit iniquitas vincere , quam totius mundi 
non potuerunt crimina superare? Nam cum totus pene 
mundus esset idololatriæ deditus , quis te rogare prasu- 
meret, ut quem cœli non capiunt uteri virginalis angus- 
tias habitaturus inviseres, mortalitatis nostre membra 
susciperes, mortis atrocisimæ tormenta perferres, ut 
inimicos tuos a mortis debitze supplicio liberares ! 

Si ergo , clementissime et piissime Domine, misericor- 
dix: tuæ magnitudinem totius mundi flagitia non vice- 
runt, unius canis mortui peccata quantum libet gravia 
superabunt? Absit hoc a te, Domine, absit a te, qui 
dixisti: Nolo mortem peccatoris. Quid est ergo quod dicis: 
gaudium esse angelis Dei super uno peccatore poeniten- 
liam agente? Quid est quod de te Propheta dicit: quia 
miserationes tu: sunt super omnia opera tua? Nonne tu, 
Domine, permisisti te ab illa spurcissima et feedissima 
muliere contingi, qua fluxu erat sanguinis cruentata ? 
Cujus presumptionis audaciam non modo nullatenus con- 
demnasti, sed ut salutem quoque cum ipsa vestimenti 
fimbria raperet , indulsisti. Nonne tu , mitissime Domine, 
cum multivira illa Samaritana loqui dignatus es? Sive , 
quod majus est, numquid non cum Chanan:a, qua ado- 
rabat idola , colloquium miscuisti? Ejus insuper filiam a 
demonio maternis precibus liberasti? Hanc circa me, 
quaeso , Domine, mirandz pietatis tuæ regulam exhibe ; 
exstinctum anime mese infelicis igniculum his olei tui 
fomitibus reaccende. Non Pauli, non Petri misericor- 
diam quaro, quia dum alter ignorantia, alter timore 
peccavit, facile uterque veniam obtinuit. Illud mihi, 
piissime Domine, misericordie tux genus indulge , illud 
anime mee languenti, vel jamjam potius morienti, sua- 
vissim: medicine tux poculum porrige, quod latroni in 
cruce pendenti misericors obtulisti, eumque absorptum 
ex deglutientis mortis faucibus eduxisti. Illud tuæ mise- 
ricordi& genus quaro, quod deprehense in adulterio 

prebuisti; quod peccatrici in domo Simonis contulisti ; 
quae dum pedes tuos crinibus tersit, animam suam a 
peecatorum sorde purgavit. Hoc modo trahe me ad te, 
Salvator meus, accende me, purifica me. Impleantur 
amore tuo omnia viscera mea, ut benedicat tibi anima 
mea, et descendat super me misericordia tua. Ad hoc 
enim te Pater omnipotens misit in terras, ut salvos facias 
peccatores, qui tecum et cum Spiritu Sancto vivit et reg- 
nat Deus in secula seculorum. Amen. 


2. ORATIO AD DEUM FILIUM. 


Recordare , Domine Jesu Christe, quia non auro , vel 
argento , sed proprii sanguinis tui me pretio redemisti ; 
et cum tu sis fons patens domus David in ablutione pec- 
catoris et menstruatæ, ego solus, Domine, tant» pie- 
tatis exspers ero, et extra redemptionis tux lineam rema- 
nebo? Heu me, piissime Domine, permittes me cum 
regenerationis tue tunica, quam mihi dedisti, cum 
vexillo sancte crucis, quam mihi in fronte pinxisti, in 
manus venire diaboli, et cum ipsis tuis insignibus æter- 
nis incendiis cruciari? Scio, Domine, quia tante. pietatis 
es , si ego perfecte convertor ad te, quod tu statim reci- 
pies me. Sed quia tante fragilitatis et ignorantice sum ut 
ipsa conversio per me sine te digne fieri non possit , tu 
me converte, Deus salutaris meus , tu illumina animam 
meam , tu dirige, tu in me flammam tuz dilectionis 
accende. Et forsitan , justissime et piissime Domine, tanta 
sunt peccata mea, ut nulla poenitentia ad hiec plangenda 

sufficiat; ecce corpus meum, per quod te miser offendi, 
iu, qui es animarum medicus, verbera , flagella; sive 
lepra, sive quibuscumque doloribus tibi visum fuerit, 
durissime percute. Tua plane creatura sum , conditor 
meus ; tu me tuis cinge flagellis ; nec tradas me in manus 
inimici mei; aut si eousque mea processit iniquitas ut in 
hac non possit vita deleri, præcipe usque ad diem Judi- 
cii tui ultricibus me poenis affligi , ut tunc saltem extre- 
mus omnium electorum tuorum merear inveniri. Absit 
enim a me ut postulem gloriam. Sufficit mihi, ut tan- 
tummodo poenas evadam. 

Sed quoniam preces mex, tam sordido ore prolate, 
ad te non merentur ascendere, te rogo, beata virgo 
Maria, templum Dei vivi, aula regis cterni; sacrarium 
Spiritus Sancti, benedicta inter mulieres; redolet ager sa- 
cralissimi uteri tui naribus cordis mei; ex quo, videlicet 
agro, dum unicum illud ac singulare lilium prodiit, 
omne cum eo virtutum spiritualium germen erupit. Tu 
enim es coelestis illa terra, qua dedit fructum suum. Te 
materiam sapientia coelestis habuit, unde templum sui 
corporis fabricavit. Te Spiritus Sanctus implevit. Te vir- 
tus altissimi ineffabiliter obumbravit. Tu defer preces 
meas ad Filium Creatorem tuum. Imo tu ora pro me, tu 
obsecra , cujus nimirum vota non possunt despici , cujus 
preces in ejus conspectu nequeunt parvipendi. Ecce, Do- 
mina mea , infelix ego deprehensus in crimine ducor ad 
furcas, rapior ad gladium, pertrahor ad supplicium. Ex- 
surgat ergo Regina mundi, opponat se, ingrediatur ad 

Filium et liberet reum. Accurre et tu, o Michael, coeles- 
lis militi:e princeps et qui in fine mundi perempturus es 
antichristum contra Deum se contumaciter extollentem, 
jam illum dejice in corde meo regnare tentantem. Li- 
bera a tentatione animam meam dum vivit in corpore , 
ut eam post obitum Creatori suo digne valeas presentare. 
Adjuva me et tu, o B. Gabriel, foederator ccelestium nup- 
tiarum ; salva me precibus tuis miserum peccatorem, qui 
illum nissus es nuntiare qui venturus erat in mundum 
peccatores et miseros liberare. Medere et tu languidæ ani- 
mæ me, S. Raphael, quique Sar: dæmonium abstulisti, 
et Tobiæ oculos, quos perdiderat reddidisti ; malignum ab 
anima mea spiritum, qui virum ejus Christum ab ca divi- 
dere conatur, exclude, et cæco cordi meo luminis jubar 
infunde. Orate pro me omnes sancti Angeli, omnes sancti 
Archangeli, omnes sanctæ Virtutes, omnes sancta Potes- 
tates , omnes sancti Dominationes, omnes sancti Princi- 
patus. Ora pro me, sancte chorus Throni , ora pro me, 
sancte chorus Cherubim, ora pro me, sancte chorus Sera- 
phim. Orate pro me, omnes sancti patriarchie, omnes 
sancti prophetze. Oret pro me judex apostolorum sena- 
tus. Oret pro me candidatus martyrum chorus. Orent 
pro me sancti confessores omnesque sancte virgines. 
Orate pro me misero et funditus perdito , domini mei, 
omnes sancti Dei. 

Et quie est tam crudelis multitudo peccati, quz tot 
senatorum coelestium nequeant intercessione deleri? Nec 


enim potestis esse misericordia vacui qui cum ipso fonte 

misericordie inseparabiliter estis uniti. Scio, Domine , 
quia non mereor ecclesi: tux limina sacra contingere , 
nec infelices oculos ad coelum levare. Indignus sum be- 
nedictum et gloriosum nomen tuum per polluta et spur- 
cida labia mea proferre; sed veniat, oro , Spiritus tuus 
in animam meam, et omnia hec inquinamenta deter- 
gat. Si enim sol iste, qui non de sublimioribus tuis est 
creaturis, tantas habet vires ut sordes deleat, terras illus- 
tret, arva fecundet ; quanto magis , si coæternus et con- 
substantialis tibi Spiritus tuus infelicem hanc arbusculam 
arescentem jam comisque nudatam dignetur invisere , 
faciet eam protinus revirescere ! Nec impotens erit eam 
virtutum floribus ac vernantium fructuum decore ves- 
tire. Veni, Domine Jesu, veni, dulcis habitator in me. 
Odor tuus omnia vincit aromata, suavitas tua favos et 
omnia mella transcendit. Veni, obsecro, totumque me 
tuo juri sic vindica, ut nullum in partem de caetero se 
tyrannus habere cognoscat, sed dedica me undique tem- 
plum tuum , quia tu es Deus et Dominus meus , qui cum 
Patre et Spiritu Sancto vivis et regnas in secula sæculo- 
rum. Amen. 


3. ORATIO AD DEUM SPIRITUM SANCTUM. 


Spiritus sancte Deus, omnipotens, coessentialis et 
coæterne summo Patri ac Filio, ineffabiliter ab utroque 
procedens, cordi meo dignanter illabere, et nequitiæ 
mex tenebras mirificus illustrator expelle ; ut sicut Dei 
verbum virginalis potuit uterus te superveniente conci- 

pere ; ita et ego per auxilium gratize tuæ, eumdem meae 
salutis auctorem valeam semper in mente portare. Tu 
enim , Domine, lux es mentium, tu virtus cordium , tu 
vita es animarum. Tu largitus es sanctis apostolis ut ad 
plenum redemptionis human: sacramenta cognoscerent 
et fidei regulam inoffenso veritatis limite predicarent. 
Tu dedisti beatis martyribus sancte libertatis audaciam, 
ut et mundi principes non metuerent et exquisita pæ- 
narum genera constantissima longanimitate transirent. 
Tu locutus es in prophetis, tu in patriarchis fidei funda- 
menta constituisti. Tu sanctis omnibus et velle et posse, 
omniumque virtutum flores, quibus coelestia scande- 
rent, probuisti. Et ego , peccator infelix , quomodo sine 
te salvus fieri valeo, qui scilicet absque te, quid saltem 
orare debeam, non agnosco? Profecto, Domine, si tu 
recedis, anima mea non vivit. Sicut enim, subtracta 
anima , corpus emoritur ; sic te recedente , ipsa protinus 
anima, necesse est exstinguatur. Sentio, sentio, Domine, 
quia cum per occultam gratiam tuus aliquando vigor 
accedit, meus illico spiritus convalescit. Cum vero te 
peccatis meis exigentibus subtrahis, infelix anima mea 
protinus arefaeta contabescit et corruit; nec in studio 
pure orationis exerceatur assurgit. Descende ergo in me, 
vivificator :eterne, meique pectoris glaciem flamma tua 
charitatis accende. Probe capiti meo aquam , et saxeam 
cordis mei resolve duritiam ; super hoc scilicet elemen- 
tum, Domine, et ante mundi originem ferebaris ; et 
nunc ad purificationem animarum in vivifica fontis 

fluenta descendis. Veni ergo in me cum aqua compunc- 
tionis, et potum mihi da in lacrymis in mensura. Væ 
mihi misero peccatori, qui et innumerabiiia quotidie 
flenda committo , et tamen flere non valeo! Imber ergo 
gratic tux, Domine, distillet in me, ut anima mea, qua 
à vitæ fonte recedens aruerat , per tuz visitationis affla- 
tum revirescat. Paratum cor meum, paratum cor meum. 
Ecce, Domine, omnes sinus tibi mei cordis aperio, ar- 
cana pectoris laxo, tuæque dignationis accessum inhian- 
ter exspecto. 

Habet certe oculus carnis lumen suum, visibilem 
scilicet solem ; sed te interior homo meus exspectat, qui 
lumen est animarum. Qui illuminasti cæcum a nativi- 
late, illumina me. Qui resuscitasti Lazarum, vivifica 
me. Heu, heu , infelix anima mea, cum tu sis vita cor- 
poris, ipsa mortua jacens, vivificatorem tuum habere 
spiritum non mereris. Mortua tibi, vivis alii ; ipsaque in 
tenebris constituta , exteriori substantiæ lumen attribuis ; 
sed videre non vales, quia non proprium lumen habes. 
Veni tu, obsecro, spiritus veritatis, et omnes errorum 
tenebras a me potenter expelle. Judica , Domine, nocen- 
tes me, et expugna impugnantes me ; apprehende arma 
et scutum , et exsurge in adjutorium mihi. Tu purifica- 
tor et vivificator spiritus, omnipotens «terne Deus, ignis 
consumens es. Tu spiritus judicii, tu spiritus ardoris. 
Corripe itaque cor meum, et omnium culparum vitio- 
rumque rubiginem virtute tui ardoris exterge , et inimi- 
cum tibi nequitiz spiritum a cunctis meis sensibus pror- 

sus exclude. Exsurgat Deus, et dissipentur inimici ejus, 
et fugiant a facie ejus, qui oderunt eum. Sicut deficit 
fumus, deficiant ; sicut fluit cera a facie ignis, sic pe- 
reant peccatores a facie Dei. Veni, quaeso, veni, bene- 
dicte spiritus veritatis, et omnes meorum viscerum venas 
intimus scrutator ingredere. Tolle quidquid fermenta- 
tum, quidquid vitiosum , quidquid reperis noxiæ vetus- 
tatis peste corruptum ; meque fac azymum ac tux mun- 
ditiæ puritate sincerum. Redde me mortuum mihi, 
viventem tibi. Mortifica in me omnes fomites carnalium 
voluptatum , excoque me ad purum, et non solum vitiis, 
sed et mundo me redde prorsus exstinctum. Veni, obse- 
cro , Spiritus benedictionis æternæ, omnesque mei pec- 
toris latebras inenarrabili tuæ dulcedinis suavitate per- 
funde. Anima mea ad tuum liquescat adventum, coelestem 
virtutem per te renovata concipiat. Ad sui vigoris origi- 
nem redeat atque in amorem tuum succensis visceribus 
inardescat. Benedic, anima mea, Dominum, et omnia 
interiora mea nomen sanctum ejus. Uberem grati: tuae 
benedictionem , Domine, anima mea suscipiat; et, ut 
tibi medullatas hostias offerat, ineffabili tuæ dulcedinis 
adipe saginata pinguescat. Ilumina me, lux veritatis , 
accende me , purifica mc. Tu enim es largitor charisma- 
tum , tu auctor sanctificationum, et omnium remissio 
peccatorum. Tu virtutes angelicas ad amorem tuum in- 
desinenter inflammas ; tuæ charitatis incendio Cherubim 
et Seraphim incomparabiliter æstuant. Tu me , Domine, 
libi totum vindica, totum posside, nullamque in me 

partem a te vacare permitte : sed solus in me vivas, me- 
que tibi soli vivere facias , qui vivis et gloriaris in Trini- 
tate perfecta unus et verus Deus per omnia sæcula sæcu- 
lorum. Amen. 


^. AD SANCTAM 'TRINIFATEM ORATIONES. 


Te adoro, te colo, te glorifico, te magnifico, bene- 
dicte, omnipotens , Pater , et Filius, et Spiritus Sanctus, 
trinus et unus Deus. Adjuva me , Domine, absolve me, 
purifica me, munda me, Rex meus et Deus meus. Da 
mihi justitiam, fortitudinem, temperantiam et pruden- 
tiam. Da mihi perfectam fidem , spem et charitatem. 
Concede mihi spiritum sapientiæ, et intellectus , consilii 
et fortitudinis, scientix€ et pietatis, et timoris tui. Da 
mihi irriguum inferius et irriguum superius. Da mihi 
benedictionem de rore cceli et de pinguedine terrze. Mol- 
lifica, Domine, lapideum cor meum. Da mihi compunc- 
tionem et contritionem cordis, ut defleam innumerabilia 
peccata mea. Dumine, non sum dignus ut intrem in 
Ecclesiam tuam. Indignus sum levare infelices oculos 
meos ad coelum, vel exprimere nomen tuum benedic- 
tum per labia mea; sed tu,qui creasti me sicut vis et 
sicut scis, miserere mei , Domine, Deus meus. 


$. SECUNDA ORATIO. 


Miserere , Domine, omnibus amicis meis, et propin- 
quis, et omnibus benefactoribus meis, et omnibus qui 
orant te pro me, et omnibus qui rogant me orare pro 

se. Da eis pænitentiam fructuosam , mortifica in eis 
omnia vitia, et fac eos florere virtutibus tuis. Fac eos, 
Domine , sic per omnia vivere, ut majestati tuæ valeant 
de bona sua conversatione placere. Miserere, Deus, Pon- 
tificibus , Regibus, Potestatibus , et omni populo chris- 
tiano. Sancta Maria, ora pro eis omnibus. Omnes sancti 
et sanctæ Dei, orate pro eis. Miserere, Domine, omnibus 
benefactoribus meis defunctis, et pro quibuscumque 
orare debitor sum; et omnes fideles tuos absolve, et da 
eis partem et societatem cum sanctis tuis. Sancta Virgo 
Maria, ora pro omnibus ; omnes sancti et sancte Dei, 
orate pro eis omnibus. 


6. TERTIA ORATIO. 


Te adoro unum in Trinitate, et trinum in unitate , 
benedicte, omnipotens, Pater, et Filius, et Spiritus Sanc- 
tus. Miserere mihi miserrimo peccatori , clementissime 
Deus meus, et miserere omnibus fidelibus tuis vivis et 
defunctis. Sancta Virgo Maria, Mater Dei et hominis, 
templum Dei vivi, virgo ante partum et virgo post par- 
tum , exaltata super choros angelorum, ora pro nobis 
omnibus. Sancte Michael, princeps militi: coelestis , 
sancte Gabriel, foederator coelestium nuptiarum , sancte 
Raphael, medicina Dei, orate pro nobis. Omnes sancti 
Angeli et Archangeli, Throni et Dominationes, Principa- 
tus, Potestates, Virtutes, Cherubim, et Seraphim, omnes 
sancti patriarchae et propheta , apostoli , martyres , con- 
fessores , virgines, anachoreta , viduæ, omnes sancti et 

sancte Dei, orate pro nobis omnibus fidelibus Christi 
vivis et defunctis. Pater noster. 


. 


7. ORATIONES IN CRUCIS ADOBATIONZE DIE PARASCEVE DICENDJE. 


Concede (Domine), tam mihi misero et peccatori quam 
omnibus tuo cruore mercatis, qui hodie sanctam pas- 
sionem tuam supplices venerantur lignumque vitæ ado- 
rant, ut diabolicas insidias te adjuvante vincamus, et 
æternæ vitæ participes effici mereamur , qui cum Patre 
et Spiritu Sancto vivis et regnas per omnia secula sæcu- 
lorum. Amen. 

Domine Jesu Christe, qui nos per passionem sancta 
crucis hodierna die de diabolica servitute liberasti , ut 
quo die hominem condideras, eodem et reformares , 
exaudi me miserum et peccatorem coram hoc signa- 
culo sanctæ crucis tuæ confitentem et deprecantem , ut 
hujus venerabilis et vitalis signi tuitione munitus, et 
hostis nequissimi ignita tela repellere et ab inflictis eva- 
cuari vulneribus, et ad vitam seternam valeam perve- 
nire, per te, Domine Jesu Christe, qui cum Patre et 
Spiritu Sancto vivis et regnas Deus in szcula seculorum. 
Amen. 


i 8. DE SANCTA CRUCE ALLE ORATIONES. 


Dum crucem dilectissimi filii tui, omnipotens Pater , 
adoro, pateat mihi coelum, obsecro, ut et oratio mea per- 
venire possit ad te, et tua descendat misericordia super 
me. Hac enim hostia singularis, piissime Domine , in 

odorem tibi suavitatis oblata, et tuam circa nos justitiam 
mitigat, et, tanquam pii thuris incendium de thuribulo 
sacratissimze passionis evaporans, humanarum mentium 
nares obdulcat. O inenarrabilis victima , quæ et cautio- 
nem maledicti veteris abolevit, et signaculum nobis 
æternæ benedictionis impressit. O sacrificium verc pla- 
cationis et laudis, quod et antiquæ transgressionis inimi- 
citias abstulit, et inter coelum et terram foedus eterna 
concordie reformavit. Per hoc, Domine, tus virtutis 
insigne vexillum miseram me tui gregis oviculam de 
cruentis leonis faucibus eripe , ut victus atque contritus 
a te super me nequeat triumphare. Reduc me ad pascuæ 
tue semper amoena virentia, nec abjicias servum , pro 
quo tradere dignatus es filium, qui tecum et cum Spiritu 
Sancto vivit et regnat Deus in secula seculorum. Amen. 


9. ORATIO. 


Si pietatem tuam, mitissime Deus, humanam mensu- 
ram habere cognoscerem, ego tam immanissima scele- 
rum mole depressus funditus desperarem. Sed dum 
immolari pro me tam potentem hostiam video, quomodo 
me desperare debeam, non attendo. Nam si agnus ille 
paschalis, brutum scilicet animal, populum Israel a 
plaga mortis potuit liberare ; quanto magis illius sacra- 
tissimus sanguis, qui Conditor est angelorum, quantas- 
libet animæ mec sordes valet abluere ? Tu piissime 
Domine Jesu Christe, velut species aromatica redoles in 
mortario passionis attrita, ut nobis miseris et peccatorum 

morbo languentibus fieres medicina. Tu tanquam botrus 
ille terra» lactis et mellis irriguæ calcatus es in prelo 
crucis, ut nobis æternæ salutis poculum propinares et 
arentia corda nostra Sancti Spiritus inundatione perfun- 
deres. Tu, Domine , per quinque plagas sacratissimi 
corporis tui sanasti omnia vulnera, qua nobis inflicta 
sunt per quinque sensus corporis nostri. Tu Patri vic- 
tima suavitatis et nobis factus es pretium redemptionis. 
Adoro, Domine, crucem tuam ; adoro vivificam mortem 
tuam. Abluat, obsecro, sanguis tuus sordes anim: mese, 
nec ulterius teneat exactor obnoxium pro quo tam 
sublime pretium est solutum. Sit iste victoris tuse titu- 
lus, Domine, in anima mea, semper erectus , ut nullum 
in possessione fua jus sibi vindicet invasor antiquus , sed 
hoc prospecto, praesto diffugiat et velut fumus ad acces- 
sum tui Spiritus evanescat ; ut haereditatem tuam , 
quam propio mercatus es sanguine, per continuam dig- 
neris gratiam possidere ; cui sis per misericordiam tuam 
et protector invitus et inhabitator assiduus, qui cum Deo 
Patre et Spiritu Sancto vivis et regnas per omnia secula 
seculorum. Amen. 


10. ORATIO. 


Domine Jesu Christe , Fili Dei vivi, gratias agimus im- 
mense tux pietati , qui cum in forma Dei esses, pro no- 
bis temetipsum humiliasti, factus obediens usque ad 
mortem , mortem autem crucis. Deprecamur te, Domine, 
ut quibus tantam contulisti gratiam , veram peccatorum 


tribuas indulgentiam. Custodi in nobis opera misericor- 
diæ tuæ, ne pereant quos redemit dextera tua. Sana lan- 
guores populi tui et da gloriam nomini tuo. Rogo etiam 
le, Domine piissime , ut me miserum ac fragilem a tua 
non repellas gratia, et qui hucusque longe a tua volun- 
late vitiosus discessi , deinceps per ineffabilem miseri- 
cordiam tuam emendatus tuæ placeam feliciter majestati. 
Depele a me, Domine, quidquid noxium, quidquid 
ineptum , quidquid vitiosum, quidquid tu: voluntati est 
contrarium. Concede mihi, Domine, ut mala mea hic, 
dum vivo, digne detleam, et acceptabilis sit penitentia 
mea in conspectu tuo. Tribue mihi veram fidem, spem 
firmam, charitatem non fictam. Sit in me fixa humilitas, 
sobria vita , vera scientia , fortitudo, prudentia , justitia , 
temperantia, cursus rectus, finis perfectus, te praestante, 
Deus noster , qui cum Patre , etc. 


11. CRATIO. 


Domine Jesu Christe Nazarene, rex angelorum et sanc- 
torum omnium , qui eras ante secula in divinitatis es- 
sentia cum Deo Patre unigenitus Filius ; in plenitudine 
autem temporis exinanitus formam servilis corporis ex 
Maria virgine accipiens, in similitudine hominis factus 
et habitu inventus ut homo. Verum utique hominem in 
Deo vero assumens , humiliatus et obediens factus usque 
ad mortem , mortem autem crucis, redemisti nos tuo 
sancto sanguine pretioso. Agnus immaculatus surgens 
a mortuis, ascendens in coelum , sedes in dexteram Dei 

Patris omnipotentis. Quem adorant angeli , et ego infelix 
peccator te suppliciter adoro , confitens peccata mea, et 
deprecans ut, sicut me participem sacramentorum 
mortis et redemptionis tuæ per crucem fecisti , ita per 
virtutem hujus sacrosancte crucis, omnia in me vitia et 
peccata exstinguas et perimas, et contra omnes spirituales 
nequitias et antiqui hostis insidias , ejusdem sacrosancte 
crucis virtute invocata , victricia tela efficias; et consur- 
gentem me tecum in novitate spiritus et glori: , ad ea, 
qua sursum sunt, cum sanctis et electis tuis ad dexteram 
tuam positis, pertingere concedas ipse idemque Jesu 
Christe , Deus immortalis, qui cum Deo Patre et Spiritu 
Sancto vivis et regnas per infinita secula seculorum. 
Amen. 


12. ORATIO. 


Domine Jesu Christe , Fili Dei vivi, gloriosissime Con- 
ditor mundi , qui cum sis splendor gloria, coxternus et 
- equalis Patri sanctoque Spiritui, ideo dignatus es carnem 
immaculatam ex Virgine sumere , et innocentes ac glo- 
riosas tuas palmas in crucis patibulo permisisti configi 
ut claustra dissipares inferni et humanum genus libera- 
res de morte. Miserere mihi misero, Domine, oppresso 
gravi facinorum pondere multorumque nequiüiarum 
sordibus inquinato. Noli me relinquere, piissime Do- 
mine, sed indulge misericorditer, quod impie gessi , et 
quas negligenter feci. Exaudi me, quaeso, clementissime 
ac misericordissime Jesu, Deus bone et benigne, prostra- 

tum ante adorandam gloriosissimam tuam crucem , ut 
in his sanctis diebus et semper tibi merear assistere mun- 
dus , et tuis jugiter placere conspectibus, quatenus libe- 
ratus a malis omnibus , tuo sim semper adjutorio conso- 
latus, Christe Domine, Salvator mundi, qui vivis et 
regnas in secula seculorum. Amen. 


13. ORATIO. 

Christe, qui pro nobis patibulum crucis et mortem 
subiisti, ut a nobis expelleres mortis protestatem et san- 
guinis tui pretio liberares, miserere mei humillimo 
servo tuo, et omnium meorum mihi veniam tribue 
peccatorum , et me coram adoranda tua cruce prostra- 
tum in his sanctis diebus , et jugiter ab omnibus malis 
eripe, bonisque tuis misericorditer refice, qui cum Deo 
Patre et Spiritu Sancto vivis et regnas per immensa sæ- 
cula seculorum. Amen. 


14. ORATIO. 


Deus, qui ligno pereuntem hominem per lignum repa- 
rasti in melius, quaesumus ut virtus hujus triumphalis 
ligni morte et sanguine tuo ditati, cui tota devotione colla 
submittimus, et vitia in nobis universa mortificet , et 
contra omnia adversa nos muniat, qui vivis et regnas 
cum Patre et Spiritu Sancto Deus per omnia secula sæcu- 
lorum. Amen. 


15. ORATIO. 


Domine Jesu Christe, qui es et qui eras Deus cum 

Patre ante secula genitus, Deus ex vero Deo, conceptus 
de Spiritu Sancto, et natus homo in fine seculorum de 
Virgine semper Maria , qui obediens Patri usque ad mor- 
tem, mortem autem crucis, redemisti nos tuo sancto et 
pretioso sanguine , et destructo mortis imperio, omnibus 
in te credentibus coelestis glori: aditum reserasti, te 
Deum verum, et Dominum meum suppliciter adoro, 
sedentem ad dexteram Dei Patris omnipotentis , depre- 
cando infinitam et ineffabilem misericordiam tuam , ut 
per virtutem hujus salutaris signi redemptionis nostrae 
redimas me miserum et dignum morte peccatorem , ab 
omnibus criminibus et facinoribus meis, et libera me ab 
omnibus malis præteritis, presentibus et futuris, et mor- 
tifica in me omnia vitia spiritualium et carnalium nequi- 
tiarum , et fac me resurgere in virtute gratie et glorie 
tua; et quae sursum sunt, cciestia desiderare et quaerere, 
et ad eterno» beatitudinis gloriam feliciter pervenire, 
praestante tua immensa clementia , Domine Jesu Christe, 
Deus et Dominus noster, qui cum Deo Patre et Spiritu 
Sancto in unitate deitatis omnia creando regis , vivificas 
et gubernas per immortalia secula seculorum. Amen. 


SANCTI ANSELMI ORATIONES. 


ORATIO I. 


AD SANCTAM TRINITATEM. 


Adesto , sancta Trinitas, Deus unus omnipotens, Pater 
et Filius et Spiritus Sanctus, qui non mortem, sed poeni- 
tentiam desideras peccatorum , me miserum et peccato- 
rem fragilem et indignum a tua non repellas pietate. 
Non aspicias ad scelera mea et immunditias , turpesque 
cogitationes , quibus flebiliter a tua disjungor voluntate, 
sed effunde super me largam benignitatis tuæ clemen- 
tiam. Nec sinas de interitu meo inimicos meos gratulari 
in inferno, ubi nemo confitebitur tibi, sed miserere 
pondere facinorum oppressum , cunctarumque nequitia- 
rum labe pollutum. Concede mihi, quaeso, misero gra- 
tiam tuam, et libera me ab omnibus malis preteritis , 
presentibus et futuris, a subitanea et perpetua morte, ab 
omni pestilentia et clade, ab omni scandalo et periculo, 
a desiderio maligno , ab opere perverso, et ab omni pec- 
cato. Dele omnia crimina mea, iniquitates , offensiones 
et negligentias meas. Propitiare mihi in omnibus angus- 
tiis et tribulationibus, in necessitatibus et tentationibus, 
in omnibus periculis et infirmitatibus meis. 

Sancta et individua Trinitas, indeficiens bonitas, adesto 
supplicationibus meis, ut sicut me tuis sacramentis fecisti 
participem , nullis meis meritis, sed tua sola benignitate 
gratuita, ita usque in horam illam, qua hinc exiturus 

sum, in fide , spe et charitate me perseverare facias, ab 
omni malo protegas et defendas, omnia mihi profec- 
tura concedas, ab æterno supplicio liberes, atque ad 
sempiterna gaudia introducas, et illam mortiferam ac 
diabolicam tentationem , qua pro peccatis meis super me 
pertimesco praevalere, tua miseratione, clementissime , 
amodo facias cessare. Trine Deus et une, humilis servuli 
tui preces nunc suscipe. Dona mihi, Domine, diligentiam 
qui te quarat, sapientiam qui te inveniat, animam 
qua te agnoscat , oculos qui te videant, conversationem 
quae tibi placeat , perseverantiam usque in finem, finem 
perfectum , retributionem wternam. 

Exaudi me orantem , sicut exaudisti Jonam de ventre 
ceti; libera me, qui liberasti Susannam de falso crimine. 
Exaudi me , sicut exaudisti Petrum in mari, Paulum in 
vinculis. Auxiliare mihi, quæso, Domine, et ab omni 
malo indesinenter libera me, a faucibus daemonum eripe, 
a morte perpetua subtrahe , grati: tu: abundantia reple, 
pectus meum tua virtute muni, mentem purifica , vitam 
sanctifica , mores emenda, cor coelesti sapientia illustra, 
æstum carnalem tempera, iram exstingue , linguam a 
vaniloquio compesce , verba veritatis et misericordiz , 
benignitatis et concordi: procedant ex ore. In universa 
morum honestate ad plenum me dirige, et nearguar in 
furore, confirma me, clementissime, in omni bono 
opere. Tibi, Domine, pando cordis mei secreta, tibi con- 
fiteor omnia peccata mea , tibi denudo feeditatem cordis 
mei , tibi detego sordes turpitudinis mex. Durius nam- 

que peccavi quam Sodoma, gravius deliqui quam Go- 
morrha. Tibi debitor sum non tantum decem millium 
talentorum criminum meorum, sed totius vitæ meæ ra- 
tionem tibi debeo; pravaricator enim legis tux factus 
sum pr» omnibus negligens, inobediens, trangressor 
omnium mandatorum tuorum in omni vita mea. Unde 
nunc pravenio faciem tuam in confessione, exorans 
nimia cordis anxietate, fletuum et lacrymarum contri- 
tione , ut in hoc tempore accepto exaudias me , et in iis 
diebus salutis adjuves me. Omnes actus meos in benepla- 
cito tuo compone, ut proficiam de die in diem, et eam 
de virtute in virtutem. Tibi, Domine, supplices preces, 
tibi fletum cordis effundo. Tu parce confitenti, ut sic in 
hac mortalitate (te adjuvante) peccata mea defleam, ut in 
die Judicii sententiam damnationis evadam. Tu lumen 
eternum, ab omni cæcitate humana oculos meos adaperi, 
propositum et habitum religionisin me custodi. Ab omni 
impedimento mundi, vel seculari desiderio cor meum 
defende, et sicut habitum gero innocentis», sic mihi vir- 
tutum incrementa tribue, ut veterem cum suis actibus 
hominem exuere, et novum cum justitia et sanctitate 
merear induere, ut omnibus protectionis tuæ munitus 
auxilio, in tua semper dilectione permaneam , celestem 
benedictionem accipiam, et praesentis vitæ præsidiis (te 
donante) gaudeam, et æternæ. Amen. 

Immensam misericordiam tuam , misericors Deus et 
miserator, iterum exoro, remitte mihi omnes lubricæ 


temeritatis offensas , ut anima mea benignitatis tuæ dul- 

cedine repleatur, et concessa venia plenæ indulgentiz, 
quidquid pro proprio reatu delibui, totum per ineffabilem 
pietatem tuam dele et absterge. Nec sit a me clementiæ 
iu: longinqua miseratio , sed quidquid tux contrarium 
voluntati, fallente diabolo, et propria iniquitate atque 
fragilitate contraxi, tu pius et misericors ablue indul- 
gendo. Sana vulnera , cunctaque remitte peccata , ut nul- 
lis a te iniquitatibus separatus, sed semper hic et ubique 
defensionis tux auxilio munitus, tibi Domino semper 
valeam adhaerere , et perpetuae glori: quandoque por- 
tionem percipere , quam oculus non vidit, et auris non 
audivit , et in cor hominis non ascendit que preparasti 
diligentibus te. Amen. 

O lux beata Trinitas , et principalis unitas , auge in no- 
bis fidem, auge spem , auge charitatem, libera nos, salva 
nos, justifica nos. O beata Trinitas, solve crimina, di- 
mitte peccata, miserias pelle , angustias amove , tribula- 
tiones inspice, adversitates pelle , effectumque petitionis 
nostre largiens , clementer nos exaudi , ut exuti ab om- 
nibus qua patimur malis in tuis semper delectemur ex- 
sultare judiciis. Adveni, quiso, pie Domine, etin medium 
nostri consiste , ut te invenire in cordibus nostris sentia- 
mus. Oris nostri confessionem libenter suscipe , et fruc- 
tum nos viriditatis habere concede, quatenus tuis imbri- 
bus irrigati , mereamur tibi suavium fructuum ubertate 
placere , ut in tui amoris accendamur illustratione, et 
ver: charitatis illuminemur igne. Et sicut Moysen famu- 
lum tuum mirabili illuminasti splendore, ita corda et sen- 

sus nostros illuminare digneris , ut peccatorum labe ex- 
piati, ad te, qui :eterna vita es, pervenire mereamur. 
Da gaudiorum praemia, da gratiarum munera, dissolve 
litis vincula , astringe pacis faedera. Illumina cor homi- 
num, absterge sordes mentium, resolve culpæ vinculum, 
everte moles criminum. 

Peccavimus tibi , Domine, patientiam habe in nobis, 
et erue nos a malis, qu: quotidie accrescunt super nos. 
Iniquitates nostre , Domine, multiplicat: sunt super 
capita nostra , delicta nostra creverunt usque ad coelos. 
Parce, Domine, et inclina super nos misericordiam tuam. 
Domine; imminuti sumus propter peccata nostra hodie ; 
sed in illo animo contrito et spiritu humilitatis suscipia- 
mur, et fac nobiscum secundum mansuetudinem tuam, 
quia non est confusio confidentibus in te, Domine. Non 
est alius Deus praeter te, Domine, et tibi de omnibus cura 
est, eo quod Dominus omnium es. Parce populo tuo, qui 
das precantibus largitatem , ut convertatur malitia in 
bonitatem. Exaudi, Domine, deprecationem servorum 
tuorum, et miserere populo tuo , ut sciant omnes gentes 
quia tu es Deus seculorum. Miserere civitati sanctifica- 
tionis tuæ , Domine Deus noster. Miserere plebi tuo, 
Domine , super quam invocatum est nomen tuum sanc- 
tum , ut sciant omnes qui habitant terram , quia tu es 
Deus protector populorum tuorum. Domine, dimitte 
peccata populi tui , secundum multitudinem misericor- 
di; tuz. Sicut propitius fuisti patribus nostris, propitius 
esto et nobis , ut impleatur gloria tua in universa terra. 

Exaudi, Deus, deprecationem nostram , et propitius 
esto populo tuo, et converte tribulationem nostram in 
gaudium , ut viventes benedicamus te, Domine. Depre- 
camur te, Domine, in omni misericordia tua, ut aufera- 
tur furor tuus, et ira tua a civitate ista, et a domo sancta 
tua quoniam peccavimus. Inclina, Domine, aurem tuam, 
el audi ; respice de coelo, et vide afflictionem populi tui. 
Exaudi, Domine, propitiare, Domine ; intende, ne tarda- 
veris, quia nomen sanctum tuum invocatur super nos. 
Multa sunt, Domine, peccata nostra ; tibi peccavimus, 
patientia Israel ; libera nos, Domine, in tempore angustia 
nostre. Peccavimus , Domine , et tu iratus es nobis , et 
non est qui effugiat manum tuam ; sed supplicamus ut 
veniat super nos misericordia tua. Qui Ninive pepercisti, 
miserere nobis. Reminiscere miserationum tuarum, 
Domine, et quos hucusque toleras, ad poenitentiam com- 
punge. Propitiare, Domine, omnibus christianis vivis et 
defunctis. Auxiliare optimis, ut in bonitate semper con- 
sistant. Miserere bonis et mediocribus, ut meliores fiant. 
Succurre prave agentibus et delinquentibus , ut cito se 
corrigant. Propitiare etiam , Domine, hzreticis et schis- 
maticis, Jadæis et paganis, ut revertantur a viis suis ma- 
lis, et cognoscant te Deum vivum et verum , qui fecisti 
ccelum et terram , mare et omnia qu in eis sunt. Mise- 
rere omnibus fidelibus defunctis, dans eis vitam beatam 
propter pietatem tuam. 

Memento nostri , Domine , in gravi isto corpore ; con- 
vertat tua benignitas quos longa sustinuit pietas. Miserere 

nostri, Deus omnium , et respice nos, et ostende nobis 
lucem miserationum tuarum. Nos miseri, nos sumus 
opera tua, quæ dedisti filio tuo in hzxreditatem sibi. Noli 
claudere aurem tuam ad preces nostras, sed subleva 
clemens afflictionem populi tui, illud revolvens quod 
pollicitus es dicens : Convertimini ad me, et ego revertar 
ad vos. Memento nostri, Domine , memento nostri, ut 
efficiamur heredes regni tui, et videntes gloriam tuam 
adoremus bonitatem tuam , et dicamus pariter, cum 
viderimus inzstimabilem pulchritudinem tuam : Gloria 
Patri qui fecit nos, gloria Filio qui salvavit nos , gloria 
Spiritui Sancto qui renovavit nos, per infinita secula 
seculorum. Amen. 


ORATIO Il. 


AD DEUM PATREM PER&MERITA FILII INCARNATI. 


Invoco te, Deus meus, invoco te, quia prope es omni- 
bus invocantibus te, sed invocantibus in veritate : tu 
enim veritas es. Doce me, quaeso, per clementiam tuam, 
sancta veritas, doce me invocare te in veritate, quia 
quomodo hoc fieri oporteat nescio, sed doceri a te, beata 
veritas, humiliter imploro. Abs te enim sapere, desipere 
est ; te vero nosse est perfecte scire. Erudi me, o divina 
sapientia, et doce me legem tuam. Credo namque quia 
beatus erit, quem tu erudieris et de lege tua docueris 
eum. Desidero invocare te, quod quiso fiat in veritate. 
Quid est invocare in veritate veritatem, nisi in Filio 
Patrem? Ergo, sancte Pater, sermo tuus veritas est, 

principium verborum tuorum veritas. Hoc quippe est 
verborum tuoruin principium , quod in principio erat 
Verbum. In ipso principio te summum adoro princi- 
pium ; in ipso veritatis Verbo te, perfecta , invoco, veri- 
tas : in quo ipsa eadem veritas, dirigas me et doceas in 
veritate. Quid enim dulcius quam genitorem in nomine 
unigeniti exorare , Patrem in recordatione Filii ad pieta- 
iem flectere, Regem charissime sobolis denominatione 
mitigare! Sic rei solent carceribus eripi , sic mancipati 
vinculis liberari, sic tristem capitis excipientes senten- 
tiam , non solum absolvi , sed insuper nancisci insolitam 
gratiam , dummodo iratis principibus dilectæ prolis in- 
timaverint charitatem. Sic delinquentes servuli evadunt 
supplicia dominorum , dum pro eis intervenit dulcedo 
filiorum. Sic te, Pater omnipotens , per omnipotentis 
Filii tui charitatem postulo, educ de carcere animam ad 
confitendum nomini tuo, libera me a vinculis peccato- 
rum , per cozternum tibi natum unicum flagito ; meque, 
cui propria merita lethalem minantur sententiam , pre- 
tiosissimx ad dexteram tuam consedentis prolis interpel- 
latione restaura placatus ad vitam. Quem alium enim 
dirigam intercessorem pro me tibi, nescio nisi hunc, 
qui est propitiatio pro peccatis nostris, qui sedet ad dex- 
teram tuam interpellans pro nobis. 

Ecce advocatus meus apud te Deum et Patrem: ecce 
Pontifex summus, qui non eget alieno expiari sanguine, 
quia proprio refulget perfusus cruore. Ecce hostia sancta, 
beneplacens et perfecta, in odorem suavitatis et oblata et 

accepta. Ecce agnus sine macula , qui coram se tondenti- 
bus obmutuit, qui alapis czsus, sputis illitus, probris 
affectus, os suum non aperuit. En qui peccatum non fecit, 
peccata nostra pertulit, et languores nostros suo livore 
sanavit. Aspice , pie Pater, piissimum Filium tuum pro 
me tam impia passum. Respice, rex clementissime , 
quis patitur , et reminiscere benignus pro quo patitur. 
Nonne hic est illeinnocens, mi Domine , quem utservum 
redimeres filium tradidisti? Numquid non auctor vitæ 
hic est, qui ut ovis ad occisionem ductus, tibique obe- 
diens usque ad mortem factus , atrocissimæ non timuit 
necis genus subire? Recole, totius salutis dispensator , 
quia hic ipse est, quem etsi ex tua virtute genuisti , meae 
tamen infirmitatis participem fieri voluisti. 

Vere hzc est tua deitas, que, meam induta naturam, 
crucis ascendit patibulum , in assumptaque carne triste 
tulit supplicium. Reduc, Deus meus, oculos majestatis 
tue super opus ineffabilis pietatis , intuere dulcem 
natum toto corpore extensum , cerne manus innocuas 
pio manantes sanguine, et remitte placatus scelera qua 
patraverunt manus mes. Considera inerme latus cru- 
deli perfossum cuspide , et renova me sacro fonte, quem 
inde fluisse credo. Vide immaculata vestigia, quae non 
steterunt in via peccatorum , sed semper ambulaverunt 
in lege tua, diris confixa clavis, et perfice gressus meos 
in semitis tuis ; et fac me odio habere omnem viam ini- 
quitatis ; viam iniquitatis, misericors, amove a me; et 
fac me propitius viam veritatis eligere. Oro te, rex secu- 

lorum, per hunc Redemptorem meum, fae me currere 
viam mandatorum tuorum, ut ei valeam spiritu uniri, 
qui non horruit mea carne vestiri. 

Numquid non attendis , pie Pater, adolescentis Filii 
charissimum caput, nivea cervice deflexa , pretiosissi- 
mam resolutum in mortem? Aspice, mitissime Condi- 
tor, dilectee sobolis humanitatem , et miserere super 
infirmi plasmatis debilitatem. Candet nudatum pectus, 
rubet cruentum latus, tensa arent viscera, decora lan- 
guent lumina, regia pallent ora, procera rigent brachia, 
pendent crura marmorea, rigat tenebratos pedes sacri 
sanguinis unda. Specta, gloriose genitor, gratissimæ 
prolis lacerata membra, et memorare benignus que 
mea est substantia. Conspicare Dei hominis poenam , et 
relaxa conditi hominis miseriam. Vide Redemptoris 
supplicium , et redempti dimitte delictum. Hic est, Do- 
mine mi, quem propter peccata populi tui percussisti , 
licet ipse sit dilectus in quo tibi bene complacuisti. Hic 
est ille innocens in quo dolus non est inventus, et tamen 
cum iniquis deputatus est. 

Quid commisisti , dulcissime puer, ut sic judicareris? 
quid commisisti, amantissime juvenis, ut sic tractare- 
ris? quod scelus tuum, qui noxa tua, qui causa mor- 
lis, quie occasio tu: damnationis? Ego enim sum tui 
plaga doloris, tu; culpa occisionis. Ego tu: livor pas- 
sionis, tui cruciatus labor. Ego tuæ mortis meritum, 
tu: vindicte flagitium. O mirabilis censure conditio, et 
ineffabilis mysterii dispositio! Peccat iniquus, et punitur 

justus ; deliquit reus , et vapulat innocens; offendit im- 
pius, et damnatur pius; quod meretur malus, patitur 
bonus; quod perpetrat servus, exsolvit dominus; quod 
committit homo, sustinet Deus. Quo, nate Dei, quo tua 
descendit humilitas? quo tua flagravit charitas? quo 
processit pietas? quo excrevit benignitas? quo tuus atti- 
git amor? quo pervenit compassio? Ego enim inique 
egi, tu peena mulctaris ; ego facinus admisi , tu ultione 
plecteris; ego crimen edidi, tu torture subjiceris ; ego 
superbivi , tu humiliaris; ego tumui, tu attenuaris; ego 
inobediens exstiti, tu obediens Patri scelus inobedientiae 
luis; ego gulæ parui, tu inedia afficeris; me ad illicitum 
rapuit concupiscentia ardorem , te perfecta charitas du- 
cit ad crucem ; ego presampsi vetitum, tu subiisti equu- 
leum ; ego delector cibo, tu laborasin patibulo; ego fruor 
deliciis, tu laniaris clavis ; ego pomi dulcedinem, tu fel- 
lis gustas amaritudinem; mihi reo ridens congaudet 
Eva; tibi pie plorans compatitur Maria. 

Ecce, Rex glorie, ecce impietas mea , et claret pietas 
tua, in mea injustitia et tua liquet justitia. Quid, Rex 
meus, et Deus meus , quid retribuam tibi pro omnibus 
quz retribuisti? Non enim inveniri potest in corde ho- 
minis quod condigne talibus referatur praemiis. Numquid 
potest sagacitas machinari humana, cui comparetur 
miseratio divina? Nec est creatura moliri officium , quo 
juste Creatoris recompenset presidium. Est autem, Nate 
Dei, in hac tua admirabili dispensatione, est cui me 
fragilitas in aliquo suppetit , sj tua visitatione compuneta 

mens carnem suam crucifigatcum vitiis et concupiscen- 
tiis. Et sic hoc a te conceditur, quasi jam tibi incipit 
compati, quia et tu pro peccato meo dignatus es mori , 
sicque per interiorem hominis victoriam te duce , arma- 
bitur ad exteriorem palmam , quatenus devicta persecu- 
tione spiritali , non vereatur pro amore tuo subjici gladio 
materiali. Ita exiguitas conditionis, si tuæ complaceat 
pietati, magnitudini valebit pro viribus respondere Crea- 
toris. Et hæc coelestis medicina , bone Jesu , hoc tui an- 
tidotum amoris. 

Oro te per antiquas misericordias tuas, infunde meis 
visceribus quod, rejecta viper& contagionis bile reinte- 
gret me incolumitati pristine , quod , gustato nectare tuæ 
suavitatis, faciat me illecebrosa mundi prospera toto 
affectu despicere , et nulla ejus adversa pro te formidare, 
memorque perpetue nobilitatis semper fastidiam ventos 
hujus transitorii timoris. Nihil , quæso, sine te mihi dul- 
cescat, nihil complaceat, nihil pretiosum, nihil preter 
te mihi arrideat speciosum; vilescant, obsecro , abs- 
que te mihi omnia, sordeant universa. Quod tibi ad- 
versum est, sit mihi molestum ; et beneplacitum tuum, 
mihi indeficiens desiderium ; tædeat me gaudere sine te, 
et delectet me tristari pro te. Sit mihi nomen tuum 
refocillatio , et memoria tua mea consolatio; fiant mihi 
lacryms me panes die ac nocte , tuas investigando jus- 
tificationes, sit bonum mihi lex oris tui, super millia 
auri etargenti ; sit obedire tibi mihi amabile, et resistere 
tibi exsecrabile. Rogo te, spes mea, per omnes pietates 

aures meas mandatis tuis, et ne declines, flagito, per 
nomen sanctum tuum , in verba malitiæ cor meum, ad 
excusandas excusationes in peccatis. Peto etiam peradmi- 
rabilem humilitatem tuam, ne veniat mihi pes super- 
bic, et manus peccatoris non moveat me. 

Ecce, omnipotens Deus, Pater Domini mei, dispone 
benignus quo mihi miserearis, quoniam quidquid pre- 
tiosius inveni , devote tibi obtuli, quidquid carius reperi, 
suppliciter praesentavi ; mihi nihil reliqui quin tuæ expo- 
suerim majestati ; nihil jam superest quod adjiciam, quia 
totam tibi delegavi spem meam. Direxi tibi advocatum 
meum, tuum dilectum Filium, misi gloriosam progeniem 
inter me et te mediatorem. Misi, inquam, intercessorem, 
per quem confido veniam ; misi verbis Verbum quod pro 
meis dixi missum factis, et numeravi tibi sanctissimae 
sobolis mortem quam pro me credo fuisse perpessam. 
Credo a te missam Deitatem nostram suscepisse huma- 
nitatem, in qua dignum duxit vincula, alapas , sputa, 
irrisionesque perferre , nec non cruces clavosque susci- 
pere. Hanc olim infanti? vagitibus demolitam, pueritizx 
pannis constrictam , sudoribus vexatam , jejuniis mace- 
ratam, vigiliis afflictam , itineribus fessam , postea affec- 
tam flagris, laceratam suppliciis , deputatam cum mor- 
tuis, dotatam vero gloria resurrectionis coelorum gaudiis 
induxit, et in dextera tuc celsitudinis collocavit. 

Tu placatio mea et propitiatio mea , hic intende pius 
quem genueris Filium , et quem redemeris servum , hic 

aspice Factorem , et ne despicias facturam , amplectere 
serenus Pastorem, et recipe misericors allatam propriis 
humeris ovem. Hic ipse est fidelissimus Pastor ille, qui 
dudum errabundam ovem per abrupta montium, per 
precipitia vallium multis variisque quæsierat laboribus, 
quique jam morienti , jam per longa exsilia deficienti 
tandem invente gaudens se supposuit, et miro sibi ad- 
nisu charitatis annixam de profunda confusionis abysso 
levavit, piisque astrictam complexibus ad nonaginta 
novem, unam que perierat, reportavit ovem. Ecce, 
Domine, mi Rex, omnipotens Deus, ecce Pastor bonus 
refert tibi quod commisisti ei. Suscepit , te disponente , 
ad salvandum hominem, quem tibi restituit omni labe 
immunem ; ecce tibi tuum charissimus Filius plasma 
reconciliat quod a te procul deviaverat. En gregi tuo 
mitis Pastor reformat quod predo violentus abegerat, 
reddit tuis conspectibus servum quem sua fecerat cons- 
cientia fugitivum, ut qui per se poenam meruit, per 
Factorem mundi mereatur veniam , cuique pro culpis 
suis supererat gehenna , tanto duce jam confidat revocari 
ad patriam. Potui per me te , sancte Pater, offendere, 
sed non potui per me te mihi placare; factus est adjutor 
meus, Deus meus, tuus dilectus Filius, meam partici- 
pans humanitatem , ut curaret infirmitatem , quatenus 
unde culpa emerserat offensionis, inde tibi immolaret 
sacrificium laudis, meque per hoc tux: redderet pietati 
placabilem , quo sedens ad dexteram tuam semper mea 
substantix se ostenderet esse consortem. Ecce spes mea, 

ecce tota fiducia. Si me pro mea, ut dignum est, despi- 
cis iniquitate, respice me saltem misertus pro dilecte 
sobolis charitate ; attende in Filio quo propitieris servo. 
Vide carnis sacramentum , et carnis remitte reatum ; re- 
cole quod bonus perpessus est filius, et obliviscere quod 
malus operatus est servus. Quoties beata; prolis tibi pa- 
tent vulnera , delitescant , obsecro , scelera mea ; quoties 
rubet pretiosus sanguis pio de latere , deleatur, supplico, 
labes mex pollutionis. Et quia te caro lacessivit ad iram, 
caro te inflectat , precor, ad misericordiam, ut sicut me 
caro seduxit ad culpam, caro deducat ad veniam. 

Multum quippe est quod mea mereretur impietas ; 
longe autem majus est quod Redemptoris mei reposcit 
jure pietas; magna enim est mea injustitia, multo vero 
major est Redemptoris mei justitia. Quanto enim supe- 
rior est Deus homine, tanto mea malitia est inferior 
bonitate ejus, ut qualitate, ita etiam quantitate. Quid 
enim delinquere posset homo quod non redemerit Dei 
Filius factus homo? Quæ tanta superbia tumeret, quam 
non tanta humilitas sterneret? Quodnam esset mortis 
imperium quod nati Dei non destrueret crucis suppli- 
cium? Nimirum , Deus meus, si æqua lance iniquitates 
peccantis hominis et redimentis gratia librentur aucto- 
ris, non tantum oriens distat ab occidente, seu inferior 
separatur infernus a summo cceli cardine ; quantum pie- 
las Redemptoris superat malitiam peccatoris. 

Jam, lucis optime Creator, jam culpis ignosce meis 
pro dilecti Filii tui laboribus immensis. Jain, quaeso, ejus 


— 270 — 


pietati mea impietas, ejus modestiæ mea perversitas, et 
ejus mansuetudini mea donetur ferocitas. Jam sua hu- 
militas meam superbiam, patientia impatientiam, benig- 
nitas duritiam, obedientia inobedientiam, tranquillitas 
inquietudinem, dulcedo amaritudinem , suavitas iram , 
charitas lucrifaciat crudelitatem. Qui tecum , etc. 


ORATIO IIl 
AD DEUM. 


Contra tres inimicos qui peccatorem gravius multoties infestant et, 
nisi misericordia Dei eum tueatur, sepius ad mortem vulnerant, 
scilicet inanis gloria, invidia, superbia. 


Domine Deus meus, in te speravi, salvum me fac ex 
omnibus persequentibus me et libera me. In te Domine, 
speravi, non confundar in zeternum ; in tua justitia libera 
me et eripe me. Domine, Deus meus, Creator meus, et 
Gubernator meus, sicut dixi et semper dicam , in te spe- 
ravi, et in te spero, nec, quamdiu fuerit halitus in na- 
ribus meis, a misericordia tua desperabo. A meipso vero, 
si diligenter omnes actiones meas inspicio, semper des- 
pero , quia semper in malis operibus conversor ; sed res- 
piciens ad dulcissimum Creatorem meum, ad patientis- 
simum Dominum meum, qui male me vivere conspicit, 
et adhuc exspectat correctionem meam, exspectans et 
tolerans auscultat si in aliqua re curarem , emendare 
vitam meam, respiro, et misericordiam Creatoris mei, 
qui tam dulciter me tolerat, invoco. Ex omni parte inva- 
dunt me inimici mei et jam fere ex omni parte perforant 

et irrumpunt interiora cordis mei, et nisi ille piissimus 
Dominus meus, qui me creavit, mihi subveniat subve- 
niens et terrens inimicos meos, qui sic me tribulant re- 
pellat, illorum vinculis infeliciter ligata jam cito duce- 
tur captiva anima mea. Ergo libera me, Domine, ex 
omnibus persequentibus me ; et si non propter me , sal- 
tem propter te. Propter me, fateor, dulcissime Domine 
Deus meus, non est tibi ratio liberandi me, quia fere 
semper delectat me malum facere, et in malis operibus 
perseverare. Sed propter te libera me , quia verecundia 
tua est inimicos tuos creaturam tuam sic deludere , sic 
delusam et eorum sordidissimis foedatam male tractare 
quam tam honestam creasti , tanto honore rationis exor- 
nasti, quam ad imaginem et similitudinem tuam plas- 
masti. 

Ecce, dulcissime Deus meus, ecce infelix spiritus meus 
malis operibus undique corrosus, de dentibus inimico- 
rum suorum, quibus infeliciter dilaniabatur, vix erutus 
tuum auxilium implorat , tu: gratiæ visitationem suspi- 
rat, quia nisi cito subvenias , eorum insecutione graviter 
fatigatus jam etiam ad te nec anhelare valebit. Multi sunt 
inimici mei, sicut vides, piissime Creator meus, quorum 
sevitia graviter ferior, percussus et illusus non modicos 
dolores sustineo ; sed unus inter caeteros semper gravius 
me appetit, et semper sine ulla miseratione usque ad 
interitum prosternere contendit. Sæpius enim cum alii 
inimici mei ab insecutione mea quasi fatigati quiescunt , 
unus audacior caeteris fortius telum vibrat, scilicet inanis 

gloria, quas non solum miserum hominem malis operi- 
bus maculat, sed etiam de ipsis bonis operibus que 
agere videtur, si se caute non custodit, jugulat. Hwc 
pestis progenita est ab illa superbia quæ primum homi- 
nem prostravit, prostratum et vulneratum ab illa felici- 
tate, quam possidebat, expulit. Et ut miserum , quem 
invadit, fortius prosternat, invidiam, per quam mors 
intravit in orbem terrarum, secum ad adjuvandum se 
advocat. Invidia igitur miserum quem arripit, urit, 
urendo, tristem et quasi languore possessum incedere 
facit. Inanis vero gloria, quasi recreando , de ipsis bonis 
operibus quae facere fingit, extollit. Sed ut miserum quem 
semel inanis gloria intercipit, infelicius captivum ducat, 
nec ei ullam spem evadendi relinquat, ad matrem super- 
biam recurrit, et ejus animata mortifero consilio virtu- 
tem diligendi Deum et proximum ei primum abscidit. 
Dum enim infelix , quem inanis gloria inficit, superior 
cæteris videri cupit, si quem considerat in bonis operi- 
bus meliorem se esse, rectusque incedere negare non 
possit , illum, si valet, et omnia quæ agit, opprimit ; non 
valet, quia aperte recta sunt, saltem ut non ex toto recte 
acta credenda sint, quocumque modo obnubilare sata- 
git. Sicque miser animus hac captivitate possessus , nec 
rectum agit, si quid rectum agere videatur, quia nec 
proximum diligit, quem sicut se amare precipitur, nec 
Deum amat, quem hoc agendo non amare convincitur. 
Qui enim proximum suum non amat, nec eum, in quan- 
tum valet ut in bono proficere possit, adjuvat, nec Deus 

illum amat, nec ad ejus opera respicit, etiamsi coram 
hominibus videantur esse bona. Quid vero, quid mise- 
rius potest esse homine qui se de bono opere extollit? 
Qui, dum sese putat extollere, de supernis ad ima ruit; 
superbia enim semper naturaliter in profundum inferni 
jacet, humilitas vero semper in ccelis habitat , et in ccelo 
manet. Et quem inanis gloria de summis dejicit , super- 
bia mater ejus in brachiis æternæ perditionis excipit ; 
sicut e contrario, cujus humilis conversatio est in terris, 
Deus qui humilia respicit, et alia a longe cognoscit, eum 
de ima conversatione elevat in coelos. 

Fateor, mitissime Deus, fateor me his tribus malis , 
imo his tribus furiis infernalibus graviter esse prostra- 
tum, et fere usque ad interitum in anima vulneratum, 
et, nisi indulgentissima misericordia tua cito subveniat, 
gravius esse damnandum. Heu miser, heu miser, sem- 
per et ubique, heu miser, quanta captivitas est miseri 
hominis! Si male vivit, est aperta damnatio ; si recte 
quidem vivere videtur, sed incaute se custodiens , inde 
gloriatur, iterum est misero certa mors , et æterna dam- 
natio. O Deus, nostrum refugium, o Creator noster, et 
virtus nostra adversus eos qui nos persequuntur, et si te 
nos viderint propter peccata nostra dimittere, semper 
insidiantur, adjuva nos, misericors, tua misericordia 
semper indigentes, tuc miserationis auxilium , plus- 
quam nobis expediret, tepide postulantes. Et si nos des- 
picis , ideo quia multis iniquitatibus involvimur, saltem 

tua sumus. Et sicut verissimum est te nostrum semper 
esse Creatorem, sic semper et ubique sentiamus te nos- 
trum esse defensorem, et adversus inimicos nostros in- 
deficientem protectorem , ut in presenti vita semper a 
te defensi et adjuti , finito temporali cursu, ad te Creato- 
rem nostrum et Dominum perveniamus ab omnibus 
peccatis mundati et absoluti. Amen. 


ORATIO IV. 
Cum peccator de iniquitatibus suis multum est anxius, easque coram 
Deo, omni postposita verecundia , expandit. 

Altissime , et mitissime amator hominum Deus , Crea- 
tor et Gubernator omnium creaturarum , immensa bo- 
nitati tuæ confiteor omnia peccata mea quæcumque quo- 
cumque modo feci, ex ea hora ex qua peccare potui 
usque ad hanc horam in qua adhuc per misericordiam 
tuam me vivere pateris. Omnium vero non possum esse 
memor, quia multa sunt, et facile enumerari non pos- 
sunt. Sed tu, piissime et misericordissime Deus, cui 
nota sunt omnia antequam fiant, qui verus inspector es 
cogitationum , et justissimus scrutator cordis et renum , 
tu nosti omnia peccata mea , quzecumque egi, vel adhuc 
ago, vel intus in anima mea per occultas cogitationes ; 
vel foris per apertas operationes. Et propterea, quia ve- 
raciter haec omnia me fecisse contra voluntatem tuam 
intelligis, coram majestate tua , et coram omnibus sanc- 
tis tuis, me reum et culpabilem esse confiteor, et nisi 
indulgentissima misericordia tua prius subveniat, post 

mortem carnis æterna morte esse damnandum , æternis- 
que tormentis ceternaliter esse torquendum. 

Scio, dulcissime Deus, scio quia me creasti, et crea- 
tum misericorditer dilexisti, et quia ad hoc me creasti, 
ut et ego quoque te Creatorem meum, sicut dignum 
esset , diligerem, tuisque preceptis per omnia obediens 
essem. Et hoc totum ad bonum meum fecisti, non ut tu 
per me vel melior esses, vel in aliquo ditior existeres. 
Tu enim nullo bono eges, quia tu essentialiter es ipsum 
bonum , et a te est omnis bonus, quicumque bonus est. 
Et ideo non potes esse vel melior, vel ditior ; et hoc non 
per falsam impotentiam, sed per veram potentiam non 
potes. Qui enim malum potest et facit, malo suo hoc 
potest et facit, quia per hanc potentiam non sursum ad 
excelsa erigitur feliciter, sed deorsum ad ima attrahitur 
infeliciter. Hac potentia, vel potius impotentia miserabi- 
liter deductus , et quasi vesica turgens inaniter inflatus , 
extra rationem positus , et quasi jumento insipienti simi- 
lis factus , telo superbi: miserrime percussus ct prostra- 
tus te Creatorem meum et misericordissimum Dominum 
in tuis preceptis contempsi, quæ mihi ad bonum meum, 
si observassem, dedisti, contemnens, et veluti mente 
perditus, dum huc illueque quasi superbe feror, vera 
soliditate perdita vias perditionis et mortis incurro, ac 
vanitatem , vanæque elationis ventum stulte et insipien- 
ler sequor. 

Fateor, clementissime Deus, fateor coram omnipoten- 
lia tua me nimis esse superbum , vanum et omni genere 

elationis plenum. Et puto quia, si in hoe seculo aliquam 
haberem potentiam , nullus posset sufferre meam super- 
biam. Sed et ista superbia qua coram hominibus tam 
graviter vexor, quamvis sit exsecrabilis et nimis pericu- 
losa , est tamen alia superbia, qua, cum diligenter se- 
cretum mentis mese non mihi blandiens inquiro, non 
parum vexatur et dissipatur infelix anima mea. Ali- 
quando vero si contingat (quod tamen raro accidit) in- 
felix aliquid me facere, quod secundum zstimationem 
hominum videatur aliqua similitudo boni, non parum 
de hoc ipso superbio. Et si nemo inde loquitur, vel ali- 
quo modo me laudare curat, eum, quasi stultum et 
nihil scientem, despicio , vel etiamsi , quasi non curans, 
laudationem hominum vanam et inutilem fugio, non 
parum in ipsis interioribus meis, ubi solus Deus videt, 
inde glorior, et mirum in modum, dum laudationem 
vitæ, eo amplius laudationem et vanam gloriam appeto. 
Ecce, Deus meus, et Creator meus, ecce vides me ita 
facere, ita vivere, et totum quod vivo perdere ; ecce 
vides et exsecraris, et pro tali vita nonnisi pcenas et tor- 
menta promittis. Subveni ergo, Creator meus , subveni 
adjutor in opportunitatibus, subveni et adjuva animam 
meam , et per ineffabilem misericordiam tuam destrue 
et confunde superbiam meam. Ecce, Deus meus , et Do- 
minus meus, ecce confiteor immense bonitati tuæ ve- 
neno hujus malitiæ me totum esse infectum, corruptum 
et destructum , et jam fere nisi misericordia tua subve- 
niat ad nihil redactum. Sed coram majestate tua culpam 

meam recognosco, reus et culpabilis veniam et indul- 
gentiam de hoc et de omnibus peccatis meis a te, mise- 
ricors Creator, peto, qui non vis mortem peccatoris, nec 
lætaris in perditione morientium. Sunt et alia multa quae 
de radice hujus pestis exoriuntur, quz: me habere et 
eorum molestiis non parum inquietari et sepissime at- 
teri similiter confiteor. Et similiter de his omnibus ve- 
niam et indulgentiam requiro. Sunt autem hzc, videli- 
cet ira, impatientia , inimica Deo et omnibus odiosa 
discordia, indignatio, rancor animi , tædium mentis, 
voracitas gulæ, murmuratio, avaritia, rapacitas et multa 
his similia , quibus vexari et affici, lacerari et discerpi 
infeliciter animam meam conspicio. 

Est et preter haec , unum malum super omnia mala 
malum, quo tanto gravius et miserabilius laceratum et 
afflictum animum meum sentio, quanto et ab ipsis cu- 
nabulis semper mecum fuit, mecumque crevit, in infan- 
tia , in adolescentia, in juventute mihi semper adhzsit , 
nec adhuc jam præ senectute membris deficientibus me 
deserit. Est autem hoc malum, desiderium voluptatis , 
delectatio carnis, tempestas libidinis, qua multis et va- 
riis modis infelicem animam meam maceravit , dissolvit 
et omni virtute destitutam inanem et debilem reddidit. 
Fateor, dulcissime et mitissime Deus , fateor coram om- 
nipotentia tua me hujus nefario opere hujus operis nefa- 
rii immundis recordationibus sepe esse pollutum, in- 
censum , ardores non modicos et inhonestos passum , et 
non solum mearum delectationum malas memorias et 

malefacta mihi narrata , et per recordationes sordidas ad 
memoriam reducta, cor meum non parvo nzvo iniqui- 
tatis maculare. 

Ecce , Deus meus, piissime et misericordissime Domi- 
ne meus, quamvis non parvam verecundiam passus, 
expandi coram te iniquitates meas, ostendi vulnera et 
peccata mea , ostendi animam meam malis operibus 
maculatam , malorum operum delectationibus infectam, 
malarum delectationum recordationibus feedatam. Deus 
meus misericordia mea , respice ad pietatem tuam ; sus- 
cipe confessionem meam, et fac mecum secundum mi- 
sericordiam tuam. Si iniquitates observaveris, Domine ; 
Domine, quis sustinebit ? Vel etiam quis justitia sua sine 
misericordia tua poterit liberari? Propitius esto mihi, 
Domine , propitius esto mihi peccatori ; parce peccatis et 
iniquitatibus meis, ut per tuam misericordiam ab om- 
nibus vitiis mundatus ac purgatus, et ab omnibus pec- 
catis clementer absolutus, finita temporali conversatione, 
perduci merear ad regna coelorum , ubi cum sanctis om- 
nibus te laudare, et benedicere et glorificare valeam in 
secula seculorum. 


ORATIO V. 
Ad obtinendam cordis compunctionem in oratione. 
ignosce, Domine, ignosce pie, ignosce et miserere , 


parce ignorantic:e mec et multæ imperfectioni mea. Noli 
me tanquam temerarium reprobare, quod audeam ser- 

vus, utinam vel bonus et non etiam inutilis et malus, et 
ideo valde malus quia te omnipotentem Deum nostrum 
terribilem et nimis metuendum sine cordis contritione 
et lacrymarum fonte , sine reverentia debita et tremore 
laudo , benedico, atque adoro. Si enim Angeli te adoran- 
tes et laudantes tremunt mira exsultatione repleti , ego 
peccator, dum tibi assisto, laudes dico, sacrificium offero ; 
cur non corde paveo, vultu palleo, labiis tremo, toto 
corpore inhorresco, sicque obortis lacrymis coram te 
indesinenter lugeo? Volo, sed non valeo, quia nequeo 
quod desidero. Hinc enim mecum vehementer admiror, 
dum te nimis terribilem oculis fidei cerno. 

Sed quis hoc sine ope gratiæ tuc? Universa enim salus 
nostra magna misericordia tua. Miserum me, quomodo 
sic insensata facta est anima mea ut non terreatur ter- 
rore nimio , dum stat ante Deum , et suas illi laudes de- 
cantat? Miserum me, quomodo sie induruit cor meum 
ut oculi mei indesinenter non producant flumina lacry- 
marum, dum conservus sermocinatur coram Domino 
suo, homo cum Deo , creatura cum Creatore , qui factus 
est ex limo cum eo qui omnia fecit ex nihilo? Ecce , Do- 
mine , pono me ante te , et quid in secretis de me sentio, 
paternis auribus non taceo. Tu dives in misericordia, et 
largus in praemiis, da mihi de bonis tuis, ut ex eis ser- 
viam tibi. Non enim aliunde possumus tibi servire neque 
placere nisi de tuo munere. 

Confige, quaeso, timore tuo carnes meas ; ketetur cor 
meum, ut timeat nomen tuum, utinam sic te timeret 

peccatrix anima mea, quomodo ille vir sanctus qui dixit : 
Semper enim quasi tumentes super me fluctus timui 
Deum. Dator enim omnium bonorum Deus, da mihi 
inter laudes tuas fontem lacrymarum simul cum cordis 
puritate et mentis jubilatione ; ut perfecte te diligens , et 
digne te laudans, ipso cordis palato sentiam , gustem , et 
sapiam quam dulcis et suavis es , Domine , sicut scriptum 
est: Gustate et videte quoniam suavis est Dominus. 
Beatus vir qui sperat in eo. Beatus populus qui scit ju- 
bilationem. Beatus vir cujus est auxilium abs te , ascen- 
siones in corde suo disposuit , in valle lacrymarum , in 
loco quem posuit. Beati mundo corde, quoniam ipsi 
Deum videbunt. Beati qui habitant in domo tua, Do- 
mine, in secula seculorum laudabunt te. 


ORATIO VI. 


Ne peccator pro ullo peccato desperare debeat, quia pius est et 
misericors Dominus, nec vult mortem peccatoris, sed vitam. 

Miserere mei, Deus, secundum magnam misericor- 
diam tuam ; et secundum multitudinem miserationum 
tuarum dele iniquitatem meam. Credimus quod hanc 
orationem Spiritus Sanctus dictaverit , cujus inspiratione 
compunctus homo peccator, sed et fidelis et sibi postulat 
a Deo misereri , suasque iniquitates secundum multitu- 
dinem miserationum ejus deleri, quem et omnipoten- 
tissimum Deum et misericordissimum Dominum esse 
credidit. Est autem hoc opus Spiritus Saneti, quod pec- 
catori sua facinora displicent, et ea agere satagit quae 

Creatori suo placent. Sed et hoc suis viribus non vaiet, 
nisi ejusdem Spiritus Sancti gratia illuminatus ; cujus 
cor, cum per suam gratiam visitat, protinus ab omni 
labe vitiorum emundat. Dulcis est vero Dominus et pius 
erga creaturam suam , quam creavit ad imaginem suam 
et similitudinem; ct quam tanto ditavit honore, nullo 
modo nisi ejus magna iniquitate patitur perire. Est autem, 
est omniuo universitatis Creator suavis et mitis , et mul- 
tæ misericordie omnibus invocantibus se , omnibus qui 
invocant ewm in veritate ; et voluntatem timentium se 
facit, et deprecationem eorum exaudit, et per suam 
. magnam misericordiam salvos ad sempiternam gloriam 
ducit. Miseretur enim omnium, et nihil odit eorum quae 
fecit, dissimulans peccata hominum propter poeniten- 
tiam, et parcens illis, quia pius est Dominus. Est autem 
misericors Dominus peccatoribus a suis nequitiis cessan- 
tibus, et per veram paenitentiam vereque poenitentia 
bona opera suasmalitias mundantibus; et per veram con- 
fessionem , vereque confessionis sacrificium , sese mac- 
tantibus. Est autem vera penitentia veraque confessio , 
et perpetrata mala plangere, et plangenda amplius non 
amittere. Quomodo vero miseretur Pater filiorum, et 
multo magis quam pater carnalis filiorum , miseretur 
pius et misericors Dominus omnium se timentium. Ipse 
enim novit figmentum nostrum ; cognovit etiam unde 
nos fecit limum nostrum. Recordatur enim quod pulvis 
sumus, et cinis, sed tamen ad ejus imaginem facti. In- 
fuentes autem vereque confitentes tantam misericordiam 

Creatoris nostri erga creaturam suam, non de remissione 
culparum desperemus. Quoniam si ex toto corde poeni- 
teamus , nostrasque iniquitates dignis fletibus insequa- 
mur, ejus indulgentissimam pietatem procul dubio con- 
sequemur. 

Sed fortasse aliquis mente perditus , et jam ipsis vora- 
ginibus sterne damnationis immersus, considerans 
enormitatem scelerum suorum, desperans de miseri- 
cordia Dei, dicere apud se praesumit: quod consilium 
recuperand: salutis jam amplius invenire potero; aut 
quam consolationem , aliquam veniam scelerum promit- 
tentem, sperabo? Ex quo peccare potui, nunquam a 
peccatis et malis operibus cessavi. Peccatis peccata sem- 
per accumulavi, et peccata, quae aliquando operibus 
implere non potui , malis voluntatibus ac malis desideriis 
perficere nunquam cessavi. Tantis ergo ,malis et iniqui- 
tatibus involutus, tantis criminibus et peccatis circum- 
datus , quid jam exspectare possum nisi æternam perdi- 
tionem æternæque perditionis æternam damnationem ? 
Aliquando vero si aliquam misecordia Dei peccatorum 
confessionem feci, et peccatorum poenitentiam a sacer- 
dote accipiens, aliquam emendationem malorum pro- 
misi , statim , vel post parvam moram , eadem mala vel 
pejora peccata feci , et quasi canis reversus sum ad vomi- 
tum ; quod quasi per confessionem evomueram ore et 
corde , sordidus resumpsi. Juravi etiam sepius me dein- 
ceps cessare a peccatis, viam iniquitatis omnino dimittere 
viamque justiti: sequi. Sed neque timor ipsius perjurii 

me a peccatis retinere potuit, neque timor Dei cuncta ab 
alto conspicientis. 

Ecce vides, dulcissime amator hominum Deus, ecce 
vides de sanctuario tuo , et respicis de excelso coelorum 
habitaculo , miserum hominem ad te dorsum ponentem, 
teque in tuis preceptis spernentem, et propter sua 
magna peccata de tua magna misericordia desperantem, 
et quamvis nimis miserum , et peccatorem, respicis 
tamen et vides a te creatum , et dum in hac vita existit , 
tuis beneficiis sustentatum. Immitte , bone Deus, in ani- 
mam ejus timorem tuum , et aufer de corde ejustimorem 
noxium. Respice, et illumina cor ejus obcecatum, ut 
videat et intelligat quam magna sit, et quam amabilis 
multitudo dulcedinis tuæ, Domine, quam abscondisti 
desperantibus de te , perfecisti autem sperantibus in te. 
Non eum demergat , dulcissime Deus, non eum demer- 
gat tempestas aqua nec absorbeat profundum , neque 
urgeat super eum puteus os suum , scilicet abyssus ini- 
quitatum suarum , et desperatio miserationum tuarum. 
Credimus , clementissime Creator hominum Deus, te 
esse omnipotentem, et omnia quæcumque vis facientem. 
De te enim propheta dicit: Omnia quacumque voluit 
Dominus fecit in Coelo, et in terra, et in mari, et in omni- 
bus abyssis. Scimus autem quia non vis peccatores per- 
dere, sed a peccatis cessare, et vivere. Si ergo omnipotens 
es , sicut vere es, quia quidquid vis, facere potes; et non 
vis peccatores perdere, sed a malis resipiscere, et vivere; 
de multitudine miserationum tuarum non debemus des- 

perare ; sed , securi de spe venis , misericordiam exspec- 
tare. Verum est omnino quia multa sunt et magna pec- 
cata nostra, sed certi sumus quia multa est et magna 
misericordia tua. 

Scimus , omnipotens et misericors Deus , scimus quia 
tu es summus spiritus, incommutabilis et æternus, vivens 
vita tua, qu: tu ipse es, et æternitate tua, et nos crea- 
tura tua, a te creati bonitate et miseratione tua. Nos 
autem cum peccamus, id est, cum ea, qua jubes non 
facimus, et qux prohibes facimus, per peccatum nos- 
trum morimur, licet in aliqua vita , nobis etiam mortuis 
tua miseratione concessa , existamus. Si vero iterum tibi 
obedientes existimus, et a malis operibus tua gratia 
adjuti nos retineamus, tibique, qui vivus Spiritus es et 
Creator noster, per bona opera jungimur, iterum revivi- 
scimus ; et post mortem in æterna gloria tecum victuri, si 
deinceps quandiu vixerimus in rectis operibus perseve- 
rantes existamus. Eliseus propheta cum mortuus esset et 
sepultus, et quidam qui erat mortuus, ejus ossibus tange- 
retur, resurrexit vivus, et iterum est, meritis prophete et 
tactu corporis, vivere permissus. Si ergo tactu prophete 
mortui resurrexit qui eratmortuus, multo magis nos revi- 
viscimus, si libi nostro Creatori per bona opera jungimur 
qui es vivus et immortalis Spiritus. Miserere ergo nostri, 
Creator noster , misereri nostri secundum magnam mi- 
sericordiam tuam , et secundum multitudinem misera- 
tionum tuarum dele iniquitatem nostram, et resuscita 
nos in hac presenti vita a morte ad vitam , id est a morte 

peccati ad justitiae vitam, et in fine seculi per tuam mi- 
sericordiam justificatos , resuscita ad æternam gloriam. 
Quam ipse nobis præstare digneris, qui vivis et regnas 
per eterna secula. Amen. 


ORATIO VIL 
AD DEUM. 


Cum confessione peccatorum , et humili petitione gratiæ. 


Deus piissime, Deus clemens et misericors, propitiare 
peccatis nostris, et praesta ut peccata quse vel auctore mor- 
tis instigati vel propria voluntate commisimus, non ad 
judicium tuum discutienda reserves, sed concessa gratia 
de sola tantum venia gratulemur, quia si ante oculos tuos, 
Domine, culpas quas fecimus et plagas quas excipimus 
conferamus, minus est quod patimur, majus est quod 
meremur. Peccati poenam sentimus, et peccati pertina- 
ciam non vitamus. In flagellis tuis fragilitas nostra fran- 
gitur, et iniquitas nostra non mutatur. Mens ægra tor- 
quetur, cervix dura non flectitur, vita in dolore suspirat 
et in opere non emendat. Si exspectas , non corrigimur; 
si vindicas, non duramus. Confitemur in correptione 
quod fecimus, obliviscimur in visitatione quod flevimus. 
Si impresseris manum, facienda promittimus; si suspen- 
deris gladium, promissa non facimus. Si ferias, cla- 
mamus ut parcas; si parcis, iterum provocamus ut ferias. 
Si angustia veniat, tempus petimus poenitendi ; si mise- 
ricordia nos respexit , abutimur patientia quz pepercit. 
Adhuc illata plaga vix praeterit, et jam non recolit mens 

ingrata quod pertulit. Si citius nos exaudias, ex miseri- 
cordia insolescimus ; si tardius, ex impatientia murmu- 
ramus. Te volumus servare quod promiseris, et nos non 
timemus non observare quod jusseris. Habes ergo, 
Domine, confitentes reos; parce quia pius es. Novimus 
quia, nisi remittas, recte nos punias, sed apud te est 
multa miseratio et propitiatio perabundans. Presta ergo 
sine merito quod rogamus, qui fecisti ex nihilo qui roga- 
rent. 

Clamantium ad te, Domine, nostri miserere , moveat 
pietatem tuam vox fidelis atque flebilis, atque illa de qua 
totum speramus misericordia non reputet quod offendi- 
mus , dum respicit quod rogamus. Et cum grandis sit 
miseria esse nos reos, major sit tibi clementia esse nos 
miseros. Tuo supplices auxilio ante te et criminis nostri 
mala ponimus et dolores, et a te precando misericor- 
diam quam peccando repulimus exspectamus. 

Da igitur, Pater piissime, ut ea quæ commisimus de- 
fleamus, ac per totius diei vel noctis spatia ab omnibus 
malorum incursibus liberos tux pietati servire concedas. 
Preestetur nobis de indulgentia tua quod rogaris accipere, 
quos agnoscis de nostra justitia fiduciam non habere. 
Erige nos , Domine Deus noster , et alleva in misericordia 
tua, ut communione salutis et gaudio charitatis, dum 
ipsi salvari ex munere cupimus, etiam fide et pace cunc- 
tarum gentium gaudeamus. 

ORATIO Vill. 


AD DEUM. 


Deus inssümabilis misericordie , Deus immense pie- 
tatis, Deus conditor et reparator humani generis, qui 
confitentium tibi corda purgas, et accusantes ante cons- 
pectum divin: clementi: tu: ab omni iniquitatis vinculo 
absolvis, virtutem tuam totis exoro gemitibus , ut secun- 
dum multitudinem miserationum tuarum de omnibus 
iniquitatibus meis, de quibus me accusat conscientia 
mea, puram mihi coram te concedas agere confessionem, 
veramque ex his omnibus et condignam mihi tribuas 
penitentiam, quecumque peccavi in cogitationibus pra- 
vis, in consensu malo, in consilio iniquo, in concupis- 
centia, atque delectatione immunda, in verbis otiosis, 
in factis malitiosis, in visu , auditu, gustu, odoratu et 
tactu. Tu enim misericors ad operandum mihi anime 
mes salutem membra singula humanis usibus apta 
dedisti, sed ego miserrimus omnium et peccator te æternæ 
salutis amatorem contempsi, et æterna mihi incendia 
inimico preparanti consensi, lapsus sum in peccatis, 
corrui in delictis, in membris singulis vero modum ex- 
cessi, et impiis me laboribus obnoxium feci; non enim 
hac narrans tuam, Domine, in me blasphemo creaturam, 
sed meam a te, piissime Deus, exsposco medicinam, quia 
me reum intelligo supra mensuram, quia ut astra coeli 
atque arenam maris, ita mea innumerabilia cognosco 
esse delicta. Insuper etiam ira, tristitia, acedia, jac- 

tantia atque desidia unde principalibus vitiis obnoxium 
me esse profiteor; sed tu, qui non vis mortem peccatoris, 
respice in me et miserere miseri hujus. 


ORATIO IX. 


AD DEUM. 


Omnipotens Deus, et misericors Pater, et bone Domine, 
miserere mihi peccatori. Da mihi veniam peccatorum 
meorum, cavere et vincere omnes insidias et tentationes 
et delectationes noxias, perfecte mente et actu vitare quae 
prohibes , facere et servare quas jubes , credere, sperare, 
amare , velle quod et quantum et tu scis et vis, com- 
punctionem humilitatis et pietatis, discretam  absti- 
nentiam et carnis mortificationem, ad te amandum, 
orandum, laudandum , meditandum, ad omnem secun- 
dum te actum et cogitatum , puram, sobriam , devotam 
mentem, veracem et efficacem mandatorum tuorum 
notitiam, dilectionem , facilitatem et effectum , semper 
Domine, ad meliora cum humilitate proficere et nun- 
quam deficere. Ne committas me, Domine, voluntati 
mea , nec humane ingnorantie , aut infirmitati , neque 
meis meritis, nec ulli alii quam tuc piz dispositioni. Sed 
tu ipse clementer dispone me et omnes cogitatus et actus 
meos in beneplacito tuo, ut fiat a me, et in me et de me 
tua semper sola voluntas. Libera me ab omni malo , et 
perduc me in vitam æternam. Amen. 

ORATIO X. 
AD DEUM. 


Pro vitiis resecandis, et virtutibus obtinendis. 


Domine Deus meus , da cordi meo te desiderare, desi- 
derando qusrere, quzerendo invenire, inveniendo amare, 
amando mala mea redimere , redempta non iterare. 

Ecce , plasmator meus , multa rogavi, cum nec pauca 
promerui. Fateor, heu fateor! non solum quz postulo 
non debentur dona , sed multa mihi debentur et exquisita 
supplicia. Sed animant me publicani , meretrices et latro- 
nes, qui a faucibus hostis momentanez poenitudinis 
humilitate eruti sinu recipiuntur Pastoris. Tu enim fac- 
tor omnium Deus, licet in cunctis operibus tuis sis mira- 
bilis, mirabilior tamen credideris esse in visceribus pie- 
tatis. Unde de temetipso per quemdam servum tuum 
dixisti : M?serationes ejus super omnia opera ejus; et 
quasi de singulo loquentem , de universo populo tuo te 
dixisse confidimus : Misericordiam autem meam non 
dispergam ab eo. Nullum enim spernis , neminem abji- 
cis, neminem perhorrescis, nisi forte qui te amens exhor- 
ruerit. Ergo non modo iratus non percutis, sed te irritan- 
tibus bona, si quesierint, tribuis, Deus meus, cornu 
salutis mec , et susceptor meus. Ego infelix te irritavi , 
ego malum coram te feci, furorem tuum provocavi , iram 
promerul; peccavi, et passus es ; deliqui , et adhuc sus- 
lines. Si poenitet, parcis; si revertor, suscipis; insuper 
dum differo, præstolaris. Revocas errantem, invitas repu- 

enantem , excitas torpentem , amplecteris redeuntem , 
doces ignorantem , mæœrentem mulces , a ruina suscitas, 
post lapsum reparas, petenti largiris, querenti invene- 
ris , pulsanti aperis. 

Ecce, Domine Deus salutis mec, quid opponam nescio, 
quid respondeam ignoro; nullum abs te confugium, 
nullum abs te patet latibulum. Ostendisti mihi bene 
vivendi viam, dedisti gradiendi scientiam , minatus es 
mihi gehennam, et pollicitus es mihi paradisi gloriam. 
Nunc, Pater misericordiarum, et Deus totius consola- 
tionis, confige timore tuo carnes meas, quatenus qua 
minaris, metuendo evadam, et redde mihi propitius 
lætitiam salutaris tui, ut qui spondes diligendo perci- 
piam. Fortitudo mea , Domine , firmamentum meum , 
et refugium meum, et liberator meus, suggere mihi 
quid de te cogitem, doce quibus te sermonibus invocem, 
da quibus operibus te placem. Scio namque , scio unum, 
quod placaris; et aliud quod non spernis. Est utique 
spiritus contribulatus tibi sacrificium, et acceptas cor 
contritum et humiliatum. His me, Deus meus , redemp- 
tor meus, dita muneribus. His contra inimicum muni 
protectionibus, hoc de flammis vitiorum presta refri- 
gerium, hoc a desideriorum passionibus pande pius refu- 
gium. Fac, Domine, virtus salutis ineo, ne sim in eorum 
ordine qui ad tempus credunt et in tempore tentationis 
recedunt. Obumbra caput meum in die belli, esto spes 
mea in die afflictionis, et salus in tempore tribulationis. 

En Domine , illuminatio mea et salus mea, rogavi qui- 

bus egeo, intimavi qua? timeo, sed remordet me con- 
scientia , reprehendunt me cordis secreta, et quod amor 
ministrat , timor dissipat, zelus incitat, metus increpat ; 
acta mea , formidinem, sed tua ingerit pietas fiduciam. 
Tua hortatur benignitas, mea retardat malignitas; et, 
ut verius fatear, occurrunt memorix phantasmata vitio- 
rum, qua reverberant audaciam prisumentium animo- 
rum. Cum enim quis odio dignus sit , qua fronte gratiam 
peccatorum requirit? Cum poena debetur , qua temeritate 
gloria poscitur? Lacessit judicem , qui postposita satis- 
factione delicti , quærit przemiis honorari. Regi insultat 
obnoxius supplicio, qui flagitat donari indebito bravio. 
Et dulcem patris affectum stultus exacerbat filius, qui, 
post illatas contumelias, ante poenitudinem hereditatis 
usurpat celsitudinem. Quid , mi Pater , me egisse recolo? 
merui mortem, et peto vitam ; commovi Regem meum, 
cujus impudens nunc invoco præsidium ; contempsi ju- 
dicem quem temere postulo adjutorem ; insolens renui 
audire patrem , quem demum præsumo habere tutorem. 

Heu mihi ! quam sero venio, heu, heu! quam tarde 
festino, heu me! quia curro post vulnera , dedignans in- 
columis præcavere jacula; neglexi prospicere tela, mode 
sollicitor de morte vicina. Vulnera vulneribus inflixi , 
quia scelera sceleribus addere non timui; recenti tabe 
cicatrices respexi, quia prisca flagitia modernis iniquita- 
tibus reciprocavi, et quæ divina solidaverit medicina, mea 
resolvit prurigo phrenetica. Cutis, quæ superducta vulne- 
ribus morbum celaverat , sanie erumpente putruit, quia 

iterata iniquitas concessam misericordiam exinanivit. 
Novi quippe scriptum : /n quacumque die justus peccave- 
rit, omnes Justiti ejus in oblivione erunt (EZECH. XXXII, 
13). Si justitia aboletur justi ruentis, quanto magis pæœni- 
tentia peccatoris in idipsum revertentis? Quoties ut canis 
redii ad vomitum, et quasi sus repetii luti volutabrum ! 
Fateri mihi itaque difficile est, quia et recordari est impos- 
sibile quot mortalium homines ignorantes peccare docui, 
nolentibus delinquere persuasi, resistentes coegi, volenti- 
bus consensi , quot sane gradientibus laqueum induxi , 
viam quarentibus foveam detexi, mala patrare non 
horrui , donorum Dei oblivisci non metui. Sed tu , juste 
judex , signasti quasi in sacculo peccata mea , observasti 
omnes semitas meas , et cunctos gressus meos dinume- 
rasti. Tacuisti semper, siluisti, patiens fuisti. Væ mihi! 
demum loqueris quasi parturiens. 

Deus deorum, Domine, preestabilis super malitia, novi 
quia manifeste venies ; novi quia non semper silebis, cum 
in conspectu tuo ignis exardescet, et in circuitu tuo 
tempestas ingruerit valida, cum advocaveris coelum de- 
sursum , et terram discernere populum tuum. Ecce tot 
millibus populorum nudabuntur omnes iniquitates me, 
tot agminibus Angelorum patebunt universa scelera mea , 
non solum actuum , sed etiam cogitationum simulque 
locutionum. Tot judicibus inops astabo quot me præ- 
cesserunt in bono opere. Tot arguentibus confundar quot 
mihi rebuerunt bene vivendi exempla. Tot convincar 
test bus quot me monuerunt proficuis sermonibus, seque 

imitandos justis mihi dederunt actionibus. Domine, mi 
Deus, non suppetit quid dicam, non occurrit quid res- 
pondeam ; et seu jam illi intersim discrimini, urget me 
conscientia , cruciant et cordis arcana , coarctat avaritia , 
accusat superbia, consumit invidia, inflammat concu- 
piscentia, incestat luxuria, dehonestat gula, confutat 
ebrietas , detractio lacerat , ambitio supplantat, rapacitas 
obligat , discordia dissipat, ira perturbat, levitas dejicit, 
torpor opprimit , hypocrisis fallit, adulatio frangit, favor 
attollit, calumnia pungit. 

Ecce , liberator meus de gentibus iracundis, ecce cum 
quibus vixi a diebus nativitatis mex, quibus et studui, 
quibus et fidem servavi; ipsa me studia quz dilexeram 
damnant, quæ laudaveram vituperant. Hi sunt quibus 
acquievi amici, quibus parui magistri, quibus servivi 
domini, consules quibus credidi, cives quibus cohabi- 
tavi, domestici quibus consenui. Heu mihi ! Rex meus, et 
Deus meus, quia incolatus meus prolongatus est. Vae 
mihi , illuminatio mea: qui habitavi cum habitantibus 
Cedar. Et cum David sanctus dixerit, multum , quanto 
magis ego infelix dicere possum, nimis incola fuit ani- 
ma mea! Firmamentum meum, Deus, non justifica- 
bitur in conspectu tuo omnis vivens. Spes mea , non est 
in filiis hominum, quem si remota pietate judicaveris , 
justum invenias ; et nisi preeveneris miscrando impium, 
non erit quem glorifices pium. Credo namque, salus 
mea , quod audivi, quoniam benignitas tua ad pæniten- 
tiam me adducit. Turris fortitudinis , sonuerunt neces- 

saria mihi labia tua : Nemo potest venire ad me , nisi 
Pater meus, qui misit me, traxerit eum. 

Enim vero quia ita instruxisti me, tantaque propitius 
institutione formasti, totis medullis cordis, toto nisu 
mentis te rogo, omnipotens Pater, cum dilectissimo Filio 
tuo; teque, dulcissima Proles, cum serenissimo invoco 
Paracleto. Trahe me, quatenus post te currens in odorem 
unguentorum tuorum delecter. Quam magna , Domine, 
Deus meus, multitudo dulcedinis tuze, quam abscondisti 
timentibus te ! abscondisti, quia conservasti , non quia 
abscondisti. Abstulisti , eum eo magis multiplicasti. Solet 
aliquando quod absconditur diligentius investigar, et 
inventum arctius amari ; dilata in te non minuuntur, sed 
magis crescunt desideria ; non est ergo tuus amor tran- 
sitorius , sed æternus. Qui te diligunt non tepescunt , sed 
fervescunt. Non est tuus amor otiosus, memoria tua 
super mel dulcis, et meditatio de te plus quam cibus sua- 
vis. De te loqui est refectio, te nosse perfecta consolatio, 
tibi adherere vita :terna, a te separari mors perpetua. 
Fons vivus his qui te sentiunt, esca indeficiens qui te 
esuriunt. Gloria te quzrentibus , gaudium invenientibus. 
Odor tuus suscitat mortuos, respectus curat agros, lux 
tua omnem fugat caliginem, visitatio tua cunctam repellit 
tristitiam. Nullus apud te moror, procul a te omnis 
dolor, nulla tecum mcoestitia, et nulla indigentia. Ubi tu; 
nulla necessitas , nullius boni est difficultas, nunquam 
ibi tenebre, nec terror nominatur gehennse, nullius 
noctis tecum cæcitas, nec tumultus improbitas, nunquam 

famis sitisque inopia , frigoris nec æstus circa te moratur 
penuria, non invaletudo corporis , prorsus nec corruptio 
mentis, non zelus, neque contentio , nec omnino ambi- 
tio; illinc abest sollicitudo finis, et cura mortis, Jabor 
senectutis, et languor :egritudinis ; ibi nescitur passio aeris 
et varietas temporis. Hæc est enim magna multitudo 
dulcedinis tuæ, Domine , quam abscondisti timentibus 
te , sed perfecisti sperantibus in te. 

O quam bona absconsio, qux efficitur perfectio! non 
enim hxc absconsio æstimatur perditio , sed magis con- 
servatio, quæ fit perfectio. O gloriose Rex, quam vera 
sunt tua judicia justificata in semetipsa, vere desidera- 
bilia super aurum et lapidem pretiosum multum , dul- 
ciora super mel et favum ! O vita mea, Deus meus, rogo 
te per nomen Redemptoris mei dilecti Filii tui, largire 
propitius ut custodiam ea. Cognovi namque quia in cus- 
todiendis illis retributio multa. Gloria mea , Deus meus, 
abscondis thesaurum tuum ut incites cupidum, recondis 
margaritam , ut augeas quærentis amorem ; differs dare 
ut doceas petere ; dissimulas audire petentem , ut facias 
perseverantem. Postremo, incipientibus promittis; non- 
nisi vere perseverantibus salutem tribuis, quod plane 
indicat illa flebilis, quæ tuum in sepulcro Christum , 
imo te in Christo, quærebat durantibus adhuc tenebris , 
quam accenderas ut quereret ; sed querenti disparebas , 
ut perseveraret ; perseveravit sperans , et speravit perse- 
verans ; et quia in spe perseveravit, videre te meruit. O 
beata visio, et plena exsultatio! O summum gaudium, et 

consummatum desiderium! O desiderabilis vultus, et 
jucundus aspectus ! O beata spes , et felix perseverantia ! 
Nisi enim speraret, non perseveraret, et nisi perseve- 
raret, spei fructum non perciperet. Sic enim, Deus 
meus, misericordia mea, absconderis timentibus te , ut 
inveniaris sperantibus in te ; sic elongaris a qua&rentibus 
ut appropinques perseverantibus : qu elongant se a te, 
peribunt; qui autem exspectant te, non confundentur. 
Qui timent te, sperent in te, quoniam protector et adju- 
tor eorum es. Per timorem pervenitur ad amorem. Ti- 
mendus est, ut Dominus ; amandus , ut Pater. Timor 
tuus sanctus permanet, quia sanctos permanere facit, 
quos possidet. Nihil deest timentibus te, quia oculi tui 
super eos, et aures tux in preces eorum. Misericordia 
mea et refugium meum, susceptor meus et liberator 
meus, sic timorem adhibe mihi quatenus amorem subin- 
feras: sicirroga metum ut tui augeas desiderium ; sicque 
me fac participem timentium te, ut et custodientium 
mandata tua facias , ut per timoris servitutem ad amoris 
pertingere merear gratiam, per quam tandem perveniam 
ad tuam gloriam. Amen. 


ORATIO XY. 


AD DEUM. 


Domine Deus , omnipotens Pater, et bone Deus Jesu, 
miserere mihi peccatori, et da mihi veniam peccatorum 
meorum. Da mihi cavere et vincere omnes insidias ini- 
micorum meorum, et tentationes et delectationes noxias, 

perfecte mente et acta vitare qux prohibes facere , ser- 
vire tibi et amare te, quantum scis et vis, et vivere se- 
cundum tuam voluntatem. Da mihi, Domine, compunc- 
tionem cordis, exercitium pietatis, virtutem humilitatis, 
discretam abstinentiam, carnis mortificationem , rectum 
introitum ad te orandum et amandum , meditandum et 
laudandum, ad omnem secundum te actum, cogitationem 
perfectam , sobriam et veracem, et mentem strenuam 
et efficacem. Da mihi, Domine, mandatorum tuorum 
notitiam et dilectionem et delectationem , facilitatem et 
effectum in custodiendis illis, et jugem perseverantiam 
ad meliora , cum humilitate proficere et nunquam defi- 
cere. Ne derelinquas me , Domine, nec humane infir- 
mitati vel ignorantie, nec meritis meis, nec ulli alii rei, 
nisi tu: dispositioni. Tu, Domine, clementer dispone me, 
et omnes cogitatus et actus meos in beneplacito tuo, ut 
fiat a me, et in me et de me tua solum semper voluntas. 
Libera me, Domine, ab omni malo, et da mihi omne 
bonum, idest teipsum, ut gaudium meum sit in ie, qui 
es vita :eterna. Amen. 


ORATIO XII. 
AD DEUM. 


Laus Dei, cum gratiarum actione devota. 


Tibi ago laudes et gratias, Deus meus, misericordia 
mea, qui me ad tuam cogitationem perducere et per 
sacri baptismatis ablutionem inter adoptionis filios aggre- 
gare dignatus es. Tibi ago laudes et gratias, qui me ab 

ipsis rudimentis infanti: usque ad hanc horam per multa 
defluentem peccata, immensa bonitatis tuæ patientia, ad 
emendationem exspectas. Te laudo et glorifico, qui me 
brachio virtutis tuæ de multis angustiis, calamitatibus 
et miseriis frequenter liberasti, qui me hactenus de æter- 
nis suppliciis et de corporis hujus cruciatibus eruisti. Te 
laudo et glorifico, qui mihi sospitatem membrorum , 
tranquillitatem temporum , amorem , affectum et chari- 
tatem servorum tuorum in me, quc sunt dona tu: pie- 
tatis , conferre dignatus es. Sancte sanctorum, qui sanc- 
clificas omnia, benedico te, glorifico te, adoro te, 
gratias tibi ago. Benedicant te omnes creatura tue, bene- 
dicant te omnes angeli et sancti tui. Sic benedicamus te 
in vita mea. Adoret te et glorificet et benedicat omnis 
interior et exterior compago mea. Salus mea , lux mea, 
illuminatio mea , benedicant te oculi mei, quos fecisti et 
preparasti ad contemplandam speciem serenitatis tuae. 
Dulcedo mea delectatio mea , benedicant te aures mes, 
quas fecisti et preparasti ad audiendam vocem jucundi- 
tatis tuæ. Suavitas mea, recreatio mea , benedicant te 
nares me quas fecisti ut vivant et delectentur in odore 
unguentorum tuorum. Laus mea, canticum meum no- 
vum , exsultatio mea , benedicat te et magnificet lingua 
mea, quam fecisti ei præparasti ut enarrem mirabilia 
tua. Sapientia mea, meditatio mea consilium meum, ado- 
ret semper et benedicat cor meum , quod praparasti et 
dedisti mihi ad dignoscendas insstimabiles miseratio- 
nes tuas. Vita mea, beatitudo mea, benedicat te, licet 

peccatrix, anima mea, quam fecisti et preparasti ad 
perfruendum bonis tuis. 

Adorande , tremende , colende , pater metuende, bene- 
dico te, quem amavi, quem quaesivi, quem semper 
optavi. Deus meus , amator meus, te sitio, te esurio, 
te desidero, te supplico, te totis visceribus totisque 
gemitibus concupisco. Et sicut mater Filii sui orbata 
presentia sedet ad locum monumenti ejus, plorans sem- 
per et ejulans, sic et ego non quantum debeo, sed 
quantum valeo, memor passionis tu: , memor alapa- 
rum, memor flagellorum , memor vulnerum tuorum, 
memor qualiter pro me occisus es, qualiter conditus es, 
qualiter sepultus et ubi, sedeo cum Maria plorans ad 
monumentum mentis mex. Ubi te fides sepelivit, spes 
quarit ut inveniat, charitas ut perungat. Benignissime, 
serenissime , suavissime, quis mihi det ut inveniam te 
foris et deosculer, et respergam lacrymis loca vulnerum, 
fixuras clavorum? Fili: Jerusalem , nuntiate dilecto quia 
amore langueo. Appareat mihi , ostendat se mihi. Vocet 
me nomine meo, compescat me a dolore meo. 

Non enim capit in me dolor meus, quandiu peregrinus 
sum a te , Deus meus. Age jam , Domine , revela faciem 
tuam, ostende supplicibus misericordiam tuam. Scimus 
peractam resurrectionem , declara in oculis nostris bea- 
tam incorruptionem. Admirabilis, inæstimabilis, incom- 
parabilis, te volebam , te sperabam , te quærebam. En 
ipse venis purpuratus ; rubrum est indumentum tuum. 
Lavasti in vino stolam tuam, et in sanguine uve pallium 

tuum. Percussisti caput de domo impii, egressus in 
salutem populi tui. 

Mane nobiscum , Domine , mane vel usque mane. 
Fruamur interim presentia tua. Lætemur atque delec- 
temur in resurrectione tua. Ingruunt tenebre, urget diem 
vesper. J//uminet vultum suum super nos sol noster , 
lumen nostrum, Christus Deus noster. Sed quid agis, 
heu! mi Domine, heu ! anima mea? Quid dicam, vel quid 
faciam, aut quo vadam? Jamjam elevas manus tuas. En 
ipse ingrederis vias tuas. Occurrunt coeli, sternuntur poli, 
paratur nubes ascensuro ; ego tibi solas orbitatis mec la- 
crymas offeram recessuro. Erunt lacrymw meæ panes die 
ac nocte. Pascar fletibus meis, potabo animam meam 
doloribus meis. Deficiet in dolore vita mea , et anni mei 
in gemitibus. Quid enim mihi est in colo , et a te quid 
volui super terram? Anima mea desiderabit te in nocte, 
sed et spiritus meus in precordiis meis de mane vigila- 

-it ad te. Venies ad nos interim, Domine, quoniam bonus 
es , nec tardabis, quia pius es. Tibi gloria in secula sæ- 
culorum. Amen. 


GRATIO Xlll. 
AD DEUM. 


Pro patre, et matre, et parentibus , et amicis. 


Dominator Domine Deus, qui mirabiliter cuncta con- 
didisti, et tua dispositione creasti omnia; qui jussisti 
Conditionem propagande sobolis ex viro et femina esse, 
et preecepisti dilectionem circa patrem et matrem exhi- 

bendam , exaudi me , misericors Deus, clamantem ad te 
pro salute genitoris mei et genitricis mex, quos et tua 
providentia mihi humillimo praeparare dignatus es; seu 
pro fratribus meis, ac sororibus, omnibusque qui mihi 
peccatori ex carnali consanguinitate, vel familiaritate, vel 
promissione seu commissione conjuncti sunt , tam vivis 
quam defunctis i quorum nomina et merita tibi Domino 
Deo universorum cognita sunt, ut defunctis vitam eter- 
nam concedere digneris, et viventes ab omni malo defen- 
das, et in viam salutis eos disponas ; quatenus per veram 
confessionem, veramque emendationem suorumomnium 
delictorum, peccata dimittas, ut, carne exuti, coelesti 
participatione efficiantur hæredes. Exaudi me miserum, 
clementissime Deus, supplicantem ad te pro animabus 
famulorum famularumque tuarum, qui mihi bene volunt 
et faciunt, et serviunt, et qui mihi suas eleemosynas 
largiti sunt, et de quibus eleemosynas recepi , quorum 
nomina tibi Domino Deo universorum cognita sunt, et 
qui se meis orationibus commendaverunt , ut eis tua 
misericordie beneficia impendas , et in loco tibi placen- 
tium collocare digneris, Salvator mundi , qui cum Deo 
Patre et Spiritu Sancto vivis et regnas , etc. 


ORATIO XIV. 


AD SPIRITUM SANCTUM. 
Jam et divini amor numinis, Patris omnipotentis, pro- 


lisque beatissim: sancta communicatio , omnipotens 
Paraclete Spiritus, meerentjum consolator clementissime, 

jam cordis mei penetralibus potenti illabere virtute, et 
tenebrosa quæque laris neglecti latibula corusci luminis 
fulgore pius inhabitator lætifica , tuique roris abundan- 
tia longo ariditatis narcentia squalore visitando fecunda. 
Saucia interioris hominis arcana tui amoris jaculo, et 
torpentis medullas jecoris flammis salutaribus penetran- 
do succende , sanctique fervoris igne illustrando, intima 
mentis et corporis universa depasce. Pota me torrente 
voluptatis tuæ, ut nihil jam mundanorum degustare 
libeat venenatze dulcedinis. Judica me , Domine , et dis- 
cerne causam meam de gente non sancta; doce me facere 
voluntatem tuam , quia Deus meus es tu. Credo ergo quod 
quemcumque inhabitaveris, Patris, ac pariter Filii domi- 
cilium condis. Beatus qui te merebitur hospitem : quo- 
niam per te Pater et Filius apud eum facient mansionem. 

Veni jam , veni, benignissime dolentis anime conso- 
lator in opportunitatibus, et in tribulationibus adjutor. 
Veni, mundator scelerum , curator vulnerum. Veni, 
fortitudo fragilium , relevator labentium ; veni humilium 
doctor , superborum destructor. Veni, orphanorum pius 
pater, viduarum dulcis judex. Veni, spes pauperum, 
refocillator deficientium. Veni, navigantium sidus, nau- 
fragantium portus. Veni , omnium viventium singulare 
decus, morientium unica salus. Veni , sanctissime Spiri- 
tus , veni et miserere mei , apta me tibi : et condescende 
propitius mihi, ut mea tuz magnitudini exiguitas, ro- 
borique tuo mea imbecillitas , secundum multitudinem 
tuarum complaceat miserationum , per Jesum Christum 


— 303 — 


Salvatorem meum , qui cum Patre in tua unitate vivit 
et regnat in secula seculorum. Amen. 


ORATIO XV. 
AD CHRISTUM. 


Cum recordatione beneficiorum ejus, et humane miseris. 


Ad te , dulcissime et benignissime Domine Jesu Christe, 
qui fons pietatis es et misericordie, potissime me con- 
verto; quia et per potentiam divinitatis tu: , qua cum 
Patre et Spiritu Sancto unus Deus omnia ex nihilo fecisti, 
me creatum esse fateor ; et per incarnationem tuam, quam 
in proprietate person: tux, cooperante tamen Patre 
et Spiritu Sancto , suscepisti, me refectum et renovatum 
esse scio. Oro itaque dulcissimam misericordiam tuam , 
piissime et suavissime Domine Jesu, per sanctam annun- 
tiationem tuam , miserere infelicis anim: me. Dulcis- 
sime Domine Jesu Christe , per sanctam incarnationem 
et nativitatem tuam , miserere animse mes. Dulcissime 
Domine Jesu Christe , per circumcisionem tuam, mise- 
rere mei. Dulcissime Domine Jesu, per juventutem tuam, 
miserere mei. Dulcissime Domine Jesu, per baptismum 
tuum, miserere mei. Dulcissime Domine Jesu , per jeju- 
nium tuum, famem et fatigationem , miserere mei. Dul- 
cissime Domine Jesu, per miracula tua, per quz, etsi 
homo verus eras, verus Deus agnoscebaris, miserere 
mei. Dulcissime Domine Jesu, per flagella, sputa, et 
alapas quas pro nobis suscepisti, miserere mei. Dulcis- 

sime et misericordissime Domine Jesu, per spineam 
coronam, quam in capite tuo portasti , ut spineas pec- 
catorum nostrorum auferres, miserere mei. Miserere 
mei , dulcissime Domine Jesu , per crucem tuam , et mor- 
tem quam in eadem cruce passus es, ut nos a morte 
redimeres. Miserere mei, Domine Jesu, per sepulcrum 
tuum in quo secundum carnem jacuisti, et per beni- 
gnissimam descensionem tuam ad inferos, in quibus 
fideles et amicos tuos , qui te ibi suum dulcissimum Re- 
demptorem diu exspectaverant, visitasti; visitans a dæmo- 
niaca dominatione, gloriose triumphans misericorditer 
eripuisti ; infernalibus furiis suum principem valenter 
incusantibus quod te, in quo de suo nihil invenerat , 
injuste interfecerit; pro qua injusta interfectione juste 
tunc perdebant quos tandiu captivos et suis infeliciter 
vinculis alligatos tenuerant. Miserere mei, Domine dul- 
cissime et benignissime Jesu, per gloriosam resurrec- 
lionem tuam, qua tertia die, postquam pro peccatoribus 
occisus es , discipulis et amicis tuis de tua morte dolenti- 
bus et nimis afflictis vivus et immortalis apparuisti, et per 
dulcissima colloquia tua, qua cum eis per dies quadra- 
ginta post resurrectionem tuam habuisti ; in quibus in 
multis argumentis apparens eis , et loquens de regno Dei, 
eosque confortans et refovens et cum eis sepius conves- 
cens, praemissis evidentissimis signis et veritate tuæ 
carnis, in qua mortem passus es, auferens ab eorum 
cordibus omnem dubitationem , ad fidem et credulitatem 
tus resurrectionis solidasti. Miserere mei, dulcissime 

Domine Jesu , per admirabilem ascensionem tuam , qua 
discipulis tuis et matre tua virgine aspicientibus , coelos 
petens, humanam naturam, quam misericorditer pro 
peccatoribus susceperas, et in qua mortem destruxeras, 
ad dexteram Patris collocasti. Miserere mei, dulcissime 
Domine Jesu, per adventum Sancti Spiritus, quem sicut 
promiseras discipulis tuis die Pentecostes misisti : quo 
impleti et vehementissime confortati , omni timore pest- 
posito, veritatem tuæ resurrectionis cunctis gentibus 
annuntiarent, eosque docerent , quod si in te crederent 
et tuis preceptis obedirent, omni dubitatione posthabita, 
regnum cclorum post mortem carnis ascenderent , et in 
æterna gloria tecum feliciter regnarent. Miserere mei, 
dulcissime Domine Jesu , per reditum tuum ad judican- 
dos vivos et mortuos , quo judicio malos a bonis separans, 


eterna perditione damnabis ; bonos vero tecum ad coelos 
ducens , in eterna felicitate collocabis. 


His dulcissimis recordationibus et piis memoriis ani- 
matus, dulcissime Domine Jesu , et hzc tanta beneficia 
infirmis et peccatoribus a te misericorditer collata, dum 
in secreto pectoris mei dulciter et cum magna admira- 
tione volvo et revolvo; infirmas memorias et recorda- 
liones peccati, qua ad damnationem et damnationis per- 
ditionem trahunt, tua opitulante bonitate, aliquando 
respuo ; et ea qua divina sapiunt , et infirmam animam 
et peccatricem sublevare solent, respicio, veneror et 
amplector. Sed heu infelici anima: mec, dulcissime et 


benignissime Domine! Heu tante perditioni infelicem 
Ted. 20 

animam tam graviter vexanti, et nisi misericordissima 
pietate tua sustineatur, in puncto ad infernum descen- 
disti! Ecce enim dum cordis mei secretum diligenterins- 
picio , ipsam infelicem animam meam , quam ante divi- 
nam majestatem tuam mundam et immaculatam stare 
putaveram, veneno malitie et iniquitatis non parum 
infectam invenio. Sæpius vero dum etiam causa alicujus 
utilitatis cum aliquo loqui incipio, statim, vel post par- 
vam moram , in detractionem incurro , vel pro aliqua re 
impudenter murmuro , vel vitio curiositatis ineptæ suc- 
cumbo , vel malarum cogitationum turpitudines motus- 
que illicitos et impudicos in ipsis interioribus meis susti- 
neo. Iterum atque iterum heu tante infelicitati, tantzeque 
perditioni! Fateor, dulcissime Jesu, et expando coram 
te iniquitates meas, quas intus patitur misera anima 
mea. Dum enim ea qua retro sunt obliviscens ad ea qua& 
ante sunt me extendere volo, atque in his dulcissimis 
recordationibus , quas superius commemoratus sum , 
diutius si possem delectari cupio , atque omnes cogita- 
tiones meas quasi in fasciculum colligens , omni pertur- 
batione animi remota , adhærere Deo perseveranti con- 
tinuatione desidero , subito nescio qua miseria me relabi 
ad inania et noxia conspicio : et tanquam mors subito 
interficiens , vel quemadmodum canis rabidus , qui nec 
percussione repulsus a laceratione hominis se temperat, 
carnalis delectatio omnem tranquillitatem animi, om- 
nemque rectitudinem justitie , quam me credebam ha- 
bere, perturbat ac destruit. Et qui putabam me stare in 

arce virtutum pro suavi odore earum, sentio intolerabi- 
lem ac teterrimum fetorem vitiorum. 

Quid ergo faciam, dulcissime Domine Jesu, amator 
hominum et creator, reformator et Redemptor peccato- 
rum ? Quo me convertam tantis circumdatus malis, tan- 
tis involutus pessimarum delectationum tenebris? Infelix 
ego homo, quis me liberabit de corpore mortis hujus? 
Quis autem, nisi gratia Domini mei Jesu Christi? Miserere 
ergo , dulcissime Domine Jesu, miserere creature tus, 
miserere peccatricis anim: mea. Intende, dulcissime 
Domine Jesu, intende miserie ejus , et libera eam; 
propter 4nimicos ejus eripe eam. Illumina oculos ejus, ne 
unquam obdormiam in morte , ne quando dicat inimicus 
ejus : Prævalui adversus eam. Judica , Domine, nocentes 
eam, expugna impugnantes eam. Apprehende arma et 
scutum , et exurge in adjutorium ejus. Credo, dulcissime 
Domine Jesu, credo quoniam si arma tua ad defensionem 
ejus arripias, et scuto bonc voluntatis tu: animam quam 
creasti defendas, quia nullus hostis, nullius jacula ini- 
mici, etsi foris expugnent, vel etiam intus sævire ten- 
laverint, animam quam defendis ullo modo poterunt 
superare. Dulcissime et misericordissime Domine Jesu , 
sana eam multis malis obrutam, multis iniquitatibus 
superatam , multis facinoribus maculatam. Adjutor pau- 
perum, defensor pupillorum , sana et adjuva eam a te 
creatam, a te redemptam , per te mundatam. Sustine 
conatum ejus, conforta desiderium ejus, et concede ei 
hoc spatium vitæ , in quo in hoc mundo conversanda 

est, sic percurrere , et cunctas iniquitates suas per inef- 
fabilem misericordiam tuam sic emendare , et per veram 
poenitentiam et veram confessionem purgare, corrigere, 
mundare et abstergere , ut, tua largiente indulgentis- 
sima pietate , ab omni labe vitiorum purgata, mundata, 
correcta , et abstersa post mortem carnis , ad te dulcis- 
simum Creatorem suum, piisimum Dominum suum 
pervenire valeat, tuamque inenarrabilem gloriam cum 
omnibus sanctis tuis in æterna felicitate possidere per 
æterna sæcula. Amen. 


ORATIO XVI. 
AD CHRISTUM. 


Pro gratia lacrymarum obtinenda ex peccatorum recordatione. 


Christe Domine , Verbum Patris, qui venisti in hunc 
mundum peccatores salvos facere, rogo te per indul- 
gentissiima misericordie tuc viscera, emenda vitam 
meam, meliora actus, compone mores, tolle de me quod 
mihi nocet et tibi displicet, et da quod nosti tibi placere 
et mihi prodesse. Quis potest facere mundum de im- 
mundo conceptum semine, nisi tu solus? Tu es Deus 
omnipotens infinit: pietatis, qui justificas impios, et 
vivificas mortuos propter peccatum , qui mutas peccato- 
res , et non sunt. Tolle ergo de me quidquid tibi displi- 
cet in me. Imperfecta enim mea plurima vident oculi 
tui. Mitte , quaeso, manum pietatis tuæ in me, et tolle 
de me quidquid offendit oculos pietatis tu: in me. Coram 
te, Domine , est sanitas et infirmitas mea. Illam , precor, 

serva , istam sana. Sana me , Domine, et sanabor ; sal- 
vum me fac , et salvus ero ; tu qui infirma sanas , et sa- 
nata conservas , tu qui solo nutu tuo restauras diruta ef 
collapsa. Si enim dignaris in agro tuo corde mco serere 
bonum semen, necesse est ut manu pietatis tux spinas 
prius evellas vitiorum meorum. 

Dulcissime , benignissime , amantissime , charissime , 
desideratissime , amabilissime , pulcherrime , infunde, 
obsecro , multitudinem dulcedinis tuæ et charitatis tuze 
pectori meo, ut nihil terrenum, nihil carnale desiderem 
vel cogitem, sed te solum amem, te solum habeam in 
corde et in ore meo. Scribe digito tuo in pectore meo dul- 
cem memoriam tui melliflui nominis, nulla unquam 
oblivione delendam. Scribe in tabulis cordis mei volun- 
latem tuam , et justificationes tuas, ut te immensæ dul- 
cedinis Dominum, et precepía tua semper et ubique 
habeam prz oculis meis. Succende mentem meam igne 
illo tuo quem misisti in terram, et voluisti vehementer 
aecendi, ut sacrificium spiritus contribulali , et cordis 
contriti , obortis lacrymis quotidie offeram tibi. 

Dulcis Christe, bone Jesu, sicut desidero, sicut tota 
mente mea peto, da mihi amorem tuum sanctum et cas- 
tum , qui me repleat, teneat, totumque possideat. Et da 
mihi evidens signum amoris tui , irriguum lacrymarum 
fontem jugiter manantem , ut ipsæ quoque lacrymse tui 
in me testentur amorem , ipse prodant, ipse loquantur 
quantum te diligit anima mea, dum præ nimia dulce- 
dine amoris tui nequit se a lacrymis continere. Reminis- 

cor, pie Domine, illius bonæ mulieris Anne, quai ad 
tabernaculum rogatura pro filio venit, de qua Scriptura 
refert quod vultus ejus post lacrymas et preces non sunt 
amplius in diversa mutati. Sed memor tante virtutis 
tantæque constantis, dolore torqueor, et verecundia 
confundor ; quia me miserum nimis deorsum jacere in- 
tueor. Si enim ita flevit , et in statu perseveravit mulier, 
qua quaerebat filium, quomodo plangere, et in planctu 
persistere debet anima mea, qux querit et amat Deum, 
et ad eum pervenire desiderat ? Quomodo gemere ac flere 
debet talis anima, qus querit Deum die ac nocte, qua 
preter Christum nihil vult amare? Mirum quippe est, 
si jam non factæ sunt ei lacrymæ su: panes die ac nocte. 
Respice ergo , et miserere mei, quia dolores cordis mei 
multiplicati sunt. Da mihi consolationem tuam coeles- 
tem, et noli spernere peccatricem animam, pro qua mor- 
tuus es. Da mihi, queso, lacrymas toto affectu internas, 
quie peccatorum meorum possint solvere vincula, et 
ccelesti jucunditate semper repleant animam meam ; si 
non cum veris et perfectis monachis, quorum vestigia 
nequeo imitari , saltem cum devotis mulieribus quantu- 
lamcumque portionem in regno tuo merear adipisci. 
Venit quoque in mentem alterius mulieris devotio 
mira, qu: te in sepulcro jacentem pio amore quaerebat, 
quæ recedentibus discipulis de sepulcro non recedebat , 
qua sedebat ibi tristis et moerens, et diu multumque 
flebat ; et resurgens multis lacrymis iterum iterumque 
antra deserti sepulcri vigilantibus oculis explorabat , si 

forte alicubi te videre posset, quem ferventi desiderio 
quirebat. Jam certe semel et iterum ingressa sepulcrum 
viderat, sed nimium amanti non satis erat , virtus enim 
boni operis perseverantia est. Et quia præ ceeteris dilexit, 
et diligendo flevit, et flendo quæsivit, et quaerendo per- 
severavit, ideo prima omnium te invenire , te videre, te 
alloqui meruit. Et non solum hec, sed etiam ipsis dis- 
cipulis gloriose resurrectionis tuc premia exstitit, te 
precipiente , et clementer monente: « Vade , dic fratri- 
bus meis ut eant in Galileeam , ibi me videbunt. » Si ergo 
ita flevit, et in fletu perseveravit mulier, qux viventem 
cum mortuis quaerebat, qua te manu fidei tangebat , 
quomodo plangere et in planctu persistere debet anima, 
qui te Redemptorem suum jam coelo praesidentem et 
ubique regnantem corde credit, ore confitetur ? Quo- 
modo ergo gemere et flere debet talis anima , quæ te toto 
corde diligit teque toto desiderio videre concupiscit ? 

` Solum confugium , et unica spes miserorum , Domine, 
cui nunquam sine spe misericordiæ supplicatur, præsta 
mihi hanc gratiam propter te, et propter nomen sanc- 
tum tuum, ut quoties de te cogito, de te loquor, de te 
scribo , de te lego, de te confero, quoties tui reminiscor, 
tibi assisto , laudes, preces, et sacrificium offero , toties 
obortis lacrymis in conspectu tuo copiose et dulciter 
queam , ita ut efficiantur mihi lacrymæ mee panes die 
ac nocte. Tu quidem, Rex glorie et omnium virtutum 
magister, docuisti nos verbo et exemplo gemere et flere, 
dicens : Beati qui lugent, quoniam ipsi consolabuntur. 

Tu flevisti defunctum amicum , et lacrymatus es valde 
super perituram civitatem. Rogo te, bone Jesu , per illas 
pretiosissimas lacrymas tuas , et per omnes miserationes 
tuas , quibus mirabiliter nobis perditis subvenire digna- 
tus es, da mihi gratiam lacrymarum , quam multum 
desiderat et appetit anima mea , quia sine dono tuo non 
possum habere eam , sed per spiritum sanctum tuum , 
qui dura corda peccatorum mollit, et ad fletum compun- 
git. Da mihi gratiam lacrymarum , sicut dedisti patribus 
nostris , quorum vestigia debeo imitari , ut plangam me 
in omni vita mea , sicut ipsi se planxerunt nocte ac die. 
Propter merita et orationes eorum qui tibi placuerunt et 
devotissime servierunt , miserere mei miserrimi et in- 
digni servi tui, et da mihi gratiam lacrymarum. Da mihi 
irriguum superius, et irriguum inferius, ut sint mihi 
lacrymd me: panes die ac nocte , efficiarque in cons- 
pectu tuo , Deus meus, per ignem compunctionis, holo- 
caustum , pingue et medullatum ; macter totus in ara 
cordis mei, tanquam pinguissimum holocaustum assu- 
mar tibi in odorem suavitatis. 

Da mihi, dulcissime, fontem irriguum fontemque 
perspicuum, in quo lavetur assidue istud inquinatum 
holocaustum. Licet enim me totum obtulerim opitulante 
gratia tua, in multis tamen quotidie offendo propter ni- 
miam fragilitatem meam. Da ergo mihi gratiam lacry- 
marum , benedicte et amabilis Deus, præcipue ex multa 
dulcedine amoris tui , et commemoratione misericordia- 
rum tuarum, præpara hanc mensam famulo tuo in cons- 


— 313 — 


pectu tuo ; et da mihi eam in potestatem , ut quoties volo 
satier ex ea, tribue pro pietate et bonitate tua , ut iste 
calix tuus inebrians et preclarus satiet sitim meam , ut 
inhiet spiritus meus , et ardeat mens mea in amore tui, 
oblitus vanitatis et miserie. Audi, Deus meus, audi, 
lumen oculorum meorum , audi qui peto , et da ut *pe- 
tam quod audias. Pie et exorabilis Domine, ne efficiaris 
mihi inexorabilis propter peccata mea , sed propter boni- 
tatem tuam suscipe preces servi tui, et da mihi effectum 
petitionis mez et desiderii mei, precibus et meritis glo- 
rioge Virginis Mariæ domine mew et omnium sancto- 
rum. Amen. 


ORATIO XVII. 
AD CHRISTUM. 


Cum ardenti desiderio solum Christum amandi. 


Jesu nostra redemptio , amor et desiderium , Deus de 
Deo , adesto mihi famulo tuo. Te invoco, ad te clamo 
clamore magno in toto corde meo. Te invoco in animam 
meam , intra in eam , et coapta eam tibi, ut possideas 
eam sine ruga et sine macula. Mundissimo namque Do- 
mino munda debetur habitatio. Sanctifica ergo me vas 
tuum quod fecisti, de malitia evacua , imple de gratia , 
et plenum conserva , ita ut dignum habitationis tu: effi- 
ciar templum hic et in perpetuum. Dulcissime , benig- 
nissime , amantissime, charissime , potentissime , desi- 
deratissime , pretiosissime, amabilissime , pulcherrime, 
tu melle dulcior, lacte et nive candidior, nectare sua- 

vior, gemmis et auro pretiosior, cunctisque terrarum 
divitiis et honoribus mihi charior. Quid dico, Deus 
meus, una spes mea tam grandis misericordia tua ? Quid 
dico, dulcedo felix et secura ? Quid dico dum talia dico? 
Dico quod valeo, sed non dico quod debeo. Utinam pos- 
sem talia dicere , qualia illi hymnidici angelorum chori! 
O quam libenter me in tuis laudibus totum effunderem ! 
O quam devotissime illa coelestis melodia: cantica ad lau- 
dem et gloriam nominis tui in medio ecclesiz infatiga- 
bilis perorarem ! 

Sed quia talia non possum , numquid tacebo? Væ ta- 
centibus de te, qui ora mutorum resolvis, et linguas 
infantium facis disertas. Væ tacentibus de te, quoniam 
ipsi loquaces muti sunt, cum non tuas laudes dicunt. 
Quis digne te laudare potest, o ineffabilis virtus et sapien- 
tia Patris? Et quoniam nulla invenio verba quibus te 
sufficienter valeam explicare, cunctipotens et omniscium 
Verbum , dicam interim quod valeo, donec jubeas me 
venire ad te, ubi possim dicere quod te decet, et me opor- 
tet. Et ideo suppliciter rogo ut non respicias tantum ad 
id quod modo dico, sed ad id quod dicere opto. Cupio 
enim desiderio magno de te eloqui quod oportet et decet, 
quia te decet laus, te decet hymnus, tibique debetur 
omnis honor. Scis ergo , occultorum cognitor Deus, quo- 
niam non solum terra, et omnibus quæ in ea sunt, tu 
mihi charior es; sed etiam ipso coelo et omnibus qu in 
eo sunt tu mihi acceptabilior es: diligo enim te super 
coelum et terram , et cætera omnia quz in eis sunt; imo 

nisi amore nominis tui quz transitoria sunt, procul du- 
bio amanda non sunt. Amo te, Deus meus, amore magno, 
magisque te amare cupio. Da mihi ut amem te semper 
quantum volo, et quantum debeo ; ut tu solus sis tota 
intentio mea, et omnis meditatio mea. Te mediter per 
dies sine cessatione , te sentiam per soporem in nocte, te 
alloquatur spiritus meus, tecum fabuletur mens mea. 
Lumine sancte visionis tux illustretur cor meum , ut, te 
rectore , te duce , ambulem de virtute in virtutem , tan- 
demque videam te Deum deorum in Sion , nunc quidem 
per speculum in ænigmate , tunc autem facie ad faciem, 
ubi cognoscam te, sicut et cognitus sum. Beati mundo 
corde , quoniam ipsi Deum videbunt. Beati qui habitant 
in domo tua, Domine, in secula seculorum lauda- 
bunt te. 

Rogo itaque te, Domine, per omnes miserationes tuas, 
quibus de morte æterna liberati sumus , mollifica cor 
meum durum ett lapideum , saxeum et ferreum, tua 
sacratissima et potenti unctione, et fac me per ignem 
compunctionis coram te omni hora hostiam vivam fieri. 
Fac me in tuo conspectu cor contritum et humiliatum 
semper habere, cum lacrymarum abundantia. Fac me 
ex tuo desiderio huic mundo funditus exstingui, et tran- 
seuntium rerum oblivisci pre magnitudine timoris et 
amoris tui , usque adeo ut de temporalibus nec lugeam 
nec gaudeam, nec metuam aliquid temporale nec dili- 
gam , nec blaudis corrumpar, nec adversis concutiar. Et 
quia tua valida est ut mors dilectio , absorbeat, quæso , 

mentem meam ab omnibus qua sub collo sunt, ignita 
et melliflua vis amoris tui, ut tibi soli inh:eream, solaque 
tuæ suavitatis memoria pascar. Descendat, Domine, des- 
cendat, precor, descendat in cor meum odor tuus suavis- 
simus, ingrediatur amor tuus mellifluus. Veniat mihi 
tui saporis mira et inenarrabilis fragrantia, quæ sempi- 
ternas in me suscitet concupiscentias, et ex corde meo 
producat venas salientis aqua in vitam æternam. 
Immensus es, Domine, et ideo sine mensura debes 
amári et laudari ab iis quos tuo pretioso sanguine rede- 
misti. Amator hominum benignissime , clementissime 
Domine, et æquissime judex , cui omne judicium dedit 
Pater, sapientissimo tuc æquitatis judicio discernis hoc 
rectum et justum esse , ut filii hujus seculi, noctis et 
tenebrarum, preestantiori desiderio, virtute atque studio 
diligant et quærant perituras divitias et fugitivos honores 
quam nos servi tui diligamus te Deum nostrum, per quem 
facti et redempti sumus. Si enim homo hominem tanta 
diligit dilectione , ut alter alterum vix patiatur abesse ; 
si sponsa sponso tanto conglutinatur mentis ardore ut 
pre magnitudine amoris nulla perfrui valeat requie , 
chari sui absentiam non sine magno moerore ferens, qua 
ergo dilectione, quo studio, quo fervore anima , quam 
desponsasti tibi fide et miserationibus , debet diligere te 
verum Deum, et pulcherrimum sponsum, qui nos sic 
amasti et salvasti, qui pro nobis tot, tanta et talia fecisti? 
Quanquam autem hsc infirma habeant suas delecta- 
tiones, suosque amores, non tamen tali modo delectant, 

sicut tu, Deus noster. In te enim delectatur justus , quia 
amor tui suavis est et quietus; nam pectora que possides, 
dulcedine et suavitate et tranquillitate reples. E contra 
amor seculi et carnis anxius est et perturbatus , animas 
certe quas ingreditur, quietas non patitur ; semper enim 
suspicionibus et perturbationibus, variisque timoribus 
sollicitat eas. Tu itaque es delectatio rectorum, et merito ; 
quies enim valida est apud te et imperturbabilis vita. Qui 
intrat in te, bone Domine, intrat in gaudium Domini 
sui, et non timebit amplius, sed habebit se optime in 
optimo loco, dicens: «Hc requies mea in seculum sæ- 
culi; hic habitabo quoniam elegi eam.» Et illud: 
Dominus regit me et nihil mihi deerit: in loco pascuæ 
ibi me collocavit. 

Dulcis Christe , bone Jesu , reple semper, quæso , cor 
meum inexstinguibili dilectione tua, continua recorda- 
tione tua; adeo ut sicut flamma urens totus ardeam in 
tui amoris dulcedine, quem et aqua mult: in me nun- 
quam possint exstinguere. Fac me , dulcissime Domine , 
amare te, et desiderio tuo deponere pondus omnium 
carnalium desideriorum et terrenarum concupiscen- 
tiarum gravissimam sarcinam, quz impugnant et aggra- 
vant miseram animam meam: ut post te expedite in 
odorem unguentorum tuorum currens, usque ad tus 
pulchritudinis visionem efficaciter satiandus, quantocius 
te quoque duce merear pervenire. Duo enim amores, 
alter bonus, alter malus; alter dulcis, alter amarus, non 
se simul in uno capiunt pectore. Et ideo si quis praeter te 

aliud diligit, non est charitas tua, Deus, in eo, amor 
dulcedinis , et dulcedo amoris, amor non crucians , sed 
delectans ; amor sincere et caste permanens in seculum 
seculi ; amor qui semper ardes, nunquam exstingueris. 
Dulcis Christe , bone Jesu , charitas, Deus meus, accende 
me totum igne tuo, amore tuo, suavitate et dulcedine 
tua, jucunditate et exsultatione tua, voluptate et concu- 
piscentia tua, quæ sancta est et bona, casta et munda, tran- 
quilla est et secura; ut totus dulcedine amoris tui plenus, 
totus flamma charitatis tuæ succensus diligam te Deum 
meum ex toto corde meo, totisque medullis præcor- 
diorum meorum, habens te in corde, in ore, et pre 
oculis meis semper et ubique, ita ut nullus pateat in me 
locus adulterinis amoribus. Audi, Deus meus, audi 
lumen oculorum meorum, audi qua peto; et da quae 
petam , ut audias me. Pie et misericordissime Domine, 
ne efficiaris mihi inexorabilis propter peccata mea, séd 
propter bonitatem tuam suscipe preces servi tui, et da 
mihi effectum petitionis mes et desiderii mei interce- 
dente , et orante, et impetrante gloriosa virgine genitrice 
tua Maria, domina mea, cum omnibus sanctis tuis. 
Amen. 


ORATIO XVIII. 
AD CHRISTUM. 


Quem esurit et sitit anima christiana. 


Jesu Domine , Jesu pie , qui mori dignatus es propter 
peccata nostra, et resurrexisti propter justificationem 

nostri, rogo te per gloriosam resurrectionem tuam, re- 
suscita me de sepulcro vitiorum et peccatorum meorum 
omnium, et da mihi quotidie partem in resurrectione 
prima, ut in resurrectione tua merear veraciter percipere 
portionem. Dulcissime, benignissime, amantissime, 
charissime, pretiosissime, desideratissime, amabilissime, 
pulcherrime , ascendisti in coelum cum triumpho gloriae 
tuc, et sedes ad dexteram Patris; Rex potentissime, trahe 
me sursum ad te, ut curram post te in odorem unguen- 
torum tuorum, curram et non deficiam, te trahente, 
te ducente me currentem ,trahe os sitientis te anime in 
superna fluenta sterne satietatis : imo trahe me ad te 
fontem vivum, utinde pro captu meo bibam unde seinper 
vivam , Deus meus, vita mea. Tu enim dixisti ore tuo 
sencto et benedicto : Si quis sitit, veniat ad me et bibat. 
Fons vite, da sitienti anime semper bibere ex te, ut 
secundum sanctam et veridicam promissionem tuam 
de ventre meo fluant aqua vitæ. Fons vite, reple men- 
tem meam torrente voluptatis tuz, et inebria cor meum 
ebrietate amoris tui ; ut obliviscar quæ vana sunt et ter- 
rena, et te solum jugiter habeam in memoria mea, sicut 
scriptum est : Memor fui Dei , et delectatus sum. 

Da mihi Spiritum Sanctum tuum , quem significabant 
ille aqui, quas sitientibus daturum te promiseras. Da, 
quaeso, toto desiderio et omni studio tendere quo te ascen- 
disse post resurrectionem die quadragesimo credimus, ut 
in presenti quidem miseria solo tenear corpore, tecum 
autem sim cogitatione semper et aviditate ; ut ibi sit' cor 

meum, ubi tu es thesaurus meus desiderabilis et incom- 
parabilis, multumque amabilis. In hoc enim magno hu- 
jus vitæ diluvio, ubi circumstantibus agitamur procellis, 
et non invenietur fida statio, et locus eminentior, ubi pes 
columbz valeat aliquatenus requiescere : nusquam tuta 
pax, nusquam secura quies; ubique bella et lites, ubi- 
que hostes, foris pugnas, intus timores. Et quia altera 
pars sumus coeli, altera terri ; corpus quod corrumpi- 
tur , aggravat animam. Idcirco animus meus , socius et 
amicus meus, fatigatus de via veniens languet , et jacet 
discissus atque laceratus ab iis, quas pertransierat , vani- 
tatibus : esurit et sitit valde, et non habeo quid ponam 
ante illum, quia pauper sum et mendicus. Tu , Domine 
Deus meus, dives omnium bonorum et dapum supernae 
satietatis opulentissime largitor, da lasso cibum, collige 
dispersum, redintegra scissum. En stat ad ostium, et 
pulsat: obsecro per viscera misericordie tue, quibus 
visitasli nos oriens ex alto, aperi pulsanti misero manum 
pietatis tuæ, et jube propitiabili dignatione ut ingrediar 
ad te, requiescat in te, reficiatur de te vivo cœlestique 
pane: quo satiatus, resumplisque viribus ad superiora 
conscendat, et de hac valle lacrymarum penna sancti | 
desiderii raptus, ad coelestia regna volitet. 

Assumat, Domine, assumat, rogo, spiritus meus, ut 
aquila, et volitet et non deficiat ; volet et perveniat usque 
ad decorem domus tue, et locum habitationis glorie 
tue, ut ibi super mensam refectionis civium superno- 
rum pascatur de occultis tuis in loco pascua tuæ, juxta 

fluenta plenissima : requiescat in te , Deus meus , cor 
meum, cor mare magnum, tumens fluctibus. Tu qui 
imperasti ventis et mari, et facta est tranquillitas magna, 
veni et gradere super fluctus cordis mei ; ut tranquilla et 
serena fiant omnia mea , quatenus unum bonum meum 
amplectar te, et dulce lumen oculorum meorum con- 
templer te sine tumultuantium cogitationum ceca cali- 
gine. Confugiat , Domine , mens mea sub umbra alarum 
tuarum ab æstibus cogitationum hujus sæculi , ut in tui 
refrigerii temperamento absconsa , lætabunda cantet et 
dicat : In pace in idipsum dormiam et requiscam. 

Dormiat , obsecro, Domine Deus meus, dormiat me- 
moria mea ab omnibus qu: sub coelo sunt, vigilans te, 
sicut scriptum est: Ego dormio, et cor meum vigilat. 
Sit tuta, sit semper secura sub pennis protectionis tuæ 
anima mea, Deus meus. Maneat in te, et fovcatur sem- 
per a te. Contempletur te in mentis excessu , et cantet 
laudes tuas in jubilatione ; et hæc dulcia bona tua sint 
inter hos turbines consolatio mea interim , donec veniam 
ad te pacem veram , ubi non est arcus , scutum, gladius 
et bellum, sed est summa et recta securitas , ct secura 
tranquillitas, tranquilla jucunditas , et jucunda felicitas, 
ct felix aeternitas, ct æterna beatitudo , ct beata tui visio, 
et laudatio in sæcula sæculorum. Amen. 

ORATIO XIX. 
AD CHRISTUM. 
Quando dissolvi cupis et esse cum Christo secundum dictum 
Apostoli. 

Christe Domine, virtus et sapientia Patris, qui ponis 
nubem ascensum tuum , qui ambulas super pennas ven- 
torum , qui facis Angelos tuos spiritus, et ministros tuos ' 
ignem urentem , obsecro et humiliter rogo, da præpetes 
pennas fidei, da celeres alas virtutum , quibus evectus 
æterna et coelestia valeam contemplari. Adhæreat , quae- 
so, anima mea post te, et suscipiat me dextera tua. Sus- 
tollat me super altitudinem terra , et cibet me illa coelesti 
hæreditate , cui suspirat peregrinatio mea die ac nocte. 
Et quia moribunda membra vigorem anim hebetant , 


Disjice terrena nebulas et pondera molis , 
Siste vagam mentem, per devia multa ruentem, 
Et da coelestem mentem conscendere sedem, 


ut supremo lumine irradiata, terram despiciat, coelum 
aspiciat, peccata oderit, justitiam diligat. Quid enim 
pulchrius, quidve dulcius, quam inter tenebras hujus 
vitæ multasque amaritudines divine dulcedini inhiare , 
et sterne beatitudini suspirare, illiceque teneri mente 
ubi vera haberi gaudia certissimum est ? Dulcissime , 
amantissime , benignissime , charissime , pretiossisime , 
desideratissime , amabilissime , pulcherrime , quando te 
videbo? Quando apparebo ante faciem tuam? Quando 

satiabor de puicnriwudine tua? Quando educes me de hoc 
- carcere tenebroso , ut confitear nomini tuo, ita ut dein- 
ceps non compungar ? Quando transibo in illam admira- 
bilem et pulcherrimam domum tuam , ubi personat vox 
lætitiæ et exsultationis in tabernaculis justorum? Beati 
qui habitant in domo tua, Domine, in secula seculorum 
laudabunt te. Beati, et vere beati, quos elegisti et as- 
sumpsisti in illam ccelestem h:ereditatem. 

Ecce sancti tui , Domine, florent ante te , sicut lilium. 
Replentur enim ab ubertate domus tux, et torrente 
voluptatis tuæ potas eos , quoniam tu es fons vitæ, et in 
lumine tuo vident lumen , usque adeo ut ipsi, videlicet 
lumen illuminatum per te Deum illuminantem, sicut sol, 
effulgeant in conspectu tuo. O quam mira, quam pulchra, 
quam acceptabilia sunt domus tuæ habitacula , Domine 
virtutum! Concupiscit intrare in ca hæc peccatrix anima 
mea. Domine, dilexi decorem domus tuz, et locum habi- 
tationis glori: tus. Unam petii a Domino, et hanc re- 
quiram , ut inhabitem in domo Domini omnibus diebus 
vitæ mex. Quemadmodum desiderat cervus ad fontes 
aquarum , ita desiderat anima mea ad te, Deus. Quando 
veniam , et apparebo ante faciam tuam? Quando videbo 
Deum meum, quem sitit anima mea? Quando videbo eum 
interra viventium ? In ista enim terra morientium videri 
non potest mortalibus oculis. Quid faciam miser ego gra- 
vedine compedis mortalitatis meæ constrictus? Quid fa- 
ciam ? Dum sumus in corpore, peregrinamur a Domino ; 
non habemus hic manentem civitatem , sed futuram in- 

quirimus. Noster aulem municipatus in colis est. Heu 
mihi, quia incolatus meus prolongatus est: habitavi cum 
habitantibus Cedar, multum incola fuit anima mea. Quis 
dabit mihi pennas sicut columba , et volabo et requies- 
cam? Nihil mihi tam dulce quam cum Domino meo esse. 
Mihi autem adhzerere Deo bonum est. Da mihi, Domine, 
donec his fragilibus assisto membris, tibi adhaerere, sicut 
scriptum est : Qui adhæret Domino , unus spiritus est 
cum eo. 

Prebe mihi, rogo, contemplationis pennas, quibus 
indutus ad te volitem sursum. Et quia omne sinistrum 
deorsum jacet, tene mentem meam, ne ad ima tenebrosæ 
vallis corruat, ne interveniente umbra terre ate vero 
justiti:e sole separetur, et obducta tenebrarum nebula 
prohibeatur alta respicere. Idcirco sursum tendo ad pacis 
gaudia , Iucisque delectabilem et serenissimum statum. 
Tene cor meum manu tua , quia sine te ad altiora non ra- 
pitur, Illuc festino, ubi summa pax regnat, et jugis tran- 
quillitas rutilat. Tene et rege spiritum meum, et assume 
illum tu secundum voluntatem , ut te duce ascendat in 
illam regionem ubertatis, ubi pascis Israel in seternum 
pabulo veritatis, ut ibi vel rapida cogitatione attingat te 
summam sapientiam super omnia manentem , cuncta 
transeuntem, et omnia gubernantem. Sed volitanti ad te 
anime multa sunt qua obstrepunt. Jussu tuo, Domine, 
conticescant mihi omnia. Ipsa sibi anima mea sileat, 
omnia pertranseat, omnia qu: creata sunt transcendat 
a se et perveniat ad te, atque in te solo Creatore omnium 

oculos fidei fgat, tbi inhiet, tibi intendat, te meditetur, 
te contempletur , te sibi ante oculos ponat, te sub corde 
revolvat verum et summum bonum , et gaudium sine 
fine mansurum. 

Mult denique sunt contemplationes , quibus anima 
devota tibi mirabiliter pascitur, sed in nulla earum ita 
delectatur et requiescit anima mea sicutin te, et quando 
te solum cogitat et contemplatur. Quam magna multi- 
tudo dulcedinis tu: , Domine, quam mirabiliter inspiras 
cordibus amatorum tuorum ! Quam mira suavitas amoris 
tui, quo perfruuntur illi qui nihil preeter te diligunt, nihil 
quaerunt , nihil etiam cogitare concupiscunt ! Felices illi, 
quibus tu solus spes es, et omne opus eorum oratio. 
Beatus qui sedet solitarius et tacet, et stat super custo- 
diam suam jugiter die ac nocte , ut adhuc in hoc fragili 
corpusculo positus prwlibare valeat aliquatenus dulce- 
dinem tuam. Rogo te per illa salutifera vulnera tua, quae 
passus es in cruce pro salute nostra, e quibus emanavit 
ille pretiosus sanguis quo sumus redempti , vulnera hanc 
animam mcam peccatricem , pro qua etiam mori digna- 
tuses, vulnera eam igneo et potentissimo telo tuæ nimiae 
charitatis. Vivus est enim sermo Doi et efficax , et pene- 
irabilior omni gladio ancipiti. Tu sagitta electa, et gla- 
dius acutissimus qui durum scutum humani cordis pene- 
trare tua potentia vales, confige cor meum jaculo tui 
amoris, ut dicat tibi anima mea : Charitate tua vulne- 
rata sum , ita ut ex ipso vulnere amoris tui uberrima 
fluant lacrymæ die ac nocte. Percute , Domine, percute, 

obsecro , hanc durissimam mentem meam pia et valida 
cuspide dilectionis tux, etaltius ad intima penetra potenti 
virtute, et sic de capite meo educ aquam immensam, 
et de oculis meis verum fontem lacrymarum jugiter 
manantem; ex nimio affectu et desiderio visionis pul- 
chritudinis tuz, ut lugeam die ac nocte, nullam in præ- 
senti vita recipiens consolationem , donec te in coelesti 
thalamo merear videre dilectum et pulcherrimum spon- 
sum meum, Deum et Dominum meum , ut ibi videns 
gloriosam , admirabilem et pulcherrimam faciem tuam, 
omni dulcedine plenam, cum iis quos elegisti , majesta- 
tem tuam supplex adorem , et illic tandem coelesti et 
ineffabili repletus jubilo æternæ exsultationis exclamem 
cum diligentibus te, dicens : Ecce quod concupivi jam 
video, quod speravi jam teneo, quod desideravi jam 
habeo. Illi namque in colis junctus sum quem in terris 
positus tota virtute dilexi , tota charitate amplexus sum, 
cui toto amore inhsesi, ipsum laudo, benedico atque 
adoro. Qui vivit et regnat Deus in secula swculorum. 
Amen. 


ORATIO XX. 
AD CHRISTUM. 


Ad accendendum in se amorem Dei, et Christi desiderium. 


Domine Jesu Christe , redemptio mea, misericordia 
mea, salus mea, te laudo, tibi gratias ago, quainvis 
valde impares tuis beneficiis, quamvis multum expertes 
digne devotionis, quamvis nimis macras a desiderafa nin- 

guedine dulcissimi tui affectus, tamen qualescumque lau- 
des, qualescumque gratias, non quales scio me debere; sed 
sicut potest conari, tibi persolvit anima mea. Spes cordis 
mei, virtus animx mes, auxilium infirmitatis mex, com- 
pleat tua. potentissima benignitas quod conatur mea tepi- 
dissima imbecillitas. Vita mea , finis intentionis mez, et 
si nondum merui te tantum, quantum debitor sum, ama- 
re ; utique saltem desidero te tantum amare quantum de- 
beo. Illuminatio mea, tu vides conscientiam meam ; quia, 
Domine , ante te omne desiderium meum , et tu donas, 
si quid bene vult anima mea. Si bonum est , Domine, 
quod inspiras, imo quia bonum est ut te velim amare, da 
quod me facis velle. Da ut quantum jubes, tantum te 
merear amare. Laudes et gratias tibi ago pro desiderio 
quod inspirasti. Laudes et preces offero , ne sit mihi do- 
num tuum infructuosum , quod tua sponte dedisti. Per- 
fice quod incepisti, et dona quod me benigne præve- 
niendo immeritum desiderare fecisti. Converte, benignis- 
simc, meum teporem in ferventissimum tui amorem. 
Ad hoc, clementissime , tendit hæc oratio mea, hæc me- 
moria et meditatio beneficiorum tuorum , ut accendas in 
ine tui amorem. Tua me, Domine, bonitas creavit , tua 
misericordia creatum ab originali peccato mundavit ; 
tua patientia post illam emundationem baptismi, in aliis 
peccatorum sordibus volutatum hactenus toleravit, nu- 
trivit et exspectavit. Exspectas tu, bone Domine , mcam 
correctionem ; exspectat anima inea ad sufficienter poeni- 
tendum, et ad bene vivendum, tue grati: inspirationem. 

Deus meus , Creator meus, tolerator et nutritor meus, 
esto adjutor meus, te sitio, te esurio, te desidero , ad te 
suspiro, te concupisco. Et sicut pupillus benignissimi Pa- 
tris orbatus presentia, flens et ejulans incessanter ejus di- 
lectam faciem toto corde amplectitur: sic et ego non quan- 
tum debeo , sed quantum queo, memor passionis tuz , 
memor alaparum tuarum , memor flagellorum , memor 
crucis, memor vulnerum tuorum, memor qualiter pro 
me occisus es, qualiter conditus, qualiter sepultus, simul 
memor tu:e gloriosz resurrectionis et admirabilis ascen- 
sionis : hec indubitata fide teneo, exsilii mei arumnas 
defleo, spero tui adventus solam consolationem, ardeo 
tui vultus gloriosam contemplationem. Heu mihi, qui 
videre non potui Dominum Angelorum humiliatum ad 
conversationem hominum , ut homines exaltaret ad con- 
versationem Angelorum , cum Deus offensus sponte mo- 
riebatur ut peccator viveret! Heu mihi, qui tam admira- 
bili , tam inzstimabili pietati præsens obstupescere non 
merui ! Cur, o anima mea, te presentem non transfixit 
gladius doloris acutissimi ; cum ferre non posses vulne- 
rari lancea latus tui Salvatoris, cum videre nequires vio- 
lari clavis manus et pedes tui plasmatoris , cum horreres 
effundi sanguinem tui Redemptoris ? Cur non es inebriata 
lacrymarum amaritudine, cum ille potaretur amaritu- 
dine fellis? Cur non es compassa castissime Virginis, 
dignissim: matri ejus, benignissimæ domin tuc? 

Domina mea benignissima , quos fontes dicam erupisse 
de tuis pudicissimis oculis, cum attenderes unicum filium 

tuum innocentem coram te ligari, flagellari et mactari ? 
Quos fletus credam perfudisse piissimum vultum tuum, 
cum susciperes eumdem filium tuum Deum et Dominum 
tuum in cruce sine culpa extendi, et carnem de carne 
tua ab impiis crudeliter dissecari ? Quibus singultibus 
æstimabo purissimum pectus tuum vexatum esse, cum 
tu audires : Mulier, ecce filius tuus; et discipulus : ecce 
mater tua ? Cum acciperes in filium discipulum pro ma- 
gistro, servum pro Domino? Utinam cum felice Joseph 
Dominum meum de cruce deposuissem, aromatibus 
condivissem, in sepulcro collocassem , aut saltem , pro- 
secutus essem, ut tanto funeri non deesset aliquid mei 
obsequii ! Utinam cum beatis mulieribus corusca visione 
Angelorum essem territus , et audiissem nuntium domi- 
nicæ resurrectionis , nuntium me: consolationis , nun- 
tium tam exspectatum , nuntium tam desideratum ! Uti- 
nam , inquam , audiissem ex ore Angeli : Nolite timere, 
vos: Jesum quaeritis crucifixum , surrexit, non est hic. 

Benignissime , suavissime , serenissime , quando res- 
taurabis mihi, quia non vidi illam beatam tu: carnis 
incorruptionem ; quia non fui deosculatus loca vulne- 
rum, et fixuras clavorum ; quia non respersi lacrymis 
gaudii cicatrices testes veri corporis ? Admirabilis , inæs- 
timabilis, incomparabilis , quando consolaberis , et com- 
pesces me a dolore meo? Non enim capit in me dolor 
meus, quandiu peregrinus sum a Domino mco. Heu 
mihi, Domine , heu animx mea! Recessisti , consolator 
vitæ meæ, nec valedixisti. Ingrediens vias tuas bene- 

dixisti tuis, nec adfui. Elevatis manibus a nube suscep- 
tus es in colum , nec vidi. Angeli promiserunt te redi- 
turum, nec audivi. Quid dicam? quid faciam? quo va- 
dam? Ubi eum quaeram; ubi vel quando inveniam? 
Quem rogabo? Quis nuntiabit dilecto quia amore lan- 
gueo? Defecit gaudium cordis mei; versus est in luc- 
tum risus meus. Defecit caro mea , et cor meum ; Deus 
cordis mei, et pars mea Deus in sternum. Rhenuit 
:onsolari anima mea nisi te dulcedo mea. Quid enim 
mihi est in coelo, et a te quid volui super terram? Te 
volo , te spero , te quaeso, tibi dixit cor meum : Quæsivi 
vultum, vultum tuum, Domine requiram ; ne avertas 
faciem tuam a me. 

Amator hominum benignissime , tibi derelictus est 
pauper, orphano tu eris adjutor. Mi advocate tutissime , 
miserere mei orphani derelicti ; pupillus factus sum abs- 
que Patre; anima mea quasi vidua. Respice orbitatis et 
viduitatis mec; lacrymas ; quas tibi offero, donec redeas. 
Eia jam , Domine , eia appare mihi, et consolatus ero; 
ostende mihi faciem tuam , et salvus ero. Exhibe præ- 
sentiam tuam , et consecutus ero desiderium meum. 
Revela gloriam tuam, et erit perfectum gaudium meum. 
Sitivit in te anima mea, quam multipliciter tibi caro 
mea. Sitivitanima mea ad Deum, fontem vivum ; quando 
veniam, et apparebo ante faciem Domini? Quando venies, 
consolator meus, quem exspecto? O si quando videbo 
gaudium meum, quod desidero. O si satiabor cum ap- 
paruerit gloria tua, quam esurio. O si inebriabor ab 

ubertate domus tuc ad quam suspiro : si potabis me tor- 
rente voluptatis tuæ, quam sitio. Sint mihi, Domine, 
interim lacrymv mec panes die ac nocte, donec dicatur 
mihi : Ecce Deus tuus; donec audiam : Anima, ecce spon- 
sus tuus. Pasce interim me singultibus meis, pota me 
interim fletibus meis, refocilla me doloribus meis. Ve- 
niet interea fortasse Redemptor meus , quia bonus est; 
nec tardabit, quia pius est : ipsi gloria in secula szculo- 
rum. Amen. 


ORATIO XXI. 
AD CHRISTUM. 


Oratio servi Dei de se humiliter sentientis. 


Scio, Domine Jesu Christe, scio et fateor quod non 
sum dignus quem tu diligas ; sed certe tu non es indig- 
nus, quem ego diligam. Indignus quidem sum tibi ser- 
vire, sed non es tu indignus servitio creatur: tus. Da 
mihi ergo, Domine, unde tu es dignus, et cro dignus 
unde sum indignus. Fac me quomodo vis , a peccatis ces- 
sare, ut quomodo debeo, possim tibi servire. Concede 
mihi per tuam piissimam misericordiam sic custodire , 
regere et finire vitam meam, ut in pace dormiam et re- 
quiescam in te. Præsta mihi, Domine, ut in fine recipiat 
anima mea somnum cum requie , requiem cum saturi- 
late, saturitatem cum :eternitate, per Jesum Christum 
Dominum noslrum. Amen. 

ORATIO XXII. 
AD CHRISTUM. 


Oratio pcenitentis divinum auxilium humiliter postulantis. 


Domine Jesu Christe Redemptor meus, misericordia 
mea , salus mea, consolatio mea, vita mea, te laudo, tibi 
gratias ago; tua bonitas me creavit, tua misericordia me 
ab originali peccato mundavit ; tua presentia post illam 
emundationem me in aliis sordibus voluptatum hactenus 
toleravit, nutrivit et exspectavit. Domine Deus , Creator 
meus , tolerator meus , nutritor meus, et adjutor meus, 
te sitio, te esurio, te desidero, ad te suspiro, te concu- 
pisco. Benignissime , suavissime , *erenissime, te volo, 
te quaro, te spero videre. Renuit consolari anima mea , 
nisi de te , dulcedo mea. 

Accede ad me, Domine; appare mihi, et consolatus 
ero; ostende mihi faciem tuam, et salvus ero; exhibe 
presentiam tuam , et implebitur desiderium meum. 


ORATIO XXIII. 
AD CHRISTUM. 


Pro amicis. 


Dulcis et benigne Domine Jesu Christe , qui exhibuisti 
charitatem, qua majorem nemo habet, et cui parem 
nemo habere potest; qui nihil debebas morti , et tamen 
piam animam tuam pro servis tuis ct peccatoribus po- 
suisti, et pro ipsis interfectoribus tuis orasti, ut eos fra- 
ires tuos et justos faceres, et reconciliares misericordi 

Patri tuo , et tibi. Tu, Domine, qui tantam charitatem 
fecisti inimicis tuis , tu ipse charitatem præcepisti amicis 
tuis. Bone Domine, quo affectu recogitabo insstimabi- 
lem charitatem tuam ? Quid retribuam immenso bene- 
ficio tuo? Transcendit enim omnem affectum dulcedo 
tuæ benignitatis. Vincit omnem retributionem magni- 
tudo tui beneficii. Quid ergo retribuam Creatori et recrea- 
tori meo ? Quid retribuam miseratori et redemptori meo? 
Domine , Deus meus es tu , bonorum meorum non eges. 
Tuus est enim orbis terræ, et plenitudo ejus. Quid ergo 
ego mendicus et pauper, ego vermis et cinis, quid retri- 
buam Deo meo, nisi ut ex corde obediam precepto ejus? 
Est autem preceptum tuum ut diligamus invicem. 
Bone homo, bone Deus, bone Domine, bone amice, 
bone totum quidquid es, huic precepto tuo desiderat 
obedire humilis ct contemptibilis servus tuus. Tu scis, 
Domine, quia dilectionem quam jubes amo, amorem 
diligo , charitatem concupisco. Hanc peto , hanc quæro, 
propter hanc pulsat et clamat hic pauper et mendicus 
tuus ad januam misericordie tuæ. Et in quantum jam 
accepi dulcem eleemosynam gratuite largitatis tuæ , di- 
ligens omnem hominem in te et propter te, quamvis non 
quantum debeo, nec quantum desidero, omnibus exoro 
clementiam tuam. Sunt tamen plures quorum dilectio- 
nem sicut specialiter et familiaribus cordi meo impressit 
amor tuus ; ita ardentius bene desidero illis, ct devotius 
opto orare pro illis. Vult, vult, pie Domine, vult servus 
tuus orare te pro amicis suis; sed revocatur reus tuus 


—dA p — 


a dilectis suis. Qui enim mihi veniam exorare non suffi- 
cic , qua fronte gratiam tuam aliis rogare preesumo? Et 
qui anxius intercessores quaro, qua fiducia pro aliis in- 
tercedo ? Quid faciam, Domine Deus, quid faciam? Tu 
jubes me orare pro illis, et dilectio concupiscit , sed cla- 
mante mihi conscientia ut pro meis peccatis sollicitus 
sim, pro aliis loqui contremisco. Dimittam ergo quod 
jubes, quia feci quod prohibes? Imo quia præsumpsi 
prohibita , amplectar imperata, si forte obedientia sanet 
presumptionem, si forte charitas operiat multitudinem 
peccatorum meorum. 

Oro ergo te, pie et bone Deus , pro iis qui me diligunt 
propter te, et quos ego diligo in te ; et pro illis devotius 
quorum erga me dilectionem , et erga quos meam tu 
nosti sinceriorem. Non hoc ago , Domine mi , quasi jus- 
tus securus de peccatis meis ; sed qualicumque charitate 
sollicitus pro alienis. Dilige ergo eos tu , fons dilectionis, 
qui przcipis et das mihi ut diligam eos. Et si oratio mea 
non meretur prodesse illis, quia tibi offertur a peccatore ; 
valeat illis, quia fit te jubente auctore. Propter te ergo , 
tu auctor et dator charitatis, propter te , non propter me 
diligo eos ; et fac ut ipsi te toto corde, tota mente , tota 
anima diligant; ut sola quæ tibi placent, et illis expe- 
diunt, velint, loquantur et faciant. Nimis tepida, Domine 
mi , nimis tepida est oratio mea , quia parum fervida est 
charitas mea. Sed ne metiaris eis, tu dives in misericor- 
dia, beneficium tuum secundum torporem me: devo- 
tionis; sed sicut tua benignitas superat omnem huma- 

nam charitatem , ita tua exauditio transcendat affectum 
mec supplicationis. Fac illis et de illis, Domine , quod 
ipsis expedit secundum tuam voluntatem , ut sic a te re- 
gantur et protegantur semper et ubique , quatenus et ad 
gloriosam et ad æternam perveniant securitatem. Qui 
vivis et regnas. 


ORATIO XXIV. 
AD CHRISTUM. 
Pro inimicis. 

Omnipotens et pie Domine Jesu Christe, quem opto 
propitium pro amicis meis, coram te est etiam quid 
exoptet cor meum inimicis meis. Tu enim scrutans corda 
et renes Deus; tu penetras secreta mentis mex. Tibi enim 
patet si quid in anima servi tui seminasti quod tibi sit 
offerendum , nec latere te potest , si quid et ego et inimi- 
cus homo seminavimus ibi quod igne sit comburendum. 
Ne despicias, benignissime Deus, quod tu seminasti, sed 
fove, et auge, et perfice, et conserva. Quia sicut nihil 
boni potui incipere sine te, ita nec possum consummare 
vel custodire absque te. Ne me judices, misericors Deus, 
propter id quod tibi displicet in me , sed aufer quod non 
posuisti , et salva animam meam quam creasti. Non enim 
ego corrigere me possum sine te, quia cum boni sumus, 
tu ipse facis nos, et non ipsi nos. Nec tolerare poterit 
anima mea, si secundum suam nequitiam judicaveris 
eam. Tu ergo, Domine , qui solus es potens, tu qui solus 
es misericors, quidquid ipse facis me desiderare inimi- 

cis meis, et illis tribue , et mihi retribue. Et sı quid ali- 
quando exopto illis extra regulam charitatis , aut igno- 
rantia , aut infirmitate , aut malitia , bone Domine , hoc 
ne illis tribuas, nec mihi retribuas. Qui es lux vera, illu- 
mina cæcitatem illorum. Qui es summa veritas , corrige 
errorem illorum. Qui es vita vera, vivifica animas illo- 
rum. Tu enim dixisti per dilectum discipulum tuum 
quia qui non diligit, manet in morte. Oro ergo, Domine, 
ut quantam jubes haberi , dones eis tui et proximi cha- 
ritatem, ne habeant coram te super fratre suo pec- 
catum. 

Absit, o pie Domine, absit ne sim fratribus meis occa- 
sio mortis , nesim illis petra scandali et lapis offensionis ! 
Satis enim et plus quam satis est mihi , Domine , quod 
mihi ipsi sum scandalum, sufficit mihi meum peccatum. 
Obsecrat te servus tuus pro conservis suis , ne offendant 
benignitatem tam magni , tam boni Domini propter me, 
sed reconcilientur tibi, et concordent mihi secundum 
voluntatem tuam propter te. Hac est vindicta, quam 
vult exigere secretum cordis mei de conservis et inimicis 
et compeccatoribus meis. Hic est poena quam orat ani- 
ma mea de conservis et inimicis meis , ut te et invicem , 
sicut tu vis et nobis expedit, diligamus, ut bono Domino, 
sicut pro nobis ipsis, ita et pro invicem satisfaciamus, ut 
communi Domino in commune bonum magistra chari- 
tate concorditer obsequamur. Hanc ultionem poscit præ- 
parari omnibus malevolis et malefactoribus suis hic pec- 
cator tuus. Hanc prepara tu, Domine clementissime, 

peccatori tuo. Age ergo, bone Creator, et misericors judex 
meus, age per insestimabilem misericordiam tuam, 
dimitte mihi omnia debita mea, sicut et ego coram te 
dimitto omnibus debitoribus meis. Et si nondum, imo 
quia nondum id perfecte ad tuum examen facit , sed fa- 
cere vult , et vim sibi faciendo , per te quod potest efficit 
spiritus meus, et hoc ipsum tibi offero, ut et tu velis 
perfecte dimittere mihi peccata mea, et sicut potes indul- 
geas animo mea. 

Exaudi me, exaudi , magne Domine, et bone Domine , 
cujus amoris affectu sese pascere desiderat, sed satiare se 
de te non potest famelica anima mea; ad quem invo- 
candum non invenit os meum nomen quod sufficiat cordi 
meo. Nullum enim verbum hoc mihi sapit quod te 
donante affectus meus de te capit. Oravi, Domine, ut 
potui, sed plus volui quam potui. Exaudi, exaudi tu , 
sicut potes, qui quod vis potes. Oravi ut infirmus et pec- 
cator, exaudi, exaudi tu, sicut potens et miserator, et 
non solum amicis et inimicis meis, qua: precatus sum, 
tribuas, sed sicut scis unicuique expedire, et volun- 
tati tuæ non disconvenire, omnibus vivis et defunctis 
misericordiæ tuz remedia distribuas , et me non sicut 
vult cor meum , nec sicut petit os meum, sed sicut scis 
et vis me debere velle et petere, semper exaudias, 
Salvator mundi, qui cum Patre ct Spiritu Sancto 
vivis et regnas Deus per omnia secula seculorum. 
Amen. 


— 338 — 


c ORATIO XXV. 
AD CHRISTUM. 


Cum sacerdos multum timet ne officium altaris, quod gerit, magis 
noceat quam proficiat; et quod consilium de hac re capiat. 


Dulcissime et benignissime Domine Jesu Christe, altis- 
simi Patris altissime Fili, qui cum eodem Patre tuo, et 
Spiritu Sancto universitatis Creator existis ; cui nota sunt 
omnia antequam fiant, tu nosti insipientiam meam , 
nosti et quam infirma sit et fragilis anima mea; et ejus 
peccata atque delicta a te non sunt abscondita. Te vero 
Creatorem meum esse recognosco ; et omnia, qua mihi 
ad presentis vitæ necessitatem sunt, administrare fateor : 
fecisti ergo me, cum tibi placuit, et tandiu in hac vita 
ero, quandiu tibi placuerit; nec quousque tibi placeat , 
ulla vis me hinc expellere poterit. Et quia de hac re cer- 
tissimus sum quod ita sit, hoc super omnia immensam 
bonitatem tuam deprecor, ut qualitercumque mihi eve- 
niat, dum vivo, saltem de me bonus sit finis, omnibusque 
iniquitatibus meis per veram poenitentiam dimissis, ad 
visionis tuæ gloriam pervenire valeam, propter quam 
me creasti. 

Fateor, dulcissime Domine Jesu, quia omnia bona 
quae habeo, tu mihi dedisti; et quia propter hoc ea 
mihi dedisti, ut te, sicut dignum esset, super omnia 
diligerem, et omnia quae tibi placent, cum magna 
voluntate facerem ; ea vero quae tibi displicent, nulo 
modo facere auderem. Sed inter czetera bona quse mihi 

de servitio tuo precipisti, nescio quo occulto judicio 
tuo mihi onus sacerdotii imponi permisisti. Quod 
servitium cum diligenter intueor quanta reverentia sit 
agendum, et quam pura conscientia, et ab omni conta- 
gione peccati munda debet esse mens quæ tam terrificum 
ministerium suscipit tractandum ; et ex altera parte non 
minori diligentia respicio quis sum ego qui hoc tractare 
audeo, non parum de praesumptione mea formido, et 
vehementissime timeo ne ad majus judicium , majoris- 
que judicii damnationem mihi sit, quod ad tam dignam 
rem tam indignus accedere audeo. Scio certe, nec de 
hac re ullo modo dubito quia, si ita viverem sicut ille 
vivere debet qui hoc ministerium agit, nullum servi- 
tium Dei facere possem, quod sic proficuo mihi esset et 
saluti. Sed sicut proficuum esset, si vita digna existeret, 
ita majus periculum et major damnatio infirmæ anime et 
peccatis suis oneratæ imminet, quz tan dignam rem indi- 
. gna tractare audet. Vere ita est, et plus quam dici possit, 
ista res utilis est et salubris bono sacerdoti, et, plus quam 
| dici possit, periculosa est indigne tractanti. Quid ergo 
- faciet, dulcissime Domine Jesu, hic tuus sacerdos, imo 
hic peccator quid faciet, hujus tui servitii onere grava- 
tus? Nimis enim sum incertus quid mihi sit utilius, 
dimittere, an facere. Sed tamen si ex toto dimitto , tunc 
rursus nimis pertimesco ne sub hujus formidinis occa- 


sione multa mala multaque peccata audeam inchoare, 
vel etiam perpetrare, quæ propter hujus servitii formi- 
dinem prius non audebam vel cogitare. 

Fateor quippe multoties, cum ad hujus officii servi- 
tium me przparo et de malis quæ me fecisse recognosco, 
angustius et districtius intra me doleo, et eas qu: tunc 
perturbant vanas cogitationes vanasque delectationes 
expeditius respuo, et post peractum servitium , multa 
mala atque peccata quz iterum insurgunt, propter ejus- 
dem servitii formidinem timidius recipio. Cum hoc ita 
evenit, de ejusdem servitii preesumptione aliquam conso- 
lationeni habeo, quia propter illius reverentic timorem, 
aliquantulum a peccatis meis cessare me intelligo. Sed , 
o mitissime et misericordissime Jesu , ut tu perspicis , ita 
sepius cor meum omni malitia plenum , omniumque 
iniquitatum tenebris obczcatum ; ut has omnes formi- 


dines postponens scienterque tuas preceptiones contem- : 


nens, veluti torrens qui omnes fetores in se decurrentes 
secum trahit, et modo sursum modo deorsum secum 
volvit, cor meum cum misera anima mea omnes immun- 
ditias carnalium delectationum recipiat; et quasi porcus 


in ceno , sic in easdem immunditias se volvat, et revol- 


vat. Fateor, o misericordissime Jesu, coram majestate 


tua iniquitates meas; fateor immunditias meas, fateor . 


immanissimas superbias, et sordidas cogitationes meas, 
quas abjecto timore tuo infeliciter intus amplectitur 
infelix anima mea. Ut tu vides, clementissime Domine 


Jesu , ut tu vides, sepius et sæpius ita facio , et in tam. 


sordido vase, vel potius in tam sordido corde corpus 
tuum et sanguinem suscipio; verum dico, non mihi 


parco! Sic multoties plenus peccatis et iniquitatibus 

ad servitium tui altaris accedo ; unde multum formido 
ne magis ad perniciem quam ad salutem mihi sit hzc 
presumptio, quod sic fetens et putens tam munda sa- 
cramenta contingere preesumo. 
Modo veniat aliquis fidelis , qui Spiritu Dei plenus sit, 
et miserum sacerdotem suo spirituali consilio instruat 
quid ei sit melius, quidve deterius, servitium altaris prop- 
ter hujusmodi impedimenta dimittere , an propter refre- 
nationem multarum iniquitatum, quæ ejusdem servitii 
formidine szpius reprimantur , servitium facere. Est au- 
tem de hoc (ut mihi videtur ) expeditum et salubre con- 
silium a peccatis cessare , et servitium quod Deo debe- 
mus reddere ; nos autem etsi indigni sumus Deo servire, 
Deus non est indignus servitio suc creature; de aliis 
nescio quid ipsi magis eligant, de me scio quia magis 
volo Deo servire , et si non ex toto me possum a malitia 
| retinere quam propter formidinem peccati ejus servi- 
tium dimittere et in peccatorum damnatione securius 
. jacere. Melius est ut nos verberet propter aliquam offen- 
' sionem sui servitii, et tamen suum servitium facientes, 
' quam nos damnet propter timorem peccati suum servi- 
. fium facere nolentes. Iimmensa est enim ejus pietas, 
! immensa ejus misericordia, qui etsi viderit nos viam sue 
| rectitudinis vel claudicando ambulare, etsi sepius la- 

bendo et relabendo, non tamen ab ejusdem viz rectitu- 
. dine velle recedere; si nos non lassemur, non diu se 
| retinere poterit, sed conatum nostrum adjuvabit, et di- 
| riget gressum nostrum ad viam salutis. Tamen si peccata 

sacerdotis sunt criminalia , utilius est ei ab immolatione 
sacrificii humiliter cessare quam per presumptionem 
immolando, majorem damnationem incurrere, donec 
inchoata vel peracta poenitentia , possit ad altaris servi- 
tium securius accedere. 

Sed ecce, dulcissime et misericordissime Domine Jesu, 
fateor immense bonitati tuæ me esse nimis peccatorem, 
plurima quse tibi displicent facientem, et tamen tui altaris 
servitium facere presumentem. Non enim possum de 
iua misericordia desperare, non possum, nec mihi expe- 
dit servitium tui altaris dimittere, tuum corpus et san- 
guinem non sumere , quod pro redemptione mea mortem 
suscepit, et qui pro remissione peccatorum de tuo latere 
lancea militis aperto cum aqua exivit. Si indignus sum, 
sicuti sumj, et ego fateor, verbera me , emenda et cor- 
ripe, et tamdiu castiga tuum sacerdotem , imo tuum 
peccatorem , donec omnis rubigo peccati recedat a me, 
quz per tam longum tempus ex magna incuria indurata 
est in lateribus anim: mes. Fateor, fateor, peccator 
sum, immundus sum , indignus sum, et tamen non re- 
cedo a te, dulcissime Jesu Christe ; velis quid velis, non 
dimitto te, etsi infirma manu, tenebo te. Non recedes a 
me, donec ab omni contagione peccati absolvas ; et sic 
carnem tuam quotidie manducantem, et sanguinem 
tuum bibentem , tuæque voluntati jugiter inhzrentem , 
tua precepta assidue facientem , me post mortem carnis 
perducas ad veram salutem , scilicet ad te verum sacer- 
dotem , ubi cum aliis sacerdotibus , tuis videlicet mem- 

bris, ego quoque tunc non peccator, sed dignus sacer- 
dos, et dignum membrum corporis tui, te laudem , te 
glorificem per eterna secula. Amen. 


ORATIO XXVI. 
AD CHRISTUM. 

Cum sacerdos diligenter contemplatur quam misericorditer Redemptor 

noster naturam nostri limi, unde nos fecit, pro nobis suscepit. 

Summe sacerdos, et major cæteris sacerdotibus Domine 
Jesu Christe , cui adharet omnis sacerdos, imo omnis 
christianus qui ambulat coram te in veritate , auribus 
pietatis tuæ audi vocem meam , et si recte precor, exaudi 
orationem meam ; non enim volo, dulcissime Pater, ali- 
quid te rogare, quod in rogando te juste possit offen- 
dere. Et si aliqua inscitia, vel carnali voluntate, quod sit 
contra salutem anime meo, aliquid te rogare volo, 
hoc super omnia , misericordissime Domine , precor ne 
in hujusmodi petitionibus me unquam velis exaudire. 
Nosti , et bene nosti, benignissime Deus , quantis illu- 
sionibus, quantis vanitatibus , quantis carnalium deside- 
riorum voluptatibus , quantis secularium cupiditatum 
appetitionibus omni hora , et sine intermissione vulnere- 
tur infelix animus meus. Et multoties evenit ut tu ipse , 
dulcissime Domine, perspicis, quia si me permitteres 
ire secundum meam pessimam voluntatem, totum meip- 
sum in magnam peccatorum voraginem præcipitarem. 
Propterea te, dulcissime Pater, rogo, quia scio nimis 
me esse peccatorem et adversus peccatum nullam fere 

habere virtutem , ut per magnam misericordiam tuam 
retineas furorem meum , qui me trahit ad peccatum , et 
confundas et destruas omne malum desiderium , quod 
pervertitin me omnem rectitudinis sensum. 
Aliquando, amator hominum Deus, cum studiosius 
cogito, et mala quæ multoties feci et adhuc miser et pec- 
cator non desisto ad memoriam reduco, et diligenter in- 
tueor qualiter vivam, qualiteripsa mala quz feci et adhuc 
facio plangam, quod sacerdos dicor , sed officium sacer- 
dolis operibus dignis non impleo, quamvis et de multis 
aliis quae feci, multum pertimescam , de hujus officii 
dignitate , quam indignus porto , super omnia quæ mihi 
evenire possunt formido. Est autem hujus officii digni- 
tas, plusquam æstimari possit, magna et incestimabiliter 
Deo et hominibus chara , si sacerdos ita vivit sicut ille vi- 
vere debet qui hujus officii curam gerit. Porto autem ego 
nomen hujus dignitatis, sed infelix vita mea fere in omni- 
bus contradicit , male agendo, hujus nominis dignitati. 
Est enim cor meum immundum, omnes sensus corporis 
meiimmundi, etsic intus et foristotus immundus non in- 
venio in toto me aliquid mundum, ubi honeste et quidquid 
decet possim reponere corpus Dominicum. In magnis ita- 
que angustiis constitutus, et quid potissimum mihi sit fa- 
ciendum nescio, huc illucque, modo hoc modo illud cogi- 
tans, me cireumfero diligentiusque omnem conscientiam 
meam revolvo, si forte aliquod consilium salubre inve- 
nirem quod ad aliquam salutem anime mihi esse intel- 
ligerem. Omnia ergo qux erga me geruntur , circeumspi- 

ciens , et fere nihil aut parum boni in toto me inveniens, 
hoc tantillum boni ibi vix animadverti , si tamen bonum 
debeat dici quod bonum quod ego non habeo , in alio, 
cum habet, diligo, et, cum non habeam , humiliter me 
non habere recognosco , quod peccatorem et miserum 
plusquam alium quemlibet me esse credo, et tamen de 
misericordia Dei omnipotentis non despero. Credo enim 
quod illi cui cura fuit me, cum non essem, facere , et 
adhuc cura est mihi ea quæ ad hujus vite usum sunt 
necessaria , pro misericordia sua providere , cura illi erit 
pro pietate sua mihi dare adhuc aliquod bonum opus 
facere, aliquod bonum valeam inchoare , et, si non ex 
toto , a malis vel aliquantulum cessare. 

Est enim Deus pius et misericors , et nullo modo crea- 
turam suam perdere volens, sed modis omnibus ut ad 
pietatem suam redeat , misericorditer monens. Quantum 
vero suam creaturam diligat , quantum invitus eam per- 
dat, in hoc veraciter ostendit, cum de celo in terram 
descendit , cum ille qui sine initio erat, initium pro 
amore creatura habere voluit, limumque unde nos fecit 
pro redemptione nostra assumpsit, et ipsum limum, 
scilicet carnem suam, quam pro nobis assumpsit, post- 
quam per passionem crucis in ipsius crucis ara bene 
excocfa est, nobis ad manducandum porrigit et ipsius 
carnis sanguine cjusdem crucis torculari expresso dum 
nos potat, sitim anime nostre exstinguit. Hanc autem 
carnem nostri Redemptoris cum manducamus et sangui- 
nem bibimus, cum limo nostro misceinus, et de hoc 

quasi emplastrum facientes nostraque anim: infirmita- 
tibus apponentes, si digne sumimus, omne protinus 
quod ad damnationis periculum nos pertrahit ex interio- 
ribus anim: nostre projicimus. O immensa Domini nos- 
tri Jesu Christi pietas ! O admiranda et ineffabilis miseri- 
cordia! Si aliquis potens homo, cum magno comitatu 
hominum pergens, forte juxta viam per quam transiret, 
in aliquo ceno aliquem pauperem immersum videret , 
qui se per seipsum nullo modo extrahere posset de illo 
ceno in quo immersus esset, miseratione motus eumdem 
pauperem per seipsum de illo cœno extraheret , nulli 
dubium quin hujusmodi magna misericordie magnaque 
pietatis ab omnibus pradicaretur, magnis laudibus ab 
omnibus rectum sensum habentibus extolleretur. Et 
quanto hoc opus misericordi:z pro paupere et inope fecis- 
set, tanto plus pius et misericors omnibus piis et veraciter 
christianis appareret. Quid ergo , quid zstimari debet de 
magna Domini nostri Jesu Christi pietate, de ineffabili 
ejus misericordia et charitate , qui cum ipse sine initio 
sit, et mortale initium et mortalitatem sumpsit pro pau- 
pere , et ultra modum paupere et inope , ut illum extra- 
heret de sordidissimo como peccati, in quo seipsum 
immerserat miser et infelix? Preter hoc, miser homo 
tantam infelicitatem patiebatur , sicque infeliciter in ipsis 
voraginibus æternæ perditionis erat immersus , magnis 
angustiis magnisque doloribus famis et sitis erat oppres- 
sus. Ex una igitur parte intolerabilem fetorem coni, qui 
ejus miserix et dolori compateretur nullum inveniens , 

tam ex fetenti ceeno in quo jacebat quam ex desperatione 
consolationis quam a nullo sperebat, intolerabili dolore 
afficiebatur. Et, si diutius differretur quod ab aliquo mi- 
ericorde aliquando misericordia ei non impenderetur , 
jam ab ipsis miseriis æternæ perditionis irreparabiliter 
moreretur. Venit misericors Creator ineffabilem pietatem 
habens ad hunc peccatorem in luto peccatorum jacen- 
tem; non exspolians se indumento gloriæ suce, induit 
pannos miseri» nostrae. Venitque velut mundissimus sol 
per ipsos fetores , nullam tamen contaminationem fetoris 
patiens , usque ad ipsum miserum peccatorem , eumque 
ab ipsis fetoribus extergens, tenuit per brachium, ex- 
traxit in planum. Extractum vero de lacu miseri: et de 
luto fecis, cibavit pane sapientie salutaris , et post hac, 
ipsa sua carne quam pro ejus redemptione susceperat, et 
suo sanguine qui pro remissione peccatorum fusus est , 
cibavit et potavit; et sic refocillatum ab ipsis doloribus , 
quibus tam graviter vexabatur, mitigavit. Hæc autem 
caro quam ei ad manducandum dedit de natura ejusdem 
limi fuit unde primum hominem plasmavit, quem ad 
imaginem et similitudinem suam creavit ; quam simili- 
tudinem, quam ipse primus homo per suam culpam 
defiguravit, per carnis suæ comestionem , rectamque 
fidem ad integrum reformavit; hanc vero carnem , vel 
hujus limi naturam postquam Christus passus est in 
cruce , postquam resurrexit tertia die, ad coelos portans, 
ad dexteram Patris collocavit, eique dominationem super 
Angelos et Archangelos donavit. Ecce limus, qui per 

naturam suam in terra semper adheret , a Redemptore 
nostro in cclo portatus, ipsum ccelum et omnia que in 
eo sunt sub dominio suo habet. Ad quem limum nemo 
fidelis potest vel poterit ascendere , nisi eum prius curet 
in terra salubriter comedere ejusque sanguinem bibere. 
Hujus carnis et sanguinis ego qualiscumque minister et 
sacerdos , dum tantam pietatem tantaque pietatis dulce- 
dinem Redemptoris nostri erga creaturam suam conspi- 
cio, de ejus immensa bonitate non diffido. Succurre ergo, 
Domine Jesu Christe, succurre tuo sacerdoti , indulge 
ejus peccatis atque delictis , ut digne valeam tui corporis 
et sanguinis mysterium celebrare, et digne celebrans 
corporis tui et sanguinis veritatem digne comedere et bi- 
bere, et sic usque in finem jugiter perseverans, ad te 
post mortem carnis valeam pervenire , ubi , non per in- 
tervalla , sicut modo , sed sine intermissione cum sanctis 
omnibus te ipsum qui veritas et vita es possim comedere 
et bibere. Amen. 


ORATIO XXVII. 


AD DEUM ET AD OMNES SANCTOS, 


Domine Deus omnipotens , zeterne et ineffabilis, siue 
fine atque initio, quem unum in Trinitate, trinum in 
unitate confitemur. Te solum Deum adoro, te laudo, te 
benedico, teque glorifico , tibi gratias ago, tibi me tota 
devotione committo; intende voci orationis mex , Pater 
de coelis Deus , Rex meus et Deus meus. Fili, Redemptor 
mundi , Deus, miserere mei, ne perdas me cum iniqui- 

tatibus meis , neque in finem iratus reserves mala mea. 
Sanctus Spiritus, benigne Deus , inspira mihi spiracu- 
lum grati: tux, et dirige me in viam salutis æternæ : 
doce me voluntatem tuam facere : quidquid tibi displi- 
cet in me , remove a me. Trine et une , omnipotens, pie 
et misericors Domine, aspice in me, et tribulationem 
meam in gaudium converte, et ne des hæreditatem tuam, 
altissime , in perditionem. Dominator omnium ac prote 2 
tor in te sperantium, Domine, deprecationem meam 
suscipe ; et per intercessiones gloriose virginis Marie, 
aufer iram tuam a me , Domine Deus salutis me: , nec 
animam meam prius a corpore suscipias, quam omnia 
peccata mea dimittas. 

O gloriosa Dei genitrix, Mater misericordie, virgo 
semper Maria, quæ Dominum omnium meruisti por- 
tare , eLregem Angelorum sola virgo lactare , adjuva me 
in die tribulationis meæ , ut tuis fultus patrociniis ad 
regna coelestia merear pervenire. 

O sancte Michael, archangele Dei, prepositus paradisi, 
veni inadjutorium meum, et defende me ab hoste maligno 
in hora mortis mez, et animam meam deduc in paradi- 
sum exsultationis æternæ. Omnes sancti Angeli et Archan- 
geli Dei, cunctæ coelorum virtutes, omnesque sanctorum 
spirituum ordines, adverse damnationis vires reprimite, 
expugnate impugnantes me, a rugientis inimici sævi- 
tia potenter me defendite, in via veritatis fideliter gra- 
dientem omni hora, die ac nocte custodite me, et in hora 
exitus mei animam meam in pace vobiscum suscipite. 


$ 

Sancte Joannes Baptista, omnes sancti patriarche et 
prophete, exoro vos obnoxia prece, manum mihi por- 
rigite, auxilium mihi in cunctis necessitatibus meis et 
infirmitatibus præbete ; poscite mihi a Deo indulgen- 
tiam , patientiam , constantiam , justitiam , obedientiam, 
continentiam , sanctamque perseverantiam. 

Sancte Petre, princeps apostolorum beatissime , om- 
nesque sancti apostoli et Evangelist:e , Ecclesiarum prin- 
cipes, et coelestis aul: triumphales milites, date mihi 
vitam honorabilem, virtutum magnitudinem , consum- 
mationem laudabilem et :eternam beatitudinem ; influat 
mihi per vos pax, virtus et perpetua salus. 

Christi dulcissimi sacerdotes, atque inclyti doctores , 
omnesque sancti confessores , qui ampliastis talentum 
vobis creditum per immarcessibilem fructum bonorum 
operum , Dei ineffabili pietate detur mihi per vos pecca- 
torum indulgentia, totius boni copia, coelestium concu- 
piscentia , grata fratrum benevolentia, morum reveren- 
tia, mandatorum Dei observantia. Precor te, beate N. 
devotissima prece, dignare me inter tuos agnoscere, 
cum sederis potens in judicio orbem judicaturus cum 
Domino. 

Omnes sancte Virgines, que coelesti sponso perenni 
mente adhaerentes luxum calcastis seculi, omnesque 
sanctze viduz, impetrate mihi fetido munus perennis gra- 
tiæ, vitae sanctimoniam , corporis munditiam, cordis in- 
nocentiam , fidei firmitatem , fraternitatis charitatem. 

Intercedite pro me, omnes sancti, quicumque Deo pla- 

peragendam in omni opere bono, ut peccatis mortuus, 
Deo vivam, et vota , qu: Deo vovi, vestris suffragantibus 
meritis illi toto affectu persolvam , ut ad portum salutis 
æternæ merear pervenire, et in æterna felicitate vobis- 
cum sine fine gaudere. Amen. 


ORATIO XXVIII. 


AD DEUM. 


Domine Jesu benignissime , fons vitæ, fons misericor- 
diæ, de quo bibunt omnes sancti , bibunt et inebriantur 
ineffabili dulcedine, vivunt æterna satietate, da mihi per 
merita eorum in presenti vita sic te semper sitire, ut in 
futuro sæculo cum eisdem sanctis tuis ad te valeam æter- 
naliter satiari. Oro itaque dulcissimam misericordiam 
tuam, piissime, suavissime Domine Jesu, pasce miseram 
animam meam ex recordatione beneficiorum tuorum , 
ne deficiat in peregrinatione fatigata imo pondere pecca- 
torum suorum. Tua me, Domine, bonitas creavit, et per 
baptismum tuum recreavit , patienter hactenus me quo- 
tidie peccantem exspectat. Potentia divinitatis tuze me fe- 
cit, humilitas humanitatis tuæ me refecit. Ecce, Domine 
Jesu Christe, gratia tua donante, qui es Dominus meus, 
Deus meus, ecce recordor quia, sieut preenuntiasti per 
sanctos tuos ab initio mundi, natus de sancta Virgine 
veram ex ea carnem accepisti, Virginis matris ubera 
vere suxisti , pasce peccatricem animam meam tua sancta 
carne, satia illam tua dulcedine. In presepio positus , 

pannis involutus es, involve animam meam panis mi- 
sericordi: tue, ne remaneat nuda coram te. Pastores et 
ab oriente magi venientes adoraverunt te in presepio 
jacentem, fac me, Domine, te fideliter adorare jam in 
ccelo sedentem. Permisisti cireumcidi carnem tuam, cir- 
cumcide ab omni peccato mentem meam. Præsentatus 
es in templo, suscepit te Simeon in ulnas suas , id est in 
brachia sua, presenta me sancte majestati tuc, ut te 
complectar brachiis animse mese. Subditus eras parenti- 
bus in pueritia tua, fac me tibi subditum, et omnibus qui- 
bus me subjecerit dispositio tua. Baptisatus es a Joanne, 
in infantia tu baptisasti me, post baptismum tuum sanc- 
tum multoties pollutus sum, per veram confessionem et 
ponnitentiam baptisa me. Jussisti peccatoribus agere pœ- 
nitentiam , promisisti digne ponitentibus indulgentiam, 
fac me pro peccatis meis sic peenitere ut eorum veniam 
a te merear obtinere. Veritatem , mansuetudinem , jus- 
titiam docuisti , doce cor meum et illumina , ut unus ex 
eis esse merear quos tu docens interius illuminasti. Mi- 
racula, virtutes , sanitates in corporibus et animabus 
hominum , quantum tibi placuit, fecisti ; sana languo- 
res anime mez , quia peccavi tibi. Jejunasti propter me, 
fac me abstinere ab omni peccato pro tuo amore. Esu- 
riisti propter me, fac me te, qui panis es verus , vera- 
citer esurire. Fatigatus es propter me, robora, refice 
lassitudinem anime mew. Dulcissime et misericordis- 
sime Domine Jesu Christe, dum ccenares cum amicis 
tuis, pedes eorum lavasti , corpore tuo et sanguine pa- 

visti ; corpus meum et animam ab omni sorde lava , et 
eodem corpore tuo et sanguine, ne deficiat conforta. Quid 
amplius dicam , Domine Jesu Christe? Tu es vita mea , 
salus mea, dulcedo mea, fortitudo mea, gaudium meum, 
redemptio mea, resurrectio mea. Tu propter me traditus 
es , ne tradas bestiis animam meam. Ligatus es propter 
me, solve ligamina peccatorum meorum. Illusus es prop- 
ter me, libera me ab illusionibus demonum. Dulcis- 
sime Domine, tu solus homo sine peccato flagellatus es 
propter me, libera me a flagellis quæ merentur iniqui- 
tates meæ. Misericordissime Domine, spinis coronatus es 
propter me, spinas peccatorum meorum aufer a me. 
Domine Jesu benignissime , tu portasti super sanctos hu- 
meros tuos crucem tuam, fac me te sequi et post te portare 
animam meam. Altissime Domine , tu exaltatus in cruce 
traxisti omnia ad te, trahe me ad te. Dulcissime Domine, 
tu permisisti manus tuas et pedes clavis ferreis perfo- 
rari , lancea latus tuum aperiri, sanguinem tuum pro 
peccatoribus effundi, per ipsum sanguinem tuum lava 
animam meam ab omnibus peccatis, et omnem dolo- 
rem ab ea tolle per angustias quas pro nobis constituisti. 
Dulcissime Domine, tu suscepisti petitionem latronis, 
suscipe orationem mei peccatoris. Aceto potatus es prop- 
ter me, inebria animam meam melle dulcedinis tug. 
Bone Pastor, tu posuisti pro tuis ovibus animam tuam , 
ne sinas perire et mori peccatricem animam meam. Li- 
berasti de inferno animas piorum , libera animam meam 
a damnatione impiorum. Fortissime, potentissime Do- 
Tr. 23 

mine Jesu Christe, tu postquam mortem vicisti , surgens 
a mortuis vivus et immortalis discipulis tuis apparuisti. 
Dolentes de tua morte lctificasti, manducans et bibens 
frequenter cum eis in fide sanctz resurrectionis tuæ cor 
eorum solidasti , animam meam , animam servi tui læti- 
lica et conforta in fide sanctz tuæ resurrectionis. 


ORATIO XXIX. 


AD CHRISTUM. 


Domine Jesu Christe, dulcissime, suavissime, pul- 
cherrime, speciosissime, desideratissime, Dominus meus 
et Deus meus, post resurrectionem tuam quadragesimo 
die vidente piissima matre tua virgine et ineffabiliter gau- 
dente, videntibus amicis tuis apostolis et ineffabiliter de 
tua glorificatione letantibus , benedicens eis ascendis in 
caelum et sedes ad dexteram Patris ! Benedic etiam nobis 
et fac nos participes tanta exsultationis, quam illi habue- 
runt de gloria tux exsultationis, et per hac beneficia 
tua , et alia innumerabilia quibus hominem perditum ad 
salutem revocasti , dum in hac vita detineor, miseram 
animam meam refice et conforta , ut cum a corpore mi- 
graverit, tam piis recordationibus et memoriis enutri- 
tam et refocillatam sub alis misericordiwe tux, sub 
pedibus sanctorum apostolorum tuorum, sub pedibus 
gloriosissimi testis tui Stephani, et cseterorum puerorum 
tuorum qui tecum sunt in sancto cubili tuo, requiescere 
possit, te miserante, te donante, Salvator mundi, qui cum 

seculorum. Amen. i 


ORATIO XXX. 


AD CHRISTUM ET OMNES SANCTOS. 


Domine Jesu Christe , Fili Dei vivi, Dominus meus et 
Deus meus, tu es vita mea, salus mea , sine quo non 
possum bene vivere, vel bene esse, quia et antequam 
essem et viverem , apud te eram et vivebam in te, et, 
antequam me nossem , noveras me. Benignissime , sua- 
vissime , dulcissime , fac me recordari miserationes tuas 
quas humano generi misericorditer impendisti, fac ex 
earum recordatione cor meum igne ignescere dilectionis 
tuz jugiter in flammam. Potentissime Domine , prius in 
utero matris meæ me formasti, tua virtute natum de 
matre baptismo tuo sanctificasti , parentibus meis ut lit- 
terarum studio ac societati monachorum me traderent 
inspirasti , ingenium discendi litteras , quantum tibi pla- 
cuit, ingrato mihi dedisti. Me quotidie peccantem usque 
nunc patienter exspectasti. Precor, oro, benignissime 
Domine , dulcissimam misericordiam tuam ne me sinas 
unquam ad pristinas sordes peccatorum nieorum redire, 
sed fac me cum servis tuis in tuo servitio perseverare. 
Scio, Domine, quod non sum dignus exaudiri propter 
peccata mea, sed da mihi solatium et intercessionem 
sanctorum tuorum quos audeo coram te appellare, ut 
quod obsistentibus peccatis meis non mereor, eorum 
meritis suffragantibus obtinere possim , et ne me exclu- 

das ab eorum societate. Vos omnes sancti , filii miseri- 
cordis? , pueri Domini Salvatoris , jam cum eo quiescen- 
les in &terna requie , quos ipsa charitas de suis visceribus 
genuit, vos ego peccator appello, sublevate meam ora- 
tionem ad aures vestre matris, altissime charitatis. In 
primis audeo te suppliciter orare, qu: vicinior existis 
saluti nostre, qua vitam nostram peperisti, mundo 
perdito remedium attulisti, benedicta super mulieres 
virgo mater ipsius misericordiæ , sancta Maria , Domina 
mundi, Regina cœli, tuæ sanctissime pietati meam ora- 
tionem qualemcumque committo , ut eam offeras dilec- 
tissimo Filio tuo Domino nostro. Vos etian sancti Angeli 
et Archangeli, sancte Michael, sancte Raphael, sancte 
Gabriel, et omnes sancti ccelestium ordines virtutum ad 
orationes meas ad Deum sublevandas advocare preesumo. 
Vos omnes sancti Patriarch: et Prophetz, qui preces- 
sistis et annuntiastis adventum nostri Salvatoris , vos es- 
tote adjutores orationibus meis. Sancte Joannes, tu Bap- 
lista Domini, amicus ipsius summi sponsi, tu esto adjutor 
orationibus meis. Sancte Petre, cui summus Pastor com- 
misit suos agnos pascendos. Sancte Paule, vas electionis 
Domini Jesu Christi , doctor gentium. Omnes sancti Apos- 
toli et Evangelist: , orate pro me peccatore ; vestris mes 
ritis orationes meas committo. Sancte Stephane proto- 
martyr Domini nostri Jesu Christi , amice Dei, tuis meritis 
me commendo. Omnes sancti martyres qui pro Salvatoris 
amore sanguinem vestrum fudistis , orate pro nobis. 
Omnes sancti confessores qui per sanctitatem vitæ ves- 

træ Deo placuistis , orate pro nobis. Sancta Maria Magda- 
lena, quae meruisti pedes Domini Salvatoris osculando 
tangere , lacrymis rigare , prima resurgentem a mortuis 
videre; omnes sancte virgines, viduæ eticontinentes , 
orate pro nobis. 


ORATIONES 


AB HUGONE A SANCTO VICTORE COLLECT. 


I 


INVOCATIO AD DEUM. 


Nunc adesto mihi , Deus meus, quem qus&ro , quem 
diligo, quem corde et ore, et qua valeo virtute laudo, 
atque adoro. Mens mea tibi devota, tui amore succensa, 
tibi suspirans , tibi inhians, te solum videre desiderans, 
nihil habens dulce , nisi de te loqui , de te audire, de te 
scribere , de te conferre, tuam gloriam frequenter sub 
corde revolvere , ut suavis tui memoria sit inter hos tur- 
bines repausatio mea. Te ergo invoco , desiderantissime, 
ad te clamo clamore magno in toto corde meo. Et cum 
te invoco utique in meipsum voco, quoniam omnino 
non essem nisi esses in me, et nisi ego essem in te. In 
me es, quoniam in memoria mea manes ex quo cognovi 
le, et in ea invenio te, cum reminiscor tui, et delector 
in le, de te, ex quo omnia, per quem omnia, in quo 
omnia. 

I 


'LAUS DEI. 


Tu ccelum et terram imples omnia portans sine onere, 
omnia implens sine inclusione. Semper agens, semper 
quietus, colligens non egens, quaerens cum nihil tibi 
desit. Amas nec æstuas , zelas et securus es. Poenitet te, 
et non doles. Irasceris et tranquillus es. Opera mutas, sed 
non mutas consilium. Recipis quod invenis, et!nunquam 
amisisti. Nunquam inops, et gaudens lucris. Nunquam 
avarus et usuras exigens. Semper erogatur tibi, ut de- 
beas, et quis habet quidquam non tuum? Reddis debita 
nulli debens, donas debita nihil perdens. Qui ubique es, 
et ubique totus, qui sentiri potes, et videri non potes. 
Qui nusquam dees, et tamen ab iniquorum cogitationibus 
longe es. Qui nec ubi dees inde longe es, quia ubi non 
es per gratiam , ades per vindictam. Qui ubique præsens 
es, et vix inveniri potes. Quem stantem sequimur, et 
apprehendere non valemus. Qui tenes omnia , imples 
omnia, circumplecteris omnia, superexcedis omnia, 
sustines omnia. Qui corda fidelium doces sine strepitu 
verborum. Qui locis non distenderis, nec temporibus 
variaris, neque habes accessus et recessus. Qui habitas 
lucem inaccessibilem , quam vidit nullus hominum , nec 
videre potest. In te manens quietus ubique circuis totum. 
Non enim scindi vel dividi poteris, quia vere unus es. Nec 
in partes effunderis, sed totus totum tenes, totum illustras 
et possides. Si totum mundum libri repleant, tua scientia 

inenarrabilis non potest enarrari. Quoniam vero indicibilis 
es, nullo modo scribi poteris, neque concludi. Tu es fons 
lucis divine et sol claritatis æternæ. Magnus enim es sine 
quantitate, et ideo immensus. Bonus sine qualitate, et ideo 
vere et summe bonus, et nemo bonus, nisi tu solus. Cujus 
voluntas opus est, cui velle posse est, qui omnia, quæ ex 
nihilo creasti , sola voluntate fecisti. Qui omnem creatu- 
ram tuam absque indigentia aliqua possides, et sine la- 
bore gubernas , et absque tedio regis. Et nihil est quod 
conturbet ordinem imperii tui vel in summis vel in imis. 
Qui in omnibus locis sine loco haberis, et omnia contines 
sine habitu , et ubique presens es sine situ et motu. Qui 
nec mali actor es, quod facere non potes. Nec unquam 
te quidquam fecisse pænituit, cujus bonitate facti sumus, 
et justitia poenas luimus, et clementia liberamur. Cujus 
omnipotentia omnia gubernat, regit, et implet quod 
creavit. Nec ideo te implere omnia dicimus, ut te conti- 
neant, sed ut ipsa potius a te contineantur. Nec particula- 
tim imples omnia. Nec ullatenus ita putandum est, ut 
unaquaque res pro magnitudine suæ portionis capiat te, 
id est maxima majus, minima minus. Dum sis potius ipse 
in omnibus, sive omnia in te. Cujus omnipotentia omnia 
concludit, nec evadendi potentiam tuam quis aditum 
invenire poterit. Qui enim te non habet placatum, nequa- 
quam evadet iratum. 


PE 


I" 


PIA DEI INVOCATIO. 


Te igitur , clementissime , invoco in animam meam , 
quam preparas ad capiendum te, ex desiderio quod 
inspiras ei. Intra, rogo, in eam, et coapta eam tibi ut 
possideas illam quam fecisti et refecisti, et ut habeam te 
velut signaculum super cor meum. Queso , piissime , in- 
vocantem te ne deseras, qui priusquam te invocarem 
me vocasti et quæsisti, ut ego servus tuus te quærerem , 
quærendo invenirem , et inventum amarem. Qusesivi et 
inveni te , Domine , et amare desidero. Auge desiderium 
et da quod peto , quoniam si cuncta qu: fecisti mihi de- 
deris non sufficit servo tuo , nisi teipsum dederis. Da 
ergo te mihi, Deus meus, redde mihi te; en amo, et , 
si parum est, amem validius. Tui ergo amore teneor, tui 
desiderio flagro, tui dulci memoria delector. Ecce dum 
tibi mens mea suspirat, et tuam ineffabilem pietatem 
meditatur, ipsa carnis sarcina minus gravat, cogitationum 
tumultus cessat, pondus mortalitatis et miseriarum more 
solito non hebetat. Silent contraria cuncta, tranquillaque 
sunt omnia. Cor ardet , animus gaudet , memoria viget, 
intellectus lucet, et totus spiritus ex desiderio visionis 
tux accensus in invisibilium amorem rapi se videt. Assu- 
mat spiritus meus pennas ut aquile, volet et non defi- 
ciat; volet et perveniat usque ad decorem domus tu , et 
thronum glorie tus, ut ibi super mensam refectionis 

civium supernorum pascatur de ocultis tuis in loco pas- 
cua juxta fluenta plenissima. Tu esto nostra exsultatio , 
qui es nostra spes, salus atque redemptio. Tu esto nos- 
trum gaudium, qui es futurus premium. Te semper 
quærat anima mea, et tu præsta ut quaerendo non defi- 
ciat. Væ miserie anims , que Christum non quærit nec 
amat, arida siquidem manet et misera. Perdit enim 
quod vivit qui Deum non diligit. Qui curat vivere nisi 
propter te, Domine , nihil est et pro nihilo est. Qui tibi 
vivere recusat , mortuus est. Qui tibi non sapit, desipit. 
Misericordissime tibi me committo, reddo, et concedo , 
per quem sum, vivo, et sapio. In te confido, spero, 
et totam spem meam pono, per quem resurgam, 
vivam et requiescam. Te cupio, diligo et adoro; cum 
quo manebo, regnabo, beatus ero. Anima, qu: te non 
quaerit nec diligit, mundum diligit, peccatis servit, 
vitiis subjecta est. Nunquam quieta, nunquam secura 
est. Famuletur tibi semper mens mea, piissime , suspi- 
ret tibi peregrinatio mea, ardeat in tui amore cor 
meum. Requiescat in te, Deus meus, anima mea. Con- 
templetur te in mentis excessu. Cantet laudes tuas in jubi- 
latione, et hæc sit in hoc exsilio consolatio mea. Confugiat 
mens mea sub umbram alarum tuarum ab :wstihus cogi- 
tationum hujus sxculi. Reposet in te cor meum, cor mare 
magnum tumens fluctibus. Dives omnium bonorum , 
dapum superna satietatis , opulentissime largitor Deus , 
da lasso cibum, collige dispersum, libera captivum, redin- 
tegra scissum. En stat ad ostium et pulsat. Obsecro per 

viscera misericordix tuc» , quibus visitasti nos oriens ex 
alto , jube pulsanti misero aperiri, ut liberis gressibus 
ingrediatur ad te , et requiescat in te ; et reficiatur de te 
pane coelesti. Tu es enim panis et fons vitæ. Tu lumen 
claritatis æternæ. Tu omnia, ex quibus vivunt recti , qui 
diligunt te. Deus lumen cordium te videntium, et vita 
animarum te amantium, et virtus cogitationum te quæ- 
rentium , ut sancto tuo amori inhæreant; veni, rogo , in 
cor meum , et ab ubertate voluptatis tuse inebria illud , 
ut obliviscatur ista temporalia. Pudet atque piget me ta- 
lia pati qualia mundus iste agit. Triste est mihi quod 
video. Grave est quod de transitoriis audio. Adjuva me, 
Domine Deus meus , et da lætitiam in corde meo. 


IV 


Orat quo Deum pro modulo mentis suc capere possit, ut dilatetur 
domus anima suz ejectis desideriis pravis, et receptis bonis, memi- 
nitque quanta sit felicitas anima in colum recepta. 


Veni ad me ut videam te , sed angusta est mihi domus 
anime mee; quo venias ad eam, dilatetur abs te ; rui- 
nosa est, refice eam; habet que offendant oculos tuos, 
fateor et scio; sed quis mundabit eam? Aut cui alteri 
preter te clamabo: ab occultis meis munda me, Domine, 
et ab alienis parce servo tuo? (Ps. 18.) Fac me , dulcis 
Christe , bone Jesu , fac me, rogo, amore et desiderio tui 
deponere onus carnalium desideriorum et terrenarum 
concupiscentiarum. Dominetur, rogo , carni meæ anima, 
anims: ratio, rationi gratia tua, et tua me interius et 

exterius subde voluntati. Tribue mihi, ut laudet te cor 
meum , et lingua mea, et omnia ossa mea. Dilata men- 
tem meam , et attolle intuitum cordis mei , ut vel rapida 
cogitatione spiritus meus attingat te æternam sapientiam 
super omnia manentem. Dissolve me , oro, a vinculis , 
quibus constrictus teneor , ut relinquens omnia ista tibi 
festinem , tibi soli inheream, soli intendam. Felix ani- 
ma, quae terreno resoluta carcere, libera coelum petit, 
qua te dulcissimum Dominum facie ad faciem* cernit , 
que nullo metu mortis afficitur , sed de incorruptione 
perpetue glorie letatur. Tranquilla est et secura , non 
timet hostem neque mortem. Habet jam te pium Domi- 
num quem diu quaesivit, semperque amavit, hymnidi- 
cis sociata choris melliflua perpetue festivitatis carmina 
ad laudem glorie tux, rex Christe , in eternum conci- 
nit. Inebriatur enim ab ubertate domus tuz, et torrente 
voluptatis tu: potas eam. Felix societas supernorum ci- 
vium , et gloriosa solemnitas omnium ad te redeuntium 
ab hujus nostr: peregrinationis tristi labore. Amoenita- 
tem omnis pulchritudinis , formositatem totius splendo- 
ris , atque dignitatem totius elegantie jugiter tui cives 
cernunt. Nihil omnino quod conturbet mentem in te 
auribus datur. Quæ cantica, quas organa, qus cantile- 
ne, qua melodic ibi sine fine decantaniur ? Sonent enim 
semper melliflua hymnorum organa , suavissima Ange- 
lorum melodia , cantica canticorum mira, qua ad lau- 
dem et gloriam tuam a supernis civibus in perpetuum 
decantantur. Amaritudo et omnis fellis asperitas in re- 

gione tua locum non habet. Non enim est ibidem mali- 
gnus, neque malitia. Non est adversarius et impugnans, 
nec est ulla peccati illecebra. Nulla est ibi indigentia , 
dedecus nullum, nulla rixa , nullum improperium, cau- 
satio nulla , nullus timor , nulla inquietudo, nulla pcena, 
nulla dubietas , nulla violentia , nulla discordia : sed pax 
summa, charitas plena, jubilatio et laus Dei æterna , 
secura sine fine requies, et gaudium semper in Spiritu 
Sancto. Fortunatus ego si audiero jucundissimas civium 
tuorum cantilenas, carmina melliflua laudes summe 
Trinitati debito honore promentia, sed nimium felix si 
ego ipse meruero cantare canticum Domino de dulcibus 
canticis Sion. O vita vitalis, vita sempiterna, et sempiterne 
beata, ubi gaudium sine mærore, requies sine labore, di- 
enitas sine tremore , opes sine amissione, sanitas sine lan- 
guore, abundantia sine defectione, vita sine morte, perpe- 
tuitas sine corruptione , beatitudo sine calamitate. Ubi, 
omnia bona in charitate perfecta, ubi species et visio facie 
ad faciem, ubi plena scientia in omnibus et per omnia. Ubi 
summa Dei bonitas cernitür, et lumen illuminans a sanc- 
tis glorificatur. Ubi praesens majestas Dei conspicitur, et 
hoc vite cibo sine defectu mens intuentium satiatur. 
Vident et videre desiderant , sine anxietate et sine fasti- 
dio satiantur. Ubi verus justitiæ sol mira sui pulchritu- 
dinis visione omnes reficit, et ita universos coelestis patrice 
cives illuminat, ut luceant ipsi, lumen videlicet illumi- 
natum per Deum lumen illuminans ultra omnem solis 
nostri splendorem , atque cunctarum stellarum clarita- 

tem immortali adhzrentes deitati , ac per hoc immortales 
et incorruptibiles facti juxta promissionem Domini Sal- 
vatoris : Pater quos dedisti mihi volo, ut ubi ego sum et 
illi sint mecum, ut videant claritatem meam, ut omnes 
unum sint, sicut, tu Pater , in me , et ego in te, et ipsi 
in nobis unum sint. O regnum coelorum regnum felicis- 
simum; regnum carens morte et vacans fine. Cui nulla 
tempora succedunt per ævum , ubi continuus sine nocte 
dies nescit habere tempus. Ubi victor miles donis ineffa- 
bilibus cumulatur. 
Nobile perpetua caput amplectente corona. 


y 


Cælestibus bonis perfrui, et terrenis malis erui desideranter orat, 
eaque commemorat. 

Utinam remissa peccatorum mole me ultimum servo- 
rum Christi juberes, divina pietas, hanc carnis sarcinam 
deponere , ut in tuæ civitatis gaudia æterna repausandus 
lransirem, supernorum sanctissimis choris interessem , 
cum beatissimis spiritibus gloria conditoris assisterem , 
presentem Dei vultum cernerem, nullo metu mortis 
tangerer, de perpetuc: immortalitatis incorruptione secu- 
rus gauderem, et scienti omnia conjunctus omnem igno- 
ranti: cæcitatem amitterem , terrena cuncta parvipende- 
rem, convallem istam lacrymarum intueri, vel reminisci 
ulterius non dignarer. Ubi vita laboriosa, vita corruptibi- 
lis, vita omni amaritudine plena, vita domina malorum , 
ancilla infernorum, quam humores tumificant , dolores 

extenuant, ardores exsiccant, aer morbificat, esce inflant, 
jejunia macerant, joci solvunt, tristitioe consumunt, sol- 
licitudo coarctat , securitas hebetat, divitiæ jactant, pau- 
pertas dejicit , juventus extollit , senectus incurvat , infir- 
mitas frangit, moror deprimit, diabolus insidiatur, mun- 
dus adulatur, caro delectatur, anima excæcatur , totus 
homo conturbatur, et his tantis malis mors furibun- 
da succedit , vanisque gaudiis ita finem imponit, ut 
cum esse desierint, nec fuisse putentur. Sed quas laudes, 
quasve gratiarum actiones tibi referre valeamus , Deus 
noster, qui nos etiam inter has tantas mortalitatis nostro 
ærumnas non desinis consolari mira visitatione gratic 
tue? Ecce me miserum multis maeroribus plenum, dum 
vitæ mew timeo, dum peccata mea considero, dum 
judicium tuum formido , dum mortis horam cogito, dum 
supplicia tartari horreo, dum opera mea qua districtione 
a te pensentur ignoro , dum quo fine illa clausurus sim 
penitus nescio, dumque hzc et alia multa meum sub 
corde retracto , consolaturus ades solita pietate, et inter 
has querelas, nimiosque ploratus, ac profunda cordis 
suspiria assumis moestam et anxiam mentem , super alta 
juga montium , ad areolas usque aromatum , et collocas 
me in loco pascuæ secus rivulos duleium aquarum, ubi 
preparas in conspectu meo mensam multiplicis appa- 
ratus, quz fatigatum spiritum recreet , et cor tr istitia 
confectum lætificet. Quibus tandem refocillatus deliciis , 
multarum miseriarum oblitus, multarum deliciarum af- 
fluentia super altitudinem terrx in te vera pace quiesco. 

VI 


Amorem suum profitetur, ut cum crescere faciat, et causas 
amoris addit. 


Amo te, Deus meus, amo , et magis magisque amare 
volo, da mihi , speciose præ filiis hominum , ut deside- 
rem te, ut amem te quantum volo, quantum debeo. 
Immensus es, sine mensura debes amari , presertim a 
nobis , quos sic amasti , sic salvasti, pro quibus tanta et 
talia fecisti. Amor, qui semper ardes, et nunquam ex- 
stingueris, dulcis Christe , bone Jesu, charitas summa, 
Deus meus, accende me totum igne tuo, amore tui, 
dilectione tui, desiderio tui, charitate tua, jucunditate 
et exsultatione tua , pietate et suavitate tua, voluntate et 
concupiscentia tua ; quae sancta est et bona, qua casta 
est et munda , ut totus dulcedine amoris tui plenus, totus 
flamma charitatis tu: vaporatus : diligam te Dominum 
meum dulcissimum et pulcherrimum ex toto corde meo, 
et ex tota anima mea, et ex totis viribus meis, et omni 
intentione mea , cum multa cordis contritione, et lacry- 
marum fonte , cum multa reverentia et tremore, habens 
te in corde , et in ore, et præ oculis meis semper et ubi- 
que, ita ut nullus in me adulterinis amoribus pateat lo- 
cus. Puleherrime anima: mec sponse, rogo per illam 
sacratissimam effusionem pre.iosi sanguinis tui, quo su- 
mus redempti, da mihi cordis contritionem etlacrymarum 
fontem, præcipue dum preces et orationes tibi offero, dum 
tuæ laudis psalmodiam decanto, dum mysterium nostr: 

redemptionis manifestum misericordi: tuæ indicium re- 
colo vel profero, dum sacris altaribus, licet indignus, assis- 
to cupiens offerre illud mirabile et coeleste sacrificium 
omni reverentia, et devotione dignum, quod tu, Domine 
meus, sacerdos immaculate, instituisti, et offerre prace- 
pisti in commemorationem tus charitatis, mortis scilicet 
et passionis pro salute nostra, pro quotidiana nostra fra- 
gilitatis reparatione. Confirmetur mens mea inter tanta 
mysteria dulcedine presentic tuæ. Sentiat te sibi adesse, 
etlætetur coram te, ignis qui semper ardes, dulcis Christe, 
Jesu bone , lumen seternum et indeficiens. Panis vitæ, 
qui nos reficis , et in te non deficis, quotidie comederis, 
et semper integer manes. Resplende mihi, accende 
me, illumina et sanctifica me , vas tuum de malitia eva- 
cua , imple de gratia, et plenum conserva, ut ad salutem 
animse mex manducem cibum carnistuz, quatenus man- 
ducando te vivam de te, vadam per te, perveniam ad te, 
repausem in te. O dulcedo amoris, et amor dulcedinis, 
comedat te venter meus, et nectare tui amorisrepleantur 
viscera mea , uteructet mens mea verbum bonum. Cha- 
ritas viva, Deus meus , mel dulce, lac niveum , cibus es 
grandium. Fac me crescere in te, ut sano palato possis 
manducari a me. Tu es vita mea qua vivo, spes cui 
inhxreo, gloria quam adipisci desidero. Tu mihi cor 
tene, mentem rege, intellectum dirige, amorem erige , 
animum suspende , et in superna fluenta, os sitientis te 
spiritus trahe. Taceat, quaeso, tumultus carnis, conti- 
cescant phantasie terrarum et aquarum , aeris et poli. 

Taceant somnia et imaginariz revelationes , omnis lin- 
gua, omne signum , et quidquid transeundo fit. Sileat 
sibi et ipsa anima , et transeat se non cogitando, sed te , 
Deus meus, quoniam tu es revera tota spes et fiducia 
mea. Est enim in te Deo, et Domino nostro Jesu Christo 
dulcissimo , et benignissimo, atque clementissimo unius- 
cujusque nostrum et portio , et sanguis, et caro. 


VII 


Spei et fiduci& sux, quo constantiores fiant, memorat causas 
et argumenta. 

Ubi ergo portio mea regnat, regnare me credo, ubi 
sanguis meus dominatur, dominari me confido, ubi caro 
mea glorificatur , gloriosum me esse cognosco. Quamvis 
peccator sim, de hac tamen communione grati: non dif- 
fido , et si peccata me prohibent , substantia me requirit ; 
et si delicta propria me excludunt, nature communio 
non repellit. Non enim tam immitis est Dominus, ut 
non diligat carnem suam , membra sua , et viscera sua. 
Desperare utique potuissem propter nimia peccata et vitia 
mea , culpas, et infinitas negligentias , que egi et quoti- 
die indesinenter ago, corde, ore, opere, et omnibus mo- 
dis quibus humana fragilitas peccare potest, nisi Verbum 
tuum, Deus, caro fieret, et habitaret in nobis. Sed despe- 
rare jam non audeo, quoniam subditus ille tibi usque ad 
mortem , mortem autem crucis , tulit chirographum pec- 
catorum nostrorum, et affigens illud cruci peccatum 
crucifixit et mortem. In ipso autem securus respiro, qui 

sedet ad dexteram tuam et interpellat pro nobis. In ipso 
confisus ad te pervenire desidero, in quo jam resurrexi- 
mus, et reviximus, et jam in coelum conscendimus, et 
in coelestibus consedimus. Tibi laus, tibi gloria, tibi 
honor, et gratiarum actio, piissine Domine, qui nos 
sic amasti, et salvasti, sic justificasti , et sublimasti. Piis- 
sime Domine, quam dulcis est memoria tui! Quanto 
magis in te meditor, tanto es mihi dulcior et amabi- 
lior. Idcirco delectat me valde bona tua puro mentis 
intuitu, et dulcissimo pii amoris affectu in loco pere- 
grinationis meæ juxta modulum meum interim quan- 
diu his fragilibus subsisto membris, considerare. Tus 
enim charitatis jaculo vulneratus sum, tui vehementer 
desiderio flagro, ad te pervenire cupio, te videre desi- 
dero. Idcirco super custodiam meam stabo, et vigilanti- 
bus oculis psallam spiritu , psallam et mente , et totis vi- 
ribus te factorem meum collaudabo. Polum penetrabo, 
mente et desiderio tecum ero, ut in presenti quidem 
miseria solo corpore tenear, tecum autem cogitatione, 
et aviditate, atque omni desiderio sim semper, qua- 
tenus ibi sit cor meum, ubi tu es thesaurus meus desi- 
derabilis , incomparabilis , summeque amabilis. Sed ecce 
Deus meus piissime , ac misericordissime Domine, dum 
tu: immense bonitatis et pietatis gloriam considerare 
volo, cor meum non sufficit. Excedit enim omnem sen- 
sum humane mentis tuum decus, tua pulchritudo, tua 
virtus, tua gloria, tua magnificentia, tua majestas et tua 
charitas. Sicut inæstimabilis est tuz glorie splendor, 

ita ineffabilis est tuæ charitatis benignitas, qua illos, quos 
de nihilo creasti , adoptas in filios et tibi conjungis. O 
anima mea , si quotidie oporteret nos tormenta perferre, 
si ipsam gehennam longo tempore tolerare, ut Christum 
in gloria sua videre possemus , et sanctis ejus sociari , 
nonne erat dignum pati omne quod triste est, ut tanti 
boni tantzeque glori: participes haberemur? Indesinenter 
igitur ddemones parent suas tentationes, fragrant corpus 
jejunia , premant vestimenta , labores gravent, vigiliae 
exsiccent , cure excitent, clamet me iste , inquietet ille, 
vel ille, frigus incurvet, conscientia murmuret, calor 
urat , caput doleat, pectus ardeat, infletur stomachus , 
pallescat vultus, infirmer totus, deficiat in dolore vita 
mea, et anni mei in gemitibus ; ingrediatur putredo in 
ossibus meis, et subter me scateat , ut requiescam in die 
tribulationis , et ascendam ad populum accinctum nos- 
trum. 


VIII 


De coelestis glori& excellentia, et ejus contemplatione, et modo 
obtinendi eam. 


Qui tunc erit uniuscujusque nostrum gloria, quam 
grandis sanctorum letitia, cum unaquaeque facies fulge- 
bit ut sol, cum ordinibus distinctis populum suum Do- 
minus in regno Patris sui coeperit recensere , et meritis 
atque operibus singulorum præmia promissa restituet , 
pro terrenis coelestia , pro temporalibus sempiterna , pro 
modicis magna? Revera cumulus felicitatis erit, cum 

Dominus adducet sanctos in visionem paterne gloriæ, et 
faciet in coelestibus considere, ut sit Deus omnia in omni- 
bus. O felix jucunditas, et jucunda felicitas , sanctos vi- 
dere , cum sanctis esse, et esse sanctum, Deum videre , 
et Deum habere in æternum et ultra. Hoc sedula mente 
cogitemus. Hoc desiderio toto desideremus , cito ut ad 
eos pervenire valeamus. $i quaeras quomodo istud potest 
fieri, vel quibus meritis, quibusve auxiliis, audi. Res 
ista posita est in potestate facientis, quoniam regnum 
ceelorum vim patitur. Regnum coelorum , o homo , aliud 
non quarit pretium nisi teipsum. Tanti valet, quantum 
es. Te da, et habebis illud. Quid turbaris de pretio? 
Christus semetipsum tradidit, ut acquireret te regnum 
Deo Patri. Ita tu temetipsum da, ut sis regnum ejus, ac 
non regnet peccatum in tuo mortali corpore, sed spiritus 
in acquisitionem vitæ. O anima mea , revertamur ad ci- 
vitatem coelestem , in qua scripti sumus et cives decreti. 
Sicut ergo cives sanctorum, et domestici Dei, et sicut 
heredes Dei, cohæredes autem Christi, consideremus 
inclytam nostro urbis felicitatem, in quantum conside- 
rare possibile est. Dicamus ergo cum Propheta : O quam 
gloriosa dicta sunt de te, civitas Dei! Sicut letantium 
omnium habitatio est in te. Fundaris enim exsultadone 
universe terre. Non est in te senectus , nec senectutis 
miseria. Non est nanus, nec claudus, nec deformis, 
dum omnes occurrunt in virum perfectum, in mensu- 
ram :etatis plenitudinis Christi. Quid hac vita beatius, 
ubi non est paupertatis metus , non ægritudinis imbecil- 

litas ? Nemo laeditur, irascitur nemo , nemo invidet , cu- 
piditas nulla exardescit, nullum cibi desiderium , nulla 
honoris pulsat aut potestatis ambitio, nullus ibi diaboli 
metus, insidiæ daemonum nulle, terror gehenn:x pro- 
cul, mors nulla neque corporis, neque anime, sed 
immortalitatis munere jucunda vita. Nulla erit tunc us- 
quam discordia , sed cuncta consona , cuncta convenien- 
tia quia omnium sanctorum erit una concordia. Pax 
cuncta et lætitia continet, tranquilla sunt omnia et quieta. 
Jugis splendor, non iste qui nunc est, sed tanto clarior 
quanto felicior. Quia felicitas, ut legitur, illa non egebit 
lumine solis , sed Dominus omnipotens illuminabit eam, 
et lucerna ejus est agnus. Ubi sancti fulgebunt ut stellze 
in perpetuas æternitates, et sicut splendor firmamenti 
qui erudiunt multos. Quapropter nox ibi nulla, nulla 
tenebra, concursus nubium nullus, nec frigoris ardo- 
risve asperitas ulla, sed talis erit rerum temperies, quam 
nec oculus vidit , nec auris audivit, nec in cor hominis 
ascendit , nisi illorum qui ea perfrui digni inveniuntur, 
quorum nomina scripta sunt in libro vitæ. Verum super 
haec omnia consociari choris Angelorum et Archangelo- 
rum, atque omnium coelestium virtutum, intueri pa- 
triarchas et prophetas, videre apostolos atque omnes . 
sanctos, videre etiam parentes nostros; gloriosa sunt 
hic, sed multo gloriosius est presentem Dei vultum 
cernere, incircumseriptum lumen videre. Superexcellens 
gloria erit cum Deum videbimus in seipso, videbimus 
et habebimus in nobis , quem cernere finis est sine fine. 

IX 
De requie tuta et firma in vulneribus, visceribus et morte Christi. 


Tuta et firma requies est infirmis et peccatoribus in 
vulneribus Salvatoris. Securus illic habito , patent mihi 
viscera per vulnera. Quidquid ex me mihi deest, usurpo 
mihi ex visceribus Domini mei, quoniam misericordia 
affluunt, nec desunt foramina, per qu affluant. Per 
foramina corporis patet mihi arcanum cordis, patet mag- 
num pietatis sacramentum , patent viscera misericordie 
Dei nostri, in quibus visitavit nos oriens ex alto. Vulnera 
Christi Jesu plena sunt misericordia, plena pietate, plena 
dulcedine et charitate. Foderunt manus ejus et pedes, et 
latus lancea foraverunt. Per has rimas licet mihi gus- 
tare, quoniam suavis est Dominus meus , quoniam re- 
vera suavis, ac mitis, et multe misericordiæ omnibus 
invocantibus eum in veritate , omnibus inquirentibus et 
maxime diligentibus. Copiosa redemptio data est nobis in 
vulneribus Salvatoris nostri. Magna multitudo dulcedi- 
nis, gratie plenitudo , et perfectio virtutum. Cum me 
pulsat aliqua turpis cogitatio, recurro ad vulnera Christi. 
Cum me premit caro mea, recordatione vulnerum Do- 
mini mei resurgo. Cum diabolus parat insidias mihi, 
fugio ad viscera Domini mei, et recedit a me. Si ardor 
libidinis moveat membra mea , recordatione vulnerum 
Filii Dei exstinguuntur. In omnibus adversitatibus non 
inveni tam efficax remedium quam vulnera Christi. In 
illis dormio securus, et requiesco intrepidus. Christus 

mortuus est pro nobis. Nihil tamen est ad mortem, quod 
morte Christi nobis non salvatur. Tota spes mea est in 
morte Domini mei. Mors ejus meritum meum, refugium 
meum , salus, vita, et resurrectio mea. Meritum meum, 
miseratio Domini. Non sum meriti inops, quandiu ille 
miserationum oblitus non fuerit. Et si misericordize 
Domini multe, multus ego sum in meritis. Quanto ille po- 
tentior ad salvandum, tanto ego securior. Peccavi pecca- 
tum grande, et multorum sum mihi conscius delictorum. 
Necsicdespero, quoniam ubi abundaverunt delicía, super- 
abundavit et gratia. Qui desperat de venia peccatorum 
suorum, negat Deum esse misericordem. Magnam inju- 
riam Deo facit, qui de ejus misericordia diffidit. Quan- 
tum in se est negat eum habere charitatem, veritatem, 
potestatem , in quibus tota spes mea consistit , scilicet 
in charitate adoptionis , in veritate promissionis , in po- 
lestate redditionis. Murmuret jam quantum voluerit in- 
sipiens cogitatio mea , dicens : Quis enim estu, aut quanta 
est gloria, quibusve meritis illam obtinere speras? Et ego 
fiducialiter respondeo : Scio cui credidi, quia in charitate 
nimia adoptavit me in filium, quia verax est in promis- 
sione , potens in exhibitione , et licet ei facere quod vult. 
Non possum terreri multitudine peccatorum si mors Do- 
mini in mentem venerit, quoniam peccata mea illum 
vincere non possunt. Clavi et lancea clamant mihi quod 
vere reconciliatus sim Christo, si eum amavero. Longius 
aperuit mihi latus Christi lancea , ct ego intravi, et ibi 
requiesco securus. Qui timet amet, quoniam perfecta 

charitas foras mittit timorem. Nullum tam potens est et 
tam efficax contra ardorem libidinis medicamentum , 
quam mors Redemptoris mei. Extendit brachia sua in 
cruce , et expandit manus suas in cruce paratus in am- 
plexus peccatorum. Inter brachia Salvatoris mei et vivere 
volo , et mori cupio. Ibi securus decantabo : Exaltabo te, 
Domine , quoniam suscepisti me, nec delectasti inimicos 
meos super me. Salvator noster caput inclinavit in morte 
ut oscula daret dilectis suis. Toties Dominum osculamur, 
quoties in ejus amore compungimur. 


——— O uui — — — 


PARS TERTIA. 


MENTIS AD DEUM ELEVATIONES PLE ET DEVOTÆ. 


ORATIONES S. AUGUSTINO ADSCRIPTJE. 


I 


Aspiratio ad cognitionem et amorem Dei. Visionis Dei desiderium. 
Amoris Dei defectus cause. Hominis a Deo discrepantie. 

Agnoscam te, Domine cognitor meus; cognoscam te, 
virtus animæ mes. Ostende te mihi, consolator meus ; 
videam te, lumen oculorum meorum. Veni, gaudium 
spiritus mei; videam te , letitia cordis mei; diligam te , 
vita animx: mes. Appare mihi; delectatio mea magna , 
solatium meum dulce, Domine Deus meus, vita et gloria 
tota anim: mes. Inveniam te , desiderium cordis mei; 
teneam te, amor anime mex. Amplectar te, sponse 
ccelestis , exsultatio mea summa intus et extra. Possideam 
te, beatitudo sempiterna; possideam te in medio cordis 
mei, vita beata, dulcedo summa animae meæ. Diligam te, 
Domine fortitudo mea ; Dominus firmamentum meum et 
refugium meum, et liberator meus. Amem te, Deus meus, 
adjutor meus, turris fortitudinis mihi, et spes mea dulcis 
inomni tribulatione mea. Amplectar te, bonum, sine quo 
nihil bonum : fruar te, optime, sine quo nihil optimum. 

Aperi penetralia aurium mearum. Verbum penetrabilius 
omni gladio ancipiti, ut audiam vocem tuam. Intona , 
Domine, desuper voce grandi et forti. Tonet mare et ple- 
nitudo ejus, commoveatur terra et omnia quae in eis 
sunt. Illustra oculos meos , lux incomprehensibilis , ful- 
gura coruscationem , et dissipa eos ut non videant vani- 
tatem. Fulmina multiplica, et conturba eos, ut appareant 
fontes aquarum et revelentur fundamenta orbis terra- 
rum. Tribue visum, lux invisibilis, qui te videat. Crea 
novum olfactum , odor vitæ , qui post te currat in odorem 
unguentorum tuorum. Gustum sana , qui sapiat , et cog- 
noscat, et discernat quam magna multitudo dulcedinis 
tuæ, Domine , quam abscondisti his qui pleni sunt chari- 
tatis tuze. Da cor quod te cogitet, animum qui te diligat, 
mentem quas te recolat, intellectum qui te intelligat, 
rationem quas tibi semper, summum dulce , fortiter 
adhaereat; te sapienter, amor sapiens , diligat. 

O vita, cui omnia vivunt; vita, qui das mihi vitam ; 
vifa, quæ es mea vifa; vita, per quam vivo, sine qua 
morior; vita, per quam resuscitor, sine qua pereo; 
vita per quam gaudeo, sine qua tribulor: vita vita- 
lis, dulcis et amabilis, semperque memorialis. Ubi, 
quaso es? Ubi te inveniam, ut in me deficiam et in te 
subsistam? Prope esto mihi in animo, prope in corde , 
prope in ore, prope in auxilio: quia amore langueo , 
quia sine te morior, quia te recolens suscitor. Odor tuus 
me recreat, memoria tua me sanat: sed satiabor cum 
apparuerit gloria tua, vita animæ mea. Concupiscit et 

deficit anima mea de memoria tua, quando veniam et 
apparebo tibi , ketitia mea? Quare faciem tuam avertis, 
gaudium per quod gaudeo? Ubi es absconditus, pulcher 
quem desidero ? Odorem tuum haurio ; vivo et gaudeo : 
te autem non video. Vocem tuam audio, et revivisco. 
Sed cur faciem tuam abscondis? Forte dicis , non videbit 
me homo, et vivet. Eia, Domine , moriar ut te videam ; 
videam , ut hic moriar. Nolo vivere, volo mori; dissolvi 
cupio, et esse cum Christo. Mori desidero, ut videam 
Christum ; vivere renuo, ut vivam cum Christo. O Domi- 
ne Jesu, accipe spiritum meum. Vita mea , suscipe ani- 
mam meam. Gaudium meum, , attrahe cor meum ; dulcis 
cibus meus, comedam te. Caput meum, dirige me: lumen 
oculorum meorum, illumina me: melos meum, tempe- 
ra me : odor meus, vivifica me : verbum Dei , recrea me. 
Laus mea , lzetifica animam servi tui. Intra in eam, ve- 
rum gaudium, ut in te gaudeat : intra in eam, dulcedo 
summa , ut dulcia sapiat : lumen æternum , illustra super 
eam , ut te intelligat, cognoscat et diligat. 

Ob hoc enim non te diligit, Domine, si non diligit, 
quia non te cognoscit: et ideo non cognoscit, quia non 
intelligit : et idcirco non intelligit, quia lumen tuum non 
comprehendit : et lux in tenebris lucet , et tenebræ eam 
non comprehenderunt. O lux mentis, o lucens veritas, 
o vera claritas , qua illuminas omnem hominem venien- 
tem in hunc mundum (venientem quidem , sed non dili- 
gentem; quia qui diligit mundum , inimicus Dei consti- 
tuitur), expelle tenebras desuper faciem abyssi mentis 

me ; ut videat te intelligendo , ut cognoscat te compre- 
hendendo , ut diligat te cognoscendo. Quisquis enim cog- 
noscit te, diligitte ; obliviscitur se, amat te plusquam se; 
relinquit se, et venit ad te, ut gaudeat de te. Hinc est 
ergo, Domine, quod non tantum diligo quantum debeo, 
quia non plene cognosco te. Sed quia parum cognosco, 
parum diligo; et quia parum diligo, parum in te gaudeo ; 
sed a te vero gaudio interiori per exteriora recedens, dum 
te solo careo, adulterinas amicitias in his exterioribus 
quaro. Et sic miser ego cor meum , quod tibi soli debui 
toto amore totoque affectu impendere, vanis dedi; et 
vanus effectus sum , dum vanitatem dilexi. 


| 
Dei et hominum varie habitudines. 


Hinc etiam est, Domine, quod in te non gaudeo, et 
tibi non adhæreo : quia ego in exterioribus , tu in interio- 
ribus; ego in carnalibus, tu in spiritualibus ; ego in tran- 
sitoriis animo diffundor, cogitatione versor , locutione 
implicor , et tu, Domine, in æternis habitas æternitatem. 
Tu in coelo , ego in terra; tu diligis alta , ego infima; tu 
coelestia , ego terrestria. Et quando poterunt hæc contra- 
ria convenire ? Miser ego! quando poterit obliquitas mea 
tuæ rectitudini adæquari? Tu, Domine, diligis solitudi- 
nem, ego multitudinem; tu silentium , ego clamorem ; 
tu veritatem, ego vanitatem ; tu munditiam, ego immun- 
ditiam sequor. Quid plura, Domine ? Tu vere bonus, ego 

malus ; tu pius, ego impius; tu sanctus, ego miser; tu 
justus, ego injustus; tu lux, ego cecus ; tu vita, ego 
mortuus ; tu medicina , ego : ger; tu gaudium , ego tris- 
titia ; tu summa veritas, ego universa vanitas, ut omnis 
homo vivens. 

Heu ! quid igitur, o Creator, dicam? Audi, o Creator. 
Creatura tua sum, jam perii; creatura tua sum, jam 
morior ; factura tua sum, jam ad nihilum redigor. Plas- 
ma tuum sum: manus tuæ, Domine , fecerunt me , et 
plasmaverunt me; manus, inquam, ille quae clavis 
affixæ sunt pro me; opus manuum tuarum , Domine , ne 
despicias; vulnera manuum tuarum precor ut aspicias. 
Ecce in manibus tuis descripsisti me ; lege ipsam scrip- 
turam, et salva me. En ad te suspiro creatura tua ; Crea- 
tor es, recrea me. En ad te clamo factura tua; vita es , 
refice me. En ad te respicio tuum plasma; plasmator es, 
restaura me. Parce mihi , Domine , nihil enim sunt dies 
mei. Quid est homo, ut possit alloqui Deum factorem 
suum? Parce mihi colloquenti tibi, ignosce servo qui 
presumit loqui Domino. Legem non habet necessitas. 
Dolor me compellit dicere, et calamitas quam patior, 
cogit me exclamare. /Egrotus sum, ad medicum clamo; 
cæcus sum , ad lucem propero; mortuus sum , ad vitam 
suspiro. Tu es medicus, tu lux, tu vita. Jesu Nazarene, 
miserere mei ; Fili David, miserere mei ; fons miseri- 
cordi» , audi qui ad te clamat infirmum. Lux qus tran- 
sis, exspecta cæcum : praebe manum, ut ad te veniat, 
et in lumine tuo videat. Vita vivens, revoca mortuum. 

Quid sum ego qui loquor tecum? Væ mihi, Domine, 
parce mihi : ego cadaver putridum , esca vermium , vas 
fetidum , cibus ignium. Quid sum ego qui loquor tecum ? 
Væ mihi, Domine, parce mihi: ego infelix homo; homo, 
inquam, natus de muliere, brevi vivenstempore, repletus 
multis miseriis; homo, inquam, vanitati similis factus, 
comparatus jumentis insipientibus, et jam similis illis 
factus. Quid iterum ego? Abyssus tenebrosa , terra mise- 
rix , filius ire, vas aptum ad contumeliam , genitus per 
immunditiam, vivens in miseria, moriturus in angus- 
lia. Heu miser quid sum? Heu quid futurus sum ? Et quid 
sum? Vas sterquilinii, concha putredinis , plenus fetore 
et horrore: cæcus , pauper, nudus, plurimis necessita- 
tibus subditus, ignorans introitum et exitum meum. 
Miser et mortalis, cujus dies sicut umbra pr:etereunt , 
cujus vita sicut umbra evanescit; sicut flos in arbore 
crescit, et statim marcescit; nunc floret, et statim aret. 
Vita , inquam, mea, vita fragilis, vita caduca, vita quae 
quanto magis crescit, tanto magis decrescit; quanto ma- 
gis procedit, tanto magis ad mortem accedit : vita fal- 
lax et umbratica, plena laqueis mortis. Nunc gaudeo, 
statim contristor ; nunc vigeo , jam infirmor; nunc vivo, 
statim morior ; nunc felix appareo, et semper miser ; nunc 
rideo, et statim fleo; sicque omnia mutabilitati subja- 
cent, ut mihi vix una hora in uno statu permaneat. Hinc 
timor, hinc tremor , hinc fames, hinc sitis, hinc calor , 
hinc frigus, hinc languor, inde dolor exuberat. Subse- 
quitur his importuna mors, qua mille modis quotidie 

miseros homines rapit. Hunc namque febribus, illum 
doloribus opprimit; hunc consumit fames , illum sitis 
exstinguit: illum vero suffocat aquis, hunc interimit 
laqueo, illum perimit tlammis, alium dentibus bestiarum 
ferocium vorat, hunc trucidat ferro , illum veneno cor- 
rumpit, alterum tantum repentino terrore miseram 
vitam finire compellit. Et nunc super hæc omnia magna 
miseria, quia cum nihil sit certius morte , ignorat ta- 
men homo finem suum ; et cum stare putat , tollitur et 
perit spes ejus. Nescit enim homo quando vel ubi vel 
quomodo morietur : et tamen certus est quod eum mori 
oportet. Ecce, Domine, quam magna miseria hominis 
in qua sum , nec timeo; quam grandis calamitas quam 
patior , nec doleo , et ad te non clamo. Clamabo, Domine, 
antequam transeam : si forte non transeam, sed in te 
maneam. Dicam ergo, dicam miseriam meam : confitear, 
nec erubescam ante te, vilitatem meam. Adjuva me, 
fortitudo mea per quam sublevor ; succurre , virtus per 
quam sustentor; veni, lux per quam video ; appare, 
gloria per quam gaudeo. Appare, inquam, et vivam. 


lii 


Hominis miseria et fragilitas. 


O lux quam videbat Tobias, quando oculis clausis doce- 
bat filium viam vitæ ; lux quam videbat Isaac interius , 
quando caligantibus oculis exterius filio futura narrabat s 
lux, inquam, invisibilis, cui omnis abyssus humani 

cordis est visibilis ; lux quam Jacob videbat, quan- 
do, sicut tu intus docebas, filiis exterius ventura 
preedicebat ; ecce tenebre sunt super faciem abyssi men- 
tis mes , tu es lumen : ecce caligo tenebrosa super aquas 
cordis mei, tu es veritas. O Verbum per quod facta sunt 
omnia , sine quo factum est nihil ; Verbum quod esante 
omnia, ante quod nihil; Verbum creans omnia , sine quo - 
nihil omnia ; Verbum regens omnia , sine quo non sunt 
omnia; Verbum quod dixisti in principio : Fiat lux, et 
facta est lux, dic etiam nunc, fiat lux , et facta sit lux : et 
videam lumen , et cognoscam quidquid non est lumen ; 
quia sine te mihi tenebre lumen, et lumen tenebre 
ponuntur. Et sic sine tua luce non est veritas, adest error; 
adest vanitas, non est veritas; non est discretio, adest 
confusio ; adest ignorantia , non est scientia; adest cæci- 
tas , non est visio ; adest invium, non est via ; adest mors, 
non esí vita. 


IV 


Luminis Dei necessitas et imploratio. 


Ecce, Domine, quia non estlux, est mors: imo non 
est mors, quia nihil est mors; nam per ipsam ad nihi- 
lum tendimus, dum nos nihil facere per peccatum non 
formidamus. Et juste quidem hoc, Domine; nam digna 
factis recipimus, dum ad nihilum devenimus sicut aqua 
decurrens : quia sine te factum est nihil, et nos faciendo 
nihil, facti sumus nihil : quia sine te sumus, per quem 
facta sunt omnia et sine quo factum est nihil. O Domine 

Verbum, o Deus Verbum, per quod faeta sunt omnia , 
sine quo factum est nihil; væ mihi misero toties obcæ- 
cato , quia tu lux, et ego sine te; toties vulnerato , quia 
tu salus , ct ego sine te; toties infatuato , quia tu es veri- 
tas, et ego sine te; toties oberrato, quia tu via, et ego sine 
te; toties mortuo, quia tu vita, et ego sine te; toties anni- 
hilato, quia tu Verbum per quod facta sunt omnia, et ego 
sine te , sine quo factum est nihil. O Domine Verbum, o 
Deus Verbum, qui es lux per quam facta cst lux; qui es 
via, veritas et vita; in quo non sunt tenebre, crror , 
vanitas, neque mors ; lux sine qua tenebra , via sinc qua 
error, veritas sine qua vanitas, vita sine qua mors; 
dic Verbum, dic, Domine, Fiat lux, ut videam lu- 
cem, et vitem tenebras; videam viam, et vitem invi- 
um; videam veritatem , et vitem vanitatem ; videam 
vitam, et vitem mortem. Illuminare, Domine lux mea, 
illuminatio mea, et salus mea, quem timebo , Domi- 
nus meus quem laudabo, Deus meus quem honorificabo, 
Pater meus quem amabo, sponsus meus cui me servabo. 
llluminare, inquam, illuminare, lux, huic cæco tuo 
qui in tenebris et in umbra mortis sedet , ct dirige pedes 
ejus in viam pacis , per quam ingrediar in locum taber- 
naculi admirabilis usque ad domum Dci in voce exsulta- 
tionis et confessionis. Vere confessio est via per quam 
ingrediar ad te, via per quam cegrediar ab invio, ct re- 
deam ad te viam , quia tu es vera via vitæ. 

V 


Miseria nostra a peccato. Quod peccatum nihil sit. Quod peccans 
nihil fiat. 


Confitear ergo , confitear tibi , Domine Pater, Rex coeli 
et terræ , miseriam meam , ut me venire liceat ad mise- 
ricordiam tuam. Miser quippe factus sum , et ad nihil 
redactus sum , et nescivi ; quia tu es veritas, et ego non 
eram tecum. Vulneraverunt me iniquitates meæ, et non 
dolui ; quia tu es vita, et ego non eram tecum. Ad nihi- 
lum deduxerunt me; quia tu es Verbum, et ego non 
eram tecum, per quem facta sunt omnia , sine quo fac- 
tum est nihil : et ideo sine te factus sum nihil , quia est 
nihil quod ad nihilum ducit. Omnia per Verbum facta 
sunt , quæcumque facta sunt. Et qualia facta sunt? Vidit 
Deus cuncta quæ fecerat et erant valde bona. Omnia quæ- 
cumque sunt, per Verbum facta sunt : et quaecumque 
per Verbum facta sunt, valde bona sunt. Quare bona 
sunt ? Quia per Verbum facta sunt. Et sine ipso factum 
est nihil ; quia nihil bonum sine summo bono, sed 
malum est ubi non est bonum, quod utique nihil est ; 
quia nihil aliud est malum , quam privatio boni; 
sicut nihil aliud est czcitas, quam privatio luminis. 
Malum igitur nihil est ; quia utique sine verbo fac- 
tum est , quod privat illo bono per quod facta sunt omnia 
bona, scilicet Verbo per quod facta sunt omnia quæ- 
cumque sunt. At qua non sunt, per ipsum facta non 

sunt, et ideo nihil sunt. Et ideo mala sunt, quz facta 
non sunt; quia omnia quecumque sunt, per Verbum fac- 
ta sunt, et omnia per Verbum bona facta sunt. Cum igitur 
per Verbum omnia facta sunt, mala per ipsum non 
sunt * restat igitur, quod omnia quæcumque facta non 
sunt, bona non sunt; quia omnia qua facta sunt , bona 
sunt. Et ideo mala non sunt, quia facta non sunt; et ideo 
nihil sunt , quia sine Verbo factum est nihil. Malum igi- 
tur nihil est; quia factum non est. Sed qualiter ma- 
lum est, si factum non est? Quia malum privatio Verbi 
est , per quod bonum factum est. Esse ergo sine Verbo 
malum est; quod esse non est , quia sine ipso nihil est. 
Sed quid est separari a Verbo? Si hoc velis scire, audi 
quid sit Verbum. Verbum Dei dicit: «Ego sum via, veritas 
et vita (Joan. xiv , 6).» Separari ergo a Verbo , est esse 
sine via , sine veritate , sine vita; et ideo sine ipso nihil, 
et ideo malum ; quia separari a bono , per quod facta 
sunt omnia bona valde. Separari autem a Verbo, per 
quod omnia facta sunt , nihil aliud est quam deficere, et 
à facto transire in defectum : quia sine ipso nihil. Quo- 
ties ergo a bono devias , a Verbo te separas , quia ipsum 
est bonum ; et ideo nihil efficeris , quia sine Verbo es , 
sine quo factum est nihil. 

Nunc, Domine, illuminasti me, ut viderem te: vidi 
te, et cognovi me, quia toties nihil factus sum , quoties 
a te separatus sum ; quia bonum quod tu es, oblitus sum, 
et ideo malus effectus sum. Væ mihi misero! ut quid hoc 
non cognoscebam, quia te deserens nihil fiebam ? Sed 

quid hoc quaro? Si nihil eram, quomodo cognoscere 
volebam ! Scimus quia nihil nihil est; et quod nihil est , 
non est; et quod non est, bonum non est, quia nihil est. 
Si ergo nihil fui, cum sine te fui, quasi nihil fui, et velut 
idolum quod nihil est: quod quidem aures habet, ct non 
audit; nares habet, et non odorat; oculos habet, et non 
videt; os habet, et non loquitur ; manus habet, et non 
palpat; pedes habet, et non ambulat; et omnia linea- 
menta membrorum sine sensu eorum. 


VI 


Peccatoris miseria. Sine Verbo nihil est, nihil conservatur. 


Cum igitur fui sine te, non fui; quia nihil fui. Et ideo 
cecus eram, surdus et insensibilis ; quia nec bonum 
discernebam, nec malum fugiebam, nec dolorem vul- 
nerum meorum sentiebam, nec tenebras meas videbam ; 
quia eram sine te vera luce, qui illuminas omnem 
hominem venientem in hunc mundum. Væ mihi! vul- 
neraverunt me, et non dolui; traxerunt me, et non 
sensi: quia nihil eram, quia sine vita eram, qua est 
Verbum per quod facta sunt omnia. Ideo, lux mea, 
inimici mei de me fecerunt quacumque voluerunt; 
percusserunt, nudaverunt, polluerunt, corruperunt, 
vulneraverunt, et occiderunt me: quia recessi a te, et 
factus sum nihil sine te. Heu, Domine, vita mea qui 
fecisti me, lux mea qui direxisti me. Defensor vitæ 
mes, miserere mei et resuscita me. Domine Deus 

meus, spes mea, virlus mea, fortitudo mea, consolatio 
mea in die tribulationis meo, respice inimicos meos, 
et eripe me: fugiant a facie tua qui oderunt te , et ego 
vivam in te per te. Ipsi enim , Domine , consideraverunt 
me, et videntes me sine te , despexerunt me. Diviserunt 
sibi vestimenta virtutum quibus ornaveras me, fecerunt.. 
sibi viam per me , sub pedibus suis conculcaverunt me ; 
feecibus peccatorum polluerunt templum sanctum tuum, 
posuerunt me desolatum et moerore confectum. Ibam post 
eos caecus et nudus, et illaqueatus funibus peccatorum. 
Trahebant me post se in circuitu de vitio in vitium , et 
de luto in lutum : et ibam absque fortitudine ante faciem 
subsequentis. Servus eram , servitutem amabam. Cæcus 
eram, cæcitatem desiderabam. Vinctus eram, vincula 
non horrebam. Amarum dulce, et dulce amarum cre- 
debam. Miser eram , non cognoscebam ; et hoc quia sine 
te Verbo eram, sine quo factum est nihil; per quod 
omnia conservantur, sine quo omnia annihilantur. Sicut 
enim omnia per ipsum facta sunt, et sinc ipso factum 
est nihil; sic per ipsum omnia conservantur quacumque 
sunt, sive in ccelo , sive in terra, sive in mari, et in om- 
nibus abyssis. Nec pars parti in lapide adhzret, nec in 
aliquo creatorum ; nisi quia per Verbum conservantur, 
per quod omnia facta sunt. Adhæream ergo tibi, Verbum, 
ul conserves me; quia ubi a te recessi, perii in me : nisi 
quia tu qui feceras, refecisti me. Ego peccavi, tu me 
visitasli; ego cecidi , tu me erexisti ; ego ignoravi, tu me 
docuisti; ego non vidi, tu me illuminasti. 

VII 


Amor Dei beneficiorum intuitu excitatur. Creationis beneficium. 
Homo quatenus angelis inferior. 


Miser ego, Deus meus, quantum teneor diligere te, 
ostende mihi; quantum debeo laudare te, demonstra 
mihi; quantum debeo placere tibi , innotesce mihi. In- 
tona, Domine , voce grandi et forti in interiorem aurem 
cordis mei: doce me et salva me , et collaudabo te ; qui 
creasti me , cum nihil essem ; qui illuminasti me, cum 
in tenebris essem ; qui resuscitatisti me, cum mortuus 
essem ; qui pavisti me a juventute mea omnibus bonis 
tuis. Hunc inutilem vermem, foetentem peccatis , nutris 
omnibus optimis donis tuis. Aperi mihi, o clavis David, 
qui aperis, et nemo claudit illi cui tu aperis ; clau- 
dis, et nemo aperit illi cui tu claudis: aperi mihi 
ostium luminis tui, ut ingrediar, et videam, et cognos- 
cam, et confitear tibi in toto corde meo, quia miseri- 
cordia tua magna est super me, et eruisti animam meam 
ex inferno inferiori. Domine Deus meus, quam admira- 
bile, quam laudabile est nomen tuum in universa terra! 
Et quid est homo quod memor es ejus , aut filius homi- 
nis quoniam visitas eum? Domine spes sanctorum, et 
turris fortitudinis eorum; vita anim: mes, per quam 
vivo, sine qua morior ; lumen oculorum meorum, per 
quod video, sine quo orbor ; gaudium cordis mei, et læ- 
titia spiritus mei , diligam te toto corde meo, tota anima 
mea, totis medullis et visceribus meis, quia tu prior 

dilexisti me. Et unde hoc mihi , o Creator coeli et terrae 
et abyssi, qui bonorum meorum non indiges; unde hoc 
mihi, quia dilexisti me ? O sapientia quz aperis os mu- 
torum, o Verbum per quod facta sunt omnia, aperi os 
meum , da mihi vocem laudis , ut enarrem omnia bene- 
ficia tua , que mihi , Domine, a principio contulisti. Ecce 
enim sum, quia tu creasti me : et quod me creares , et 
in numero creaturarum tuarum numerares , ab æterno 
tu preordinasti. Antequam quidquam faceres a principio, 
antequam extenderes coelos; necdum erant abyssi, adhuc 
terram non feceras, nec montes fundaveras, necdum 
fontes eruperant, antequam hac omnia quae fecisti , per 
Verbum faceres, me creaturam tuam fore, certissima 
veritatis tuze providentia prævidisti, et esse me creaturam 
tuam voluisti. Et hoc unde mihi , Domine benignissime, 
Deus altissime, Pater misericordissime, Creator poten- 
tissime et semper mitissime? Qu: mea merita, qua mea 
gratia, ut complaceret ante conspectum tu: magnifice 
majestatis creare me? Non eram, et creasti me ; nihil 
fueram , et de nihilo me aliquid esse fecisti ? Quale autem 
aliquid ? Non stellam, non ignem, non avem vel piscem, 
non serpentem vel aliquid ex brutis animalibus, non 
lapidem vel lignum; non ex eorum genere, qua tan- 
tum habent esse; vel ex eorum, qua tantum esse pos- 
sunt et crescere ; non ex eorum genere, quæ tantum esse 
et crescere et sentire possunt: sed super omnia hec vo- 
luisti me esse ex his qua habent esse, quia sum; et ex 
his qua habent esse et crescere, quia sum et cresco ; et 

ex his qua» habent esse , crescere et sentire, quia sum , 
cresco et sentio. 


VIII 


Quando equalis. Quatenus creatura dignissima. Quale beneficium 
posse filium Dei fieri. Hcc nobis capacitas ex mera gratia. 


Et paulo minus me parem Angelis , quia rationem te 
cognoscendi cum ipsis a te communem accepi. Sed paulo 
minus utique dixi ; nam illi tuam felicem notitiam jam 
habent per speciem , ego vero per spem ; illi facie ad fa- 
ciem, ego per speculum in ænigmate ; illi plene, ego 
autem ex parte. Sed cum venerit quod perfectum est, 
evacuabitur quod ex parte est, quando jam revelata fa- 
cie tuam faciem videbimus. Quid jam prohibebit nos 
non esse minores paulo minus ab Angelis, quos tu , Do- 
mine, corona spei, qux ornata est gloria, gloria et ho- 
nore coronaveris ; quos tu nimis quasi amicos tuos hono- 
rificaveris,imo per omnia pares et :equales Angelis feceris? 
Nempe et hoc veritas tua dicit : equales enim sunt An- 
gelis , ct filii Dei sunt. Quidni filii Dei sunt, si pares erunt 
Angelis ? Vere quidem erunt filii Dei , quia filius hominis 
factus est filius Dei. Hoc itaque consideranti mihi fiducia 
est dicere , non homo minor paulo minus est ab Angelis, 
non utique tantum «qualis Angelis; sed superior Ange- 
lis: quia homo Deus, et Deus homo, non angelus. Et 
dicam propter hoc hominem esse creaturam dignissi- 
mam , quia Verbum quod erat in principio Deus apud 
Deum ; Verbum per quod Deus dixit, Fiat lux, et facta 

est lux , angelica scilicet natura ; Verbum per quod Deus 
creavit omnia in principio, idem Verbum caro factum 
est, et habitavit in nobis, et vidimus gloriam ejus. Ecce 
gloria per quam glorior, quando sanum glorior. Ecce 
gaudium per quod gaudeo, quando sanum gaudeo, Do- 
mine Deus meus , vita et gloria tota anima mes. 
Confiteor ergo, Domine Deus meus, cum me creasti 
rationis capacem, Angelis quodam modo parem creasti : 
quia perfici possum per Verbum tuum, ut veniam ad 
æqualitatem Angelorum, ut habeam adoptionem filio- 
rum per unigenitum Verbum tuum, Domine, per Filium 
iuum dilectum , in quo tibi bene complacuit, per virum 
coherentem et consubstantialem tibi et coæternum Je- 
sum Christum , unicum Dominum et redemptorem nos- 
irum, illuminatorem et consolatorem nostrum, advo- 
catum nostrum apud te, et lumen oculorum nostrorum, 
qui est vita et Salvator noster, et spes unica nostra ; qui 
nos dilexit magis quam se, per quem habemus fiduciam 
repositam et firmam spem apud te, etaccessum veniendi 
ad te; quoniam dedit potestatem filios Dei fieri his qui 
credunt in nomine ejus. Laudem tribuam nomini tuo, 
Domine, qui me ad imaginem et similitudinem tuam 
creando, tant: glorie fecisti me fore susceptibilem, ut 
possem filius Dei fieri. Hoc utique non possunt arbores, 
non possunt lapides , non generaliter omnia quz moven- 
tur, vel crescunt in aere, vel in mari vel in terra: quia 
non dedit eis potestatem Verbum tuum filios Dei fieri , 
quia rationem non habent; nam et hæc potestas in ra- 


— 394 — 


tione consistit, per quam cognoscimus Deum. Deditautem 
hanc hominibus, quos creavit rationabiles ad imaginem 
et similitudinem suam. Et ego utique, Domine, per tuam 
gratiam , homo sum: et filius tuus esse possum per gra- 
tiam , quod illi non possunt. 

Unde hoc mihi, Domine, veritas summa, veraque sum- 
mitas, et principium omnium creaturarum ; unde hoc 
mihi, Domine , ut possim filius tuus fieri, quod illi non 
possunt? Tu enim manens in seternum omnia creasti 
simul. Simul creasti homines et jumenta , lapides et vi- 
rentia terre. Non przcesserunt merita, nulla eorum ante- 
cessit gratia: quia omnia tua tantum bonitate creasti, et 
pares omnes creature fuere in meritis, quia omnium 
nulla fuere merita. Et unde ergo magis tua bonitas in hac 
tua creatura, quam fecisti rationalem , quam in omnibus 
aliis que. sunt sine ratione, apparuit? Quare non ego 
sicut omnes ille , aut cur non omnes ill: sicut ego, aut 
ego solus sicut et illae? Quæ mea merita, qua; mea gra- 
tia, ut me filium Dei posse fieri susceptibilem creares , 
quod illis omnibus denegares? Absit, Domine , ut hoc 
sentiam. Tua tantum gratia, tua tantum bonitas hoc fecit, 
ut essem particeps dulcedinis ejus. Illa igitur gratia qua 
me de nihilo creasti, illam , quæso, Domine , da mihi 
gratiam, ut tibi de hoc referam gratias. 

IX 


De omnipotentia Dei. Cur nos non lapis, arbor, etc., facti. 


Omnipotens manus tua semper una et eadem, creavit in 
coelo Angelos, in terra vermiculos : non superior in illis, 
non inferior in istis. Sicut enim nulla manus angelum, 
ita nulla posset creare vermiculum : sicut nulla coelum , 
ità nulla posset creare minimum arboris folium: sicut 
nulla corpus , ita nulla unum capillum album posset fa- 
cere aut nigrum; sed omnipotens manus tua, cui omnia 
pari modo sunt possibilia. Nec enim possibilius est ei 
creare vermiculum , quam angelum; nec impossibilius 
extendere coelum , quam folium; nec levius formare 
capillum , quam corpus ; nec difficilius fundare terram 
super aquas, quam aquas fundare super terram: sed 
omnia quacumque voluit fecit, in ccelo et in terra, 
in mari et in omnibus abyssis, et me inter omnia , sicut 
voluit, potuit et scivit. Potuit quidem manus tua, Domine, 
me lapidem, vel avem , vel serpentem vel belluam ali- 
quam creare, et scivit: sed noluit propter suam boni- 
tatem. Quare ego non lapis, vel arbor, vel aliqua bellua? 
Quia sic ordinavit bonitas tua. Et ut hoc ordinaret , non 
precesserunt merita mea. 


X 


Homo insufficiens ad laudandum Deum. Quis Deum laudet. 
Laus hominis vera. 


Unde hoc mihi, Domine ? Unde mihi laudes ad lau- 

dandum te ? Sicut fecisti me sine me, sicut placuit ante 
te; ita laus tibi est sine me, sicut complacet ante te. 
Laus tua, Domine, tu ipse es. Laudent te opera tua se- 
cundum multitudinem magnitudinis tux. Laus tua , Do- 
mine, incomprehensibilis est; corde non comprehen- 
ditur, ore non mensuratur, aure non percipitur : quia 
ista transeunt, et laus tua manet in æternum. Cogitatio 
incipit , cogitatio finitur ; vox sonat et transit; auris audit 
et auditus desinit; laus vero tua in æternum stat. Quis 
ergo est qui te laudet? Quis homo annuntiet laudem 
tuam ? Laus tua perpetua est, transitoria non est. Hic te 
laudat, qui te ipsum laudem tuam credit. Hic te laudat, 
qui seipsum noscit in tuam laudem non posse pertingere. 
Laus perpetua, quai nunquam transis, in te est laus 
nostra, in te laudabitur anima mea. Non nos laudamus 
te: sed tu te , et per te, et in te; et nobis etiam laus est 
in te. Tunc veram habemus laudem , quando a te habe- 
mus laudem, quando lux approbat lucem ; quia tu vera 
laus veram tribuis laudem. Quoties ab alio quam a te 
quirimus laudem , toties tuam amittimus laudem ; quia 
illa transitoria est, sed tua æterna. Si transitoriam quæ- 
rimus , z:eternam amittimus. Si æternam volumus, tran- 
sitoriam non amemus. Laus eterna, Domine Deus meus, 
à quo omnis laus, sine quo nulla laus est, non valeo 
laudare te sine te: habeam te, laudabo te. Quisenim ego 
sum , Domine , per me qui laudem te? Pulvis et cinis ego 
sum, canis mortuus et fetens ego sum, vermis et putredo 
cgo sum. Quis ego sum ut laudem te, Domine Deus , for- 


— 397 — 

tissime spirituum universe carnis, qui habitas æterni- 
tatem? Numquid tenebræ laudabunt lucem, aut mors 
vitam? Tu lux, ego tenebro»; tu vita, ego mors. Num- 
quid vanitas veritatem laudabit? Tu es veritas, ego homo 
vanitati similis factus. Quid ergo, Domine , laudabit te? 
Numquid miseria mea laudabit te? Numquid fetor lau- 
dabit odorem? Numquid mortalitas hominis, que hodie 
est et eras tollitur, laudabit te? Numquid laudabit te pu- 
tredo, et filius hominis vermis? Numquid laudabit te, 
Domine , qui in peccatis genitus est et natus? Laudet te , 
Domine Deus meus , omnipotens potentia tua , incircum- 
scriptibilis sapientia tua, ineffabilis bonitas tua. Laudet te 
supereminens clementia tua, superabundans misericordia 
tua, sempiterna quoque virtus et divinitas tua. Laudet te 
omnipotentissima fortitudo tua, summa quoque beni- 
gnitas et charitas tua , propter quam creasti nos , Domine 
Deus vita anim: mea. 


XI 


Spes salutis nititur bonitate qua creavit. 


Ego autem creatura tua, sub umbra alarum tuarum 
sperabo in bonitate tua , qua creasti me. Adjuva creatu- 
ram tuam , quam creavit benignitas tua: non pereat in 
malitia mea, quod operata est bonitas tua; non pereat in 
miseria mea, quod fecit summa clementia tua. Qua est 
enim utilitas in creatione tua, si descendam in corruptio- 
nem meam? Numquid enim vane constituisti omnes 

filios hominum? Creasti me, Domine, rege quod creasti. 
Opera manuum tuarum ne despicias, Deus. Me fecisti de 
nihilo; si me non regis, Domine, iterum revertar ad 
nihilum. Sicut enim, Domine, non eram, et de nihilo 
aliquid me fecisti ; sic si me non regis, adhuc in nihilum 
redigar in me. Adjuva me, Domine vita mea, ne peream 
in malitia mea. Si non creares me, Domine, non essem : 
quia creasti me, jam sum; si non regis, jam non sum. 
Non mea merita, non mea gratia, te coegerunt ut crea- 
res me, sed benignissima bonitas tua et clementia. Illa 
charitas, Domine Deus meus, qua te ad creationem coe- 
git, ipsa, quiso, et modo cogat te ad regendum. Quid 
enim prodest quod compulit charitas tua, si peream in 
miseria mea, et non me regat dextera tua? Hxc te cogat, 
Domine Deus meus, clementia ad salvandum, quod crea- 
tum est, quæ te compulit creare , quando creatum non 
est. Ipsa te vincat charitas ad salvandum quse te vicit ad 
creandum ; quia nec nunc minor est, quia ipsa charitas 
tu ipse es, qui semper idem es. Non est abbreviata 
manus tua, ut salvare nequeat; neque aggravata est auris 
tua, ut non audiat; sed peccata mea diviserunt inter me 
et te, inter tenebras et lucem , inter imaginem mortis et 
vitam, inter vanitatem et veritatem, inter lunaticam 
hanc vitam meam et sempiternam tuam. 

XII 


Contra concupiscentiarum laqueos oratio. Hos laqueos quis effugiat. 


Hæ sunt umbrae, quibus operior in hac abysso caligi- 
nosa carceris hujus, in quo prostratus jaceo donec aspi- 
ret dies, et inclinentur umbrae, fiatque vox in firmamento 
virtutis tuæ, vox Domini in virtute, vox Domini in 
magnificentia : dicatque, fiat lux, et effugeutur tenebra, 
et appareat arida, germinetque terra herbam virentem 
et facientem semen et fructum bonum justitiæ regni tui. 
Domine Pater et Deus, vita per quam omnia vivunt, et 
sine qua omnia mortua computantur, ne derelinquas me 
in cogitatu maligno, et extollentiam oculorum meorum 
ne dederis mihi. Aufer a me concupiscentias, et animo 
irreverenti et infrunito ne tradas me : sed posside cor 
meum, ut te cogitet semper. Illumina oculos meos, ut 
te videant, et non extollantur ante te, gloria sempiterna : 
sed humiliter sentiant, non in mirabilibus super se : et 
qu: a dextris sunt videant, non quæ a sinistris abs te. Et 
palpebrze me: precedant gressus meos : nam et palpe- 
bre tuæ interrogant filios hominum. Alide concupis- 
centiam meam dulcedine tua, quam abscondisti timen- 
tibus te, ut concupiscam concupiscere te concupiscentiis 
sempiternis : ne vanis illectus et deceptus interior gustus 
ponat amarum dulce, et dulce amarum, tenebras lu- 
men, et lucem tenebras in medio tot decipularum passim 
ab inimico super faciem viæ hujus ad capiendas animas 

paratarum , quibus plenus est totus mundus, ut is qui 
vidit, sub silentio non transivit, inquiens : « Quidquid 
enim est in mundo, aut est concupiscentia carnis, aut con- 
cupiscentia oculorum, aut superbia vitæ (I JoAN. 11, 16). » 
Ecce, Domine Deus meus, mundus totus plenus est 
concupiscentiarum laqueis, quos paraverunt pedibus 
meis. Et quis effugiet hos laqueos? Profecto a quo tu 
abstuleris extoilentiam oculorum suorum, ut non eum 
capiat concupiscentia oculorum ; et a quo tu abstuleris 
carnis concupiscentiam , ne eum capiat carnis concupis- 
centia ; et a quo tu abstuleris animum irreverentem et 
infrunitum, ne eum callide decipiat superbia vitæ. O 
quam felix cui hæc facies! Quippe pertransibit immunis. 
Nunc deprecor te per te, adjuva me; ne corruam in 
conspectu adversariorum meorum captus laqueis eorum, 
quos paraverunt pedibus meis, ut incurvent animam 
meam. Sed erue me, virtus salutis mec: ne sibi risum 
exhibeant de me inimici tui qui oderunt te. Exsurge, 
Domine Deus meus', fortis meus; et dissipentur inimici 
tui, et fugiant qui oderunt te a facie tua : sicut fluit cera 
a facie ignis, sic pereant peccatores a facie Dei. Et ego. 
abscondar in abscondito faciei tuæ, et gaudeam cum filiis 
tuis, satiatus omnibus bonis tuis. Et tu, Domine Deus, 
Pater orphanorum, et tu, Mater pupillorum tuorum, 
audi ejulatum filiorum tuorum : et extende alas tuas, ut 
fugiamus sub eis a facie inimici, turris fortitudinis Israel, 
qui non dormitas neque dormis custodiens Isracl, quia 
non dormitat hostis qui impugnat Israel. 

XIII 


De mirabili luce Dei. Quod in solo Deo bene sit homini. De variis 
Dei beneficiis. 

Lux quam non videt alia lux, lumen quod non videt 
aliud lumen; lux quæ obtenebras omnem lucem, et 
lumen quod excæcas omne extraneum lumen; lux a qua 
omnis lux, lumen a quo omne lumen; lumen ad quod 
omne lumen est tenebre, ad quod omnis lux obscuritas; 
lux eui omnes tenebrz lumen, cui omnis obscuritas lux; 
lux suprema quam cæcitas non obnubilat, quam caligo 
non hebetat, quam tenebrx non obfuscant, quam nulla 
obstantia claudunt, quam nunquam separat aliqua 
umbra : lux que illuminas omnia tota simul et semel et 
semper, absorbe me in claritatis tuæ abyssum, ut videam 
undique te in te, et me in te, et cuncta sub te. Ne dere- 
linquas me; ne accrescant umbræ ignoranti: meæ, et 
multüplicentur delicta mea. Sine te enim omnia mihi 
sunt tenebræ, omnia mala; quia nihil bonum sine te 
vero, solo et summo bono. Hoc confiteor, hoc scio, 
Domine Deus meus, quia ubicumque sum sine te , male 
est mihi prater te, non solum extra me, sed etiam in 
me; quia omnis copia quz non est Deus meus, mihi est 
egestas. Satiabor tantum cum apparuerit gloria tua. Ete- 
nim, Domine vita mea beata, ut miseriam meam confi- 
lear tibi, ex quo ab unitate tua cecidi, summum et 
unum bonum; temporalium rerum multiformitas lap- 
sum me per carnales sensus disverberavit , et ab uno te 

in multa divisit : et facta est mihi abundantia laboriosa , 
et egestas copiosa, dum aliud et aliud sequebar, et a nullo 
implebar; dum in te non inveniebar, incommutabile et 
singulare et indivisum unum bonum , quod secutus non 
erro, quod consecutus non doleo, quod possidens satia- 
tur totum desiderium meum. Heu miseria magna! Heu 
me! Domine, misera anima mea te refugit, cum quo 
semper abundat et gaudet; et sequitur mundum, cum 
quo semper eget et dolet. Mundus clamat, deficio; et tu 
clamas, reficio : et misera anima mea magis sequitur defi- 
cientem , quam reficientem. Plane infirmitas mea hec 
est. Medice spirituum, sana illam, ut confitear tibi, salus 
animw mea, toto corde meo super omnibus beneficiis 
tuis, quibus pascis me a juventute mea et usque in 
senectam et senium. Te deprecor per teipsum, ne dere- 
linquas me. 

Fecisti me cum non essem , redemisti me cum periis- 
sem. Perieram, mortuus fueram ; ad mortuum descen- 
disti, mortalitatem suscepisti, ad servum rex descendisti. 
Ut servum redimeres, teipsum tradidisti ; ut ego viverem, 
tu mortem suscepisti, mortem vicisti; me restaurasti 
cum te humiliasti. Perieram, abieram, in peccatis venun- 
datus eram ; venisti pro me, ut redimeres me : et tantum 
me dilexisti , ut sanguinem tuum in pretium dares pro 
me. Dilexisti me plus quam te, quia mori voluisti pro 
me. Tali pacto , tam caro pretio reduxisti me de exsilio, 
redemisti me de servitio , retraxisti me de supplicio. Vo- 
casti me nomine tuo, signasti me sanguine tuo , ut me- 

moriale tuum semper esset apud me, et nunquam rece- 
deret a corde meo, qui pro me nunquam recessisti a 
cruce. Unxisti me oleo tuo quo tu unctus fuisti ut a te 
Christo dicerer Christianus. Et in manibus tuis descrip- 
sisti me ; ut semper sit memoria mea apud te, si tamen 
memoria tua et misericordia semper prævenerunt me: 
de multis namque periculis szpe liberasti me , liberator 
meus; quando erravi, ad viam reduxisti me; quando 
ignoravi , docuisti me; quando peccavi , corripuisti me ; 
quando fui tristis, consolatus es me; quando desperavi , 
confortasti me; quando cecidi, erexisti me; quando steti, 
tenuisti me: quando ivi, duxisti me ; quando veni, susce- 
pisti me; quando dormivi, custodisti me ; quando cla- 
mavi , exaudisti me. 


XIV 
Quod Deus jugiter inspiciat opera et intentiones hominum. 


Hxc et multa alia beneficia fecisti mihi, Domine Deus 
meus, vita anima: mea. De quibus dulce esset mihi sem- 
per loqui, semper cogitare, semperque tibi gratias agere: 
ut possim te pro omnibus bonis tuis laudare , et amare 
te toto corde meo, et tota anima mea, et tota mente mea, 
et tota fortitudine mea, simul et ex omnibus medullis 
intimis cordis mei, et omnium compagum mearum, 
beata dulcedo, Domine Deus meus , omnium qui delec- 
tantur in te. Sed imperfectum meum viderunt oculi tui : 
oculi , inquam, tui multo lucidiores super solem, cir- 

cumspicientes omnes vias hominum et profundum abyssi, 
qui in omni loco semper contemplantur bonos et malos. 
Cum enim cunctis præsideas singula implens, totus sem- 
per ubique præsens, cunctorumque ubique curam agens 
qui creasti, quia nihil odisti eorum quse fecisti; sic 
gressus meos semitasque consideras, et die noctuque 
super custodiam meam vigilas, omnes semitas meas 
diligenter notans , speculator perpetuus, veluti si totius 
creature tuse coeli et terree oblitus , tantum me solum 
consideres, et nihil sit tibi cure de aliis. Neque enim 
crescit lux incommutabilis visionis tuæ, si tantum unum 
aspicias; neque minuitur, si innumera videas et diversa : 
quia sicut unum totam simul perfecte consideras, sic 
singula quelibet, licet diversa, perfecte simul totaque 
totus conspicit visus tuus. Sed omnia sicut unum , et 
sicut unum omnia, sic singula totus simul sine divi- 
sione, vel commutatione, vel diminutione consideras. 
Itaque totus tu in toto tempore sine tempore , totum me 
simul semperque consideras, ac si nihil aliud conside- 
rare habeas. Sic igitur super custodiam meam stas, sicut 
si omnium oblitus sis, et mihi soli intendere velis. Sem- 
per quippe te ubique praesentem exhibes , semper te pa- 
ratum offers, si me paratum inveneris. Quocumque iero, 
iu me , Domine, non deseris, nisi prior ego te deseram. 
Ubicumque fuero non recedis, quoniam ubique es; ut 
quocumque iero inveniam te, per quem possim esse ne 
peream sine te, cum sine te esse non possim. Fateor 
equidem , quia quidquid facio, quaecumque facio , ante 

te facio : et illud quidquid est quod facio , ante te facio : 
et illud quidquid est quod facio, melius tu vides quam 
ego qui facto. Quidquid enim semper operor, tu pariter 
semper presens assistis : utpote perpetuus inspector 
omnium cogitationum , intentionum , delectationum , et 
operationum mearum. Domine, ante te est omne desi- 
derium meum, ante te cogitatio mea. Tu vides unde 
veniat spiritus, ubi sit, et quo vadat ; quia tu es spiritus 
omnium spirituum ponderator. Et utrum radix sit dul- 
cis an amara, de qua foris pulchra folia emittuntur, tu 
judex internus melius ipse me nosti, et medullas etiam 
radicum subtilius perscrutaris : et non solum intentio- 
nem, sed etiam radicis ejus medullam intimam discretis- 
sima tuz lucis veritate colligis,intuerisetsignas ; ut reddas 
unicuique non tantummodo secundum opera vel inten- 
tionem , sedetiam secundum ipsam interiorem abscon- 
ditam medullam radicis, de qua procedit intentio operan- 
tis. Ad quid tendo cum operor, quidquid cogito, et in 
quocumque delector, tu vides , aures tux audiunt, oculi 
tui considerant , signas attente , notas et scribis in libro 
tuo, sive bonum fuerit sive malum : ut reddas postea pro 
bono praemia , et pro malo supplicia , quando aperientur 
libri et judicabimur secundum hxc que fuerunt scripta in 
libris tuis. Hoc est forte quod jam dixisti nobis « consi- 
derabo novissima eorum ;» et quod de te, Domine, dici- 
tur, «universorum finem ipse considerat :» quoniam tu 
quidem in omnibus quas agimus, finem intentionis, ma- 
gis quam actum operationis attendis. Cumque hzc dili- 

venter considero , Domine Deus meus , terribilis et fortis, 
timore pariter et ingenti rubore confundor: quoniam 
magna nobis est indita necessitas juste recteque vivendi, 
cui cuncía facimus ante oculos judicis cuncía cer- 
nentis. 


XV 


Quod homo per se nihil possit. Quod non habeat unde glorietur. Qui 
gratie divitias promereatur. Quid homo per se. Gratie est quod in 
peccata non labamur. 


Fortissime, magnipotens, Deus spirituum universae 
carnis, cujus oculi super omnes vias filiorum Adam, a 
die nativitatis eorum usque ad diem exitus eorum , ut 
reddas unicuique secundum opera sua bona vel mala ; 
ostende mihi, ut confitear tibi, paupertatem meam, 
quoniam dixi quod dives essem, et nullius egerem ; et 
nesciebam quia pauper eram, cecus, nudus, miser et 
miserabilis. Credebam me fore aliquid, cum nihil essem. 
Dixi, sapieus efficiar; et stultus factus sum. Cogitabam 
esse continens ; sed deceptus sum. Et video nunc quia 
donum tuum est, sine quo nihil possumus facere ; quia 
nisi tu, Domine, custodieris civitatem, frustra vigilat 
qui custodit eam. Sic docuisti me, ut cognoscerem me : 
quia dereliquisti me, et probasti me; non propter te ut 
cognosceres me, sed propter me ut cognoscerem me. 
Num, ut dixi, Domine, credebam me aliquid fore ex me, 
existimabam me sufficere per me , nec percipiebam quo- 
niam tu regebas me, donec aliquantulum te elongasti a 

me , et cecidi statim in me : et vidi et cognovi quoniam 
tu regebas me ; et quod cecidi , fuit ex me, et quod sur- 
rexi, fuit ex te. Aperuisti mihi oculos, lux, et excitasti et 
illuminasti me: et vidi quoniam tentatio est hominis vita 
super terram , et quod gloriari non valeat ante te omnis 
caro, nec jJustificetur omnis vivens; quoniam si quid 
boni est parvum vel magnum , donum tuum est , et nos- 
trum non est nisi malum. Unde igitur gloriabitur omnis 
caro ? Numquid de malo? Hxc non est gloria, sed mise- 
ria. Sed numquid gloriabitur de bono? Numquid de 
alieno? Tuum , Domine , est bonum , tua est gloria. Qui 
enim de bono tuo gloriam sibi querit, et non tibi quæ- 
rit; hic fur est et latro , et similis est diabolo , qui voluit 
furari gloriam tuam. Qui laudari vult de tuo dono, et 
non querit in illo gloriam tuam, sed suam: hic licet 
propter tuum donum laudetur ab hominibus, a te tamen 
vituperatur; quia de dono tuo non tuam, sed suam 
gloriam quæsivit. Qui autem ab hominibus laudatur vi- 
tuperante te , non defendetur ab hominibus judicante te, 
nec liberabitur condemnante te. At tu, Domine, forma- 
tor meus ex utero matris mes, non me sinas cadere in 
illam exprobrationem, ut exprobretur mihi furari voluisse 
gloriam tuam. Tibi sit gloria, cujus est omne bonum; 
nobis autem confusio faciei et miseria, quorum est omne 
malum , nisi tu volueris misereri. Misereris quippe , Do- 
mine, misereris omnium qua fecisti, et nihil odisti 
eorum quz fecisti, et das nobis de bonis tuis, et ditas 
nos inopes de optimis donis tuis: quoniam diligis pau- 

peres,et divites facis eos divitiis tuis. Ecce nunc, Do- 
mine, pauperes nos filii tui sumus, et pusillus grex 
tuus: aperi nobis januas tuas, et edent pauperes , et sa- 
tiabuntur, et laudabunt te qui requirunt te. Scio etiam 
Domine, et confiteor docente te, quoniam soli illi qui 
cognoscunt se pauperes , et confitentur tibi paupertatem 
suam, ditabuntur a te: quoniam qui se divites existi- 
mant cum sint pauperes,a tuis divitiis invenientur ex- 
clusi. Et ego igitur confiteor tibi, Domine Deus meus, 
paupertatem meam: et sit tibi tua gloria tota, quoniam 
tuum est omne bonum. Per me enim, Domine, fateor, ut 
docuisti me , nihil aliud sum quam universa vanitas et 
umbra mortis, et abyssus quaedam tenebrosa, et terra 
inanis et vacua , quz sine tua benedictione nihil germi- 
nat, fructum quoque non facit, nisi confusionem, pec- 
catum et mortem. Si quid boni unquam habui, a te re- 
cepi, quidquid boni habeo, tuum habeo. $i quando steti, 
per te steti, sed quando cecidi, per me cecidi. Semper 
in luto jacuissem, nisi tu me erexisses: semper cæcus 
fuissem, nisi tu me illuminasses. Quando cecidi , nun- 
quam surrexissem, nisi tu mihi manum porrexisses. Post- 
quam me erexisti , semper cecidissem , nisi tu me susti- 
nuisses ; ssepius periissem , nisi me gubernasses. 

Sic semper, Domine, sic semper gratia et misericordia 
tua prevenit me, liberans me ab omnibus malis, sal- 
vans a preteritis , suscitans a præsentibus , et muniens a 
futuris, precidens etiam ante me laqueos peccatorum , 
tollens occasiones et causas ; quia nisi tu hoc mihi fecisses, 

ego omnia peccata mundi fecissem : quoniam scio, Domi- 
ne, quod nullum peccatum est quod unquam fecit homo, 
quod non possit facere alter homo, si desit Creator a quo 
factus est homo. Sed quod non facerem , tu fecisti; quod 
abstinerem , tu jussisti; et quod tibi crederem, tu gra- 
tiam infudisti. Tu namque, Domine, regebas me tibi , 
servabas me tibi et mihi, ut adulterium et omne aliud 
peceatum non committerem. 


XVI 


De diabolo et tentationibus ejus. Diaboli ubique laquei. 


Tentator defuit ; et ut deesset, tu fecisti. Locus et tem- 
pus defuit; et ut heec deessent, tu fecisti. Adfuit tenta- 
tor, non defuit locus, non defuit tempus; sed ut non 
consentirem, tu me tenuisti. Venit tentator tenebrosus , 
ut est; et ut eum despicerem, tu me confortasti. Venit 
tentator fortis armatus; et ut me non vinceret , eum re- 
frenasti , et me roborasti. Venittentator transfiguratus in 
Angelum lucis; et ut me non deciperet, tu eum incre- 
pasti, et ut eum cognoscerem , tu me illuminasti. Ipse 
enim est, Domine, draco ille magnus , rufus, serpens 
antiquus , vocatus diabolus et Satanas, habens capita sep- 
tem et cornua decem , quem creasti ad illudendum huic 
mari magno et spatioso manibus, in quo sunt reptilia 
quorum non est numerus, et animalia pusilla et magna; 
id est, diversa dæmoniornm genera , qua nihil aliud die 
noctuque operantur, nisi quod cireunieunt quarentes 

quem devorent, nisi tu eripias. Ipse enim est draco anti- 
quus ille , qui ortus est in paradiso voluptatis, qui cauda 
sua trahit tertiam partem stellarum coeli, et cas mittit 
in terram, qui veneno suo corrumpit aquas terre, ut 
bibentes homines moriantur , qui sternit sibi aurum qua- 
si lutum, et habet fiduciam quod influat Jordanis in os 
ejus , qui factus est ut nullum timeat. Et quis defendet a 
morsibus ejus , quis eruet ab ore ejus, nisi tu, Domine, 
qui confregisti capita draconis magni ? Pretende, Domi- 
ne , super nos alas tuas , ut fugiamus sub eis a facie dra- 
conis hujus , qui nos persequitur, et scuto tuo libera nos 
a cornibus ejus. Hoc enim est studium suum , hoc uni- 
cum desiderium suum , ut animas devoret quas creasti. 
Et ideo ad te clamamus; libera nos ab adversario nostro 
quotidiano, qui sive dormiamus, sive vigilemus, sive 
comedamus , sive bibamus , sive quodcumque opus ope- 
remur , omnibus modis instat die ac nocte, fraudibus 
et artibus, nunc palam, nunc occulte, sagittas venena- 
tas contra nos dirigens, ut interficiat animas nostras. Et 
tamen, Domine, pessima insania nostra , quia cum con- 
tinue videamus contra nos draconem ore aperto paratum 
ad devorandum, nihilominus dormimus et lascivimus in 
pigritiis nostris, tanquam securi ante eum , qui nihil 
aliud desiderat quam ut nos perdat. Inimicus ut occidat, 
semper vigilat sine somno : et nos ut custodiamus nos , 
nolumus evigilare a somno. Ecce tetendit ante pedes 
nostros laqueos infinitos , et omnes vias nostras implevit 
decipulis ad capiendas animas nostras. Et quis effugiet ? 

Laqueos posuit in divitiis, laqueos in paupertate, laqueos 
tetendit in cibo, in potu, in voluptate, in somno, in 
vigiliis : laqueos posuit in verbo et in opere , et in omni 
via nostra. Sed tu , Domine , libera nos de laqueo venan- 
tium, et a verbo aspero: ut confiteamur tibi dicentes , 
« Benedictus Dominus , qui non dedit nos in captionem 
dentibus eorum. Anima nostra sicut passer erepta est de 
laqueo venantium : laqueus contritus est , et nos liberati 
sumus. » 


XVII 


Lucis Dei ad eos cavendos necessitas. Diaboli versutia. 


Et quidem , Domine lux mea , revela oculos meos, ut 
videam lumen, et ambulem in lumine tuo , et non im- 
pinguam in laqueos ejus. Quis enim evadet laqueos istos 
multos, nisi videat eos? Et quis videbit, nisi quem tu 
illuminaveris lumine tuo? Ipse enim pater tenebrarum 
laqueos suos abscondit in tenebris suis , ut capiantur in 
eis omnes qui sunt in tenebris suis, qui sunt filii tene- 
brarum harum, non videntes lumen tuum , in quo qui 
ambulat, non timebit. Qui enim ambulat in die, non 
offendit : qui autem in nocte ambulat, offendit , quia lux 
non est in eo. Tu lux, Domine, tu lux filiorum lucis, tu 
dies qui nescis occasum, in quo ambulant filii tui sine 
offensione et sine quo omnes qui ambulant, in tenebris 
sunt, quia te lucem mundi non habent. Ecce quotidie 
cernimus, quia quo magis a te vero lumine quis elonga- 
tur, eo magis peccatorum involvitur tenebris; et quo 

magis est in tenebris, eo minus videt laqueos in via 
sua; et ideo minus cognoscit, et idcirco saepius capi- 
tur, et cadit in eis; et quod est horribilius, etiam se 
cecidisse ignorat. Qui vero suum casum ignorat, eo ini- 
nus curat surgere, quanto se existimat adhuc stare. Tu 
vero, lux mentis, Domine Deus meus, nunc illumina 
oculos meos , ut videam et cognoscam , ne corruam 
in conspectu adversariorum meorum. Etenim in exter- 
minium nostrum laborat inimicus noster , quem petimus 
ut facias liquefieri a facie nostra, sicut cera liquescit a 
facie ignis. Quoniam, Domine , ipse est latro primus et 
ultimus, qui consilium fecit ut raperet gloriam tuam , 
quando inflatus et elatus crepuit et cedidit in foveam 
suam , et ejecisti eum de monte sancto tuo , et de medio 
lapidum ignitorum , in quorum medio ambulavit. Et 
nunc , vita mea, Deus meus , ex quo cecidit , non cessat 
persequi filios tuos. Et in odium tuum , o Rex magne, 
cupit perdere hanc creaturam tuam, quam creavit omni- 
potens bonitas tua ad imaginem tuam ; ut non possideat 
gloriam tuam , quam ipse perdidit per superbiam suam. 
Sed contere eum, fortis noster , ante nos agnos tuos : et 
illumina nos ut videamus laqueos quos ipse paravit, et 
evadamus ad te , laetitia Israel. 

Et hzc omnia tu, Domine, melius nosti , qui nosti 
contentionem ejus, et cervicem ejus durissimam. Nec 
hoc dico ut ostendam tibi, qui omnia vides, et nulla te 
latet cogitatio. Sed ante pedes tuæ majestatis de inimico 
meo querimoniam facio, judex «terne, ut et ipsum dam- 

nes, et nos filios tuos salves, quorum fortitudo tu es. Ver- 
sutus est, Domine, iste hostis ettortuosus ; nec facile de- 
prehendi possunt circuitus vi; ejus, nec cognosci species 
vultus ejus, nisi tu illumines. Nam nunc hic, nunc illic; 
nunc agnum, nunc lupum ; nunc tenebras, nunclucem se 
ostendit ; sed singulis quibuslibet qualitatibus , locis et 
temporibus, secundum varias rerum mutationes , varias 
exhibet tentationes. Num ut tristes decipiat , tristatur et 
ipse; ut gaudentes illudat , fingit se et ipse gaudere ; ut 
spirituales defraudet , in Angelum lucis se transfigurat ; 
ut fortes comprimat, apparet ut agnus; ut mites devoret, 
apparet ut lupus. Hæc quidem omnia secundum simili- 
tudinem variarum tentationum effici habent , sicut alios 
a timore nocturno, alios a sagitta volante in die , alios a 
negotio perambulante in tenebris, alios ab incursu, alios 
a daemonio meridiano. Et ad hæc quis idoneus ut cog- 
noscat? Quis revelabit speciem indumenti ejus , et gyrum 
dentium ejus quis agnovit? En abscondit sagittas suas in 
pharetra , et laqueos etiam abscondit sub specie lucis , et 
hoc difficilius perpenditur, nisi a te, Domine spes nos- 
tra , lumen assumamus , ut videamus. Nam non solum 
in carnis operibus qu: de facili agznoscuntur, non tan- 
tum in ipsis vitiis, sed in ipsis quoque spiritualibus exer- 
citiis laqueos abscondit subtiles ; et sub virtutum colore 
ipsa vitia induit , et transmutat se in Angelum lucis. Hzc 
ct multa alia nititur contra nos filius Belial, iste Satan , 
Domine Deus noster. Et nunc ut leo, nunc ut draco, 
manifeste et occulte, intus et extra, die ac nocte insidia- 

tur , ut rapiat animas nostras. Et tu eripe nos, Domine, 
qui salvas sperantes in te : ut ipse de nobis doleat, et tu 
lauderis in nobis , Domine Deus noster. 


XVIII 


Ingratudinis mala. Beneficiorum Dei descriptio. De iisdem gratiarum 
actio. Deum semper diligere tenemur, nec valemus nisi dederit. 
Ego autem filius ancillae tuæ, que me commendavit 

manui tu: , jam his pauperculis confessionibus meis con- 

fitear tibi, liberator meus, toto corde meo; et recolam 
ad mentem meam bona qu fecisti mihi a juventute mea, 
in omni vita mea. Scio namque quod ingratitudo tibi 
displiceat , quæ radix est totius mali spiritualis, et ventus 
quidam desiccans et urens omne bonum , obstruens fon- 
tem divin: misericordiz super hominem : qua et mala 
mortua jam oriuntur, et viva jam opera moriuntur , et 
ultra non adipiscuntur. Et ego, Domine, gratias tibi 
agam, ne sim ingratus tibi, liberator meus, quoniam 
liberasti me. Quoties me jam absorbuerat ille draco, et 
tu , Domine , ab ore ejus extraxisti me? Quando vel quo- 
ties peccavi, et ipse paratus fuit deglutire me ; sed tu 
defendisti me? Cum contra te inique agebam , cum tua 
mandata frangebam , stabat paratus ipse ut me raperet 
ad infernum ; sed tu prohibebas. Ego te offendebam , et 
tu me defendebas ; ego te non timebam, et tu me custo- 
diebas. A te recedebam, et inimico meo me exhibebam; 
tu ipsum ne me acciperet , deterrebas. Hæc mihi tu, 
Deus meus , beneficia conferebas , et ego non cognosce- 

bam. Sic me multoties a faucibus diaboli liberasti , de 
ore leonis eripuisti , et ab inferno licet me nescientem 
multis vicibus reduxisti. Descendi enim usque ad portas 
inferni , et ne illuc intrarem , tu me tenuisti ; appropin- 
quavi usque ad portas mortis, et ne me ipsa caperet , tu 
fecisti. De morte etiam corporis me sæpius eripuisti, Sal- 
vator meus , cum me graves morbi tenerent, cum fui in 
periculis multis, per mare, per terras ; ab igne et gladio, 
etab omni periculo liberans, semper mihi astans, et 
misericorditer salvans. Sciebas quidem , Domine, quia 
si tunc mors me prxooccupasset , infernus animam meam 
suscepisset, et perpetuo damnatus fuissem : sed tua 
misericordia et tua gratia preevenerunt me , eripiens me 
de morte corporis et de morte animæ, Domine Deus 
meus. Hxc et multa alia mihi tua beneficia exhibuisti, et 
ego eram caecus, et non cognovi , donec illuminasti me. 

Nunc igitur, lux anime mex, Domine Deus meus, 
vita mea per quam vivo, lumen oculorum meorum per 
quod video , en illuminasti me, et cognosco te , quia vivo 
per te , et gratias ago tibi, licet viles et exiles et impares 
beneficiis tuis, quales babet mea fragilitas offero. Quo- 
niam tu es solus Deus meus, creator meus benignus, qui 
amas animas , et nihil odisti eorum quae fecisti. En ego 
primus inter peccatores quos salvasti, ut exemplum aliis 
tribuam benignissime pietatis tuæ, confitear beneficia 
tua magna , quoniam eripuisti me de inferno semel et 
secundo et tertio et centies et millies, et ego semper ad 
infernum tendebam , et tu me semper reducebas : etcum 

me juste millies damnasses , si voluisses ; noluisti , quia 
amas animas , et dissimulas peccata mea propter pæœni- 
tentiam , Domine Deus meus , quia multe misericordiæ 
in omnibus viis tuis. Nunc ergo video hxc , Domine Deus 
meus , et cognosco per lumem tuum , et deficit anima 
mea in misericordia tua magna super me ; quoniam eri- 
puisti animam meam ex inferno inferiori, et me redu- 
xisti ad vitam. Totus eram in morte , totum me resusci- 
tasti; et tuum igitur sit totum quod vivo. Totus totum 
me tibi offero : totus spiritus, totum cor , totum corpus, 
tota vita mea vivat tibi, vita mea; quoniam totum me 
liberasti, ut totum me possideres; totum me refecisti, ut 
totum me rehaberes. Diligam te igitur, Domine virtus 
mea, diligam te, ineffabilis exsultatio mea, et vivat jam 
non mihi , sed tibi tota vita mea, quæ perierat in mise- 
ria mea, qu: resuscitata est in misericordia tua, qui es 
Deus misericors et miserator et mult? misericordix in 
millia his qui diligunt nomen tuum. Idcirco, Domine 
Deus meus, sanctlificator meus, jussisti mihi lege tua, 
utdiligam te toto corde meo, tota anima mea, tota mente 
mea , tota fortitudine mea, et ex omnibus viribus meis, 
et etiam ex intimis medullis cordis mei , omnibus horis 
et momentis quibus fruor bonis misericordiz tuc ; quo- 
niam semper perirem, nisi quia semper me regis ; semper 
morerer, nisi quia semper me vivificas, et omni mo- 
mento me tibi obligas, dum omni momento mihi tua 
magna beneficia praestas. Sicut ergo nulla est hora vel 
punctum in omni vita mea , quo tuo beneficio non utar; 

ante oculos in mea memoria, et te non diligam ex omni 
fortitudine mea. Sed nec hoc valeo , nisi tu dederis 
mihi , cujus est omne donum bonum, et omne datum 
optimum descendens a Patre luminum ; apud quem non 
est transmutatio, nec vicissitudinis obumbratio. Non 
enim est volentis neque currentis, sed tui miserentis, ut 
diligamus te. Tuum est, Domine, hoc donum , cujus est 


omne bonum. Jubes te diligi, da quod jubes, et jube 
quod vis. 


XIX 
Amoris fervens desiderium. Beneficiorum Dei recapitulatio. 


Amo te , Deus meus, magisque semper amare cupio , 
quia tu es revera omni melle dulcior, omni lacte nutri- 
bilior, et omni luce clarior. Idcirco super omne aurum 
et argentum et lapidem pretiosum es mihi charior. Dis- 
plicebat enim mihi quidquid agebam in sæculo præ dul- 
cedine tua, et decore domus tux, quam dilexi. O ignis 
qui semper ardes et nunquam exstingueris, o amor qui 
semper ferves ef nunquam tepescis , charitas Deus meus, 
accende me. Accende, inquam , totum me, ut totus dili- 
gam solum te. Minus enim te amat, qui tecum aliquid 
amat quod non propter te amat. Diligam te, Domine , 
quoniam tu prior dilexisti me. Et unde mihi verbum, ut 
explicem signa dilectionis tuæ, maxime erga me, propter 
innumera beneficia tua, quibus a principio educasti me? 
Post beneficium nempe creationis, quando in principio 

de nihilo ad imaginem tuam creasti me , honorificans et 
exaltans me inter eas creaturas quas fecisti, et nobilitans 
nomine vultus tui, quo signasti superliminare cordis 
mei , quo ab insensibilibus pariter et sensibilibus brutis 
discrevisti me, et paulo minus ab Angelis minuisti. Pa- 
rum hoc fuit ante conspectum bonitatis tuæ, quoniam 
quotidianis et singularibus maximisque donariis tuorum 
beneficiorum me sine intermissione nutrivisti, et quasi 
filium tuum parvulum tenellum uberibus tuæ consola- 
tionis lactasti et confortasti me. Ut enim tibi totus servi- 
rem, omnia quxcumque fecisti, in meum servitium tra- 
didisti. 
XX 


Quod omnia serviunt homini ut homo serviat Creatori. 


Omnia sub pedibus hominum subjecisti, ut solus homo 
totus tibi subjiceretur; et ut tuus esset totus homo, super 
omnia tua dominatus est homo. Exteriora nempe pro 
corpore cuncta creasti, ipsum vero corpus pro anima , 
animam vero pro te; ut tibi soli vacaret, et te solum 
amaret, possidens te ad solatium , inferiora vero omnia 
ad servitium. Quidquid enim cœli ambitu continetur , 
inferius ab anima humana est, quæ facta est ut summum 
bonum superius possideret , cujus possessione beata 
fieret; cui si adhæserit, cunctarum mutabilitatum infe- 
riorum necessitudines supergrediens, illius summ ma- 
jestatis, cujus &emulatur speciem, æternitate immortalita- 
tis cum serenitate gaudebit. Tunc vero illis bonis optimis 

fruetur in domo Domini , quorum comparatione cuncta 
qua hic cernimus, velut nihilum computantur. Illa 
sunt qua oculus non vidit, nec auris audivit , nec in cor 
hominis ascenderunt , qux priparavit Deus diligentibus 
se. Et hic quidem, Domine, daturus es animw. His 
etiam quotidie lwetificas animas servorum tuorum, qui 
amas animas. Quid "miror hx*c, Domine Deus meus? 
Imaginem quippe tuam honorificas, et similitudinem 
tuam ad quam creat: sunt. Nam et corpori nostro, licet 
adhuc corruptibili et ignobili, ut videret , dedisti clarita- 
tem coli per manum ministrorum tuorum indefesso- 
rum , solis et lunc, qui precepto tuo jugiter die ac nocte 
deserviunt filiis tuis ; ut spiraret, largitus es aeris puri- 
tatem; ut audiret , sonorum varietates ; ut odoraret, odo- 
rum suavitates; ut gustaret, saporum qualitates ; ut 
contrectaret, dedisti corpulentorum omnium grossitates. 
Adjumenta suis necessitatibus dedisti jumenta ; volucres 
quoque coeli et pisces maris, et fructus terr: ad reficien- 
dum impendisti. Medicinas de terra propter singulas 
quasque suas corruptelas creasti , singula solatia singulis 
malis obviantia præparasti, quoniam es misericors et 
miserator , et novisti figmentum nostrum figulus noster, 
et nos omnes quasi lutum in manu tua. 


XXI 
Ex bonis temporalibus colligitur magnitudo coelestium. 


En aperitur mihi misericordia tua magna; lumine tuo 

illustra , quaeso , magis adhuc, ut mihi magis aperiatur. 
Nam ex his minimis tua magna, et ex his visibilibus tua 
invisibilia comprehendimus , Domine Deus sancte, et 
bone Creator noster. Si enim, mi Domine, pro hoc cor- 
pore ignobili et corruptibili tam magna et innumera 
beneficia praestas a ccelo et aere, a terra et mari, luce et 
tenebris, calore et umbra, rore et imbre, ventis et plu- 
viis, volucribus et piscibus , bestiis et arboribus, et mul- 
tiplicitate herbarum et germinum terra, et cunctarum 
creaturarum tuarum ministerio nobis successive per sua 
tempora ministrantium , ut alleves fastidium; qualia, 
quieso, et quam magna et innumerabilia erunt illa bona, 
quie præparasti diligentibus te, in illa coeli patria, ubi te 
videbimus facie ad faciem? Si tanta facis nobis in car- 
cere, quid ages in palatio? Magna et innumerabilia sunt 
opera tua, Domine rex coelorum. Cum sint hzc omnia 
valde bona et delectabilia, quæ bonis pariter malisque 
communia tradidisti; qualia futura sunt illa, quz solis 
bonis recondidisti? Si tam innumera et varia dona tua, 
qua nunc amicis pariter tribuis et inimicis; quam 
magna et innumerabilia, quam dulcia et delectabilia , 
quae solis tuis es largiturus amicis? Si tanta solatia in hac 
die lacrymarum; quanta conferes in die nuptiarum? Si 
tanta delectabilia continet carcer; quanta , quæso , con- 
tinet patria? Oculus non vidit, Deus, absque te, quæ præ- 
parasti diligentibus te. Secundum enim magnam multi- 
tudinem magnificentiæ tux est etiam multitudo magna 
dulcedinis tuæ, quam abscondisti timentibus te. Magnus 

enim tu es, Domine Deus meus, et immensus, nec est 
finis magnitudinis tuæ, nec est numerus sapienti; tu, 
nec est mensura benignitatis tuæ, nec est finis, nec 
numerus, nec mensura retributionis tu» : sed sicut. 
magnus es tu, ita magna sunt donaria tua, quoniam tu 
ipse premium et donum omnium legitimorum tuorum 
pugnatorum. 


XXII 


Consolatio æterna non est speranda cum præsenti. Dulcedo Dei 

demulcet amaritudinem mundi. 

Hæc sunt beneficia magna tua, Domine Deus meus, 
sanctificator sanctorum tuorum , quibus repleturus es 
inopiam esurientium filiorum tuorum ; quoniam factus 
es spes desperatorum, consolatio desolatorum : tu corona 
Spei, quæ ornata est gloria, preparata vincentibus; tu 
famelicorum satietas eterna, danda esurientibus; tu con- 
solatio sempiterna , qui solis illis te tribuis, qui consola- 
tionem hujus mundi pro tua consolatione contemnunt. 
Nam qui hic consolantur, indigni tua consolatione 
habentur. Sed qui hic cruciantur, a te consolantur : et 
qui participant passionibus, participant et consolatio- 
nibus. Nemo enim potest in utroque sæculo consolari, 
nec potest quis hic et in futuro gaudere; sed unum 
necesse est ut perdat, qui altum voluerit possidere. Hac 
ubi considero, Domine consolator meus, renuo consolari 
animam meam, ut digna habeatur tuis consolationibus 
æternis: quia justum est ut amittat te, quicumque in 

aliquo alio magis consolari eligit quam in te. Et obsecro, 
summa veritas, te per te, non permittas me in aliqua 
consolatione vana consolari quam in te; sed omnia mihi 
peto ut amarescant; ut tu solus dulcis appareas animae 
mew, qui es dulcedo inzstimabilis, per quam cuncta 
amara dulcorantur; tua enim dulcedo Stephano lapides 
torrentis dulcoravit : tua dulcedo craticulam Laurentio 
dulcem fecit. Pro tua dulcedine ibant Apostoli gaudentes 
a conspectu concilii, quoniam digni habiti sunt pro 
nomine Jesu contumeliam pati ; ibat Andrzas securus ad 
crucem et gaudens, quoniam ad tuam dulcedinem pro- 
perabat; hzc tua dulcedo ipsos Apostolorum principes 
sic replevit, ut pro ipsa crucis patibulum unus eligeret , 
alter quoque caput ferienti gladio supponere non time- 
reí; pro hac emenda Bartholomeus propriam pellem 
dedit; pro hac quoque gustanda veneni poculum intre- 
pidus Joannes potavit. Hanc ut gustavit Petrus, omnium 
inferiorum oblitus clamavit quasi ebrius, dicens, Do- 
mine, bonum est nos hic esse, faciamus hic tria taber- 
nacula : hic moremur, te contemplemur, quia nullo alio 
indigemus; sufficit nobis, Domine, videre te, sufficit, 
inquit, tanta dulcedine satiari. Unam enim stillam dul- 
cedinis iste gustavit, et omnem aliam fastidivit dulcedi- 
nem ; quid putas dixisset, si magnam illam multitudinem 
dulcedinis divinitatis tux gustasset, quam abscondisti 
diligentibus te? Hanc tuam dulcedinem ineffabilem et 
illa gustaverat virgo , de qua legimus, quod lætissime et 
glorianter ibat ad carcerem , et quasi ad epulas invitata. 

Hanc, ut reor, et ipse gustaverat, qui dicebat, quam 
magna multitudo dulcedinis tux», Domine, quam abscon- 
disti timentibus te! Quique monebat , Gustate et videte, 
quoniam suavis est Dominus. Hæc est illa beatitudo, 
Domine Deus noster, quam exspectamus daturum te 
nobis; pro qua tibi, Domine, continue militamus, pro 
qua mortificamur tota die, ut in tua vita vivamus. 


XXIII 


Aspiratio ad fruitionem Dei. Non obtinetur nisi ex dono Dei. 


Tu autem exspectatio Israel, Domine, desiderium ad 
quod suspirat quotidie cor nostrum, festina, ne tarda- 
veris. Surge, propera , et veni, ut educas nos de isto car- 
cere ad confitendum nomini tuo, ut gloriemur in lumine 
tuo. Aperi aures tuas clamoribus lacrymarum pupillo- 
rum tuorum, qui clamant ad te: Pater noster, da nobis 
hodie panem nostrum quotidianum, in cujus fortitudine 
ambulemus die àc nocte, usquequo perveniamus ad 
montem tuum Oreb. Et ego parvulus inter parvulos 
famili: tu: , Deus pater et virtus mea, quando veniam, 
et apparebo ante faciem tuam; ut qui nunc tibi confiteor 
ad tempus, ex tunc confitear tibi in &ternum? Beatus 
ero si fuero admissus ad videndum claritatem tuam. 
Quis mihi hoc tribuat, ut ad hoc venire permittas me? 
Scio, Domine, scio et confiteor me indignum ut intrem 
sub tectum tuum : sed fac propter honorem tuum , et 
ne confundas in te sperantem servum tuum. Et quis 

intrabit in sanctuarium tuum ad considerandas potentias 
tuas, nisi tu aperias? Quis autem aperiet, si tu clauseris ? 
Si enim dextruxeris, nemo est qui zdificet; et si inclu- 
seris hominem, nemo est qui aperiat. Si continueris 
aquas, omnia siccabuntur ; et si emiseris eas, subvertent 
terram. Si omnia quicumque fecisti, ad nihilum redi- 
gas, quis contradicet tibi? Porro sempiterna bonitas 
misericordie tuc, qua voluisti et fecisti omnia quæ- 
cumque voluisti. Tu nos fecisti , fabricator mundi, rege 
nos; tu nos creasti, ne spernas nos, quia opera tua 
sumus.'Et quidem, Domine Deus noster, nos lutum et 
vermiculi non valemus in tuas :eternitates intrare, nisi 
tu induxeris qui de nihilo cuncta creasti. 


XXIV 


Quod nihil sine Dei gratia possimus. 


Ego autem opus manuum tuarum confiteor tibi in 
timore tuo, quia non in arcu meo sperabo, et gladius 
meus non salvabit me, sed dextera tua et brachium tuum 
et illuminatio vultus tui. Alioquin desperarem, nisi quia 
spes mea es tu qui creasti me, et non derelinques me, 
quoniam non derelinquis sperantes in te. Tu quippe es , 
Domine Deus noster , suavis et mitis, patiens et in mise- 
ricordia disponens omnia. Et nos si peccaverimus, tui 
sumus : etsi non peccaverimus,, scimus quoniam apud 
te sumus computati. Nos folium universi, et vanitas 
omnis homo vivens , et ventus est vita nostra super ter- 

ram : ne irascaris si cadimus pupilli tui, quoniam tu 
nosti figmentum nostrum, Domine Deus noster. Num , 
Deus inæstimabilis fortitudinis, contra folium quod vento 
rapitur ostendere vis potentiam tuam, et stipulam siccam 
persequi? Num damnabis , rex Israel eterne, num dam- 
nabis pulicem unum ? Audivimus de misericordia tua , 
Domine , quoniam tu mortem non facis, nec lætaris in 
perditione morientium. Propter te oramus te, ne perniit- 
tas dominari quod non fecisti huic creature tuæ quam 
fecisti. Si doles de perditione ; quid te prohibet, Domine, 
qui omnia potes , ne semper læteris de nostra salvationc? 
Si vis, potes me salvare : ego autem etsi velim non pos- 
sum; tam magna est multitudo miseriarum mearum 
mecum. Velle quippe mihi adjacet , perficere autem non 
invenio. Velle autem quod bonum est non possum , nisi 
tu velis ; nec quod volopossum, nisi tua potentia me con- 
fortet ; et quod possum, aliquando nolo, nisi tua voluntas 
fiat sicut incoelo et in terra; et quod volo et possum, ignoro, 
nisi tua sapientia me illustret. Et si sciam, quandoque no- 
lens , quandoque non valens , imperfecta et vacua transit 
sapientia mea, nisi adjuver a vera sapientia tua. In tua 
autem voluntate cuncta sunt posita, et non est qui possit 
resistere voluntati tuz:e, Domine universorum , principa- 
tum tenens omnis carnis : et quæcumque vis, facis in coelo 
ct in terra, in mari et in omnibus abyssis. In nobis igitur 
fiat voluntas tua, super quibus invocatum est nomen 
tuum; ne pereat hoc nobile plasma tuum , quod creasti 
propter honorem tuum. Et quis est homo natus de mu- 

liere, qui vivatet non videat mortem, et eripiat animam 
suam de manu inferi, nisi tu solus eripias, vita vita- 
lis omnis vitæ, per quem omnia vivunt ? 


XXV 


Qucd voluntas humana sine gratia inefficax sit ad bona opera. 


Ut enim jam tibi confessus sum, laus vitæ mex , Deus 
meus , virtus salutis mex, sperabam aliquando in virtute 
mea, qua tamen non est virtus. Et cum sic volui cur- 
rere ; ubi magis stare credebam , ibi magis cecidi; fac- 
tusque sum magis retro, et non ante ; et quod credebam 
consequi , longius elongavit a me. Sic per multa similia 
vires meas probans cognosco nunc, quia illuminasti me, 
quoniam ubi magis credidi posse per me, minus semper 
ibi potui. Dicebam enim , hoc faciam, illud perficiam ; 
fiebatque post nec hoc, nec illud. Aderat voluntas ? Non 
erat facultas. Aderat facultas ? Non aderat voluntas ; quo- 
niam de meis viribus confidebam. Nunc autem confiteor 
tibi, Domine Deus, Pater coeli et terræ, quia non in 
fortitudine sua roborabitur vir, ut glorietur ante te stulta 
presumptíio omnis carnis. Nec est hominis velle quod 
possit, aut posse quod velit, vel scire quod velit et possit ; 
sed potius a te gressus hominis diriguntur , illorum, in- 
quam, qui non ase, sed a te dirigi se confitentur. Obse- 
cramus itaque viscera misericordic tuæ , velis, Domine, 
salvare quod creasti ; quoniam si vis, potes nos salvare; 
etin tua voluntate virtus est nostra, salutis. 

XXVI 


Spem sublevant jam prestita Dei beneficia. 


Recordare misericordie tux antique , qua nosa prin- 
cipio in benedictionibus tu: dulcedinis przvenisti. Ante- 
quam enim nascerer ego filius ancillee tuæ, Domine spes 
mea ab uberibus matris mec, tu me przvenisti præpa- 
rans mihi semitas, quibus incederem et venirem ad 
gloriam domus tux. Priusquam me formares in utero , 
novisti me : etantequam exirem de vulva , quidquid tibi 
placuit , preordinasti de me. Qus qualia sunt in libro 
tuo de me scripta, in secreto consistorii tui, ego quidem 
ignoro, unde et valde timeo; tu vero nosti; quoniam 
quod ego per successus dierum et temporum hinc ad 
mille annos hujus temporalitatis exspecto , in conspectu 
eeternitatis tuæ jam factum est; et quod futurum est, 
jam factum est. Ego autem stans in hac nocte tenebrosa 
heec ignorans, timor et tremor venerunt super me, dum 
video mihi undique imminere multa pericula , a multis 
quoque hostibus venari, multitudineque innumerarum 
miseriarum in hac vita cireumdatum. Et nisi in tantis 
his malis adforet mihi tuum adminiculum , desperarem. 
Sed spes mihi magna subest de te, mitissime princeps 
Deus meus; et consideratio multitudinis miserationum 
tuarum , quæ apud te sunt , sublevat mentem meam ; et 
pracedentia signa misericordia tux , qui antequam nas- 
cerer pri:venerunt me, et nunc specialiter in me efful- 

serunt , de futuris benignitatis tuze melioribus et perfec- 
tioribus muneribus, qua tuis amicis reservas, spem 
meam admonent , ut in te ketetur, Domine Deus meus, 
ketitia sancta et viva, quæ semper lætificas juventutem 
meam. Dilexisti enim me, unice amor meus , antequam 
diligerem te, et ad imaginem tuam creasti me , omnibus 
creaturis tuis preposuisti me : quam dignitatem tunc 
quidem servo cum noverim te, propter quod fecisti me. 


XXVII 


Quanta Deus prestet homini per Angelos custodes. Unde Dei cum 
homine delicia. 


Insuper facis Angelos tuos spiritus propter me, quibus 
mandasti ut custodiant me in omnibus viis meis, ne forte 
offendam ad lapidem pedem meum. Hi sunt custodes 
super muros tuos nov: Jerusalem, et montes in circuitu 
ejus vigilantes et custodientes vigilias noctis super gre- 
gem tuum, ne quando rapiat ut leo animas nostras, dum 
non est qui redimat, ille antiquus adversarius noster, 
qui quasi leo rugiens semper circuit quærens quem de- 
voret. Hi sunt cives beat: civitatis supernw Jerusalem , 
quae sursum est mater nostra, in ministerium missi prop- 
ter eos qui hereditatem capiunt salutis; ut eos liberent 
ab inimicis suis , et custodiant in omnibus viis suis ; con- 
fortent quoque et moneant, et orationes filiorum tuorum 
offerant in conspectu glori: majestatis tuc. Diligunt 
nempe concives suos , per quos su: ruin: scissuras ins- 

taurari exspectant : ideoque magna cura et vigilanti stu- 
dio adsunt nobis omnibus horis et locis, succurrentes et 
providentes necessitatibus nostris, et solliciti discurrentes 
inter nos et te, Domine , gemitus nostros atque suspiria 
referentes ad te, ut impetrent nobis facilem tux beni- 
gnitatis propitiationem, et referant ad nos desideratam 
tu: gratiæ benedictionem. Ambulant nobiscum in omni- 
bus viis nostris , intrant et exeunt nobiscum , attente con- 
siderantes quam pie , quamque honeste in medio pravae 
nationis conversemur, quantoque studio et desiderio 
quaeramus regnum tuum et justitiam ejus, quantoque 
timore et tremore serviamus et exsultemus tibi, ketitia 
cordis nostri. Adjuvant laborantes , protegunt quiescen- 
tes, hortantur pugnantes , coronant vincentes : congau- 
dent gaudentibus, de te , inquam, gaudentibus ; compa- 
tiuntur patientibus, pro te, inquam , patientibus. Grandis 
est eis cura de nobis, magnus affectus dilectionis eorum 
erga nos; et hoc totum propter honorem tus inæstima- 
bilis charitatis, qua dilexisti nos. Diligunt enim quos tu 
diligis ; custodiunt quos tu custodis; et deserunt quos tu 
deseris. Nec diligunt operantes iniquitatem , quoniam et 
tu odisti omnes operantes iniquitatem , et perdes omnes 
qui loquuntur mendacium. Quoties bene agimus, gau- 
dent Angeli, et tristantur daemones ; quoties vero a bono 
deviamus , diabolum latificamus , et Angelos suo gaudio 
defraudamus : gaudium est enim eis super uno peccatore 
poenitentiam agente , sed diabolo super uno justo pæni- 
tentiam deserente. Da igitur, da Pater, eis semper gau- 


— A30 — : 


dere de nobis , ut el tu per eos semper lauderis in nobis, 
et nos cum cis in unum ovile tuum adducamur ; ut con- 
fiteamur simul nomini sancto tuo , Creator hominum et 
Angelorum. Hoc ipse commemorans coram te, confi- 
teor laudans te, quoniam beneficia tua magna sunt hzc, 
quibus nos honorificasti , dans nobis Angelos tuos spiri- 
tus in ministerium nostrum. Dederas enim quidquid coeli 
ambitu continetur; et quasi parva hoc quo sub coelo 
sunt, nisi adderes et ea quæ sunt super ecelos. Laudent 
te de hoc omnes Angeli tui, confiteantur tibi de hoc 
omnia opera tua, et ipsi sancti tui benedicant tibi. O 
honorificentia nostra, quos nimis honorificans et ditans 
multis muneribus decorasti ! Admirabile est nomen 
tuum, Domine, in universa terra. Quid est enim homo, 
quia magnificas eum, et honorificas eum , et apponis 
erga eum cor tuum ! 


XXVIII 


De pradestinationis ac præscientiæ Dei mysterio. 


Dixisti enim , Veritas antiqua, « Delici:e mec, esse cum 
filiis hominum.» Nonne homo putredo, et filius homi- 
nis vermis? Nonne universa vanitas omnis homo vi- 
vens? Et dignum ducis super hujuscemodi aperire oculos 
tuos, et adducere eum tecum in judicium ! Doce me, 
abyssus profundissima, creatrix sapientia. Qui librasti 
in pondere montes, et colles in statera, et appendisti 
molem terre tribus digitis, suspende molem corpora- 
litatis hujus, quam gero, tribus invisis digitis tuis ad 


te, ut videam et cognoscam , quam admirabilis es in uni- 
versa terra. Lux antiquissima, qu: lucebas ante omnem 
lucem in montibus sanctis æternitatis antiquæ , cui 
nuda et aperta erant omnia, antequam fierent; lux, quse 
odio habes omnem maculam, utpote mundissima et 
immaculatissiima , qua tibi deliciæ cum homine? Quæ 
conventio lucis ad tencbras? Ubi sunt in homine delicias? 
Ubi preeparasti tibi in me dignum sanctuarium majesta- 
tis tu:e , in quod introiens habeas delicias dilectionis tux? 
Mundum enim cœnaculum decet te, mundans virtus , 
quæ nonnisi a mundis cordibus videri potes, multo ma- 
gis nec haberi. In homine autem ubi templum tam 
mundum , ut te suscipiat, qui regis mundum ? Quis po- 
test facere mundum de immundo conceptum semine? 
Nonne tu qui solus es mundus? Ab immundo enim quis 
mundabitur? Nam et secundum legem , quam dedisti 
patribus nostris in igne comburente legem , et in nube 
tegente aquam tenebrosam , quidquid tetigerit immun- 
dus , immundum erit. Omnes autem nos quasi pannus 
menstruatz de massa corrupta et immunda venientes, 
maculam immunditi: nostro, quam celare saltem tibi 
qui omnia vides , non possumus, in frontibus portamus ; 
quare mundi esse non possumus , nisi tu mundaveris, 
qui solus es mundus. Mundas autem de nobis filiis homi- 
num eos in quibus tibi complacuit habitare ; quos ab 
inaccessibilibus profundis secretis judiciorum incompre- 
hensibilium sapientie tuc», semper justorum , licet oc- 
cultorum, sine eorum meritis przdestinasti ante mun- 

dum, vocasti de mundo, justificasti in mundo, et magni- 
ficas eos post mundum. Non autem omnibus hoc facis , 
quod admirantur tabescentes omnes sapientes terrae. Et 
ego , Domine, hoc considerans expavesco, et obstupesco 
de altitudine divitiarum sapienti: et scienti? tux, ad 
quam ego non pertingo, et incomprehensibilia judicia 
justiti:e tuæ : quoniam ex eodem luto alia quidem facis 
vasa in honorem, alia in contumeliam sempiternam. Quos 
igitur tibi elegisti de multis in templum , ipsos mundas, 
effundens super eos aquam mundam , quorum nomina 
numerumque tu nosti, qui solus numeras multitudinem 
stellarum, et omnibus eis nomina vocas; qui etiam scrip- 
ti sunt in libro vitæ, qui nequaquam perire possunt , 
quibus omnia cooperantur in bonum, etiam ipsa peccata. 
Cum enim cadunt, non colliduntur, quia tu supponis 
manum tuam; custodiens omnia ossa eorum , uf unum 
ex eis non conteratur. Attamen mors peccatorum pessi- 
ma; illorum, inquam , quos antequam faceres ccelum 
et terram, secundum abyssum multam judiciorum tuo- 
rum oceultorum , semper autem justorum, præscivisti 
ad mortem æternam ; quorum dinumeratio nominum et 
meritorum apud te est, qui numerum arenae maris 
dinumerasti, et dimensus es profundum abyssi, quos 
reliquisti in immunditiis suis, quibus omnia cooperantur 
in malum , et ipsa etiam oratio vertitur in peccatum ; ut 
si etiam usque ad coelos ascenderint , et caput eorum 
nubes tetigerit, et inter sidera coeli collocaverint nidum 
suum , quasi sterquilinium in fine perdantur. 

PEUX 


De altitudine judiciorum Dei. 


Magna sunt hzc judicia tua , Domine Deus, judex juste 
et fortis, qui judicas :quitatem et inscrutabilia et pro- 
funda : qui cum considero , contremiscunt omnia ossa 
mea, quoniam non securatur homo vivens super ter- 
ram : ut serviamus tibi pie et caste cunctis diebus vitæ 
nostre in timore, et exsultemus tibi cum tremore ; ut 
non sit servitium sine timore , neque gaudium sine tre- 
more , et non glorietur accinctus æque ut discinctus , 
neque glorietur ante te omnis caro, sed pavescat et con- 
tremiscat a facie tua, cum ignoret homo utrum amore 
an odio dignus sit; sed in futurum omnia reservantur 
incerta. Vidimus enim multos , Domine , et audivimus a 
patribus nostris ( quod utique sine magno tremore non 
recolo, sine multo timore non confiteor), ascendisse pri- 
mitus quidem usque ad celos, et inter sidera nidum 
suum collocasse; postmodum autem cecidisse usque ad 
abyssos , et animas eorum in malis obstupuisse. Vidimus 
stellas de ccelo cecidisse ab impetu ferientis caudæ draco- 
nis, et eos qui jacebant in pulvere terrz , a facie suble- 
vantis manus tux, Domine , mirabiliter ascendisse. Vidi- 
mus vivos morientes, et mortuos a morte surgentes ; et 
eos qui inter filios Dei ambulabant, in medio lapidum 
ignitorum quasi lutum ad nihilum defluxisse. Vidimus 
lucem obtenebrasse, et de tenebris lucem processisse , 

quia publicani et meretrices præcedunt incolas in regno 
celorum; filii autem regni ejicientur in tenebras exte- 
riores. Quare autem ista omnia, nisi quia in montem 
illum ascenderunt , in quem primus ascendit Angelus, et 
descendit diabolus? Quos autem predestinasti , ipsos et 
vocasti , et sanctificasti, et mundasti, ut dignum habita- 
culum sint tuæ majestatis; cum quibus et in quibus sunt 
tibi delici: sancte et munda, in quibus tu delectaris, et 
l;etificas juventutem eorum, habitans cum eis in medio 
eorum , ut ipsi templum sanctum tuum sint, quod ma- 
gn: dignitatis commendatio est humanitatis nostra. 


XXX 


Anima humana unde, quid sit et quo beata. 


Anima enim quam creasti non de te , sed per Verbum 
iuum; non ex qualibet elementorum materia, sed ex 
nihilo; quæ quidem rationalis, intellectualis , spiritua- 
lis, semper vivens, semper in motu, quam signasti lu- 
mine vultus tui, et consecrasti virtute lavaeri tui : ita 
facta est capax majestatis tuze , quod a te solo , et a nullo 
alio possit impleri. Cum autem te habet , plenum est de- 
siderium ejus ; et jam nihil aliud quod desideretur exte- 
rius, restat. Dum autem aliquid exterius desiderat , 
manifestum est quod te non habet interius; quo habito 
nihil est quod desideretur. Cum enim sis summum et 
omne bonum ; non habet quod desideret amplius, si pos- 
sidet omne bonum. Quod si non desiderat omne bonum, 

restat ut desideret aliquid quod non est omne bonum : 
ergo nec summum bonum , ergo nec Deuni , sed potius 
creaturam. Cum autem creaturam desiderat , continuam 
famem habet; quia licet quod desiderat de creaturis , 
adipiscatur, vacua tamen remanet , quia nihil est quod 
eam impleat nisi tu, ad cujus imaginem est creata. Im- 
ples autem tu eos, qui nihil aliud desiderant preter te ; 
et facis eos dignos te , sanctos , beatos , immaculatos , et 
amicos Dei; qui omnia reputant ut stercora, ut lucrifa- 
ciant te solum. Hec est beatitudo quam homini contu- 
listi ; hic honor quo eum inter omnes creaturas, sed et 


super omnes honorificasti, ut sit admirabile nomen tuum 
in aniversa terra. 


XXXI 


Ubi Deus habitet. Quod per sensus non inveniatur Deus. Quid Deum 
quarendo quaramus. Creaturarum de Deo testimonium. Qui ab 
homine ad Dei notitiam ascendatur. Deus sibi soli notus. Quatenus 
homini innotescat. 


Ecce Domine Deus meus summe , omnipotentissime, 
inveni locum ubi tu habitas : quia in anima quam 
creasti ad imaginem et similitudinem tuam, quæ te 
solum quærit et desiderat ; quia non in illa qua te non 
quærit nec desiderat. Ego erravi sicut ovis quz periit, 
quærens te exterius, qui es interius; et multum laboravi 
quaerens te extra me, et tu habitas in me , si tamen ego 
desiderem te. Circuivi vicos et plateas civitatis hujus 
mundi querens te; et non inveni, quia male quaerebam 

foris, quod erat intus. Misi nuntios meos omnes sensus 
exteriores, ut quærerem te;et non inveni, quia male 
quarebam. Video enim, lux mea Deus qui illuminasti 
me, quia male te per illos quærebam ; quia tu es intus, 
el tamen ipsi unde intraveris nesciverunt. Nam oculi 
dicunt, si coloratus non fuit, per nos non intravit; aures 
dicunt, si sonitum non fecit, per nos non transivit; nasus 
dicit, si non oluit, per me non venit; gustus dicit, si 
non sapuit, per me non introivit; tactus etiam addit, si 
corpolentus non est, nihil me de hac re interroges. Non 
ista sunt in te, Deus meus. Non enim speciem corporis , 
nec decus temporis, nec candorem lucis vel colorem , 
non dulces melodiarum cantus et quacumque dulce 
sonantia, non florum et unguentorum vel aromatum 
odores, non mella vel manna gustui delectabilia , non 
cetera quique ad tangendum vel amplexandum ama- 
bilia, nec omnia alia sensibus his subjecta quadro, cum 
Deum meum quzro. Absit ut ista crediderim Deum 
meum quas etiam a brutalium sensibus comprehen- 
duntur. Et tamen cum Deum meum quaro, quaro nihi- 
lominus quamdam lucem super omnem lucem, quam 
non capit oculus; quamdam vocem super omnem 
vocem, quam non capit auris; quemdam odorem super 
omnem odorem , quem non capit naris; quemdam dul- 
corem super omnem dulcorem, quem non sapit gustus ; 
quemdam amplexum super omnem amplexum, quem 
non tangit tactus exterioris hominis mei. Ista lux fulget, 
ubi locus non capit ; ista vox sonat, ubi tempus non rapit ; 

odor iste redolet, ubi flatus non spargit ; sapor iste sapit, 
ubi non est edacitas; amplexus iste tangitur, ubi non 
divellitur. Hic est Deus meus, et non æstimabitur alius ad 
illum; hoc quiro cum Deum meum quaro. Sero te 
amavi, pulchritudo tam antiqua et tam nova; sero te 
amavi : et tu intus eras, et ego foris; etibi te quaerebam, 
et in ista formosa quæ fecisti deformis irruebam. Mecum 
eras, et ego tecum non eram. Ea me tenebant longe a te, 
quai esse non poterant nisi in te. Circumibam enim 
omnia quzrens te, et propter omnia derelinquens me. 
Interrogavi terram si esset Deus meus, et dixit mihi 
quod non; et omnia qus in ea sunt, hoc idem confessa 
sunt. Interrogavi mare et abyssos , et reptilia qua in eis 
sunt; et responderunt : Non sumus Deus tuus; quare 
super nos eum. Interrogavi flebiles auras; et inquit uni- 
versus aer cum omnibus incolis suis : Fallitur Anaxi- 
menes; non sum ego Deus tuus. Interrogavi coelum, 
solem , lunam , et stellas : Neque nos sumus Deus tuus, 
inquiunt. Et dixi omnibus qua circumstant fores carnis 
mes : Dixistis mihi de Deo meo quod vos non estis; dicite 
mihi de illo aliquid. Et exclamaverunt omnes voce 
grandi, Ipse fecit nos. Interrogavi proinde mundi molem, 
Dic mihi si es Deus meus, annon : et respondit voce 
forti, Non sum, inquit, ego; sed per ipsum sum ego; 
quem quæris in me, ipse fecit me ; super me quare qui 
regit me, qui fecit et te. Interrogatio creaturarum , pro- 
funda consideratio ipsarum ; responsio earum , attestatio 
ipsarum de Deo, quoniam omnia clamant, Deus nos 

fecit: quoniam , ut ait Apostolus, « invisibilia Dei per ea 
qua facta sunt, a creatura mundi intellecta conspiciun- 
tur. » 

Et redii ad me, et intravi in me; et aio ad me, tu quis 
es? Et respondi mihi, Homo rationalis, mortalis. Et 
incœpi discutere quid hoc esset : et dixi, Unde hoc tale 
animal, Deus meus? unde nisi abs te? Tu fecisti me, et 
non ego ipse me. Quid tu? Tu per quem vivo ego, tu per 
quem vivunt omnia. Quid tu? Tu, Domine, Deus verus et 
solus, omnipotens et æternus, incomprehensibilis et 
immensus, qui semper vivis et nihil moritur in te, 
immortalis , habitans ceternitatem , mirabilis oculis An- 
gelorum, inenarrabilis, imperscrutabilis et innomina- 
bilis; Deus unus et verus, terribilis et fortis ; nesciens 
principium neque finem, principium omnium atque 
finis, qui es ante primordia seculorum , et ante omnes 
seculorum origines. Tu es Deus et Dominus omnium 
quz creasti; et apud te omnium stabilium stant caus, 
et omnium mutabilium apud te immutabiles manent 
origines, et omnium rationabilium et irrationabilium 
atque temporalium sempiterne vivunt rationes. Dic 
mihi supplici servo tuo, Deus meus, dic misericors 
misero tuo, dic, quaeso per miserationes tuàs; unde hoc 
tale animal, nisi abs te, Deus? An quisquam sese faciendi 
erit artifex? An aliunde quam a te trahitur esse et 
vivere? Nonne tu es summum esse, a quo est omne 
esse? Quidquid enim est,a te est, quia sine te nihil est. 
Nonne tu es fons vite, a quo fluit omnis vita? Quidquid 


— 439 — 


enim vivit, per te vivit, quia sine te nihil vivit. Tu ergo, 
Domine , omnia fecisti. Quæro, quis fecit me? Tu, Do- 
mine, fecisti me, sine quo factum est nihil. Tu factor 
meus, ego opus tuum. Gratias tibi ago, Domine Deus 
meus, per quem vivo ego, et per quem omnia vivunt, 
quoniam fecisti me ; gratias tibi, plasmator meus , quia 
manus tue fecerunt me et plasmaverunt me; gratias 
tibi, lux mea , quoniam illuminasti me, et inveni me. 
Ubi inveni me, ibi cognovi me ; ubi inveni te, ibi cognovi 
te; ubi autem cognovi te, ibi illuminasti me. Gratias 
tibi, lux mea, quoniam illuminasti me. 

Quid est quod dixi, cognovi te? Nonne tu es Deus 
incomprehensibilis et immensus, Rex regum et Dominus 
dominantium, qui solus habes immortalitatem et lucem 
habitas inaccessibilem, quem nullus hominum vidit, sed 
nec videre potest? Nonne tu es Deus absconditus et 
imperscrutabilis majestatis, solus tui ipsius maximus 
cognitor et mirabilis contemplator? Quis ergo cognovit 
quod nunquam vidit? Dixit enim veritas tua, «non vide- 
bit me homo, et vivet; » dixit et preco tuus per veri- 
latem tuam, « Deum nemo vidit unquam. » Quis ergo 
cognovit quod nunquam vidit? Dixit etiam veritas tua, 
«nemo novit Filium nisi Pater, neque Patrem quis novit 
nisi Filius. » Sola Trinitas tua soli sibi integre nota est, 
que exsuperat omnem sensum. Quid est ergo quod dixi, 
homo vanitati similis quia cognovi te? Quis enim cogno- 
vit te, nisi tu te? Tu quippe solus Deus omnipotens, 
superlaudabilis , et supergloriosus, et superexaltatus, et 

superaltissimus, et superessentialis in sanctissimis et 
divinissimis eloquiis nominaris; quoniam super omnem 
essentiam intelligibilem sive intellectualem atque sensi- 
bilem, et super omne nomen quod nominatur, non 
solum in hoc szculo, sed etiam in futuro, superessentia- 
liter et superintelligibiliter esse dignosceris; quoniam 
superessentiali et occulta divinitate, super omnem ratio- 
nem, intellectum et essentiam inaccessibiliter et imper- 
scrutabiliter habitas in teipso, ubi lux inaccessibilis, et 
lumen imperscrutabile, et incomprehensibile, et ine- 
narrabile, ad quod non attingit aliquod Iumen, quoniam 
incontemplabile, et invisibile, et superrationale, et super- 
intelligibile , et superinaccessibile, et superincommu- 
nicabile creditur, quod nullus unquam Angelorum vel 
hominum vidit, sed nec videre potest. Hoc est coelum 
tuum, Domine, colum celans superarcanum, et su- 
perintelligibile, et superrationale, et superessentiale 
lumen, de quo dicitur, Colum celi Domino. Colum 
cœli, cui terra est omne coelum , quia supermirabiliter 
superexaltatum est super omne celum, ad quod terra 
est etiam ipsum empyreum calum : hoc est ccelum coeli 
Domino, quia nulli nisi Domino. Ad quod nemo ascendit 
nisi qui de colo descendit, quia nenio novit Patrem, nisi 
Filius et eorum Spiritus : et nemo novit Filium nisi 
Pater et eorum Spiritus. Soli quidem tibi soli, Trinitas, 
integre nota es , Trinitas sancta, Trinitas supermirabilis, 
et superinenarrabilis, et superinscrutabilis, et superinac- 
cessibilis, et superincomprehensibilis, et superintelligi- 

bilis, et superessentialis, superessentialiter exsuperans 
omnem sensum, omnem rationem, omnem intellectum, 
omnem intelligentiam, omnem essentiam supercoeles- 
tium animorum : quam neque dicere , neque cogitare , 
neque intelligere, neque cognoscere possibile est , etiam 
oculis Angelorum. Unde ergo cognovi te, Domine Deus 
altissimus super omnem terram , super omne colum, 
quem neque Cherubim perfecte cognoscunt neque Sera- 
phim; sed alis contemplationum suarum velatur facies 
sedentis super solium excelsum et elevatum, clamantes 
et dicentes, « Sanctus , sanctus , sanctus Dominus Deus 
exercituum, plena est omnis terra gloria ejus; » et expa- 
vit Propheta, et dixit, « Væ mihi quia tacui, quia vir 
pollutus labiis ego sum : » et expavit cor meum, et dixi : 
Ve mihi quia non tacui, quia vir pollutus labiis ego 
sum : sed dixi, Cognovi te. Verumtamen , Domine , væ 
tacentibus de te, quoniam loquaces muti fiunt sine te. 
Et ego non tacebo, quoniam fecisti me , et illuminasti 
me; et inveni me, et cognovi me, et inveni te et cognovi 
te, quoniam illuminasti me. 

Sed qualiter cognovi te? Cognovi te in te. Cognovi te 
non sicut tibi es, sed cognovi te sicut mihi es;et hoc 
non sine te, sed in te, quia tu es lux quz illuminasti 
me. Sicut tibi es, soli tibi cognitus es: sicut mihi es, 
secundum gratiam tuam et mihi cognitus es. Sed quid 
mihi es? Dic mihi misericors misero tuo, dic mihi per 
miserationes tuas, quid mihi es? Dicanimæ me, «Salus 
tua ego sum.» Noli abscondere a me faciem tuam, ne 

moriar. Sine me loqui apud misericordiam tuam, me 
terram et cinerem , sine me loqui apud misericordiam 
tuam, quoniam misericordia tua magna est super me. 
Loquar ad Deum meum, cum sim pulvis et cinis. Dic 
mihi supplici tuo, dic misericors misero tuo, dic per 
miserationes tuas, quid mihi es? Et intonasti desuper 
voce grandi in interiorem aurem cordis mei, et rupisti 
surditatem meam, et audivi vocem tuam, et illumi- 
nasti czecitatem meam, et vidi lucem tuam , et cognovi 
quoniam Deus meus es. Propterea dixi quod cognovi te ; 
cognovi te, quoniam Deus meus es; cognovi te solum 
verum Deum, et quem misisti Jesum Christum. Erat 
enim tempus quando non cognoscebam te. Væ tempori 
illi quando non cognoscebam te ! Væ cæcitati illi quando 
non videbam te! Væ surditati illi quando non audiebam 
te ! Cæcus et surdus, per formosa quz fecisti deformis 
irruebam: et mecum eras et tecum non eram ; et ea me 
tenebant longe a te, qui non essent nisi essent in te. 
Illuminasti me, lux; et vidi te, et amavi te; nemo 
quippe te amat, nisi qui te videt ; et nemo te videt, nisi 
qui te amat. Sero te amavi, pulchritudo tam antiqua ; 
sero te amavi. Væ tempori illi quando non amavi te! 


XXXI 


Quod tenebra a nobis, a Deo lux nostra. Gratiarum actio ob fugatas 
tenebras et impertitam lucem. 


Quis similis tibi in Diis, Domine? Quis similis tibi , 
magnificus in sanctitate, terribilis atque laudabilis et 

faciens mirabilia? Sero te cognovi, lumen verum ; sero 
te cognovi: erat autem nubes magna et tenebrosa ante 
oculos vanitatis mex , ita ut videre non possem solem 
justitiæ et lumen veritatis. Involvebar in tenebris filius 
tenebrarum , tenebras meas amabam , quia lumen non 
cognoscebam ; cæcus eram, cæcitatem amabam, et ad 
tenebras per tenebras ambulabam. Quis inde me eduxit 
ubi eram homo caecus in tenebris et umbra mortis? 
Quis accepit manum meam , ut inde me educeret? Quis 
est illuminator meus? Non quærebam eum, ipse quæ- 
sivit me: non invocabam eum , et ipse vocavit me. Quis 
est ille? Tu, Domine Deus meus, misericors et miserator, 
Pater misericordiarum et Deus totius consolationis; tu, 
sancte Deus meus, quem confiteor toto corde meo, gra- 
tias agens nomini tuo. Non te quierebam , tu me quæsi- 
visti ; non te invocabam , tu me vocasti. Vocasti me no- 
mine tuo, intonasti desuper voce grandi in interiorem 
aurem cordis mei , Fiat lux ; et facta est lux , et descendit 
lux magna , et liquefacta est nubes tenebrosa , qua: ope- 
ruerat oculos meos. Et levavi oculos meos; et vidi lucem 
tuam , et cognovi vocem tuam : et dixi, Vere, Domine, 
tu es Deus meus, et eduxisti me de tenebris et umbra 
mortis , et vocasti me in admirabile lumen tuum ; et ecce 
video. Gratias tibi, Deus meus, ecce video; gratias tibi , 
illuminator meus. Et conversus sum, et vidi tenebras 
meas in quibus fueram; et contremui, et expavi: et 
dixi, Væ! væ tenebris meis in quibus jacui ; væ! væ cæci- 
tati illi in qua videre non poteram lumen coeli! Væ præ- 

terite ignoranti& , quando non cognoscebam te, Do- 
mine. Gratias tibi, illuminator et liberator meus, quo- 
niam illuminasti me et cognovi te. Sero cognovi te, ve- 
ritas antiqua; sero te cognovi, veritas zeterna. Et tu eras 
in lumine, et ego in tenebris, et non cognoscebam te; 
quia illuminari non poteram sine te, et non est lux 
extra te. 


XXXIII 


Dei summa majestas. Lucis amplioris postulatio. 


Sancte sanctorum, Deus inæstimabilis majestatis, Deus 
Deorum et Dominus dominorum, mirabilis, inenarrabilis, 
inexcogitabilis, quem tremunt in colo angelicæ Potes- 
tates, quem adorant Dominationes et Throni, et omnes 
Virtutes pavent à conspectu tuo, cujus potentiæ et sapien- 
tiæ non est numerus , qui fundasti mundum super nihi- 
lum, et mare colligasti in aere quasi in utre ; omnipoten- 
lissime, sanctissime, fortissime, Deus spirituum uni- 
verse carnis, a cujus conspectu fugit collum et terra, 
ad cujus nutum omnia se subjiciunt elementa: te ado- 
rent et glorificent omnes creature tux. Et ego filius 
ancile tuse per fidem tuam flecto cervicem cordis 
mei sub pedibus majestatis tux, gratias agens quo- 
niam dignatus es per tuam misericordiam illuminare 
me. Lumen verum, lumen sanctum, lumen delectabile, 
lumen admirabile, lumen superlaudabile, quod illu- 
minas omnem hominem venientem in hunc mundum, 
et etiam oculos Angelorum, ecce video; gratias ago. 


— 445 — 


Ecce video lumen coli , interlucet oculis mentis meæ ra- 
dius desuper a facie luminis tui , et lzetificat omnia ossa 
mea. O si perficeretur in me! Auge, quaso, luminis 
auctor, auge, quæso, quod interlucet in me ; dilatetur, 
obsecro , dilatetur ex te. Quid est hoc quod sentio? Quis 
est ignis qui calefacit cor meum? Quae est lux qua irra- 
diat cor meum? O ignis qui semper ardes , et nunquam 
extingueris, accende me! o lux quz semper luces et nun- 
quam offuscaris , illumina me! o utinam arderem ex te! 
ignis sancte , quam dulciter ardes , quam secrete luces, 
quam desideranter aduris! Væ his qui non ardent ex te, 
væ illis qui non illuminantur ex te, o lumen veridicum, 
illuminans omnem mundum, cujus lux implet mundum ! 
Væ ceecis oculis qui te non vident, sol illuminans coelum 
et terram ; væ caligantibus oculis qui te videre non pos- 
sunt; væ avertentibus oculos, ut non videant veritatem ; 
et non avertentibus, ut non videant vanitatem ! Nequeunt 
enim oculi tenebris assueti summw veritatis radios intueri, 
nec sciunt de lumine aliquid æstimare, quorum est in 
tenebris habitatio. Tenebras vident, tenebras diligunt, 
tenebras approbant; de tenebris euntes in tenebras, nes- 
ciunt ubi corruant miseri, nesciunt quid amittunt ; mise- 
riores utique qui et sciunt quid amittunt, qui cadunt aper- 
tis oculis, et descendunt in infernum viventes. O lux bea- 
tissima, quas non nisi a purgatissimis oculis videri potes! 
«Beati mundo corde, quoniam ipsi Deum videbunt. » 
Munda me , mundans virtus, sana oculos meos, ut sanis 
te contempler oculis, quem non nisi sani oculi intuentur ; 

aufer squamas caliginis antiquæ radiis tu: illuminationis, 
splendor inaccessibilis, ut te videre valeam irreverberatis 
obtutibus , et in lumine tuo videam lumen. Gratias tibi 
ago, lux mea, ecce video. Dilatetur , obsecro, Domine, 
visus meus ex te; revela oculos meos, ut considerem 
mirabilia de lege tua , qui es Deus mirabilis in sanctis 
tuis. Gratias tibi ago, lumen meum, ecce video, video, 
sed per speculum in ænigmalte ; sed quando facie ad fa- 
ciem? Quando veniet dies lætitiæ et exsultationis, in qua 
ingrediar in locum tabernaculi admirabilis usque ad do- 
mum Dei, ut videam videntem me facie ad faciem , et 
satietur desiderium meum ? | 

Dei ardens desiderium. Beatorum quanta felicitas. Miseria exsilii 
nostri, et aspiratio ad patriam. 


Quemadmodum desiderat cervus ad fontes aquarum , 
ita desiderat anima mea ad te, Deus. Sitivit anima mea 
ad Deum fontem vivum, quando veniam et apparebo 
ante faciem Dei mei? O fons vitæ, vena aquarum viven- 
tium, quando veniam ad aquas dulcedinis tuæ de terra 
deserta , invia et inaquosa, ut videam virtutem tuam et 
gloriam tuam, et satiem ex aquis misericordizx tuæ sitim 
meam? Sitio, Domine; fons vit», satia me : sitio , Do- 
mine, sitio Deum vivum. O quando veniam et apparebo, 
Domine, ante faciem tuam! Putasne videbo diem illam, 
diem, inquam, jucunditatis et lætitiæ; diem quam fecit 
Dominus, ut exsultemus et lætemur in ea? O dies præ- 

clara, nesciens vesperum , non habens occasum , in qua 
audiam vocem laudis, vocem exsultationis et confessionis, 
«intra in gaudium Domini tui,» intra in gaudium sem- 
piternum, in domum Domini Dei tui, ubi sunt magna 
et inscrutabilia et mirabilia, quorum non est numerus ; 
intra in gaudium sine tristitia, quod continet eternam 
lætitiam , ubi erit omne bonum , et non erit aliquod ma- 
lum; ubi erit quidquid voles , et non erit quidquid noles ; 
ubi erit vita vitalis, dulcis et amabilis, semperque me- 
morialis ; ubi non erit hostis impugnans, nec ulla ille- 
cebra, sed summa et certa securitas , et secura tranquil- 
litas, et tranquilla jucunditas, et jucunda felicitas, et 
felix :eternitas, et æterna beatitudo , et beata Trinitas , et 
Trinitatis unitas, et unitatis deitas , et deitatis beata visio 
quie est gaudium Domini mei! O gaudium super gau- 
dium, vincens omne gaudium , extra quod non est gau- 
dium, quando intrabo in te, ut videam Dominum meum 
qui habitat in te? Ibo et videbo visionem hanc grandem. 
Quid est quod me detinet? Heu me ! quia incolatus meus 
prolongatus est: Heu me! quandiu dicetur mihi , Ex- 
specta, reexspecta? Et nunc qua est exspectatio mea? 
Nonne tu, Domine? Salvatorem exspectamus Dominum 
Jesum Christum , qui reformabit corpus humilitatis nos- 
træ configuratum corpori claritatis suæ. Exspectamus 
Dominum quando revertatur a nuptiis, ut inducat nos 
ad suas nuptias. Veni, Domine, et noli tardare. Veni, 
Domine Jesu, veni visitare nos in pace, veni et educ 
vinctum hunc de carcere, ut lætemur coram te corde 

perfecto. Veni , Salvator noster, veni, desideratus cunc- 
tis gentibus, ostende faciem tuam , et salvi erimus. Veni, 
lux mea, Redemptor meus, educ de carcere animam 
meam ad confitendum nomini sancto tuo. Quandiu miser 
jactabor in fluctibus mortalitatis mex, clamans ad te, 
Domine , et non exaudis? Audi clamantem , Domine, de 
hoc mari magno , et educ me ad portum felicitatis æter- 
na. 

Felices qui de periculo maris hujus educti ad te Deum 
portum tutissimum pervenire meruerunt! O vere felices, 
qui de pelago ad littus, de exsilio ad patriam , de car- 
cere ad palatium pervenerunt, optata jam quiete beati ; 
quia bravium illud perpetuz gloriz, quod hic per multas 
tribulationes quxsierunt, jam felicijucunditate adepti, læ- 
tantur in perpetuum! O vere beati, o terque quaterque 
beati, qui jam omnium malorum exuti, securi jam de 
sua immarcessibili gloria ad regnum decoris pervenire 
meruerunt! O regnum zternum, regnum omnium sæ- 
culorum, ubi lumen indeficiens, et pax Dei qua exsuperat 
omnem sensum, in qua sanctorum anima requiescunt, et 
lætitia sempiterna super capita eorum: gaudium et exsul- 
tationem obtinebunt, et fugiet dolor et gemitus! O quam 
gloriosum est regnum in quo tecum, Domine, regnant orn- 
nes sancti , amicti lumine sicut vestimento, habentes in 
capite suo coronam de lapide pretioso! O regnum beatitu- 
dinis sempiternz, ubi tu, Domine , spes sanctorum et 
diadema gloriæ , facie ad faciem videris a sanctis, lætifi- 
cans eos undique in pace tua quæ exsuperat omnem sen- 

sum! Ibi gaudium infinitum, lætitia sine tristitia, salus 
sine dolore, vita sine labore, lux sine tenebris, vita sine 
morte, omne bonum sine omni malo. Ibi juventus nun- 
quam senescit, ibi vita terminum nescit, ubi decor nun- 
quam pallescit, ubi amor nunquam tepescit , ubi sanitas 
nunquam marcescit, ubi gaudium nunquam decrescit, 
ubi dolor nunquam sentitur, ubi gemitus nunquam audi- 
tur, ubi triste nihil videtur, ubi letitia semper habetur, 
ubi malum nullum timetur; quoniam ibi summum bo- 
num possidetur, quod est semper videre faciem Domini 
virtutum. Felices igitur qui de naufraga vita presenti ad 
tanta gaudia jam pervenire meruerunt. 

Infelices heu nos et miseri, qui per hujus maris magni 
fluctus procellosasque voragines navem trahimus , igno- 
rantes an ad portum salutis pervenire valeamus. Infelices, 
inquam, quorum est vita in exsilio, via in periculo, 
finis in dubio; nescientes finem nostrum, quia om- 
nia in futurum reservantur incerta , et adhuc in pelagi 
fluctibus versamur, suspirantes ad portum. O patria nos- 
ira, patria secura, a longe te videmus. Ab hoc mari te 
salutamus, ab hac valle ad te suspiramus; et nitimur 
cum lacrymis si quo modo ad te perveniamus. Spes hu- 
mani generis Christe, Deus de Deo, refugium nostrum et 
virtus, cujus lumen a longe inter caliginosas nebulas 
super maris procellas , quasi stelle maris radius oculos 
nostros irradiat , ut dirigamur ad portum, guberna , Do- 
mine , navem nostram tua dextera , clavo crucis tuæ , ne 
pereamus in fluctibus, ne nos demergat tempestas aqua, 

g.i. 29 

neque absorbeat nos profundum ; sed virtute crucis tuze 
trahe nos ab hoc pelagoad te, solamen unicum nostrum, 
quem a longe quasi stellam matutinam et solem justitiz 
vix lacrymantibus oculis in littore ccelestis patri; nos 
exspectantem videmus. En ad te clamamus redempti tui, 
sed et nunc exsules tui, quos pretioso sanguine redemisti. 
Exaudi nos, Deus salutaris noster, spes omnium finium 
terræ et in mari longe: in mari turbulento versamur; 
tu in littore stans aspicis pericula nostra , salvos nos fac 
propter nomen tuum. Da nobis , Domine , inter Scyllam 
et Charibdim ita tenere medium, ut salva navi et mer- 
cibus securi perveniamus ad portum. 


XXXV 


De glorie lumine. Deum videre facie ad faciem quid. Visio hec tota 
beatitudo. Interim Deum unum intendere. 

Cum ergo pervenerimus ad te sapienti; fontem , ad te 
lumen indeficiens, ad te lumen inexstinguibile, ut te non 
jam per speculum in znigmate, sed facie ad faciem videa- 
mus; tunc satiabitur in bonis desiderium nostrum, quia 
nihil erit exterius quod desideretur. Tu, Domine, sum- 
mum bonum , eris premium beatorum , et diadema de- 
coris eorum, et letitia sempiterna super capita eorum, 
pacificans eos intus et extra in pace tua qua exsuperat 
omnem sensum. ibi videbimus, amabimus et laudabi- 
mus. Videbimus in lumine tuo lumen tuum. Quoniam 
apud te est fons vitæ, et in lumine tuo videbimus lumen. 
Quale autem lumen ? Lumen immensum , lumen incor- 

poreum, incomprehensibile , lumen indeficiens, inex- 
stinguibile et inaccessibile , lumen increatum , lumen 
veridicum , quod illuminat oculos Angelorum, quod 
lætificat juventutem sanctorum , quod est lumen lumi- 
num et fons vitæ , quod tu es, Domine , Deus meus. Tu 
es quippe lumen , in cujus lumine videbimus lumen : te 
scilicet in te, in splendore vultus tui , quoniam te videbi- 
mus facie ad faciem. 

Quid est videre facie ad faciem , nisi quod ait Aposto- 
lus, cognoscere sicut et cognitus sum ? Cognoscere Trini- 
tatem tuam , hoc est videre facie ad faciem. Cognoscere 
Patris potentiam , Filii sapientiam, Spiritus Sancti cle. 
mentiam , ipsius summ Trinitatis unam et indivisam 
essentiam , est videre faciem Dei vivi. Hoc est summum 
bonum, gaudium Angelorum atque Spirituum , letitia 
sempiterna , corona decoris , bravium felicitatis, requies 
opulenta , pulchritudo pacis , intimum et æternum gau- 
dium, paradisus Dei, Jerusalem ccelestis, vita beata, 
plenitudo beatitudinis, gaudium æternitatis, pax Dei quze 
exsuperat omnem sensum. Hxc est plena beatitudo et 
tota glorificatio hominis, videre faciem Dei sui, videre 
eum qui fecit eum, qui salvavit eum, qui glorificavit 
eum. Videbit eum cognoscendo, amabit diligendo, lau- 
dabit possidendo. Ipse enim erit hzereditas populi sui, 
populi sanctorum , populi quem redemit. Ipse possessio 
felicitatis eorum , ipse praemium et merces exspectatio- 
nis. Ero , inquit, merces tua magna nimis. Vere, Domi- 
nus Deus meus , magnus es tu nimis super omnes deos , 

et merces tua magna nimis. Magnum enim magna de- 
cent. Neque enim magnus es tu, et parva merces tua : 
sed ut magnus es tu, magna est merces tua; quoniam 
non aliud tu , et aliud merces tua : sed tu ipse magnus 
nimis, tu ipse merces magna nimis, tu ipse coronator 
es et corona, tu ipse promissor es et promissio, tu remu- 
nerator es et munus, tu premiator et premium felicita- 
tis æternæ. Tu ergo coronator es et corona , Deus meus, 
diadema spei mex quae ornata est gloria, lumen lætifi- 
cans , lux renovans , decor adornans , spes mea magna , 
desiderium cordis sanctorum, et desideratus eorum. Visio 
ergo tua tota merces est, totum premium , totum gau- 
dium quod exspectamus. Hec est vita aeterna. « Heec est, 
inquit Sapientia tua, hac est vita æterna, ut cognoscant te 
solum verumDeum, et quem misisti Jesum Christum. Cum 
igitur videbimus te solum Deum, Deum verum, Deum 
vivum, omnipotentem, invisibilem , incircumscriptibi- 
lem, incomprehensibilem, et Filium tuum unigenitum, 
consubstantialem et coæternalem tibi Deum , Dominum 
nostrum Jesum Christum , quem pro salute nostra mi- 
sisti in mundum, in unitate Spiritus Sancti trinum in 
personis, et unum in essentia , Deum sanctum solum , 
extra quem non est Deus; tunc habebimus quod quæri- 
mus, vitam æternam, gloriam sempiternam, quam præ- 
parasti diligentibus te, quam abscondisti timentibus te, 
quam daturus es quærentibus te, quxrentibus faciem 
tuam semper. 

Et tu, Domine Deus meus, formator meus ex utero 

matris mex , quiz me recommendavit manui tui, non 
me permittas amplius ex uno distrahi in inulta : sed 
collige me de exterioribus ad me, de me ad te, ut dicat 
libi semper cor meum, « Exquisivit te facies mea; faciem 
tuam, Domine, requiram,» faciem Domini virtutum , 
in qua sola consistit tota gloria beatorum , quam vi- 
dere vita :terna est, et letitia sempiterna sanctorum. 
Letetur ergo cor meum ut timeat nomen tuum , læte- 
tur cor querentium Dominum, sed multo magis cor 
invenientium. Si enim letitia est in quaerendo, qualis 
lætitia erit in inveniendo? Quæram ergo semper ardenter 
et indesinenter faciem tuam, si quo modo tandem ape- 
riatur mihi ostium et porta justiti:e, ut intrem in gaudium 
Domini mel. Hzc porta Domini , justi intrabunt in eam. 


XXXVI 
Oratio ad Sanctam Trinitatem. 


O tres coæquales et coæternæ personæ, Deus unus 
et verus, Pater et Filius et Spiritus Sanctus, qui solus 
habitas sternitatem et lucem inaccessibilem ; qui fun- 
dasti terram in potentia tua, et regis orbem prudentia; 
sanctus, sanctus, sanctus Dominus Deus Sabaoth , ter- 
ribilis et fortis, justus et misericors , admirabilis , lau- 
dabilis , amabilis; unus Deus, tres persone in una 
essentia ; potentia, sapientia, bonitas, una et indivisa 
Trinitas : aperite mihi clamanti portas justiti:e , et ın- 
gressus in eas confitebor Domino. En ad ostium tuum, 

summe Pater familias, mendicus pulso. Jube aperiri 
pulsanti , qui dixisti, «pulsate et aperietur vobis». Pul- 
sant ad ostium tuum, Pater misericordissime , desideria 
rugientium precordiorum meorum , et clamores lacry- 
marum oculorum meorum. Ante te est omne deside- 
rium meum, et gemitus meus a te non est absconditus. Et 
tu , Domine , non avertas faciem tuam amplius a me, nec 
declines in ira a servo tuo. Pater misericordiarum , audi 
ejulatum pupilli tui, et porrige manum tuam optimam 
adjutricem, ut trahat me de profundis aquarum, et de 
lacu miserie , et de luto fæcis ; ne peream vidente mise- 
ricordia oculorum tuorum, aspiciente clementia viscerum 
tuorum ; sed evadam ad te Dominum Deum meum, ut 
videam divitias regni tui , et intuear faciem tuam semper, 
etlaudem dicam nomini tuo sancto, Domine, qui facis 
mirabilia , qui cor meum lætum facis memoria tua, qui 
illuminas juventutem meam, et non despicis senectutem 
meam , sed jubilare facis omnia ossa mea , et rejuvenes- 
cere facis ut aquilæ canos meos. Omnis gloria, omnis 
laus , omuis virtus, omnis potentia, omnis magnificen- 
tia, omnis beatitudo, omnis clementia sit Deo Patri et 
Filio et Spiritui Sancto. Amen. 


XXXVII 


Laudandi cupidus petit unde digne laudet. In Deum avolat. Angeli 
quam prestent nobis in Deo laudando. Precatio ardens in jugem 
Dei laudem. 


Te decet laus, te decet hymnus, tibi omnes Angeli , 

tibi cceli et universx potestates hymnos dicunt, et laudes 
indesinenter concinunt, utpote creatori creaturz, do- 
mino servi , regi milites : te sanctam et individuam Tri- 
nitatem omnis creatura magnificat, omnis spiritus lau- 
dat. Tibi sancti et humiles corde, tibi spiritus et animae 
justorum, tibi omnes superni cives et cuncti beatorum 
spirituum ordines, gloriam et honorem suppliciter ado- 
rantes concinunt sine fine. Laudant te, Domine, illi su- 
perni cives magnifice et mirabiliter: laudet te homo, 
magna portio creaturc tue. 

Sed et ego peccator homuncio , desiderio magno lau- 
dare te cupio, amare te opto amore przecipuo. Deus meus, 
vita mea , fortitudo et laudatio mea, dignare me laudare 
te. Da mihi lumen in corde, verbum in ore: ut cor 
meum meditetur gloriam tuam , et lingua mea tota die 
cantet laudes tuas. Sed quia non est pulchra laus in ore 
peccatoris , et quia vir pollutus labiis ego sum ; munda , 
obsecro, os meum ab omni inquinamento. Sanctifica 
me, sanctificator omnipotens, interius et exterius, et fac 
me dignum laudibus tuis. Suscipe benigne et acceptabi- 
liter de manu cordis, de mentis amore suscipe sacrifi- 
cium labiorum meorum, fiat acceptabile in conspectu 
tuo , et ascendat ad te in odorem suavitatis. Memoria tua 
sancta , dulcedo tua beatissima possideat totam animam 
meam , atque in invisibilium amorem rapiat eam. Tran- 
seat de visibilibus ad invisibilia, de terrenis ad coelestia , 
de temporalibus ad :terna: pertranseat, et videat visio- 
nem mirabilem. 

O æterna veritas, et vera charitas, et chara sternitas, 
tu es Deus meus: tibi suspiro nocte ac die, tibi inhio, 
tibi intendo , ad te pervenire desidero. Qui novit te, no- 
vit veritatem, novit sternitatem. Tu veritas, super 
omnia praesides: quem videbimus sicuti es, cum pertran- 
sierit hæc vita cæca et mortalis, in qua dicitur nobis, 
ubi est Deus tuus? Et ego dico, Deus meus ubi es ? Respiro 
in te paululum , cum effundo super me animam meam 
in voce exsultationis et confessionis soni festivitatem cele- 
brantis : et adhuc tristis est, quia relabitur et fit abyssus, 
vel quin potius sentit se adhuc esse abyssum. Dicit ei 
fides mea, quam accendisti in nocte ante pedes meos, 
quare tristis es, anima mea, et quare conturbas me? 
Spera in Domino, lucerna pedibus meis verbum ejus ; 
spera, et persevera, donec transeat nox mater iniquorum, 
donec transeatira Domini , cujus fuimus aliquando filii: 
fuimus enim aliquando tenebre: donec transeant ist 
penitus, quarum residua adhuc trahimus in corpore 
propter peccatum mortuo, donec aspiret dies, et remo- 
veantur umbræ, spera in Domino. Mane astabo, et contem- 
plabor, semperque confitebor ei. Mane astabo, et videbo 
salutare vultus mei, Deum meum qui vivificabit mor- 
talia corpora nostra propter spiritum qui habitat in nobis : 
ut jam simus lux , dum adhuc spe salvi facti sumus , et 
filii lucis, et filii diei, non noctis neque tenebrarum. 
Fuimus enim aliquando tenebre, nunc autem lux in te, 
Deus noster: et tamen adhuc per fidem, necdum per 
speciem. Spes quai videtur, non est spes. 

Laudent te, Domine, illi populi Angelorum tuorum 
immortales, et glorificent nomen tuum supercclestes 
Virtutes, quae non habent opus legere hanc scripturam 
nostram , et cognoscere te sanctam et individuam Trini- 
tatem. Vident enim faciem tuam semper, et ibi legunt 
sine syllabis temporum quid velit æterna voluntas tua. 
Legunt, eligunt, et diligunt. Semper legunt, et nunquam 
preeterit quod legunt. Eligendo et diligendo legunt ipsam 
incommutabilitatem consilii tui. Non clauditur codex eo- 
rum, nec plicabitur liber eorum; quia tu ipse illis hoc es, et 
eris in eternum. O beate nimium ill: coelorum. Virtutes 
qua laudare te possunt sanctissime et purissime cum 
nimia dulcedine et ineffabili exsultatione ! Inde laudant , 
unde gaudent, quia semper vident unde gaudere valeant 
et laudare. Nos vero mole carnis pressi , et procul a vul- 
tu tuo in hac peregrinatione positi , atque per mundanas 
varietates distenti , digne laudare nequimus: per fidem 
enim ambulamus, necdum per speciem : illi vero ange- 
lici spiritus per speciem, non per fidem; hæc enim causa 
facit ut multo aliter laudemus quam illi. Sed licet diversis 
modis laudes dicamus ; tu tamen unus es Deus creator 
omnium, cui sacrificium laudis in ccelo et in terra 
offertur. Perventuri tamen sumus misericordia tua ad 
eorum consortium , cum quibus te semper videbimus, 
et sine fine laudabimus. 

Tribue, Domine, ut donec in hoc fragili corpore posi- 
tus sum , laudet te cor meum , laudet te lingua mea: et 
omnia ossa mea dicant, Domine, quis similis tui? Tu es 

Deus omnipotens , quem trinum in personis, et unum 
in substantia deitatis colimus et adoramus, Patrem 
ingenitum , ‘Filium de Patre unigenitum, de utroque 
procedentem et in utroque permanentem Spiritum San- 
ctum , sanctam et individuam Trinitatem , unum Deum 
omnipotentem : qui cum non essemus, potenter fecisti 
nos; et cum perditi fuissemus culpa nostra, pietate et 
bonitate tua mirabiliter recuperasti nos. Ne sinas nos 
esse , obsecro , ingratos tantis beneficiis, et indignos tam 
multis miserationibus. Te deprecor, supplico et rogo, 
auge fidem, auge spem, auge charitatem. Fac nos 
per gratiam tuam semper et in fide stabiles, et in opere 
efficaces; ut per fidem rectam et condigna fidei opera 
ad vitam te miserante perveniamus æternam: ut ibi 
videntes gloriam tuam sicuti est, adoremus majesta- 
tem tuam , et dicamus pariter quos dignos feceris videre 
immensam pulchritudinem tuam. Gloria Patri qui fecit 
nos, gloria Filio qui redemit nos , gloria Spiritui Sancto 
qui sanctificavit nos , gloria summ et individuz Trini- 
tati, cujus opera inseparabilia sunt, cujus imperium 
sine fine manet. Te decet laus, te decet hymnus, tibi 
debetur omnis gloria. Tibi benedictio et claritas, tibi gra- 
tiarum actio, tibi honor, virtus et fortitudo Deo nostro 
in secula seculorum. Amen. 


ORATIONES BED/E VENERABILIS. 


ORATIO 1*. 


Liberator animarum, mundi Redemptor, Jesu Christe, 
Deus sterne, Rex immortalis , supplico ego peccator 
immensam clementiam tuam, ut per magnam miseri- 
cordiam tuam , et per modulationem psalmorum , quam 
ego indignus peccator decantavi, liberes animam meam 
de peccato. Averte cor meum de omnibus malis , pravis 
et perfidis cogitationibus , libera corpus meum de servi- 
tute peccati, repelle a me concupiscentiam carnalem, 
eripe me de omni impedimento Satane et ministrorum 
ejus visibilium et invisibilium, infidelium tuorum inimi- 
corum quarentium animam meam. Custodi me ab his 
et ab omnibus malis, Salvator mundi, qui cum Deo 
Patre et Spiritu Sancto vivis et regnas ac dominaris, Deus, 
per infinita secula seculorum. Amen. 


ORATIO 2*. 


Domine Deus omnipotens, adaperi cor meum, et 
Sancti Spiritus gratia illumina, ad petenda ea qua sunt 
tux» beneplacita voluntati. Dirige cogitationes meas et 
sensus ad meditanda atque tractanda, qualiter dignis 
moribus et actibus , coelestis vitae gaudia æterna merear. 
Dispone actus meos ad mandata tua , ut ea jugiter opere 
complere studeam , ut pro his etiam premia sempiterna 
percipiam. 

3*. IN LAUDEM DEI ORATIO PURA. 


Adesto mihi, una spes mea, Domine Deus meus. Adesto 
lumen verum, Pater omnipotens Deus. 

Adesto, lumen de lumine et Verbum et Filius Dei, 
Deus omnipotens. 


Adesto, Sancte Spiritus, Patris et Filii concordia, Deus 
omnipotens. 

Adesto, Deus unus omnipotens Pater et Filius et Spi- 
ritus Sanctus. 

Doce fidem, excita spem, infunde charitatem. 

Velle mihi adjacet, sed hoc non a me, sed a te. 

Mundum et terras linquere, et coelum petere. 

Sed imbecilla pluma est velle, sine subsidio tuo. 

Da fidei pennas ut volem sursum ad te. 

Hanc fidem in te, per te, de te confiteor. 


Te unum in substantia, Trinitatem in personis confi- 
teor. 


Te semper idem esse, vivere et intelligere confiteor. 

Et tres unum, et unum tres confiteor. 

Pater et Filius et Spiritus Sanctus. O beata Trinitas. 

Deus, Dominus, Paraclitus. O beata Trinitas. 

Charitas, gratia, communicatio. O beata Trinitas. 

Charitas Deus est, gratia Christus, communicatio Spi- 
ritus Sanctus. O beata Trinitas. 

Verum lumen, verum ex lumine, vera illuminatio. O 
beata Trinitas. 

Invisibilis invisibiliter, visibilis invisibiliter, invisibilis 
visibiliter. O beata Trinitas. 

Fons, flumen, irrigatio. O beata Trinitas. 

Ab uno omnia, per unum omnia, in uno omnia. O 
beata Trinitas. 

A quo, per quem et in quo omnia. O beata Trinitas. 

Vivens vita, vita a vivente, vivificator viventium. O 
beata Trinitas. 

Unus a se, unus ab uno, unus ab ambobus. O beata 
Trinitas. 

Unus a se, unus ab altero , unus ab utroque. O beata 
Trinitas. 

Omne autem , omne semper in tribus, et omne omne 
equaliter in singulis. O beata Trinitas. 

Verus Pater, veritas Filius, veritas Spiritus Sanctus. O 
beata Trinitas. 

Una igitur Pater, Logos, Paraclitusque substantia est. 
O beata Trinitas. 

Una essentia , una virtus, una bonitas omnia. O beata 
Trinitas. 

Deus beatitudo, in quo et a quo et per quem beata 
sunt quacumque beata sunt. O beata Trinitas. 

Deus vera et summa vita, in quo et a quo et per quem 
vivunt quacumque vere summeque vivunt omnia. O 
beata Trinitas. 

Deus bonum et pulchrum, in quo et a quo et per quem 
bona et pulchra sunt quaecumque bona et pulchra sunt 
omnia. O beata Trinitas. 

Deus cui nos fides excitat, spes erigit , charitas jungit. 
O beata Trinitas. 

Deus qui petere jubes et invenire facis et pulsantibus 
aperis. O beata Trinitas. 

Deus supra quem nihil, extra quem nihil, sine quo 
nihil. O beata Trinitas. 

Deus sub quo totum, in quo totum, cum quo totum. 
O beata Trinitas. 

Te invocamus, te adoramus, te laudamus. O beata 
Trinitas. 

Exaudi, exaudi, exaudi, ò beata Trinitas. 

Spes nostra, salus nostra, honor noster. O beata Tri- 
nitas. 

Auge in nobis fidem, auge spem, auge charitatem. O 
beata Trinitas. 

Libera nos, salva nos, justifica nos. O beata Trinitas. 

Miserere, Domine, quia misericordia tua liberavit nos. 
O beata Trinitas. 

Miserere , Domine, quia misericordia tua credimus in 
te. O beata Trinitas. 

Miserere , Domine , quia misericordia tua speramus in 
te. O beata Trinitas. 

Miserere , Domine, quia misericordia tua amamus te. 
O beata Trinitas. 

Te adoramus cuncti unum Deum Patrem, Filium , 
sanctumque Spiritum. O beata Trinitas. 

De peccatis veniam, presta æternam vitam, dona 
pacem et gloriam. O beata Trinitas. 

O beata et benedicta et gloriosa Trinitas, Pater et Filius 
et Spiritus Sanctus. O beata Trinitas. 

O beata, benedicta, gloriosa Unitas Pater, Filius, et 
Spiritus Sanctus. O beata Trinitas. 

O vera , summa , sempiterna Trinitas Pater, et Filius, 

et Spiritus Sanctus. O beata Trinitas. 
—.. O vera, summa, sempiterna Unitas, Pater, et Filius, et 
Spiritus Sanctus. O beata Trinitas. 

Miserere nobis, miserere nobis, miserere nobis. O beata 
Trinitas. 

Tibi laus, tibi gloria, tibi gratiarum actio in secula 
sempiterna. Amen. 


SEX FORMUL/E£ ORATIONIS BEDÆ VENERABILIS. 


ORATIO 1*. 


Rectorem mundi Christum regem ex virgine natum, 
Dominum precibus peculiariter et Apostolos rogemus. 
Petrus mihi Apostolus aperiat januam vite, et Paulus 
praedicator gentium introducat in coelum. Andræas vir- 
tutem tribuat ante tribunal Christi. Jacobus atro prostra- 
tro agmine, Angelorum me sinibus tradat. Joannes cum 
gratia me potet ab omnipotentis pectore. Philippus me 
lampadibus ornatum, lætum ad regem perducat. Thomas 
mihi organorum laudibus in ævum cantet triumphalia 
merita. Bartholomeus me mellifluis mandet alloquiis , 
ubi Angelorum amator agmina delectet secum. Jacobus 

mihi Alphæus auream reddat coronam, variisque flori- 
bus gemmarum in fulgido splendescat lumine. Simon 
mihi monilia tribuat zelotes sancta, unde angelica celsi- 
tudo admirabilis videtur omnibus. Judas me confessis 
vocibus ad ineffabilem patientiam vehat, ubi Trinitas 
divina ternis adoratur vocibus : Patrem, et Filium, et 
Spiritum uno ore omnes collaudant Dominum. 


ORATIO 22*. 


O Jesu Nazarene, Fili Mariæ, reus tibi sum regum 
Regi , cujus regnum est sine fine. Deus, Domine meus, 
tibi sum reus mortis; esto mihi nunc patiens, qui es fortis 
et potens. Adjuro Dominum verum , unum semper et 
trinum, ut adire tantum possim sanctum Martinum. 
Rogo nunc Regem regum, qui est lumen divinum, ut 
valeam sanctum visitare Martinum. Christe Deus deo- 
rum, cujus est numen mirum, fac me lugere sanum, 
juxta sanctum Martinum. Viam dirige plane, o Jesu 
Nazarene, ut valeam pure ibi peccata flere. Mihi adjuto- 
rium erit per naufragium, Christi militis miri suffragium 
Martini. Volo te visitare; fac me ad te venire , qui es vir- 
tutis tante, o mi sancte Martine , O sancte Martine, nunc 
intercede, quaso, pro me dolente , male labe culparum 
presso. O mi sancte Martine, pro me nunc intercede , ne 
me contingant come flamme perennis pone. O mi 
sancte Martine , turbæ celorum chare , ne sim particeps 
poenae, mihi auxiliare. O sancte Martine, mihi auxiliare , 

ut fruar in fine vitæ perenni pane. Gloria tibi pater, qui 
es frater et mater. 


ORATIO 3*. 


Dominator Deus omnipotens, qui es Trinitas una, Pater 
in Filio, et Filius in Patre, cum Spiritu Sancto, qui es 
semper in omnibus, et eras ante omnia, et eris per omnia 
Deus benedictus in secula. Commendo animam meam 
in manus potentie tux, ut custodias eam diebus ac noc- 
tibus, horis atque momentis, miserere mei, Deus Ange- 
lorum. Dirige me Rex Archangelorum , custodi me per 
orationes Patriarcharum, per merita Prophetarum , per 
suffragia Apostolorum, per victorias Martyrum, per fidem 
Confessorum , qui placuerunt tibi ab initio mundi. Oret 
pro me sanctus Abel, qui primus coronatus est martyrio. 
Oret pro me sanctus Enoch, qui ambulavit cum Deo, et 
translatus est a mundo. Oret pro me sanctus Noe, quem 
Dominus servavit in diluvio propter justitiam. Roget 
fidelis Abraham, qui primus credidit Deo, cui reputata 
est fides ad justitiam. Intercedat pro me sanctus Isaac, 
qui fuit obediens patri usque ad mortem, in exemplum 
Domini nostri Jesu Christi, qui oblatus est Deo Patri pro 
salute mundi. Postulet pro me felix Jacob, qui vidit An- 
gelos venientes in auxilium sibi. Oret pro me sanctus 
Moyses, cum quo locutus est Dominus facie ad faciem. 
Subveniat mihi sanctus David, quem elegisti secundum 
cor tuum, Domine. Deprecetur pro me sanctus Elias 


propheta, quem elegisti in curru igneo usque ad cadum. 
qup 30 

Oret pro me sanctus Eliseus, qui suscitavit mortuum 
post mortem. Oret pro me sanctus Isaias, cujus labia 
mundata sunt igni celesti. Adsit mihi beatus Hieremias, 
quem sanctificasti in utero matris. Oret pro me sanctus 
Ezechiel, qui vidit visiones mirabiles Dei. Deprecetur 
pro me electus Daniel, desiderabilis Dei, qui solvit som- 
nium regis, et interpretatus est, et bis liberatus est de 
lacu leonum : et tres pueri liberati ab igne: duodecim 
Prophete, Oseas, Amos, Micheas, Joel, Abdias, Abacuc, 
Jonas, Nahum, Sophonias, Aggæus, Zacharias, Malachias, 
Esdras. Hos omnes invoco in auxilium meum. Assistant 
mihi omnes apostoli Domini nostri Jesu Christi, Petrus et 
Paulus, Joannes et Andrwas: tres Jacobi, Philippus, . 
Bartholomæus, Thomas et Matheus, Barnabas et Mathias, 
et omnes martyres tui. Depelle a me, Domine , concu- 
piscentiam gule, et da mihi virtutem abstinentie; fuga 
a me spiritum fornicationis, et da mihi amorem chari- 
latis; exstingue cupiditatem, et da mihi voluntariam 
paupertatem. Cohibe iracundiam meam, et accende in 
me nimiam suavitatem , et charitatem Dei et proximi. 
Abscinde a me , Domine , tristitiam seculi, et auge mihi 
gaudium spirituale. Depelle a me jactantiam mentis, et 
tribue mihi compunctionem cordis. Minue superbiam 
meam , et perfice in me humilitatem veram. Indignus 
ego sum, et infelix homo, quis me liberabit de corpore 
mortis hujus peccati, nisi gratia Domini nosti Jesu 
Christi; quia peccator ego sum, et innumerabilia sunt 
delicta mea, et non sum dignus vocari servus tuus. 


-W z 


Suscita in me fletum, mollifica cor meum durum et lapi- 
deum, et accende in me ignem timoris tui; quia ego 
sum canis mortuus, libera animam meam ab omnibus 
insidiis inimici, et conserva me in tua voluntate : doce 
me facere voluntatem tuam, quia Deus meus meus es 
tu, tibi honor et gloria, per omnia, etc. 


GRATIO lp. 


Deus meus, et Pater meus, Rex meus, Protector meus, 
munda me a peccatis meis, et ab iniquitate mea lava me, 
Domine, et salva me ; quoniam peccata multa feci coram 
te, et non sum dignus vocari servus tuus, propter ini- 
quitates meas, quæ sunt innumeræ. Dimitte, Domine , 
debita mea, quia deprecor cum omni diligentia, et inti- 
mo cordis amore : supplico tibi, Domine, immitte veram 
dilectionem in cor meum , et amorem coelestem in sen- 
sum meum, et obumbrent me misericordia: tux, Domi- 
ne Deus ; revoca mihi ad memoriam agonem , ut merear 
videre in regno coelesti, ubi Pater regnat cum Filio et 
Spiritu Sancto , in ssecula seculorum. Amen. 


ORATIO 5*. 


In nomine Patris, et Filii , et Spiritus Sancti : Gabriel, 
esto mihi lorica , Michael , esto mihi baltheus ; Raphael , 
esto mihi scutum ; Uriel, esto mihi protector ; Rumiel , 
esto mihi defensor ; Paniel, esto mihi sanitas ; et omnes 
sancti ac martyres deprecor, ut juvent me apud justum 
judicem , ut dimittant mihi in die judicii peccata mea , 

in nomine Domini nostri Jesu Christi. Oro vos et deprecor, 
ut me in orationibus vestris dignemini habere, ut nun- 
quam inimicus vel adversarius nocere possit. Peccavi, 
Domine , coram te et coram Angelis tuis ; fac cum servo 
tuo misericordiam tuam; tibi, Domine, justitia ; tibi , 
Domine, misericordia. Sana me, Domine, et sanabor , 
quoniam salus mea tu es, et veniat oratio mea ad templum 
sanctum tuum; tibi honor et gloria, per omnia sæcula 
seculorum. Amen. 


ORATIO 6*. 


Aperi mihi pulsanti januam vite, princeps tenebrarum 
non occurrat mihi, nec veniat mihi pes superbie , et 
manus extranea a te non contingat me ; sed suscipe me 
secundum verbum tuum, et perduc me ad convivium 
epularum tuarum, ubi epulantur tecum omnes amici 
tui. Tu es Christus Filius Dei vivi, qui cum Patre tuo 
vivis et regnas in secula seculorum. Amen. 


DE SEPTEM VERBIS CHRISTI IN CRUCE. 


ORATIO. 


Benedictum sit dulce nomen Domini Dei nostri Jesu 
Christi , et dulcissim: Virginis Mariæ matris ejus in æter- 
num et ultra. Amen. 

Domine Jesu Christe Fili Dei vivi, qui septem verba 

ultimo vitæ tu: in cruce pendens dixisti, ut semper illa 
sanctissima verba in memoria habeamus, rogo te, per 
virtutem illorum septem verborum , ut mihi parcas 
et indulgeas, quidquid peccavi et commisi per septem 
peccata mortalia, vel ex eis procedentia , scilicet de super- 
bia , avaritia , luxuria, invidia, ira, gula et acedia. Domi- 
ne Jesu Christe Fili Dei vivi, sicut tu dixisti, « Pater, 
ignosce crucifigentibus me, » fac ut ego amore tuo par- 
cam cunctis mihi mala facientibus ; et sicut tu dixisti 
matri tuæ, «Mulier, ecce filius tuus,» deinde dixisti 
discipulo tuo, «Ecce mater tua , » fac ut matri tue me 
societ amor tuus et charitas vera: et sicut tu dixisti latroni, 
« Hodie mecum eris in paradiso , » fac me ita vivam, ut 
in hora mortis dicas mihi, «Hodie mecum eris in para- 
diso. » Et sicut dixisti, « Heli, Heli, Lamma Sabachtani, » 
hocest, «Deus meus, Deus meus, uf quid dereliquisti 
me,» fac me dicere in omni tempore angusti: et tribu- 
lationis meæ , Pater mi Domine, miserere mihi peccato- 
ri, rege me, Rex meus et Deus meus, qui tuo proprio 
sanguine me redemisti. Et sicut tu dixisti, «Sitio, » sci- 
licet salutem animarum sanctarum , qux in limbo erant, 
adventum tuum exspectantium, fac ut ego semper sitiam 
te diligere, fontem aqu: viventis , fontem eterne lucis, 
et ut toto corde desiderem te. Et sicuttu dixisti, « Pater, 
in manus tuas commendo spiritum meum,» fac ut in 
hora mortis me: perfecte et libere possim dicere tibi , 
« Pater, in manus tuas commendo spiritum meum. Re- 
cipe me venientem ad te, quia non constituisti certum 

tempus vitæ meæ ; et sicut tu dixisti, «Consummatum 
est,» quod significat et dolores , quos pro nobis miseris 
peccatoribus susceperas , jam finiri: fac ut in egressu 
anime mee audire valeam illam dulcissimam vocem 
tuam: Veni anima mea dilecta, quia jam disposui penu- 
rias tuas consummare : veni ut mecum conscendas cum 
sanctis et electis meis in regno meo epulari, jucundari, 
et commorari per infinita secula seculorum. Amen. 


INNOCENTII III PAPZE 


DIALOGUS INTER DEUM ET PECCATOREM , QUI LEGENTIUM PIETATEM EXCITAT 
MORUMQUE EMENDATIONEM SUADET. 


Peccator ad Deum. 


Deus :eterne , cujus natura bonitas , et opus misericor- 
dia est , qui etiam cum iratus fueris, misericordiz recor- 
daberis , quibus verbis digne te potero invocare ut et tu 
digneris invocantem misericorditer exaudire ? Scio quia 
Redemptor meus, Filius tuus, doctor veritatis et sapien- 
ti: , cum ad eum diceret unus ex discipulis suis : Domi- 
ne, doce me orare ; ait : Dicite : « Pater noster qui es in 
coelis. » Si igitur, Domine, sic orando invocavero te, pote- 
rone percipere quod verbum illud a fideli propheta tuo 
probatum in me impleatur ? 


Deus ad peccatorem. 


Pro certo quod sic orare docuit te Filius consubstantia- 

lis mihi et cozeternus ; sed quia tu temetipsum mihi non 
exhibes sicut filium, non potes in oratione predicta digne 
invocare me sicut patrem. Nam ex persona mea dicit 
propheta : «$i ego Pater , ubi est amor meus?» Si autem 
me tanquam Patrem, homo quem creavi, diligeres, 
mandata mea tanquam filius qui patrem diligit custo- 
dires; exhibitio enim operis, probatio est dilectionis. 
Sed consideranti mihi omne genus hominum et univer- 
sum statum in carne viventium, rarus occurrit in præ- 
latis et subditis, in regibus et ministris, in claustralibus 
el professis, in dominis et servis, in clericis et laicis, 
qui adimpleat meam voluntatem in exsequendis manda- 
lis meis, et tanquam patri amorem exhibeat mihi filia- 
lem. Omnis sexus et ætas corrupit viam suam, ut eat post 
concupiscentias suas contemnendo universam traditio- 
nem evangelicam et doctrinam. 


Peccator ad Deum. 


Mirabilis facta est scientia tua , Domine , contra me, et 
non potero ad eam. Claudis os meum et obstruis rationi- 
bus tuis, ut ad invocationem tuam prosilire non audeam 
verbis orationis prefate. « Loquor tamen ad Dominum 
meum , cum sim pulvis et cinis,» mutabo verbum, si 
forte digna inveniatur invocatio mea in auribus tuis ; 
assumam ad te invocandum illam orationem fidelis pro- 
phete tui David, cui perhibuisti testimonium tuum 
dicens: Inveni virum secundum cor meum. Sic enim 
orando clamabo ad te, Domine: «Miserere mei.» Et 


— 472 — 


itidem ego dixi : «Domine , miserere mei ;» et alibi : 
« Miserere mei , Domine , et exaudi orationem meam.» 


Deus ad peccatorem. 


Non bene sonat hæc oratio illa in ore tuo, quia non 
habes me pro Domino , quia non times me sicut servus 
timere debet dominum suum, licet diffiteri non possis 
te servum meum. Ego quidem qui per prophetam dixi 
contra filios inobedientie : « Si ego Pater, ubi est ammor 
meus?» per eumdem clamavi contra servos qui sunt 
sine timore : « $i ego Dominus, ubi est timor meus?» 
Quod autem non timeas me, vel non habeas me pro 
Domino, de facili tibi probo. Si enim esses in aliquo loco 
secreto solus cum sola muliere aliqua, quam valde dili- 
geres, paratus et valde accensus in eam ut libidinem 
corporalem impleres , nonne si aliquis quem tu formi- 
dares irrumperet , statim dimitteres opus incoeptum , et 
fugeres præ timore illius , vel saltem ne videreris ab illo 
pre verecundia et timore seu pudore , si posses , ad lati- 
bulum aliquod convolares ? Pro me vero non dimittis 
vicinis oculis talia operari, cui etiam displicere, et ne 
facias, inhibere cognoscis? De me enim ait propheta: 
«Numquid Deus e vicino ?» En Deus a longinquo ego 
sum. Numquid si absconderit se homo , ego non videbo 
eum ? Unde magis illum quam me timere convinceris ; 
imo illum metuere tanquam Dominum, qui similis est 
tibi homo mortalis et corruptibilis; et me, qui sum 
omnipotens et æternus , et velis nolis, Dominus tuus , 

contemnere comprobaris. Non ergo digne convenit tibi 
ut sic invoces me dicendo, Domine , miserere. 


Pcccator ad D:um. 


Convincis me, Domine, evidenter et concludis argu- 
mentando irrefragabiliter. Ad hoc cum loquor ad Domi- 
num meum homo ego putredo, et filius hominis vermis, 
occurrit, Domine, menti mese oratio illa peccatoris et 
publicani, quam tu misericors acceptasti, cum orans in 
templo et nolens levare oculos in coelum , percuteret 
pectus suum, dicens : « Deus , propitius esto mihi pecca- 
tori.» Ipsius exemplo et similibus verbis ad te clamabo , 
si forte sic invocantem exaudias, et propitieris peccato 
meo, multum est enim. 


Deus ad peccatorem. 


Si Dominus Deus tuus ego sum , qui solus certe sum, 
omnino irrisorie ad me clamare videris, utens ad invo- 
candum me verbis orationis predicte; cum aliud sit 
preter me quod colis ut Deum, ad quod principaliter 
dirigis affectum tuum. Illud enim est Deus tuus quod 
magis a te diligitur. Si enim avarus es, pecuniam tan- 
quam idololatra colis et amas ut Deum. Avaritia siqui- 
dem, teste Apostolo meo, «idolorum est servitus.» Si 
gastrimasgus sive gulosus , venter est Deus tuus, quia de 
his curam habes qua maxime ingluviem ventris incen- 
dunt. Dicitur a prædicto Apostolo : «Hi sunt quorum 
Deus venter eorum est.» Unde si alium Deum prater me 

habes , istud scilicet vitium quod plus amas quam me, 
qui verus sum Deus, ad propitiandum tibi digne non 
invocabis me. Imo videtur quod velles irridere me, et 
velut ironice Deum invocare , si cultum etamorem mihi 
debitum alii exhibendo, ad me clamares : « Deus, pro- 
pitius esto mihi peccatori ;» cum hzc stulta opinio con- 
traria sit Scripturz dicenti: «Deus non irridetur.» Sed tu 
facis sicut adultera, quæ habens ex una parte legitimum 
virum suum , ex alia recipit amatorem suum. Nam me 
qui sum sponsus tuus , tanquam meretrix impudica con- 
temnis, et excludis thalamo anime tuæ, ubi tecum 
deberem delicioso et sancto amore quiescere , quia deli- 
cie sunt mihi esse cum filiis hominum. Non sine injuria 
mea diabolum velut amatorem externum inducis ad las- 
civiendum cum eo in concupiscentiis et desideriis tuis. 
Quibus vere dicit Scriptura : « Angustum , inquit , est 
stratum , ita ut alter decidat. » Ideo relinquo stratum , et 
recessi a te, quia in fornicationibus suis alii inhærendo 
impudenter anima reliquit me , virum utique pubertatis 
sue, cui debuerat inseparabiliter adhaerere. Ceterum 
quando credis te posse me invocare ut respondeam tibi , 
cum non sim in te? Quare pertransis clausis oculis? et 
vim illius verbi quod ponit Propheta , scilicet : « invoca- 
bis, et Dominus exaudiet te,» non attendis ? Invocare 
enim dicitur quasi intus orare , ad eum scilicet qui intus 
est vociferando clamare. Certe si sepe pulsando clamares 
ad ostium alicujus domus in qua nullus esset , tota die 
clamare posses , et quia nemo intus esset qui te audiret , 

nemo tibi clamanti , quamvis fortiter et frequenter, res- 
ponderet. Sic est de me, qui cum dimiserim habitaculum 
anim tuæ, a quo me exire coegisti propter immunditiam 
ejus, longe factus a te jam audire non possum clamorem 
vocis tuæ, nedum quod te debeam , donec operaris ea 
qua mihi displicent, favorabiliter exaudire. 


Peccator ad Deum. 


Quid ergo , piissime Domine , faciam ut redeas ad me, 
a quo te propter iniquitates meas , proh dolor ! elongas- 
ti? Ut sic intus existens respondeas invocanti , et salvus 
fiam, qui fueram a te derelictus, cum scriptum sit : 
«longe a peccatoribus salus. » 


Deus ad peccatorem. 


Audi Scripture sancte consilium, et si feceris illud , 
reduces me statim ut invocantem exaudiam te ad hospi- 
tium tuum. Habe contritionem cordis, et dole fortiter , 
quia offendisti me peccatis tuis ; juxta quod tibi et tibi 
similibus ait Propheta : «Scindite corda vestra et non 
vestimenta vestra. » Item : «Juxta est Dominus his 
qui tribulato sunt corde , et humiles spiritu salvabit. » 
In ipsa quoque contritione propone constanter peccata 
tua sacerdoti veraciter confiteri, dicente propheta Da- 
vid : «Dixi, confitebor adversum me injustiam meam 
Domino , et tu remisisti impietatem peccati mei.» In 
quo potes manifeste intelligere quam magna et quam 

incomparabilis sit clementia mea, quae ad tale propo- 
situm relaxat et dolet crimina universa. Concessa vero 
libi copia confiteri, dicente Propheta et clamante : «Dic 
tu iniquitates tuas , ut justificeris ;» id ipsum Apos- 
tolo : «Confitemini alterutrum peccata vestra.» Sed et 
Filius meus tanquam magni consilii Angelus venit sal- 
vum facere populum suum a peccatis eorum , confessio- 
nem, quam Apostolus suus expresse precepit, signi- 
ficative et figurative mandans curatis a lepra corporali per 
ipsum : «Ite et ostendite vos sacerdotibus;» per hec 
innuens quod paenitens qui conteritur cum proposito con- 
fitendi , a sordibus peccatorum, in anima tanquam spiri- 
tuali lepra mundatus est; quia cum pense remanent 
debiti, ad confessionis sacramentum accedant humiliter, 
sacerdotum arbitrio se devote committant, et opere satis- 
faciant juxta illud quod sacerdotes mandaverint. 


Peccator ad Dcum. 


Magna est et ineffabilis, Domine, virtus contritionis per 
quam tu justificas impium , et de perverso bonum mira- 
biliter facis. Sed ego peccator eam mereri non possum , 
et nisi per infusionem gratiae tue non potero illam ali- 
quatenus obtinere. Quid enim illa contritio sit nescio, 
sed quod solius tuæ gratie donum sit non ignoro, a quo 
tanquam a Patre luminum descendit omne datum opti- 
mum et omne donum perfectum. Cur autem , Domine , 
requiris a me ut per contritionem bonum me faciam , 
qualem me ipsum facere non possum ? Cum etiam tan- 

quam reus et sordidatus eam mereri nequeam , nisi per 
æstimabilem gratiam misericordiæ tuæ. 


Deus ad peccatorem. 

Noli errare vel teipsum decipere; non enim requiro 
a te ut te facias bonum , qualem te scio facere non posse 
cum hocsit in me ; sed ut applicando liberum arbitrium 
tuum ad me, divina super beneficia meditando , reddas 
te mihi habilem. Quod si feceris, cum hoc sit in te , in- 
dubitanter gratiæ meæ recipies influxionem, quam sem- 
per de bonitate mea paratus sum dare cuilibet eam effi- 
caciter volenti recipere; quamvis habilitas illa non de 
merito, sed de congruo infusionem gratie mes praecedat 
in peccatore. Unde Augustinus: « Praecedit quoddam in 
peccatoribus, qui licet non justificentur, digni tamen 
justificationibus et habiles inveniuntur.» Sic est in eo 
qui clausos habet oculos, a quo nihil exigitur ut videant, 
nisi tantum illud quod in eo est posse facere, scilicet ocu- 
los aperire, cum exterius parata sit claritas solis, quz 
protinus ad videndum apertos oculos illustrabit. Tali 
exemplo considera manifeste quod ad infundendum se 
homini divina gratia 'sit parata, solius habilitatis in eo 
requiritur congruentia per liberi arbitrii applicationem 
inventa. | 

Peccator ad Deum. 

Evidenter agnosco, Domine, quod mirabiliter infor- 
mat et erudit me inscrutabilis altitudo scientix tux. Me- 
ditabor ergo sollicite beneficia tua, piissime Deus, quibus 

multipliciter obligasti me, dirigens intellectum meum, 
et applicans tenuiter prout possum sicut terra sine aqua 
tibi , si forte per hujusmodi cogitationes congruum me , 
Pater misericordiarum, invenias cui rorem gratic tue, 
quam non merui, dignanter infundas, cujus etiam admi- 
niculo valeam excitatus ad bonum de commissis impieta- 
tibus meis sufficienter in corde atteri, cum proposito 
easdem humiliter confitendi. Quamvis hac ipsa meditatio 
beneficiorum tuorum sine te menti mec innasci non 
possit ex me, dicente Apostolo: « Non sumus sufficientes 
aliquid a nobis quasi ex nobis, sed sufficientia nostra ex 
Deo est. » Verumtamen miser ego quid faciam, quia 
compunctus ex gratia tua propono sepius confiteri; sed 
multa occurrunt mihi, quie me impediunt et revocant 
ab exsecutione propositi? Primum impedimentum est 
verecundia magna qua tota die contra me est, et con- 
fusio vultus mei qui operuit me. Dispono multoties ad 
sacerdotem accedere, sed quia valde pudenda sunt que 
commisi , declino a tali proposito præ pudore. Multoties 
sacerdotem adire disposui , sed et iniquitatem meam de- 
vote revelaturus adivi, et cum pedibus ejus assisterem , 
stimulante me conscientia mea, irruit super me confusio 
repentina, et turbatus in seipso spiritus meus fluctuare 
cepit et dicere: Heu quid agam? referamne scelus? 
poterone referre ? Sicque prevalente in me verecundia 
mea, confessione postposita , sine medicamento salutis 
a poenitentiali foro recessi, corrupteque sunt et dete- 
riores effectze cicatrices mes a facie insipientie meg. 


— A19 — 


Deus ad peccatorem. 


Stultus nimis et indiscretus argueris fore, dum sicut 
luna mutaris , et confiteri peccata tua præ verecundia et 
pudore dimittis. Laudabile est si confunderis et invadit te 
pudor, quando ad memoriam tuam scelera tua reducis , 
Jeremia propheta dicente: «Confusus sum et erubui, 
quia sustinui opprobrium adolescentia: meæ. » Sed ca- 
vere debes omnino , ne talis sit verecundia que te revocet 
a confessione peccati; quia ejusmodi confusio reatum 
accumulat, non diminuit, cum poenitentem non sinit 
confitendo detegere quod commisit. Est confusio addu- 
cens gloriam , et est confusio adducens reatum ; nam 
culpabilis est si confessionem excludit, laudanda si sic 
pudet, ut etiam confitendi comes existat, jactantiæ si- 
quidem potius quam devotionis signum exponere sine 
rubore peccatum. Cur autem insipiens pudet te dicere 
semel, quod non puduit commisisse frequenter? Loquere 
tamen ante, si tentaris et dicito : Non erubescam Deo in 
ministro suo , qui mei similis homo mortalis est, confi- 
teri quod non potest ab oculis majestatis suæ abscondi. 
Non erubescam homini reatum meum exponere in vita 
presenti, quem si non detexero ei, scio fore omnibus 
manifestum in die judicii. Si autem hic illum revelavero, 
Deus illum conteget et abscondet de inwstimabili boni- 
tate, et faciet me de numero beatorum, « quorumremis- 
sæ sunt iniquitates et quorum tecta sunt peccata. » 

Peccator ad Deum. 


Confortasti me, Domine, verbis tuis et corroborasti 
sermonibus sanctis, et non præ verecundia jam dimittam 
quando ad ministrum tuum excessus meos per confes- 
sionem revelaturus accedam. Sed aliud est, mi Domine, 
quod ne confitear magnum mihi prestat obstaculum , 
scilicet timor pænæ. Peccavi, Domine, super numerum 
arenæ maris, et multiplicata sunt peccata mea ; quare 
timeo valde ad confessionem accedere, quia si juxta 
quantitatem culpæ injungenda est quantitas poene, tanta 
potero satisfactionis sarcina preegravari , quæ juxta meo- 
rum aestimationem reatuum mihi debebit imponi, quod 
si longissimo tempore viverem, eam explere miserrimus 
non valeam. 


Deu; ad peccatorem. 


Adhuc stultitia tua non deserit, et indiscreta opinio in 
cor tuum ascendit. Nunquam credere debes , quod Deus 
precipiat homini impossibile, vel eam tibi jubeat imponi 
poenam quam fu nequeas sustinere. Vicarius meus Papa, 
quem ego constitui loco mei in terris judicem tuum, do- 
lorem confitentis mitigabit attentis circumstantiis pecca- 
torum. Et quia potestatem a me ligandi pariter et solvendi 
ministerio quidem non auctoritate suscepit, moderabitur 
poenam juxta suæ discretionis arbitrium, et talem injun- 
get poenitentiam, ut per eam, me cooperante , justitiæ 
recipias incrementum: qui etiam tantum in te dolorem , 

amaritudinem , et contritionis invenire poterit vehemen- 
tiam , quod postmodum de injuncta poena partem maxi- 
mam vel forte totam de bonitate Dei praesumas rela- 
xandam. Sed et tu, quem timor poene presentis retrahit 
a proposito confitendi, quare non consideras et revolvis 
mente, quod poena hujus vitæ quantumcumque sit longa, 
brevis est respectu sterne; quantumcumque amara, 
dulcis est infernali pænæ collata. Quamobrem melius est 
tibi hic poenitere, quam intolerabiliter postmodum et 
amarissime cruciari. Ne tibi contingat quod ait Job: 
« Qui timet pruinam , irruet super grando ;» et qui pæ- 
nam metuit temporalem, indubitanter æternam incurret. 
Item «Fugiet arma ferrea, et irruet in arcum &reum. » 
Poena siquidem presens quz cito transit et consumitur, 
per arma ferrea designatur, quz per rubiginem consum- 
mantur; poena vero eterna que finiri non potest, per 
arcum &reum, qui zs est incorruptibile significatur. Ma- 
xime tamen fructuosa sit in hoc mundo, infructuosa 
vero penitus, imo perniciosa penitentia in futuro. Illud 
etiam Apostoli verbum tibi debet præstare solatium , et 
ad sustinentiam temporalis pænæ te fortiter animare quod 
dicitur : « non sunt condigna passiones hujus temporis 
ad futuram gloriam quz revelabitur in nobis. » Item hoc 
leve et momentaneum tribulationis nostre, sublime pon- 
dus operatur in cternitate. 


Peccator ad Deum. 


Jucunda sunt, Domine, eloquia tua servo tuo, super 
x. 31 

mel et favum ori meo dulciora, licet indignus sum alti- 
tudinem inspicere. Non dedigneris adhuc, supplico, sus- 
tinere quid modicum insipientiæ mex. Ecce, Domine, 
jam non impediet in me confessionem pudor culpæ vel 
timor poena. Sed est aliud quod retardat me modicum , 
imo revocat a confessione cor meum, temporalium sci- 
licet rerum affectus vel desiderium. Considero apud 
meipsum et colloquor menti mez : Si delicta mea con- 
fessus fuero sacerdoti , forsitan injunget mihi ut Hieroso- 
lymam proficiscar, vel laborem alicujus peregrinationis 
assumam vel saltem ut ecclesias visitem, et in eis diutius 
vacaturus orationes frequentem; et possem interim tem- 
poraiibus lucris insistere, et acquisitionibus multis et 
mihi et meis hujus mundi substantiam ampliare; sed si 
qua penes me sint, oportebit minui potius quam augeri , 
donec assumpta peregrinatio valeat peragi, vel quamdiu 
spiritualibus exercitiis me contigerit occuppari. Qua- 
propter utilius est mihi a confessione desistere , quam 
acquisitionis mundanz studium impedire. 


Deus ad peccatorem. 


Vana est cogitatio illa, imo tentatio Satan, qus te 
apprehendit. Ut autem cogitationem illam procul a te 
expellas, recordare quod Scriptura evangelica procla- 
mat : « Væ proegnantibus et nutrientibus in illa die. » 
Pregnantes quidem sunt anime perverse, quæ per 
illicita desideria temporalium, vel alicujus iniquitatis 
consensum , tanquam a diabolo maiitie semine injecto 

mente concipiunt. Nutrientes vero anima dicuntur illae 
quæ terrenas delicias non desinunt per avaritiam cumu- 
lare; vel de perpetratis iniquitatibus, delectabiliter per- 
severantes in eis, differunt pcenitere. Veniet procul dubio 
mors super illos, et descendent in infernum viventes, 
quoniam nequitia in hospitiis et in medio mentis eorum. 
Certe si sane saperes, quando te ad sui concupiscentiam 
res iste. mundane sollicitant, meditari deberes quia 
quaecumque concupiscibilia videntur in mundo, sunt 
transitoria : quæ vero a Deo promittuntur, zeterna; ista 
terrena, illa ccelestia; ista modica , illa magna; ista men- 
tita, illa certa; ista infima , illa süperna; ista minima, 
illa maxima ; ista cum labore acquiruntur, cum timore 
et sollieitudine conservantur, cum dolore et angustia 
amittuntur. Licet autem in hisacquirendis sit labor, quia 
« regnum coeleste vim patitur et violenti rapiunt illud , » 
de ipsorum tamen custodia nullo modo possessores 
eorum pungi possunt sollicitudinum stimulo, nec dolore 
torqueri de ipsorum amissione vel damnatione, quia 


« ibi ærugo vel tinea non demolitur, nec fures effodiunt 
et furantur. » 


Peecator ad Deum. 


Ne irascaris, Domine, si et hac vice modo, loquendi 
audaciam in conspectu altitudinis tux vilissimum fig- 
mentum ego assumo ; et sicut in aliis, in eo quod propo- 
siturus sum inveniam apud abyssum sapientiz tu: tan- 
quam positus in perturbatione consilium. Est adhuc 


— 484 — 


quiddam quod valde me concutit, et difficilius cxteris 
mihi confessionis impedimentum apponit, unde despe- 
rationem incurro ex gravi difficultate resistendi peccato. 
Infelix ego multoties cecidisse me memini, qui et post- 
modum pænitendo, te adjuvante , surrexi , sed stare non 
prevalens, relapsus sum, et redii multoties in idipsum , 
revertens iterum atque iterum tanquam canis ad vomi- 
tum et sus ad luti volutabrum. Unde cum lubricus et 
instabilis tanquam cereus sim in vitium flecti, de mea 
stabilitate despero, et propterea penitus de confessione 
desisto , existimans nihil prodesse si erigor et resurgo qui 
sum casurus in proximo , et stare diffido brevi temporis 
intervallo, existimans nihilominus veniam impetrare 
non posse de facili, qui frequenter erectus, et frequenter 
ad peccatum relapsus , ingratus et indevotus invenior 
erigenti. 


Deus ad peccatorem. 


In eo quod modo proponis non tam insensatus quam 
insanus esse probaris. Nam recte facis si de te ipso diffi- 
das, et fragilitatem tuam attendens, de tuis viribus non 
prasumens, existimes quod postquam surrexeris, de tua 
virtute sperare non possis. Sed de me sperare debes, 
quod licet infirmus et debilis sis ex te, possum tamen si 
de mea misericordia voluero, quamvis debilem stabilire, 
et quantumvis infirmum ne corruas confirmare. Cur 
autem de me desperes , qui nolo mortem peccatoris, sed 
magis ut convertatur et vivat, qui utique misericors sum 

et prestabilis super malitia? Attende quia si desperes de 
me , peccatum incurris irremissibile, quod est peccatum 
in Spiritum Sanctum; nec est peccatum huic compara- 
bile, quia ipsum est solum quod nec in hoc seculo neque 
in futuro creditur remittendum. Attende, quia, si de me 
desperes, tanto gravius me offendis quanto clementius 
potentiam meam exstinguere, et meam mihi benignita- 
lem, quam non ex accidentali dono, sed naturalem 
habeo , auferre conatus sis, et omnipotentiam meam a 
me interim separare. Ego enim sum cui dicitur : « Deus 
cui proprium est misereri semper et parcere. » Ego ad 
quem congregatio fidelium clamat : « Deus , qui omni- 
potentiam tuam parcendo maxime et miserando mani- 
festas. » Cur, infelix, de me debeas desperare qui gau- 
dium mihi reputo et Angelis meis super uno peccatore 
penitentiam agente; qui et nonaginta novem ovibus in 
deserto relictis, misi pastorem earum ut unam perditam 
quireret, inventam portaret in humeris suis; qui filium 
prodigum revertentem lætanter excepi, stolam primam 
et annulum ei dedi, et faciens ei grande convivium pro 
eo, vitulum saginatum occidi. Eco sum qui tanquam 
mater filiis etiam delinquentibus viscera pietatis aperio ; 
qui offendentes me multoties usque ad finem vitæ susti- 
neo, et punire differens ut poeniteant patienter exspecto. 
De me siquidem propheta clamat dicens : « Audite, 
domus Jacob et residuum Israel, quoniam portamini a 
meo utero, et gestamini a mea vulva; ego feci, et ego 
feram , et usque ad canos ego portabo. » Cur de me 

debeas desperare qui postquam creavi hominem, ut face- 
rem eum glori: meg participem, ex nimia charitate qua 
eum dilexi, unigenitum meum in mundum misi, qui 
eum venundatum sub peecato non corruptibilibus auro 
et argento redemit , sed pretioso sanguine suo quem pro 
eo abunde effudit? Scito et videto qui renuis confiteri, 
pro eo quod ipsa eadem , quæ sepe confessus es, nimis 
iterans , vias tuas viliter corrupisti ; quia cum malum sit 
et amarum reliquisse te Dominum Deum tuum, longe 
deterius revelatur perseverare in malo, et ipsius amore 
postposito, elongare te jugiter et avertere vultum tuum 
ab eo. Quare non consideras tu quod sepius cadis, et 
sepius surgis, quod minus malum cadere sit alternatim 
et surgere, quam in peccato continuo permanere? Potest 
enim ex Dei benignitate quando sic surgis, in bono statu 
temporali te mors intercipere ut salveris. Si vero perma- 
nens in peccato perversus fueris in fine vitæ tuæ reper- 
tus, procul dubio deportaberis ad eterna supplicia 
condemnandus; quia , dicente Scriptura, judicat Domi- 
nus fines terrz et finalia opera ; et arbor si ad aquilonem 
vel ad austrum ceciderit, prius ut reor eligeret ab ipso 
luto extrahi , et inde postea cadere, quam in illo jugiter 
permanere. Sic etiam qui laborat aliqua febre , nonne 
gravius reputaretur eam pati continue, quam ab ea 
interpolatim vexari? lta et tu duobus malis propositis , 
scilicet cadere in peccatum et surgere consequenter ab 
eo, vel irregressibiliter et irreverenter perseverare in 
malo, potius debes fugere secundum quam primum. 

Noli ergo tanquam diffidens et desperans de Deo, te a 
confessione retrahere, sed quoties miseriam pateris ea 
quz confessus es iterum committendo, tu nihilominus 
eadem iterum confitere. Nam sicut aqua vestimentum, 
quod sæpius inquinatur, quandocumque illud abluit, 
mundat a sordibus et efficit quasi novum ; sic et confessio 
quoties ad eam recurritur, restituit anime eum, quem 
amittit decorem ex reiteratione peccati , munditiae candi- 
datum. Te autem confitente peccatum, et expulso ab 
anima tua veneno nequitiz per confessionis antidotum, 
statim ad eam regrediar tanquam ad domum meam 
unde prius exivi. Et ex tunc si me invocaveris, exaudiam 
te, et tanquam intus habitans sine mora respondebo 
clamanti. 


Peccator ad Deum. 


Domine Deus salutis mex, verba sunt vitæ æternæ , 
quz loqueris , et salutaria monita qus hortaris. Adjutus 
ergo a te requiram devote ministrum tuum, et effundam 
coram illo sicut aquam cor meum, aperiam in conspectu 
ejus labia mea locuturus in amaritudine animw mese. 
Sicut qui digitum ingerit gutturi suo, scrutabor scrutinio 
conscientiam meam et non desistam, donec evomam 
illam amaram super absinthium et fel, quz latet intrin- 
secus, meorum saniem peccatorum ; ut sic evomita foris 
et ejecta putredine, cujus fetor abominabilis te relin- 
quere fecerat mentis me: hospitium, cum inæstimabili 
fragrantia. unguentorum tuorum clementer in illud 

regredi et inhabitare digneris, juxta sanctum et ineffabile 
tuum promissum; qui es benedictus in secula seculo- 
rum. Amen. 


ORATIONES SANCTO BERNARDO ADSCRIPT/E 


PRO ANIMA DE SE HUMILITER SENTIENTE ET INFIRMITATES SUAS CUM GEMITIBUS 
INENARRABILIBUS DEPLORANTE. 


I 


Deplorat homo coram Deo miserias suas , inquietudines cordis, 

et ad mala propensionem. 

Audi, piissime Deus, confessionem meam ; et respice 
ad pietatem tuam, et fac mecum secundum misericor- 
diam tuam. Audi quam sæpe de memoria mea te expulit 
irruens turba plurimarum cogitationum, quc velut plebs 
ad aliquod spectaculum solent effluere in cor meum. 
Dum orare vel cantare in monasterio volo , nescio cujus- 
modi stulta cogitatio cor meum rapit , et ducit per diver- 
sa loca. Cumque illud ad me revoco, tenere non possum, 
sed illico elabitur, et huc illucque dispergitur, et per 
innumera effunditur. Idcirco crebra terrenarum cupidi- 
tatum illecebra , et vanitatum effusio ita cor meum occu- 
pant, ut quod vitare studeam, hoc cogitem, animoque 
volvam. Non enim est in potestate mea cor meum et 
cogitationes mec, qua ex improviso effuse mentem 
meam animumque confundunt , atque alio trahunt quam 
ego proposueram. Ad sæcularia revocant, mundana infe- 

runt, voluptaria ingerunt, illecebrosa contexunt : ipsoque 
in tempore quo levare mentem meam ad te paro, inani- 
bus cogitationibus infectus, ad terrena plerumque deji- 
cior. Hujusmodi perstrepentium cogitationum tumultus a 
corde quotidie amovere volo, nec valeo : sed visa et audita, 
dicta et facta ad memoriam revocant, et in ea cum 
magna importunifate perstrepunt. Cogitanda cogito, 
cogitata recogito, et eadem iterum atque iterum repli- 
care non cesso : et cum diu multumque quidquid potero 
cogitavero, sine cogitationibus esse non possum, sed 
intrant et exeunt, atque aliæ alias introducunt et exclu- 
dunt. Hxc invitus sustineo ; plerumque tamen consentio, 
cum per ea qua vidi, vel feci, sine utilitate , absque dis- 
crelione, vaga mente discurro. Ita mens mea semper 
mobilis, et nunquam stabilis, semper vaga et velut ebria, 
per diversa distrahitur. Graviter pecco, cum cor meum 
derelinquo; quoniam gravis jactura est quz per negli- 
ventiam fit. Vim patior cum illud me deserit. Confirma 
» cor meum, Deus , quoniam cum stare in semetipso niti- 
tur, aliquo modo a semetipso etiam nesciendo derivatur. 
Ita peccandi consuetudine etiam cum nescio pecco : et 
cor meum, cor vanum, per infinita deducitur, et in multa 
desideria dividitur. 

In nocte vero cum dormire volo, multarum rerum 
imagines et phantasias clausis oculis video , easque invi- 
tus tolero : quantoque ab eis aciem mentis avertere ni- 
tor, tanto amplius illae se mihi ingerunt, et molestiis 
turpium cogitationum cor meum maculant. Inde est quod 

sepe mihi nocuit mortifera delectatio , quæ ex recorda- 
tione preeteritorum peccatorum nasci solet, sed maxime 
ex recordatione libidinis. Hzc enim pestis quo præ ceteris 
vitiis est mihi familior , eo ad nocendum proclivior, et ad 
repellendum difficilior. Nam cum eam repellere volo, 
nolenti mihi se ingerit, blande onerosa , displicendo pla- 
cens , et placendo displicens. Carnis libidinem nunquam 
fugere potui , sed semper me persequitur , et cum aliqua 
delectationis cogitatione, vel visus intentione me compre- 
hendere potest, non diebus neque noctibus requiescere 
sinit. Subtiliter intrat, et mentem occupat , et nisi subito 
repellatur, allicit et incendit, et quasi virus pestilentice 
per totum corpus paulatim se diffundit. Cogitationes pra- 
vas multiplicat, affectiones malas generat, delectatione 
illicita mentem afficit, et ad consensum pravitatis ani- 
mum inflectit , omnesque anim: virtutes corrumpit. 
Hac peste cum astrictus teneor , divelli ab ea vix possum, 
quoniam stimulos ejus confiteri aut nescio, aut erubesco ; 
tam subtiles et turpes sunt. Revera difficile est libidinis 
incendia exstinguere. Impuberes stimulat, juvenes in- 
flammat, viros enervat, senes et decrepitos fatigat. Non 
aspernatur tuguria, non reveretur palatia. Utinam sola 
ccenobia fugiat. Adjuva me, Domine Deus meus, ut huic 
tam pestifero et mortifero vitio resistere possim. Scio 
enim quia quod resistentem fatigat, vincentem coronat. 
Scio etiam quoniam si mentem meam cogitatione im- 
munda polluero, tibi, qui munditic auctor es, placere 
non valeo. 

II 


Dergit accusare et deplorare miserias suas circa cogitationes amaru- 
lentas, abusum membrorum, et rerum exteriorum ad vitæ usum 
spectantium. 


Cor mundum crea in me, Deus, quoniam non solum 
vana cogitatio iliud occupat, et turpis inquinat, verum 
etiam amara dissipat. Sæpe namque aliqua injuria. com- 
motus, densis cogitationum tumultibus in corde pre- 
mor. Hinc inde sollicitus et czecus , occasionem vindictze 
de accepta injuria rimor, consilia multiplico, et nihil 
aliud nisi jurgia quae foris desunt, in corde perago. 
Præsentes non video, absentibus contradico, intra memet- 
ipsum contumelias profero et recipio, receptis autem 
durius respondeo. Cumque qui obviet nullus adsit, rixas 
in corde compono, insidias invidentium considero , et 
quid contra jurgia movere possint penso : exquiro quid 
respondeam , et cum rem nullam teneam, vacuus litiga- 
tor elaboro. Sicque diem in otium, noctem vero in cogi- 
tationem verso. Torpeo ab utili opere, quoniam fatigor 
illicita cogitatione. Ita mens intus pugnat, cum menti 
nemo repugnat. Nonnunquam vero quod egi in corpore, 
hoc postmodum importuna cogitatione verso in mente: 
et multoties gravius torqueor in recordatione, quam 
prius captus fueram in operis perpetratione. Sape etiam 
ea qua nunquam feci, nec in voluntate habui , ita reco- 
gito, quasi poeniteat me illa non fecisse. Ab occultis meis 
munda me, Domine ; quoniam cum nihil exterius ago, 

intus graviter pecco. In corde enim servo depicta, quae 
vidi et feci. Ideo temporalium rerum tumultus in corde 
versare non cesso, etiam cum vaco. In cogitatione enim 
comedo, cum jejuno : loquor, cum taceo : irascor, et 
tranquillus sum : corpus requiescit, et animus huc illuc- 
que discurrit. 

Ita vitam istam sine culpa nunquam transire potui : 
nec hoc quidem quod laudabiliter vixi, si remota pie- 
tate discutiatur. De necessitatibus meis eripe me, Domi- 
ne. Crebro namque dum necessitatis debita reddere 
studeo , voluptatis vitio deservio : sub velamine necessi- 
tatis, cado in laqueum voluptatis. Sæpissime namque 
comedi et bibi non ad necessitatem , sed ad voluptatem : 
et quod necessitati satis erat , voluptati parum erat. Cogi- 
tavi etiam de cibo et potu , quando non debui, et plus 
quam debui. Cogitando de escis, epulas in cogitatione 
tota die ruminabam. Cum tegendis membris vestimenta 
quaro, non solum quse tegant , sed quæ extollant, expe- 
to : et contra frigoris torporem, non solum quaero qua 
muniant per pinguedinem , sed qux mulceant per mol- 
litiem : non solum qua per mollitiem tactum mulceant, 
sed quæ per colorem oculos seducant. Cum pro aliqua 
necessitate licentiam loquendi alicui habui , locutus sum 
non solum de necessariis , verum etiam de non necessa- 
riis, et de his que ad me non pertinebant, et de quibus 
licentiam non habebam. Immersi me colloquiishominum. 
Ibi locutus sum non ad zdificationem , sed ad destruc- 
tionem; non quod decebat, sed quod libebat : locutus 

verba vana et risui apta, verba otiosa et inutilia. Verbosi- 
tati deserviens, detractioni studens , os meum mendacio 
et detractione inquinavi. Lingua mea omni fallacia plena 
est, et nocuit mihi plus quam omnia membra. Nam ea 
qua audivi vel vidi, nunquam eo modo quo dicta vel 
facta sunt, referre possum : sed alia affirmo pro aliis, et 
sepe multa intersero superflua; atque ita vel nimium 
laudando, vel vituperando, fere quoties loquor, men- 
tior. 

Guttur insatiabili ardet gluvie: gula diversis saporibus 
satiari non potest. Cor pravum, dolo et malitia plenum , 
per puram confessionem purgare nunquam potui. Manus 
ad opus pravum fuerunt parate , et ad operandum bonum 
pigre. Stomachus et intestina nimio cibo et potu saepe 
sunt distenta, et ideo dolore sunt plena. Nam unde gula 
delectatur, inde venter inflatur, corpus infirmatur, et 
sepe mors sequitur. Per gule delectationem corrui in 
ventris ingluviem : et unde debui mihi parare salutem , 
inde contraxi nimium comedendo perniciem. Pedes velo- 
cius me portaverunt ad aliquam curiositatem speculan- 
dam , quam ad ecclesiam. Oculi iniquo intuitu me per- 
verterunt, omnemque motum corporis mei ad immunda 
desideria traxerunt. Aures citius aperui verbis otiosis et 
vanis, quam sanctis. Delectatus est odoratus vanis odori- 
bus; gustus , diversarum rerum diversis saporibus : nec 
non singuli alii sensus, his et illis, juxta quod cuique 
suus ferebat appetitus. Ita, Deus meus, in omnibus mem- 
bris meis nature modum excessi. Omnia membra mea 

velut conjuratione facta inimico meo dominium tradidere, 
cum morte fœdus iniere, pactum pepigere cum inferno. 


I 


Ulterior accusatio proprie iniquitatis, presertim circa vitium 
invidie, odii, jactantie, etc. 

Eripe me, Domine, ab homine malo , id est a me ipso; 
à quo recedere non possum. Nam quocumque me verto, 
vitia mea me sequuntur : ubicumque vado , conscientia 
mea non me deserit, sed presens assistit, et quidquid 
facio, scribit. Idcirco quanquam humana subterfugiam 
judicia, judicium propriæ conscientiz fugere non valeo. 
Et si hominibus celo quod egi, mihi tamen, qui novi 
malum quod gessi, celare nequeo. Proprii reatus cons- 
cientia non me requiescere sinit, sed de die in diem 
vehementer me torquet, et de die judicii vehementius 
terret. Nam in die illa cum Dominus ad judicium venerit, 
uniuscujusque conscientia ad testimonium adducetur , 
et aperto libro conscienti: , omnis culpa ante oculos re- 
ducetur : atque ita cogente conscientia , unusquisque erit 
accusator et judex suus. Propterea statuam me ante me , 
et judicabo meipsum, ut illius extrem: et tremends diei 
judicium evadere possim. Damnat me conscientia mea , 
quanquam divinum judicium nondum me damnet. Accu- 
sat me de homicidio , quod , si opere non feci, voluntate 
tamen ac desiderio spe peregi. Accusat me de adulterio, 
et eodem modo respondeo. Accusat me de invidia ; confi- 
leor et ego, quoniam invidia sepissime cor meum lania- 

vit. Per invidiam namque, sancte viventium merita, mea 
feci invidendo peccata. Nam bona quz ab eis fleri, vel 
dici audiebam , vera omnino non credebam : ipsas res 
bene gestas, in malum male interpretando convertebam. 
Omne maium quod de illis mendax fama jactabat, statim 
tanquam siego vidissem , credebam. Omnia mala meis 
æmulis fingebam, et ex profectu eorum deficiebam. Hzc 
vero odia intra me abscondebam , et in meos cruciatus 
enutriebam. Proficientibus invidebam, peccantibus fave- 
bam, de malis eorum gaudebam , et de profectibus luge- 
bam. 

Gratuitis inimicitiis ardebam , et hanc malitiam mei 
pectoris deprehendi timebam. Semper eram ei amarus, 
et nunquam certus: et ita amicus eram diaboli, et ini- 
micus mei. Inter amicos discordias seminavi, discordantes 
in dissensione confirmavi, opiniones eorum mendaciis 
decoloravi, in spiritualibus carnalia laudavi, ut spiritualia 
bona eis deesse persuaderem. Amicitias simulavi, ut eos 
qui se incaute mihi committebant, qua possem arte deci- 
perem. Odiorum mihi occasionem pravis suspicionibus 
coacervavi; et ita daemones, quorum facta sectabar, læti- 
ficavi. Multis velut amicus fui in obsequio , hostis in ani- 
ma, comptus in verbo, turpis in facto. Proditor fui 
secretorum , tenax malarum suspicionum, utrobique 
perversus. Et ita persecutus est inimicus animam meam, 
humiliavit in terra vitam meam. Piissime Domine , unde 
possum esse bonus qui in bono sic fui malus? Ego pecca- 
bam, et tu dissimulabas: prolongabam multo tempore 

iniquitatem meam , et tu pietatem tuam ; quia poeniten- 
tiam et indulgentiam cogitabas. Da ergo misericordiam 
misero, qui tamdiu pepercisti criminoso. Credo namque 
quoniam quidquid mihi condonare decreveris, sic erit 
quasi nunquam fuerit. 

Non solum invidia cor meum afflixit, veram etiam 
vanitas circa varias delectationes languentem animum 
involvit. Per vanitatem namque de operibus , quorum 
mihi conscius non eram, turpiter me jactavi. Gestiebam 
etiam docere quæ nesciebam. Credi de me sublimia vole- 
bam, delectabilia gravibus anteponebam, exsecrabar 
quod animo concupiscebam , apellationes virtutum meis 
vitiis, et ita me ipsum fallebam , et faventes mihi deci- 
piebam. In promissione honesta fui velox, in exhibi- 
tione mendax; a bono mutabilis, mali tenax; in verbo 
gravis, animo turpis, ubique fallax; letus ad prospera, 
fragilis ad adversa; inflatus ad obsequia, anxius ad 
opprobria , immoderatus ad gaudia, facilis ad humana, 
difficilis ad honesta. Misericordissime Domine, ita 
defecerunt in vanitate dies mei, in quibus debui flere 
commissam iniquitatem, excitare remissam voluntatem, 
suspirare ad amissam hwreditatem , aspirare ad promis- 
sam felicitatem, properare ad angelicam societatem, 
repropitiari tuam majestatem. 


IV 


Adhuc gemit et plangit coram Deo miserias ac vitia sua. 


Terret me tota vita mea, Deus meus , quoniam dili- 

genter discussa apparet mihi aut peccatum, aut sterilitas : 
etsi quid fructus in ea videtur, sic est aut simulatum, 
aut imperfectum, aut aliquo modo corruptum , ut possit 
aut non placere , aut displicere tibi. Et cum vere ita res 
sit, sic est mihi quasi non ita sit: quod est miseria super 
miseriam. Sic comedo, bibo, et dormio securus, quasi 
jam transierim 'diem mortis, et evaserim diem judicii et 
tormenta inferni. Sic ludo et rideo, quasi jam regnem 
lecum in regno tuo. Idcirco multitudinem iniquitatum 
mearum expavescens, sed de tua pietate confidens, tibi 
Creatori et Redemptori meo, qui veniam et indulgentiam 
post reatum per puram et lacrymabilem confessionem 
assequi promisisti, confiteor, quoniam in peccatis con- 
: ceptus sum, et in peccatis nutritus; et per omne tempus 
vitæ mea usque ad hanc diem in peccatis sum conver- 
satus. Nullum invenio peccatum, a quo non sim aliquo 
modo iniquinatus. Per superbiam namque precepta tua 
et seniorum meorum transgressus sum. Silentium et taci- 
turnitatem, sicut regula docet, non tenui. Quod mihi 
licitum non fuit, habui, dedi, et accepi. Clamores pau- 
perum et miserorum non libenter aut misericorditer 
audivi, nec eos in infirmitatibus suis visitavi. Suaden- 
tibus mihi in malum consensi. Facilius multa in imo, 
quam unum in summo cogito ; facilius reprehendo alio- 
rum vitia quam mea: et quod in aliis reprehendo fa- 
cere non erubesco. Facilius uniuscujusque vitia quam 
virtutes intendo. Cum aliorum delicta cerno, mea non 


aspicio. In meis delictis sum clemens, in alienis rigorem 

tenere volo. Ad irrogandas contumelias sum validus, 
ad tolerandas infirmus; ad obediendum piger, ad laces- 
sendos vero alios importunus; ad ea qua facere et debeo, 
et valeo, torpens , ad ea vero qua facere nec debeo , nec 
valeo, paratus. Ita repleta est malis anima mea , peccatis 
meis exigentibus. 

In ecclesia me deteriorem reperio ; ante altaria sacra 
devote non supplico; vasa sacra non reverenter tracto: 
in choro sum corpore, et in aliquo negotio mente. Nunc 
intus maneo , nunc foras exeo: tanta est levitas corporis, 
neenon et mentis. Aliud canto, et aliud cogito. Psalmo- 
die verba profero, et psalmodi: sensum non attendo : 
sed mente vagus, habitu dissolutus, oculis attonitus, huc 
et illuc prospiciens ; quæcumque ibi geruntur, periustro 
et perspicio. Væ mihi! quoniam ibi pecco, ubi peccata 
emendare debeo. Nonnunquam vero in ipsis bonis quae 
ago, ad deterius propinquo; quia dum menti iætitiam 
pariunt, et quamdam securitatem gignunt, mens mea 
secura redditur, et in torpore laxatur. Sæpe etiam mei- 
psum et opera quz feceram laudavi, et ab aliis laudari 
volui. Plerumque laus humana , quam non qua&rebam, 
mihi oblata placuit : et cum ex ea incaute extollerer, su- 
bito multa quæ feceram ad memoriam venerunt, ut am- 
plius in admiratione attollerer. Qux subtiliter replicans 
atque in unum cuncta coacervans, cepi magis magisque 
deceptus intumescere. Dumque in mei admiratione occu- 
patus defigerer, mihi dans gloriam, et non Deo à quo 
omnia acceperam, omnium fructum amisi: atque ita 

didici quoniam qui me laudabant, adversum me jura- 
bant. Quanto enim quisque in semetipso gloriatur, tanto 
a Dei amore disjungitur. 

Ita, Deus meus, inferno appropinquavit vita mea. Si 
me liberabis, habebo unde tibi gratias agam : si inde 
non liberabis, non habebo unde te reprehendam, quo- 
niam justus es. Heu mihi! qualis vixi! Quanta mala feci, 
et dixi! Pudet qui sic vixerim , et quod natus fuerim. 
Mallem non esse, quam talis esse. Bonus eram, et 
malum me feci: utique qui sponte me feci miserum, 
justum est semper esse miserum. Conscientia mea 
meretur damnationem; poenitentia mea non sufficit 
ad satisfactionem : sed certum est quoniam misericordia 
tua delet omnem offensionem. Dele ergo, pie Domine, 
iniquitatem meam multitudine miserationum tuarum. 
Ego vero qui usque ad hane diem sine causa vixi , amodo 
sine causa vivere nolo. 

Sed heu miser ! hæc tam sepe sic confessus ; surgens, 
cadens sum defessus : repeccando toties, confitendo toties. 
Multoties promisi me emendare ; et nunquam tenui, sed 
semper ad peccatum redii , et prioribus sceleribus nova 
et deteriora conjunxi. Nunquam, ut debui, mores meos 
in melius mutavi; nec a malefactis recessi. Plurimos 
eliam, me perdens, peccare feci, et multis causa mali 
exsliti: et exemplis vite mex nonnulli subversi sunt. 
Ecce peccata mea , misericordissime Deus , non abscondo, 
sed ostendo; accuso me, non excuso ; quoniam iniquita- 
tem meam cognosco. Nec idcirco justus sum : quoniam si 

alter ita me accusaret, sicut ego meipsum accuso, pa- 
üenter sustinere non possem. Desperare utique potuis- 
sem propter nimia peccata et vitia, culpas et infinitas 
negligentias meas , qua egi, et quotidie indesinenter ago 
corde, ore, opere, etomnibus modis, quibus humana fra- 
gilitas peccare potest; nisi Verbum tuum, Deus, caro 
fieret, et habitaret in nobis. Sed desperare jam non au- 
deo, quoniam subditus ille tibi usque ad mortem, mortem 
autem crucis, tulit chirographum peccatorum nostro- 
rum ; et affigens illud cruci, peccatum crucifixit et mor- 
tem. Gratias tibi ago, Domine Deus meus , quoniam visi- 
tasti nie, et ostendisti mihi peccata mea. Nunc primum 
te inspirante didici ad cor meum redire, et meipsum 
cognoscere. 

Advocabo ergo aliquem de amicis tuis, et ei omnia 
delicta mea exponam, sicut mihi præcepisti ; ut ejus con- 
silio et auxilio ab omnibus meis possim iniquitatibus 
liberari et tibi reconciliari. 


V 
Confessio coram Deo. 

Audi ergo, Pater, miserum peccatorem : audi vocem 
lacrymantis et poenitentis : attende quam graviter pec- 
cavi, et Creatorem meum offendi. Deo jubente ad cor 
meum redii ; et inde exclusis omnibus præter Dominum 
Deum et meipsum, totam vitam meam discussi tanto 
diligentius, quanto familiarius ; et ut verum fatear, nihil 
aliud ibi inveni, nisi locum horroris, et vaste solitu- 

dinis; conscientiam videlicet diu neglectam , omnino 
incultam, spinis et tribulis obsitam, et omni horrore ple- 
nam. Nullum enim invenio vitium , a quo non traxerim 
aliquod contagium. Turbavit me ira , laceravit me invi- 
dia, inflavit superbia. Inde contraxi mentis inconstan- 
tiam, oris scurrilitatem , opprobria proximorum, scelera 
detractionum, linguæ effrenationem. Seniorum meorum 
imperia non servavi , sed judicavi : de meis negligentiis 
objurgatus, aut rebellis fui, aut murmuravi; preeferri 
me melioribus impudenter affectavi; simplicitatem spi- 
ritualium fratrum irridenter exagitavi; meas sententias 
procaciter jactavi ; obsequia delata fastidivi, negata quæ- 
sivi; juniores meos elatus despexi. Non observavi in 
obsequio reverentiam , in sermone modestiam , in mori- 
bus disciplinam. Habui in intentione pertinaciam, in 
corde duritiam, in sermocinatione jactantiam. In humi- 
litate fui fallax , in odio pertinax , in jocatione mordax. 
Subjectionis impatiens, potentis sectator, ad opus bonum 
piger, ad unitatem ferus, ad obsequium durus; ad 
loquendum quia nesciebam promptus, ad supplantan- 
dum paratus, fraternz societati inhumanus. Temerarius 
in judicando, clamosus in loquendo, fastidiosus in 
audiendo , presumptuosus in docendo, effrenatus defor- 
miter in cachinnando : onerosus amicis, infestus quietis, 
ingratus beneficis, inflatus obsequiis , et imperiosus sub- 
jectis. Sæpe jactavi me fecisse quod non feceram , vidisse 
quod non videram, dixisse quod non dixeram. Dissimu- 
lavi etiam me non fecisse quod feceram ; negavi me 

dixisse quod dixeram, non vidisse et audisse quod vide- 
ram et audieram : et ita ex omni parte sum reus. Reus 
in seculo, reus in claustro : sed ibi per ignorantiam, 
hic per negligentiam ; et utrumque me terret. 
Verumtamen multo amplius terret me, quod in monas- 
terio ante conspectum Dei deteriorem me invenio. Collo- 
cavit me Deus in loco voluptatis, in domo ubertatis, in 
paradiso deliciarum ; ego vero miser et miserabilis, inter 
mensas epulantium fame pereo, juxta fontem sitio, 
ante ignem algeo, et ad neutrum manus extendere volo, 
iam piger sum et desidiosus. Ita tempus amitto quod 
Deus mihi sua pietate indulserat ad agendam poeni- 
tentiam, ad obtinendam veniam, ad acquirendam gra- 
tiam , ad promerendam gloriam. Quasi quoddam mon- 
strum inter filios Dei sto , habitum monachi , non 
conversationem habens. In magna corona, et ampla 
cuculla , salva mihi omnia existimo. Tanquam arbor ste- 
rilis terram occupo , et velut jumentum vile, plus con- 
sumo quam proficio. Altiorem alterius locum teneo , et 
nullius officium suppleo : sed sum sicut truncus sine 
frondibus et fructibus. Alii me pascunt de laboribus ma- 
nuum suarum, sicut prebendarium suum. Ego autem 
lanquam pauper et miser, nec clericum, nec laicum 
gero. Cantare namque et legere nequeo, laborare nescio : 
Sed sum opprobrium hominum , pecore vilior, cadavere 
pejor. Tolerabilius enim canis putridus fetet hominibus, 
quam anima peccatrix Deo. Idcirco tædet me vivere : 
vivere erubesco, quia parum proficio. Mori timeo, quo- 

niam non sum paratus : malo tamen mori, et misericor- 
di: Dei me committere et commendare, quia benignus 
et misericors est, quam de mala mea conversatione ali- 
cui scandalum facere. Tota nanique die verecundia mea 
contra me est , et confusio faciei meæ cooperuit me, cum 
video me somnolentum ad vigilias, tardum ad horas 
canonicas, et pigrum ad opera manuum. Alios autem 
video tam strenue et devote divinis interesse laudibus ; 
alios vero ita reverenter et alacriter coram Deo assistere, 
et eum laudare : ego autem compungi ad lacrymas ne- 
queo; tanta est duritia cordis mei. Cantare non libet ; 
orare non delectat ; meditationes sanctas non invenio : 
tanta est sterilitas animæ mese, et devotionis inopia quam 
patior. 

Heu mihi! omnes in circuitu meo visitat Dominus, ad 
me autem non appropinquat. Nam alium quidem intueor 
singularis abstinentie ; alium admiranda patientiz ; 
alium summe humilitatis et mansuetudinis; alium mul- 
tæ misericordie et pietatis : illum in contemplatione fre- 
quenter excedere; hunc, pulsare et penetrare coelos 
orationis instantia ; aliosque , in aliis præeminere virtuti- 
bus. Omnes considero et prospicio ferventes, omnes devo- 
tos , omnes in Christo unanimes, omnes donis colestibus 
et gratia affluentes, tanquam revera spirituales homines, 
quos Deus visitat, et in quibus habitat. In me vero nihil 
horum invenio; quoniam declinavit Dominus in ira a 
servo suo. Inde est quod, cum alii vigilant, ego dormio ; 
quando alii cantant in monasterio , ego huc et illuc dis- 

curro : quando alii in aliquo secreto loco se furantur a 
colloquiis hominum, ut ibi loquantur cum rege Angelo- 
rum, ego quaro colloquia hominum : eum alii vacant 
lectionibus, ego fabulis et verbis otiosis : quando alii dis- 
cutiunt et dijudicant semetipsos, ego judico alios. Aliis 
placet communis vita, communis disciplina, et commune 
studium : et mihi placent anguli et diverticula. Sic, sic 
ex quo peccare potui, nunquam a peccatis et malis ope- 
ribus cessavi. Peccatis peccata semper accumulavi; et 
peccata quæ aliquando operibus implere non potui, ma- 
lis voluntatibus et malis desideriis nunquam perficere 
Cessavi. 

Super omnia mala delectatio carnis, qua ab ipsis cuna- 
bulis semper mecum crevit, mihi semper adhzsit , nec 
adhuc jam præ senectute deficientibus membris me dese- 
rit , multis et variis modis infelicem animam meam ma- 
culavit, dissolvit, captivavit, et omni virtute destitutam , 
inanem et debilem reddidit. Fateor hujus operis nefarii 
immundis recordationibus me sepe esse commotum et 
incensum , ardores non modicos et inhonestos passum : 
et non solum mearum delectationum mala memoria et 
stultæ recordationes mihi nocuere; sed etiam aliorum 
malefacta mihi narrata, et per recordationes sordidas ad 
memoriam reducta, cor meum non parvo veneno ini- 
quitatis maculavere. Et in hoc miserabiliter miserabilis 
sum, quia non fantum doleo quantum dolendum me 
cognosco ; sed sic securus torpeo, velut quid patiar igno- 
rem. 

Hoc vero mihi est omni infelicitate miserius, quod ita 
opere perversus, ore pollutus, corde immundus ad altare 
accedo , et Christi corpus manibus meis pertractare non 
pertimesco. Accedo elatus ad humilem, iratus ad mitem, 
crudelis ad misericordem : et tamen patitur humilis ela- 
tum, mitis iratum, crudelem misericors. Accedo servus ad 
Dominum, non amore, sed timore; nondevotione, sed usu. 
Accedo ad Dominum cujus percussi servum. Ad Patrem 
accedo, cujus occidi filium ; percussi verbo, occidi exem- 
plo : nec tamen pertiinesco Dominum, nec revereor Pa- 
trem. Manens in turba fratrum, turbans aliquos, et ab ali- 
quo turbatus, quandoque accedo ad pacificum. Appropin- 
quo etiam talis ad osculum pacis, qui prius reconciliatus 
accedere debuissem ad osculum turbati fratris. Convincit 
mereum et Dei inimicum mea iniquitas; peccatum meum 
sepe separavit me a Deo. Idcirco obsecro te, pater, ut 
me instruas, quomodo possim , aut semper stare cum 
Deo meo, aut redire , cum ab eo, peccatis meis exigenti- 
bus , motus fuero. 


VI 


De cordis instabilitate confessio ponitentis , et responsio. 


Solus solitudinem cordis mei ingredior, et cum corde 
meo paulisper confabulor , ab ipso quærens de ipso et de 
his qua circa ipsum sunt. Cor meum, cor pravum, 
vanum et vagum, omni volubilitate volubilius : de uno 
in aliud vago incessu transit , quzerens requiem ubi non 
est. In omnibus enim qui videntur, requiem qua- 

sivi , et veram requiem in eis invenire non potui. Dein- 
de rediens ad me, consistere in me ipso non possum : 
quoniam mens mea valde levis , multumque instabilis, 
vaga et profuga, ubique se variat, undique fluctuat; 
quia vult et non vult pigra, consilia mutat, voluntates 
alternat, similis folio quod a vento movetur et cir- 
cumfertur. Inde est quod cogitationes mes vana et 
importun: me trahunt, et ducunt modo ad forum, modo 
ad litigia altercantium , nunc ad convivia pinguium , 
nunc ad immunda libidinum. Modo sordida titillatione 
caro inflammatur; nunc vero foeda cogitatione animus 
sordidatur : et cum confusionis mez caliginem declinare 
volo, non valeo. Sic, sic dum me diligenter inspicio , 
tolerare me ipsum non possum. Non est enim hora diei, 
nec momentum temporis, quo Creatorem meum in ali- 
quo non offendam, et imaginem suam in me aliquo modo 
non obfuscem. Vitam meam cum diligenter exploro , 
quotidiana confessione confiteri non possum pessima 
vitiorum germina , quz in me quotid'e repullulant. Ecce 
audisti, pater, abominationes meas malas et pessimas ; 
et adhuc scias multa pejora et iniquiora in angulis cor- 
dis mei latere, qux ad lucem vera confessionis venire 
erubesco. 

Cum per pravas ineptasque cogitationes vaga mente 
discurris, deceptoriis spiritibus tentandi aditum in te 
aperis. Et ita te a Deo separas, quoniam perverse cogita- 
tiones separant a Deo, et Spiritus Sanctus discipline 
effugiet fictum , et auferet se a cogitationibus qua sunt 

sine intellectu. Mens vero instabilis inquieta , dum sem- 
per nititur apprehendere quod appetit, desideriis suis 
circeumagitata nunquam requiescit. Idcirco in uno æter- 
nitatis desiderio immobiliter debet figi. Peccata autem 
tua confiteri non erubescas : quoniam omnia in confes- 
sione lavantur ;-et nullum peccatum dimittitur, nisi 
prius confiteatur. Prosequere igitur , et si ad perfectam 
sanitatem pervenire desideras, quidquid conscientiz sto- 
machum gravat, totum vomitu puræ confessionis evomere 
non differas. Virus enim vitiorum , nisi festinanter eji- 
ciatur, prius interiora corrumpit; deinde ad exteriora 
ebulliens , totum corpus occupat et maculat. 


MI 


Pergit pomnitens aperire conscientiam et statum anima sua. 


Quoniam ZEgyptium tuum non abominaris, sed foves 
et instruis ; manifestabo tibi, non solum peccata action- 
num, verum etiam cogitationum. Audi ergo miseriam 
meam. Sæpe veniunt ad mentem meam cogitationes 
innumerae, et surgunt affectiones multe , et sollicitant 
me de cura corporis, et suggerunt multa de usibus neces- 
sitatis. Conveniunt ibi ad consulendum, veraciter autem 
ad decipiendum : et congregantur consiliarii multi, et 
consiliatores vani, imo deceptores veri. Congregantur 
autem quasi in consilium unum, et quasi ad querendum 
consilium bonum , et dantur in commune consilia mul- 
ta, sed inutilia et vana; quia consilium vanitatis est, et 
totum eorum consilium de vanitate est. Suadent mihi 


— 508 — 


sanguinem minuere, ut possim pausare, et lautiores 
cibos sumere ; remanere de vigiliis, ut satis possim dor- 
mire. Consulunt corpus recreare ne deficiat, carnem 
fovere ne tabescat , abstinentiam aliquantulum relaxare, 
quieti parumper indulgere : etin hunc modum agitur de 
cura corporis, cura superflua, et de vanitate ventilatur 
quaestio vana, et super hujusmodi inutili negotio consu- 
mitur sepe hora una. 

Qui carnis suz desideriis non resistit, et motus cordis 
sui custodire negligit; ita tandem prava consuetudine 
illigatur, ut postmodum etiam volens eis resistere non 
possit. Propterea quoties hujusmodi consiliarios improbos 
et iniquos in unum convenire sentis ; non eis consentias, 
sed illico excute te, nunc ad orationem, modo ad opera- 
lionem, sæpe autem ad meditationem : nec prius cesses , 
donec illi evanescant. Intuere quomodo Christus stetit in 
cruce ; considera quomodo morieris, vel ubi, vel quando: 
statue te ante terrificum tribunal tremendi judicis; des- 
cende usque ad infernum inferiorem , et ibi cerne quo- 
modo pro peccatis suis anime puniuntur. Talis enim 
cogitatio probatissimum remedium est contra turpes cogi- 
tationes. 


VIII 


Confessio poenitentis de cura carnis, et vitiis gulae. 


Quoniam verba delictorum meorum audire non dedi- 
gnaris, sed patienter auscultas, fateri oportet quod ad- 
huc fatendum est. Cum supradictis consiliaris iniquis et 

iniqua consulentibus acquiesco, et eorum consilia li- 
benter recipio; adsunt subito cogitationes pravae, assur- 
gunt affectiones perverse , multum sollicitæ, sed parum 
discrete, quomodo carnem meam delicatissime foveam : 
quae quantumcumque suavissime nutriatur , semper 
caro est. Offerunt mihi infirmitorium ; sed quoniam turpe 
est in illo diu permanere, equitandi occasionem quaerunt 
et inveniunt. Nec mora , equi parantur, cadi implentur, 
hospitia eliguntur, et ea qu: sunt necessaria in via, 
ligantur et parantur. Vocor, et vocatus venio. Injungi- 
tur mihi obedientia illa : ego vero metuens ex meo deside- 
rio vilescere , recuso ore , quod corde desidero ; acquiesco 
tanquam coactus, et ideo lætus ascendo , et iter arripio. 
Proh dolor ! religio relinquitur , et silentium rumpitur : 
hinc inde volant verba vana et inutilia , forsitan et detrac- 
toria. Sic confabulando sepe consumitur dies integra. 
Venio ad hospitium, assideo ad mensam, apponitur albus 
et vinum bonum , piscis et caseus , ova, etc. Interea re- 
currit animus meus ad fratres qui sunt in conventu, et 
grave est mihi ut dissimiliter ab eis reficiar; et epuler 
splendide , illis aride reficientibus : et remordet me cons- 
cientia mea, si pro faba piscem, si pro cepe seu milio 
caseum , si pro mica gastellum ad refectionem sumam ; 
si vinum bibam, et fratres aquam. 

Gula vero exspectationis impatiens , invitat et instigat 
ut comedam et bibam. Dicit enim : non debes esse mo- 
lestus ei qui te charitative suscepit, sed ad nutum illius te 
per omnia debes habere, et monitis illius libenter obedire, 

et impensa beneficia cum gratiarum actione percipere, 
quoniam nihil respuendum est quod cum charitate offer- 
tur. Charitatis est ut quod ille tibi apponit, cum ipso 
pariter de eodem sumas, ne scandalisetur si viderit te 
aliud quam se comedere. Ita ergo fac ut convenit, com- 
munica et participa cum hospite, sicut scriptum est : 
« Comedentes et bibentes qux apud illos sunt. » Ego vero 
his persuasionibus victus, communico et participo cum 
hospite et pro hospite. Et quoniam de alieno ministratur, 
et non de proprio, incipio mihi esse indulgentior , et 
manu largior. Prosequor causam pro qua veni ad men- 
sam. Nam comedo et bibo profuse, sicut mos est : et mul- 
tiplicantur fercula et pocula , donec et venter gravetur, 
et cerebrum turbetur *nec arguitur superfluitas, quam 
excusat hospitalitas. Sic, sic mei oblitus, dum gulæ 
appetitum sequor , oblivisci mox incipio quid faciant fra- 
tres in refectorio; et cadit a memoria faba , caulis , panis 
durus etaqua potus. Sicut fabula, sic est vita mea. Timeo 
etiam ne egomet sic fabulando fabula efficiar, si sine 
bonis operibus inveniar. Dicito ergo mihi quid debeo 
facere, et quomodo possim gulam continere , ne tam 
parvi bidelli servus efficiar. 

Gula semper est in pugna, et in culpa. Sive manduces, 
sive bibas , adest illa tecum pugnatura : si bene non pu- 
gnas , certe vinceris ab illa ; quæ cum multis pugnat, et 
a paucis expugnatur. Tu ergo tanto vehementius illam 
expugna, quanto manifestius illam esse expugnandam 
cognoscis. Et quoniam ad Dei cognitionem pervenire non 

potes, nisi per cognitionem tui; iterum atque iterum 
discute te ipsum, si forte aliquid in te lateat quod Deo 
displiceat. Videre enim Deum non potes, nisi mundo 
corde : nec fiet cor jucundum , nisi prius fiat mundum 
ab omni contagione. 


IX 


Accusat se pomnitens de confessionis vitiis et de invidia. 


Multa habeo adhuc tibi dicere , sed confiteri erubesco. 
Verumtamen, quia aliter Deum videre non possum, 
aperiam tibi cor meum. Fateor quoniam peccata mea 
recogitare neglexi , et ideo multa oblivioni tradidi. Cogni- 
ta autem non omnia confessus sum, propter multitu- 
dinem. Quæ vero confessus sum, non pure sum confessus 
propter turpitudinem, aut omnino celavi. Qu: autem 
sive bene, sive male sum confessus, non digne flevi, 
propter vetustatem , et inveteratam consuetudinem. 
Confessus sum cui non debui; et cui confiteri debui , 
celavi ; et, quod pejus est, de confessione inanem gloriam 
quaesivi. Manifesta vero peccata excusavi, cum de illis 
convictus fui, vel, quod deterius est, defendi. Culpam 
meam pra rubore confusionis palliavi, Sic, sic peccatis 
peccata semper accumulo , et vitam meam quotidie cor- 
rigere dispono : semper autem de die in diem differo, et 
dum hoc in futuro fieri propono, fit ut illud futurum 
semper sit futurum, imo fortassis nunquam futurum. 
Domine Deus meus, quandiu ponam consilia in anima 
mea ? Qua utilitas in sanguine meo , dum descendero in 

corruptionem? Non est vitium cui aliquo modo non ser- 
vierim. Omnia enim contendunt de me, cujus potissi- 
mum videar. Verumtamen super omnia vitia , invidia 
me persequitur. Pestis hæc ubique me torquet. 


X 


Propositum paenitentis de seipso diffidentis, et ad Dei familiaritatem 
anhelantis. 

Scire vellem qualis ipse sum, sed vix de me ipso vera 
discernere possum. Amor namque privatus , quem erga 
me ipsum habeo, aufert mihi verum judicium de me 
ipso. Idcirco parum mihi credo de me ipso, utpote ho- 
mini mendaci , timens ne, si meipsum judico, mentiatur 
iniquitas sibi. Judicet ergo me ille , cui omnia nuda sunt 
et aperta: quem fallere non possum , quia sapientia est ; 
nec effugere, quia ubique est: neque corrumpere , quia 
justitia est. Ille veniat ad me, cujus deliciæ sunt esse 
cum filiis hominum : qui stat ad ostium et pulsat , para- 
tus introire, si ei aperuero. Intret ergo et sanctificet sibi 
sanctuarium, quoniam sanctus est, et domum ejus decet 
sanctitudo. Extirpet vitia, ordinet cogitationes, sanet 
affectiones , mores componat. Nullus ei in aliquo resistat ; 
ut sit in pace locus ejus. Utinam nullus hominum esset 
mecum exterius, ut familiarius loqui possem cum eo 
interius. Ipse enim et secretum quaerit, et solitarium 
locum diligit. Furiam ergo hominum solatia et colloquia, 
ut in secreto cordis mei Deum habitatorem habere pos- 
sim. Valde tamen difficile estab exterioribus ad interiora 

mentem revocare , et ibi permanere. Nec minus difficile 
est de visibilibus ad invisibilia penetrare , et in illis diu- 
tius consistere. Dura sunt hæc, et multum laboriosa, sed 
valde fructuosa. Assuescam igitur sola intima cogitare , 
sola interiora diligere, et in illis permanere , ut possim 
audire quid loquatur in me Dominus Deus meus. Ecce 
adsum, piissime Domine : tecum sum, intus sum. 
Quandiu in exterioribus occupatus fui, vocem tuam intra 
me audire non potui. Nunc autem reversus ad me, in- 
gressus sum ad te, ut possim te audire, et tibi loqui. 
Loquere ergo, misericordissime, quia audit servus tuus: 
loquere , quia paratus sum obedire. Quidquid jusseris , 
pro posse meo libenter devotus implebo. 

O anima mea , Rex angelorum venit ad nos, et hospi- 
tatus est nobiscum. Lætemur ergo de tanto hospite nos- 
tro corde perfecto. Demus ei gloriam et honorem , quo- 
niam dignatus est visitare servos suos. Epulemur et jucun- 
demur cum eo in letitia et exsultatione. Delectemur in 
eo de eo, et nullus sit ei in aliquo molestus , ne in ira 
recedat a nobis , et inducat super nos maledictionem pro 
benedictione. Exhibeamus ei omne servitium charitatis , 
rogantes et deprecantes ut nobiscum manere dignetur. 
Si vero non possumus persolvere et totum quod debe- 
mus; saltem nos metipsos humiliter ei subdamus ad 
omnem voluntatem ejus. Sit hæc dies solemnis, in qua 
Salvatorem nostrum in hospitio nostro læti suscepimus. 
Nullam membrum , nullum officium ab hoc gaudio ex- 
cludatur. Conveniant ergo in unum omnes cogitationes 

et affectiones , diem festum celebrantes in omni puritate 
et sanctitate. Nulla se aliena cogitatio interserat, quae 
hujus solemnitatis gaudia perturbet. Oculi mei semper 
ad Dominum , per quem sum, vivo et sapio ; nec cessent 
lacrymis pedes ejus rigare. Audiant et intelligant aures 
quid in nobis ei displiceat vel quid ei placeat ; quid dam- 
net, vel quid approbet. Delectetur odoratus illo suavis- 
simo odore dulcedinis ejus. Odor ejus odor vitæ æternæ , 
odor totius suavitatis et jucunditatis. Repleatur os meum 
laude, ut cantem gloriam tuam, altissime Domine. Sit 
meditatio cordis mei in conspectu tuo semper, ut te pos- 
sim videre per fidem et contemplationem, donec merear 
videre facie ad faciem. Clementissime Pater , nihil in no- 
bis cesset a laude tua. Benedic, anima mea , Domino; et 
omnia qua intra me sunt, nomini sancto ejus. Benedic , 
et dic: Gloria, laus et honor tibi sit, rex Christe Re- 
demtpor. 

ORATIONES AB HUGONE VICTORINO COLLECTÆ. 


aMeUvoeatio ad Deum. 7 e 4 4. s. c on s. s. 384 
2. leams Dab o TC o ORNEREROTOQYDMVV ODDO 
3. Pia Dei invocatio. . . . MEER Luo 
4. Orat ut dilatetur domus anime sua, A ER: 362 
5. Calestibus bonis perfrui et terrenis malis erui desideranter 

orate =. >. e 797. 2503 


6. Amorem suum prOBietums ut eum crescere dari a a a SDI 
7. Spei et fiduciæ suæ, quo constantiores fiant, memorat 


causas et argumenta. a mon 369 
8. De coelestis glorie excellentia , et ejus contemplatione et 

modo obtinendi eam. . . 371 
9. De requie tuta et firma in vulneribus, visceribus et morte 

Cinmen MEE a  -—— y 


PARS TERTIA. 


MENTIS AD DEUM ELEVATIONES PLE ET DEVOTÆ. — ORATIONES SANCTO 
AUGUSTINO ADSCRIPT.E. 


1. Aspiratio ad cognitionem et amorem Dei. . . . . . . 8377 
2. Dei ad hominem varie habitudines. . . . . . . . . 4380 
3. Hominis miseria et fragilitas. . . . . . . . . . . 383 
4. Luminis Dei necessitas et imploratio. . . . . . . . 88^ 
5. Miseria nostra a peccato. . . « * * x «s s. ESE 
6. Peccatoris miseria. Sine Verbo nihil esh * wet c 
7. Amor Dei beneficiorum ejus intuitu excitatur. . . . . 390 
8. Homo creatura dignissima. Quando Angelis equalis. . . 392 
9. De omnipotentia Dei. Cur nos non lapis, arbor, etc. . . 8395 
10. Homo insufficiens ad laudandum Deum. . . . . . . ibid. 
11. Spes salutis nititur bonitate que creavit. . . . . . . 397 
19. Contra concupiscentiarum laqueos oratio. . . . . . . 3899 
13. De admirabili luce Dei. . . . - s c. TE 


1^. Quod Deus inspiciat opera et intentiones hominum. . . 403 
15. Quod homo per se nihil possit, . . . . s . . . . 406 


16. De diabolo et tentationibus ejus. . . . . . . . . a 409 
17. Lucis Dei ad eos cavendos necessitas. . . . ec» oxo WE 
18. Ingratitudinis mala. Beneficiorum Dei descriptio. 05. UM 
19. Amoris fervens desiderium. . . . eos 9 M7 


20, Quod omnia serviunt homini ut GHI S9siat. s. . 48 


35. 


36. 
37. 

. Ex bonis temporalibus colligitur magnitudo colestium. 
- Consolatio æterna non est speranda cum presenti. Dulcedo 


Dei demulcet amaritudinem mundi. 


. Aspiratio ad fruitionem Dei. 

. Quod nihil sine Dei gratia possimus. m 

. Quod voluntas humana sine gratia inefficax sili: 

. Spem sublevant jam prestita Dei beneficia. 

. Quanta Deus praestet homini per Angelos custodes. 

. De predestinationis ac prescientie Dei mysterio. 

. De altitudine judiciorum Dei. 

. Anima humana unde, quid sit et a quo beata. " 
. Quid Deum quarendo qua&ramus. Creaturarum testimonia. 
. Quod tenebre a nobis, a Deo lux nostra. 

. Dei summa majestas. Laie amplioris postulatio. 

. Dei ardens desiderium. Beatorum quanta felicitas. Aspiratio 


ad Patriam. 


De glori& lumine. Deum videre facie ad faciem endi Visio 
hac tota beatitudo. : 

Oratio ad sanctam Trinitatem. 

Precatio ardens in jngem Dei laudem. 


ORATIONES BED/E VENERABILIS. 


1 et 2 Oratio. 


3. 


In laudem Dei pura n. 


Sex formule orationis. 
De septem verbis Christi in Cruce. 


INNOGENTII PAP/E DIALOGUS. 


Inter Deum et peccatorem. 


T 
27 
3. 


ORATIONES SANCTO BERNARDO ADSCRIPTÆ. 


Deplorat homo coram Dei miserias suas. 
Pergit accusare et deplorare miserias suas. 
Ulterior accusatio propriæ iniquitatis. 


4. Adhuc gemit et plangit coram Deo miserias. 


. Confessio. 

. De cordis instabilitate confessio penitentis, et responsio. 

. Pergit poenitens aperire conscientiam et statum animae sua. 
Confessio de cura carnis , et vitiis gulae. . . 

Accusat se poenitens de confessionis vitiis. 


. Propositum poenitentis de se ipso diffitentis. 


Vesontione, ex typis viduse Caroli Deis. 

